
22 October 1414. 


Wijziging aan de voorwaarden der besteding 
der kinderen van Jan Meys bij Jan Bernaert. 


Int jair Ons Heeren Mm coco ende xtur, den Xxns®® dach in tt. 13. 
Octobry, soe was dinhouden van desen brieve (1) ghemodereert 
bi der gheheelre bane van Seepenen in deser manieren, dat 
voirdane den nobel, oft vr scellinge groten Vlems daervore, 
ten live van Katlinen, naturlike dochter Jans van Sompeken 
was van Liere, ghemindert es ende staende sal bliven ter 
vors. Katlinen live, op mi scellinge groten Vlems, gelyc als 
dese brief begrepen heeft ende alsoet metten vonnis ghewyst 
es bi Janne Willebeyse, als Scepene, ende alle achterstel 
quite, bi deser moderacien, dat tkint van Synre vors. lyf- 
tochten vast staen soude, soe es dese raminghe ende dit 
vonnis aldus op desen brief gheteekent dat tvors. kint nu 
scellinge groten Vlems tot sinen live duerende hebben sal. 
Presentibus Werve, Zenne, Gielys Bacheleer, Jan Bacheleer, 
Jan Stevens, Jan de Schermere, Heinric van Veltham, Claus 
Colenzone. 

J. VoRDA: 
N.:NrcoLay. 


26 October 1414. 


Uitwinning van het zesde deel van een huis 
der Koepoortstraat. 


Int jair Ons Heren Mm. ccco. ende Xr, XXv1 daghe in rot 6 ve 


(4) Zie Antwerpsch Archievenblad, deel xxvr, bl. 472. 
XXVII l 


ee WS 


Octobry, soe dede daghen Ghisel vander Biest toten sestendeele 
vander helft van eenen huyse ghestaen in de Coepoirtstrate, 
tusschen Vrouwen huys van Hulst ende Steven de Bere, ende 
dat Peteren Reyners, én den Roscam, toe plach te hoeren, 
daerop dat Peter Reyners, de jonghe, ende Jan Bosscaert 
calangie deden, ende vut was gheset opt thuys des Maendaechs 
daernae, daer sy beide de partien voer Amman ende voer 
Scepenen malcanderen aenspraken, ende Peter Reyners ende 
Jan Bosscaert waren ghewyst tot haren ghehoude, ende daer 
hielden sy aen den Heylighen dat dat voers. sestendeel in de 
helft vanden vors. huyse hare propre goed was eer Ghisels 
brief ghemaect was ende onvercocht, ende mids dien, soe 
was hen dat sestendeel toeghewyst ende Ghisel. moest syn 
hant daeraf afdoen. Anno predicto, presentibus Ymmersele, 
Wyneghem, Stevens, Veltham, Bacheleer, Schermere. 


7 November 1414. 


Ordonnancie regelende het gebruik der « Cuelsche 
roede ende Cuelsche gewichte. » 


Anno Xxim® mensis Novembris die vima. 


Item, het is gheordineert dat men van nu Sente-Mertensdach 
naistcomende vordane houden, hanteren ende ghebruken sal 
de Cuelsche viergierroede, sonder cenige andere rocde te 
hanteren, ghelyc dat de roede die van Cuelne comen es ende 
die men den vergierrers vanden wine onder gegeven heeft 
clairlikere vutwyst. 


Item, soe sal men vordane hanteren, useren ende ghebruken, 
alle de stad dore, tCuelsche ghewichte ende negheen andere. 
Wie de contrarie dade, die soude verbueren 11 Royale telken, 
1 sHeren behoef ende den anderen ter stad behoef, vut- 
ghenomen inde jairmercten dat dan de coeplude van buten te 
gheenen begripe staen zelen. 


26 November 1414. 
« Accordt tusschen man ende wyf}. » 


Anno M. CCCC. ende Xr, XXvr dage in Novembri, soe 
gheloefde Magriete Alaerts die men heet sWinters, met 
eenen momboir haer gegeven metten rechte, bi consente 
van Janne van Wezele, haren wetteghen man, metten selven 
Janne, haren man, te bliven woenen ende hem te doene 
al dat een goed wyf haren wettegen man sculdich cs te doene, 
ende dat zy oec wederbringen hem zal alle de brieve ende 
al dat goed alsoe verre alzyt heeft, dat zy van hem wech 
ghedregen heeft ende staphans tot hem weder te comene, 
zonder argenlist. Ende waert dat zy des contrarie dade, 
soe zoude Jan, haer man, zyn leefdage lanc behouden alle 
haer goede, ende desghelyx gheloefde de vors. Jan weder 
der vors. Magrieten te doene al dat 1 goed man zinen 
wettegen wive sculdich es te doene, op alzulken vorwerde 
als vors. es. Testes N. de Wyneghem, J. Stevens, H. Velthem, 
J. Bacheleer, J. Elselaer, Scabini, et alii. 


Omstreeks December 1414. 
Vaststelling der waarde van munten. 


Het is gheordineert dat men te Kerssavonde naisteomende, 
anno XIII ingaende, heffen, ontfaen ende gheven sal den 
goeden lieden van haren renten als hierna volght: 


In den yersten vore den ouden 
geht, een er os emi secellinge grote Brabants 


Item, vore de Vranxe croene . … . XxLmm grote Brabants 


fol. 6 ve, 


fol. 15. 


RE ad 


Item, vore den gulden van 
Florencen ende vore den chys- 
guldenen evenghelyc doen ghelyc 
den anderen, vore elken gulden 
Vorst Er en dr amscellinge grote Brabanis 


Item vore den ouden groeten . . … . urgrote Brabants 


1414. 


« Valuatie vande cleyn süveren munte. » 


Overmids grote schade ende verlies die de goedeliede in den 
lande van Brabant daghelix hebben ende liden, mids den 
vremden munten van ghelde die zere scadelec ende quetselec 
zyn in den lande vors., soe syn de vors. vremde munten geset 
op de weerde hier navolghende : 


In den yersten dat den Luyeschen boddrager ghelden zal 
1x groten Brabants ghelts ende niet meer ; item, den halven 
daeraf xvm scellinge Brabants ghelts ; item, tvierendeel daeraf 
Ix scellinge Brabants ghelts. 


Item, den Henegouschen tuyn zal ghelden Xir groten 
Brabants ghelts gelyc den Brabantschen boddrager ; item, 
den halven daeraf vi groten Brabants ghelds ; item, tderden- 
deel ende tvierendeel daeraf ele na de gelande vors. 


Item, de Vraneryesche dobbel blanke sal ghelden x groten 
Brabants ghelts ; item, den halven daeraf v groten Brabants 
ghelds. 


Item, den Vlemsschen boddrager sal ghelden x111 !/2 groten 
Brabants ghelts. 


Item, den nuwen penninc van Vlaenderen, die nu ghelt 


Xvim groten Brabants ghelts, sal daerop bliven gaende ende 
niet hoger. 


Item, den penninc metten sterren die te Lutsenborch ge- 
slagen es, sal ghelden vir groten Brabants ghelts. 


Ende soe wie dit vors. ghelt hoger wtgave ocht name 
dan vors. es, die soude verboeren, alsoe dicke alst geviele, 
Xi placken Brabants ghelts ende tghelt verboeren, terdendeel 
den Heere, terdendeel der stad ende tderdendeel den ghenen 
diet voert bringt ende dit mach eenyeghelie wachten ende 
voertbringen sonder misdoen. 


Item, de blanken die men te Rummen sleet die en sal 
men vutgeven. noch innemen op den vors. core, het en 
‘waere dat yement de vors. blanken van Rummen wtgave 
oft name onwetens, mids dat zy quaet te onderkinnen 
zyn voere de Vraneryesche blanken, dat die gestaen sal 
met sinen eecde, dat hi de blanken onwetens ontfaen oft 
gegeven hadde. 


Item, dit verdrach vanden vors. ghelde sal terstont ingaen. 


(1414). 


Verbod van hout af te howwen. 


Item, dat niemant gheenrehande opgaende hout, hart oft to. 7 ve. 


weeck, afhouden en sal opte peyne van 1 ouden scilden 
te bekeren in drien, ende nochtans den luyden hoere schade 
beteren. 


B 


1414, 


Gheordeneert bi den Heere ende bi der Stad 
anno Xmi® ende vierthiene, omme de neerringe 
vander draperyen binnen der stad te meerderne 
ende voirtganc te hebbene. 


Inden yersten, soe wie dat van nu voirdane bynnen der 
stad van Antwerpen meesterie wille comen houden vanden 
weve ambachte of vanden volle ambachte, ende ghetouwen 
ende volderyen stellen bynnen der stad, dat men die omme 
niet poirters zal laten worden ende in dambacht van den 
wevers comen omme 11 scellingen groten, ende in dambacht 
vander volderyen omme eenen Rynsschen gulden ende omme 
ni groten te gevene, ghelyc men voirmaels te gevene plach. 
Ende dit incomeghelt zal men geven binnen eenen vierendeele 
jaers na hi poirtere worden is ende in dambacht ghecomen. 


Item, soe es gheordeneert omme de vors. neeringe te 
bat voirtganc te hebbene, dat men daertoe geven zal XXXuI 
provenden vanden Heilegen Geest, te wetene Xxi11 provenden 
van Onser Vrouwen, ende vii provenden vander Borch, ende 
die distribueren armen kinderen die dambachte vanden wevene 
ofte vanden vollene leeren willen, bi raide ende goeddunkene 
vanden guldekene ende vanden dekenen vanden vors. am- 
bachten. 


Item, dat van nu voirdane nyement tAntwerpen, noch 
bynnen der vryheyt vander stad, omme zyn broed en zal 
mogen gaen, meer dan eenen dach, man noch wyf, die soe 
sterc es dat hi zyn broed wynnen mach met wevene, met 
vollene, met kemmene, met spinnene of met eenegerhande 
anderen hantwerke, die boven xv jaer out es of beneden Lx 
jaren, op de peyne van 11 Royalen, deen helft den Heere ende 
dander helft der stad, ende op een jaer de stad, het en zy 
dat hi een teeken hebbe vanden Heere ende vander stad, 
alzulc als men daertoe ordeneren zal. Ende dit zal ingaen 
op alder Heilegendach naisteomende, als van den armen lieden. 


RS, 


7 Januari 1414 (1415). 


Vonnis in een geschil tusschen Andries metten 
Ghelde en Wouter Minnenbode. 


Anno Xi, vir daghe January, op zekere gescil tusschen 
Andries metten Ghelde, aen deen partie, ende Wouteren 
Minnenbode, aen dandere partie, soe wert gewyst bi Heinric 
van Veltham, alse Scepenen, mids dat Woutere vors. met 
goede cnapen poirteren betuygde dat Andries vors. hem 
dat geloeft hadde, dat de vors. Andries negheenrande onrue- 
rende goede, die hi, Andries, hadde opten dach dat hi 
Woutere vors, Amelbergen, zyn wyf„ des vors. Andries 
dochter, trouwede, en zal mogen becommeren, vercoepen, 
wechgeven noch in gheenre manieren gelosen, anders dan 
de vors. Andries zyn tocht ende bilevinge aen de bladinge 
vanden vors. goeden zyn leefdage lane hebben zal ende anders 
niet, ende dat men de brieve die daeraf zyn, leggen zal onder 
eenen vriend tharer beider behouf, daer zys ane gewaert 
zyn beide. 


16 Januari 1414 (1415), 


Ordonnantie voor de wisselaars. 
Geordineert anno Xiii?®, xvr dage in Januario. 
Item, dat nyemend vordane tAntwerpen openbaer wissel 
houden en zal, hy en zal zinen wissel wel verborgen met 
goiden borgen, daer de goide liede wel mede verwaert zyn 
zullen, die haer ghelt in den wissel zetten. 


Gheerd Vlessentop, wisselere, — borge Claus Colenzone. (1) 


(1) Doorgehaald ; achteraan : Hi is quytgheschouden anno xxxI°, xx* July 
in presentia Dominorum. 


fol. 11. 


= 


ol. 15, 


EN En 
Wynric van Ghele, wisselere, — borge Arnoud Mickaert. 
_Laureyns de Lichte, wisselere, — borge Gielys Bode. 
Jannes Vlessentop, wisselere, — borge Gheerd, syn broeder, 


ende Aelbrecht van Uden, ele voer“al. Gheerd ende Jannes 
gheloifden Aelbrechte te quiten, ende ele voer al. 


4 Maart 1414 (1415). 


Vidimus van den constitutiebrief van eene erfrent 
op goed te Oeleghem, d. d. 12 Januari 1397 (1398). 


Wy Burgermeesteren, Scepenen ende Rade vander stad 
van Antwerpen kennen ende lyen dat wy, opten dach van 
heden, te weten den vierden dach in Meerte int jaer Ons 
Heeren Mm. coco. ende vierthiene, gezien hebben ende hoeren 
lesen alzulken Scepenenbrief van Antwerpen, als hierna 
volght van woerde te woerde, ongerasseert ende ongecan- 
celleert : Wi Claus van Rythoven ende Gielys Wilmaer, 
Scepenen in Antwerpen, maken cond dat voer ons gquamen 
Jan Willems, van Oelegheem, ende Claus, zyn zone, ende 
bekenden dat zy omme eene somme ghelts, die hen al ende 
wel es vergouden, vercocht hebben wel ende wettelic 
Gheeraerde vander Elst, elx jaers viere capoene, goid ende 
custbaer, jaerlikere ende erflikere renten op haer huys met 
‘hove, gronde, lande ende met al datter toebehoert, gestaen 
ende gelegen tOelegheeim aen de kerke, tusschen Her Adaems 
lant van Berchem, Ridders, aen deen zide, ende Claus 
Costers huys,.aen dander zide, ende op een huys ende hof 
oee tOelegeem gestaen op de Knot, tusschen Her Adaems 
lant van Berchem voers., aen deen zide, ende Jans huys 
vander Beke, aen dander zide, alsoe zy ons zeyden. Dwelke 
vors. huys met hove, gronde, lande ende tvors. huys ende 
hof met gronde ende met al datter toehoert; de vors. Jan 


DE 


Willems ende Claus, zyn zone, verbonden ‘hebben ende te 
‚pande gezet over de vors. viere capoene tsiaers erflikere 
renten, te gheldene ende te betalene van hen ende van 
haren nacomelingen, den vors. Gheraerde vander Elst ende 
zinen nacomelingen erflic ende eeuwelic duerende, alle jare 
te Kerssavonde ende te leverne te Doerne, op des vors. 
Geeraerts goed dat men heet ter Hoefvonderen, zonder zinen 
cost. In kennissen van desen letteren, bezegelt met onsen 
zegelen, gegeven int jaer Ons Heeren als men screef Mm. 
coc. negentich ende zevene, twaellef dage in Januario. 


2 April 1415. 
Ordonnantie op den wijnaccijns. 


Gheordeneert bi den Heere ende bi der stad 
anno Xv®, mm daghe in Aprille. 


(Vernieuwt anno XXX”, vi die Februarii. | (1) 


Inden yersten, dat alle tavêrniere die wyn tappen, betalen 
zelen haer assise die zy verdient zelen hebben, altoes binnen 
eenre maend na elken schinderdach dat de assisers ghe- 
schindert zelen hebben ; behoudelic altoes, dat zy in de twee 
jaermercten haer assise, die zy dan verdienen zelen, betalen 
zelen ghelye van outs ghewoenlic is gheweest, dats te 
wetene int duutgaen van elker jaermerct. 


Item, soe wat taverniere die zinen tap al op:sluut ende 
niet meer en meynt te tappene, dat die zyn assise oec 
betalen sal terstont als hi alsoe al op ghesloten heeft. 


Item, dat alle poerteren of andere die wyn ineheleegt 


(1) Later bijgevoegd. 


fol, 28 ve, 


ED en 


hebben oft legghen zelen thaer selfs drinkene, jaerlix betalen 
zelen haer assise binnen eenre maend na Sente-Mertensdach. 


Item, voerdane alle tgheent dat de tappers verdient hebben, 
sint Sente-Mertensmisse lestleden, sullen sy moeten betalen 
tusschen dit ende Belokenen Paesschen naestcomende. 


Ende soe wie hieraf de contrarie dade ende dit ghebot 
niet en hielde alsoe vors. es, die soude verboren x scellinge 
oudere grote ter stad behoef, alsoe menichwerf als de assisers 
den tappers haer ghelt hiesschen orcondelie voer poerters 
ende si des niet en  betaelden. Ende des en sal men 
niement verdraghen. 


[ltem, dat alle deghene die den tavernieren sculdich syn 
van wyne, bynnen Xiir dagen naestcomende betalen selen 
alle dat zy van oudts sculdich syn, opte peyne van drie 
Royalen, te bekeren in drien, mer dies selen de vors. 
tavernieren bynnen drie dagen naesteomende omme doen 


gaen ende haere schult manen aen deghene daer zy ane 
in gebreke syn.|(1) 


15 April 1415. 


Die yefeninge ende accordt tusschen Heren 
Arnde van Ymmersele ende den Joncheere van 
Boutershem. 


Van den stote ende gheschille die geweest zyn tusschen 
Heren Arnde van Ymmersele, in deen zide, ende Janne, 
Heere van Boutershem, die zynre dochter heeft, die over- 
mids vonnisse van Scepenenbrieven van Loevene beleydt 
es tot den goeden des vors. Heren Arnts, in dandere zide, 
soe hebben op heden de vors. partien met sommeghen 


(1) Dit artikel werd in 1435 bijgevoegd, 


en It Se 


hoeren maghen ende vrienden vergadert geweest op der 
stadhuis van Loevene, omme tvors. gescille te bevellen 
ende te goeder satingen te bringhene, daer de gedeputeerde 
raistlude van den steden Loevene, Brusele ende van Ant- 
werpen bi ende jeghenwordich waren, ende syn van denselven 
stote verenicht, ghesleten ende vereffent in der manieren 
hierna verclaert. 


Item, in den yersten, dat de vors. Her Arnt den vors. 
Janne van Boutershem vernuegen sal ende voldoen zal 
van der houwelikere vorwaerden, bi denselven Heren Arnde 
Jouffrouwen Lysbetten, synder dochter, des vors. Jans wyff, 
voertyts gheloeft, dats te wetene, dat Her Arnt Janne, 
sinen sone, jaerlix daervoere gheven sal c nobele, XXXVI 
oude boddraghers voere eenen nobel gerekent, te betaelne 
deen helft te Kersmisse ende dander helft te Sente-Jans- 
misse Baptisten. Ende daeraf sal hem Her Arnt ende 
Mirvrouwe, syn ghesellinne, vast setten tusschen dit ende 
Kersmisse naistcomende, 


Item, sal de vors. Her Arnt den vors. Janne van Bou- 
tershem scadeloes ontheffen ende quiten van allen geloften 
ende vorwerden, die deselve Jan of yement van sinen weghen 
voere den vors. Heren Arnde gheloeft of ghedaen mach hebben. 


Item, heeft geloeft de vors. Her Arnt voere hem ende 
voere Vrouwe Lysbetten, synre gesellinnen, dat zy Joffrouwen 
Lysbetten, hoirrer dochter, noch hoiren kinderen, nemmer- 
meer onterven noch ontgoeden en selen van den goeden die 
zy hebben of vercrigen moghen, si en selen ghelyc ende 
al bliven op des vors. Heren Arnts ende Mirvrouwen, synre 
gesellinnen, gherechte ende naeste oeir ende erfgenamen 
ende op niemende anders; behoudelie dien, dat de vors. 
Her Arnt met sinen goeden hem sal moghen behulpen in 
noetsaken van live, van leden ende van ghevanckenissen, 
ende dat hi ende Mirvrouwe selen moghen maken hoere 
testament van hoeren goiden om hoere zielen ende consciencie 
te quiten ende te verwaeren, alsoet redelie ende moghelic 
syn sal. 


ze Nn 


Item, heeft geloeft de vors. Her Art dat hi gheen brieve 
maken en sal noch ghemaect en heeft die contrarie of hin- 
derlice syn mochten den vorwaerden voerscreven. 


Item, waert alsoe dat Her Art eenege goede vercochte, 
die hem dochte dat niet en waren orberlee te houden, dat 
hi metten ghelde van dien goeden comende ander erve 
coepen soude, ten orboere ende proffite van hem, sinen 
naisten oeir ende erfgenamen. 

Item, soe mach Her Art alsoe vele erfs vercoepen dat 
hi hem selven, daer hi voere gesproken heeft ende oec syn 
borgen, die gheloften met hem gedaen hebben, lossen mach 
vanden ghelde, dat hi seuldich is van den erve dat hi ghecocht 
heeft ende syn wettige scout betalen, sonder arghelist, ende 
dat ghestentich syn ende bliven sal van den X cronen Xx 
sisteren rogs die hi Arde, sinen bastaertsone, ghemaect heeft. 


Item, sal Her Art den vors. Janne afdoen tusschen dit 


ende Oeghst naestcomende ane den Drossate van Brabant 
n° guldenen Rynssche, in afflaghe vander achterstelliger 
renten die Her Art Janne sculdich is. 


Item, sal de vors. Her Art Mirvrouwen, synre gesellinnen, 
in dien hebben dat sy voere Scepenen van Antwerpen dese 
vors. gheloften gheloven sal, vast ende gestade te houden, 
ende dat salse doen tusschen dit ende Kersmisse naest 
toecomende. 


Item, soe wanneer de vors. Jan van Boutershem vanden 
vors. Her Arde ghelost ende ontheven sal syn van den 
gheloften die hi oft yement van sinen wegen voere denselven 
Heren Arnde ghedaen mach hebben ende Mirvrouwe, syn 
gesellinne, de vors. gheloften voer Scepenen van Antwerpen 
sal hebben geloeft ende ghedaen, soe sal Jan staphans ende 
sonder vertreec den vors. Heren Arde de Scepenenbrieve, scout- 
brief ende beleidtbrief, daermede dat hi tot Heeren Arnts 
goede comen es, overgheven, ende hem nemmermeer tot 
dien brieven rechts vermeten in gheenre manieren. Allen 
arghenlist in desen poenten vorscreven wtghesceiden. 

Hier waren bi ende over Jan vanden Huftle, Commoingie- 
meester, Heinric Jucde, Commoingiemeester, Lodewye Pynnoc, 
Heinrie vanden Borchoven, Gielys de Rike ende Her Jan 
Boxhoeren, Riddere, Scepenen van Lovene, Jan vanden 
Tympele, Heinric vander Calsteren, Raet. Item, Jan vanden 
Spieghele, Thonys Thonys, Jan vanden Coudenberge, sone 
Floreys, ende Janne Cluetinc, sone Willems, gedeputeerden 
van Bruessele. Item, Jan vanden Werve ende Jan vander 
Voert, van Antwerpen. Int jaer Ons Heeren dusent 11° ende 
vyfthiene, op den xv“? dach van Aprille. 


15 April 1415. 


Verbod van laken «opt kerckhof}f te blycken etc. » 
en van vuilnis te storten, 


zeoerdeneert bi den Heere ende bi der stad 
anno XV, xv dage Aprilis. 


Item, dat men opt kerchof voerdane gheenrehande rouwe 
lakene bleyken en zal, noch schieten met boehen, met clotten, 
noch met pilen, noch vute gheenen huysen, plaetsen noch 
hoven, noch den bal slaen, noch met lepelen of anders werpen, 
op de peyne van eenen ouden scilde. 


Item, dat men in de vliete noch royen van der stad gheenre- 
hande vulnisse werpen noch draghen en zal noch van den 
werve neder worpen, noch tusschen den werf ende visch- 
mercttorre, op te peyne diere op staet. 


Item, dat men alle pensen ende vulnisse van beesten sal 
moeten werpen int water, vlotens waters ; wie dat anders 


dade, die soude verboren vive scellinge grote. 


Item, de straten scoene maken zal. 


fol. 


17 April 1415. 


Aankoop, door Godevaart vander Dilf, van « seker 
huys tot Borchvliet » op 5 April 1358 (1359). 


Hieraf is de princepael Seepenenbrief gheviseteert 
gans, geve ende wail bezeghelt, by Burgermeesteren, 
Scepenen, Clerke vander stad, anno xv°, opten x ver 
dach Aprilis, vanden welken de copie hierna volght 
van woerde te woerde. 


Wy Claus Wilmaer ende Symoen Drake, Scepenen in Ant- 
werpen, maken cond dat voer ons quam een eersam man, 
Her Godevaerd vander Dilf, Here van Borghvliete, bekende 
ende verlide dat hi ghenomen heeft jeghen Vrouwe Katelinen, 
die wettech wyf wilen was sHeren Osts van Eppengheems, 
Ridders, ende jeghen Osten, haren zone, terve ende in erfleken 
rechte, alsoe hi, Her Godevaert vorseid, ons seide, een steenen 
huis dat ghestaen es int dorp van Borghvliete met al den lande 
ende beemden, die Vrouwe Kateline ende Oste, haer zoene 
vorseid, in den vorseiden dorpe van Borghvliete houdende 
waren, siaers omme twee ende viertech guldene penninghe 
die men heet scilde, goed ende custbaer van goude ende 
van ghewichte, ghetekent metten vieren leewen ofte de werde 
daeraf in anderen goeden goude, jaerlikere ende erflekere 
renten, dewelke twee ende viertech guldene scilde siaers 
erflekere renten vorseid, de vorghenoemde Her Godevaerd 
bewysde der vorseiden Vrouwe Katelinen, Osten, haren 
sone, ende horen nacomelinghen erflee ende emmermeer 
te hebbene ende te behoudene op sine woeninghe ende 
goed dat men heet Loebruec, gheleghen bi Antwerpen op 
hof, grond, land, aerd ende beemde ende op al datter 
toebehoert, houdende altegader omtrent viertiene bundere, 
luttel min ofte meer, alsoe wy verstaen, te gheldene ende 
te ghevene vanden voerseiden Heren Godevaerde ende van 
sinen nacomelinghen den vorghenoemden Vrouwe Katelinen, 
Osten, haren sone, ende horen nacomelingen ofte horen zekeren 

bode, brenghere van derre letteren, alle jare op Onsen 
Vrouwendach ter Lichmissen. Ende waert dat die selve 
Vrouwe Kateline, Oste, hare sone, ende hore nacomelinge 
ofte hare zeker bode, brenghere van deser letteren, van 
deser vorseiden erflekere renten elcs tsiaers niet vergouden 
en waren op Onser Vrouwendach ter Lichtmissen vorseid 
ofte binnen viertienachten daernaest volghende, soe wille- 
coerde ende consenteerde de vorseide Her Godevaerd alse 
nu, vore hem ende vore sine nacomelinghe, dat dan de 
vorscide Vrouwe Kateline, Oste, hare sone, ende hore naco- 
melinge ofte hore zeker bode, brenghere van derre letteren, 
na de viertienachte alsoe langhe alst hieraf in ghebreke 
vonden wordden van gheldene, eles daeghs verteren souden 
moghen op tvorseide goed van Loebruee eenen halven gul- 
denen scild der voerghenoemdere monten, sonder afcorten 
ende mindernisse van deser vorseiden erflekere renten ; ware 
oee dat zake, dat die vorseide Vrouwe Kateline, Oste, hare 
sone, ende hore nacomelinge ofte hore zeker bode, brenghere 
van deser letteren, dese vorseide erfleke rente hierboven 
elcs siaers niet rastelec ende paysivelee hebben ‘noch ghe- 
crighen en mochte, soe willecoerde oee ende consenteerde 
vore ons de vorseide Her Godevaerd, vore hem ende vore 
sine nacomelinge, dat dan deselve Vrouwe Kateline, Oste, 
hare zone, ende hore nacomelinghe ofte hoer zeker bode, 
brenghere van derre letteren, telken jare ende termine dat 
hen dese erfleke rente ghebrekende ware, gheven souden 
moghen eenen Here ofte Rechtere dien si wouden, om hare 
vorseide erfleke rente te bat te ghecrighene, vyftiene guldene 
scilde der vorghenoemden monten, dewelke vyftiene guldene 
scilde de vorseide Her Godevaerd gheloefde vore hem ende 
vore sine nacomelinghe telken jare ende termine dat si aldus 
eneghen Heere ofte Rechtere ghegheven worden, der vorseider 
Vrouwe Katelinen, Osten, haren sone, ende horen nacome- 
linghen ofte horen zekeren bode, brenghere deser letteren, 
weder op te rechtene, te ghevene ende te betaelne metter 
principaeldere renten vorseid ende sonder die yet af te cortene 
ofte te minderne. Ende omme alle dese vorseide gheloeften 
ende vorwaerden wel ende volcomelec altoes te houdende 
ende te voldoene vanden vorseiden Heren Godevaerde ende 
van sinen nacomelingen, soe heeft deselve Her Godevaerd, 

omme die meere zekerheit hiertoe verbonden ende tenen 
gherechten onderpande gheset dese vorseide woeninghe 
ende tgoed dat men heet te Loebruec, met hove, gronde, 
lande, aerde ende beemde ende met al datter toebehoert, 
ghelyc dat vore benoemdt es, alsoe dat dat gherecht pand 
es ende bliven sal verbonden over de vorseide erfleke rente 
tallen daghen. Voert gheloefde de vors. Her Godevaerd, 
dat hy noch sine nacomelinghe nemmermeer in den vorseiden 
dorpe van Borghvliete molen en selen doen zetten, die der 
vors. Vrouwe Katelinen, Osten, haren sone, oft horen naco- 
melingen, ane hore molen daer letten oft ontscade doen 
sal moghen. In kennessen van desen letteren, bezeghelt 
met onsen zegelen, ghegeven int jaer Ons Heren als men 
screef dusent driehondert vyftech ende achte, opden vyften 
dach der maend van Aprille. 


0 April 1415. 
Benoeming van Jan Fierins als « sarcmeester ». 


ol17 ve. Anno XV, XX dage Aprilis, soe wart Jan Fierins, clee- 
dermakere, gheordineert sarcmeester te wesen in de stede 
van Jan Scoentoppe die ghestorven is. 


N. NICOLAY. 


11 Mei 1415. 


Oorvrede aan de stad en hare inwoners 
gezworen door Jan en Dirk vanden Doeyden. 


fol 20. __ Anno Xv°, mensis Maii die x1ma, soe gheloefde Jan van- 
den Doeyden, zekerende bi trouwen eeren ende zekerheden 


re 


ane des Ammans hand van Antwerpen, dat hi nemmermeer 
te gheenen dagen der stad van Antwerpen, negheenere poirtere 
of inwonende of ondersate derselver stad, den godshuse 
vander ziekerlude, noch den joffrouwen, noch haren familien, 
wanconst, viandscap of ondanc bewisen en sal, noch ne- 
gheenrande zaken hen bewisen dair hen achterdeel af comen 
mach ane lyf of ane goed, binnen lands, noch buten lands 
in gheenre manieren, ende doen hi dat ghezekerd hadde, 
doen swoer deselve Jan dat selve te houdene met opghe- 
rechten vingheren ane den heylegen. Presentibus Ammano, 
Burgermeesteren, Scepenen etc. Vord gheloefde hi dat. hi 
Joffrouwe Beatrix Cols niet meer volgen en sal etc. Op 
zyn lyf ende op zyn goed. 


Item, Diederye, des vors. Jans vader, die gheloefde, zekerde 
ende zwoer alle: dat selve ende geheloefde voré zinen sone 
ende vervinc zinen sone ende bleef er borge vore, dadt zyn 
sone doen ghelyc alse hyt boven ‘ghezekert ende ghesworen 
heeft etc. Presentibus ut supra. Op zyn Iyf ende op zyn 
goed etc. 


6Junt. 1415. 


Verbod van « lynen, laken buyten der stad te 
doen weven » en op het kerkhof te twisten. 


Gheordineert bi Heren Philipse vander Couder- 
borch, Riddere, Scouthet, Burgermeesteren, Sce- 
’ te) ’ 

penen, anno Xv®, vr daghe in Junio. 


ii Dat: van. nu. voirdane nyement. binnen. der stad wonende, 
man noch wyf, hi zy poirtere of inwonende, negheenrande 
linen, laken of dat daerane cleeft, buten der stad en zal 
doen weven, noch dat nyment van buyten der stad negheen 

fol, 19 ve. 

linen, garen noch dat daerane cleeft halen en zelen, noch 
doen halen om buten gheweven te worden, heymelie noch 
openbaer, maer dat elkermalc binnen der stad’ syn lynwaed 
zal doen weven. Ende wie hieraf de contrarie dade, hi 
ware van buyten of van binnen, die zoude verbueren, alsoe 
dicke alst gheschiede, 111 oude scilde ende tgaren, een 
derdendeel daeraf den Heere, een derdendeel daeraf der 
stad ende 1 derdendeel daeraf den ambachte vanden linen- 
wevers. 


Daaronder : Dit vors. ghebot was vernuwt bi den Here 
ende by der stad anno xxi11, opten Meydach etc. 


Item, soe wie van nu voirdane op Onser Vrouwen kerchof 
lynwaet of linen cleedere doet bleyken bi zinen boden ende 
daer eenegen twist of onlust bi gheschiede, daer tkerchof bi 
ghevioleert worde, die zelen moeten verantworden vanden 
cesse, ende de stad daeraf ombelast houden. 


13 Juni 1415, 
Zegel van Jan Stevens verloren, 


Item, int jair Ons Heeren M. cccc ende xv, x1I1 dage 
in de maent van Junio, soe quam vore de banc van Scepenen, 
Jan Stevens, guldeken van Antwerpen op desen tyt, ende 
betoende met goeden lieden, oudermans vander gulden, dat 
hi des Maensdaechs dair te voren, als opten x*'°" dach vander 
vors. maent van Junio, zinen zegel verloes, ende na der 
noenen. 


ER 


Juni 1415. 


Besluit betrekkelijk eene stichting in O. L. V. 
kerk gedaan door Elisabeth Brants, weduwe van 
Bartholomeus vanden Zoeme. 


Int jair Ons Heeren M coco ende vyfthiene, in de maent 
ran Junio, soe wart gheconsenteert, ghewillecoert ende over- 
dragen bi den Burgermeesteren, Scepenen ende Raide vander 
stad met goeder voirzienicheit in volder banck sittende, 
want Lysbeth Brants, Bertelmeus wyf was vanden Zoeme, 
voirmaels ordineerde eenen dienst van eenre dagelixere missen 
in Onser Vrouwenkerke voir Facons outaer, begerende dat 
Laureyns Muschs kindere, die haer naist oeyr waren, dien 
voirs. dienst bruyken ende doen souden, alsoe verre alse 
si te priesterscape quamen, welken dienst bi ordinancien 
der Heren van der capitelen ende der Heren vander stad 
ghefondeert es tot eenre eewigen capelrien, dairaf dat de 
stad de presentacie behilt tot m1 persoenen toe, vervolgende 
deen na dandere, ende es opten dach van heden dairaf verzien 
Her Wouter van Espemde, Meester Heinrix neve was van 
Espemde, soe eest, mids dat Laureyns Mussche, wiens 
kindere naist gheboeren oeyr syn van der voirs. wilen 
Lysbetten Brants, zeere ghehulpen heeft toter volceomenheyt 
der voirs. fundacien vander voirs. capelrien, ende mids over- 
gevene met ornementen, kelcten ende anderen jouwelen, die 
met sinen goede ghecocht syn, dat desselfs Laureyns Muschs 
sone oft syn naiste gheboirne van synre maeghscap comende 
ende die men dairtoe presenteeren sal van der stad wegen, 
ten yersten male alse de voirs. capelrie vaceert, de ghifte 
hebben sal ende ghepresenteert worden de voirs. capelrie 
te hebbene en te ghebruykene, achtervolgende der vuterster 
begerten van Lysbetten voirs., sonder yemende anders dairaf 
verzien te wordene, in eeniger manieren, want het met vollen 
Raide ende om zekere notabele saken dairtoe dienende 
aldus nu ghesloten ende overdragen es. Sonder argenlist. 


N. NICOLAY. 


fol, 21. 


fol, 20 vo, 

21 Jul 1415. 


Toezending eener kopij der ordonnancie van 
Hertog Anthonis van Brabant, d. d. 2 Juli 1415, 
betrekkelijk een geschil tusschen Heer Thomas 
van Diest en de stad Diest. 


Bi den Hertoghe van Brabant ende van Lymborch. 


Lieve Geminde Vriende, Vut den versuecke dat Wy ghehadt 
hebben van onsen neve ende getrouwen Raide den Heere 
van Diest, vander stad van Diest, van U ende onsen anderen 
steden een eynde te maken van onser ordinancien ende onsen 
verclaren in onsen zegghen tusschen den Heere van Diest 
ende der stad van Diest begrepen, soe hebben Wy dairaf 
onse verclaren ende ordinancie gevut, ghelye ghi wael sien 
moeght in der cedullen hier bynnen besloten, die Wy U over 
seinden, te dien eynde dat ghi dinhouden sien moeght 
ende dairaf weten moeght. God zy met U. Ghescreven in 
onser stad van Bruessele Xx1 daghe in Julio. 


Anthonis etc. Allen denghenen die desen brief selen sien, 
nu seynde ende namails wesende, Saluut. Want in onsen 
seggen dat Wy onlanx geseegt hebben, tusschen onsen 
lieven neve ende getruwen Raide, Heren Thomaes, Heere 
ran Diest ende van Zichen, aen deen side, ende der stad 
van Diest, aen dander, onder ander punten begrepen es, 
dat alle persone dien de stad van Diest bedevairde geset 
heeft of andere die vuter stad ende lande van Diest by hen 
vutgeseegt syn, staen ende bliven selen tonser ordinancien, 
ende die goide luyde derselver stad van Diest ons langhe 
gevolgt hebben, genedichlie biddende onse ordinancie dairaf 
te willen vuten ende een eynde te maken, om vreden ende 
alle genouchs wille, ende Wy den goiden luden gemeenlic 
der stad van Diest voirs. ten tide dat Wy dieselve stat onlancs 
leden, om zeker zaken ons dairtoe porrende, in onsen handen 
namen, toegeseegt ende geloeft hebben te houden by hoeren 

carten,‚ rechten, privilegien, vriheiden ende hercomen, voir 
oghen mede hebbende dat Wy van onsen steden van Brabant 
niet gebeden noch versocht en syn geweest hoer rechten 
yet geminret of gecrenet te wesen of van hen gehoirt 
hebben des enigen wille of begert te hebben gehadt, soe 
es onse ordinancie dese, dat die persone voirs. die op bede- 
rairde geset syn, alsoe verre als dat gesciet is na der stad 
recht van Diest, dat die hoere bedevairde doen selen gelyc 
hen die geset syn ende dat andere persoene die hen mes- 
grepen hebben jeghen der stad recht, dairaf ongebetert, 
dat die na geleghentheit der mesdaet na derselver stad recht 
gehandelt werden ; voort overmids dat Wi in onsen voir- 
screven seggen geordineert hebben, dat Diederic Plissis eenen 
redeliken dach hebben sal om hem te verantwerden voir ons 
van tichten die Wy hem aenleggen selen, soe es onse ordi- 
nancie na inhouden ons segghens voirs., so wes hem de 
voirs. Dieric niet en sal connen verantwerden op die voirs. 
tichten, dat hy dat beteren sal tonser ordinancien, alsoe 
dat die stad van Diest aen hoeren rechten dairin niet gecrenc 
noch geminret en sy ; item, want Wy in onsen voirs. zeggen 
geseeght hebben, dat alle dagelyesche koeren, diewelke 
Scepenen ende Raide der stad van Diest voertaen ordineerden, 
half den Heere van Diest toebehoeren souden ende dander 
heelft der stad van Diest, ende Wy nu verstaen ende onder- 
wyst syn, dat men altyt in der voirscreven stad geuseert 
heeft die voirs. koeren in drien te deylen, te weten deen 
derdendeel den Heere, dander der stad ende terde den vynderen, 
soe es onse ordinancie ende verclaren omdat Wy der stad 
van Diest toegeseeght hebben te bliven by hoeren herbrengen, 
gelyc als by hoeren vryheiden, privilegien, carten ende 
rechten als boven gescreven is, dat men die voirs. koeren 
noch alsoe deilen sal gelye men dat altytin der voirserevender 
stad gecostumeert heeft. Ende want Wi onse voirs. ordinancie 
ende declaracie onverbrekelic, vast ende gestade willen houden 
ende hebben gehouden, soe hebben Wy des torconde by 
onser rechter wetentheit, onsen zeghel aen desen brief doen 
hanghen. Ghegeven in onser stad van Loven den anderen 
dach in der maent van Julio int jair Ons Heeren M. CCOC 
ende vyftyen. 


fol. 21 ve. 


28 Juli 1415. 


Uitspraak in een geschil tusschen Jan de 
Lynmakere, als man van Elisabeth Cols, en de 
gebroeders Jan en Hendrik Colle, zijne zwagers. 


Item, want langhe dedinge, twist ende gescil gehanghen 
heeft tusschen Jannesse den Lynmakere, Meester Gielys zone, 
in den name van Lysbetten Cols, zinen wive, aen deen zide, 
ende Janne ende Heynen Colle, gebruederen, zinen zwageren, 
aen dandere zide, ruerende ende toecomende omme zekere 
goide wille, dair hen de voirs. gebruederen rechts toe ver- 
metende waeren ende dair zy daghelyx den voirs. Jannesse 
groot moysel, stoot ende letsel in daden, boven nochtan goide 
sceydinge ende onderwisingen van goiden Scepenenbrieven 
van Antwerpen’ die dairaf gemaect syn ende die de voirs. 
Jannes dicwile ende menichwerf voir Scepenen gebracht heeft 
omme diere rastelie met vreden te gebruykene, dwele hem 
van den voirs. gebruederen niet en heeft connen gescien, soe 
eest dat wy Burgermeesteren ende Scepenen dairop goiden 
rypen raed ende advis ghehadt ende oie dairop gelet, niet 
meer willende den voirs. Jannesse alsoe boven redene ende 
besceyt gemoeyt noch gevexeert te sine, geordineert ende 
getermineert hebben, dat de voirs. Jannes ende syn wyf 
rastelic ende vredelie vordane hebben, besitten ende gebruy- 
ken zullen alle alsulken goide, rucrende ende onruerende, 
als der voirs. Lysbetten te huwelike gegeven waeren ende 
gelyc als haire Scepenenbrieve daeraf begrepen hebben ende 
gelyc alst haire voirmails met eenen vonnesse gewyst wert 
te gesciene, te weten is, in den yersten, alle alsulken recht 
ende gedeel als wylen Peter Colle, hair vader, ende Joffrouwe 
Kateline, syn wyf, hair moeder, hadden in een goet, geleghen 
te Wilrike, geheten Zybouts Rode, metter toebehoerten ; 
item, sestalf bundere lands, luttel min of meer, geleghen 
binnen Wilrike ende binnen Eedeghem ende die Peter Colle 
voirmails cochte tyeghen Adaems Cols kindere ; item, alle 
de lyftocht rente die zy op hair Iyf sprekende heeft of namails 


ei 


hebben mach ; item, eenen hof geleghen in Sinte-Michielsstrate 
dairvore dat Jannes enle Lysbet, syn wyf, over gaven den 
voirs twee ‘gebruederen haire derdendeel dat zy hadde in 
een huys gestaen tyeghen den hof over, gelyc alst de sceyde- 
brief dat wel verclaeft, item tderdendeel van eenen huyse 
metten hove, gronde gestaen in de, Cammerstrate, dair Peter 
Colle ende syn wyf in te wonen plaghen; item, tderdendeel 
van alsulken renten als Peter Colle ende syn wyf hadden op 
Jans huys vanden Damme, geheeten de Sterre, gestaen in de 
Cammerstrate; item, tderdendeel van alle der ruerender haven, 
welkerhande die weseh mach, die de voirs. Peter Colle ende 
syn wyf achterlieten ; item, alsulken land als de voirs. Lysbet 
voirmails cochte tyeglien Ghysbrechte den Conine, geleghen 
op Sinte-Willeboerts velt ende een halster rogs erflic, dwelc 
wylen her Henric van Ranst, Riddere, derselver Lysbetten 
gaf ende maecte, gelyc als van al desen voirgenoempden 
goiden goede Scepenenbrieve syn, diet wel verclaren. Vordane 
sal Jannes ende syn wyf hebben tderdendeel vander tyenden 
die verpacht was tyeghen Costene van Ranst ende des sal 
Jannes ende syn wyf gelden ende betalen tderdendeel van 
alle der scult die de voirs. wylen- Peter Colle ende syn wyf 
sculdich bleven. Ende hiermede sullen de voirs. partyen deen 
den anderen rastelie ende vredelic laten gebruyken haire 
goide, gelyc sy elken toebehoeren, zonder hierenboven deen 
den anderen te moeyene of te messeggene in eniger ma- 
nieren ; ende soe wie hierinboven deen den anderen moeyde 
of mesdade in worden of in werken, dat soude de stad alsoe 
versien ende remedieren alsser toebehoeren soude; vordane 
sal Jannes den voirs. gebruederen overgheven alle de brieve 
die hen toebehoeren ede voort, opdat mens begheert, zinen 
eedt doen dat hy niet meer brieve van hen onderen heeft. 
Dit was gedaen int jair Ons Heeren M. cccc. ende vyftyene, 
XXVIII daghe in Julio. 

Juli 1415. 


Ordonnantie. voor het tapijtwerkersambacht. 


Dit was gheordineert bi Heren Philipse vander 
Couderborch, Scoutete, ende bi Burgermeesteren, 
Scepenen ende Raide vander stad van Antwer- 
pen, anno Xv° in de maent van Julio ende 
gheconsenteert den goeden enapen vanden tapyt- 
werkersambachte. 


Overmids dat de goede enapen van den tapytwerkers ende 
van. den linenweversambachte deen van den anderen ghe- 
scheiden syn ende ele een ambacht op hem selven wesen 
sal, soe begeren de goede cnapen van den tapytwerkers- 
ambachte alsulke cueren ende punten alse hier na volgen. 


Yerst, dat haer ambacht gheregcert sal werden met eenen 
Deken, want harer luttel es. 


Item, soe wie meester van den vors. ambachte wesen sal 
ende meesterie houden, dat die drie jaer lance vore gheleert 
sal moeten hebben ende den ambachte gheven van incom- 
mene 11 oude scilde ende eene ghelte wyns, den regeerers 
van den ambachte ende Onser Vrouwen een pond was. 


Item, meesters wittighe kindere selen gheven .. . vr grote. 


Item, leerenapen selen gheven eenen halven ouden scild 
ende den regeerers 11 ehelten wyns, ende de meester sal 
gheven twee ghelten wyns ende de leerenapen selen 11 jaer 
leeren thalven loene. 


Item, soe wie ghecalengiert worde van den regeerers van den 
ambachte, dat hi oncustbair were wrachte, dat die verbueren 
soude, alsoe dicke alse dat bevonden worde, 1 ouden scilt te 

bekeerne in drien, te weten es een derdendeel den Heere, 
item een derdendeel der stad ende tderde derdendeel den 
ambachte. 


Item, dat men gheven sal den cnapen van werkene voir 
haren arbeyd ghelyc van outs ghecostumeert es, dats te 
wetene van den tapyte 11 grote, van eenen stucke tyken v !/z 
ynghelschen ; item, van spinnene van elken stucke !/2 groten 
ende van kaerdene van elken stucke eenen ynghelschen, 
op de peyne van Xi grote tsambachts behoef. 


Item, wie van den voirs. ambachte des anders cnape ont- 
smeecte of onderhuerde, hy en ware eer van sinen meester 
ghescheiden,- dat die verbueren soude 111 oude scilde te 
bekeerne in drien, alsoe voirs es., alsoe dicke alst gheschiede. 


Ende op dese voirs. ordinancie ende cueren soe sullen 
de voirs. goede enapen vanden tapytweversambachte hare 
voirs. neeringhe hanteren ende doen, ende selen deselve 
cnapen staen te scote ende te lote metter poirterien ende 
als poirters van der stad, toter tyt toe datter anders op 
gheraemt sal worden ten proffite ende orbore van der voirs. 
neeringen. Sonder argenlist. 


14 Augustus 1415. 


Uitspraak in een geschil tusschen Philips 
vander Couderborch, Schout der stad, en Gielis 
den Valke, van Calais. 


Ld 


Als van alsulken ghescille als egheweest heeft tusschen 
minen Heere Philips vander Couderborch, Scoutheete van 
Antwerpen, aen deen side, ende Gielyse den Valke, van Calais, 
aen dander zide, omme seekere sommen van ghelde, die de 
voirs. Gielys den voirs. Heren Philips heeft moeten gheven, 

ghedroech toter sommen van hondert ende dertich gulden 
croenen, van tychten die hy hem opleyde ende dairomme dat 
de voirs. Gielys ghevanghen was, dwelke ghescil Claus van 
Steeland, Amman tAntwerpen op desen tyt, in den name van 
minen Heere de Scoutheete voirs. des bleven is in sekere 
persoene die de Burgermeesteren ende de Scepenen daertoe 
ordineren souden ende de voirs. Gielys hem des ghekeert 
heeft in de Burgermeesteren ende Scepenen van Antwerpen 
voirs. ende wes dairaf by den Burgermeesteren ende Sce- 
penen voirs. gheseeght, ghetermineert ende gheordineert 
sal worden, dat heeft de voirs. Amman in den name van den 
voirs. minen Heere den Schoutheete ende de voirs. Gielys 
voir hem selven gheloift te voldoene ende te volcomene 
op alsulken payne als de voirs. Burgermeesteren ende 
Scepenen daerop setten sullen ; alsoe dat de voirs. Burger- 
meesteren ende Secepenen, dairop versien met ripen raide, 
gheordineert hebben haire zegghen ende ordinancie inder 
manieren hierna verclaert, dats te wetene, dat Claus van 
Steland, Amman van Antwerpen voirs., den voirs. Gielyse 
vut sal doen reyken ende betalen in rastoir van zinen ghelde, 
dat hy minen Heere den Schoutheete ghegeven hadde, de 
somme van LXXX gulden croenen, te gheldene ende te 
betaelne deen heelft dairaf binnen der Bamismerct van Ant- 
werpen naistcomende ende dander heelft dairaf te Kers- 
savonde of tOnser Vrouwendaghe Lichtmisse, die dairnaist 
volghen sal, zonder enich langhere vertree ende die te betalen 
met ghereeden ghelde of te ghevene goide custbair pande, 
goed ghenouch synde, over de voirs. somme ghelds ende 
dat de voirs Gielys of syn zekere bode die pande sal moghen 
vercoepen oft hyse verreyct hadde ter Vierscaren als vol- 
houden pande. Ende hieraf sal de Amman den voirs. Gielyse 
goide burghe setten, die hem goide Scepenenbrieve van Ant- 
werpen dairaf bekennen ende verlyden zullen tusschen dit 
ende Vridach noene, nu yerst comende, ende eest dat zake 
dat de voirs. Gielys myn Heere den Scouthete of syn weert 
of de scipman die zyn vachte brachte aenspreken wille meer 
rechts vanden verliese van sinen vachten of vander scaden, 
die hem syn scipman ghedaen heeft aen de gheleyers van 
der Honten, daeraf blyft hy staende tsinen goiden rechte 
syn rechter dairaf te volghene alst hem ghelieft, ende wie 

hier tyeghen dade ende dit segghen niet en hielde, dat 
die verboeren soude de somme van LXXxX gulden croenen, 
half tot ons ghenedichs Heeren behoef van Brabant ende 
half ter stad behoef van Antwerpen, ende nochtan soe 
souden sy dat segghen moeten houden van weerden. Dit 
was ghedaen ende gheseeght in presencie by Burgermeesteren 
ende Scepenen vander stad van Antwerpen voirs. int jair Ons 
Heeren Mm. cocc ende vyftyene, Xr daghe in Augusto. 


3 September 1415. 


« Constitutie » eener erfrent ten voordeele van 
Volewyf, dochter van Jan Quintyns. 


Int jaer Ons leren M. ccco. ende xv, opten derden dach 
van Septembry, soe was gheoerdineert ende ghesloten bi 
den Bourghmeesteren, Scepenen ende Raide van der stad 
van Antwerpen dat Volcwyf, Jan Quintyns dochter, hebben 
soude ende behouden erflic ende eeuwelic duerende elx 
jaers Xin Vranxe croenen of vir Yngelsche nobele daer- 
vore, op alle Jan Quintyns goede, ende die heffen telken 
Kerssavonde, daeraf dat nu dierste syn sal, nu Kerssavond 
naistcomende, voer alsulke 11° ende xx1r Vranxe croenen 
als Quintyn ontfaen hadde in myndernissen van sinen 
hewelike goeden, die hem Gheerd van Zevenbergen, de 
bastaert, gheloift hadde te ghevene, met Vranken, synre 
dochter, die moeder was vander voers. Volcwiven. Hierover 
waren als ghetuyghe de persoene hierna bescreven, te 
weten es: 

Her Wouter vander List, Her Reynere vander Elst, Her 
Ghelfdolf vander Zennen, Ridderen, Claus van Wyneghem, 
Claus vanden Mortere, Gielys Bode, Ghysbrecht de Coninc, 
Claus vander Elst ende Claus Colensone, die dwoert sprac. 


fol, 11 ve, 


fol. 23. 


17 September 1415. 


Afstand door Beatrie en Margareta van 
Ymmersele, nonnen in het klooster van Roosen- 
daal, van hun deel in eene erfrent aan hunne 
broeders en zuster. 


Wy Burgermeesteren, Scepenen ende Raide van der stad 
van Antwerpen doen cond ende kenlie dat wy, opten 
dach van heden, te weten es opten xvi“® dach van Sep- 
tembri int jair Ons Heeren M cccc ende vyfthiene, zaghen 
ende hoerden lesen alsulken letteren alse dairaf de teneur 
hierna volght van woerde te woerde : Wy zuster Beatris 
van Halen, Abdisse int godshuys te Rosendale in desen 
tiden, doe te wetene allen denghenen die dese letteren 
sullen sien oft horen lesen, dat wy, ter beden ende ver- 
zoeke mids raide van onsen confesseur, gheorloeft ende 
ghewillecoert hebben, orloven ende willecoeren suster Bea- 
trisen van Ymmersele ende suster Magrieten van Ymmer- 
sele, ghesusteren, beide nonnen int voirs. godshuys, om 
quite te scheldene haren broeders ende suster van alsulker 
ghiften alse Her Jan van Ymmersele in tiden voerleden 
sinen broeders ende susteren van den nabedde gegeven 
mochte hebben oft gegeven hadde, ende die te’ vertyene 
ende te dervene metten rechte daert behoert, soe eest dat 
wy suster Beatrys ende suster Magriete van Ymmersele, 
ghesusteren voirs., bi oirlove ende consente van onsen 
prelaet omme orlof dairaf te hebbene onsen voirs. broeders 
quite te scheldene van alsulker ghiften alse voirs. es, quite 
ghescouden hebben ende schelden quite Heinrie van Ym- 
mersele, Ridder, Wouteren van Ymmersele ende Agneesen 
van Ymmersele, ghesellinne Willems van Sompeken, onsen 
broeders ende suster, dats te wetene in alsulken vyfsten 
ghedeele als dair wy in gherecht mochten wesen in twee 
pond ouder groten tsiaers erflic, als de voirs. ons broeders 
ende suster verreyct ende vutgewonnen mogen hebben, 
met vonnesse ende met rechte in der stad van Antwerpen, 

opt goed tYmmersele ende van allen saken “die ane de 
voirs.  ®@ oudere grote tangieren moghen, het sy van 
achterstelle ofte van renten die metten voirs. achterstelle 
ghecocht ofte ghecregen mochten wesen tot eeuweliken 
dagen, ende voirt soe renuncieren wy alle gheestelike 
ende weerlike rechte die ons tiegen dese voirs. quytschel- 
dinge scade soude mogen doen in eeniger manieren, alle 
saken ten goeden verstane, sonder eenigen argenlist. In 
oireonden van desen ende omme dat wy, suster Beatrys 
ende suster Magriete van Ymmersele voirgenoempt, willen 
dat dese voirs. quytscheldinge goid ende van weerden sy 
ende onverbroken, ghebeden onsen voirgenoempden prelaet, 
suster Beatrys van Halen, Abdisse voirs., dat sy dese letteren 
bezegelen wille met haren zegele. Ende wy; suster Beatrys, 
Abdisse voirs., ter beden ende verzoeke vander vors. 
Beatrys ende ‚Magrieten, gesusteren, ende midsgaders den 
orlof ende teonsent van my ende bi den rade van onsen 
confessoer, soe hebbe ic dese letteren bezegelt met minen 
zeghele als prelaet. Ghedaen int jaer Ons Heeren doe. men 
screef M. Coco ende vierthiene, derthien dage in Januario. 


Wy Broeder Peter, Abt seodshuys van Sente-Bernaerds 
opt Scelde, van der grdenen van Cistiaux in den bisscopdomme 
van Camerike, wy suster Beatrys van Halen, Abdisse 
van. den godshuyse van Roesendale vander selver ordenen 
inden vors. bisscopdomme ende tghemein covent vanden 
vors. godshuyse van Roesendale, doen te wetene allen: den- 
ghenen die dese lettere sullen sien oft horen. lesen; dat 
wy ter beden ende versoeke, aenghesien telein. proffyt dat 
den vors. godshuyse van Roesendale te profite comen mochte, 
gheoerloeft ende ghewillecoert hebben, orloven ende. wille- 
coren suster Beatrys van Ymmersele ende suster. Magrieten 
van Ymmersele, ghesusteren beide nonnen int vors. godshuys, 
om quite te sceldene haren broeders ende suster van alsulker 
ghichten als Her Jan van Ymmersele, Ridder, harer liede 
broeder, in tiden voerleden sinen broeders ende. susteren 
vanden nabedde gegeven mochte hebben ofte gegeven hadde, 
ende omme die te vertyene, te dervene ende wt te gane 

daert behoert, metten vonnesse oft metten rechte, soe eest 
dat wy suster Beatrys van Ymmersele ende Suster Magriete, 
ghesusteren vors., bi orlove ende consente van onsen vor- 
genoempden prelaten ende tghemeins covens, mitgaders ons 
selfs versoects aen onsen voirgenoempden prelaten ende aen 
tgemein covent omme orlof dairaf te hebbene, gelyc als 
vors. es, quyte geschouden hebben ende scelden quite Heinrike 
van Ymmersele, Riddere, Wouteren van Ymmersele ende 
Agneesen van Ymmersele, geselline Willems van Sompeken, 
onsen broeders ende süster, dats te wetene in alsulken 
vyfsten gedeele als dair wy in gerecht mochten wesen in de 
voirgenoempde ghifte van 11 ®@ ouder groten tsiaers erflic, 
als de voirs ons broeders ende suster verreyct ende vut 
gewonnen mogen hebben, metten vonnisse ende metten rechte 
in der stad van Antwerpen, opt goed tYmmersele ende van 
allen anderen zaken die ane de voirs. twee ponde oudere 
groten tangieren mogen, het sy van achterstelle ofte van 
renten die metten voirs. achterstelle gecocht ofte gecregen 
mochten wesen tot eeuweliken dagen ; voird soe renuncieren 
wy alle gheestelike ende werlike rechte die ons tiegen de 
voirgenoempde quitsceldinge scade soude mogen doen in 
eeniger manieren, alle saken ten goeden verstane, sonder 
eenich argenlist. In oirconden van desen ende omdat wy, 
suster Beatrys ende suster Magriete van Ymmersele voir- 
genoempt, willen dat dese voirgenoempde quytsceldinge goed 
ende van weerden sy ende onverbroken, versocht ende ghebeden 
onsen voirgenoempden prelaet ende den ghemeynen convente 
vanden voirs. godshuyse van Rosendale, dat sy dese letteren 
ter kennessen op ons bezegelen willen. Ende wy broeder 
Peter, Abdt visenterere vanden voirs. godshuyse op desen 
tyt, wy suster Beatris van Halen, Abdisse op desen tyt, 
ende tgemeyn covent vanden voirs. godshuyse van Rosendale, 
ter beden ende verzoeke vander voirs. suster Beatris ende 
suster Magrieten van Ymmersele, hebben dese letteren 
bezegelt, ele met sinen zegele ende ele bisonder in ghe- 
tuyghenissen der waerheyt. Gedaen int jaer Ons Heeren 
doe men secreef M. coco ende vierthiene, derthien dage in 
Januario. 

20 September 1415. 


Overgaaf door den “Heer van Lilloo aan 
den Schout der stad der goederen van Willem 
de Visschere. 


Int jair Ons Heeren M. ccvcc. ende xv, xx dage in Sep- 
tembry gaf de Heere van Lilloe den Scouthete van Antwerpen, 
Her Philips vander Couderborch, ter beden van denselven 
Scouthete, alle alsulken lant als Willem de Visschere byn- 
nen Lilloe liggende mochte hebben. Presentibus Her Wouter 
vander List, Riddere, Jan vanden Werve, etc. 


October 1415. 


Dits de gheschienisse van Janne van Ysendike, 
deken, ende van Henrike van Heffene, ouderman 
van den gulden van den wollewerke in der stad 
van Lyere, ghelyc de Scepenen van Lyere dat 
hier overbrachten ende datter hier meer toe 
gheschiet es. 


Int jaer Ons Heren M. cccv. ende vyfthiene, in de Lierssche 
jaermerct, soe gheviel dat een byvangsman van Lyere, 
gheheten Heyn Gastmans, te Lyere laken van buten te 
coepe, dat daer noch in den byvange niet ghemaict en was, 
brachte ende stont mede ter snede ter stede daer de lakene 
van buten plegen te stane. Daer quamen de guldenknapen 
van Lyere ende calengierden den vors. byvangsman ende 
namen hem tvors. laken, mids dat der gulden recht in heeft, 
dat negheen poirtere noch byvangsman van Liere snede 
houden daer en mach van lakenen van buyten, op zekere 
paynen dier op staen. Ende want de vors. byvangsman 
van den core niet en wiste, soe hadde hi gheerne sachtelic 

metter gulden daeraf ghecompeseert, dwelc hem niet ghe- 
schien en mochte ende @n conste zin laken niet weder ghe- 
crigen. Dit thoende de vors. byvangsman den Secepenen 
ende gheswoerne van Lyere ende hoe hi niet langhe by vangs- 
man gheweest en hadde ende oec cuene ware ane den Heilegen 
te houdene, dat hi van den core niet en wiste. Op dwelke, 
aengesien dat tstuc onnozelic gheschiet was, de vors. Scepenen 
ende ghesworene daeraf metter gulden spraken, biddende 
dat zy den vors. aerrmen man van den core verdragen wilden 
indien dat ten Heilegen sweren wilde, dat-hi-van- den core 
niet en wiste, den dekenen van der gulden te kennen gevende, 
hoe dat hen vutgesceyden was doen zy haren eedt deden 
ende dekeniscap swoeren, dat zy van allen zaken ‘die onno- 
zelic toecomen ende gevallen mochten in der gulden, altyt 
zouden bi rade van Scepenen ende geswoirne van Liere 
ende dat die staen zouden tharen verclaerne ghelye geco- 
stumeert es. Daer de dekene op veranwerden dan hen dies 
niet en stande te doene, maer zy souden hem gerne trecht 
doen gheschien na inhoudt van der guldenboeke. Daer 
baden ende versochten alnoch zeere vriendelie de Scepenen 
ende gheswoirne vors. de dekenen, dat zyt om haren 
wille hadden willen laten varen, want: syt wel sculdich 
varen te doene, ghemerct dat vors: es ende na den eed die 
zy daeraf ghedaen hadden, dwele zy noch niet doen en 
‘wouden, maer Heinric van Heffene, die een ouderman was 
van der gulden, daer sprac op de Seepenen ende- gheswoirne 
ghelyczam de woerde hierna bescreven. staen, zonder ghe- 
volch ende beraet van zinen medegesellen. Na dit ende na 
vele verzuecs, soe quamen de gulde bi de stad daer des 
Woensdaigs den yersten dach van Aprille ende hadden sprake 
van der vors. saken ende aldaer verzochte. de stad van Lyere 
den vors. deken op zinen eed, doen hi deken wert, dat hi 
daeraf zoude doen bi rade van der stad ende dat hi daecr- 
mede doen zoude alsoe hi sculdich waere te doene ende 
dat hi na zinen eedt niet sculdich en ware voirdere daerop 
te manen zonder consent ende raed van der stad, ghelyc zy 
hem. te meer. tiden gheseegt hadden. Daer seide Jan van 
Ysendike, de deken, dat hi-niet ghesworen hadde alzulke 
zaken quyt te scheldene, ende dat hi meynde voert daerop 
te. „manen, ende, dat hi daerom niet, laten, ‚en zoude. trecht 


— 33 — 


te vorderen. Ende dairtoe seide deselve deken op de 
Scepenen ende gheswoirne ghemeynlie : Can deen dietsch, 
soe can dandere walsch, ende alst also verre compt, soe 
weet ic oec wel te segghene ende soe verghaderen wy alle in 
spelsers huys. Daerna sprac Heinric van Heffene : Ghi Heren, 
wy willen onsen deken hieraf helpen verantwerden ende 
ter hant staen ; wy hebben noch ele x guldenen om dat te 
verantwerden op ons selfs buydel, indien dat ghyt oic alsoe 
op uwen buydel doen wilt, het zy voer onsen ghenedigen 
Here van Brabant of elwaer waert zy. Oec seide hi dese 
ghelike woerde : Waert alsoe dat ons de deken hier niet 
voerdt op en maende, soe en zouden wy hem gheen von- 
nisse meynen te geven tusschen dit ende Sente-Jansmissc, 
dit en zoude tierste voirtgaenc liebben. Item, te meer stonden, 
soe heeft de vors. Heinrie zonder ghevolch van zinen mede 
ghesellen op de Scepenen ende gheswoirne, ter presencien 
van hen, ghesproken alrehande scoffierlike woerde, alse 
datter yemanne zinen coeke emmer wel ghebotert moeste 
zyn; item, dat deghene dien dese sake aenghinge der 
dadinge niet weerd en waere, noch oic deghene dier vore 
baderf deedingden. Item seide hi teenen anderen male, 
dat goed breede rieme sniden warc vut andere licde leedere, 
ende de Scepenen ende gesworne goed doen hadden, want 
zy te voren wel wisten waer zy staen zouden ende dat 
haer raed dage beter waeren dan al dat doudermans hadden. 
Ende doen men hem seide dat haren montcost seere ghe- 
smaekt waere, doen scide hi: men wist wel hoe men dat 
lappen of maken zoude. Boven desen dat de stad van 
Lyere den vors. deken dit verzocht hadde, soe ghinc hi 
doen alsoe schiere als hi ende doudermans van der stad- 
huys ghingen opter guldenlhiuys ende maende doudermans 
ende dede hen dat vonnis vutreyken ende na vutwisen 
der vonnissen den vors. byvangsman in de vruente doen 
voer den brueke. Ende overmids dat de stad van Lyere 
dese onredelike scoffierlike woerde onverdient ende sonder 
scult niet geliden en mochte, alsoe wel van eeds alse van 
eeren wegen, so en moeste dat den Heere thoenen, omme 
daer beteringe ende verrichtinge af te hebbene alsoet be- 
hoerde. Soe brachten zy dit aen haren Schoutete mids den 

welken de vors. Jan van Ysendike, de deken, omdat hi 
zinen eede te na of teghen ghedaen zoude hebben, ende 
overmids der onredelikere scoffierlikere ende afdragende 
woerde die hi ende Heinric van Heffene opte Scepenen 
ende gheswoirne vors. ghesproken hadden, soe werden Jan 
ende Heinrie vors. daeraf ghecalengiert ende in rechte 
in der stad van Liere aenghesproken, daer zy nae veele 
handelingen van rechte in der vors. stad van Liere metten 
vonnisse ghewist worden tot alzulkere correctien als de 
Heere ende de stad daerop ordeneren zoude na gelegenheit 
der zaken, ghelyc men na doude ghewonten ende usagien 
van der stad daer ghecostumeert hadde ende heerbracht. 
Dwele vonnisse de vors. Jan ende Henric terstont hier 
tAntwerpen beriepen tharen hoode, meynende dat men hen 
hier een beter leeren zoude. Daerna onder meer woerde 
begeerden Jan ende Heinrie vors. te verborgen, want zy 
hoepen dat zy noch lyf noch let verboert en hadden ende 
mids dat zy te correxien ghewyst waren dat lyf beschudt 
was, ende meynden dat zy daerom sculdich waren te 
verborgene ende begeerden des een vonnis van Scepenen. 
De Scouthet maende des, de Scepenen berieden hen daerop 
ende wysden voer een vonnis na haere stad recht ende 
na doude costumen ende usagien van der stad, dat zy niet 
ghezien en hadden dat yement verborgen zoude, die jegen 
den Here ende de stad mesdaen hadde, voer dier tyt dat 
hem syn correctie gheset waere ende dat hi die verborgen 
woude te doene. 


Dewelke dingen aldus gheschiet zynde, de vors. Scepenen 
ende gheswoerne van Lyere quamen hier bi der stad de vors. 
zaken in dlanghe thoenende, ende hoe zy van haren vonnisse 
hier tharen hoode beroepen waren alsoe vorscreven es. Op 
dwele hier bi de stad geraemt ende geordineert wart, dat 
men den vors. Janne ende Henrike hier in der stad gevangen 
bringen zoude ter Vierscharen, om haer beroep te vervolgene, 
dwele alsoe ghesciede, ende quamen hier te rechte, als ten 
hoode, ende worden deselve Jan ende Heinrice hier gewist 
te verborghene. Ende na vele handelingen van rechte dier 
hier in der stad ter Vierscharen af ghehandelt ende ghehouden 
waren, soe wouden de vors. Jan ende Heinric van haren vors. 


mesgripe hier in correctien metten vonnisse gewyst, alsoe 
hierna volgt : Te weten es dat Jan van Ysendike den Heere 
geven zoude LX cronen, XL grote Brabants muynten over 
eelke vors. crone gherekent, binnen jaere, telken Xvir weken 
een derdendeel ; item, zoude hi doen der stad van Liere een 
pelgrimagie tOnser Vrouwen te Bazele ende porren tusschen 
dit ende Sente-Bavendach naistcomen ; item, der vors. stad 
van Lyere doen maken anderhalve roede muers, daer hem 
de stad wisen zal dat zise gemaect wille hebben. Ende na 
dat de dach vander pelgrimagien comen es, en zal hi niet 
weder binnen den Mercgreefscape comen hi en hebbe brieve 
bracht van sier pelgrimagien ende der vors stad van Lyere 
verborcht van haren mure, omme van Sente-Bavendage 
naesteomende over 1 jaer daernaest volgende volmaect te 
zine, ende na dat hi goede brieve ghesent heeft van synre 
pelerimagien, een jaer moeten bliven buten der stad ende 
byvange van Lyere, op zyn een hand. 


Item, Heinric van Heffene zal geven den Heere XL cronen, 
XL grote Brabants muinten over elke crone gerekent, binnen 
jaers, telken xvii weken een derdendeel ; item, der stad van 
Lyere een pelgrimagie tSent-Jacops in Galissien ende porren 
tusschen dit ende Sente-Bavendach naestcomende ; item, der 
vors. stad van Lyere doen maken een roede muers daerse 
hem de stad bewisen sal te makene. Ende na dat hi de pel- 
grimagie gheport sal syn, soe en zal hi niet weder binnen den 
Mercgreefscape comen hi en hebbe brieve ghesonden van 
sier pelgrimagien ende der vors. stad van Lyere verborcht 
van haren muere ende van Sente-Bavendage naestcomende 
over een jaer volmaict te sine. Ende na dat hi goede brieve 
gesend heeft van sier pelgrimagien, een jaer moeten bliven 
vuter stad ende byvanghe van Lyere, op zyn een hand. 


8 December 1415. 


Zegels van Heer Aard van Ymmersele en van 
Jan vanden Werve verloren. 


fol.lsve. Int jaer Ons Heeren M. cccc. ende xv, omtrent vir dage 
in Decembri, soe werden verloren de zeghele van Her 
Arnde van Ymmersele ende van Janne vanden Werve. 


Omstreeks 1415. 


« Hedt » van eenen mederegeerder van het 
land van Brabant. 


tol. 3 ve. Hier zwer ic, dair ic toe-ghecoren ende gheordineert ben 
bi den drie Staten tslants van Brabant, omme dlant van 
Brabant met synre toehehoirten te helpen regeren metten 
anderen persoenen diere toe gheordineert syn of werden 
zelen, dat zal ie doen wel ende ghetrouwelie ten orbore, 
nutscape ende profyte ons ghenedichs toecomenden Heeren, 
Hertoge Jans van Brabant, ende tsghemeyns lants vors., 
altyt by rade ende goetdunkene der drie State vanden lande, 
ende dairin dbeste altyt voertkeeren, na mine vroetscap, 
na mine wetentscap, ende na mine vyf zinne ende na mine 
macht ; ende dat en sal ic laten omme vrientscap of omme 
viantscap van yemende, omme miede, omme vreese, omme 
gheens noet, noch omme anxst vander doet, noch omme 
gheenrehande zaken die my vore comen moghen, ic en sal 
alle dat doen, dat ic met herten ende met zynne op mine 
ziele ende conscientie gedoen can‚ ten meesten orbore, eeren 
ende profyte ons ghenedichs Heeren ende syns ghemeens 
lants vors. ende negheenrehande zaken hanteren, dan met 
gheliker kennessen van den ghenen die dairtoe met eede 


 — 


gheordineert syn of werden zelen. Voirdane soe zwer ic dat 
ie nemmermeer ghifte of micde nemen en sal, noch doen 
nemen van minen wegen, van eenigen persoehen die in 
ambachte of dienste ghezet zullen werden ende dlant te 
rechte te houdene, ende eenenyegeliken te vonnesse ende 
te rechte stellen. Alsoe moete my God helpen ende syn 
Heyligen etc. 


23 Januari 1415 (1416). 


« Commissie van Schoutet » voor Heer Philips 
vander Couderborch. 


Jan, bi der gracien Gods Hertoge van Lothrike, van 
Brabant ende van Lymborch, Marcgreve sHeylichs Rycs, 
alle denghenen die desen brief selen sien of horen lesen, 
saluyt. Wy doen te wetene dat Wy, volcomelic betruwende 
van der gherechticheit, wysheit ende ernsticheit ons wael 
gemynden Heeren Philips vander Couderborch, denselven 
Heren Philips hebben gheset, gemaect ende geordeneert, 
setten, maken ende ordineren met desen brieve onsen Scout- 
heit onser stad van Antwerpen ende Mercgreve van onsen 
lande van Ryen, alsoe langhe als ons ghenoegen zal, metten 
wedden, rechten, pourfiten, opcomingen ende vervallen die 
daertoe behoren, ende men ghewoenlic es daeraf te hebben, 
ende hebben hem ghemachticht ende bevolen tselve am- 
bacht wael ende getrouwelie te houden ende te regeren, 
onse broeken ende forfaiten te vorderen ende op te boeren 
tonsen behoeve, onse recht ende heerlicheit te verwaren 
elker mallie recht vonnisse ende bescheit, ende voert alle 
andere saken te doen, die een goet ende ghetrouwe Scoutheit 
van Antwerpen ende Marcgreve van Rien doen mach ende 
sculdich es te doene, van welken ambacht te regeren alsoe 
vors. es ende dat hi ons oec daeraf goede wettige rekeninge 
doen sal tallen tiden, als hi des van onsen wegen sal 
werden versocht, Wy sinen eet bevelen te doen in handen 


fol, 28. 

ons ghetruwen Heren Heinrix van Bergen, Heere van Grym- 
bergen ende van Melyn, dien Wy bevelen den eet van hem 
te nemen alsoe daertoe behoert. Ontbieden daerom ende 
bevelen allen luden, Seepenen, Rade, Richteren, dieneren 
ende onderseten onser vors. stad van Antwerpen ende Merc- 
greefscaps ons lants van Ryen, die nu syn ende namaecls 
wesen sullen, ende allen anderen dien dat aengaen mach, 
dat si den vors. Heren Philips houden voer onsen Scoutheit 
van Antwerpen ende Marcgreve ons lants van Rien ende 
hem in allen saken sinen ambacht aengaende ende dat 
doende onderhoerich, gheradich ende bereet syn ende hem 
der vors. wedden, rechten, pourfiten, opcomingen ende 
vervallen doen ende laten gebruyken sonder letsel ende 
wederseggen, want Wy willen dat hem overbrengende 
ierstwerven alleen van desen onsen brieve vidimus onder 
seghel autentike of copie daecraf inder cameren van onser 
rekeningen, of bi eenigen van onsen Secretarissen gheteykent, 
bestaet werden in synre rekeningen ende afghecort vanden 
ontfange syns ambachts vors., bi -dengelrenen die gheorde- 
neert syn of suelen werden, die rekeninge van onsen am- 
bachters te hoeren, denwelken Wy bevelen dat alsoe te 
doen niet wederstaende ennigen ordenancien, statuten of 
geboden daertegen wesende. Ende des toreonde hebben Wy 
onsen seghel aen desen brief doen hangen. Gegeven in onser 
stad van Antwerpen, XXijm daghe in Januario in den jaer Ons 
Heren M. cccce ende vyfthien, na costumen sHoefs van 
Cameric. Aldus ghetekent bi minen Heere den Hertoge, ter 
relacien der Abden van Hafligem ende van Tongerloe, 
Her Heinrics van Bergen tsHeren van Ieverle, Raes van 
Graven, Reyners Moers ende Claes van Steelant. 


DYNTER. 

Schulderkentenis van Willem van Gavere en 
Albrecht van Uden aan Hendrik Berton en Jan 
Mitdenale, en uitspraak van scheidsmannen in 
het hierover ontstane geschil. 


25 Januari 1415 (1416). 


Int jair Xv, mensis Januarii die XXv, soe bekenden Willem 
van Gavere ende Aelbrecht van Uden, sculdich wesende 
Heinric Berton ende Jan Mildenale, sinen facteur, van Lonnen, 
de somme van n° ende Lx ®@ Yngelsche sterlinger, ghelyc 
alse 11 obligacien, deene onder den stapel van Calays ghe- 
maect ende dandere in een papiren cedulle ghescreven, die 
de vors. Jan Mildenale te hemwaert heeft clairlikere wtwisen 
ende begripen. Dewelke somme vors. zy gheloeft hebben 
te betalen den vors. Henrike of Janne, of den bringere harer 
letteren van obligatien vors., te weten c eùde Lx f& den 
XXIISe? dach in de Vastene nu naistcomende, ende die te 
leveren in der stad van Lonnen met wisselbrieven, alsoe 
daertoe behoert, ende waert dat Jan Mildenale tvors. gheld 
liever hadde tontfane tAntwerpen of te Brugge, soe zelen 
Willem ende Aelbrecht dat moeten doen, maer soe souden zy 
ghestaen met vir scellingen Vlemsche grote over elken nobel 
ve ghevene. Ende dandere c @@ salen zy betalen in de Sinxen- 
marct tAntwerpen, in der manieren alse vanden anderen 
paymente vorscreven. Maer des es vorwaerde, want zy ghescil 
onderlinge ghehadt van beteringen van Xi zacke wollen 
dair Willem ende Aclbrecht af begeren verricht te zine 
ende beteringe te hebbene, dat zy hen des verwillecoert 
hebben in 11 goede coeplude, 11 coeplude van elker zide, 
te weten is in Johan Bryan ende Henric Peto, van Henric 
Bertons ende Jan Mildenaele wegen, dair -Jan Mildenale 
vore borge was, ende in Heinric Frouwye ende in Ritsard 
Vere. van Willeme ende van Aelbrecht wegen. Ende soe 
wes die vors. mir goede lude dairaf zeggen zelen, dat zelen 
zv in beiden ziden moeten houden sonder achtergaen, ende 
waert dat ghebrec ware in eenigen vanden vors. 111 zeggeren, 
dat zy herwaert niet over en quamen, dat men dan van 

dier zide andere goede coeplude seggeren in die stede kiesen 
ende crigen soude, alsoe dat tvors. zeggen ende ghescil binnen 
der Sinxenmerct ghewydt, ghesleten ende ghetermineert 
sal worden sonder langer vertrec. Hierover hebben over 
gheweest alse dedinghe Jude, Willem Annable ende Jehan 
Lane. Vordane soe hebben beide de partien gheloeft dat 
zy hierenboven deen den anderen niet voerdere moevyen, 
noch recht op anderen soeken en zelen, in gheenre voegen, 
ende hebben haer hande dairop opghehaven alse goede ludc. 
Hierover waren ende hebben gheweest Claus vanden Werve 
ende Claus vander Elst, Burgermeesteren vander stad etc. 


N. Nricoray. 


17 September 1416. 


Anno XVI, Xvij daghe in Septembry, soe quamen voir 
Scepenen ende Amman van Antwerpen, Heinric Frocwyck, 
Ritsaerde Veere, Willem Ledenham ende Jehan Bryan, 
alse zeggeren van Janne Mildenale, inden name van Heinrike 
sarton, sinen meester, in deen zide, ende Willem van Gaverc 
ende Aelbrechte van Uden, in dandere ‘zide, ende hebben 
haer seggen ghezeeght ende gepronuncieert van den hondert 
ponden Ynghelschen die Willem ende Aelbrecht den voirs. 
Janne sculdich waren, in deser manieren, dat de voirs. 
Willem ende Aelbrecht den voirs. Janne vloegs betalen selen 
XXII ®& Yngels; item, Heinric Froewycek ende Ritsaerd Veere 
die sullen betalen den voirs. Janne van der voirs. sommen 
van Willems ende van Aelbrechts wegen LX @& Yngels ende 
Willem ende Aelbrechte dairaf ombelast houden ; ende dandere 
XVI fB Yngels, soe seiden de voirs. 11m zeggeren eendrachtelic, 
dat die Willenr ende Aelbrecht voirs. behouden selen voir 
de beternisse van den Xi sacken wollen ende dairaf den 
voirs. Janne Mildenale noch synen meester niet gheven, 
ende hiermede soe syn de voirs. Willem ende Aelbrecht quite 
jegen Janne Mildenale ende jegen sinen meester voirs. 
tallen dagen. 


1 Februari 1415 (1416). 


Ordonnancie « van den porteren » en « van 
Scepenenbrieven ». 


Gheordeneert bi den Heere ende bi der stad, 
anno Xv, prima Februari. 


Item dat alle deghene die tAntwerpen poerteren syn, waer 
dat sy gheseten syn, tAntwerpen selen moeten comen wonen 
met haren meester familien, na vutwysen van den coerboeke, 
tusschen dit ende half Meye naestcomende, of wie alsoe 
hier en binnen niet in en quame, dat men dien voerdane niet 
meer over poertere houden en soude, ende dat men hem 
hare exue afnemen soude. Voerdane alle eenloepen ghesellen, 
die poerteren syn of worden sullen, of andere daer de stad 
aen twivelt alsi brieve of hulpe van der stad begheren sullen, 
dat sy haer poerterscap sullen moeten betoenen na vutwysen 
van den coerboeke, eer men hen brieve of hulpe doen sal. 


Item, soe wie dat voerdane van buten tAntwerpen comen 
sal ende goede vercoepen of becommeren met Scepenenbrieve 
van Antwerpen, waert dat die goede vercochte of becom- 
merde, die zine niet en waren, of daer hi maer tochtenere 
aen en ware of oec niet claerlie en verlide alle den chys 
ende commer die vte dien goede ghinge, dat die staen soude 
ter correxien vanden Heere ende vander stad, na dat men 
bevonde dat tstuc gelegen ware. 


fol. 28. 


10 Februari 1415 (1416) — 23 Februari 1447 (1448). 


Ordonnancie « vanden fruyte ». 


Gheordeneert bi den Heere ende bi der stad, 
anno Xv, XxX daghe in Februario. 


Item, soe wie dat voerdane, poertere of vremde, tAntwerpen 
froit vercoepen wille, dat die sal moeten scriven, met goeden 
groten letteren, voere thuys of voere den kelnere daer syn 
froit in leeght, wat froyte dat es, weder nieuwe froit, of 
out of ghemengt, ende dat hi oec op alle syn coppelen sal 
moeten setten syn mere, op dat men daermede weten moghe 
vute wiens handen dat dat froit comt. Voerdane soe en sal 
gheen vremt man tAntwerpen voerdane gheen froit mogen 
vercoepen min dan XXxv coppelen te male, of der boven, 
ende soe wat vremder manne, dat alsoe froit in groets 
‘ vercoept, dat die sal moeten setten goeden borghe, hier 
binnen der stad, waert dat men tfroit anders bevonde dan 
hi toe geseegt hadde, dat hem de coepman dict gecocht 
hadde, daeraen verichten ende syn scade verhalen mochte. 
nde soe wie dat alsoe froit vercochte, poertere of vremde, 
ende men valscheit ende bedriech daerin bevonde, ende niet 
en ware ghelyc als hi gheteekent ende toe geseet hadde, 
ende oec niet en hielde dordenancie boven gescreven, die 
soude verboren van elker coppelen v Royale (1), deen derden- 
deel den Heere, dander der stad ende tderde diet voertbrachte. 
Behoudelie altoes dien dat poerteren van binnen haer froit 
sullen mogen vercoepen met eender coppelen, met tween, 
met drien of alsoe luttel ende vele als heur ghelieven sal, 
inder manieren boven verclaert. 


Anno XLVII, XXII dage in Februario, so wert verclaert 
opte dordinancie vors. by den Burgermeesteren, Scepenen 


(1) Later doorgehuald en vervangen door : Xi groete ende tfroyt verboert, 
by alsoe dat verwonnen wordt metten rechte. 

ende Raide van der stad, dat de vremde coepman sal hebben 
eenen meretdach te weeke omme syn froyt te vercopen 
met eenre coppelen, met tween oft also luttel ende vele als 
hem gelieven sal. 


26 Maart 1415 (1416). 


Regeling der nalatenschap van Jan Alleyn. 


Wy Gielys Damaes ende Gielys Bacheleer, Scepenen in fol. #2. 
Antwerpen, maken cond dat vore ons quam Jouffrouwe 
Lysbet sConinx, Ghysbrecht sConinx dochter, wettich wyf 
Claus Alleyns, cum tutore de licentia mariti predicti, 
bekende ende verlide want Jan Alleyn, des voirs. Claus, 
haers mans, vader was, voirmails zinen kinderen, te weten 
es Jouffrouwe Wilgiaerden, zynre dochtere, nu Jans wive 
vanden Werve, ende haren kinderen, ende oee Jans kin- 
deren van Vuers, daer hy, Jan, oudervader af was, zekere 
percheele van Iyftocht renten te haren live gecocht ende 
gecregen heeft, op zekere plaetsen ende steden gelyc de 
brieve, daeraf gemaect, wel verclaren, daer de voirs. Claus, 
haer man, van zinen vader voirs. niet tiegen verlyct en 
heeft gheweest, ende dat Jan Alleyn, des voirs. Claus, haers 
mans, vader, in zinen levenden live aensach dat hy den 
eenen van zinen kinderen ende kinder kinderen meer lyfrenten 
ghecocht hadde ende cochte, dan den anderen, daeromme 
dat hi wilde elken van zinen kinderen ghelye ghegoedt 
te zine, ende mids dien bekende met Scepenenbrieven van 
Antwerpen dat alle lyftocht rente, op welken van zinen kinde- 
ren of kinder kinderen die ghesereven stonden, ghelye ghedeylt 
souden worden na syn lyf, den eenen niet meer daeraf te 
heffen dan den anderen. Ende het waer es dat op Clause, 
haren man, minst lyftocht renten gecocht waren, ende in der 
sceydingen tusscen hem ende zynre zuster ende zuster 
kinderen, mids der meerder gherieflicheden ende minster 

moeyten wille, gheordineert es dat deselve Claus, haer man, 
met penningen daerjeghen verlyct sal wesen, dewelke pen- 
ningen, oft alsoe vele goedts oft renten als men omme die 
penningen coepen, mochte, sculdich syn na allen rechte te 
comene ende te stane in de stad van der voirs. lyftocht renten, 
die hem, na zyns vaders ordinancie, sculdich hadde geweest 
te volghene ende aneghedeylt te worden. Daeromme dat zy, 
Jouffrouwe Lysbet voirs., met haren voirs. mombore, aen- 
siende de redelicheyt ende trecht dat daertoe dient ghelyc 
voirs. es, ghewillecoert ende gheconsenteert heeft, willecoerde 
ende consenteerde dat, soe wanneer dat dezelve Claus, haer 
ran, in der deylingen van zyns vaders goeden vander voirs. 
lyftocht renten verlyet ende vernueght sal syn tiegen zynre 
zuster ende zuster kinderen voirs., dat dan deselve Claus, 
haer man, metten penningen van der verlikenissen comende, 
coepen sal mogen erflike oft lyftocht rente of have, toter 
sommen toe van viere hondert Vranxe cronen eens henen- 
dragens, ende dat die rente, erve, lyftocht of have, altoes 
staen sal ende sculdich sal syn te stane, ghelyc oft ware zyn 
vaderlic ofte moederlic erve, zonder hare oft haren erf- 
genamen, in toecomenden tyden, eenich recht of ghedeel 
daerane te hebbene of te behoudene of daerjegen verlyct 
te wesen, in eeniger manieren, niet te meer dan deselve 
Jouffrouwe Lysbet oft haer nacomelingen recht of ghedeel 
souden ghehadt mogen hebben in de lyftocht rente die Jan 
Alleyn, haers mans vader, ghecocht heeft ende die de voirs. 
Claus, haer man, zynre zuster ende zuster kinderen af hadde 
mogen deylen, dewelke ghedeel wail hoegher ghedragen 
souden hebben, dan de voirghenoempde somme van vicre 
hondert cronen eens henendragens, alsoe wel baerblikende 
es. In kennissen van desen letteren, bezegelt met onsen 
zegelen, ghegheven int jaer Ons Heeren als men screcf 
M cccco ende vyfthiene, xxvr dage in Meerte. 


18 Mei 1416 — 22 Mei 1425. 
Ordonnancie tegen « den rybauden ». 


Gheordeneert bi den Heere ende bi der stad, 
anno XVI, XVI daghe in Meye. 


[Vernieut anno XXV, XXir daghe Meys). (1) 


Item, dat van nu voerdane gheende: hande rybaude, rybaut- 
steren, (2) noch wandelende ghesellen tAntwerpen, binnen der 
vryheit van der stad, bliven, wandelen noch verkeren en 
sullen, bi daghe noch bi nachte, meer dan eenen dach. Soe 
wie dat men alsoe bevonde meer achter straten wandelende, 
gaende of keerende, dat die de Scouthete ende syn knapen 
aenveerden zullen ende dat men proeven sal wes zy in den 
buye hebben, ende waerop dat sy dus daghelix dobbelen 
ende ledich gaen ende dat men hen gheen verantwerden 
doen en sal. 


Item, desghelyx van desen starken wiven ribautsteren, 
dat mense desghelyx handelen sal. 


Ende soe wie dat dese ribaude of ribautsteren huysde 
ende hoofde of herberghede meer dan eenen nacht, dat die 
staen soude ter correxien van den Heere ende vander stad, 
wie dat hi ware. 


(1) Later bijgevoegd. 
(2) Dit woord werd later bijgevoegd. 


fol. 31. 


26 Mei 1416. 


Bevestiging van het recht van Peter Daen op 
eene erfrent bezet op het goed te Coudesteyne, in 
het Waterland gelegen. 


fol, 29 ve. Anno XVI, XXVI dage in Meye, soe wart ghewyst tAnt- 
werpen opter stadhuys, dat Peter Daen, Claus Daens sone, 
verhael hebben soude ende vernueght worden aen tgoect te 
Coudesteyne, int Waterlandt ghelegen, van alsulken vive 
zisteren rogs tsiaers alse hi van synre capelrien wegen, 
ghefondeert in Onser Vrouwenkerke tAntwerpen, voir de 
Heilige Besnidenisse, heffende es, op tgoed van Standonc 
ghelegen binnen Ruymst, ende dair tvoirs. goed van Cou- 
desteyne mede vore veronderpandt es ghelyc alse Scepenen- 
brieven van Antwerpen, die dairaf ghemaect syn, claerlikere 
inhouden ende begrepen hebben, ende dit mids dat de voirs. 
Peter claerlic bewyst heeft dat hem tgoet van Standonc 
met ouderen vorwairden ontwonnen es ende in anderen handen 
comen, daeromme dat hi bi ghebreke syns princepaels pands 
voirs. sinen onderpandt, te weten es tgoed van Cousteyne 
voirs., heeft moeten vervolgen ende hem dairane doen richten 
metten rechte. Dit was gheordineert in der volder banck 
van Scepenen gheregistereert van woerde te woerde int 
jair ende ten dage voirscreven. 


Mei-Juni 1416. 


Zegel van Heer Reynier . . . (a) verloren, 


tol. 28 ve. Int jaer Ons Heeren M. ccco. ende sesthiene, in de Sinxenen- 
merct, soe wert Her Reyners zegel verloren. 


(1) vander Elst. 


1 Juni 1416. 


Ordonnancie betrekkelijk de lijfrenten op vreemde 
steden. 


Gheordeneert bi den Heere ende bi der stad 
ende ghesloten metten ouden Scepenen, anno Xvr?, 
prima Junii. 


Item, dat niement van nu voerdane gheen fynre syn sal 
noch pensie betalen van gheenen vremden steden, anders 
dan die openbaer wissel houden binnen der stad van Ant- 
werpen ende dit sal beghinnen tSint-Jansmisse naistcomende, 
soe wes dan ende van dan voerdane verschinen sal. Ende 
wie hieraf de contrarie dade, alsoe dicke ende alsoe menich- 
werven alst bevonden ware, die soude verboren een pond 
oudere groten, half den Heere ende half der stad ende soude 
voert ter correxien staen van den Heere ende vander stad. 


Ende dat alle deghene van binnen poerteren of poerterssen 
of inwonende, die lyfpensie coepen willen op steden van 
buten, haer brieve daeraf binnen Antwerpen scriven ende 
maken selen doen, ende die selen maken gheswoerne clerke 
van der stad van Antwerpen ende niemend anders ende die 
teekenen met haren hantteekene. Ende daeraf selen de vors. 
clerke hebben van elken brieve van scrivene, te wetene 
es van eenen brieve van XxX scellingen oudere groten oft 
daerboven 1 Rynsschen guldene ; item, van eenen brieve van 
x scellingen oudere groten of daerbove 11 scellingen grote ; 
item, van eenen brieve van v scellingen oudere groten of 
daerboven Xvim groten ende dit selen gheswoerne clerke 
ghelyc deylen, ende van elken brieven van den steden sal 
men nemen de beste menute die men sal connen vinden, 
daer de goede liede die lyfpensie copen selen, best mede 
bewaert selen syn. 


fol, 28 ve. 


4 June 1416. 


Oorvrede gezworen door Jacop vanden Derde 
aan den Abt van Sint-Bernaard. 


Anno Xvi, mensis Junii die quarta, quam Jacop vanden 
Oerde opter stadhuys tAntwerpen, bekennende, in de pre- 
sencien vanden Amman, als in den name vanden Heere ende 
van den Burgermeesteren, Scepenen ende Raide van der stad, 
alse van alsulken woerden alse hem de Abt van Sente- 
Bernaerds beecroent dat hi over hem gezeeght soude hebben, 
het ware binnen lants of buten lands, in den sticht van Utrecht 
of eldere, dat de voirs. myn Here de Abt een valsch verradere 
of bedriegere syn soude, of dier confuseliker woerde ghelike, 
dat hi wetenscap syns sins die woerde niet gheseeght en 
heeft, ende waert dat hi eenige afdragende woerde gheseeg ht 
hadde van minen Here den Abdt voirs., dat hi dat ghedaen 
mocht hebben vut onwetentheden oft vut hitten, niet dat 


hi minen Here den Abdt voirs. niet over en wiste te seggene 
of niet over geweten en heeft te zeggene, dan van eenen 
goeden, eerbaren, reckeliken ende werdigen prelaet, ende 
prelaet, ende gheloifde voert nemmermeer afdragende woerde 
van hem te zeggene, op de correctie van den Here ende van 
der stad, ende badde den Heren van der Wet voirs. kennesse 
op hem te dragene. 


Item, wairt de voirs. Jacop dreyghelike woerde nu onlanx 
leden tot minen Here den Abdt waert gesproken heeft, ghielyc 
dat bi goeder waerheden beproeft es, dairomme dat hi, na 
ons genedichs Heren heerlicheyt ende na der stad recht van 
Antwerpen, geordineert was minen Here voirs. syn lyf te 
verzekerne ende te verborgene, oft dairvore in hachten te 
gane ende dairin te blivene toter tyt dat hi dat voleomelic 
voldaen hadde na der stad recht, ende myn Here de Abdt 
vut beden van goeden lieden van der Wet ende vut beden 
van vele goeder, eerbarer, edelre luden, die hem dairvore 
gebeden hebben, hem heeft laten genoegen met alsulker ver- 
zekertheden, alse hierna volght: 


ep 


Soe is deselve Jacop comen, opten dach van heden, vore 
den Amman, Burgermeesteren ende Scepenen ende heeft ane 
den Heiligen ghehouden ende gesworen opembairlic dat 
hi nemmermeer, te gheenen dagen, minen Here den Abdt 
voirs., noch niemende van sinen dieneren of vrienden, om 
negheenrande zaken of ocsuyns wille die hi hem of sinen 
dieneren betiende of opleggende mocht syn, van allen vor- 
ledenen tiden toten dage toe van heden nemmermeer wanconst, 
opsprake, veede, arch, noch hinder doen en sal in live noch 
in goede, heymelie noch opembair, bi hem selven noch bi 
niemende van sinen wegen in gheenre manieren, ende soen- 
brake ende vredebrake. Behoudelic hebben zy ele tot anderen 
yet te seggene, dat sy dat met vonnis ende met rechte elc 
op anderen vervolgen zelen, of bi goeden minlicheden bi 
ghemeynen vrienden sliten. Sonder argenlist. 


9 Jum 1416. 


Ordonnancie inhowlende regeling voor het 
dragen van wapens en het herbergen van vreem- 
delingen. 


Gheordeneert bi den Heere ende bi der stad 
anno XvI°® IX dare in Junio. 


Dat van nu voirdane negheenrande vremde liede binnen 
der stad van Antwerpen gheen pansiere noch gheenrande 
wapene en zelen mogen dragen, op de peyne van 11 royalen 
ende de wapene te verbuerne, half den Heere ende half 
der stad, vutgenomen {ons ehenedichs Heren ende Vrouwen 
van Brabant huysgesinde ende myns Heren van Burgognen 
ende der vors. Heren ende Vrouwen officiers] (1) dat deghene 
die van buten incomen te watere of te lande of vut trecken, 
hare wapene zelen dragen mogen tharere herbergen zonder 


(1) De woorden tusschen haakjes werden later bijgevoegd. 

fol. 


13, 


fol. 15 vo, 


verbueren ende weder vut. Behoudelic dat men alle redelike 
messe ende behoudelic dat de poirteren van binnen [ende 
inwonende) (1) haer pensiere zelen mogen dragen, ende behou- 
delie soe wie sinen eed daeraf doen dat hi vanden ghebode 
niet en wiste, dat hi vanden broeke ongehouden zal zyn. 
Ende dit zal ele weerd zinen gasten condegen opten selven 
kuere. [Ende waert dat hier eenige donkerheit of ghesecil in 
viele, dat dat altoes staen soude ten verclaerne van den Heere 
ende van der stad] (1) 


(Item, dat nyement vremde liede in syn huys en ontfa 
ghewapent, met hoepen, of die vute der stad geseyt syn ende 
dat niet te kennen en gave, die soude verboren xx royale] (1) 


11 Juni 1416. 


Oorvrede gezworen door Jan vander Zennen 
aan den Abt van Sint-Michels. 


Int jaer Ons Heren M. cocc. ende xvr, xr dage in Junio, 
soe gheloifde Jan vander Zennen, Jans sone vander Zennen, 
warantmeester van Brabant, ende zwoer daertoe aen den 
Heyligen, dat hi, noch niemen van sinen weghen, minen 
Here den Abdt van Sinte-Michiels, noch sinen dieneren 
noch goeden buyten of bynnen, van nu voerdane mesdoen 
en sal noeh doen mesdoen in liven oft in goeden, in gheenre 
manieren. Presentibus Ammanno Burgimagistris, R. Elst, 
Zenne, Militibus, Drake, Wyneghem, Damaes, Elselaer, 
Houte, Mickaert, Coninc. 


Later bijgevoegd. 


WE oe 


Juni 1416, 


Vonnis betrekkelijk de betaling van achterstallige 
renten verschuldigd aan « (Godshuys van den Roden 
Cloestere. » 


tGodshuys vanden Roden cloestere in . . . en (1) heeft 
XI veertelen rogs op zekere goede, gelegen te Massenhove, 
gheheeten Plucaf ende oec op 1111 buyndere beemde, ghelegen 
tOelegheem in de Colct ende op 1/2 buynder lands opten 
Calvenberch, ghelyc dat die brieve wail verclaren, van welken 
goeden tvoirs. godshuys rm jaer lance tachter ende verlet 
was, want de goede van Plucaf, dair tvoirs. godshuys af 
plach betaelt te sine ende die den voirs. commer alleene 
droegen, waren bliven staende voir den chys, ende tvoirs. 
godshuys sinen brieven ghetoent voir den Amman ende 
Scepenen, gevonnist dede incomen alle dieghene die bemde 
in die Colete houdende waren, om betaelt te sine van sinen 
achterstelle voirs. Maer sy woudens hem weeren ende niet 
betalen, want sy te heer toe niet betaelt en hadden, alsoe 
dat bi talen ende bi wedertalen ende bi betoene van ouden 
brieven des godshuys voirs., ghewyst was van Scepenen 
voer een vonnisse, int jaer Ons Heeren M. CCcc ende xvr, 
in Junio, alsoe hierna gescreven stact: 


In den jaire ende maent voirs. was ghewyst voir een von- 
nisse, dat men die goede van Plucaf, met drie Sondaeghscen 
geboden, in die kerke ehebieden sal te cope oft terve te 
gevene, ende dat ghedaen, wes dan den voirs. godshuyse 
daeraen ghebrect ende de voirs. goede van Plucaf min 
ghelden, dat selen alle dieghene ghemeynlie voldoen die 
de Coleten houdende syn, tot dier tyt toe dat sy die mr 
buyndere beemds, die principael medepandt syn in de Colcten, 
bewyst hebben, ende niet eer ontlast wesen. 


N. NicoLay. 


(1) Dit woord gedeeltelijk verdwenen : Zonien ? 


fol. 34. 


fol, 83, 


OTO EB LOP 


Beslissing aangaande de vereffening van het 
sterfhuis van Jan de Meyere. 


Anno Xv1i°, mensis Julii die 21, wart ghescheiden bi den 
Burgermeesteren, Scepenen ende Raide vander stad, in der 
volder banck, dat Lysbet Dansaerts, Jans Meyers wyf was, 
des scipmans, inbringen soude int sterfhuis van haren man, 
dair zy lange jare af gheseten hadde ende niet ghesceyden 
en waren metten rechte, alle haer goede, waer die ghelegen 
zyn, ende deylen dairmede in alden goeden die achter Jan 
den Meyere bleven zyn, alsoe zy sculdich is te deylen nader 
stad rechte, bi alsoe dat zy den erfgenamen of testamentuers 
van Jan den Meyer vors. borge setten sal, goed gherecht 
ende wettich ghedeel te doene, alsoet nader stad recht 
behoeren sal. Ende dat desghelyx de testamentuers of de 
erfgenamen, welc harer de deylinge aneverden zullen, zeker 
setten sullen der wedewen te deylen na tsterfhuis recht 
ende te ghelden dat men sculdich is te deylen ende te 
gheldene metten rechte. Ende is clairlie te verstane dat 
men de goede in allen ziden versamenen sal, waer die ghe- 
legen zyn, ende die dan deylen na der stad recht, alsoe men 
se sculdich sal zyn te deylene. Sonder argelist, etc. 


Vordane was gheseeght, waert dat Zeger Claus, van syns 
wyfs wegen, alse erfgename, de goede achter Jan den Meyer 
bleven, deylen wilde, dat hi gheloven soude ende gheloefde 
op hem ende op tsine, testament voleomelie te volvuerne 
ende te voldoene, na wtwysen des testaments of goeden 
zeker te zettene, ende ten eynde van den jare dairaf den 
testamentuers goede bewisenisse te doene, dat testament 
al ende wel voldaen is, etc. 


| 
| 


9 Juli 1416. 


Vonnis over eenen twist tusschen den Abt van 
Sint-Michiels en Jacop van den Hove. 


Anno Xvi°, IX dage Julii, soe wart overdragen, verclaert 
ende vutgegeven bi den Burgermeesteren, Scepenen ende 
Raide in volder banck zittende opter stadhuys, mids clachten 
ende aenbrengene myns Heren des Abds van Sente-Michiels 
ende syns convents, van vercortingen die hem gheschiet waren 
in haren wilderten ende vruenten, gelegen binnen der pro- 
chien van Beerse, van Merxplas ende dairomtrent, die hen 
voirmails van ouden tiden zaligher ghedachten Hertogen 
Jans van Brabant verleent ende gegeven syn, ghelyc dat de 
originale brieve, dair de copien onder zeghel auctentyc wail 
af geinstreert es, claerlikere begrepen hebben, ende zunder- 
linge van eenen Jacoppe vanden Hove, poirtere tAntwerpen, 
die hem voirgangere ìn den voirs. exesse gemaect heeft, 
dairaf, na vele aenspraken ende verantwerden, de dingen 
te gronde wail bezocht, deselve Jacop hem vellich gegeven 
heeft, bekennende hem mesgrepen ende mesdaen hebbende, 
verzuekende vut dien gracie etc. Dair de goede liede van der 
Wet, mids dat tharer beden myn Here de Abdt van sinen 
ende van syns convents wegen der stad gheloifde ende dairin 
bleef van den restore van der voirs. vercortingen, ende de 
voirs. Jacop oec bad der stad dat zy des ane nemen wilde, 
dat de voirs. Jacop gheloven soude ende gheloifde, voir hem 
ende voir syn nacomelinge, minen Heere den Abdt, noch 
sinen godshuyse voirs., noch haren nacomelingen in haren 
voirs. vruenten oft wilderden nemmermeer te negheenen 
dagen te scadeghene, te hinderne noch achterdeel te bewisene, 
in gheenre manieren, by hem noch by anderen van sinen 
wegen, ende wair hi yement vanden contrarien wiste of 
vername, dat hi dat te kennen gheven soude etc. Ende van 
sinen mesgripe alsoe voirs. es, soe sal deselve Jacop, ter 
eeren Gods ende van minen Here den Abdt ende van sinen 
godshuyse voirs., te alsulken dage alse sy hem kundigen 


fol. 33, 


Es Me 


sullen, comen in de prochiekerke van Beerse ende hebben 
in syn hand eene wassen keersse, die hi selve becostingen 
sal, 11 ® wegende, ende dragen die metter processien omtrent 
de kerke, opembairlic, ende terstondt dan gaen vore dbeelde 
van Onser Vrouwen in derselver kerken, ende de voirs. 
keersse, nederknyelende, in teeken van oetmoedicheden, 
offeren voir dbeelde voirs., dair deselve keersse vut sal 
bliven bernende totten eynde, in der vormen van beternissen 
van des voirs. es. Desghelyx sal deselve Jacop doen in der 
kerken van Merxplas, ten ontbiedende als boven, ende in der 
maten dat van der kerken van Beerse, als voirs. es. Alle 
fraude ende argenlist vutgesteken. 


Juli 1416. 


Bevel tot betaling van achterstallige renten 
verschuldigd aan Jan van Coudelaer, pastoor te 
Reeth. 


Anno Xxvr, in de maent van Julio, soe wardt ghetermineert 
bi Burgermeesteren ende Scepenen in volre banck, mids 
claren onderwise dat Her Jan van Coudelaer, priester, 
prochiaen tot Reet, bethoende ende claerlic bi brachte, dat 
Jan van Berkelaer, Ghys Marbels ende andere, die ghe- 
bruyken sekere goede ende pande, dair de voirs. prochiaen 
jaerliken chys ende rente op heft ende sculdich es op te 
heffene, denselven Heren Janne gheldinghe doen souden 
van sinen verletten, chyse ende renten, die hi tachter 
stondt van omtrent vir jaren, ende dat sy hem voirdane 
jaerlix betalen souden na vutwisen zynre fondacien ende 
bezegelden brieven, die hi dairaf heeft. 


12 Augustus 1416. 


Aanstelling van scheidsmannen in een geschil 
tusschen Heer Bertelmeeus, priester, met zijne 
consoorten, en den Abt van Sint-Bernaards. 


Anno XVI, XII dage Augusti, soe quamen opter stadhuys 
tAntwerpen, in volder banek van Scepenen, Her Bertel- 
meeus, priester, Rentmeester tsHeren van Berghen opten 
Zoem, Jan Janszone van Overesselt, Jan Lauwenzone ende 
haer medepartie, ende droeghen op ende vertegen tot myns 
Heren van Sente-Bernaerds, die dair jegenwerdich was ende 
tot zyns godshuys behoef, alsulken recht ende neminghe 
van goede, als zy voirtyts terve genomen hadden tiegen 
minen Here den Abdt voirs. ende syn godshuys, ghelegen 
tusschen den ouden Bosch ende den nieuwen Bosch ende 
Winters heyninghen, bekennende dat zy gheen recht meer 
dairane en behielden. Voirdane, van alsulken ghescille als 
zy onderlinge dairaf ghehadt hadden, soe hebben zy hen 
ghekeert ende ghesubmitteert ter ordinancien van minen 
Here den Abdt ende van sinen convente ende van tween 
goeden mannen, die myn Here dairtoe nemen soude, dewelke 
hi opten voet staende dairtoe koes, te weten es Quintine 
Clarenzone ende Janne Stevens, omme zamentlie dairop te 
ordineerne ende haer seggen te seggene, alsoet na inhoudt 
der vorwairden behoeren soude, ende dat te utene tusschen 
dit ende Sente-Bavendage naistcomende. Ende dat seggen 
gheloifden de voirs. partien van weerden te houdene, ghelyc 
oft metten vonnisse gewyst ware. Sonder argenlist. 


N. NICOLAY. 


fol, 34. 


14 Augustus 1416. 


Regeling der nalatenschap van Jan Zwertogen. 


fol. 34. Anno XvI°, Xr dage in Oeghste, soe wart verclaert bi 
den Burgermeesteren ende Scepenen in volder banck, dat 
de persone die gherecht oeyr ende erfgenamen waren van 
Janne Zwertogen, den vleeschouwere wilen, opten tyt dcen 
deselve Jan van live ter doet quam, oft haer nacomelingen, 
deylen selen alle de onruerende ende erflike goede die Jan 
Zwertoge achter hem liet ende van zier doet verstorven 
syn, alsoe schiere alse Magriete, desselfs Jan Zwertoegs 
moeder, dier hi haer tocht ende bilevinge dairane gemaect 
heeft, van live ter doet sal comen wesen. Ende al waert 
dat eenich van dien erfgenamen storven eer Magriete, de 
moeder, soe souden dier erfgenamen nacomelingen in dier 
stede deylen, in de voirs. goede, na Magrieten lyf‚ der moeder 
voirs. 


21 Augustus 1416. 


Verordening op het storten van vuilnis en 
regeling der ontucht. 


fol. 10 ve. Gheordeneert bi den Heere ende bi der stad, 
anno XVvI®, XXI dage Augusti. 


Item, dat men voirdane gheenrande vuylnisse dragen en 
sal, noch doen dragen, opte nieuwe plaetse bi de Predikeren, 
noch in de Predikerenstrate, neffens Jan Bacelcers, noch ane 
de Vischmeret, op teleyne dammeken datter buten tpoirtken 
van nieus ghemaect es, noch vanden werve, noch opte brug- 
ghen, noch royen vander stad, opten groeten kore van der 
stad. 


my 
vn 


“ys 


Item, dat gheene vroukene van stade eldere zitten en zullen 
beneden tFleeschuys noch omtrent den Predikeren dan binnen 
der plaetsen vanden Guldenenberghe, ende dat men in de 
IL stoven beneden tFleeschuys gheene vrouwen van stade 
houden en zal, noch nyemend anders huyse daertoe ver- 
hueren. heymelie noch openbaer, anders dan die de goede 
liede dienen omme haren loen, opte peyne van H oude 
seilden, deen den Heere ende dander der stad. Ende wie 
men eldere bevonde zittende of goede liede na hem treckende, 
die zoude verbueren haer overste cleet ende 1r oude scilde, 
deen helft den Heere ende dandere der stad. 


ol Augustus 1416, 


Ordonnancie betrekkelijk het aankoopen van 
cetwaren en het ruimen der wegents. 


Gheordineert bi den Heere ende bi der stad, 
anno Xv1°®, ultima Augusti. 


Item, dat nyement vordane, poirtere noch inwonende vander 
stad van Antwerpen, gheenrande wyn, bier, noch vleesch, 
noch broet halen en zal noch doen halen, heymelie noch 
openbaer, vuten vryheden vander stad op doude broeke die 
daerop staet. 


Item, dat alle dieghene die hout liggende hebben buten 
tusschen den Vischmerettorre ende den werf, ruymen zelen 
ende weech doen tusschen dit ende Woensdach avont naist- 
comende ende dies ghelyx zelen zy oee wech doen ende leggen 
ter stede daert behoert, binnen den vors. tide, de zerke die 
liggen opten werf, opten selven kore. 


Item, dat eenyegelye binnen den binnensten poerten zyn 
handhoot ruymen zal ende de straten voere haer dore scoen 
maken tusschen dit ende Zondach naistcomende, opde peyne 
van 1 royale. 


fol, 9 ve, 


fol. 13°, 


Item, dat alle diegheene die tienvouthout staende hebben 
tusschen den Vischmercttorre ende den werf, dat zy dat 
alsoe na der borchmuer zullen setten, als dat de pleyten 
ende scepe binnen mercten ende buten mercten daer lossen 
ende laden mogen ende dat de coepman gheen letsel noch 
scade daerbi en lide ende dat men daer tgoed met wagenen 
af ende aen voeren moghe. 


7 September 1416. 
Regeling der Uvreidracht. 


Gheordineert bi den Heere ende hy der stad, 
anno XV1°, vir dage Septembris. 


Item, dat nyement vordane, wie dat hi zy, edel noch onedel, 
groet of cleyne, poortere of vremde gheenrehande cleedingen 
gheven [noch nemen|(1) en sal, [die binnen den Maregreefscape 
geseten of woenachtich is|(1) kerels, rocke noch caproene, 
het en zy dat hi dar zweren aen den Heyligen, dat hi syn huys- 
ghesinde zy ende in zinen aete ende dranke zy [daghelix] (1), 
vutghenomen [den eleedingen| (1) ons ghenedichs Heeren van 
Brabant, [van Holland, van Bourgognen, van Luydeke ende 
wtgenomen prelate, baenruetsen, baenruetsvrouwen, steden 
ende scutters.| (1) Soe wie dat de leontrarie dairaf dade, dat 
die verboeren soude [r ®&] (2) oudere grote, half den Heere 
ende half der stad. [Ende dat alle deghene die nu ter tyt 


yemens cleedere dragen, dat die haer teeken van dier clee- 
dingen af zullen moeten doen tusschen dit ende duytgaen 
van der merct, opten selven koere ende hierin en sal men 
nyemende verdraghen.| (1) 


(1) De woorden en zinnen tusschen haakjes werden later bijgevoegd. 
(2) Doorgehaald en vervangen door xx seellinge. 


ed jr pen 


9 October 1416. 


Overgeving door Laurette vander Straeten, 
vrouw van Jan Deghens, van hare goederen, 
als onderpand, aan Jan de Lynmakere. 


Anno XVI, IX dage in Octobry, soe sette Laurette van- 
der Stracten, Jan Deghens wyf, Jannesse den Lynmakere, 
Peters filio, in handen alle hare goede ende sculde, have 
ende erve, ruerende ende onruerende, welkerhande datse 
wesen mogen, die zy hadde ende bezittende was, vore 
ghebrec van 11 ®@ grote tsjaers die zy Lauretten, haerre 
dochter, Jannes wive vors., sculdich es te coepene te live, 
prout littera scabinalis. Present Her Gheldolf vander Zennen 
ende Claus van Wynegem, als Scepenen. 


15 November 1416. 


Genade geschonken door Keizer Sigtsmondus 
aan Jan Heysterman die, wegens moord, uit 
Brabant was gebannen. 


Sigismundus, Dei gratia Romanorum Rex semper augustus, 
Hungarie, Dalmatie, Croatie, etc. Rex, notum facimus tenore 
presentium universis, quod providus Johannes Heysterman, 
de Loyvem de Brabantia, personaliter ad nostram veniendo 
presentiam conquerens quomodo ipse honore suo causa 
homicidii per ipsum comissi, de ducatu Brabantie per justi- 
ciarios ibiderm bannitus et sententialiter condempnatus fuisset, 
nichilominus tamen idem Johannes, exponens, parti adverse 
satisfecisset, supplicans sibi de remedio oportuno a nostra 
maiestate superinde provideri, et quia de innata nobis 


fol. 34 


fol. 47. 

clementia rigorem justicie lenitate misericordie temperantes 
eidem Johanni in quantum huiusmodi bannum eondempnatio 
sive sententia nostram et Sacri Imperii ac reipublice con- 
cernit offensam judicium et auctoritatem quoquomodo vel 
contingit gratiam faciendo animo deliberato, non per errorem 
aut improvide, sed ex certa nostra scientia et de romane 
regie potestatis plenitudine, eundem Johannem, si juxta con- 
suetudinem patrie lesis et offensam passis satisfecit, vel 
satisfaciet reconciliando ab _universis et singulis culpis 
contumatia et a quibuslibet penis exinde secutis et connexis, 
quas propterea incurrisse dinoscitur propitius expiantes absol- 
vimus, illasque sibi duximus indulgendas et indulgemus 
graciose per presentes, nec alicui volumus propterea pene 
vel ivfamie subjacere, ymo ipsum ad pristinum statum, 
famam et honorem personalem et realem prorsus reintegramus, 
quacumgue condempnatione et banno predieto in contrarium 
facientibus minime obstantibus. Ideireo omnibus et singulis 
judieibus, Scultetis, Scabinis dicti ducatus Brabantie ac 
aliis quibuslibet nostri et imperii sacri subditis et fidelibus 
dileectis districte preeipiendo -mandamus, quatenus predictum 
Johannem contra formam huiusmodi gratie nostre et indulti 
in persona aut rebus seu familia impedire, agravare aut 
aliguatenus perturbare presumatis sub nostra et imperii sacri 
indienatione gravissima. Presentium sub nostri regalis sigilli 
appensione testimonio littêrarum, datum Novimagii diocesis 
Coloniensis, anno Domini millesimo quadringentesimo sexto 
decimo, quinta decima die Novembris, regnorum nostrorum 
anno Hungarie ete. XXX", Romanorum vero septimo. 


Ad mandatum Domini Regis, Johannes 
prepositus de Strigonio, vicecancellarius. 


PALUDE. 


18 November 1416, 


Genade geschonken door Keizer Sigismondus 
aan Adriaan Kempenzone die, ter bede der stad 
Steenbergen, bij verstek gebannen was. 


Sigismundus, Dei gratia Romanorum Rex semper augustus, 
ac Hungarie, Dalmatie, Croatie, ete. Rex, notum facimus 
tenore presentium quibus expedit universis, quod providus 
Adrianus, filius Nicolai Keemppoins, de Creke, personaliter 
ad nostre majestatis veniendo presentiam conquerens, quoniam 
ipse honore suo propter suam absentiam de Antwerpia tam- 
quam contumax et sentencialiter condempnatus, banitus et 
divisus fuisset ad instantiam communitatis opidi Staynberg, 
adversariorum suorum, et nichilominus idem Adrianus, expo- 
nens, parti adverse satisfecisset, supplicans sibi de remedio 
oportuno a nostra maiestate superinde provideri, et quia 
de innata nobis benignitatis regie clemencia rigorem ju- 
sticie lenitate misericordie temperantes, eidem Adriano in 
quantum huiusmodi bannum imperiale, condempnatio seu 
sententia nostram et sacri imperii ac rei publice concernit 
offensam judicium et auctoritatem quoquomodo vel contingit 
gratiam faciendo, si juxta consuetudinem patrie lesis et 
offensam passis, ut asserit, satisfecit vel satistaciet, recon- 
ciliando animo deliberato, non per errorem aut improvide, 
sed ex certa nostra sciencia et de romane regie potestatis 
plenitudine, eumdem Adrianum ab universis et singulis 
culpis ct contumatia, ac quibuslibet penis exinde secutis 
et connexis, quas propterea incurrisse dinoscitur propicius 
expiantes, absolvimus, illasque sibi duximus indulgendas et 
indulgemus graciose per presentes, nec alicui volumus prop- 
terea pene vel infamie subjacere ymo ipsum Adrianum ad 
pristinum statum, famam et honorem personalem et realem 
prorsus reintegramus, quaceumgque sententia, condempnatione, 
banno et divisione predictis in contrarium facientibus minime 
obstantibus in premissis. Idcirco vobis omnibus et singulis 
Scultetis et Scabinis eiusdem loci Antwerpiensis ac aliis 


fol. 39, 

quibuslibet nostri et sacri imperii fidelibus subditis districte 
precipiende, mandamus quatenus predictum Adrianum contra 
formam huiusmodi gratie nostre et indulti nullatenus in 
persona aut rebus seu familia impedire, aggravare aut aliqua- 
tenus perturbare audeatis gratie nostre subtentum ; presentium 
sub nostri regalis sigilli appensionem testimonio litterarum, 
datum Novimagii Coloniensis diocesis, anno Domini millesimo 
quadringentesimo sexto deeimo, die decimo octavo mensis 
Novembris, regnorum nostrorum anno Hungarie etc. trice- 
simo, Romanorum electionis septimo, coronationis vero tertio. 


20 Augustus 1417. 


Kwijtbrief der stad Steenbergen aan Adriaan 
Kempenzone. 


Scoutaten, Scepenen ende Borghermeesters der stad van 
Steenbergen maken cond allen luden die desen brief sullen 
sien of horen lesen, dat Adriaen Claeys Kempenzone ons 
al wel voldaen ende betaelt heeft van allen costen,‚ lasten 
ende scaden, die hi ons ofte eengeen van onsen medepoir- 
teren ghedaen mochte hebben, toten dage toe van heden, 
van welken costen, lasten ende schaden, wy, Scoutaten, 
Scepenen ende Borgermeesteren vors. quite gheschouden 
hebben ende quite scelden Adriane Claeys Kempensone 
vors. vander stad wegen van Steenbergen vors. ende van 
allen onsen medepoirteren wegen, alsoe verre alst in ons 
is. In kennissen der waerheit, soe hebben wy, Scoutaten, 
Scepenen ende Borghermeesteren vors. der stad zeghel van 
Steenbergen ad causas aen desen brief open ghehangen, 
int jaer Ons Heren Xmmi® jaren ende seventien jaren, opten 
Xx°*" dach in Augusto. 

24 November 1416. 
Regeling der nalatenschap van Lodewijk van Ranst. 


Anno Xvi°, mensis Novembris, die XXII, soe wart 
gheordineert, overdragen ende ghesloten bi den Burger- 
meesteren, Scepenen ende Clercken van der stad, dat de 
erfgenamen Lodewyx van Ranst wilen, voir alsulke 111 ®@ 
Vlemscher grote tsiaers erflikere renten, alse sy sculdich syn 
te bewisene Janne van Cothen, haren neve, ghelyc dat 
Scepenenbrieven van Antwerpen, die van dier erflikere renten 
ghemaect syn, nairdere verclaren, bewisen selen ende scul- 
dich selen syn te bewisene mr ®&@ grote tsjaers erflikere 
renten, alsulker munten alse opten dach van heden in 
borsen gaet; behoudelic, van alsulken verschenender renten, 
alse voir den dach van heden verschenen es, dat sy dairaf 
ghestaen sullen met alsulker betalingen alse dordinancie 
van der stad begrepen heeft. 


December 1416. 


Toewijzing aan het Kerkfabriek van O.L. V. 
eener erfrent op goederen te Putte. 


Alse van alsulcker eenre Vranxe crone tsiaers erflikere 
renten, alse voirmails ghecocht ende ghecregen es jeghen 
eenen. Willeme Pec, natuerlic sone Heren Heinrix Pec, 
priesters, op zeker huys, hof ende land, ghelegen te Putte, 
ghelyc alse twee Scepenenbrieven van Antwerpen, die dairaf 
gemaect syn, clairlikere inhouden ende begripen, soe es 
opten dach van heden, bi goeder ende clarer onderwisingen, 
met goeder deliberacien vore dairop ghehadt, bevonden 
dat dieselve erflike rente toebehoirt ende vry goed es der 
fabriken van Onser-Vrouwenkerke tAntwerpen, mids der 


fol, 32. 


fol. 36. 


fol, 29 vo, 


de 


sepulturen ende anders dat dairaen cleeft, van Lysbetten, 
Godevaerts Roden wettich wyf wilen, dair Jan Beelaert 
vader af was, die in Onser-Vrouwenkerke begraven es, 
alsoe dat bi Burgermeesteren ende Scepenen, nietjegenstaende 
datter de voirs. fabrike negheene brieve af en heeft, hoe 
Zy dairane comen es, vutgegeven ende verclaert es dat 
deselve fabrike in de voirs. erflike rente ghevesticht es ende 
bliven sal, mids den redenen voirs., tallen dagen. Dit was 
ghedaen int jair Ons Heeren M. cccco. ende sesthiene, in de 
maent van Decembry. 


N. NICOLAY. 


1416, 


Tvonnisse van Janne van Bercheem ende 
van Heren Wouteren van Wynghe omme der 
kindere wille wilen Heren Willems van Ber- 
cheem, anno XVI. 


Aenghehoert aensprake Heren Wouters van Wynge ende 
zier medepartie, ende tverantwerden Jans van Bercheem 
voirs., na al dat beide de voirs. partien dairtoe ghealle- 
geert oft ghetoent mochten hebben, ende mids instrumenten 
die de partien in beiden siden dairin ruerden, soe wart 
ghewyst met eenen ghestrecten vonnisse, dat de Seepenen 
van Antwerpen de zake van hen setten ende wysdense 
ter stede dair dinstrumente te rechte behoeren, behoudelic 
allen Scepenenbrieven die in der zaken gheruert waren in 
harer macht blivende. Sonder argenlist. Dit was ghewyst 
in der volder Vierscharen tAntwerpen by manissen des Scou- 
theten ende wysdomme Heren Gheldolfs vander Zennen, 
als Scepenen, ende bi vollen ghevolghe van den Scepenen 
ghemeynlic. 


(B == 


Omstreeks 1416. 


Volmacht gegeven door Lambrecht de Chambre 
aan Quinten Clarensone. 


Lambrecht de Chambre, Scotte, poertere tAntwerpen, 
maecte mechtich Quintyn Clarensone, Rentmeester van Ant- 
werpen, te vervolghen bi den Bailliu vander Sluys vanden 
watere, te Brugghe ende eldere over al, alsulke goede als 
hem ghenomen syn vanden voers. Bailliu vander Sluys ende 
van sinen dieneven, ende die sy voert vercocht hebben poirters 
van Brugghe, van Mechelen oft anderen persoenen, ghelovende 
wes de voers. Quintyn daermede doen sal, dat hy dat goed, 
vast ende ghestade houden sal sonder enich verbreken. 
Presentibus C. Elst, R. Elst, Damaes, Bode, Houte, Vorda, 
Huevel. 


Omstreeks 2 Februari 1416 (1417). 


Beslissing van het Magistraat van Antwerpen 
betrekkelijk de uilvoering van het testament van 
Catharina Capparts, weduwe van Jan Schermers. 


Het is overdragen by Burgermeesteren, Scepenen ende 
Raide van der stad, dat alsulken testament alse Katline 
Capparts, wettich wyf wilen Jans Schermers, voermaels 
gemaect heeft haren kinderen ende kindere kinderen, mids 
dat deselve kindere soen testament niet aneveerden en willen, 
noch de makinge ontfangen, maer hebben der voirs. Katlinen 
goede aneveerd, alse gherechte oeyr ende naeste erfgenamen 
vander selver Katlinen, sal rustende bliven onder de stad 
an Antwerpen, toter tyt dat de partien samentlic comen 

fol, 50 v°, 


fol, 41 ve. 


fol. 35. 

vore de stad ende heysschen tvoirs. testament, ende soe 
wie van hen den testamente niet volghen en wille, dat die 
met sinen goede sinen wille sal moghen doen, ende wes 
die met sinen goeden voirs. ghedaen moghen hebben, dat 
dat van weerden syn sal ende bliven, ombegrepen vanden 
anderen, mids dat sy gheboren erfgenamen syn ende int 
testament niet gheconsenteert noch hen verwillecoert en 
hebben. Dit was ghesloten ende overdragen. anno Xvi1°, 
omtrent Onser- Vrouwendach Lichtmisse. 


N. NICOLAY. J. DE VORDA. 


5 Februari 1416 (1417) — 9 Maart 1417 (1418). 
Toewijzing eener korenrent aan Jan van Glierle. 


Anno XvI, v dage in Februario, wart overdragen bi den 
Burgermeesteren ende Scepenen, in volder banck, mids ken- 
nessen ende ghetuyghen van Scepenen ende van poirteren, 
die bi haren eede verclaerden dat zy dair by ende ane gheweest 
hadden, dair Jan van Ghierle, alsoe wel tAntwerpen in de 
wissele alse onder den Here ende den Scepenen tot Vorssele, 
ghevraeght ende gheheyscht hadde zekere sommen van 
ghelde, die Jan vanden Aensele tot sinen behoef gheleght 
soude hebben, alse van eenen zistere rogs tsiaers erflic, 
dat de voirs. Jan van Ghierle voirmails cochte jegen Jans 
Waghemakers wyf, dwelke hi ghecalengiert hadde van nair- 
derscape, mids dat metten vonnisse ghewyst was dat hi 
den voirs. Janne van Ghierle binnen den genachte van sinen 
ghelde voldoen soude ende hi des niet gedaen en heeft, 
noch oec in den wissel, noch onder der banck van Vorssele 
ter goeder tyt niet gheleeght en heeft, dat hi, Jan van 
Ghierle, ende syn nacomelingen tvoirs. 1 zister rogs erfliker 
renten teeuwigen daghen behouden selen, sonder yemende 
eenige nairderscape meer dairane te hebbene. 


Ey den 


Anno XviI®, mensis Martii die 1xa, wart verclart bi der 
volre banck, dat Jan van Ghierle teeweliken dagen, hi ende 
zyn nacomelingen, tvors. een zister roghs erflie behouden 
ende ghebruken sal, na alrande redenen die clairlic bibracht 
waren ende na dat tpoint boven verclaert, sonder eenich 
verhael. 


8 Februari 1416 (1417), 


Overeenkomst tusschen het godshuis van Terzieken 
en Barbara vanden Steene, betrekkelijk het onderhoud 
van haren zieken man, Willem den Vangere, door 
het Magistraat bekrachtigd. 


Item, want mids plaghen van ziecheden, die Onse Lieve 
Here God Willeme den Vangere in sinen live verleent ende 
toeghesonden heeft, soe souden de Vrouwe ende de Jouf- 
frouwen vanden godshuyse vander Ziekerluden, buten Ant- 
werpen, denselven Willeme ghehadt hebben te-houdene, 
metter helft van al den goeden die hi ende Barbele vanden 
Steene, syn wettich wyf, bezittende waren, ende souden de 
Vrouwe ende de Jouffrouwen voirgenoempt tiegen des voirs. 
Willem wyf, alle de voirgenoempde goede ghedeylt ende 
ghescheiden hebben, sonder des voirs. Willems erfgenamen 
emmermeer eenich recht meer dairane te hebbene oft te 
behoudene in eeniger manieren, na vutwisen der ordinancien, 
statuten, privilegien ende fundacien van den godshuyse voir- 
genoempt. Ende overmids dat de voirs. Barbele vanden 
Steene den voirs. Willeme, haren man, met alle sinen ghe- 
deele van den voirs. goeden, bi hulpen van haren vrienden, 
tiegen die van den voirs. godshuyse ghecocht ende afghe- 
cregen heeft, ende sy haren voirs. man syn leefdage lanc 
houden sal, soe es mids dien, omme alle redenlicheit ende 
bescheidts wille, dairop in der volle banck bi Burgermeesteren, 
Scepenen ende Raide met goeder deliberacien ende groter 
voirzienicheit, overdragen, geordineert ende ghesloten, dat 


fol, 30 ve. 


fol. 35, 


AN 


de voirs. Barbele in de stede van den voirs. godshuyse dairat 
staen sal, ende alle des voirs. Willems, haers mans, goede 
behouden, sonder sinen erfgenamen eenich recht meer 
dairane te hebbene ofte behoudene in eeniger manieren, 
ghelyc ende in al derselver voeghen dat tvoirs. godshuys 
die aengheveerdt ende ghehadt soude hebben, waer syt, 
bi hulpen van haren vrienden, niet afghecocht en hadde 
ghelyc voirs. es. Ende sal de voirs. Barbele haren voirs. 
man houden syn leefdage lance tot behoirliker steden, van 
etene ende van drinkene, ende van anderen nootdorsten, 
tamelic ende weselie na sinen staet ghelye men hem int 
voirs. godshuys ghedaen soude hebben. Sonder argenlist. 
Dit was ghedaen vrm dage in Februario int jair Ons Heeren 
M. CCccc ende sesthiene. 


N., NICOLAY. 


8 Februari 1416 (1417). 


Schulderkentenis d. d. 19 September 1416 van 
Cornelis Alaerts, Godevaard de Roede en Tielman 
de Hont aan Jan van Aken. 


Int jaer Ons Heren M. CCCC. ende Xvr, vur daghe in 
Februario, soe thoende Jan Bac eenen Scepenenbrief voer 
Bourghmeesteren ende voer Scepenen, verclarende ende 
begripende van woerde te woerde, alsoe hierna volght : 


Wy Reynere vander Elst, Riddere, ende Claus vanden 
Werve, Scepenen in Antwerpen, maken cond dat voer ons 
quam Cornelys, Jan Alaerts zoens sone, Godevaert de Roede 
ende Tielman de Hont, ende bekenden dat sy ghesamender- 
hant ende ele van hen vore al sculdich syn, van. gherechter 
wetteger scout, Janne van Aken, coepman van Scotlant, of 
den hebbere van desen letteren, als van goeder coemanscapen 


Nd 


van wollen, de somme van dertich ponden grote Vlems 
ghelts, goed ende custbaer, te gheldene ende te betalene 
in de Sinxenmeret nu naisteomende, zonder enich langer 
vertrecke, ende hiervore soe hebben de vors. sculderen alnu 
verbonden ende te pande gheset hen selven ende alle hare 
goede, ruerende ende onruerende, welkerhande datse syn, 
die sy nu hebben of namaels vererigen moeghen, ende elc 
van hen vore al. Maer sy gheloifden hieraf weder deen den 
anderen ter 1 hant te stane ende malicanderen eveghelyc 
hier vut te helpene. Sonder fraude ende arghelist. In kennessen 
van desen letteren, bezeghelt met onsen zeghelen, ghegeven 
int jaer Ons Heren als men screef Mm. cooc. ende Xvr, neghen- 
tien daghe in Septembry. 


8 Februari 1416 (1417). 


Toelating voor Nikolaas Colensone tot aflegging 
eener erfrent bezet op de stad. 


Int jaer Ons Heren M. cccc. ende xv1, Vim daghe in 
Februario, soe was Clause Colensone gheconsenteert, in 
presentien van Borghermeesteren ende Scepenen, in de volle 
bane, dat hy quiten mochte alsulke xx scellingen oudere 
grote als Her Jan van Arscot hadde op de stad van Ant- 
werpen, ende die hi buyten vercocht hadde. Ende dat die 
XXV & grote, die Claus in den wissel gheset heeft, weder 
bekeert zullen worden in goeden erfliken renten. 


fol. 35. 


fol. 31 v*, 


Ordonnantie op het verkleeden, het dragen van 
wapens, de « hontslagers », de « slychmeyers » enz. 


10 Februari 1416 (1417). 


Gheordineert bi den Heere ende bi der stad, 
anno XvI°, X dage in Februario [van na der clocken 
ende ontlixent te gane, vanden hontslagere, 
sHeilies Geests provenden ende slycmeyeren] (1). 


Inden yersten, dat nyement [by dage oft by nachte] (1) 
verstopt noch ontlyesent gaen en zal, te weten es manne in 
vrouwen cleedere, noch vrouwen in mans cleedere etc, 
op haer opperste cleed ende op Ir royale te verbuerne, 
half den Scoutete ende half der stad. 


Item, want gheordeneert de honde te slane, soe wie den 
hondslagere om syns diensts wille yet misdade, dat zoude 
men corrigeren alse deghene die jegen den Here ende jegen 
de stad hem misgrepen. Ende wie zyn honde opsluyt, het 
waren heshonde, vogelhonde of camerhonde of die teven 
honden, men en daedse maken, die zouden verbueren telken 
1 royael. Ende tSaterdaeghs en zal men gheen honde mogen 
slaen. 


Item, die tsHeilichs Geests provende hebben, en zelen 
gheen honde mogen houden, op haer provende te verbuerne, 
noch die om haer broet gaen. 


Item, is geordineert bi den Heere ende bi der stad, dat 
vive slycmeyeren wezen zelen vander stad onthouden, ende 
dese zelen, ele van hen, eenen wyek van vive wyken, binnen 
den binnensten poerten ende lanx der royen, buten de bin- 
nenste vesten hebben zuver te houdene vanden vuylnissen 
ende de bruggen ende de steegeren vander stad cuysch 


(1) De woorden tusschen haakjes werden later bijgevoegd. 


houden, alsoe men hen dat geordeneert heeft; daerom is 
oec geordeneert dat eenyegelyc, die binnen den binnensten 
vesten woent ende die buten den binnensten vesten woenen, 
lanx der royen, tweewerf de weke, als men den horen blaest, 
haer vuylnisse ter straten bringen zelen ende die hoepen 
ende versamenen, om den slycmeyers henen te voeren. 


Vernieut anno XX, xv daghe in Meye. 


Item, soe wie yemende quetste of sloege, bi nachte ende 
bi ontide, of doren opliepe of andere onseden bedreven, 
ende dat loechenen, daeraf zal men informatie nemen ende 
nadat men ter waerheit bevint, daeraf zal men dat corrigeren. 


Item, soe wie men na der diefcloeken vint gaende opder 
straten, met [pansieren](1) sweerden, staven, hameren, polaex- 
schen, ecudsen of met anderen onredeliken wapenen, dien 
zal men haer wapene nemen ende voerd in de vangenisse 
leggen [of goeden borge nemen voer den broke] (2). 


Item, deghene die men onredelie vint wandelende na de 
clocke, die sal men calengieren ende sanderdaegs sal men 
dat bi den Heere ende bi der stad vutrechten, na de ghe- 
legentheit der zaken, vutgenomen in de jaermercten etc. 


Item, soe wie men bevint na de clocke in stoven of in 
bordelen, dien zal men verdecken ende haer cleedere nemen 
ende de boete daeraf nemen. 


Item, soe wie men bevindt na de cloeke in tavernen 
dobbelende ende sweerde, hamere, polaexen, stave, cudsen 
of hootwapene bi hen hebben, men sal hen haer wapene 
nemen ende van elken 1 royael. 


(1) Later bijgevoegd. 
(2) De woorden tusschen haakjes zijn doorgehaald en later vervangen 
door ende den broke daeraf nemen. 


fal. 31. 


or en 


Item, soe wie hem jegen den Here of jegen syn dieneren 
setten of rebel zyn, om hen yemene te neme of tondringhene 
die zy gevangen hadden, oft hen met fortsen eenegerhande 
wapene vuten handen nemen wilden, die zy yemende, die 
bruecachtich ware, ‘genomen hadden, of hen omme haere 
officien wille oploep dade, met quaden dreygeliken woerden 
of anders, daeraf zal men informatie nemen, ende nadat 
men daeraf bevindt, dat zal men corrigeren bi den Heere 
ende bi der stad, na ghelegentheit der zaken [ende hieraf 
en sal men niement verdragen]. (1) 


Item, dat niement in tavernen, na de diefelocke, drinken 
noch gheenen drane meten en sal, om daer te sitten drinken ; 
ende wie daeraf de contrarie dade, zal verboren r royal, 
alsoe dicke als ment bevint. Ende dit zullen de taverniere 
moeten weygeren dengheenen die aldaer, na der diefclocken, 
drinken of drane meten wilden oft des anderdaegs bi den 
Here ende bi der stad moeten bringen, waert dat zy daertoe 
bedwongen worden, opten vors. kore (2). 


18 Februari 1416 (1417). 


Overeenkomst tusschen de stad Hoogstraeten en 
de begijnen aldaar. 


Anno xvI°, des Donresdaghes voir groet Vastelavond, soe 
was gheordineert ende gededingt bi den Burgermeesteren 
ende Scepenen, in volre banck metten Scepenen van Hoegh- 
straten, daer bi waren de Scoutete Weenmaer van Kuyc, 
Nout van Houterle, Jannes van Meere, Rombout Noutsmeeds, 
Henric vander Achtenryc ende Jan van Eele, alse Scepenen, 
ende soe verre onderwyst, dat alsulken putte alse vortyts 
plach te stane ane den muer van den beghynhove te Hoegh- 


(1) De woorden tusschen haakjes werden later bijgevoegd. 
(2 Dit geheele artikel werd luter bijgevoegd. 


en 


straten, te nieute syn ende bliven sal, ehelye dat vormaels 
deselve putte te nieute ghedaen was, ende waert dat yement 
eenigen putte hebben woude van den ghebueren, dien soude 
men stellen tot alsoe ghevoeghliker stede, dadt den vors. 
beghynhove niet hinderlie noch commerlic en ware, ende 
op dergheenen cost die dies behoeven selen. Vordane soe selen 
de goede lude van Hoeghstraten den vors. beghinen onghe- 
moeyt berusten laten van beden of settingen of anderen 
lasten, ghelyc zy altyt gheweest hebben. Sonder argelist. 


15 Maart 1416 (1417). 


Ordonnantie betrekkelijk de wegenis, het « logeren 
van gecorrigeerde » en het dragen van « cledinge 
ende paluren. » 


Gheordeneert bi den Heere ende bi der stad 
anno Xvi°, xv dage in Meerte. 


Item, dat men in de drenken vander stad, in de roeyen 
noch vanden werve, noch op Zant, tusschen den werf ende de 
Vischmerct gheenrande vuylnisse dragen noch worpen en 
zal, noch in de vors. drenken wasschen noch onreynicheyt 
doen, op de peyne van 11 royalen te verbuerne alsoe dicke 
als ment bevonde, 1 derdendeel daeraf den Here, 1 derdendeel 
daerat der stad, ende 1 derdendeel daeraf denghenen diet 
bevonde, ende wat ganse oft eynden men vinden zal in de 
drenken vander stad, dat die verbuert zelen zyn tes gheens 
behoef diese daerin vint. 


Item, dat eenyeghelye syn vuylnisse vut zinen huysen 
dragen sal ende de straten scoen maken ende hoepen des 
Maendaegs ende des Vrydaegs, als men den horen blaest. 
Ende soe wie op andere dage of tiden vuylnisse opter straten 


fol, 13 ve, 


dragen ofte opte bruggen of steegers vander stad, die zoude 
men koren ghelyc als men te voren plach. 


Item, soe wie van nu voerdane, groet of cleene, edel of 
oneedel,” binnen den Mercgreefscape gheseten, binnen stede 
ofte daer buyten yemende die tAntwerpen van tsHeren ende 
vander stad wegen ghecorrigeert es of namails gecorrigeert 
sal worden, huysde of hoefde, bi dage of bi nachte, heymelic 
of opembaer, dat die verboren zoude, alsoe dicke als ment 
ter waerheyt bevonde, c royale, deen helft den Heere ende 
dander helft der stad, ende hierin en zal men nyment ver- 
dragen. 


Item, dat nyement vordane, wie hi zy, edel noch onedel, 
groet of cleyne, die binnen den Mercgreefscape van Ryen 
gheseten of woenachtich es, het zy in steden of daer buyten, 
gheenrande cledingen geven noch nemen en zal, kerels, 
rocke, noch caproene, [noch gelike teykene, noch pallue- 
ren] (1), het en zy dat hi dar zweeren aen den Heilegen, dat 
hi syn huysghezinde zy ende in zinen ate ende draake dage- 
lyx, vutgenomen den cleedingen ons genedichs Heeren van 
Brabant, [van Saint-Pol] (1), van Bourgognen, van Holland, 
[van Luydeke] (2) ende vutgenomen prelaten, baenraetsen, 
baenraets vrouwen [ende die hoege heerlicheit hebben] (1), 
steden ende scutteryen [ende vutgenomen guldebroeders van 
santen ende santinnen] (1). Soe wie hieraf de contrarie dade 
die zoude verboren xx seellinge oudere grote, haif den Heere 
ende half der stad. Ende dat alle deghene die nu ter tyt 
yemens cleedere dragen, haer teken van dier clecdingen 
af zelen moeten doen terstont. 


(1) De woorden tusschen haakjes werden later bijgevoegd. 
(2) Doorgehaald. 


| 


Maart 1416 (1417) — October 1417. 


Uitvoering van beschrijfbrieven van den Ambtman 
en van opgelegde correctien, ingevolge het « recht » 
der stad. 


Int jaer Ons Heeren M cooc ende sestiene in de maent 
van Meerte, ghevielt dat Adaem de Cuypere, poertere tAnt- 
werpen, ghebrec hadde ane eenen poertere van Bergen, 
gheheeten Danys de Cuypere ende daeraf dat deselve Danys 
Adame gheloften bynnen der stad van Antwerpen ghedaen 
hadde, vore poerteren, dewelke poerteren deselve Adaem 
daerop dede verhoren aen den Heyligen vore Amman ende 
vore Scepenen, na der stad recht, daeraf dat dAmman zine 
brieve screef, alsoe gewoenlic es, ane den Scouthete van 
Berghen eenwerven ende anderwerven, versuekende van 
rechtswegen dat hy den voirs. Danyse tsynre gheloften tAnt- 
werpen in dade comen, alsoe hy sculdich waere te doene, 
omme den voirs. Adame van sinen ghebreke te vernuegene. 
Dwele de voirs. Scouthete niet en dede, alsoe dat de stad 
overdroch, dat men, een vore al, noch eens van der stad 
wegen ane den voirs. Scouthete seriven soude, hem ruerende 
hoe dat d \mman hem twee brieve ghesereven hadde, daeraf 
dat hy niet ghehouden en hadde, begeerende ane hem ende 
versuekende ernstelie ende van rechts wegen, dat hy den voirs. 
Danise zonder vertrec (Antwerpen in dade comen, omme zine 
gheloften te voldoene, of neen, de stad soude soe vele daertoe 
doen dat ons ghenedichs Heeren tsHertogen van Brabant 
hoege heerlicheit ende synder stad recht van Antwerpen daerin 
verwaert soude syn ende daeraf beegerende de stad zine 
bescreven antworde, welke antworde niet en quam der stad, 
mids dat de bode die den brief droch, den Scouthete niet 
thuys en vant. Ende doen omtrent v of vr dage daerna 
leden waren ende de stad van gheenre antworden en ver- 
nam, soe vergaderde de stad haren groten Raet als doude 
Scepenen, ende sloten eendrachtelic dat men des Saterdaghs 
daerna, dat was opten Palmavond, drie dage in Aprille, 
alle die van Berge tAntwerpen quamen, te watere ofte te 


fol. 


244, 


epe 


lande, ende alle hare goede vangen ende rasteren soude, 
-toter tyt toe dat der stad. recht ghehouden ende voleomelic 
volvuert ware. Dwelc Jan Stevens, doen Amman, dede ende 
zekerde wel xm of Xiir van Bergen. Ende dat rastament 
alsoe omtrent eene huere of twee gedaen synde, soe quam 
ter kennessen van den Burghemeesteren ende Secepenen dat 
de voirs. Adaem van des anders dags daer te voren vernuecht 
was ende syn ghelt van Bergen ghesonden. Alsoe dat men 
ter stont tvoirs. rastament weder te nieute dede ende de 
gesekerde quite scaut. 


Memorie van den wive Kerstinen vander Stripen, 
poertersse van Lovene. 


Item, wert de voirs. Kerstine, die te Kessele wonachtich 
was, tAntwerpen gecorigeert by Her Philips vander Couder- 
borch, Scouthete doen ter tyt, ende by Scepenen int jaer 
van XVII, overmids dat zy den goede lieden haer zuvel te 
onttoeveren plach ende daer zy lange jare af berucht hadde 
geweest, ende oec voermaels af gebetert, daer de stad van 
Lovene zeere toernich omme was, ende hare des zeere moyde, 
meynende dat de stad van Antwerpen grotelic tiegen haer 
recht dade, ende dat niement haer poerters corigeren en 
soude dan zy. Ende daeromme dat zy Peteren Bode, haren 
elerc, tAntwerpen sonden met letteren van ghelove, begerende 
dat de stad hare corexie te nieute dade, mids vele lange 
redenen die hy daertoe seide ende ten slote, dat der stad 
van Lovene dat niet en stonde te lidene in gheenre manieren, 
met vele scerpen worden ende dat zy ons ghenedichs Heeren 
dachvaert souden moeten scorssen of het soude geremediert 
worden ete. Dien doen gheantwort was dat de stad van 
Antwerpen niet anders ghedaen en hadde dan ons ghenedichs . 
Heeren heerlicheit ende synder stad recht van Antwerpen 
in hadde ende soe wes zy daertoe gedaen hadde, dat meynde 
zy dat ghedaen soude bliven ende nemmermeer ontdaen 
worden, omme der stad al daeromme te lidene des hare 
daeromme te lidene mochte comen ende wert hem gebeden 
sinen Heeren tonderwisene dat zy der stad in haren rechte 


berusten lieten gelye zy wouden dat men hen dade in 
haren rechte. 


Item, daerna teenre lantdachvaert te Lovene, daer drie 
State van den lande vergadert waren, soe wert by den steden 
van Brabant gemeenlie tgescil dat tusschen de voirs. twee 
steden was omme des voirs. wyfs wille, getermineert, na 
de goede clare informacie ende onderwisinge die de gede- 
puteerde vander stad van Antwerpen, die doen ter voirs. 
dachvaert waren, den goeden steden deden ende na oee de 
informacie die de stad van Liere den goeden steden van 
den voirs. stucke deden, als hare de voirs. stad van Lovene 
vander voirs. corexien liet genoegen ende dat die vortganc 
bleef hebbende, sonder meer verhaels daeraf te doene etc. 


Int jaer Ons Heren Mm. cccc ende Xxv11°, in de maent van 
Octobri, soe wert te Hoechstraten gevangen 1 knecht, 
gheheeten Aerds Willems metter 1 ore, dewelke knecht 
onlanx daer te voren hier vuter stad ende vuten Merc- 
greefscepe ghesegt was op zyn hoot, mids dat hi 1 Peteren 
Jan Heyns swaerlice hadde helpen quetsen zonder redene, 
ende daerenboven in den Mercgreefscepe comen was, vele 
onseden ende overdaden bedrivende, eer hi na vutwisen synre 
correctien den Heere ende partien ghebetert hadde. Dit hier 
aldus ter kennessen comen synde, soe sendde de stad daer van 
tsHeren ende van der stad wegen, Gielise Putoer, den roede 
dragere, ende Janne Camerline, stocdragere, eysschende, 
begerende ende verzuekende ane den Drossete ende ane 
den Scouthete sHeren van Hoechstraten dat van rechtswegen, 
dat men hen den vors. Arde na ons genedichs Heren heer- 
licheyt ende synre stad recht van Antwerpen leveren wilde, 
toter stad behouf, omme daer voert mede te doene ende 
te volvueren ons vors. genedichs Heren heerlicheyt ende synre 
vors. stad recht, in dwele hen de vors. Drossete ende Scou- 
thete weigerden, seggende dat zy des in gheenre vuegen 
doen en dorsten, het en waere bi bevele vanden vors. Heere 
van Hoechstraten. Daer doen de vors. Gielys ende Jan trocken 
bi den Heere van Hoechstraten op thuys te Ghelmen, aen 

: ER enne 

hem verzuekende als boven, dat hi hem den vors. Aerde 
hadde willen doen leveren, daer hem de vors. Heere van 
Hoechstraten met alrehande woerden zeere in weigerde ende 
des niet doen en wilde. Item, daernae soe zende de stad aldaer 
ane den Heere vors. ende ane sinen Drossete ende Scouthete, 
Her Gheldene vander Zennen, Riddere, Scepenen, denselven 
Aernde te heisschende, daer hen de vors. Heere Drossete ende 
Scouthete alnoch zeere in weigerden als boven. Item, ten 
derdenmale, soe sendde de vors. stad noch te Hoechstraten 
Her Philipse vander Couderborch, Riddere, Scouthete tAnt- 
werpen, Her Geldolve vander Zennen, Riddere, ende Costene 
van Kets, Scepenen, van hier aen den vors. Heere, heys- 
schende den vors. Arnde van rechts wegen als boven, in 
presencien van den Scepenen vors., die hi hem alnoch daer 
zeere in weygerde, ende en wouts niet doen. Ende daerna 
ten vierden male, soe sendde de stad te Hoechstraten Her 
Philipse vors., Gielyse Damaes, Burgermeester, Clause vander 
Elst ende Laureyse van Aerschot, Scepenen, ende een deel 
voetboghe ende hantboghe scutteren, userende ons genedichs 
Heren heerlichcit ende der stad recht ende sloegen den vors. 
Aerde vuten yseren tsvorsters huys te Hoechstraten ende 
brachtene hier in Steen. Ende wert des anders daighs op 
eenen Saterdach hier voer der stad huys onthoot na vutwisen 
synre correctien. 


17 Maart 1416 (1417). 


Uitspraak in een geschil tusschen Heer Aard 
van Ymmersele en Jonker Aard van Zevenbergen. 


Anno Xvi°, Xvij dage in Meerte. 


tol. 9 ve. Van alzulken gheschille als ghehangen heeft tusschen Her 
Arnde van Ymmersele, Riddere, in deen zide, ende Jonchere 
Arnde van Zevenbergen, in dandere zide, toecomende van 


2 


zekeren coste die ter lombaerden gedaen zouden zyn, als 
van n° gouden Vranxe cronen, die myn Vrouwe van Zeven- 
bergen voirmails Her Janne van Ymmersele gheleend hadde 
ende van alrehande woerden die daer vut ghesproten syn, 
soe hebben daerop de Scouthete, Amman, .Burgermeesteren 
ende Scepenen, om dat gheschil ter neder te leggene, geraemt, 
gheordonneert ende ghesloten eendrachtelie dat zy vordane 
goede ghevriende zullen zyn ende deen den anderen vrientscap 
ende maechscap doen, ende seggense wel ende wettelic 
verzoent. Ende soe wie van hen daerenboven yet mesdede 
oft messeide, oft dade mesdoen oft messeggen, dat ware 
op zoenbrake ende op vredebrake. Voirdane alse vanden 
knechtkene dat Her Aerds bastaert zone ghequetst zoude 
hebben, soe es gheordeneert dat men Her Aerds zone ende 
tknechtken vors. beide voer ogen ontbieden zal ende horense 
aen beiden ziden spreken, ende die men bevindt dat mes- 
daen heeft, die zal beteren na ordenancie van Burger- 
meesteren ende van Seepenen. Gedaen anno Xv1°, Xvir dage 
Meerts. 


14 April 1417. 


Verbod van duiven te schieten of te vangen, en 
« stadtkint » verklaring van Jan Wiülebeys, den 
jongen. EN 


Gheordeneert bi den Heere ende by der stad 
anno XVII°, Xi daghe Aprilis. 


Item, dat nyement, wie hy zy, van nu voerdane bynnen 
der stad ende vryheyt van Antwerpen gheen duyven schieten, 
worpen, noch vangen en sal, in gheenre manieren, die 
anderen lieden toebehoeren. Soe wie hieraf de contrarie dade 
of daermede bevonden worde of betuyght metter waerheyt, 
die soude verboren alsoe dicke als ment bevonde, 11 oude 
scilde, half den Heere ende half der stad. 


fol. 32 vo. 


fol. 35 vo, 


Ende soe wien zine duyven alsoe gheschoeten, gheworpen 
of ghevangen worden ende dat niet en croenden noch en 
claeghden, dat die desghelyx verboren souden 11 oude scilde, 
oec half den Heere ende half der stad. 


Item, dat nyement voerdane met Janne Willebeys, den 
jongen, Willem Willebeys sone was, coepmanscapen en sal 
coepen noch vercoepen, borghen noch leenen, noch fyne 
maken, heymelie noch openbaerlic. Soe wie dat alsoe met 
hem coemanscaepte, borghde of leende, of fyne maecte, dat 
die coemanscap, gheloifte oft vorwerde van gheenre weerden 
syn en zoude, noch dat men daeraf gheen recht doen en soude. 


17 April 1417. 


Vonnis in een geschil tusschen Catharina van- 


der Dif, vrouw van Dirk van Zomerghem, en 
Walraven vander Dilf. 


Int jaer Ons Heeren M. cccc. ende xv, in de 
maent van Aprille xvir dage. 


Soe wert ghewyst met eenen vonnesse by Her Gheldolve 
vander Zennen, Riddere, met vollen ghevolghe van Sce- 
penen, na der aensprake van Jouffrouwen Katlinen vander 
Dilf, met Diederike van Zomerghem, haren man ende mom- 
bore, die zy ghedaen hadde op Walraven vander Dilf, als 
van den derdendeele van alsulken goeden als daer Vrouwe 
Gheertrude vander Dilf, Vrouwe van Borchvliete wilen, vute 
versterf, mids dat deselve Walraven niet en compareerde 
vore recht, ten daghe die hem van rechts weghen betekent 
was“ende metten vonnesse daerin ghewyst, alsoe daertoe 
behoerde na der stad recht, dat deselve Walraven ghehouden 
sal syn te deser tyt der voirs. Jouffrouwen Katlinen te vol- 
doene van der aenspraken voirs. 


ee April 1417, 


Uitspraak in een geschil tusschen de kapitel- 


heeren van O0. L. V. en Jan van Ghierle alias 


Ghuerleman. 


Anno XvI1°, XXil dage Aprilis, na Paesschen, soe wart 
ghetermineert met goeden ripen raide ende met avise ende 
deliberacien vore dairop ghehadt van den Burgermeesteren, 
Scepenen ende Raide van der stad, in volder banek, van 
alsulken ghescille alse gheresen was tusschen den Heren 
van der capitelen in Onser-Vrouwenkerke tAntwerpen, vut 
causen van eenre capelrien, die wilen toebehoerde Heren 
Janne Cantmanne, priester, van viere zisteren rogs tsiaers 
erflikere renten, der voirs. capelrien toebehoerende op zekere 
erve ende pande, ghelegen binnen Rikevorssele, gheheeten 
tgoet ten Hoeke, ende oec op zekere toepande, ghelegen binnen 
der prochien van Brechte, in deen zide, ende Janne van 
Ghierle alias Ghierleman, die zomighe van den voirs. panden 
ende toepanden ghebruyet ende ghebruyct heeft, ende die 
hem weygherde de voirs. erfrente te betaclne, allegerende 
hoe wel dat hi de voirs. 11 zisteren rogs jaerlix in vorledenen 
tiden den voirs, Heren Janne Cantmanne, die bezittere van der 
voirs. capelrien was, in sinen levenden live betaelt hadde, 
dat hi meynde dat die rente lyftgcht was, ende niet meer 
en meynde, mids dat Her Jan voirs. aflivich worden was, 
yet dairaf te betaelne, maer quite te sine ende te blivene, 
ende van allen achterstelle die men hem dairaf heysschen 
mochte, in dandere zide ; dat na den overbringene, bethone 
ende bescheidenen onderwisen, alsoe wel van goeden Sce- 
penenbrieven van Antwerpen, alse van anderen munimenten 
ende ghescriften, die de voirs. Heren van der capitelen 
thoenden ende clairlic bi brachten, ende oee na alderhande 
informacien van anderen goeden lieden, die negheene partien 
in de zake en waren, ende na al dat de voirs. Jan van Ghierle 
dairop verantwerden conste oft bi ghebrengen, deselve Jan 
van Ghierle, syn oeyr ende nacomelinghen, ende de voirs. 
goede te Rikevorssele ende te Brechte teeweliken dagen 

sculdich syn met rechte ghelast ende verbonden te wesen 
de voirs. um zisteren rogs tsiaers erflikere renten alle jare 
te gheldene ende te betaelne denghenen die de voirs. capelrie 
ghebruyken ende namails ghebruyken selen, verclarende 
voert dat de voirs. Jan van Ghierle den voirs. Heren van der 
capitelen den achterstelle, die dairaf vutstaet, betalen sal 
ende hen dairaf vernueghen. Sonder argenlist. 


N. NICOLAY. 


23 April 1417. 


Scheiding tusschen Aard vander Stegen en 
Elisabeth Bantaerts, zijne vrouw. 


fol 32. Int jair Ons Heeren M coco ende XVII, XXIII dage in 
Aprille, ter presencien van Clause van Wynegem, als Bur- 
germeestere, ende Scepenen, soe ontwarende Aernt vander 
Stegen, mersier, Lysbetten Bantaerts, syn wyf, mids dat 
zy van wonderliken regimente ende levene es, ende na 
zinen wille behoerlic niet en leeft, dat hi van dan vordane 
niet en woude gehouden wesen in gheenrehande gheloeften 
noch sculde die zy metken mochte. 


Met 1417. 


Verklaring, door toepassing gevolgd, dat 
« Burgermeesteren ende Schepenen oppermom- 
boirs van allen weesen deser stad » zijn. 


fol. 20 vo. Anno XVI1°, mense Maii, soe wart verclaert bi den Bur- 
germeesteren, Scepenen' ende Raide van der stad in der 

Raitcameren opter stadhuys, in den yersten dat de Burger- 
meesteren ende Scepenen van der stad, van allen onver- 
jairden kinderen van der stad, van poirteren, porterssen of 
inwonenden, altyt oppervoeghde ende momboren zyn. Item, 
vut goeder clarer informatien van Secepenen ende anderen 
Raitsluden vander stad, wart clairlic verclairt dat voir- 
maels, bi ghebreke van den vrienden, de stad alse opper- 
mombore stelde ende ordinerde Heren Wouteren vander 
List, Ridder, Laureinse Volkarde, Costen Coelputte ende 
Heinrice van Heffene, om momboren te wesen van Peyen 
ende Magrieten, kinderen wilen Heren Willems van Ber- 
cheem, Ridders. 


Item, het geviel dairna, dat stoot opstont tusschen Janne 
van Bercheem, ende Vrouwe Magrieten van Sompeken, zier 
swagerinnen, der vors. kindere moeder, dair de vors. 
moeder, Jan van Bercheem, Jan van Wrsse ende vele 
van den naesten magen op versamenden tes prochiaens 
huise, om dien stoot af te leggen ende te satene, dair 
onder dandere bevonden wart in haren raide, want deen 
kind gheloeft ende gheeychent was Gode, dat mense beide 
cloosteren soude ende Gode offeren. Ende wart des den 
vors. 11 momboren aneghesien, die niet dairtoe doen en 
wilden, sonder goeddunken van der stad die haer overste 
was, ende dair zy af gheset waren. Alsoe dat men des 
quam in volder banck van den Raide vander stad, dese 
zake ende overdrage te kennen ghevende ende der stad 
consent ende goed dunken, alse overste momboren vanden 
vors. kinderen, dairaf te hebbene. Op dwelke, na goeden 
ripen rade voere dairop ghehadt, de ghemeyne Raid van- 
der stad, in volre banck zittende, dede verantworden bi 
der mond Meesteren Heinrix van Espemde, doen ter tyt der 
stad toondere, soe wes den naesten vrienden van den voers. 
u kinderen dairaf ghenueghde, des ghenueghde der stad wel. 


N. NICOLAY. N. Hoever. 


fol. 


37. 


14 Jun 1417. 


Onderlinge volmacht der uitvoerders van het 
testament van Heer Jan van Ghustele. 


Int jaer Ons Heren M. coco. ende xvi1, viertienne daghe 
in Junio, soe quamen in de banc van Scepenen herde, edele 
ende- weerde Heren, myne Here van Comene, Her Willem 
van Haelwyne, Here van Vutkerke, Jan Camphin ende Jan 
van Stemborch, als testamenteurs van wilen edelen ende 
moghenden Here, Heren Jans, Here van Ghistele ende van 
Inghelmunstre, thoenende tprincipael testament van wilen 
des voers. Heren van Ghistele, metgaders anderen brieven, 
ende mids dien dat sy macht hebben onder hen vieren, 
of de drie of de twee van hen, des voers. Heren goede van 
Ghistele te vercoepene ende te bezwaerne, na inhoud des 
testaments, soe eest dat de voers. viere testamenteurs, op 
den dach van heden, in presentien van Bourghmeesteren 
ende Scepenen malcanderen machtich ghemaect hebben 
onderlinge, den drien van hen, of den tween van hen, alle 
dat te doene dat sy samentlic onder hen vieren doen souden, 
ende ghelyc wes de drie of de twee van hen daermede daden, 
dat sy dat alle viere ghestentich, vaste ende van werden 
houden souden, ghelyc of syt alle viere samentlic ende een- 
drachtelie ghedaen, hadden. Presentibus Wyneghem, Zenne, 
Mortere, Werve, Schermere, Sterkenrode, C. Elst, Arscot, 
Colensone. 


15 Juni: 1417. 


Afrekening tusschen Peter Lombaert en Jan 
van Pantgate als mombers der kinderen van 
Jan Clssen. 


Int jaer Ons Heren M. ccco. ende Xvi, vyftien daghe 

in Junio, soe rekenden Peter Lombaert ende Jan van 
Pantgate van alsulke ghelde, als sy onder hadden, ghe- 
draghende tot xxrir ®@& grote toe, toebehoerende Jan Clissen 
kindere, daer sy momboren af syn, van welker sommen 
ghelts voers. sy betaelt hebben voer de houdenisse van 
1 kinderen, XXxv1 scellinge grote; item, vander houdenissen 
van Janneken, XX scellinge grote ; item, ghecocht eenen 
nobel erflie, daeromme dat sy vutgaven m1 @& grote ; item, 
noch vutghegeven in. orbore vanden voers. kinderen Xvr 
scellingen grote van Boelaer molen, die den kinderen in 
handen comen es, daeraf dat de bate. ghedraghen sal omtrent 
mi scellingen grote, ende Jan Otte, hare neve, daer de 
kindere mede wonen, Xxx scellingen grote. Aldus blyft 
den voers. kinderen noch in ghereeden ghelde, daer Scepe- 
nenbrieve af zyn, xv @®@ 111 scellingen grote. Hier over 
waren Claus van Wyneghem ende Jannes vander Voert. 


18 Juni 1417. 


Uitspraak van scheidsmannen in een geschil 
tusschen Geeraard Wyts, namens zijne vrouw, 
en Jacob vanden Hove. 


Van alsulken ghescillen alse ghehanghen hebben tusschen 
Gheerde Wyts, in den name van sinen wive, ende Jacoppe 
van den Hove, toecomende ende sprutende van sekeren 
erfliken goeden die bleven syn ende verstorven vander 
doot van Wouteren Boels ende Lysbetten vanden Hove, 
synre werdinnen, dewelke goede sy voermaels onderlinge 
ghedeilt hadden, te weten es Gheerd Wyts ende syn wyf, 
ane deen side, ende Jacop vanden Hove voirs., in den name 
van hemselven ende in den name van sinen susteren ende 
broederen, die onder haer jare waren, ende die hi ghe- 
loefde te vervane, aen dandere side, van welken ghescillen 
sy des bleven waren in vieren seggeren, te weten es 
Reynere Boels, Jan de Ploegere, Peteren Reyns ende Janne 


fol. 46. 

Borchmans, wes sy onder hen vieren dairaf eendrachtelic 
seyden, dat sy dat aen beiden siden houden souden, ende 
daeraf setteden beyde de partien goede borghen, ende 
waert dat sys niet eens en waren, soe souden sy kiesen 
eenen overman, ende daert die sette ende stelde, dat sy 
dat houden souden sonder verbreken, ende waert dat sys 
onder hen vieren niet eens en waren, soe hebben de voirs. 
1m zeggeren noch namails tot hen ghenomen vI persone, 
ende onder hen thienen soe hebben sy my, Zeghere vander 
Langersteden, ghecoren als een overman. Ende es claerlic 
myn seggen dat alsulke scheidinge ende deylinge alse 
Gheerd Wyts ende syn wyf, aen deen side, ende Jacop, voer 
hem ende voir syn susteren ende broederen, aen dandere 
side, ghedaen hebben, bliven sal van weerden, ghelyc alse 
sy die gheloefden voer Here ende voir manne, ende dairop 
vertheghen ende malcanderen quite schouden. 


Item, want ic, Segher voirs., verstaen hebbe dat Gheerd 
Weyts ende syns wyfs deilinge beter was opten dach dat men 
deylde, dan Jacops ende synre zusteren ende broederen dey- 
linge, alsoe dat claerlic bevonden ende betuyght es, soe 
sal Gheerd den anderen broederen ende zusteren gheven, 
van synre deylingen te baten, drie lopen rogs tsiaers, ende 
die sal hi af moghen lossen binnen jaers, na den date van 
desen brieve, metter sommen van Xxi1 scellingen grote eens 
dairaf te betaelne. Ende mids dat Jacop de voirs. deylinge 
van weerden hielt ende syn susteren ende broederen daerin 
verving, dairmede dat sy mesdeilt hebben gheweest, soe es 
oee myn seggen dat die voirs. Jacop diesghelyx sinen broe- 
deren ende susteren vutreyken sal ende jaerlix gheven erflic 
drie lopen rogs tsiaers, die sal hi moghen lossen ende quiten, 
ghelye Gheerdt Wyts sal moghen doen, alsoe voirs. es, maer 
waert dat Jacop yemende bevonde die syn broederen ende 
susteren met hem vervaen hadde, dat die Jacoppe ter hant 
staen souden, ende dese 1m lopen rogs tsiaers helpen dragen, 
na dat sy daerin bevonden worden. 


Item, dese vr lopen rogs tsiaers, oft die sommen die dairop 
staen, hebben des voirs. Jacops broederen ende zusteren, 

dien Clause vanden Hove, vader van: den voirs. kinderen, 
dunct na syn ziele ende consciencie, dat meest in de voirs. 
deylinge mesdeilt hebben gheweest ende vercort syn. 


Item, als dat Gheerd ende syn wyf hen beclagende syn 
van eenigen pachte, die sy meynen dat hen verschenen was 
na Lysbetten doot vanden Hove, daeraf segge ic, als over- 
man, wes Gheerd of syn wyf houden dorren aen den Heyligen 
dat sy dairaf in ghebreke zyn, dat sal hen Claus vanden 
Hove, oft diet sculdich syn te doene, vutreyken ende voldoen. 


Item, als dat Claus vanden Hove hem beclagende es van 
Gheerde Wyts ende van sinen wive, mids dat sy syn scape 
onder souden hebben ghehadt te. houdene van Wouteren 
Boels, harer beider zweer, ende dair hi niet tieghen verlyct 
en es, soe es myn seggen, als overman, dat Gheerd Wyts 
houden sal aen den Heyligen dat hi dairin niet ghehouden en 
es den voirs. Clause eenige verlikenisse te doene, mids dat 
goede enapen ghetuyght hebben dat sy Wouteren Boels 
hoerden seggen dat hi Clause ende sinen wive dairaf wel 
verlyet hadde, ende eest dat Gheerd dat niet sweeren en 
wille, soe sal hi Clause daeraf verliken. Sonder argenlist. 


Ende hiermede soe segge ic, als overman, de voirs. partien 
wel ende volceomelie ghesleten ende ghetermineert van alle 
den voirs. ghescillen, ende wie hier tiegen dade ende myn 
seggen niet en hielden, alsoe voirs. es, dat die verbueren 
soude vyftich gouden ecronen, deen helft tot myns genedichs 
Heren behoef van Brabant, ende dandere helft tot desgheens 
behoef dair de stad van Antwerpen die stellen ende ordineren 
soude, ende alle dese voirs. vorwairden sullen sy malc- 
anderen voldoen binnen vierthienachten, na den date van 
desen brieve, alsoe verre als boven gheen dage dairaf ver- 
claert en syn. Behoudelic emmer dien, waert dat hier duyster- 
heyt in viele, dat ie die behoude altoes te minen verclaerne. 
Dit was ghedaen int jaer Ons Heeren M. cccc ende seven- 
thiene, achtiene dage in Junio. 


fol. 37. 


fol, 36 ve. 


JJule 1417. 


Overeenkomst tusschen Daniel van Reeleghem 
en Elisabeth, zijne vrouw. 


Anno Xvi°, 11 daghe Julii, soe willecoerden ende ghe- 
loefden Daneel van Reeleghem, in deen zide, ende Lysbet, 
zyn wyf, cum tutore ejus licentia, in dandere zide, dat 
negheen van hen beiden, van nu vordane, negheen scult 
of commer en sal mogen maken, dair des anders goede 
of lyf yet in ghehouden sal wesen, in gheenre manieren, 
behoudelie alse zy beide met haren moet wille versamenen 
willen ende te gader comen, dat zy dan eleanderen doen 
selen dat zy sculdich zyn te doene, sonder argenlist. 
Ende mids desen sal haer Daneel geven vir cronen ende 
een bedde etc. Hier waren bi Jan Stevens, Amman, Claus 
van Wineghem, Burgermeester, Zennen, Schermere, Houte, 
Ärscot, Scepenen. 


NY. COLENZONE. 


12: Just 1447: 


Bedreigingen door Raes, de Lombaard, aan 
Jan Camerlinc, « tsHeeren cnape ». 


Int jaer Ons Heeren M. eccc ende xv, Xi dage-in Julio, 
ter presencien vanden Amman, Burgermeesteren ende Sce- 
penen, nam Jan Camerlinc, tsHeeren cnape, op zinen eed, 
dat Raes, de Lombaert, gheseeght hadde dat hi ter stad 
rechte van Antwerpen niet en stonde ende waert dat hi 
dyewilen tsinen huyse quame, hi soudene van synre oftficien 
hulpen, met meer werden etc. 


26 Augustus 1417. 


Vonnis in een geschil tusschen Jacob vanden 
Bossche en Robrecht Branthon. 


Alse van den ghedinghe hanghende tusschen Jacop vanden 
Bossche, van Mechelen, in deen zide, ende Robbrechte Bran- 
thon, coepman van Yngheland, in dandere, ruerende van 
eenre obligatien van n° Lir nobelen, die onder de gulde 
gherasteert was bi den vervolghe van Jacoppe voirs., mids 
dat hi meynde dat hi die somme wel ende volcomelic betaelt 
hadde, dair alderhande handelingen af ghehanteert syn 
in der gulden tAntwerpen ende vele aenspraken ende ver- 
antwerdens, des ten eynde de oudermans niet vroet en waren, 
ende brachtent ane de Seepenen alse ane haer hood. 


Soe gheven de Scepenen den voirs. oudermans voir een 
hootvonnis, naer aensprake ende verantworden van beide den 
partien, na de ghetuyghnisse die zy in beiden ziden gheleydt 
hebben, na den openen ende gheslotenen brieven die de goede 
stad van Mechelen ghesereven heeft, na alrehande informacie 
die dairaf bevonden es, ende na al dats in den gherechte 
ghehanteert es gheweest, dat de voirs. Jacop los, vry, quyt 
ende verweerdt sal syn van al tal des hem de voirs. coepman 
ane gheleeght heeft, in deser voeghen, dat Jacop voirs. sal 
leggen hande op Heylighen, in sterkenissen van zier quit- 
tancie, ende zweeren dat hi de voirs. obligacie wel ende 
wettelic betaelt heeft, ende dat ghedaen, soe sal Jacop de 
voirs. obligacie over hebben te hem waert. 


Dit was ghedaen int jair Ons Heeren M ccoc ende zeven- 
thiene, XXxvr dage in Oeghste, ende hier waren over, als 
Scepenen, Claus van Wyneghem, als Burgermeester, Her 
Reynere vander Elst, Her Gheldolf vander Zennen, Ridderen, 
Ctaus vanden Mortere, Jan vanden Werve, Gheeraert van 
Starkenrode, Claus vander Elst, Jan de Schermere, Costen 
van Kets, Jan vanden Houte, Willem Noyts ende Laureys 
an Arscot. 


fol. 38. 


27 Augustus 1417. 
Ordonnancie op het verkeer van « rollewagenen ». 


Gheordineert anno xv11°, XXVvi daghe Augusti, 
vanden rollewagenen. 


Item, dat nyement voerdane, poirtere noch vremde, wye 
dat hy zy, van bynnen roch van buyten, gheene rollewa- 
ghene bynnen Antwerpen voeren en sal bynnen mercten 
of daer buyten, vutghenomen datter bynnen mercten vive 
achter straten varen sal, die de stad daertoe sal ordineren 
ende dat sullen poirteren van bynnen syn, ende die bynnen 
mercten dienen sullen den Oesterlingen, den Yngelschen 
ende den Bruggelingen ende anderen coopluden, diere niet 
derven en mogen. Maer dese rollewaghene sullen moeten 
syn onbeslagen zonder eenich yser oft naghele aen die rolle 
te zine, in eeniger manieren. Oee en sullen dese rolle- 
waghene achter straten niet mogen draven, maer sullen 
scoenkens moeten varen ende soe wye dat anders yet te 
voerne of te doene heeft, dat die daertoe sal moeten nemen 
hoeghe waghene oft cordewaghene oft sledden. Ende soe 
wye de contrarie hieraf dade, dat die verboren soude vive 
scellinge oudere grote, half den Heere ende half der stad, 
alsoe dicwille alst gheviele, etc. 


Augustus 1417. 


Dit syn de pointen die de goede cnapen van- 
den wapenmakers, zadelmakers ende ghoreel- 
makers begherende syn aen de Heren van der stad. 


Want deselve goede cnapen plaghen te scotene ende te 
lotene ende int smede ambacht te zine, dair zy doen ter tyt 

haer neringhe hanteerden, sonder yemende vremders van 
buten eenich bewindt dairin te hebben, ende zint dier tyt 
dat zy met U, Heren, als poirteren hebben moeten scoten 
ende loten, soe syn alderhande vremde ghesellen comen, 
die gheen poirters en zyn, noch in haer gheselscap en zyn, 
ende hanteren daghelix haer ambacht ter groter scaden ende 
achterdeele vanden goeden enapen, die daghelix metter stad 
cost ende last draghen moeten ende lief ende leet dairmede 
draghen. 


Soe eest dat zy U oetmoedelic bidden, dat U ghelieven wille 
denselven goeden enapen alsoe vry bi U in de poirterie te 
houdene, alse zy te voren, doen zy metten smeden ambachte 
versament waren ende hen te verleenen dat niement haer 
neringhe binnen der stad en doe, hi en sy poirtere ende 
hi en soe ghelye hen int scoten ende int loten metten Here 
ende metter stad. Ende soe wie alsoe poirtere worden wilde 
ende haer ambacht doen wilde, dat die tot eenen teekene ende 
kennessen eene gouden crone gheven sal Onser-Vrouwen- 
kerke, eer hi dambacht dade oft ruerde. 


Ende soe wie dat de contrarie dade, dat die telken ver- 
bueren soude 1 gouden crone, half den Heere ende half 
der stad. 


Ende dese pointe waren geconsenteert anno Xvi1°, in de 
maent van Oeghste. Present den Scoutete ende den Seepenen. 


1 September 1417. 


« Vutwinning » der goederen van Jan Couteel. 


Overmids vervolghe ende clachten van diverschen personen, ro. «1. 
te weten van den Rentmeester van Brabant, van der stad van 
Antwerpen, van Clause vanden Mortere, alse van achterstelle 

van erfchise, ende alsoe wel van anderen poirteren van der 
stad alse van goeden coepluden, die alle ghebrec hadden 
ane Janne Couteele ende ane syn goed, daeromme dat zy, 
mids der absencien Jan Couteels voirs., die niet voir oghen 
en quam, recht vorderden, alsoe wel voir den Amman ende 
Scepenen, alse voir de Dekenen ende Oudermans van der 
gulden, op des voirgenomts Jan Couteels goede, have ende 
erve, ruerende ende onruerende, wair die in den name van hem 
gelegen waren, ende soe verre dat na der grotinghen bi eede, 
telker voirs. stede van den voirs. partien ghedaen daert 
behoirde, de voirs goede vervolght, verhaelt ende verreyct 
worden met rechte, ende den voirs. sculdeneren toeghewyst, 
ende omme ten goeden gronde de execucie dairaf te doene, 
soe heeft men, bi avize vanden gherechten voirs., opembairlic 
in der kerken doen ghebieden de voirs. goede te vercoepene 
ende ten hoeghsten te pennewardene, omme den sculdeneren 
voirs. van harer schuld, die sy met rechte verhaelt ende 
verreyct hebben, dairane ghericht te wesen. Dair opembairlic 
in der herbergen comen es Joes vander Taneryen, voir hem 
ende voir Jouffrouwen Aliten, Jan Meckincs filia vander Praest, 
sinen wive, dinghende de voirs. goede, ende cochte die in 
presencien der ghedeputeerder van der stad, van der gulden 
weghen ende van partien, alse hoeghst ende meest biedende, 
ghelye ter kerken vut ghekundicht was in der manieren 
hierna verclaert: Te weten es dat hi de ruerende have ghe- 
cocht heeft voir c ende v f@ grote ende dandere goede bi 
scattingen ende prise, alsoe hierna volght : Yerst de huysinge, 
gheheeten den Moer ende den Helm, boven den chys die 
dairvut gaet, ende boven Xxxxr11 ®@ Vlemscher grote die Heinrix 
sDeckers erfgenamen dairop hebben, eens henendragens, 
dairvore dat men een pondt oudere grote lyftochten jaerlix 
betaelen moet, tes men de voirs. XXXii1 ®@ grote betaclt 
sal hebben, vore 1 1/2° nobele. Item, de wintmolen opt Kiele, 
met perde ende karren ende met al datter toebehoirt, voir 
c nobele. Item, 1 huys in de Wyngaerdstrate ende 11 cameren 
int Kypdorp, boven den chys diere vut gact, vore L nobele. 
Item, 1 hof, duyfhuys, vischputte opt Vyngherlyn, boven 
den chys, voir-xr nobele. Item, xv1 cronen erflice op Walraven 
vander Dilf goede, ten Overhoute, voir ocXXxvimr nobele. 
Item, een huys te Berghen bi de Waghe, boven den chys, 

voir L nobele. Item, xmir buyndere moers, tot Ettene ende 
tot Rysbergen ‘ghelegen, voir mm1° ende 1 nobele. Item, noch 
dairtoe 111 @ Vlemscher grote erflic opten moer, voir CXXVIII 
nobele ende Xx gemete beemde, ghelegen tot Rosendale, 
voir L nobele. Comen de voirs. sommen alle tsamen in eenre 
sommen Xil° vir nobele, met welker voirs. sommen de 
voirs. Joes hem aneghenomen heeft voir de stad ende voir 
de gulde ende gheloift te betaelne, in den yersten, den Rent- 
meester van Brabant, alsoe hi ghehouden heeft bi sinen eede, 
LXXVIJ ®@ 11 scellingen IX deniers Xr miten. Item, der stad 
van Antwerpen Xvr ®@ grote. Item, Clause vanden Mortere 
XI @ 111 scellinge vr deniers xvii1 miten, alsoe hi ghehouden 
heeft in den rechte, bi sinen eede. Item, Quintine Clarenzone 
IN? L eronen. Item, Emonde Dorp, alse borge voir Janne 
Couteele, met Scepenenbrieven, CXXXvi1 nobele 11 quartier. 
Item, Willeme Leeus ende sinen ghesellen v° xovir nobele, 
daeraf selen afcorten Lvi ®@ grote ende xv nobele, die Jan 
Couteel selve betaelt heeft. Item, Ritsaerde Fax ende sinen 
ghesellen rmu° Xxvi1 nobele, ghelyc ende in alder manieren 
dat dese voirs. goede lude, ende ele bizonder, alle dese voirs. 
goede metten rechte volcomelie verwonnen hadden. Ende 
omme denselven coeplieden bat verzekert te zine ende betaelt 
te wordene, soe heeft de voirs. Joes alle de voirs. goede, 
die hi ghecocht heeft, dairvore verbonden ende hem selven 
ende alle syn andere goede dairvore veronderpandt, alsoe 
dat behoirt na den rechte van der stad van Antwerpen. Behou- 
delic altyt dien, soe wanneer Jan Couteel voirs. machtich 
ende ghestaedt syn sal, dat hi dan alle dese voirs. parcheelen 
van goede, ende ele bisonder, weder lossen ende quiten 
mach omme de penninghe ghelyc sy boven gheextimeert 
staen. Actum anno Domini M° cccc”*° xv11°, prima die mensis 
Septembris. 


fol, 38. 


4 September 1417. 


Vonnis in een geschil tusschen Catharina Wil- 
maers en de natuurlijke kinderen van Hendrik 
van Romen. 


Anno XvI®, mmm daghe Septembris, soe wart ghewyst met 
eenen vonnisse van Clause vanden Mortere, ende bi vollen 
ghevolghe van Scepenen, van alsulker aenspraken alse Katline 
Wilmaers, van Tuernout, met haren man, dede op Heinrix 
naturlike kindere van Romene, op alsulken goede alse 
deselve Heinric sinen voirs. kinderen voirmails met Scepenen- 
brieven van Antwerpen gemaect heeft, na aensprake ende 
na verantwerden, ende na ghetuyghen ende wairheden, die 
sy in beiden siden gheleydt hebben, de voirs. kindere vol- 
comen van harer waerheyt, ende de voirs. Katline vellich 
ende tachter van haren heyssche ende aensprake. 


21 October 1417. 


Tvonnisse tusschen Ghysbrechte de Coninc 
ende Willeme Noyts, gegeven XxxI dage Octo- 
bris anno xvi11°, ghevut bi Janne vanden Houte. 


Dat Ghysbrecht de Coninc Willeme Noyts voldoen zal 
alzulke sessentwintich nobele tsiaers, alse zyn brieve begrepen 
hebben ende dat Willem Noyts Ghysbrechte vors. leenen 
zal syn Scepenenbrieve als hys behoeven zal. Behoudelic 
altoes dat Ghysbrecht de Coninc hem verrichten zal ende 
aen mogen spreken alsulken goede als de Heere vander 
Veere vercocht heeft, daer den coep jongere af es dan 
Willem Noyts of Ghysbrechts brieve begrepen hebben, toter 
tyt toe dat Ghysbrecht of yement van zinen wegen ghe- 

cregen heeft alzulke brieve als liggen onder den Abdt 
van Middelborch of eldere, daermede dat de Heere vander 
Veere de goede ghecreech jegen Heren Janne van Ymmersele. 


PALUDE. 


21 October 14171, 


Vonnis in een geschil tusschen Jan Bacheleer 
en Jacob Troest. 


Anno Xvii. Van Jacob Troest. 


Int jaer Ons Heren M. coco. ende xvi1, xx1 daghe in 
Octobri, soe was ghewyst metten vonnisse, tusschen aen- 
sprake ende verantwerden, van Janne Bacheleer ende Jacob 
Troest, dat deselve Jacob syn erflike rente behouden soude 
op Jan Bacheleers huys, mids dat sy niet verandert, noch 
vercocht, noch wech ghegeven en was, ende dat Jan 
Bacheleer gheen quitinghe daeraen en hadde. Dit geschiede 
in de volle banc. 


22 October 1417. 


Ordonnancte der Wethouders van Brussel tegen 
« bedewyn oft bedebier. » 


Item, noch is overdragen bi den Heere ende bi den ghe- 
meynen lande, dat nyeman voirdaen wyn, bier, noch anderen 
dranc en sal moigen inleggen, in dorpen noch in steden, 
om yeman te bidden of te doen bidden oft te gebieden die 


fol, 42 vo, 


fol. 33 vo. 


fol, 83 ve, 

wyn, bier of dranck te comen drinken, theeren of slyten 
met ennigerhande verwen of liste, die men daertoe voirtkeren 
mochte, hy zy officyer, meyere of andere persoen, wie hy zy, 
hoege of neder, machtich of onmachtich. Ende wie dat yeman 
aldus bade, of dade bidden of gebieden, in enniger manieren, 
om zinen vors. dranck te comen drincken, die zal den dranck 
verbueren ende daertoe x schellingen ouden groten Tornoyse 
tot tsHeren behouf, alsoe dicke alst gevalt. Ende soe wie 
aldus gebeden ende verzocht, desen vors. dranck comt 
drinken, die sal, alsoe dicwile alst ghevalt, verbueren tot 
des Heren behouf eenen ouden schilt. Ende soe waer men 
bevonde dat ennich van des Heren dieneren of officieren 
versumelic waren dese vors. boeten ende brueken te ver- 
volgen ende te doen innecomen wel ende ghetruwelic, alsoe 
behoeren zal, die zal, terstont als dat bevonden is, gebannen 
werden eenen termyn van thien jaren vuten palen van 
Brabant, zonder verdrach. Dit was aldus gheboden in der 
stad van Bruesele, bi den Amman ende Scepenen, in pre- 
sentien vanden Raitsluden van Loevene ende van Antwerpen, 
des Vrydaigs xxm1 dage in Octobri, anno XvIlI®. 


October 1417. 


Ordonnancie op het dragen van Uwvereien en 
« pallueren. » 


Gheordeneert anno Xv1?®, in Octobri ante Simonis 
et Jude Apostolorum. 


Het is overdragen bì den ghemeynen lande van Brabant 
ende openbairlie ghekundicht, geboden ende vutgeroepen, 
dat van nu voirdane nyeman, hy zy hoege of neder, Ridder, 
knape of andere persone, van wat state of conditien hy zy, 
engheenrehande personen, binnen Brabant geseten, cleedere, 
caprune, rocke, hoyken, keerle noch andere pallueren, die 

gelyc syn of van strypte of van eenen tekene van bordueren 
gewracht of anders, en zelen mogen geven noch vercoepen, 
in steden noch in dorpen, dan alleen denghenen die haer 
huysgezinde syn, in hueren brode ende coste, dagclix in 
drueren husen etende, drinkende ende slapende, ende dat 
diesgelyx nyeman, soe wie hy zy, binnen Brabant geseten, 
in steden of in dorpen, van ennigen Heren, Joncheren of 
anderen goeden luden aldusdanige cleedere, caprune, rocke, 
hoyken, keerlen of andere cleedingen ende pallueren, gelist 
of van strypte of van eenen teken en zal moigen nemen 
noch dragen, binnen Brabant, hy en Zy vanden ingesinde 
desgheens die de cleedere gheeft, dagelix in zinen huyse 
etende, drinkende ende slapende, gelye voirscreven cs. Ende 
soe wie de contrarie hieraf doet, die zal verbueren, alsoe 
dicwile alst ghevalt ende ment ter waerheyt bevint,- drie 
oude schilde tot des Heren behoef, ende daertoe sal deghene 
de cleedinge of pallueren verbueren, diese hierenboven 
dreeght, vutghescheiden dat in deser ordinantien niet bevaen 
en zuelen zyn de Heren Baenroitsen van den lande ende 
deghene die hoghe gherichten hebben, sy en zuelen mogen 
huer levereyen ende pallueren geven boven hueren huys- 
gesinde, hueren officieren ende ambachteren, die hen van 
ennichs ambachts wegen, dat zy in handen hebben, mit eede 
verbonden syn, oft oie anderen goeden eerbaren lieden, 
die zy onthouden tot hueren rade ende die hen daertoe 
verbonden syn mit eede. Vutgesceyden oic den Heren, den 
Prelaten ende Prelaterssen vanden lande, Sy en suelen oic 
huer levereye mogen geven denghenen luden dien Zyse 
gonnen, ghelyc zy tot heertoe gheplogen hebben. Ende 
dat de goede ghemackelike ende taelweerdige lude, in den 
steden of vryheiden geseten, die hen des regiments in den 
steden of vryheden gewuenlie hebben gheweest te bewenden 
of bewonden hebben, ende oie den schutteren vanden lande, 
die guldebrueders zyn, sy en zuelen hen te gadere mogen 
cleeden, te weten is de goede lude voirgenoemt, ghelyc 
zy ghewoenlic hebben gheweest te doen, ele op zinen cost, 
ende de schutteren van den lande tcleet of de pallueren van 
haere gulden. Oic suelen de steden ende vryheiden vanden 
lande hueren officieren ende dieneren huere cleedere ende 

pallueren moigen, ghelyc zy heerbracht hebben, ende de 
goede knapen die in ennige broederscap syn van santen 
ende van santinnen. Ende soe wie dat ennige van desen 
cleedingen opten tyt van nu heeft of draeght, die salse 
moeten afleggen, opte boete voirscreven. 


October 1417. 


Aanduiding van markten en stapelplaatsen. 


Anno Xvi°, in de Bamismerct, wert gheordineert bi den 
Heere ende by der stad dat vordane de corte pyen, die opte 
Appelbrugge te staene plagen, haer rye ende merct hebben 
zullen in Sente-Mertensstraete. 


Item, dat tsmout, dat met tonnen ende met vaten in de 
Borch ende omtrent de Borchbrugge ter venten te liggene 
plach, vordane stapel houden sal op Sente-Jansvliet. 


4 November 1417. 


Uitspraak in een geschil tusschen Raas van 
Liedekerke, namens zijne kinderen, en eenen 
priester. 


Int jaer Ons Heeren M coco ende XVII, III dage in Novembry, 
soe wart overdragen, gheordineert ende ghesloten, tusscen 
raesen van Liedekerke, van synre kindere wegen, ende eenen 
priester, die tiegen hem, van 1 capelrien wegen, met eenen 
instrumente voolghde, opte goede die een Jan Peters filius 
achter gelaeten heeft, dat de vors. Raese ende zine kindere 
voren in van dien goeden vernueght ende betaelt souden 

worden, na vutwysen der brieve, die zy daeraf hebben ende 
die Scepenen van Roesendale bezegelt hebben, ghemerct ende 
aengesien dat die brieve vele oudere syn van date dan 
dinstrument es, daer de vors. priestere mede volgende was. 

ehoudelee emmer altoes dien, waert dat die goede betere 
waren jairlex dan de somme van penningen ghedragende 
tsestich Hollantsce guldenen tsiaers die de vors. Raese ende 
zine kindere dairop jaerlex ende erfelic heffende syn, dat 
den vors. priestere, ter vors. capelrien behoef, dat surplus 
ende bate op soude mogen heffen ende hebben ende ghe- 
distribueert worden na vutwysen van den vors. instrumente 
ende anders niet. 


12 November 1417 — 31 Mei 1421, 


Regeling der nalatenschap van Emond Dorp. 


Int jaer Ons Heeren M. ccoc ende zeventyene, xir dage 
in Novembry, soe wart gheordineert ende overdragen by 
den Burgemeesteren ende Scepenen, opt testament dat Emond 
Dorp ghemaect hadde, ende dairaf dat Peter de Blocscoe- 
makere ende Jan de Mecster, van Herentals, testamenteurs 
waren, metgaders Emonds wive, ende dairop dat des voirs. 
Emonds zuster zeere ernstelic volghde, als erfghename vanden 
selven Emond, omme deylinge vanden goeden te hebbene 
ende bewind vander executien etc. dat de vors. goede 
vrouwe thuyswert trecken soude ende hare des volgens ende 
bewynds verdragen, mids eenre sommen van penningen die 
hare de vors. testamenteurs gaven, ghereet in de hant, loe- 
pende twintich nobele. Vordane dat deselve testamenteurs 
tvors. testament voldoen ende volvueren zullen, ten yersten 
dat zy zullen connen ende mogen ende de scult betalen 
ende zine scult inhalen ende innen, ende soe wanneer Zy 
dat by ha of soe zy naest connen bynnen eenen jare of 
anderhalven gedaen zullen hebben, dat zy dan by de stad 
comen zullen ende bringen clairlic over met ghescrifte den 


fol. 


40. 


fol, 40 ve. 

staet ende soe wes datter oversciet, boven scult, vutleede 
ende testament, van sculde, haven, erven, huysract, juweele 
ende gelt, ende dat gheweten by haren eede, soe sal men 
by advise vander stad de voirs. vrouwe van dat men omme 
Gode geven soude alsoe redelic versien, als den Heeren 
vander stad mogelic dunken sal, na datter ware ende na alle 
gelegentheden vanden testamente ende zaken daertoe die- 
nende, ende hierin willecoerde ende consenteerde de vors. 
Peter de Blocscoemakere ende geloifde dit aldus met zinen 
medeexecuteurs, in de volle banc van Scepenen, te houdene 
ende te voldoene gelyc vorscreven staet. Daertoe was der 
vors. goeder vrouwen vander stad wegen gheorloft ende 
gheconsenteert, ter presentien vanden vors. Peteren, dat 
zy eenen goeden man of meer in hare stede setten soude, 
omme de vors. zake te vervolgene metten ghenen diere 
van der stad wegen toe gheordineert zullen worden, ende 
dat die persoen of persoene, een of meer, al dat daermede 
zullen mogen doen, quytscelden, composeren ende al dat 
doen dat zy selve doen soude etc., op dat zy present ende 
vore oegen ware etc. 


Dese persoene heeft de vors. goede vrouwe in hare stede 
gheset, in de volle banc van Scepenen : Janne Bacheleer, 
Aelbrechte van Uden, Mathyse van Linth ende Henricke 
Skymere, ende elken van hen vieren bysondere, omme hare 
vors. zake te hulpen vervolgen, gelyc vorscreven staet. 


Anno Xx1° opten lesten dach van Meye, gaven over 
Aelbrecht, Mathys ende Henric vors. hare vors. macht, die 
zy hadden vander vrouwen vors., Janne Waryn, Meester 
vanden “geselscappe vanden coopluden van Yngelant, omme 
die tachtervolgene, gelyc zy ghedaen souden hebben. Pre- 
sentibus Claus van Wyneghem, Burgemeester, Ymmersele, 
Her Reynere vander Elst, Costen van Kets ende Henric van 
Rythoven, Scepenen. 

1417. 
November. 


Aanduiding der plaals voor het houden « van 
den stapele van den haringen. » 


Anno XviI®, mensis Novembris. 


Soe wart overdragen ende ghesloten dat, van nu voerdane, 
den stapel van den haringe van deser zee, die tot noch toe 
ghelegen heeft buten Sente-Janspoerte, liggen sal ende stapel 
houden int Craywye, in den Holenvlict, ende op weder zide 
vanden Holenvliete, ten besten gherieve. Ghedaen in der volre 
banck bi den Burgermeesteren, Scepenen ende Raide vander 
stad etc. 


16 December. 
Kwijtbrief van zoenpenningen. 


Anno predicto, Xxvr dage in Decembry, soe quam in de 
volle banck van Scepenen, Jan de Pape, Jans Papenzone des 
scoemakers, met een deel van zinen naesten vrienden ende 
maghen, dewelke aldaer coes op te heffene ende tontfane 
alsulken zoenpenninge als comen waren van der zoenen 
van wilen Janne Yden, zinen oem, ende eheloefde die zoene 
tallen dagen goet, vast, ghestade ende van weerden te 
houdene, ghelye ende in alder manieren als zy voirmails 
by den vrienden ende maghen overdraghen ende eghemaect 
es, etc. 


fol, 

18 December 1417. 


Ordonnancie op den verkoop van wijnen en 
het storten van vuilnds. 


Gheordineert anno xv11°, Xvim daghe Decembris. 


Item, dat nyement, van nu voirdane, die tAntwerpen wyn 
tappen wille ende een stuc wyns onstect, bynnen dien daghe 
gheen ander stuc wyns onsteken noch tappen en sal, hi en 
hebbe eerst bi den Borgermeester ende Scepenen gheweest 
ende orlof ende geconsent daeraf ghenomen, opte peyne 
van eenre amen wyns te verbuerne, die daeraf de contrarie 
dade, half den Seouthete ende half der stad. 


Item, dat men, van nu voirdane, gheen vuylnisse meer 
voeren en sal bi Facanshof, noch daer omtrent, noch in de 
royen, noch vliete vander stad, maer dat mense voerdane 
voeren sal op Kyele, omtrent Jan Couteels molenberch, 
beneden den molenberghe waert ane, op te peyne van 11 
royalen, deene helft den Here ende dandere helft der stad, 
die daeraf de contraric dade. 


1417. 


« Terminatie » in een geschil tusschen Catharina 
kaeywaerts, weduwe van Gillis van Sompeken, 
en Jan van Sompeken. 


Dit es de kennesse van Her Gheldolve vander Zennen, 
van Clause van Wynegheem ende van Clause vanden Hoevele, 
tusschen Jouffrouwen Katlinen Raeywaerts, wedewe wilen 
Gielys van Sompeken, ende Janne, des vors. wilen Gielys 
zone, want tusschen den vors. Gielyse ende Jouffrouwen 
Katlinen vors. ghescil was, dwele by vrienden ghemiddelt 

ende ghetermineert was, in welker terminatien de vors. 
Jan den vorgenoempden Gielyse, zinen vadere, quyt scaut 
vander versterffenissen van zynder moeder dode, vutgheno- 
men dat hem deselve Gielys daer bekende vit ponde grote 
seuldich zynde, ende en hoerde niet dat deselve Jan eenich 
ghebrec meer aen sinen vader telde boven de vir ponde 
grote vors. 


Omstreeks 1417. 


Kwijtbrief van Thomas Rounderwhart, facteur 
van Jan Stodeley, aan Willem van Gavere en 
Aalbrecht van Uden. 


Thomaes Rounderwhart, actourne ende facteur van Jehan 
Stodeley, coepman van Yngheland, voleomen macht hebbende 
van den voirs. Janne Stodeley, alsoet claerlikere blikende 
es bi eenre openre procuracien, ghepasseert ende bezeghelt 
in den court van den stapele van Calays, in roden wasse hut- 
hangende, bekende dat hem Willem van Gavere ende Aelbrecht 
van Uden hem, tot des voirs. Jan Stodeleys ‘behoef; wel ede 
volcomelic vernueght, vergouden ende voldaen hebben van 
allen seulden ende ghebreke, welkerhande die syn moghen, 
die de voirs. Willem ende Aelbrecht oft eenich van hen 
den voirs. Janne Stodeley sculdich mochten syn oft gheweest 
hebben, ende dairtoe van allen rekeninghen, heyssche, ghe- 
breke oft aensprake, die de voirs. Jan hen oft eenich van 
hen heysschen mochte oft toespreken, van wat zaken dadt 
ware. Alsoe dat de voirs. Thomaes, in den name van den 
voirs. Janne Stodeley, den voirs. Willeme ende. Aelbrechte, 
haer oeyr ende nacomelingen, ende allen anderen dies quit- 
tancie behoeren mochte, dairaf ende van allen saken, van 
allen dien tide die leden es tot den daghe toe van heden, 
claerlie quite schaut, ende gheloifde dat hi hen dairaf nem- 
mermeer meer ane spreken, heysschen, noch moeyen en sal, 
bi hem selven noch bi niemende anders van sinen wegen, 
in gheenre manieren. 


fol. 39. 


fol, 35 vo. 


fol. 19 ve. 


Omstreeks 1417. 
Eed van den Rentmeester der stad Antwerpen. 


Ie sweere, dair ie toe gheacht ben, dat is Rentmeester 
van der stad van Antwerpen te zine, dat sal ic wel ende 
ghetrouwelie doen, in innemen ende in vutgevene van der 
stad goede, ende dat ic in allen saken die dairane cleven, 
wel ende ghetrouwelice my bewaren sal, [ende gheen nieuwe 
were aen leggen, het en zy by bevele ende goetdunken 
van den Burgemeesteren ende Scepenen] (1), ende des my 
de Burgermeesteren bevelen, in den name van den Scepenen, 
dat sal ie doen, ende vordane alle tbeste dat een goet Rent- 
meester sculdich is te doene. Alsoe moet my God helpen. 


11 Januari 1417 (1418). 


Ordonnancie betrekkelijk het verkoopen van 
brood, het storten van vuilnis en het graven 
of halen van leem. 


Gheordeneert bi den Heere ende bi de stad, 
anno XVII°®, XI dage in Januario. 


Yerst, dat nyement voirdane, poirtere noch vremde, binnen 
der weke opte merct noch elwaer gheenrande vremd broct 
vercoepen en sal, anders dan tsVrydaegs nader noenen ende 
tSaterdaigs al den dach, op de peyne van 1 royale, 1 derdendeel 
den Scouthete, 1 derdendeel der stad, ende 1 derdendeel den 
Coermeesters, ende dbroed verbuert den aermen om Gode 
te gevene. 


5 (1) De woorden tusschen haakjes werden later bijgevoegd. 

Item, dat men opte merct nerghens gheen vuylnisse noch 
onreinicheit dragen noch storten en zal, anders dan ten 
plaetsen die daertoe gheordeneert syn, dats te wetene ane 
de steenpale die opte merct tusschen Spaengien ende de 
Colve leeght ende ane de steenpale die bi den Mortier leeeht. 
soe wie de contrarie hieraf dade, die zoude ghecoert worden 
na der stad recht. 


Item, dat nyement voirdane gheen leem halen noch graven 
en zal in de strate achter der zieken molen, buten Sente-Jorys, 
daer men te Berlaer waert gaet, op de peyne van 11 royalen, 
half den Heere ende half der stad. 


16 Januari 1417 (1418). 


Kwijtbrief van Diederik van Hussen, namens 
de Heeren van Egmont, aan de steden Haarlem, 
Delft, Leyden, Amsterdam en Gouda. 


Anno Xvi11°, opten Xvis®” dach Januarii, kende Diederic van 
Hussen, alse gemachticht van sHeren weghen van Egmonde 
ende van Here Willem, sinen broeder, alsoet claerlikere 
blyete bi goeden openen brieven hem dairop gegeven, dat 
hi ontfangen hadde in goeden gereeden penningen, van den 
v steden van Holland, te weten van Harlem, van Delff, van 
Leyden, van Aemsterdamme ende van der Gouden, bi den 
handen Gherits ende Claus Pieterssoens, ghebroederen, de 
somme van Xx° oudere scilden ende van 11° gouden Vranxe 
eronen, die den voirs. Here van Egmonde ende Here Willem, 
sinen broeder, vielen ende verschenen op de voirs. v steden, 
te Kerssavonde lestleden, alsoe dat hi, Diederic voirs., hem 
bekende volcomelie ende wel dairaf voldaen ende vernueght. 
Dit gheschiede in Onser-Vrouwenkerke, eodem die, in pre- 
sencien van Burgermeesteren ende van Scepenen. 


fol 44, 


fol. 44, 


2] Januari 1417 (1418). 


Belofte gedaan door de gebroeders Geeraart en 
Nikolaas Pieterssoens, betrekkelijk de betaling der 
« lyftochtrenten op Haarlem, Delft ende Leyden. » 


Anno Xvi°, opten xx1°*" dach Januarii, quamen voere Bur- 
germeesteren, Scepenen ende Raide der stad van Antwerpen 
twee eerbair lude, Gheeraert ende Claus Pieterssoens, ghe- 
broedere, bekenden hoe dat sy, vut laste van den goeden 
steden van Harlem, Delff ende Leyden vercocht hebben 
sekeren personen Iyftochtrente op de voirs. m1 steden, 
toter sommen toe van v° nobelen tsiaers, oft dair omtrent, 
luttel meer oft min, dairaf dat de charteren ende brieve 
verclaren Ynghelsche nobele, voere datum der letteren ghe- 
munt ende gheslagen, ofte de weerde dairaf. Overmids dat 
eenige persoene meynen of seggen moghen dat de Coninc 
van Yngheland nobele doet munten in Normandien, niet 
alsoe gewichtich noch alsoe custbair alse de Ynghelsche 
nobele syn, die men dagelix hier gemeynlie ontfangt ende 
vutgheeft over Yngelsche nobele, ende zy van der voirs. 
vereochter 1yftochtrenten al Ynghelsche nobele, alsoe die 
dagelix opten dach van heden gaen bi den wisseleren, ont- 
fangen hebben, oft haer weerde in anderen goeden gelde, 
ende het mogelic ende redenlic es dat de goede lude pen- 
sionarise met gheliken gelde betaelt worden, in toecomenden 
tiden, van harer voirs. Iyftocht renten, soe eest dat sy bekendt 
hebben tgoent dat vors. es, ende dat men den goeden laden 
seuldich es van tide te tide alsulke betalinge te doene, 
alse zy nu dairvoere, totter voirs. steden behoef, van den 
voirs. pensionarisen ontfangen hebben ende bi prise van den 
wisseleren, niet jegenstaende eenigen vonden oft subtilen 
wegen van anderen lichteren nobeten te willen betalen, 
die men dairjegen soeken of vinden mochte, in ceniger 
manieren. Alle fraude ende argenlist vutghesteken. 

22 Januari 1417 (1418). 


Regeling van een geschil tusschen de kerkmeesters 
van Stabroeck en Heer Jan de Blocscoemakere, 
pastoor aldaar, betrekkelijk het opstellen van de 
rekeningen der kerk. 


Int jair Ons Heeren als men sereef M. coco ende Xvi1?, 
XXII dage in Januario, doen waren ontboden de kercmeesteren 
van Staecbroee, die gheheeten syn Jan de Hont ende Herman 
Cole, van den Burghermeesteren ende Scepenen van Antwer- 
pen, om hen te verantwerden jeghen Heren Janne den Bloc- 
scoemakere, die den voirs. Burghermeesteren ende Scepenen 
ghetoent hadde in ghescrifte alsulc ghebreck als hi hadde 
aen die voirs. kercmeesteren, van dien dat sy niet rekeninghe 
doen en wouden mit ghescrifte ende wael bethoenen wes 
sy ontfaen ende vutgegeven hadden van der voirs. kerken 
goede, alsoe dat in tvoirs. ghescrifte bat verclaert es. Ende doe 
hoerden de Burgermeesteren ende Scepenen voirs. haerrer 
beider aensprake ende antwerde ende dien ghehoert, na 
alrehande woerde daertoe dienende, seide Claus Colensone, 
van der voirs. stad weghen, den kercmeesters van Staec- 
broec voirs. dat sy voirdane goede bescheiden rekeninghe 
doen souden mit ehescriften, ende ierst in haer ontfaen doen 
scriven alle die sekere goede der kerken voirs., die sy ontfaen 
souden ende voirt alle die onsekere goede, te weten es alle 
goet dat der kerken gegeven sal worden oft ghelaten in 
testamente, oft bliven van liken of van anderen opcominghen, 
vervallen accidentien oft appoort, ende dan seriven doen 
haer vutgheven, dats te weten van tymmeringen, van metsen 
ende anderen werken van stoffen ende materien ende van 
dachhueren, ende verclaren wat personen dat sy ghelt oft 
ander goet ghegheven ende betaelt selen hebben, ende dat 
sy van diere rekeninghen den voirs Heren Janne, hoeren 
prochiaen, voirdane copie geven souden. Oic seide hi hen 


dat men billie maken soude ende setten in der kerken van 


Staecbroec eenen comme ende daerinne sluten der kerken 


ghelt ende goet, ende dairtoe maken drie slotele, dairat 


fol. 34 vo, 


fol, 28, 

die voirs. prochiaen eenen slotel, den kercmeesters eenen, 
den Heylighen-Gheestmeesters eenen hebben souden. Ende 
hierbi=waren Her Árnt van Ymmersele, als Burgermeester, 
Her Wouter vander List, Claus van Wynegheem, Gielys 
Damaes, Claus vander Elst, Jan die Schermere, Jan vanden 
Werve, Gielys Bode, Costyn van Kets, Jan vanden Houte, 
Willem vanden Gavere ende Dankaert de Moelnere, als 
Scepenen, Wouter vanden Stadeckere, Jan vanden Grave, 
canoniken, Jan Fierkens, priester, ende Meester Herman, 
der stad medecine… 


14 Februari 1417 (1418). 


Vonnis in een geschil tusschen het gasthuis van 
Sinte-Anna, in de Korte Nieuwstraat, en Hendrik 
metten Ghelde, betrekkelijk het gebruik van eenen 
doorgang tusschen hun beider erf. 


Int jaer Ons Heren M. CCCC ende seventhiene, Xml dage 
in Februario, soe wart met eenen vonnisse ghewyst bi den 
ghesworen erfscheiders, in presentien van den Amman ende 
van Seepenen hierna benoemt, op zekere gheschil hanghende 
tusschen den gasthuyse van Sente-Annen, in de Cortte Nieu- 
strate gliestaen, in deen zide, ende Heinrike metten Ghelde, 
in dandere zide, alse van eenen doerghanghe met eenen 
toghe, ghelegen opte Peerdemeret, op Claepdorp tusschen 
haere beidere erve, alse dat die van Sente-Annen gasthuyse 
vors. ende de vors. Heinric ende zyn nacomelinge den vors. 
doerghane ende toech ghemeyne ghebruyken selen, ghelyc 
dat men die bi haren tiden ende vore haren tvt ghebruyct 
heeft, toter tyt ende toter wilen dat Heinrie vors. of zyn 
näcomelinge beter bescheyt daeraf bibracht hebben, dats 
niet syn en sal dan zy noch bracht hebben met Scepenen- 
brieven oft met levender waerheit, die den Heren den 
Scepenen dunken sal dat hen sculdich es stade te doene 
dats niet syn en sal. Hier was bi Jan Stevens, Amman, 

Her Wouter vander List, Riddere, Claus van Wynegeem, 
Gielys Damacs, Jan vanden Werve, Claus vander Elst, 
Costen van Kets, Jan de Schermere, Jan vanden Houte 
ende Dankaert de Moelnere, Scepenen. 


PALUDE. 


19 Februari 1417 (1418). 
Ordonnancie voor de « Vischcoepers. » 


Dit es gheordineert by den Burghemeesteren, 
Scepenen ende Raede vander stad van Antwerpen, 
int jaer Ons Heeren M coco ende xvir, Xix daghe 
in Februario. 


In den yersten, dat van nu voerdane 1mmrt vischcoeperen, 
dats te weten 11 banken of stalle, zullen moegen coepen eenen 
meerswyn, ende datter nyement meer aen deylen en sullen, 
maer zy moeghens meer coepen op dat zy willen ende connen. 


Item, dat nyemend van den vischcoepers 1 cabbeliau in 
meer deelen en sal mogen sniden dan in vieren. 


Item, dat harer twee vischcoeperen eenen zalm sullen 
mogen coepen ende niet meer te samen, maer zy moegens 
meer coepen, op dat zy willen. 


Item, eenen elst en sal men niet meer mogen sniden ter 
bane dan in tween, maer waert dats yement min cochte oft 
coepen woude, dat zy eenenyegheliken sullen mogen ghe- 
rieven. 


Item, dat men herders ende alle andere riviervissche 
oee in tween sal mogen sniden ende in niet meer. 


Item, dat harer vier banke oft stalle eenen stoer sullen 
mogen coepen ende datter niet meer ane deelen en sullen. 


fol. 55 vo. 


fol. 38. 


11 Maart 1417 (1418). 


Verklaring over de verhuring der goederen van 
wijlen Nikolaas van Doerne. 


Anno Xvi1°, xr dage in Meerte, soe ward ghetermineert 
bi den Burgermeesteren ende Scepenen, in volre banck, 
ende verclaert dat deghene die Scepenenbrieve sprekende 
hebben op wilen Cole van Doerne ende op syn goed, ghe- 
bruyken selen der hueren die de voirs. Cole van Doerne 
voirmaels dede tiegen de Heylighe-Gheestmeesteren van 
Doerne, omme eenen chysguldenen tsiaers, altoes de oudste 
brieve voirgaende, alse van eenre hofstad, die Peter van 
Drymilen nu bezittende es, ende dese huere sal dueren 
XXVIII jaer lanc ende niet langere. Ende ten eynde van den 
voirs. jaerscharen, sal men de huysinge scatten die opte 
hofstad dan staen selen, ghelyc oft sy ter eerden laghen, 
ende die sal de Heylige-Gheest overhebben dan bi prise 
ende scattingen van goeden luden die hen des verstaen. 
Sonder argenlist. 


17 Maart 1417 (1418) — October 1420. 


Dit es alsulken dachvaert alse ghemaect was 
ende gheordineert opden vn'“” dach van Meerte, 
te wetene tusschen Janne van Bercheem, aen 
deen zide, ende Heinrike vanden Eynde, aen 
dandere side, dewelke dachvaert ghehouden wart 
met somighen vrienden hen toebehoerende, op den 
Xvij®? dach van Meerte anno Domini M° CCCC XVII®, 
na costume des Hoefs van Cameryck, ende dese 
dachvaert voirs. maecte Hector van Kets ende 
Gheerd Laureyns. 


Item, op desen dach voirs. soe seinde Jan van Berchem 

voirs. goede manne ane Heinrike voirs., soe wes hi hem 
thyende ware, daerop beriet hem Heinrie voirs. met sinen 
vrienden, ende quam weder ende antwerde desen voirs. 
goeden mannen dat hi hadde eenen broeder, eenen wettigen 
broeder van vadere ende van moedere, die plach te wonen 
met Her Willeme van Bercheem ende syn vagher was, 
wele broeder hem ghewont thuys quam ende binnen drien 
dagen oft binnen vieren daerna starf. Daer seit Heinric 
vanden Eynde voirs. dat syn broeder op syn vuterste nam 
dat hi van dier quetsueren starf, ende dat hem Jan van 
Berchem voirs. met sinen holperen ghedaen hadde. 


Item, dese goede manne voirs. quamen wederom aen Janne 
van Berchem ende seiden hem de antwerde ghelye voirs., 
dwelke Janne voirs. zunderlinge zeere verwonderde, dat hi 
binnen tween oft drien oft viere daerna gestorven mocht 
hebben, want hi den voirs. Heinrix broeder te Berghen opden 
Soem dede halen, daer hi tot sinen onwille lach vut versueke 
van syns selfs magen, die daermede toe holpen, ende voerdene 
van daer voert tot Antwerpen bi eenen Meester, ende van 
Antwerpen soe toegh hi te Wommelgheem metter woenen 
ende tapte aldaer met eenen sinen meysene, gheheeten was 
Bate, eenen termyn lanc, ende sochte hierna wederom dienst 
ane Heren Willeme van Bercheem, denwelken dienst Heren 
Willeme voirs. niet en ghenoeghde om des discoerts wille. 
Voerd soe seide Jan van Bercheem voirs., dat hi zoende 
met Janne, Heinrix broeder voirs., bi sinen levenden tide, 
gaende ende staende, als van wanconste ende van alle dat 
hi hem tiden mochte oft misdaen mocht hebben, hi oft syn 
medehulperen, ende dat biet Jan van Bercheem voirs. te 
thoenene. Hierenboven soe dede Jan van Bercheem voirs. 
Heinricke voirs. bidden dat hi hem onraets verdragen wilde, 
ende alsulken zoendinge houden woude, ghelyc hi met sinen 
broeder ghemaect hadde, ende oft hi des niet doen en woude, 
soe dede Jan voirs. seggen dat hi hem goede zeker oft borge 
setten woude binnen Herentals, eer hi vut Herentals schei- 
den soude, dat hi hem te rechte staen woude tAntwerpen, 
want dat die hootstad vanden Mercgraefscape ware, want 
men daer eenen armen man also wale recht dade als eenen 
riken, ende en ghenoeghde hem des niet, soe woude hi hem 

comen te rechte binnen der goeder stad van Loevenen, want 
dat een hootstad van Brabant es, ende des biet hi goeden 
zeker te settene ghelye voirs. es. Ende daer boot hi hem 
core af‚ ende oft hi des gheen doen en woude, soe woude 
Jan voirs. weten oft hi hem hoeden soude moeten voer hem. 


Item, hierop antwerde Heinrie vanden Eynde voirs. dat 
hi noyt zoeninge van sinen broeder ghehadt en hadde ende 
dat soude hi clagen alle sinen vrienden, oft denghenen 
diet leet syn mochte; hierop soe baden hem dese goede 
mannen voirs., aen hem gesonden, dat hi hem hierop noch 
bat beraden woude, want dit stucke niet cleyne en ware; 
hierop Heinrie vors. noch beriet met sinen vrienden, quam 
weder in ende antwerde dat dat een sake ware daeromme 
dat hi dingen ende dedingen en soude noch en woude, maer 
hi liet staen ghelyc dat ghestaen hadde. 


Voert meer soe seide Heinric voirs. dat hi gheen man 
van wapenen en ware ende dat hi niement ontseggen en 
woude noch en ontseide, aen hem en waer niet vele verloren, 
waer hi heden hier, hi ware morgen oft overmorgen elder- 
waerts, hi slachte den quaden sontspeelder. 


Hierop vraeghden hem:die goede manne voirs. van Jans 
wegen van Bercheem oft Jan voirs. bethoenen conste dat 
hi met sinen broeder ghezoent ware oft hi hem des woude 
laten ghenuegen. 


Hierop soe antwerde Heinrie voirs. dat hi hem des be- 
spreken woude met anderen vrienden, die hi op die tyt 
daer niet en hadde, ende die wiser waren dan deghene die 
hi op dien tyt daer hadde. 


Ende hier hebben bi gheweest daer alle dese voirs. dingen 
gheschiet syn Scepenen van Herentals, Laureys van Roes- 
broee ende Johannes Mettens, Hector van Kets, Jan de 
Meyere, Floreyns de Bye, Arnd tsHermeys, Giele van Eem- 
mersvelt, Gheert Laureyns ; dese vii persone hadde tprin- 
cipael bezeghelt. 

Anno XVIll®, XIX dage Januarii. 


Tuyghde Arnd van Tuernout dat Jan Hoet, die men hiet 
vanden Eynde, Heinrix broeder vanden Eynde, ghezoent was 
met Janne van Bercheem ende met sinen hulperen, van allen 
twiste ende discoerde dat sy onderlinge ghehadt hadden 
ende dat hi na tapte te Wommelgheem ende hielt daer 
herberge, met sinen meysene, wel 11 jaer lanc nadat dadt 
ghesoent was, ende dat hi hem buten dorpe tapte. 


Diesghelyx tuyghde Heinrie de Bruyne, te Ranst, 1 \/2 jaer. 
Diesghelyx tuyghde Wouter van Vellaer, te Lyere. 
Oudt synde ele van hen drien wel.……. (sic). 


Willem Ghysbrechts, te Wommelgheem, tuyghde dat Jan 
Hoot ghine ten danse ende te spele menigen tyt, maer hi 
en was bi tsoendinc niet. 


Item, tuyghde diesghelyx dat hi syn nacste ehebuer was. 


Dit es Jan Raets kenlicheit, van dat Hannen Hoot verzoent 
wart met Janne van Bercheem, ende seeeht dat hi daer bi 
ende mede was, ende ten aenhoeren dat Hannen Hoot claerlic 
ende wettelic verzoende met Janne van Bercheem binnen 
der stad van Antwerpen. voer Willem Eycmans huys was, 
die wileneer te wonen plach inden oden Leeu, in de Cammer- 
strate, ende voer die zoene borghe bleven waren Lodewyc 
van Ranst ende Willem Eycman ; vordane soe seeeht Jan 
Raet dat hi ghesien heeft dat dieselve Hannen Hoot daerna 
quam tot Wommelgheem te wonen ende tapte daer bier, 
met eenen meysene daer hi aen was, na dat die zoene ehe- 
maect was. 


Item, Willem de Koc, Her Willems van Bercheem koc 
plach te sine, kent ende tuyght dat Hannen Hoot wettelic 
XXVII 8 


fol 71. 


fol. 70 vo. 


fol. 59 

ende wel versoende met Janne van Bercheem als voirs. es, 
ende dat hi Hannen Hoot daer quam te wonen tot Wom- 
melgheem opten hoec aen der plaetsen, daer hi bier vercochte, 
met eenen meysene daer hi bi sat, ende daerna quam in 
Her Willems hof van Bercheem ende hadde gerne met hem 
ghewoent, hem te dienen, des Her Willem niet doen en 
woude, om onraet mede te verhuedene, ende na desen tyt 
lange ghinc ende stont machtich opter straten onder die 
liede, als een ghesont man in kaetsen ende in alrehande 
gheselscap te hanteren. 


Anno XXx°, omtrent Bamisse, soe wert overdragen ende 
ghesloten tusschen Janne van Bercheem ende Heinrike 
randen Eynde, mids dat sy des hen in de stad keerden alse 
vanden gheschillen dat sy hadden vander sake voirscreven, 
alse dat deselve stad den voirs. Heinrike, mids der onlede 
die hi ghehadt hadde, toeseide xx schellinge grote eens, 
ende daermede soe souden sy in beiden siden verlyct ende 


versoent syn, op zoenbrake ende op vredebrake. Ghedaen 
in der volder banck van Scepenen. 


1 April 1418. 


Uitspraak van scheidsmannen in een geschil tus- 
schen Peter vander Asten de gezusters de Cnoddere. 


Alse van alsulken ghescille alse opverstaen ende gheresen 
was tusschen Peteren vander Ast, van Loenout, in deen zide, 
ende Beatrisen, Magrieten ende Lysbetten, Jans Cnodders 
kindere wilen, in dandere zide, toecomende van zekeren 
goeden die der vors. kindere vader vormaels toe te be- 
hoeren plagen, ende die de vors. Peter, mids zekeren zaken 
die hi dairtoe te talen hadde ende ghebreke die hi dairane 
tachter stont, vervolght ende vutghewonnen hadde ende 
heeft na den lantrechte ende metten rechte dairin gheweldicht 

ende gheset is gheweest lange jaren lance. Dairaf dat de vors. 
Peter over hem selven ende de vors. mr ghesusteren over 
hen ende in den name van Arnde den Cnoddere, haren broeder, 
die buten lands is, hen verwillecoert hadden in UI zeggeren, 
te weten is Alart van Nedervenne, in Anceme den Weerd, 
alse Peters zeggeren, ende in Her Henric Haeyen ende 
Gielys Sanders, alse der gesusteren zeggeren, ghelovende van 
weerden te houden in beiden ziden wes de vors. III zeggeren 
dairaf zeggen souden. Ende overmids dat de vors. mr seg- 
geren niet eens en hebben connen gheworden, noch hen 
veraccorderen en consten, soe heeft hen de stad van Ant- 
werpen, bi consente van partien, eenen overman ghestelt, 
te weten is Clause vander Elst, omme informatie van beiden 
ziden te verstane, ende dan zyn terminatie ende zeggen 
na sier conscientien te uten ende te pronuncieren. Op dwelke 
de vors. Claus vander Elst, hem met goeden ripen rade be- 
sproken hebbende ende de zeggeren vore ende de partien 
na, met goeder diligencien ondersocht heeft ende soe verre 
ghearbeydt ende dairtoe ghedaen, dat hi alse overman ghe- 
dedingt heeft mondsprekens, bi hulpen vanden vors. nmr 
zeggeren, tusschen beide de vors. partien, ende soe na de 
dingen bracht in beiden ziden, dat hi zine conscientie ont- 
lastende ende hem van den laste die iem van der stad gegeven 
was ontladende, alse overman zyn seggen gheseeght heeft 
ende seeght in der manieren hierna volgende: Item, in den 
yersten, soe cs des vors. Claus zeggen alse overman, dat 
de vors. Peter vander Ast ende zyn nacomelingen tallen 
dagen vordane alle de vors. goede te Loenout rastelic ende 
vredelie hebben, behouden ende gebruken sal bliven, alsoe 
hi dairin metten rechte comen is ende ghelyc hi die tot 
heertoe bezeten heeft, onghestoert, ongecalengiert ende on- 
ghemoeyt vanden vors. rm ghesusteren, van Arnde, haren 
broeder, die zy vervangen hebben, ende van haren naco 
melingen of van yemende anders van haren wegen, in 
eeniger manieren. Ende des sal de vors. Peter den VOrsS. 
11 ghesusteren tot haren ende tot haers broeders behoef 
gheven ende betalen c blauwe cronen, of hondert Arnems 
guldene dairvoere, of ander goed gheld na die werde, deen 
helft dairaf in de Sinxenmarct naisteomende ende dander helft 
in de Bamismerct dairna volgende, sonder vertrec, ende die 

leveren tAntwerpen in den wissel, op 1 gulden te verbueren 
telken termine waer dat hi of zyn nacomelingen dit gheld 
ten vors. termine niet en betaelden, half tsHeren behoef 
ende half der partien behoef. Ende mids desen soe zelen 
de vors. gesusteren voere hen ende in den name van haren 
vors. broeder die zy vervangen zelen, hen uten met Scepenen- 
brieven van Antwerpen tot des vors. Peters ende tot sier 
nacomelingen behoef, alle des rechts dat zy hen tot desen 
vors. goede vermeten mochten in ceniger manieren. Ende 
hiermede soe seeght de vors. overman de vors. partien wel 
vereenicht, ghesleten ende ghescheiden teeweliken dagen 
van alle den gescillen vors. Presentibus Stevens, Arscot, 
Artjans, Scepenen, Broeke, Secretaris, de overman C. Elst, 
de zeggeren, de partien in beyden ziden, anno XVII, 
prima Aprilis. 


N. NICOrLAY. 


9 April 1418. 


Uitspraak van scheidsmannen in een geschil 
tusschen Elisabeth vander Leyden, weduwe van 
Hendrik Luys, en Jan Luys. 


Anno Xvili°, IX dage in Aprille, soe wart gheseeght ende 
verelaert een seggen ende appointement tusschen Lysbetten 
vanden ‘Leyden, wettich wyf wilen Heinric Luys, in deen 
side, ende Jannes sLuys ende sinen medepartien, in dandere 
side, bi Clause vanden Werve, Clause van Steelant, Her 
Ghysbrechte Melys ende Janne Bacheleer, alse seggeren van 
beide den ziden ghecoren, ende bi Janne van Halmale, alse 
overman bi den voirgenoemden mi seggeren ghecoren, in 
deser manieren : yerst, dat de voirs. Jannes Luys ende syn 
medepartie te henwaert behouden selen alle de goede, welker- 
hande die wesen moghen, die Heinric Luys voirs. ane der 
voirs. Lysbetten brachte. 


shit 


Item, dat de voirs. Lysbeth behouden sal alle de goede 
die sy ane den voirs. Heinrike brachte. 


Ende, mids desen, soe sal de voirs. Lysbeth gelden ende 
betalen alle sculd, die men na Heinrix, haers mans, lyf, 
sculdich bleef doen hi starf, sonder cost oft last der erf- 
genamen voirs. 

Ende dairtoe soe sal de voirs. Lysbeth den erfgenamen 
voirs. vutreyken ende betalen de somme van vir f& grote, 
deen helft dairaf te Bamisse naistcomende, ende dandere 
helft tOnser Vrouwen-Lichtmisse dairnaist volgende. 


Wie de contrarie van beide den partien hier tiegen dade, 
die soude verbueren, also dicke alst eheschiede, telken Xxx 
nobele, r derdendeel den Here, 1 derdendeel der stad ende 
tderde derdendeel Onser-Vrouwenkerke ; nochtan soe soude 
tvoirs. seggen in zier macht bliven, etc. 


15 April 1418, 


Brief der stad aan Jacob de Loddere mnhoudende 
bepaling van zijn aandeel in eene korenrent. 


Aldus was ghescreven ane Jacoppe den Loddere, anno 
XVIII’, Xv dage in Aprille : Jacop, lieve vrient, Wy hebben 
ons tsamen bezonnen met onsen Raide ende bevinden clairlic 
dat ghi van der vorwairden tusschen U ende Rombout, 
Jannes Dycmans sone, niet meer gheordineert en zyt te heffene 
dan 11 zistere rogs tsiaers ende tderde zister rogs na Jannes 
Dyckmans lyf,‚ ende niet eer. Dairomme wilt des te vreden 
wesen, want Wy dit aldus claerlic bevonden hebben. God sy 
met U. Ghescreven Xv dage in Aprille. 


fol. 43. 


fol, 45. 


19 April 1418. 


Uitspraak in een geschil tusschen het godshuis 
can Sint-Bernaards en eenige zijner schuldenaars 
over het vaststellen der muntwaarde. 


Anno XVIII, XIX dage in Aprille, soe wardt bi der volre 
banck ghetermineert ende vutgegeven, in presencien van 
Burgermeesteren, Scepenen ende Raide van der stad, op 
alsulken gheseil alse lange gehangen heeft tusschen den 
godshuyse van Sente-Bernaerds, op deen side, ende sekeren 
personen gheheeten van Vutschole, met Heinrike Beemde 
ende Janne vander Meere ende anderen, die dairmede anc- 
cleven moghen, op dandere, toecomende van betalingen van 
sekeren erfchise, die tvoirs. godshuys heffende es op haer 
goede, dairvore dat tgodshuys hiesch voir den ouden grote, 
alsoe vele alse myn Here van Brabant van sinen chise hef- 
fende es, ende dair de partien niet meer af geven en wouden 
dan men binnen der stad van Herentals voir oude grote 
gheeft, mids dat sy binnen den byvange van Herentals ghe- 
seten syn, in der manieren hierna volgende: Aenghehoert 
beide de partien ende al des sy daertoe allegeeren wouden, 
by ghetuyghen, by ghescriften ende anders, alsoe verre alse 
de borsier van Sente-Bernaerds houden ende groten dorste bi 
sinen eede, dat tvoirs. godshuys van ouden heercommene 
ghepossesseert heeft jaerlix te heffene van den voirs. chisc, 
voir elken ouden grote, alsoe vele als men van sHertogen 
wegen van Brabant heft in den lande van Brabant, dat de 
voirs. partien den voirs. godshuyse alsoe vele jaerlix vutreyken 
selen ende voirdane betalen, metgaders oec den achterstelle 
die sy dairaf tachter staen. Dwelke voirs. ghehoudt Her 
Reynere van Oerbeke, borsier des godshuys van Sente-Ber- 
naerds dede opembairlie voir sinen ordinaris, in presencien 
van Burgermeesteren ende van Scepenen ende oec van partien. 

19 April 1418. 


« Zoending » tusschen Jan Ghierlemanne en 
Jan vander Linden. 


Anno Xvii®, xix dage in Aprille, soe wardt in der pre- 
sencien van Burgermeesteren ende Scepenen ghetermineert 
ende ghemaect een zoendine tusschen Janne Ghierlemanne 
ende Janne vander Linden, alse dat sy van nu voirdane goede 
vriende syn selen ele met anderen, ende wie dair tiegen 
dade, dat soude wesen op soenbrake ende op vredebrake. 
Jehoudelie, waren sy elceanderen yet heysschende, dat sy 
elcanderen dairaf anespreken mogen met vonnisse ende 
met rechte. 


7 Mei 1418. 
Ordonnancie voor het Smedenambacht. 


Int jaer Ons Heren M. cccc. ende achtiene, vir dage in 
Meye, soe wert bi den Burgermeesteren ende Scepenen ghe- 
willecoert ende gheconsenteert, ten versueke, beden ende 
begheerten van den goeden cnapen den Dekenen van den 
Smedeambachte, want zy der stad bibrachten ende thoenden 
dat zy wel Xr of L goeder vromer ghesellen te cnapen hadden, 
dat deselve goede ghesellen voirdane een keerse in-de pro- 
cessien van der stad sullen mogen ommedragen, ende daertoe 
jaerlix keersgelt gaderen, te weten es, dat ele van den voirs. 
ehesellen die jaerlix ghelt wynnen in knaepscape metten 
voirs. ambachte, geven sal twee grote tsiaers; ende soe 
wie dat gheen ghelt en wint, of meesters kindere van den 
voirs. ambachte, en sullen niet daeraf geven. Voerdane 
vremde ghesellen, die bynnen der stad omme haren penninc 
guamen werken, een maent of twee of drie, ende dan weder 


fol. 45. 


fol. 48. 


fol. 57 ve. 


wech toghen, dat die geven souden eenen groten, ten keers- 
ghelde voirs. Voirdane es den voirs. goeden ghesellen ghecon- 
senteert dat zy, by raide ende advise van den Dekenen voirs., 
kiesen sullen mogen twee goede ghesellen van haren mede- 
ghesellen, die jaerlix tvoirs. keersghelt gaderen ende de 
ghesellen regeren sullen, maer die en sullen anders gheen 
bewint hebben noch gheen ordinantien mogen maken, noch 
voert setten, ten ware altoes by wetene, consente ende goet- 
dunkene van den Dekenen voirs. Ende waert soe dat eenich 
van den voirs. ghesellen daertiegen rebel viele ende tvoirs. 
keersghelt niet geven en woude in der manieren voirscreven, 
of oec in de proecessien niet en quame of comen en woude, 
het en dade hem openbare nootzake, dat die de Dekenen 
van den vors. ambachte bedwingen souden mogen, dat zy 
daeraf telken male den voirs. gheselscape geven souden twee 
grote, ende dit sullen de voirs. ghesellen mogen hanteren 
toten wederseggene van den Burgermeesteren ende Scepenen 
voirs. 


15 Met 1418. 


Hertog Jan van Brabant belooft de stad Ant- 
werpen schadeloos te houden voor de « lyftochtrent 
van 200 nobelen », terr bede van hem, aan de familie 
Pot belegd. 


Jan hi der gracien Gods, Hertoge van Lothrike, van Brabant 
ende van Lymborch, Mergreve des Heylichs Rycs, Greve 
van Henegouwe, van Hollandt ende van Zeelandt ende Heere 
van Vrieslandt, allen denghenen die dese letteren selen sien 
of horen lesen, Saluyt. Want onse lieve ende ghetrouwe 
stad van Antwerpen zeere vriendelec tot onser beden ende 
begheerten opten dach van heden haer verbonden heeft, 
ende bekendt onder haren zeghel sculdich wesende Peteren 
Pot, Joffrouwen Marien, sinen wive, Janne, Wouteren, Jacope, 
Adriaene ende Anthonise Pots ende Machtilden Pots, harer 


suster, des voirs. Peters ende Joffrouwen Marien kindere, 
tot harer alre liven ende tes lancstlevenden live van hen 
allen duerende ende niet langere, elx jaers twee hondert 
Ynghelsche nobele, goed ende custbaer, ofte de weerde dair- 
vore, jaerlikere ende Iyftocht renten, te gheldene jaerlex 
deene helft daeraf te Kerssavonde, ende dandere helft tSente- 
Jansmisse, met sekeren verbonden ende lastighen gheloften, 
die sy daertoe ghedaen hebben, ghelye dadt de chaertere 
bezegelt met onser stad zeghel voirs., die sy tonser beden 
daeraf gegeven heeft, claerlikere bewyst ende begrypt, ende 
het redelee es dat Wy deselve onse stad van Antwerpen 
daeraf ende van allen costen ende scaden die daeraf comen 
mochten scadeloes ende ombelast houden, want de penningen, 
die vander voirs. renten comen syn, in onsen openbaren noet- 
oirbore ende profite gheleeght syn ende bekeert, soe doen 
Wy cond eenenyegheliken, dat Wy, in ontlastingen onser 
stad van Antwerpen voirs., derselver onser stad in handen 
gheset hebben ende setten in handen alsulken dusent oudere 
scilden tsiaers, als ons onse voirs. stad jaerlex sculdich es 
van den ottroye van haren assisen, ende daertoe alle de baten 
ende renten, opcomingen, vervallen ende profiten van onsen 
tolle tAntwerpen, ende daertoe alle onse renten ende demey- 
nen die Wy jaerlex heffen in onser stad voirs. ende in onsen 
Merecgraefscape van Ryen, hoe ende te wat steden die ghe- 
legen syn oft vonden mogen worden, omme daeraf ende 
van den ghereetsten daeraf comende ende vervallende de 
voirs. lyftocht rente jaerlex ten terminen dat sy vallen selen 
ende verschinen, wel ende volcomelic mede betaelt te wor- 
dene ende onse stad van Antwerpen voirs. daeraf ende van 
allen costen ende scaden die daeraf comen mochten scadeloes 
ghequyt te wordene, ontlast ende ontslagen te wesen, ende 
hebben alnu met desen onsen letteren alle onse goede ende 
renten voirs., ghelye die boven bescreven staen, onser voirs. 
stad van Antwerpen in handen gheset ende setten in handen, 
toter tyt toe ende alsoe lange dat deselve onse stad van 
den voirs. twee hondert nobelen tsiaers lyftocht renten ende 
van allen costen ende scaden die haer daeraf comen mochten 
scadeloes ghequyt, ontslagen ende ombelast sal wesen van 
al tal ende haer brieve ende chaerteren weder overgheven sal, 
die sy daeraf gegeven heeft, sonder arghelist. Behoudelec 

emmer dien, soe welken tyt Wy de voirs. twee hondert 
nobele tsiaers lyftocht renten ghequyt selen hebben, alsoe 
Wy doen mogen met viere ende twintich hondert nobelen 
eens ende met verschenender renten, ghelyc dat dat in 
onser stad brieve van Antwerpen bevorwaert staet, of dat 
de voirs. Peter, syn wyf ende syn kindere voirgenoemt 
alle van live ter doet selen comen syn, dat Wy dan, onse 
oer ende nacomelinghen, ende onse voirgenoemde goede, 
renten ende demeynen vander voirs. gheloften los, vry, 
quite ende ontslagen selen wesen ende niet eer. Ontbieden 
ende bevelen den Rentmeesteren onser stad van Antwerpen, 
onsen Tolneren aldaer, ende onsen Rentmeester van onser 
stad van Antwerpen ende van onsen Mercgraefscape van 
Ryen, dat sy, ende ele van hen, zekeren ende gheloven onsen 
Burghermeesteren, Scepenen ende Rade onser stad van Ant- 
werpen, elc van sinen bewynde, dat sy volcomen selen houden 
ende voldoen al des Wy onser voirs. stad boven gheloeft 
hebben. Want Wy dat alsoe ghedaen willen hebben, niet- 
jeghenstaende eenige oirdinancien, mandementen, oft statuten 
van contrarien. In oircondscape der waerheit alle der dingen 
voirscreven, soe hebben Wy onsen zeghel met onsen vryen 
wille ane dese letteren doen hangen. Gegeven int jaer Ons 
Heeren als men sereef M. coco. ende achtiene, opten heylegen 
Sinxendach. 


Bi minen Heere den Hertoge, daer bi waren 
Her Heinric van Bergen, Heere van Grymbergen 
ende van Melyn, ende Willem vanden Berge, 
Heere van Orboys, Overste Rentmeester van 
Brabant. 


W. Bont. 

21 Mei 1418. 


Oorvrede gezworen door Jan Caperic aan Aard 
vander Molen, 


Anno XVvIII®, XxI dage in Meye, soe zekerde aen des 
Ammans hand Jans Stevens, Jan Caperic, dat hi Aernde 
vander Molen, Janszone, wilen, noch zinen magen noch 
vrienden, nemmermeer wanconst noch Oongunste dragen en 
sal, noch mesdoen, noch doen mesdoen en sal bi hem 
selven noch by niemende van zinen wegen, in gheenre 
manieren, van alsulken dootslage, alse voirmails gesciede 
aen Janne van Heyst, den vleeschouwere wilen, in gheenre 
manieren, op zyn lyf ende op syn goed. Ende ghelyc hi 
dat ghezekert hadde, soe swoer deselve Jan Caperyc te 
hans daerna ten Heilegen voer den voers. Amman, in presen- 
tien van Heren Aernde van Ymmersele, Heren Wouteren 
vander List, Ridderen, Clause van Wynegeem, Gielise Damaes, 
Gielise Boden, Janne de Schermere, Dankaert de Moelnere 
ende Willeme van Gavere, Scepenen, ende Clause Alteyn, 
Burgermeester. 


Item, doen aldaer ter presentien van den vors. Amman 
ende van den vors: Scepenen ende Burgermeester, soe ghe- 
loefde Bouden Caperic, dat Jan Caperic vors., zyn neve, 
de vors. gheloifte wel ende getruwelic houden sal, op de 
peyne van Xv ®& groten eens, te verbuerne. half den Heere 
ende half der stad. Ende de vors. Jan Caperyc geloefde daeraf 
weder den vors. Boudene, zinen oem, ende al zyn goed altyt 
scadeloes tontheffene ende wel te quitene, met hem selven 
ende met al sinen goede, dat hi heeft oft vercrigen mach, 
dwele hi daervoere aldoen in des vors. Boudens handen sette. 


PALUDE. 


fol. 38 ve. 


fol, 47. 


23 Mei 1418. 


Vonnis in een geschil tusschen Philips van 
Zeveseele, poorter van Brugge, namens zijne 
vrouw, en verscheidene inwoners van Ant- 
werpen. 


Int jaer Ons Heren M. Cocc. ende XVII, den XxXr'** dach 
in Meye, soe quam in rechte, voer Amman ende voer Sce- 
penen, Philips van Zeveseele, poirtere te Brugghe, in den 
name van sinen. wive, Jan Polysters dochter was vander 
Sluys, ende sprac aen in rechte Henrike vanden Bloke, 
Janne Danys, Ghysbrecht van Popendonc, den serynmakere, 
Janne van Schoeten, Janne Gast, Zegher Woytens ende Michiel 
Luycsone, den viscoepere, van den reste van Xxv @ Xx schel- 
lingen grote Vlems, als van eoemanscapen van waghescote, 
dat sy voermaels teghen Janne Polyster, sinen zweer, ghe- 
eocht souden hebben, dwelke reste hy staende vant ghescreven 
in syns zweers boeck, ende sinen wive aencomen is mids 
dode haers vaders voers. Daerop dat de voers. persoene ver- 
antwerden daden met harer voersprake ende goet bewys 
daden van letteren, bewysen ende sterken wouden met haren 
eede, dat sy des onsculdich waren ende tvoers. rest betaelt 
hadden. Mids welken, ende na aensprake ende verantwerden, 
de Amman maende Heren Wouteren vander List, die hem 
besprac met sinen medeghesellen, ende gaf voer een vonnis, 
dat sy haer onscout daervore doen souden, als sy daden, 
ende mids dien worden sy alle quite ende verweert ghewyst 
metten vonnis. Hierover waren, als Scvepenen, Her Wouter 
vander List voers., Jan de Schermere ende Danckaert de 
Moelnere. Dit gheschiede opter stadhuys int jaer Ons Heren, 
in de maent ende opten dach voerscreven. 


Ee 


27 Mei 1418. 


Brief over een geschil tusschen de testament- 
witvoerders van Emond Dorp en Vrank van Wicke- 
vorst nopens de betaling van eenen schuldbrief. 


Lieve gheminde Vriende, van des ghi ons tanderen tiden 
ane hebt doen zinnen van den ghescillen van Xrx #& grote, 
hangende tusschen den testamenteurs van wilen Emonde 
Dorp, op deen side, ende Vranken van Wickevorst, op 
dandere, omme dat gheclaert te wesen alsoet behoirde, want 
bi U tanderen tiden vonnissen daeraf ghewyst syn dat deselve 
Vranke die xix @ grote betalen soude oft bewys doen, waer 
dat hi se betaelt hadde, soe hebben op in Disendage lestleden 
by ons gheweest eerbair lude, in den yersten Tielman de 
Swerte, oesterline, bekennende dat hi omtrent twee jare 
voirleden sculdich was Vranken van Wickevorst voirs. XXXVIII 
®& grote, dairaf dat hi hem brieve van obligacien gegeven 
hadde. Mede quam voir ons Marten Lievins die men heet 
vander Meersch, ende bekende dat hem Vranke van Wicke- 
vorst voirs. de voirs. brieve van XXXvim t& grote onder- 
gegeven hadde, omme hem dairaf te heffene xix @®& grote, 
dair de dach doen af viel te Sinxenen doen naistcomende, 
des nu twee jaer es. Voird bekende de voirs. Marten dat 
cortelinge dairna bi hem quam Emond Dorp, vragende den- 
selven Martene oft hi van Vranken voirs. eenen brief onder 
hadde van Xxxvii @ grote, want hi daeraf heffen soude 
Xix ®@ grote die hem Vranke voirs. seuldich ware; dairop 
hem Marten voirs. antwerde dat hi eenen brief onder hadde 
van Vranken voirs., sprekende op Tielmanne voirs., van 
XXXVII ®@& grote, dairaf dat hi xix @ grote ontfangen hadde 
ende dandere xix ®@ grote souden vallen te Bamisse ; des 
Emond Dorp wail ghepaeyt was, biddende den voirs. Martene 
dat hi dien brief noch die xrx @ grote niemende en gave 
dan hem, want hi Vranken voirs. voir trecht dairom ghehadt 
hadde te Herentals, ende dat hi hem geloift hadde, dat 
hem Marten den brief geven soude, omme die xix ®@ grote 
op te bueren ende tontfane. In der Bamismerct dairna, den 

voirs. Martene tAntwerpen wesende, soe gaf deselve Marten 
den voirs. Emonde den voirs. brief over op de Yserenbrugge 
tAntwerpen, voir den wissel, ende dair bat de voirs. Emond 
Martene voirs. dat hi hem leyden wilde tot Tielmanne 
Swerten, die de scult sculdich was, want hi des niet en 
kende. Dair gingen sy tsamen, suekende den voirs. Tiel- 
manne, dien sy ontmoetten op de voirs. Yserenbrugge comen 
gaende. Dair vraeghde Emond Tielmanne voirs. oft hi dat 
gelt sculdich ware ende oft hyt hem geven woude, want den 
dach ghevallen ware; dairop Tielman verantworde, kennende 
dat hi Vranken van Wickevorst bekendt hadde, met eenen 
brieve van obligacien, sculdich wesende Xxxviir t& grote, 
des hi Martene voirs. betaelt hadde de xix @ grote, ende 
dandere xrx ®& grote ware hi noch sculdich ende die soude 
hi gerne binnen vertennachten oft binnen 11 weken te Brugge 
betalen den voirs. Ewmonde, oft denghenen die hem sinen 
brief van obligacien overbrochte. Voird is voir ons comen 
Jan Beaulieu, zone ende clere in der herberghen van: Sente- 
Jacops, te Brugge, bekennende dat hem Emond Dorp den 
voirs. brief overgaf, om mede te betalen coepluden dien hi 
sculdich was, dair de voirs. clere op antworde : gaef men 
hem tgelt, hi naemt, ende wair hi tgelt niet en ontfinge, 
so soude hi hem sinen brief wedergheven ; ende dit screven 
de voirs. clere ende Emond, ele in haer papier. Voird so 
kende deselve Jan Beaulieu dat hi tSente-Martensmisse dairna 
volgende ontfing, tot Emonds behoef, van Tielmanne Swerten 
voirs. IX @@ x schellingen grote ende te Kerssavonde dairna 
dandere rx @@& x schellingen grote, ende doen gaf hi den 
voirs. Tielmanne sinen brief over van XXXviI @ grote. Voird 
kende deselve Jan dat hi die xix ®@ grote van Emonds wegen 
voert gegeven ende betaelt heeft Janne Dorfevre, van Amiens, 
dient hem Emond belast hadde te gevene ende te betaelne. 
Mede quam voir ons Jan Dorfevre voirs., ende bekende dat 
hi van Emond Dorps weghen de voirs. xix ®@ grote ontfangen 
heeft, in afcortene van des hem Emond seuldich was. Ende 
van al des voirs. es presenteerden de voirs. 1111 goede cnapen 
haren eedt ane den Heyligen te doene, met welker kennissen 
ende declaracien ons dunct dat de voirs. Vranke, volgende 
uwen vonnisse, wail ende volcomelie bewys ghedaen heeft, 
de voirs. Xix ®@ grote betaelt hebbende, dairvore dat hem 


— 127 — 


de voirs. testamenteurs van Emonde Dorp met haren Sce- 
penenbrieve voer U aneghesproken hebben ende dat de voirs. 
Vranke dairmede sculdich es vry ende quite dairaf te wesen 
ende ombelast, ende soude ons redenlie duncken dat men 
den voirs. Vranken sinen Scepenenbrief wedergave. Lieve 
geminde Vriende, Onse lieve Here God sy met U. Ghescreven 
XXVIr dage in Meye, int jair XVIII. 


Mei 1418 — 8 Februari 1418 (1419). 


Rechtvordering tot betaling van 3222 nobelen 
verschuldigd aan Engelsche kooplieden. 


Anno Xviml, in de maent van Meye, soe was overdragen ende 
verdedingt in volder banek van Seepenen alse van der sommen 
van HI n° XXir nobelen ende vr scellingen Yngels, alse 
Jan Chirchie, Jan Hamer, Jan Cogsille, Ritsaert Brom ende 
Thomaes Rothe, coeplude van Yngheland, tachter stonden 
ende in ghebreke waren ane Janne vander Elst, Jannes 
Blonde, Janne Carper, Janne den Witte, Janne Moers, Peteren 
van Halle, Goeseme vanden Grende ende Quintine Clarenzone, 
poirters ende inwonende van Brabant, ende daer Jan Lane, fac- 
teur vanden coepluden voirs., op vervolghde de voirs. somme 
van ghelde, in den name van den voirs. coepluden, vanden 
voirs. sculderen te ghecrigen, also wel met obbligacien onder 
haer segele, alse met Scepenenbrieven van Bruessele die beide 
van der voirs. scult ghemaect waeren, mids dien dat de voirs. 
Jan Lane metten voirs. obbligacien recht ghevordert hadde van 
der voirs. seult, dat hi den voirs Scepenenbrief van Bruessele 
overgeven soude, ende hem daermede niet behelpen, omme 
dat hi hem metten obbligacien voirs. beholpen hadde, welken 
Scepenenbrief van Bruessele voirs. in onser Raidcameren ter 
presencien vanden gherechte, also wy verstaen hebben, de 
voirs. Jan Lane in bewaernissen van beide den partien diere 
recht toe hebben mochten overgaf ende telivereerde. Ende 
hoewel dat deselve Scepenenbrief van Bruessel verroekeloest 


fol. 56 vo, 

ende vervreemdt mach wesen, ende men dien niet ghevinden 
en can‚ soe was ende es nochtan de clare meyninge ende 
verstaen dat denselven Scepenenbrief bliven soude rustende, 
ende den voirs. sculderen negheen onscade doen, mids dat 
de voirs. coepluden ane de voirs. obligacien gherecht souden 
worden. Alle argenlist vutgesteken. 


Anno XVvuI°, mense Januarii, wart ghetermineert in de volle 
banek van Seepenen ende bi econsente van Janne Lance, 
alse ehemachticht van Jan Coxale ende synre medepartien, 
ende bi consente van Janne Bacheler ende van Quintine 
Clarenzonen, want onder den voirs. Quintine rustende waren 
Hir obligatien daeraf dat eene obligatie, sprekende op Jan 
Coxale ende syn geselscap, verloren ende verroekeloest is, 
begripende c LXX ®@ Xr scellinghen sterlinx, dair Jan 
Bacheler ende Meester Jan’ Rubbens ende Jannes de Buys- 
schere in verbonden waren, dat de vors. Jan Lane ende 
Quintyn Clarenzone, noch niement van haren wegen, noch 
van den vors. coepluden, den vors. Jan Bacheleer, Meester 
Janne Rubbens, noch Jannes de Buysschere, noch haren 
nacomelinghen vander vors. obligatien noch vander sommen 
dairin begrepen nemmermeer anespreken, heysschen, noch 
moeyen en zelen in gheenre manieren. 


Int jaer Ons Heren M ccoc. ende achtiene, vir dage in 
Februario, quam Thomaes Dyvet vore den Amman, Bur- 
gemeesteren ende Scepenen ende gheloefde ende zekerde 
aldaer aen des vors. Ammans hant, by synre trouwen eeren 
ende zekerheden, als van alsulker aenspraken als hem Jan 
Laen ghedaen hadde vore de somme van umu° ende XXXV 
Yngelsche nobelen ende daer hyne metten vonnesse vore 
verwonnen hadde, dat hi denselven Janne Laen, of zinen 
meesteren daeraf vernuegen sal ende voldoen of haren goeden 
moet hebben, tusscen dit ende half Vastenen nu naest toe- 
comende, zonder eenich langer vertree, of dat hi dan comen 
sal ende staen in alle tselve recht dat hi opten dach van 
heden staet na vutwysen vanden vors. vonnesse. 


Item, desgelyx geloifde doen de vors. Thomaes als van 


der aenspraken die hem Jan Bacheleer dede van Rychaerts 
Wychts wegen, vore de somme van c ende LX Yngelsche 
nobelen, daeraf Rychaert zinen eedt doen soude, mids dat 
Jan Bacheleer dat Thomaese vute sette tot half Vastenen 
naestcomende, in denselven rechte dan te staene daer hi 
opten dach van heden in steet etc. 


8 Juni 1418. 


Kwijtbrief’ van Rijkaard Wardwyk, namens 
Rijkaard Whityngton, aan Willem van Gavere 
en Albrecht van Uden, met bijhoorig stuk. 


Anno XvIII°®, vir dage in Junio, soe wardt ghethoent ende 
ghelesen voir Burgermeesteren ende Scepenen eenen openen 
bezegelden brief, by Ritsaerde Wardwyvk, coepman van 
Lonnen, als macht hebbende van Richarde Witington, sinen 
meester, omme quite te scheldene ende te veraccordeerne 
Willeme van Gavere ende Aelbrechte van Uden, van allen 
ghebreken die syn meester ane hem tachter mochte syn, 
van allen vorledenen tiden tot den dage toe van heden, 
van den welken de teneur van woerde te woerde hièrna volght: 
« Universis et singulis Christi fidelibus presentes litteras 
inspecturis, Ricardus Whityngton, civis et mercerus civitatis 
Londoniensis, in Anglia, salutem in Domino sempiternam. 
Noverit universitas vestra me prefatum Ricardum attornasse, 
constituisse, loco meo posuisse et deputasse dilectum michi 
in Christo Ricardum Wardwyk, de Londonio, meum verum 
et legitimum attornatum ac procuratorem specialem, ad 
petendum, levandum et recipiendum pro me et nomine meo, 
de Alberto van Uden, Wilhelmo van Gavere et Arnoldo 
Wolvesgate de Andewerpia omnimodas pecuniarum summas 
et quantitates, quas michi debent et in quibus iidem Albertus, 
Wilhelmus et Arnoldus et eorum quilibet, per scripta sua 

obligatoria in curia stapule ville Cales registrata, michi 
prefato constituenti tenentur et obligantur et quilibet eorum 
pro se et in solidum tenetur et obligatur ; dantem et con- 
cedentem eidem attornato meo plenam et sufficientem potes- 
tatem ac mandatum speciale prefatos Albertum, Wilhelmum 
et Arnoldum Wolvesgate, et eorum quemlibet per se pro toto 
et in solidum pro quibuseumque summis predictis et qualibet 
inde parcella, coram quibuscumque judicibus competentibus, 
juxta legis rigorem, si necesse fuerit, implicandum et pro- 
sequendum, dictasque summas particulariter vel summarie 
una cum dampnis misis et expensis occasione detencionis 
et non solucionis earumdem habitis factis et cublatis recu- 
perandum et recipiendum, de recuperatis et receptis in hac 
parte acquietantias dandum et componendum, attornatum, 
unum vel plures, substituendum et pro libito revocandum. 
Cetera vero omnia et singula, que circa premissa vel aliquod 
premissorum fuerint necessaria seu guomodolibet oportuna, 
sive de eisdem dependencia aut annexa ordinandum, facien- 
dum, exeercendum, exequendum et expediendum adeo precise 
et integre sicut ego, prefatus Ricardus, ibidem personaliter 
interessem, ratum, gratum, firmum et stabile habentem et 
habiturum totum et quicquid per dictum attornatum meum 
vel eius substitutum aut substitutos, actum, factum, gestum 
vel administratum fuerit in premissis vel in aliqguo premis- 
sorum. In cuius rei testimonium presentibus sigillum meum 
apposui, et quia idem sigillam meum guampluribus est in- 
cognitum, sigillam offlcii maioratus civitatis Londoniensis 
predictis hijs apponi procuravi. Et nos, Henricus Bartonus, 
Maior civitatis memorate, ad instanciam et personalem requi- 
sicionem prenotati Ricardi Whityngton, nostri maioratus 
sigillum presentibus duximus apponendum. Scriptum Lon- 
donio predicto, tercio die mensis Septembris anno Domini 
millesimo quadringentesimo decimo septimo et anno regni 
regis Henrici Quinti post conquestum quinto. 


Vut der cracht van welken brieven voirs. de voirs. Richart 
Wardwyk in den name van Richard Whityngton, sinen 
meester voirs., hem bekende wail ende volcomelic tot syns 
voirs. meesters behoef voldaen ende betaelt wesende van 

allen sculden, heysschen ende ghebreken, welkerhande die 
wesen mochten, die de voirs. Aelbrecht, Willem ende Arnoud 
sinen voirs. meester tachter ende in ghebreke mochten syn 
gheweest, van alle den tide die leden es, totten dage toe 
van heden ende schautse dairaf claerlic quite tallen dagen. 


Anno XviI°, vir dage in Junio, soe wardt ghesien ende 
ghelesen een open plackaet, in papiere ghescreven, onder 
der stad seghel van Mechelen, gans gaeve ende ongecan- 
celleert, sprekende van woerde te woerde alsoe hierna volght : 
A tous ceulx qui ces lettres verront, Communemaistres, 
Eschevins et Conseil de la ville de Malines, Salut. Comme 
en temps passé, Rommont Luyten, pour et ou nom de Jehan 
Luyten, son frère, euist fait arrestée en la dicte ville de 
Malines Aelbrecht van Uden, lors serviteur et attorne de 
Richart Witington et de Jehan Stodele, pour cause de vint 
troiz livres de gros, monnoie de Flandres, que ledit Rommont, 
ou nom de son dit frère, demandoit audit Aelbrecht, comme 
attorne dudit Jehan Stodele, pour cause damende de certaines 
laines dEngleterre, vendues paravant en la ville de Calais 
par ledit Stodele audit Jehan Luyten, et pour lequel Aelbrecht 
Jacop vanden Bossche, nostre combourgoiz, demoura pour 
lors plaige, adffin de parfaire et acomplier ce que par les 
doiens et jurez de la draperie de la dicte ville de Malines 
seroit dit et jugié sur le dit cas. Et en après par iceulx 
doiens et jurez, quant ledit Rommont, pour et ou nom de 
son dit frère, d'une part, et ledit Aelbrecht, comme attorne 
des dessusdiz, d'autre, avoient dit, et proposé leurs raisons 
et deffenses, produit leurs tesmoings et tout ce que ilz 
vouloient produire et ‘allegier d'un costé et d'autre, fu ledit 
Aelbrecht, comme attorne dudit, Stodele, condempné envers 
ledit Rommont Luyten, pour et ou nom de son dit frère, 
pour cause et tiltre de la dicte amende, en la somme de 
vint troiz livres de gros, monnoie de Flandres, de laquelle 
somme ledit Jacob vanden Bossche, comme plaige dudit 
Aelbrecht, contenta ledit Rommont par constrainte de justice, 
ainssi que ces choses nous ont este deuement rapportées par 
les doiens et jurez dessusdiz. Savoir faisons que pardevant 
nous est aujourdehuy comparu, en propre personne, ledit 


fol. 45. 


ZA 


Jacob vanden Bossche, confessant et recognoissant soy avoir 
receu dudit Aelbrecht la diete somme de vint troiz livres 
de gros monnoie dessus dicte, en quittant pour ce dicelle 
somme ycellui Aelbrecht et tous autres. En tesmoing de ce, 
nous avons fait mettre le seel aux causes de la dicte ville 
de Malines à ces lettres, faites et données le Xvin° jour 
de Mars, lan de grâce mil quatre cens et quinze. 


22 Juni 1418. 
Zegel verloren door Jan de Coninc alias de Meyere. 


Anno Xvil1°, Xxir dage in Junio, soe thoende Jan de 
Coninc alias de Meyere, dat hi tsVrydaegs daer te voren, 
te weten den xvus*? dach van der vors. maend, tusschen 
tsHertogenbossche ende Tuernout, zyn borse, daer zyn zeghel 
in was, verloes, ende begeerde soe wat brieven die achter 
den vors. dach dat hi sinen vors. zeghel verloes, metten 
vors. zeghele bezeghelt mochten worden, dat die van gheenre 
weerden syn en selen noch hem gheen onstade doen en 
mogen, want hi den zegel van dier tyt voerdane van hem 
droech. Presentibus Her Wouter vander List, Riddere, 
Claus van Wynegeem, Gielys Damaes, Dankaert de Moel- 
nere ende Willem van Gavere. 

PALUDE. 


Juni 1418. 


Vereffening der schuld van den afwezigen Wouter 
van Wesele. 


Anno XviI°, omtrent de maent van Junio, soe was over- 
dragen bi den Burgermeesteren, Scepenen ende Raide vander 
stad mids dat Woutere van Wesele vele sculdich was met 

Scepenenbrieve van Antwerpen, ende zyn goed zyn schult 
sculdich was te dragene, ende hi, Woutere, buten lands 
getrocken is, dat Jan van Wezele, zyn broeder, alsoe vele 
vercoepen soude, of Wouters wyf vors., van desselfs Wouters 
goede, dat men de vors. scult daermede betalen mochte, 
alsoe dat, bi ordinancien vander stad, Laureys Volkaert 
gecocht heeft, op Wouters goed vors., mi zistere rogs 
erflie op de helft van mr vierendeel van 1 hoeven te Luys- 
bekerlaer, ende Claus Colenzone heeft desghelyx gecocht 
ix schellingen X deniers oudere grote ende rm miten out 
op de stad, dairaf dat Her Wouter vander List, Ridder, 
de penninge ontfaen heeft, mids Seepenenbrieven die hi 
op Wouteren van Wezele ende op zyn goede sprekende 
hadde, etc. 


11 Jul 1418. 


Kwijtbrief van Rijckaard Fax, Engelsch koop- 
man, aan Jan Couteel, Jacob de Cupere en Denys 
Peterssone. 


Anno Xvimu?®, Xr dage in Julio. 


Soe bekende Richaerd Fax, coepman van Bottelsteen, in 
Yngheland, dat hem Jan Couteel, Jacop de Cupere ende 
Danys Peterssone wel ende volcomelic vernuecht ende voldaen 
hebben ende betaelt van allen sculden, vorwaerden, geloiften 
ende van allen zaken, die hi tot hem te seggene mochte hebben 
of eysschen, in eeneger manieren, toten daghe toe van heden, 
alsoe dat hi de vorgenoemde persoene ende alle andere, 
diet van haren wegen in eeneger manieren aencleven mach, 
claerlie quite schaut tallen dagen, van allen vorscreven 
zaken, ghelovende dat hise daeraf nemmermeer meer aen- 
spreken, eysschen, noch moeyen en sal, bi hem selven noch 
bi niemende anders van zinen wegen, in gheenre manieren. 
Zonder argenlist. Presentibus Domino Arnoldo de Ymmerscle, 
Domino W. de List et Egidio Damaes. 


fol, 40 ve. 


fol. 50. 


12 Juli 1418. 


Roeland van Tielt zweert geen « opsprake » 
aan de stad of hare ingezetenen meer te doen. 


Anno Xvmmi®, xn daghe Julii, soe zekerde ende swoer 
daerna, met opgerechten vingeren, in presentien van den 
Amman, Burgermeesteren ende Scepenen, Roeland van Tielt 
dat hi der stad van Antwerpen, haren poirteren noch 
dieneren, negheenrande opsprake doen en sal, in woirden 
noch in werken, noch in gheenre manieren, op syn lyf 
ende op syn goed. 


1 September 1418. 


Belofte van borgen te stellen door Geeraard van 
Starkenrode aan Abel inden Gadem gedaan. 


Anno XViI°®, prima die mensis Septembris, gheloefde 
Gheeraert van Starkenrode tusschen dit ende Onser Vrou- 
wendach Assumptio naestcomende Abel inden Gadem goede 
borgen te settene, daer hi wel aen verwaert sal syn vore 
de somme van 11° Hollantscen scilden aut valorem, te betalene 
talsulken dagen als de Scepenen daerop gheraemt hebben. 
Ende de vors. Abel geloifde weder dat hi bynnen den vors. 
tyde van Onser-Vrouwendage vors., den vors. Gheeraerde 
noch Clause, zinen zone, niet aenspreken noch moeyen en 
sal, in geenre manieren, als vander scult vors. Ende hier 
waren by ende over Her Aernt van Ymmersele ende Jan 
de Schermere, Scepenen, etc. 

16 September 1418. 


Gebod over den « stapel vande huyden ende vande 
zeepyen. » 


Gheboden anno Xvim°, Xv1 daige in Septembry. 


Want tanderen tyden gheordineert ende gheboden heeft 
gheweest, dat alle de huyde die tAntwerpen ter merct 
quamen, haren stapel ende hare merct houden souden opte 
nuwe Veemerct, by de Prediearen, soe ghebiet men alnoch 
dat alle die huyde vordane hare merct ende haren stapel 
daer houden zullen. Soe wie dat vordane, na dese merct, 
zyne huyse oft kelneren verhuerde eenighe huyde in te 
zettene, dat die verboeren soude r ®&@& oudere grote, half 
isHeeren behoef ende half ter stad behoef. 


Item, dat de corte pyen of zeepyen, die tot heertoe opte 
Appelbrugge ghestaen hebben, ende dient tanderen tyden 
gheseeght heeft gheweest dat zy vordane in Sinte-Mertens- 
strate ghestaen souden hebben, terstont opbreken zullen 
of ten lanesten by zonneschine, ende vertrecken in Sinte- 
Mertensstraete voirs. Soe wie de contrarie dade, die soude 
verboren 11 royale, half den Scouthet ende half der stad, etc. 


8 October 1418. 


Gebod betrekkelijk het verkoopen « vanden 
hamelbuke. » 


Gheboden anno Xvimn°, vir dage in Octobry. 


Item, dat nyement vordane gheenrehande hamelbuke, die 


fol. 44 ve, 


fol, 45 ve, 


fol 19 ve 

hi tAntwerpen ter merct bringen wille, ghebuyet omme 
te vercoepene, die buke niet rooven en sal in den hals of 
in den buyc, van vleessche noch van roete, vutghenomen 
dat zy de nierbedden redelic vute zullen mogen doen, alsoe 
dairtoe behoert. Soe wie dat dat dade, dat die den buyc 
verliesen soude, half den Coermeesters ende half den armen 
omme Gode. 


17 October 1418. 


Tijdelijke panding eener hoeve te Berchem. 


Anno Xvill°, Xvi dage in Octobri, soe wart gewyst 
met eenen vonnisse by Jan vanden Houte ende by gevolge 
van Scepenen opte aensprake die deden Ghysbrecht de Coninc 
ende Jan de Coninc, syn soen, op Quintyn Clarensoen ende 
tverantworden vanden selven Quintyn, als van vyf sisteren 
rox tsiaers erflic, die de vors. Ghysbrecht ende Jan tachter 
waeren aen den Heere vander Veere, daerjegens de voirs. 
Quintyn gecocht hadde een hoeve met hoerer toebehorten 
tot Berchem gelegen, aengaende den coep van Couwesteyn, 
dat de voirs. hoeve met hoerer toebehoerten pant sal bliven 
ende gehouden wesen in de voirs. vyf sister rox tsiaers erflic 
tot aen der tyt toe dat de voirs. Ghysbrecht, Jan, syn soen, 
oft yemant anders van haeren wegen, gecreghen hebben 
alsulke brieve als liggen onder den abt van Middelborch 
ofte elders, dairmede dat de Heere vander Veer de goede 
gecreegh jegens Heeren Jan van Ymmerseel, Riddere, ende 
dat mits dien want de coep van Quintyn die hy dede jegens 
den voirs. Heere vander Veer jonghere was dan des voirs. 
Ghysbrechts coep. 


27 November 1418. 


Overhandiging van het saldo van den koopprijs 
der heerlijkheid van Wesele. 


Anno XVII1°, XXVII dage in November, soe gaf Her Wouter 
vander List, Ridder, over Janne vanden Houte, onsen mede- 
scepene, die 11° ende xr eronen ende XXv groten die hem 
Arnd vanden Houte tachter stont van den reste van den cope 
van der heerlicheit ende renten van Wesele, om die den voirs. 
Janne vanden vors. Arnde tontfangen te Sinxenen naist- 
comende, als die vallen ende verschinen selen, ende schaut 
mids desen den vors. Arnde quite van al des hi hem vanden 
voirs. cope sculdich mocht wesen. Ende gheloifde voert de 
voirs. Her Woutere, waert dat den voirs. Janne vanden Houte 
ane den voirs. Arnde eenich ghebree hadde dairaf, dat hi 
hem dat bi trouwen ende eeren oprechten ende voldoen 
soude. Dit was ghedaen in der Seepenencamer, in volre banck 
zittende, anno et die predictis. 


November 1418. 


Dit es tseggen van Clause van Steelant, Gielise 
Damaes ende Clause Colenzone tusschen minen 
Here van Sente-Bernaerts ende dien van West- 
malle. 


Primo, dat tgodshuys voirs. bliven sal onvercort van sinen 
privilegien ende harer kerkenrechten, na vutwisen harer 
kerkenrechte. 


Item, des voermaels vutgegeven ende verchyst es ende 
in possessien de naeste thien jare herneder herbracht es, 
sal alsoe bliven onvercort ende onghemoeyt van yemende. 


fol, 42 vo 


fol. 46 ve, 

Item, waert dat yemend vroente verchisen wilde jeghen 
minen Here den Abdt, met percheelen omme woensteden op te 
settene, oft winnende land te bouwene, dat men hen dat in 
redelicheden vutgeven sal moghen, sonder argenlist. 


Item, dat die van Zoersele in deser dedingen niet ghehouden 
en selen syn, mids dat sy voere met minen Here den Abdt 
gheconcordeert waren, maer selen bliven in haren ghebruyken, 
alsoe sy tot heertoe ghedaen hebben. 


Item, soe selen die van Malle malen tot des godshuys 
molen, oft haren molster betalen, op dat sy ane den moelnere 
gheen ghebreck bewisen en connen, ende daertoe dienen minen 
Here ende den godshuyse van corweyden ende dienste, 
temelic ende redenlie, alsoe goede lude haren erfhere 
sculdich syn te doene. 


Item, op dese voirs. pointen ende ordinancien voirscreven, 
soe selen die van Malle voirs. der vroenten, heyden ende 
wilderden ghebruyken, alsoe sy tot heertoe ghedaen hebben, 
behoudelic alse myn Here van Sente-Bernaerds aflivich 
worden sal wesen, dat dan ele op syn vorsche voete staen 
sal, op dats hen ghelieft, ende altyt eenenyegheliken behouden 
sinen rechte. 


Hierover zelen die van Malle gheven minen Here van 
Sente-Bernaerds voirs. XXvit Ynghelsche nobele, half ter 
Lichtmisse ende half te Paesschen naistcomende. 


Item, viele hier eenich duysterheit in, dat hilden de drie 
seggeren voirs. tharen verclaren etc. 


Dit was gheseeght anno Xv111°, mense Novembry, in Onser- 
Vrouwenkerke tAntwerpen, in Sente-Cornelyscapelle. 


Item, van eenighen pointen die die van Westmalle begeren 
verclaert te hebben ende dair myn Here van Sente-Bernaerds 
oee wael af ghenueght, te weten es waert dat na myns Heren 

des Abds lyf‚, de Prelaet die dan syn sal, dien van Malle 
de voirs. dedinge opseyden, alsoe hi doen mochte, na vut- 
wisen des seggens, ende voert van dat in tseggen begrepen es, 
dat deghene der vroenten ghebruyken selen, die in X jaren 
herneder in possessien gheweest hebben, etc. 


Soe es tverclaren van Gielise Damase ende van Clause 
Colensone van desen 11 pointen in deser voegen : yerst, eest 
soe dat de Prelaet die na myns Heren doot wesen sal, dese 
dedinge ende pointinge opseide, dat dan die van Malle, na 
dien tyt dadt alsoe opgheseeght wordt, der vroenten ghe- 
bruyken souden drie jare lane in der maten dadt tseggen 
begrypt. ende teynden dien 11 jaren, opdat tseggen dan 
te nieute ginge, soe soude de Prelaet, die dan wesen soude, 
dien van Malle vutreyken ximr Yngelsche nobele, in recom- 
pensacien van den Xxvim nobelen die sy nu minen Here 
den Abdt gegeven hebben, ende soude dan ele op syn goede 
recht staende bliven. 


Item, soe selen alle deghiene die vroente verchyst hebben 
ende inghenomen voir der tyt eer tseggen opghenomen 
was, dier vroenten op haren chys ghebruyken, ende al waren 
die vroenten, die alsoe voere inghenomen waren, ende die 
men metter waerheit daeraf bevinden conste datse vore den 
opnemen alsoe verchyst ende vutgegeven waren, onghepaelt, 
dat men die ter stont palen ende afscheiden sal, behoudelic 
alsulker innemingen ende vutgheven alse Jan de Meyer ende 
Arnd vanden Houte inghenomen hadden, ende oec soe wes 
men bevindt dat na den opnemen vutgegeven es, dat sal 
te nieute syn ende van gheenre weerden. 


Ende behoudelic oee dien, waert dat in eenigen anderen 
pointen donkerheit viele, dat dat de seggeren tharen ver- 
claren houden. 


fol 43 ve, 


13 December 1418. 


Ordonnancte voor de wisselaars. 


Gheordineert bi den Heere ende bi der stad, 
anno XVim®, Xi dage in Decembri. 


Item, want der goeder lieden brieve, die lyfpensie hebben 
op Heeren, op land, op steden ende op vryheden, begrepen 
hebben dat men de vors. pensie betalen sal in den wissel, 
soe ghebiet men U van tsHeren ende van der stad wegen, 
dat nyement fyndere en zy van Heeren, Prelaten, steden 
of vryheden, hy en sitte dagelix in den wissel, oft doe 
sitten van eenen die in haren ate ende drenke es, gelye den 
anderen wisseleren. Ende wie hieraf de contrarie dade, die 
soude verbueren twee ponde ouder grote, alsoe dicke alst 
ment bevonde, deen helft den Heere ende dandere helft der 
stad. Ende soe wie hierjegen sochte eenege nieuwe vonde 
oft argenliste, in contrarien van der ordinanecien voirscreven, 
die soude staen ter correxien van den Heere, ende van der 
stad, boven de peyne die boven bescreven daerop staet. 


Ende dat oec niement wedden noch goed doen daeraf 
nemen en sal, anders dan deghene die openbaerlie dagelix 
in den wissel sitten, alsoe voirs. ìs, op deselve peyne. 


Voerd soe kundicht men allen goeden lieden, poerteren 
ende inwonende van der stad, die pensien hebben op Heeren, 
lande, Prelaten, steden oft vryheden, ende die tharen dage 
niet betaelt en worden na inhoud harer brieven, ende syt 
in den wissel gemaect hebben, ende de voirs. brieve theere be- 


grepen hebben, dat sy die voirs. theere zelen mogen nemen na 
inhoudt harer brieven, zonder daerom te zweerne, op dat zy 
willen. Ende waert soe dat tghelt waere onder den wisselere, 
ende hi den goeden lieden niet en betaelde, als sine gemaent 
hadden ende de dach van betalingen leden ware, soe soude 
de wisselere, die fyndere ware van denghenen daer tghebrec 

in waere, den cost van der vors. theeren gelden, ende waert 
dat de fyndere tgelt niet over en hadde, souden deghene 
die de lyfpensien sculdich ware, inde theere ghehouden syn. 


Item, is yement die aldus in den wissel niet sitten en wille, 
ende fyndere geweest heeft, die sal hem syns diensts ontslaen 
tusschen dit ende Kerssavond naist toecomende ; behoudelyc 
des, soe wat voer desen dach verschenen es, dat zy dat zelen 
mogen betalen, gelyc zy tot hiertoe gedaen hebben, behoude- 
lye den goeden lieden haere theere. 


9 December 1418. 
Opheffing van uitgewonnen goed. 


Int jaer Ons Heeren Mm. cccc ende Xxvi11°, XXIX dage in 
Decembry, soe quam tAntwerpen in de volle banc van Sce- 
penen Jan van Molle, van Lyere, ende dede syn ‚hant van 
alsulken goeden als hy tiegen Janne Stolbeen, den ouden, 
met Scepenenletteren van Antwerpen ghecocht ende gecregen 
hadde, mits dat by den Seepenen van Antwerpen gheter- 
mineert was dat Jan Stolbeen, de jonge, Jans filius vors., 
syn twee zister rogs erfelie daerop behouden soude, die 
hem de vors. wilen Jan, syn vader, te voren in huwelikere 
vorwerden dairop gaf, ende die hi dairvore vute gewonnen 
hadde, etc. 


1418 — 23 December 1422. 


Vonnissen in een geschil tusschen Jan van 
Berchem en Meester Hustaas Staes, nopens goe- 
deren te Vlimmeren. 


Anno Xvii°, soe wert gheclaert ende ghewyst metten 
vonnisse tusschen Janne van Bercheem, op deen zide, ende 


fol. 51. 


fol. 55 vo. 


Meester Staes Staes, op dandere zide, alse van alsulker aen- 
spraken alse Jan van Bercheem voirs. dede op den voirs. 
Meester Staes ende op sekere goede tot Vlymmerle gelegen, 
dewelke goede Jan van Bercheem meynde dat hem toc- 
behoerden voer ghebreek van vim cronen erfliker renten 
ende voer andere vorwaerden na inhoude ende begripe van 
Scepenenbrieven van Antwerpen ende van manncbrieve van 
Santhoven, die hi daer thoende, dat de voirs. Meester Staes 
ende syn nacomelinghen, die de voirs. goede eghebruyken 
selen, jaerlix den voirs. Janne van Bercheem ende sinen 
nacomelinghen vutreyken selen, ghelden ende betalen vir 
cronen tsiaers erfliker renten, ghelyc dat syn brieve daeraf 
begrepen hebben, ende alle andere brieve te nieute ende 
van gheenre weerden. Ende mids desen, soe selen de voirs. 
Meester Staes ende syn nacomelinghen de voirs. goede ghe- 
bruyken ende bezitten, sonder verbaelmonden des gocds, 
ende sonder Jans van Bercheem onderpandt yet te argeren. 


Anno Xvii®, mensis Martii die octava, soe wart ghewyst 
met eenen. vonnisse in de volle banck van Scepenen, tusschen 
anesprake ende verantwerden van Janne van Bercheem ende 
van Meester Stase Staes, surgyn, dat Meester Staes den vors. 
Janne van Bercheem jairlix vrrr Vranxe cronen erflikere 
renten vutreyken ende betalen soude, na wtwysen synre 
Scepenenbrieve, ende dat Meester Staes vors. de goede, 
dair de rente op sprect, te hemwaert behouden soude, ende 
dat alle andere brieve te nieute souden syn, etc. 


Des anderen daeghs daerna, wart verclaert bi den Burger- 
meesteren ende Scepenen vors., al waert dat den vors. 
Meesteren Stase de vors goede aneghewyst waren ende dat 
hi de vir eronen erfliker renten jairlix Janne van Bercheem 
betalen soude, mids zekeren redenen daertoe dienende, 
dat de vors. Meester Staes de vors. goede houden, winnen 
ende hanteren soude tsynre nutscap ende proffite, sonder 
verbaelmonden tsgoeds, vutgenomen waert dat eenige tym- 
meringe ane de huysingen behoefde, dat men dat vanden 
goede nemen soude, ende vanden houte datter toe behoefde. 
Sonder argelist. 

Anno XXH°, XXmir dage in de maent van Decembry, soe 
waert gewyst met eenen vonnisse in volle bane van Scepenen 
by Her Claus vanden Werve, tusschen daensprake die Meester 
Staes Stacs ende Lysbeth vander Leteren, zyn maecrte, 
gedaen hadden Janne van Bercheem, Her Willems zone, 
ende tverantworden vanden selven Janne van Berchem, dat 
de voirs. Jan van Berchem van dier aenspraken quyt ende 
verwaert syn soude ende bliven vordane tallen dagen, ende 
dat de Scepenen bliven by alsulken vonnisse ende verclaringe 
als tanderen tyden bi den Secepenen daeraf gewyst waren 
ende verclaert, gelyc als der stad register inhoudt ende 
begript, ende dat de voirs. Meester Staes noch de voirs. 
Lysbeth den voirs. Janne van Berchem niet meer moyen 
noch aenspreken en souden, mair hem jairlix gelden ende 
betalen na inhout synre brieve, want de voirs. Lysbeth mede 
dairin verbonden staet ende dat de voirs. Jan van Berchem 
ongehouden sal zyn ende bliven tallen dagen van alsulken 
Scepenenbrieve van hondert noblen, als de voirs. Lysbeth 
dair toende, die hair voirmails Jan vander Leteren bekent 
ende gemaict hadde, of wair zy hem hier en boven meer 
aenspraken of moeyden, dat soude syn opte correxie vanden 
Here ende vander stad. 


Item, soe heeft de voirs. Meester Staes gesekert ende geloift 
aen Claus hant vanden Werve, als Burgermeester, op zoen- 
brake ende vredebrake, op syn lyf ende op zyn goet, dat 
hy Janne van Berchem, Her Willems zone, nemmermeer 
mesdoen en sal noch doen mesdoen, heymelie noch open- 
baer, by hem noch by yemende anders van sinen wegen 
in geenre manieren. 


fol. 56 vo, 


fol, 53. 


14 Januari 1418 (1419). 


« Commissie van Schouteth » voor Boudewijn 
van Buyten. 


Jan, bi der gracien Gods, Hertoge van Lothrike, van Brabant 
ende van Lymborch, Marcgreve des Heylichs Rycs, Grave 
van Henegouwen, van Hollandt, van Zeelandt ende Heere 
van Vriesselant, doen cond allen luden dat Wy, betruwende 
volcomelee vander gherechticheit, wysheit ende ernsticheit 
ons ghemynden Boudens van Buyten, denselven Bouden 
hebben gheset, ghemaeect ende gheoirdineert, setten, maken 
ende oirdineren, met desen brieve, onsen Scoutheit van 
Antwerpen ende Meregreve van onsen lande van Ryen, 
metten wedden, rechten, profiten, opcommingen ende ver- 
vallen die daertoe behoeren ende men ghewoenlec es daeraf 
te hebben, alsoe lange alst ons ghenuegen sal, hem ghevende 
voleomen macht ende sonderlinge bevele tvoirs. ambacht 
wael ende ghetrouwelec te regeren, onse rechte ende heer- 
licheyt te verwaerne, onse broken ende forfeyten te vorderen 
ende tynnen tonsen behouf, elkermallic dies begeert recht, 
vonnisse ende bescheit ende voert alle saken te doene die 
een goed ghetrouwe Scoutheit van Antwerpen ende Merc- 
greve doen mach ende sculdich es te doene, daeraf hi ons 
goede bescheide rekeninge doen sal tallen tiden, als hi des 
van onsen wegen sal worden versocht. Ontbieden daeromme 
ende bevelen den Burghermeesteren ende Scepenen ende allen 
onsen ondersaten ende ingheseten onser stad van Antwerpen 
ende Mercgraefscaps voirscreven ende allen anderen dien 
dat aengaen mach, dat sy den voirs. Bouden ontfangen, 
houden ende kennen vore onse Scouthete tAntwerpen ende 
Marcgreve van onsen lande van Ryen voirscreven ende hem 
in allen saken sinen ambacht aengaende ende, dat doende, 
onderdanich ende bereet syn ende doen alsoe sy sculdich 
syn te doene ende hem der voirs. wedden, rechten, profiten, 
opcomingen ende vervallen doen ende laten ghebruyken, 
sonder letsel ende wederseggen. Van welken ambacht te 
regeren in der maten voirscreven steet, de voirs. Bouden 

sinen eedt sal doen in handen ons Ammans van Antwerpen, 
dien Wy bevelen den eedt van hem te nemen, alsoe daertoe 
behoert. Ende des torconde hebben Wy onsen zeghel ane 
desen brief doen hanghen. Gegeven in onser stad van 
Gorichen, Xi dage in Januario int jaer Ons Heeren 
M. CCCC. ende achtiene, na ghewoenten ons Hoefs van 
Brabant. 


Bi minen Heere den Hertoge, 


DE DYNTER. 


18 Januari 1418 (1419). 


« Commissie van Schouteth » voor Wouter 
vander List. 


Jan, bi der gracien Gods, Hertoge van Lothrike, van 
Brabant ende van Lymborch, Mercgreve des Heylichs Rycs, 
Grave van Henegouwen, van Hollant, van Zeelandt ende 
Heere van Vrieselant, doen cond allen luden dat Wy, 
omme sekere redenen wille ons daertoe beruerende, onsen 
gheminden Bouden van Buyten, die van onsen wegen ghe- 
houden heeft dambacht van onsen Scoutetescape van Antwer- 
pen ende Mercgraefscaps ons lands van Rien, van den- 
selven ambachte ontlasten, onsen ghetrouwen Riddere, Heren 
Wouteren vander List, betrouwende volcomelec van synre 
rechtveerdicheit, wysheit ende ernsticheit, hebben gheset, 
ghemaect ende gheoirdineert, setten, maken ende oirdineren, 
met desen brieve, onsen Scouthete van Antwerpen ende Merc- 
greve van onsen lande van Ryen voirgenoemt, alsoe lange 
alst ons ghenuegen sal, metten wedden, rechten, profiten, 
opcomingen ende vervallen, die daer toebehoeren ende men 
ghewoenlec es daeraf te hebbene, ende hebben hem ghe- 
machticht ende bevolen tselve ambacht wael ende ghetrouwe- 
lec te houdene ende te regeerne, onsen broken ende forfayten 


XXVII 10 


fol 53, 


— 146 — 


te vorderen ende op te boerne tonsen behouve, onse recht 
ende heerlicheyt te verwaerne, elkermallic dies begheert 
recht, vonnisse ende bescheyt ende voert alle andere saken 
te doene die een goed ende ghetrouwe Scouthete van Ant- 
werpen ende Mercgreve doen mach ende sculdich es te doene. 
Van welken ambacht te regeerne alsoe voirs. es ende dat 
hi ons oec daeraf goede wettege rekeninghe doen sal tallen 
tiden als hi des van onsen wegen sal worden versocht, hy 
sinen eedt ghedaen heeft in onser presentien alsoe daer 
toebehoert. Ontbieden daeromme ende bevelen allen luden, 
Scepenen, Rechteren, ambachteren, dieneren ende ondersaten 
onser stad van Antwerpen ende ons mercgraefscaps voir- 
screven, die nu syn ende namaels wesen selen ende allen 
anderen dien dat ane gaen mach, dat sy den voirs. Heren 
Wouteren houden vore onse Scouthete van Antwerpen ende 
Mercgreve van onsen lande van Rien ende hem in allen 
saken sinen ambachte aengaende onderhoerich, gheradich 
ende bereet syn ende hem der voirs. wedden, rechten, 
profiten, opcomingen ende vervallen doen ende laten ghe- 
bruyken sonder letsel ende wederseggen. Ende Wy willen 
dat, hem overbrengende yerstwerven alleen van desen onsen 
brieve vidimus onder zeghel auctentyc of copie.daeraf in der 
cameren onser rekeningen of bi eenigen van onsen Secretarise 
gheteekent, dieselve wedden bestaet worden in synre reke- 
ningen ende afghecort van sinen ontfange syns ambachs 
voirs., bi denghenen die gheoirdineert syn of zelen worden 
die rekeninghe van onsen ambachts te hoerne. Denwelken 
Wy bevelen dat alsoe te doene, niet wederstaende eenige 
oirdinantien, statuten of ghebode daerjegen wesende. Ende 
des te oirconde hebben Wy onsen zeghel ane desen brief 
doen hangen. Gegeven in onser stad van Gorichen, Xvi1 dage 
in Januario int jaer Ons Heeren M. CCov ende Xvi, na 
ghewoente ons Hoefs van Brabant. 


Bi minen Heere den Hertoge, daer die Heere van 
Diest, de Joncheere van Monyoen, de Heere van 
Rotselaer ende Willem vanden Berge bi waren. 


DE DYNTER. BERGHEN. 

9 Februari 1418 (1419). 


Uitspraak van scheidsmannen in een geschil 
tusschen Nicolaas Abds en Peter Starke over eene 
erfrent. 


Van alsulken ghescille als egheweest heeft tusscen Clause 
Abds, aen deen zyde, ende Peter Starke, aen dandere zyde, 
toecomende van zekeren erfelikere goeden, die de vors. Peter 
den voirgenoemden Clause voirmails terve gegeven heeft 
omme neghentyene scellinge grote tsiaers als doen ghingen, 
daeromme dat zy goede manne aen beyde zyden ghenomen 
hadden omme dat te slitene, welke zeggeren des niet eens 
en consten gheworden, ende coren des eendrachtelic eenen 
overman, te wetene Aernde van Berendone, dewelke Aernd 
hem des ten bevele van den Burgermeesteren ende Scepenen 
aennemende, die daeraf verhoert hadden goede manne die 
kenden ende tuyghden dat des voirs. Claus Abds ghetuyghe 
goede warachtighe cnapen waren ende machtich haerre synne, 
ende dat men oee wel erflike goede vutgheven ende ver- 
erven mach, sonder kereghebode te ghevene, syn seggen 
ende verclaren daeraf, in presencien ende by avyse ende 
goetdunkene der Burgermeesteren ende Scepenen vors., 
gheseeght ende ghevut heeft in der voeghen ende manieren 
hierna verclaert : Te weten es, dat de vors. Claus Abds ende 
syn nacomelingen de vors. erflike goede hebben ende behou- 
den sullen, ghelyc als hyse van den vors. Peteren vercreghen 
heeft, ende des sal de vors. Claus ende syn nacomelingen, 
den vors. Peteren ende sinen nacomelingen erflic ende 
eeuwelic vutreyken ende betalen alle jare, vore de vors. 
neghentyene scellinge grote, vive gulden Vranxe eronen 
ende sesse capoene van grontchyse ende die vors. vive 
croenen ende sesse capoene van grontchyse, sullen altyt vore 
gaen vore alle anderen commere, die de vors. Claus daerop 
ghemaect mochte hebben zyder den tyt dat hy die goede 
ghecreghen mach hebben. Ende dit voirs. zeggen ende ver- 
claren sal men registreren inder stad register, ter eeuweliker 


fol. 53 ve. 

ghedenkenessen, ende desghelyx sal elke partye vors. een 
cedulle daeraf hebben, omme dat zy in toecomenden tyden 
daerjegen niet doen en souden, ende hiermede soe sullen 
de vors. partyen van den voirs. ghescille ghesleten ende ghe- 
sceyden syn, ende soe wie daerjegen dade, dat die verboren 
soude twaelef gulden peters, alsoe dicwile als hi dat dade, 
een derdendeel daeraf Onser-Vrouwenkerke, een derdendeel 
den Heere ende tderde derdendcel der stad van Antwerpen. 
Dit was gheseeght ende ghevut int jaer Ons Heren M. cvcc. 
ende achtiene, neghen daghe in Februario. 


17 Februari 1418 (1419). 


Regeling van een geschil tusschen de stad Turn- 
hout en verscheidene omliggende dorpen nopens 
de betaling van « den costen van vuytrecken » 
voor Dordrecht. 


Anno XvIlI®, mensis Februarii die Xvira, was wtgegeven 
ende verclaert bi den Burgermeesteren ende Scepenen in 
volre banck, alse van alsulken coste alse die van Tuernout 
ghehadt hadden van haren Hootman ende van haren 
wympel te voeren, in der reysen die was voer Dordrecht 
dair die van Tuernout af vervolghden, dat die dorpen van 
Bersse, van Voslaer, Merxblas, Arendonc, Lille, Ghierle, 
Wechel ende Vlymmerle ende een gedeel van Baerle, met 
hen den cost ghelden souden, dair de vors. dorpe op daden 
verantworden dat zy des noyt ghecostumeert en waren te 
doene, noch noyt van gheliken en betaelden. Dat van nu 
vordane tallen dagen de vors. dorpe van dien. geliken coste 
ongemoeyt zelen zyn ende bliven, sonder dairaf {van geliken 
eenigen last te dragen, met dien van Tuernout, ghelyc dat 
zy oeyc in dien dairaf ongelast hebben geweest, maer mids 
der ordinancie van der stad te deser tyt, soe selen de vors. 
dorpe van desen coste vor Dordrecht deen helft van den 


Eee 


Hootman ende vanden wympel dragen ghelden, ende die 
van Fuernout dander helft, maer niet meer en selen de 
vors. dorpe in tiden toecomende dairin gehouden wesen. 


18 Februari 1418 (1419). 


Regeling van een geschil tusschen den Abdt 
van Sinte-Michiels en de inwoners van Meraplas 
« nopende der vroenten » aldaar. 


Anno XvIII®, XviiI dage Februarii, soe wart ghetermineert 
bi Burgermeesteren ende Scepenen in volder banck op de 
clachte ende vervolgh die myn Here van Sente-Michiels 
tAntwerpen ghedaen hadde van syns godshuys wegen over 
de goede lude van Merxplas, om des godshuys vroente 
wille ende eyghendomme, die sy liegende hebben binnen 
Merxplas, te weten es dat sy op den moer ende op de 
heyde torve sloegen ende heyde maeyden, sonder oerlof 
myns Heren vors,, meynende dat sy dat van rechts wegen 
niet doen en mochten, na vutwisen sier brieven, daer die 
van Merxplas op verantworden dat sy dat wail doen mochten 
sonder consent oft orlof myns Heren vors. ende met rechte, 
ghemerct dat sy dat altyt gheploghen hebben gheweest te 
doene, na al dats de partien in beiden siden seggen wilden, 
dat also verre alse de goede lude van Merxplas minen 
Here den Abdt baden ende versochten van gracien, der 
vors. heyden ghebruyken sonder in heyde te maeyene, ende 
in bleckelyne te slane, teemelic ende redenlic, vutghenomen 
dat sy negheenen moer schueren noch ontdecken en selen, 
dit gheduerende totten wederseggene myns Heren sAbdts 
vors. die nu es of wesen sal. 


fol. 55 

20 Februari 1418 (1419). 


Dits de terminacie van der stad die zy meynt 
dat ghehouden sal syn opte clachte die Her Heinric 
van Ymmersele, Riddere, ende Wouter, zyn broeder, 
ghedaen hebben tot Her Aerde van Ymmersele, 
haren broeder, ende op tverantworden dat deselve 
Her Aerde met zynre medepartyen weder daerop 
ghedaen heeft, anno Xvui®, xx daghe Februarii. 


In den yersten, mids dat Her Heinrie ende Wouter ghe- 
claeght ende ghecroent hebben hoe dat hen Her Aernt 
onghebrukich ende belet dede aen alsulken goede als hen 
bleven ende verstorven waren van Her Kaerlen ende van 
Her Janne van Ymmersele, haren oemen, welke goede wy 
vrylec ghebruyct ende bezeten hadden Xxvr, Xvir of XVIII 
jaer, ende hen die tot Zanthoven met eenen vonnesse 
aenghewyst waren in eenen voerrade, ende want de manne 
hier gheweest hebben daer hen Her Heinrie ende Wouter 
toe ghedroegen, dat hen dat loulic ware ende hebben ghekent 
ende ghelydt dat zy alsoe toten vors. goeden metten vors. 
vonnesse comen zyn, daerop dat de vors. Her Aernt ver- 
antworde, dat die goede leen waren, ende woude hen daeraf 
te rechte staen ter stede daerse ghelegen waren ende seyde 
dat hy wainde dat hy noyt daerby noch mede en was daer tot 
Zanthoven, daeraf eenige vonnessen ghewyst waren noch hem 
noyt daerin en verbant, met meer worden die hy daertoe 
zeyde. Op welke saken de Burgermeesteren ende Scepenen 
tAntwerpen in haren raede ontboden hebben een groot deel 
van den notabelsten dagelieschen mannen van Zanthoven, 
hen vragende wes hen vander vors. zaken kenlic ware, 
dewelke vertrocken ende berieden hen wel daerop ende, hen 
beraden hebbende, quamen zy eendrachtelice ende seyden 
dat hen wel kenlic ware dat tot Zanthoven comen waren 
Her Jan van Ymmersele ende Her Aernt, zyn broeder, vore 
hen ende vore Daneele van Ymmersele, haren broeder, dien 
zy vervingen, in deen partye, ende Her Heinrie ende Wouter 
vors., in dander partye, ende gheloefden daer, soe wes de 

manne van Zanthoven met haren vonnesse ende eenen voer- 
rade gaven, dat zy dat aen beyde zyden houden souden 
ende daer een deel van haerre beyder vrienden ende magen 
by waren ende daer ele vanden vors. partyen zyn recht 
ende bescheit, daer hy mede meynde te wynnen, vertrac 
ende verhaelde ter presentien vanden Scouthet van Zanthoven 
ende vanden mannen vors. Ende beyde partyen haer recht 
vertroeken hebbende, de Scouthet maende des een vonnessen 
eenen notabilen man van der vors. banc van Zanthoven als 
van den goeden die verstorven ende bleven waren van der 
doot van wilen Her Janne van Ymmersele, die men hiet 
van Ouwen, die oem was van beyde den partyen vors., wes 
daeraf een recht ware, ghemerct dat Her Jan, Her Aernt ende 
Daneel vanden voerbedde waren van wilen Her Godeverde 
van Ymmersele, Her Jans broeder van Ouwen vors., ende 
Her Heinrie ende Wouter van den nabedde desselfs wilen 
Her Godeverts, ende desghelyx maende hy eenen anderen 
notabelen man als van den goeden die achter den vors. wilen 
Her Kaerlen bleven ende verstorven waren, wes daeraf 
een recht ware in der manieren vorscreven, dewelke vors. 
H manne vute gingen hen beraden met een groot deel ander 
notabelder manne, quamen weder in ende wysden met eenen 
vonnesse ele van hen evenghelye ende met vervolge alle der 
andere manne, mids dat Her Godevert van Ymmersele eer 
doot was eer de vors. Her Jan of Her Kaerle, ende dat deselve 
Her Jan ende Her Kaerle alsoe wel oeme waren van Her 
Heinric ende van Wouteren, al waren zy vanden nabedde, 
als zy waren van Her Janne, Her Aernde ende Daneele die 
vanden voerbedde waren, dat deselve Her Heinric ende 
Wouter deylen zullen in alle de goede die achter den vors. 
wilen Her Janne ende Her Kaerlen bleven zyn, ghelyc 
den vors. Her Janne, Her Aernde ende Daneele, behoudelic 
altoes dien dochteren die vore oeghen niet en waren, noch 
hen daerin niet en verbonden, haren rechte in allen erfeliken, 
eyghenen ende haefliken goeden. Ende want dese zaken in 
der manieren vorscreven aldus vore de Burgermeesteren ende 
Scepenen verhaelt ende vercleert zyn, soe es derselver Burger- 
meesteren ende Scepenen seggen, verclaren ende terminantie, 
dat de vors. Her Heinric ende Wouter bliven zullen in haerre 
vryer posscssien, ghelyc zy tot hiertoe gheweest hebben in de 

goede vors., toter tyt datse hen de vors. Heer Aernt afwint 
metten vonnesse ende metten rechte tot Zanthoven daerse 
hem verbonden en daer tvonnesse ghewyst was, altoes behou- 
delic haren zusteren ende dochteren ende dat van hen comen 
es haren goeden rechte, etc. 


9 Maart 1418 (1419). 


Besluit betrekkelijk een « arrest over Uyffrenten 
opt lant van Mechelen ». 


Anno Xvii®, mense Marcii die rxa, soe wart overdragen 
by Burgermeesteren ende Secepenen, in volder banck, dat 
Her Heinric Smit, priester, Rentmeester op dien tyt ons 
ghenedichs Heren vanden lande van Mechelen, tAntwerpen 
gherasteert was over de lyfrenten wille die de poirteren 
van Antwerpen hebben op tlant van Mechelen, daerom dat 
hi vercopen moeste den hou van XxL buynderen boschs, 
gheheeten de Mile, gheleghen voere der Anderstant, die 
Her Godevert van Herlaer, prochiaen van Berlaer, ghecocht 
heeft omme ten naesten jare te houwene, ende dat de 
voirs. Her Godevert, van tsvoirs. Rentmeesters wegen, de 
somme van m° gouden cronen dacraf in den wissel tAnt- 
werpen bracht ende gheset heeft, daer de pensionarisen 
mede betaelt syn, dat de stad van Antwerpen, mids den 
redenen voirscreven, gheloift heeft den voirs. Here Godeverde 
onderstant te wesen, ende den hou van den voirs. bossche 
vrylie ende ongestoert te doen ghebruykene. Sonder argenlist. 


1 April 1418 (1419). 


Regeling van betaling der lyftochten door de 
stad Rotterdam aan poorters van Antwerpen 
verschuldigd. 


Wy Burgemeesteren, Scepenen ende Raede vander stad 
van Antwerpen doen cond ende kenlic alle denghenen die 
dese letteren zullen zien of horen lesen, dat wy, ter ernstiger 
beden ende zunderlinge begerten vanden goeden lieden Bur- 
gemeesteren, Scepenen ende Raede vander stede van Rotter- 
damme ende ter liefden ende gunsten van hen met onsen 
goeden lieden onsen poerteren lyftocht opte vors. stede van 
Rotterdamme van haerre lyftocht renten een gheheel volle 
jaer verlengt ende vutgheset hebben, weder dat zy van eenen 
vollen jare in ghebreke of achterstel zyn, of van meer of 
oec Sen min, in deser voegen ende manieren hierna verclaert : 
Te weten es, dat ele pensionarys die van eenen vollen jare 
in ghebreke es of van meer, eene volle jaer rente vute sal 
houden staende, viere jaer lance, zonder daeraf bynnen dien 
viere jaren yet te hebben of te heffen, ende ten eynde van 
dien viere jaren, soe sal die pensionarys, of zyn nacomelin- 
gen, op dat hy daerenbinnen van live ter doot comen ware, 
orde niet eer, hebben Ae heffen bynnen viere jaren daerna 
de vors. eene jaer rente, te weten elx jaers een vierendeel 
daeraf ‘met zynre a ran renten. Ende desghelyx, ware 
eenich pensionarys die alnoch van gheenen vollen jare in 
ghebreke en ware, dat hy verbeyden sal van heffen tot dat 
hy van eenen vollen jare in ehebreke wordt, ende dan sal 
hy dat volle jaer oec viere jaer houden vute staende, ende 
daerenteynden bynnen viere jaren heffen, ghelyc vorscreven 
staet. Behoudelie altoes dien, dat de vors. pensionaryse van 
nu voerdins alle jare haer volle rente heffen zullen, de vors. 
yerste viere jaer lanc ende voert hare volle rente met haren 
achterstelle ghelyc vorscreven. Ende hierin soe hebben wy 
Burgemeesteren, Scepenen ende Raede vander stad van Ant- 
werpen vorgenoemt vervangen ende gheloeft te vervane alle 
onse poerteren lyfpensie opte vors. stede van Rotterdamme 


fol. 


57. 


fel 16 vo, 


— 154 — 


heffende, ende die gheloeft alsule in dien te hebbene dat zy 
dese compositie houden zullen inder manieren vorscreven 
goet, vast, ghestade ende van werden. In orcontscape der 
waerheyt soe hebben wy der vors. stad zegel van Antwerpen 
ten zaken op desen oepenen brief doen drucken. Gegheven 
int jaer Ons Heeren M cccc ende achthiene, opten yersten 
dach van Aprille vore Paesschen, na costume des Hoefs 
van Camerike. 


Item, soe es den vors. goeden lieden van Rotterdamme 
vander stad wegen van Antwerpen gheloeft ende toegheseyt 
dat men hare poerteren noch inwonende bynnen der stad 
of vryheyden van Antwerpen, omme haerre lyftochten wille 
die zy yemende sculdich mogen zyn, niet becommeren en sal, 
houden of rasteren, noch laeten becommeren, houden of 
rasteren. Zonder aergenlist. 


1 Met 1419. 


Ordonnancie « aengaende den bien » en vast- 
stellende « tot wat penninck dat men lyftochtrenten 
sal vercoopen moghen. » 


Gheordeneert bi den Heere ende bi der stad, 
anno XIX°, prima Maii. 


Item, dat nyemend voirdane gheen byen van buten vry- 
heiden, van waer dadt zy, bjnnen der vryheyt vander stad 
bringen en sal, maer salse moeten voeren ter heiden alsoe 
men voirmails gheplogen heeft, ende oec dat deghene die 
van buten byen binnen vryheden nu staende hebben, dat 
zy die byen wech zullen moeten doen ende ruymen tusschen 
dit ende Saterdach avont naistcomende, opte byen verloren, 
half den Heere ende half der stad. Ende dit sullen condegen 
dieghene die de byen houden denghenen diese toebehoren. 

Item, dat men voirdane lyftocht ter quitingen vercoepen 
sal ende bezeglen, op wat goede of pande datse de luden ver- 
coepen willen, den penninc te twee liven om thien penninge 
ende den penninc om achte penninge teenen live, ende hieraf 
sullen makelaers syn Wilhelmus van Hoerne, Godevert Box 
ende Claus vanden Hoevele. Ende soe wie coepen of vercoepen 
wille lyftocht ter quitingen ghelyc vorscreven staet, die sal 
comen tot desen drien oft tot eenegen van hen, ende hieraf 
sal geven coepere ende vercoepere van den nobel ele eenen 
grote. 


6 Mei 1419, 
Vonnis betrekkelijk eene tiende te Santvliet. 


Anno XIX°, mensis Maii die vità, soe wart ghewyst met 
eenen gestrecten vonnis in volre banck van Scepenen, alse 
van des prochiaens tiende van Santvliete int nieuwe land, 
dewelke tiende deselve prochiaen vormaels, eer men dland 
bedycte, overgaf alse verre alse die sier provenden ende 
curen toebehoerde, Quintine Clarenzone, Henrike den Cuelnere 
ende Jacoppe Gobbenzonen, dair eenige, die dairna mede 
dlant ane namen te bedikene, meynden dat zy oee recht 
daertoe hadden, ende dat hen de vors. nit persone dairaf 
toezeggen gedaen hadden, ende dair zy met vele redenen 
op verantwordden, dairmede dat zy meynden dat niemende 
dan hen drien dese x° toebehoeren en soude, den termyn 
die de prochiaen hen gegeven hadde, te weten is XX jare 
lanc. Na aentale ende verantworden van beide den partien, 
dat de vors. rr persoene volcomen waren van haren vermete, 
ende de vors. Xx den vors. termyn lane ongestoert te be- 
houdene, ende dandere partien vellich ende tachter. 

8 Mei 1419. 


Regeling van betaling der ljftochten door de 
stad den Briel aan poorters van Antwerpen ver- 
schuldigd. 


Anno xmmm® ende xIx, opten viu“*” dach in Meye, soe wart 
ghededingt opter stadhuys tAntwerpen, in der Raetcamere, 
bi den Burgermeesteren, Scepenen ende Raidsluden van der 
stad van Antwerpen, tusschen Gheryt van Boschuysen, Rent- 
meester in den lande van Voirne, Jacoppe Vrankensone, 
Burgermeesteren van den Briele, ende Jan Vrankensone, alse 
gedeputeerde ende vutghesonden van Hertoge Jans wegen 
van Beyeren ende van zier stad wegen van den Briele, in deen 
side, ende den pensionarisen lyfrenten heffende op de stede 
van den Briele, inwonende poirteren ende poirterssen der 
stad van Antwerpen, in dandere side, dat de voirs. pen- 
sionarisen van haren achterstelle van haren voirs. lyfrenten 
die sy hebben op de stad van den Briele, die sy van vorledenen 
paymenten tachter staen totten dage toe van heden, vutgheset 
hebben, drie jare lane, na datum des briefs, te weten es 
also schiere alse dese voirs. drie jare om comen selen syn, 
dat men dan den vors. achterstelle sal beghinnen te betalen, 
te weten es elx jaers drie jare lane daerna een derdendeel 
van den voirs. achterstelle, dat es claerlic te verstane dat 
men de lyfrenten, die van nu vordane verschinen sal tusschen 
dit ende Sente-Jansmisse naistcomende, betalen sal tSente- 
Jansdage nu yerst toecomende, oft binnen eenre maent daerna 
ombegrepen ende men sal van dan vordane de lyftocht 
ghelden ende betalen also men van outs gheplogen heeft, 
ende also schiere alse de drie jare naisteomende omme comen 
selen syn, dan sal men jaerlix tderdendeel van den achterstelle 
betalen metter principaelre lyftocht renten, also voirs. es. 
Ende hiermede soe selen de goede lude van den Briele vry 
varen ende keeren moghen tAntwerpen, van allen vremden 
luden lyfpensie hebbende op de voirs. stad van den Briele. 
Sonder argenlist. 


15 Mei 1419. 
Verklaring van eenen schepenbrief. 


Anno Ximll® ende XIX, Xilt dage in Meye, wart gheter- 
mineert bi Scepenen, in volder banck, alse van alsulken 
goeden alse Jacop Lammens voermaels met Scepenenbrieven 
an Antwerpen gegeven heeft Marien, synre natuerliker zuster, 
ende haren kinderen, met vorwaerden dat deselve Marie, 
noch haer kindere, die goede niet en souden moghen ver- 
copen noch ghelosen, overmids dat deselve brief op de na- 
comelinge van den voirs. kinderen niet en spreect, noch 
verbonden en es, ende deselve Marie ende haer kindere alle 
aflivich worden syn, ende de goede voirsereven comen syn 
op der voirs. kinder kindere in den derden graet, dat deselve 
kinder kindere haren vryen wille moghen doen metten voirs. 
goede, nietjeghenstaende tverbant van den voirs. Scepenen- 
brieven, aenghesien dat den Schepenenbrief niet vordere en 
spreect dan op der voirs. Marien ende op haer kindere. 


15 Mei 1419. 


Uitspraak van scheidsmannen in een geschil 
tusschen Jan van Ophem en Margareta, weduwe 
van Geeraard Bellens, en hare kinderen. 


Anno Xmm® ende XIX, opten vyfthiensten dach van Meye, 
soe pronuneieerden ende vuten Her Woutere vander List, 
Ridder, Scoutete, Claus Alleyn, Laureyns Volkaert ende Jan 
Bacheleer, alsulken seggen alse sy op hadden tusschen Jannes 
van Ophem, in deen side, ende Magrieten, Geerd Bellens 
wedewe, ende haren kinderen, in dandere zide, alse van 
alsulken ghescillen als sy onderlinge hadden van zekeren 
goeden ende erven, ghelegen binnen den lande van Hoegh- 


fol. 41 vo, 


fol, 60, 

straten, te Vorssele, te Wortele, oft elder daeromtrent, 
daer sy hen in beiden siden rechts toe vermaten, te 
weten es de voirs. Jannes met scepenenbrieven van Loe- 
venen, ende de voirs. Magriete ende haer kindere met 
scepenenbrieven van Antwerpen, die Heinric vanden Eechove 
beide den partien voermaels bekendt ende verlydt heeft. 
Ende daer beide den partien, bi Burgermeesteren, Scepenen 
ende Raide vander stad bevolen was viere zeggeren te nemen, 
omme hen van den voirs. ghescillen te slitene, ende es dit 
voirs. seggen vut gegeven ende ghesceght in volder banck 
van Scepenen, in der manieren hierna verclaerst: In den 
versten, soe was der voirs. 1111 zeggeren seggen eendrachtelic 
dat de voirs. partien de voirs. goede, daer sy hen beiden 
rechts toe vermaten, hebben ende ghebruyken souden vor- 
dâne half ende half. 


Item, om elc den anderen te gherieven, ende bi consente 
van beide den partien, soe wart verclaert ende gheseeght 
dat Jannes van Ophem voirscreven ende syn nacomelinge, 


de voirs. goede alleene te hemwaert hebben souden ende 
behouden, maer des sal hi ende syn nacomelinge der voirs. 
Magrieten ende haren kinderen ende haren nacomelingen 
op de voirs. gheheele goede, jaerlix betalen moeten ende 
vutreyken twee zistere ende thiene muddeken goeds cust- 
baers rogs jaerlikere ende erflikere renten, tallen Onser- 
Vrouwendage Lichtmisse. Ende omme der voirs. Magrieten 
haren kinderen ende haren nacomelingen van harer voirs. 
erflikere renten te bat ghehouden ende verzekert te wesen, 
soe sal Jannes van Ophem voirs. tusschen dit ende Sacraments- 
dach nu naist toecomende hen goeden onderpandt setten 
daermede dat sy wel bewaert syn, ende met scepenenbrieven 
van Antwerpen, etc. 


Alse van den testamente, dat Heinric vanden Eechove 
ghemaect heeft, etc. 

17 Mei 1419, 


Vonnis in een geschil tusschen Gielis van 
Gotengys en de schuldeischers van Willem van 
Ranst. 


Anno XIX°, Xvil dage in Meye, wart ghewyst met eenen tol 59 ve. 
ghestrecten vonnisse in volre banck van Scepenen, alse 
vander anespraken die de seuldeneren, die scult heysschen 
van Willems wegen van Ranst, ghedaen hebben Gielise 
van Gotengys, mids dat de vors. Gielys des vors. Willems 
goede niet gheaenveerdt en heeft, dat hi van dier ane- 
spraken quyt sal zyn ende verweerdt. 


Mei-Juni 1419, 


Oorlof' tot het dragen van een pantsier. 


Dese persoene heeft de Heere ende de stad orlof ghe- to. 59 ve. 
gheven dese merct pansier te dragen, anno xix°, in den 
Sinxenmerct : 


Laureys vander Bellen, 
Jacop Doedekyn, 

Jan Carspinc, 

Merissus de Vleeschouwere, 
Jan filius Jans, 

Cornelys filius Jans, 
Roelant de Vilers, 

Peter vander Lode. 

20 Juni 1419. 


Van Lysbetten Ansems ende van Janne Dane sone. 


Als van alsulken ghescille als ghehanghen heeft tusschen 
Lysbetten Ansems, aen deen syde, ende Janne Danen sone, 
haren neve, aen dandere syde, soe is gheordineert ende ghe- 
sloten bi den Burghmeesteren ende Scepenen, in de volle 
banc, dat de voers. Lysbeth thuys ende erve daer sy omme 
ghedingt hebben in de Hoeven, terstont hebben, aenveerden, 
ghebruycken ende besitten sal, rastelic ende vredelic, sonder 
storen of calengieren van yemende, ghelyc ende in alle der 
manieren als haer dat toeghewyst is metten rechte van den 
Scepenen in de Hoeven voers. Ende overmids dat de voers. 
Lysbeth ende hare nacomelinge tvoers. huys ende erve, 
aldus teeuweliken daghen rastelic besitten ende ghebruyken 
souden, sonder enighe dedinghe of calaengie vanden voers. 
Janne Danen sone, of van sinen weghen, soe heeft de voers. 
Jan voer den Amman ende voer Burghmeesteren ende Scepe- 
nen gheloift, ghesekert ende lyflie ghesworen aen den Hey- 
lighen, dat hi terstont tvoers. huys ende erve ruymen sal, 
ende der voers. Lysbetten dat laten hebben, ghebruyken, 
besitten ende haren oerbore daermede doen, sonder haer 
of haren vrienden of haren nacomelingen daerin of daeromme 
te mesdoene of te doen mesdoene, heymelie noch openbaer, 
in raide noch in dade, bi hem of by jemende van sinen 
weghen in eniger manieren. Ende wart dat sake dat hiere en 
teghen dade of dede doen, heymelic of openbaer, met rade of 
met dade, dat hy dan staen ende wesen soude soenbrakich ende 
vredebrakich. Behoudelie emmer dien, dat de coepere ende 
vercoepere vanden voers. erve ende lande beide comen sullen 
voer den Scoutete ende Scepenen, ende doen daer haren eed 
op dat mens hen niet gheloeven en wille, wes dat goet ghecost 
heeft, endat dat sal hem de voers. Lysbeth vutreyken ende 
doen betalen sonder vertrec ende sonder eenighe ghenechten 
daerop te volghen of te wachten. Zonder fraude ende arghe- 
list. Datum anno Domini M°. cccc°. xIX°, xx daghe in Junio. 

22 Juni 1419. 
Beslissing van het Magistraat aangaande de Beden. 
Anno XIX, XXII daghe in Junio. 


Het was overdragen, ghesloten ende ghezekert by den 
persoenen hierna bescreven, by trouwen, eeren ende zeker- 
heden, dat zy nemmermeer daerby noch over wezen en zullen, 
noch consent daerin dragen, dat men onsen ghenedighen 
Here eenige bede consenteren of gheven sal, de stad van 
Antwerpen en sal eer onthaven syn ende ontslagen van den 
11° nobelen, die de stad Peteren Pot bezegelt heeft, ghelyc 
als haer tanderen tyden toegheseeght ende gheloift is. 
Presentibus : 


Oden Warve, Burghermeesteren 
Claus van Steelant { 5 5 
Heer Reynere vander Elst 
Heer Gheldolf vander Zennen 
Claus van Wyneghem 

Jan Stevens 

Jan Willebeys 

Ghysbrecht de Coninc Scepenen 
Willem Noyts 

Jan Bacheleer 

Jan vanden Werve 

Willem Aertjans 


Ridderen | 


Claus Colensone 

Jannes vander Voert ; Clercke 
Claus Huevel | 

Brake 

Daneels 


Jan Zymaer 
Laureyns Volkaert 


XXVII 


fol, 60. 


fol. 61 


vo, 


Jan de Blabbenere 
Claus vanden Mortere 
Jan vanden Werve (1) 
Jan de Schermere 
Claus vander Elst 
Gielys Bode 

Costen van Kets 

Jan Couteel 

Claus Alleyn 
Dankaert de Molnere 
Willem van Gavere 
Heinric van Veltham 
Aerd de Coninc 
Gielys Damaes 

Jan van Halmale. 


Juni 1419. 


Vonnis in een geschil tusschen Catharina Core- 
mans, met haren man, en Margareta Coremans, 
met haren man. 


Int jaer Ons Heeren M. coco ende negenthiene, in den 
maent van Junio, quamen tAntwerpen vore Amman ende 
vore Scepenen Katline Coremans ende Michiel van Backen- 
brugge, haer man, in deen partye, ende Magriete Coremans 
ende Wyfvliet van Berchem, haer man, in dandere partye, 
daer tusschen de vors. partyen met eenen vonnesse ghewyst 
wart, mids dat de vors. Magriete een instrument hadde daer 
hare Lysbet Coremans, Michiel Coremans wettige dochter, 
Merten Jan Heylens wyf, de ghifte mede ghegeven ende 
ghemaect hadde, dat dat instrument gaen soude ter stede 
ende plaetsen daert behoert. 


(1) Naast zijnen naam staat een roosje geteekend (zinspelend op zijn 
woonhuis de Roos) om hem te onderscheiden van zijnen naamgenoot, den 
Schepen Jan vanden Werve, die op de Paddegracht woonde. 

12 Juli 1419. 
Ordonnancie « opten brand. » 


Gheboden van tsHeren ende van der stad wegen roi. 47 ve. 
anno XIX, Xi daghe in Julio. 


Item, dat alle deghene die wonen tusschen de Cammer- 
poerte ende tGortersputte, in de rechte strate, ele huys sal 
hebben een oesvat, tusschen dit ende donderdach avont, 
binnen Xi nachten naistcomende. 


Item, desgelyx van der Coepoerten toter Roederpoerten. 


Item, desghelyx van der Meerpoerten lanx der Meeren vute. 
[Ende vordane buten alle de bynnenste poerten.] (1) 


Ende hieraf sal men binnen Xin nachten besoec doen. 


Item, dat eenyegelyc binnen der stad, die gheen borne- 
putten aen haere huyse en hebben, hebben sal ende dagelix 
houden een vat met watere, houdende omtrent een half 
ame oft meer, ende eenyegelyc een goede leeder in-syn 
huys, na dat syn huys hoge is. 


Item, soe syn geordineert 1m Brandmeesters, opdat eenigen 
brand gheviele, dat God verhueden moet, te weten is (Her 
Gheldolf vander Zennen, Willem Noyts, Jan Stevens ende 
Ghysbrecht de Coninc.] (2) Ende dese viere, ende de Burger- 
meesters met hen, sullen dbestier van den brande hebben, 
ende men sal hen onderhorich syn, alsoet behoert. 


Item, dat niement met ghenen langen wapenen, noch met 
swerden, hameren of bilen te brande comen en sal, anders 


(4) Deze zin werd later bijgevoegd. 
(9) Die vier namen werden later doorgehaald, 


fol. 58, 

dan met oesvaten ende anderen behoeften, den brande mede 
te blesschene. 


Wie van allen dese poenten de contrarie dade, dat soude 
staen ter correctien van den Schoutete, vanden Burgermees- 
teren ende van den Scepenen. 


Item, dat alle wandelende ghesellen, rybaude ende rybaut- 
steren, die gheene goede conde gedoen en connen,‚ dat sy 
van goeder namen ende famen syn, oft haer broot met 
werkene ende aerbeyden wynnen, dat die by zonneschyne 
vuter stad ende vryheyt trecken sullen. Ende waer men- 
se na de zonne binnen der stad bevonde, dat die [staen 
souden talsulker correctien al daerop geordineert is, bi den 
Heere ende bi der stad.| (1) 


Item, van der stad eemers, dat men die weder brenge, 
opte correctie. 


12 Augustus 1419. 


Oorlof voor Nicolaas Pant tot het vrije gebruik 
zijner eigene goederen. 


Anno Xrix, mensis Augusti die xr, wart ghewyst met 
eenen vonnisse bi Clause van Wineghem, in volre banck, 
dat Peter Pant sier goede gebrueken sal na vutwisen der 
Scepenenbrieve, syn leefdage lanc, sonder vercoepen of 
becommeren, behoudelie waert hem nootzake dade ende hi 
dat met 11 goeden enapen clairlic betoende, soe soude hi hem 
behelpen mogen met zinen goeden, maer niet met syns wyís 
goede, wel temelic. Sonder argenlist. 


« verbuerea selen huere vorste lith, oft daervoere geven vi riders, de twee 
derdendeele den Heere ende tderde derdendeel der stad. » 


18 Augustus 1419 — 15 Januari 1422 (1423). 


Geschil « tusschen Henric van Ysscot ende Jacob 
Lemmens ende haren medepartien. » 


Int jaer Ons Heeren M coco ende xrx, xvm dage in 
Augusto, soe wert by den Burgermeesteren ende Scepenen 
ghetermineert ende ghesloten opt ghescil dat ghehangen 
hadde tusschen Heinrie van Nysscot, aen deen zyde, met 
zynre medepartyen ende Jan Lemmens ende zyn medepartye, 
aen dandere zyde, daer vele ende lange handelinghen van 
zeggerscape ende anders af leden zyn gheweest, ende daeraf 
dat de Scepenen van Tuernout vore de Burghemeesteren ende 
Scepenen vorgenoemt racoert ende informatie daden van 
zekeren hootvonnessen die daeraf te Lyere ghehaelt waren, 
dat de vors. vonnessen dewelke den vors. Janne Lemmens 
medegingen, haren gance hebben souden ende dat de vors. 
Heinric ende syn medepartye daeraf vellich bliven souden 
mids dat jair ende dach leden ware. 


Item, int jaer Ons Heren M. cccc ende xxII, Xv daghe 
in Januario, soe was hierop weder ghesloten ende gheter- 
mineert bi den Bourghmeesteren ende Scepenen in de volle 
banc, dat sy tregister van der stad, ghelyc alst hiervore 
verclaert ende ghescreven staet, van werden hielden, mer 
waert dat sake dat Henric van Ysscot of syn sone, Jacob 
Lemmens aenspreken wilde van anderen saken die den 
hootvonnissen of den register niet aen en rueren, dat sy 
dairaf malcanderen te rechte stellen zullen ter stede dair 


dat behoirt. 


fol. 57. 


Augustus 1419, 


Ordonnantie ter beteugeling der ontucht. 


fol. 53 ve. Gheordineert by den Heere ende by der stad 
anno XIX in Augusto. 


Van nader clocken int bordeel te gane. 


Item, dat men nergherinx bynnen der stad na der diefclocken 
bordeel houden en sal, noch in stoven noch in bordeele 
nyemende in laten en sal noch gheselscap laten hebben. 


Item, dat men in de bordeele na der clocken, gheen vier 
hebben en sal noch keerslicht, noch gheenrehande berrende 
licht noch vier. 


Item, dat niement wie hy zy, groot of cleyne, meerder 
of minder, na der diefclocken in de bordeele noch in de stoven 
wandelen, keeren of verkeeren en sal, noch den vroukene 
eenigen overlast ane leggen, heysschen noch begheeren na 
der diefclocken. 


Ende wie hier jegen dade in eenigen vorscreven poente, 
hy ware groot of cleine, die soude telken verbueren, telke 
mu oude scilde, 1 den Heere, 1 der stad en 1 diet voertbringht. 
Ende des en sal men nyemende verdragen. 


mei 


Augustus 1419. 
Belasting der « buytenbieren. » 


Het es gheraempt met eenigen goeden luden, die gerne 
brouwerie tAntwerpen opsetten souden, dat alle bier dat 
vut Hollant quame ende in Hollant ghebrouwen worde, X grote 
van elken vate ten minsten meer gheven soude van assisen, 
dan van biere dat de poirters hier binnen brouwen, op de 
ghelike ordenancie oft smake van biere, nochtan soe souden 
de poirters van binnen, haer bier dat sy hier binnen brouwen 
souden, also diere moghen vercopen ende pennewaerden 
alse dat bier dat vut Hollant quame. Behoudelie oee nochtan 
dien, dat de stad van Antwerpen haren poirteren de assise 
noch lichten mochten opdat sy wilden. 


Item, dat de goede lude die hier quamen brouwen, gheven 
souden van elken vate biers dat men pennewaerde omme 
v Ynghelsche de ghelte, Xxi1 grote der stad van assisen, 
maer waert dat sy hen ane de hoghe brouwerie niet behouden 
en mochten, soe souden sy dan bier mogen brouwen ghelyc 
anderen poirteren ende opten exchys ghelyc anderen poirteren. 


Behoudelic dat de stad altyt soude mogen doen brouwen 
bier buyten tot harer provancien, alse sy binnen niet ghe- 
noech ghesustineert en ware van biere ter stad behoef, altyt 
sonder begryp ende sonder argenlist. 


Gheraempt anno xIx° in volder banck, mense 
Augusti. 


fol, 62. 

Augustus 1419. 


Verklaring van eenen Schepenbrief. 


Anno XIX, in de maent van Oeghste, soe was vutgegeven 
ende verclaert i in der volder banck, by Burgermeesteren ende 
Scepenen, van alsulken scepenenbrieven van Antwerpen, alse 
wilen Heinric van Sompeken bekendt heeft Janne, sinen 
natuerliken sone, van xv @& ouder Coninx grote tornoyse 
eens henendragens, oft een pond ouder grote erflic daervore, 
ghelyc alse denselven scepenenbrief nairdere verclaert, dat 
deselve Jan van Sompeken jaerlix heffen sal ende sculdich 
es te heffen een pond ouder Coninx grote tornoyse, Lwintich 
chysguldenen voer tpond gherekent, sonder mindernisse oft 
afslaen vanden voirs. xv ®& oudere Coninx grote tornoyse, 
toter tyt toe, dat hem deselve xv ®& oudere grote tornoyse 
in eenre gheheelere sommen vol ende al betaelt selen w esen. 


5 September 1419. 


Besluit betrekkelijk de erfrechten van het kind 
van Jan Bode. 


Anno XIX, v dage in den maent van Septembry, soe wart 
gheordineert by den Burghemeesteren ende Seepenen tusschen 
Janne Boden, zone wilen Heren Peter Boods, Ridders, aen 
deen zyde, ende den momboren van desselfs Jans kinde, 
aen dander zyde, dat tselve kint niet deylen en sal in gheenre- 
hande goede die denselven Janne van den vors. wilen Heren 
Peteren, zinen vader, bleven ende verstorven mogen zyn, 
ende dat oec dbsenen deselve Jan niet deylen noch heffen 
en sal in gheenrehande goede die zinen vors. kinde ver- 
schenen mogen zyn zyder dat de moeder van live ter doot 
guam. 

11 September 1419. 


« Accord tusschen Antwerpen ende Liere van 
den correctien van Liere. » 


Al waest zo, dat om eenigher twifelingen wille die de 
stad van Antwerpen hadde, alse hootstad van den mercgraef- 
scape, dat de stad van Liere van rechtswegen niemende 
en soude mogen corrigeren metten Here, sonder aenzien 
der stad van Antwerpen, te weten es persoene die onredenlic 
leven ende die men metten rechte niet wail ghecastyen en 
soude connen, soe syn de Burgermeesters, Scepenen ende 
Raed der stad van Antwerpen voirs. bi claeren onderwise 
der goeder stad van Liere ende oec bi goeder informacien 
die sy daeraf ondersocht ende bevonden heeft, wael te binnen, 
dat de stad van Liere van ouden tiden herneder, also wel 
an Hertogen Jans tide alse sint dier tyt ghepossesseert ende 
heerbracht heeft correxien te doene over de persoene die 
hen mesgrypen, ende die binnen der stad van Lyere ende 
haren byvange gheseten syn, dats te verstane van saken 
die men op lyf oft op let stelt, dat men dat altyt doen sal 
bi den Mercgreve Scouthet van Antwerpen, ende van anderen 
cleynen saken, metten Scouthet van Liere, ende dat gheen 
vutseggen van tide vut te bliven voirder streeken en sal 
dan vut der stad ende vut den byvange van Liere, alsoe 
sy dat heerbracht hebben. Also dat de voirs. stad van Ant- 
werpen die voirs. twifelinge te nieute leeeht ende wail te 
vreden es, dat de stad van Liere harer possessien ende heer- 
bringen daeraf ghebruyke also sy tot heertoe van outs 
ghedaen heeft, behoudelie altoes der stad van Antwerpen 
ende oee der stad van Liere, in allen anderen saken haren 
goeden rechten ende heerbringene. Sonder arghenlist. Dit 
was ghedaen int jaer Ons Heeren Mm. ccco ende xIX, Xi 
dage in September. 


N. NICOLAY. 


fal. 


63 


fol. 49 v°, 


fol, 16 ve. 


September 1419. 


Schepenbrief" van Antwerpen aan de stad in 
bewaring gegeven ter beschikking van partijen. 


Anno XIX°, mense Septembri, soe wart overdragen bi Bur- 
germeesteren ende Scepenen, dat een schepenenbrief van 
Antwerpen, die Lysbet van Buerstede vormaels bekendt heeft 
ende verlydt Katlinen van Buersteden harer nichten, wettich 
wyf Jacop Henrix soene vanden Hove, van Xxi1° oudere 
seilden eens, sal bliven rustende tot Katlinen ende tot hairs 
mans behoef onder de stad, te weten is onder Clause Colen- 
zonen, welken scepenenbrief begint aldus: « Wy Arnoud 
van Ymmersele ende Jan vanden Werve, Scepenen etc. » 
ende eyndt « M cccc ende xvi1, twintich dage in Octobry, » 
gheteykent met Johannes vander Voert hantteyken, etc. 


9 October — 12 December 1419. 


Bevestiging der leenheerlijke rechten van Laurys 
Volkaert in het dorp Hove. 


Het sy cont ende kenlic allen luden dat int jaer Ons Heeren 
als men secreet M ccc ende tseventich, omtrent Merte, Sente- 
Laureys van Hoeve ontfine een leen van Laureyse Volkaerde, 
dats te wetene de tiende van Sente-Laureyns, dat appoert, 
dat erven ende dat onterven, alsoe dat Sente-Laureys vors. 
van den vors. Laureynse Volkaerde dit vors. leen houdende es, 
ende vordane sculdich es te houdene. Ende heeft oec daeraf 
denselven Laureyse Volkaerde tenen manne gheset Wouteren 
Stoemanne, Willem Stocmans zone was, dewelke van zinen 
wegen nu erft ende onerft, maer soe wanneer ende alsoe 
menichwerven alse Laureys Volkaert wille, soe mach hy 

toten ervene ende onervene setten soe wien hy wille. Behou- 
delie emmer, dat deselve Wouter des vors. Laureyse Volkaerds 
man sal bliven, ende ghebrake zyns, dat men hen altoes 
eenen anderen setten soude. Ende dat vors. leen hout Laureyns 
Volkaert van Mirvrouwen van Vlaenderen. 


Item, soe hout Laureys Volkaert van Mirvrouwen van 
Vlaenderen dwater dat men heet tVrychout. 


Int jaer Ons Heeren Mm ccco ende xix, rx dage in Octobry, 
soe wert ghetermineert in de banc van Scepenen daer by 
ende over waren Her Gheldolf vander Zennen, Wyneghem, 
Stevens, Willebeys, Aerscot, Werve, Aertjans als Scepenen, 
dat Laureys Volkaert hebben ende behouden soude zyn recht 
ende heerlicheyt tSente-Laureyns te Hove na vutwysen der 
cedullen boven verclaert, ghelyc ende in alle der manieren 
dat zyn vader ende hy tot heertoe herbracht ende ghehadt 
hebben, tot aen der tyt toe dat hen dat afghewonnen sal 
worden metten rechte, ter steden ende plaetsen daer dat 
behoeren sal. 


N. Hoever. 


Int jaer vors. opten xu“*” dach van Decembry, soe wert 
anderwerf ghetermineert, in de volle banck van Scepenen, 
dat den vors. Lauwereynse Volkaert ghescien soude dat boven 
ghescreven staet, ende voert dat zy hem eenen man setten 
souden ende hy hen eenen meyere ende voert dat de laete 
zinen meyere wysen souden, ghelyc zy vormaels ghedaen 
hebben. Ende dit souden zy al doen bynnen den ghenachte. 


fol. 63. 


fol, 64, 


19 October 1419. 


Goedkeuring der rekening van Nicolaas van 
den Hovel over « de reyse van Dordrecht. » 


Int jaer Ons Heeren M. cccc. ende neghenthiene, XIX dage 
in Octobry, soe rekende Claus vanden Hovel in de banc van 
Scepenen vander reysen van Dordrecht, ende van den thien 
hondert ecroenen die hy van Peteren Pot ontfaen hadde, 
ende die tot der voirs. reysen eghinghen, ende van al dat 
hy anders daertoe ontfaen hadde ende weder vute gegeven, 
ghelye syn rekeninge begreef, die hy der stad overgaf. Van 
welker rekeninghen ende bewise hen de Burghmeesteren ende 
Seepenen hilden wel ghepaeyt ende content ende hilden 
die goed ende van weerden, ende scouden daeraf quite tallen 
dagen. Ende hier waren bi ende over Claus van den Werve 
ende Willem Noyts, Burghmeesteren, Claus van Wynegheem, 
Jan Willebeys, Ghysbrecht de Coninc, Jan vanden Werve 
ende Willem Aertjans, Scepenen, Claus vanden Mortere, 
Rentmeester, Jan vanden Werve ende Jan vanden Houte, 
Godeverts sone, die voermaels daer by gheweest hadden, 
Claus Colensone ende Jannes Daneels, Secretarise. 


N. NrICorAY. 


October 1419. 


Besluit over eene uitspraak van scheidsmannen 
in een geschil tusschen Hendrik Doerinx erfgenamen. 


Anno xIX, in de maent van Octobri, soe wart overdragen, 
gesloten ende ghetermineert bi den Burgermeesteren, Scepenen 
ende Raide vander stad, in volder banck, dat alsulken seggen 
alse Bouden Cortpape ende Goesem Pelgrym ende Gheerd 


Gn TIES 


de Wilde, als overman, gheseeght hebben tusschen Janne 
Heinrix Doerinx sone, in deen side, ende Gielys Alaertszone 
kinderen, daer moeder af was Arkenraet, Heinric Doerinx 
dochter, ende daer Willem van Breden af ghemachticht was 
vander kinderen wegen, in dandere side, quite sal syn ende 
van nu vordane te nieute es ende van gheenre weerden, 
mids zekeren terminacien ende verclaernissen die voirtyts 
in der banck daeraf over leden syn ende verclaert, daerin 
dat de sake quite ghescouden was, die Jan Heinric Doerinx 
sone metten voirs. seggene heysschende was, ende dat deselve 
Jan Heinrie Doerinx sone den voirs. Willeme van Breden 
vutreyken sal ter voirs. kindere behoef de somme van 
XXiir gulden Vranxe cronen, ende alsulke xir gulden 
cronen alse Janne Heinric Doerinx sone anegheseeght waren, 
selen quite syn ende te nieute, mids den voirscreven redenen 
die voirtyts daeraf in der banck over leden ende getermineert 
heeft gheweest, ghelye dat bi den Burgermeesteren ende 
Scepenen van der stad dat betuyght ende claerlic bevonden 
es, etc. 


4 November 1419. 


Afstand aan de stad door Jan Meyngiaerts 
hinderen van een gedeelte erf « opten werf. » 


Int jaer Ons Heeren M. coco ende neghenthiene, viere 
dage in Novembry, soe was overdragen, gewillecoert ende 
ghesloten bi den Burgermeesteren, Scepenen ende Raide 
vander stad in volre banck, bi den vervolge, beden ende 
begerten der kindere wilen Jannes Meyngiaerts ende haren 
naisten vrienden, dat de plaetse van den werve teynden der 
voirs. kindere huysinge opten werf tot den watere toe, 
achter streckende daer den steeger staet ende achter omme- 
gaende, also verre alse de erve vander huysinge strect, van 
nu vordane tallen dagen der stad van Antwerpen toebehoeren 
sal ende toebehoert omme een ghemeyn opslach te wesen, 


hd 


fol, 64, 


fol, 57, 

ende dat de voirs. kindere ende haer nacomelinge ontlast 
selen syn tallen dagen eenigen cost, last, oft moeysel daeraf 
te hebbene in eeniger- manieren, maer deselve kindere ende 
haer nacomelinge, dien de voirs. huysinge toebehoeren sal, 
selen altyt haer hanthooft buten den mercten behouden, 
na der stad rechte, ende oec der plaetsen ghebruyken alse 
sys behoeven ghelyc anderen poirteren. Sonder argenlist. 


9 November 1419. 


Bepaling der rechten van Christina Baerts, 
vrouw van Jan van Eleghem, in den eigendom 
van een huis. 


Int jaér Ons Heeren M coco ende negenthiene, 1x dage 
in Novembry, soe wart overdragen ende gheordineert in de 
volle banc van Scepenen, dat Kerstine Baerts, Jans wyf 
van Eleghem, hebben ende behouden sal de helft van den 
huyse daer zy nu in woent, ende die deselve Jan, haer man, 
vercocht hadde Janne Pauwels, den hanscoenmakere, ende 
dat oec deselve Jan, haer man, die helft van dien huyse 
nemmermeer en sal voert mogen vercoepen noch becom- 
meren, maer waert dat de vors. Kerstine de helft van dien 
huyse vercoepen woude, soe soude de vors. Jan Pauwels 
de naeste daeraf zyn te hebbene vore yemende anders. 


11 November 1419. 


« Valuatie van gelde. » 


Gheordineert anno Xix° op Sente-Mertensdach rol 65 ve. 


in den Winter gheduerende tot Sente-Mertensmisse 
anno XX°. 


Inden yersten es gheordineert 
dat men heffen sal vore elken 
ouden groten … ì . Hr grote IX miten 
Item, vore den chysguldenen 
sal men heffen ’ Â . XL 1/2 grote 
Item, vore den ouden scild 
sal men heffen d ì . mischellingen vi deniers grote 


Maer overmids dat de goede lude van der stad ane haer 
ghelt verloren hebben ende de tyt zeere costelic ende zwaer 
es gheweest, soe es gheconsenteert ende gheoirloeft dat men 
van renten die men heft op pande die bynnen der vryheyt 
van der stad gelegen zyn, ende daer de stad haer assise heft, 
hieraf gratie hebben sal tot Sente-Jansmisse naestcomende, 
dats te wetene dat men tusschen dit ende Sente-Jansmisse 
van den vors. renten bynnen der vryheyt van der stad niet 
meer van chyse betalen en sal, dan vore den ouden groten 
ur grote. Item, vore den chysguldenen 11 schellingen grote 
ende vore den ouden scilt mir schellingen grote. Behoudelic 
dat men op Sent-Jansdach Baptisten naestcomende van chyse 
die dan verschinen sal, heffen sal nader ordinancien boven 
verclaert ende alsoe vordane tot Sente-Mertensmisse toe, 
maer quame hierenbynnen eene nuwe munte, soe soude 
men daerop ordineren alsoet behoeren soude. 


Item, vore gulden mottoene of de weerde 

daervore $ / i f . XXXIIII grote 
Item, vore gulden mottoene of xxvi1 grote 

daervore daer de brieve out zyn vore den jare 

LXXX of vanden jare LXXX. À . XXX grote 

Item, vore mottoene of Xxvi1 grote vore den mottoen daer 
men bier ende broet mede coept bynnen Antwerpen, sal men 
gheven XXxvi1 grote als nu gaen. 

Item, dat men geven sal 
vore gulden nobele goet van 
goude ende van gewichte of 
de weerde daer vore . vurschellingen ni deniers grote 

Item, tot Sente-Jansmisse sal 
men heffen ; . vim schellingen 1 deniers 

Item, vore Vleemsche nobele 
die Hertoge Philips dede slaen vur schellingen 1 deniers grote 

Item, tot Sente-Jansmisse sal 
men heffen . vir schellingen grote 

Item, vore nobele die ghecocht zyn gheweest zyder djaer 
van XIII, sal men gheven vu schellingen, vur deniers grote, 
het en zy dat de brieve zunderlinge vorwaerden in hebben. 

Item, vore Vranxe cronen 

Item, vore Royale 

Item, vore Antwerpsche scilde 

Item, vore gulden Peters 

Item, vore Mechelsce scilde 

Item, vore ponde zwerte 


ele stuc hieraf 111 schellin- 
gen 1 deniers grote ende 
tusschen dit ende Sent-Jans- 
misse en sal men maer III 
schellingen grote heffen. 


Item, men sal gheven ix franken vore vri Vranxe cronen. 

Item, vore Hollantsche guldenen…. XXXIII grote 1 Yngelsche 
ende hiervore sal men gheven tot Sente-Jansmisse XXXII 
grote. 

Item, vore Rynsche guldenen. è j XXXVII grote 
ende hiervore sal men geven tot Sente-Jansmisse XXXIIII 
grote. 

Ende alle andere gout sal staen ter moderatien van den 
Scepenen. 

Item, alle vorwaerden van Vleemschen ghelde van den jare 
van LXXX ende daer te voren, sal men gheven Vleemsch ghelt 
als nu in Vlaenderen gaet of vir vore v1 als hier gaet, I thuyn 
vore 11 grote. 

Item, van den jare LXXXI tot LXXXVII toe, sal men gheven 
ghelt als nu gaet. 

Item, van den jare LXXXvm1 tot Xcu, sal men gheven VII 
Yngelsche vore m1 grote. 

Item, van den jare van XxcHm toten jare van X, sal men 
betalen Vlaemsch ghelt of vim vore vi. 
Item, van den jare van Xx heerwart sal men gheven gelt 
als nu gaet, te weten 1 thuyn vore 1 grote. 
Item, dat men gheven sal alle miten 11 vore eene, vut- 
genomen corte erucen dat die doen sullen stuck 1 mite. 
Item, dat men gheven sal vore 
nobele van lyftocht opte steden die 
spreken goet van goude ende van 
gewichte ofte de weerde ‚ vir schellingen vir deniers 
Item, vore cronen op steden van 
lyftocht . uu schellingen 11 deniers 
Item, Hollantsche guldenen opde 
steden vore elken guldenen ‚ XXXIIII grote 
Item, van allen hueren van lande, van huysen, van boden 
etc. sal men gheven ghelt als nu in borzen gaet. 


13 November 1419 — 14 December 1427. 


Ordonnancie « vanden wiltbrade, torven ende 
vlas. » 


Anno XIX, Xi daghe Novembris, soe was gheordineert 
lende weder vernieut anno XXv1, v1ja Januarii. Item, dit gebot 
was vernieut bi den Here ende bi der stad anno XXv11, mensis 
Decembris xii dage] (1) 


Inden yersten, dat alle deghene die met wiltbrade omgaen, 
te weten met coninen, ganzen ende vogelen ende alle wilt- 
braet etc., al dat wiltbraet dat sy hebben teenenmale sullen 
moeten bringhen ter merct ende opembaer ter venten legghen, 
sonder dat te verberghene in haer huyse oft in haren scoet 


(4) De zinnen tusschen haakjes werden later bijgevoegd. 


XXVII 12 


fol. 65 


Te 


oft anders in eeniger manieren. Ende soe wie de contrarie 
daeraf dade, dat die verboeren soude dwiltbraet, ende daertoe 
van elken stucke dat men alsoe verborghen vonde v1 (1) grote, 
Ende hieraf zelen de Coermeesteren besoeck moghen doen 
tharen huyse ende eldere alsoe dicke als den Koermecsteren 
hen eghenueghen sal, ende oee van den vercoepers haren eedt 
hebben alsoe dicke als hen: ghelieven sal. | 


Item, soe en zelen zy nyement eheen wiltbraed thuys 
moghen seynden noch draghen, noch doen seynden noch 
doen draghen [daer zy geld af nemen,| (2) maer soe wie 
wiltbraed hebben wille, die sal comen op de merct ende 
coepent daer-tsinen scoensten, op deselve peyne, ende daertoe 
opte ‘correcte van den Heere ende van der stad. 


Item, soe en sal nyement tseghen loepen noch gaen, om 
wiltbraed noeh om hoendere te coepen, dat de goede liede 
hier ter merctwaert brenghen om te vercoepen, opde vors. 
peyne ende op de.vors. correxie, [ende hieraf maict de stad 
Koermeesters alle degene die den Here ende der stad eet 
gedaen hebben ende voert alle deghene die de poerten sluyten 
te water ende te lande, ende die sullen oie mogen hebben 
der liede eet alsoe dicke als zy willen ende daertoe Herman 
Cant ende Hubrecht inden Wolf.| (2) 


Item, mêèn sal niet dierdere gheven gheenrehande wiltbraed 
dan hier nabescreven’ staet, maer min die wille. 


Item, een wilde gans niet hoeghere-dan v1 grote, maer 
min die wille, de beste. 

Item, een conin niet hoeghere dan 11 1/2 (3) grote, maer min 
die wille, dbeste. 

Item, eenen entvoghel, den besten niet hoegef dan ur (4) 
grote maer min die wille. 


(1) Later veranderd in Xu, met bijvoeging der woorden: « den Here 
ende denghenen diet. voerbringt. » 
De zin tusschen haakjes werd later bijgevoegd. 
Later veranderd in v. 
Later veranderd in uu. 

Item, een pylsteert 11 grote en een sweenken 1/2 grote. 

Item, een wulp niet hoeger dan 11 (1) grote, maer min 
die wille. 

Item, twee scotwulpe voer eenen: wulp. 

Item, 1 pluviere niet hoeghere dan 1 grote maer min 
die wille. 


Ende alle andere cleyne vogelen na davenant van dat 
hier ghescreven staet. Ende wie hieraf de contrarie dade 
op deselve peyne ende op de correxie vanden Here ende 
van der stad. 


Item, men sal gheene torve, de beste niet dierdere moghen 
vercoepen dan vir schellingen erote dlast, maer min die 
wille, vutghenomen boudeloetschen torf, ende wiese dierdere 
gave, die soude verboeren 111 cronen, een derdendeel den 
Here, 1 derdendeel der stad, ende 1 derdendeel denghenen 
diet bevonde ende voertbracht. 


Item, dat men gheen vlas hier in der stad en sal moe hen 
coepen noch vercoepen anders dan Saterdaeghs, vutghe- 
nomen in de jaermercten. 


Item, dat gheen vremd man noch wyf hier ter merct 
gheen vlas en selen moghen eoepen -noëh bevorwerden;, 
voer der Xx“ uren voer noene, op tvlas verboert dat sy 
ghecocht oft “bevorwert hadden, ende op de peyne vân 
IT Royalen, 1 derdendeel den Here, 1 -derdendeel der stad: 
ende 1 derdendeel denehenen diet voertbrachte. 


Item, dat alle man zyn pennewerden âlsoe mindere ende 
af zette, na dat tghelt ghehoeght is, als dat de stad egheene 
noet en hebbe selve daer ordinantie op te maken, want 
de stad niet en meynt dat men alsoe diere alle goet gheven 
sal omme swaer ghelt alst omme licht ghelt te gheven 
plach. 


(1) Later veranderd in nu. 


fol. 66, 


— 180 — 


Item, van eenen haze. . . . vi grote 
Item, van eenen velthoene. … 11/2 grote 
Item, van eenre lammoengien. II (1) grote 
Item, van eenre sneppen . … 1 grote (2) 
Item, van eenen vanneele . . 1 Yngelschen 
Tier Veen Ze nee en RTG 


niet meer 
maer min 
die wille 


/ 


Item, 1 @ roetender keersen vi Yngelschen ende niet 
hoeghere. 

Item, dat men azyn, zeepe ende alle andere cleyne 
pennewerde sette na tverloep van den ghelde. 


29 November 1419. 


Zoen tusschen Peter Jan Heyns en Hendrik Joes. 


Anno XIx°, mensis Novembris die XXIlIa, soe was een 


soendinc ghesproken bi den Burgermeesteren, Scepenen ende 
Raide vander stad in der Scepenencamere tusschen Peteren 
Jan Heyns, in deen zide, ende Henric Joes, voere ogen 
staende ende over hem selven ende over zinen broeder ende 
over zine vriende ende hulperen die hi vervine, in dandere zide, 
alse vander quetsuren die de vors. Henric Joes ende zine 
hulperen ghedaen hadden Peteren vorgenoemt, in deser voegen 
dat Henric vors., over hem ende over zine hulperen, den 
vors. Peteren vergheffenisse bad. Item, dat Henric vors. geven 
sal ende betalen den vors. Peteren LXXV guldene, te weten 
is 1x oude tuyne over elken gulden, te betalen deen helft 
te Sinxenen naistcomende, ende dandere helft te Bamisse 
dairnaist volgende, ende dairaf soude hi Peteren vors. goeden 
borge setten tusschen dit ende Kerssavond naistcomende. 
Ende hiermede soe seide mense wael ende wettelic versoent 
van allen gescillen over hen ende over haer hulperen, mage 
ende vriende in wederzide, op soenbrake ende op vredebrake. 


(41) Later veranderd in vi. 
(2) Later veranderd in nu Yngelschen. 

25 November 1419. 
Bewijsschrift eener pelgrimagie ingeleverd. 


Int jaer Ons Heeren M ccco ende xIx, Xxv dage in 
Novembry, soe wart ghepresenteert vore Willeme Noyts, 
als Burgemeester, Ghysbrecht de Conine ende Lauwereys 
van Aerscot, Scepenen, den brief van der pelgrimagien die 
Jan van Tuernout, Aertszone van Tuernout, ghedaen hadde 
te Rutsemedou in beternissen van Gheerde de Jaghere. 


7 December 1419, 


Beslissing over het bezit eener korenrent. 

Int jaer Ons Heeren M cccc ende neghenthiene, seven dage 
in Decembry, soe wart in de banc van Scepenen overdragen 
ende ghesloten dat Wouter Gheerts, de drayselere, ende 
zyn nacomelinge hebben ende behouden soude alsulken drie 
zistere rogs erfelic als denselven Wouteren bleven ende 
verstorven waren van der doot van wilen Janne Blondeel, 
Heinrix zone, sinen neve, na de ghetuyghenissen die de stad 
vormaels daeraf ghehoert heeft ende na de vonnesse die 
tÄAntwerpen daeraf ghewyst hebben gheweest, dat deselve 
Wouter dien erfrogge hebben ende heffen soude op Godeverts 
van Woelputte ende zyne zuster goede, welke goede vormaels 
vutghegheven waren op omtrent vir zister erfrogs, daeraf 
dat die rogge afghequyt es tot opte vors. drie zistere rogs 
erfelec, ghelyc als dat de Meyere ende Scepenen van Merblas 
opten dach van heden claerlic vore Burgemeesteren ende 
Scepenen bekendt ende verleden hebben. 


fol. 65 vo. 


fol. 64. 

1419, 
Ordonnancie over het storten van vuilnis, enz. 


fol. 10 ve, Gheordineert bi den Here ende bi der stad 
AAN Or KAN: 


Item, soe wie dat in doude veste tusschen de Mere ende 
Nuwestraet poerte eeneghe vulnisse droeghe oft dade draghen, 
bi daghe oft bi nachte, dat hy verboeren soude, telken male 
dat. ment bevonde, twee Royale, ende twee poerters sullen 
mogen hieraf eenenyegeliken coren, gelye den Coermeesters. 


Item, dat niement gheene vulnisse meer en voere noch 
en draghe voer Faucons hof, noch tusschen de Perdebrugghe 
ende de Selycpoerte, opte voirs paync. 


Item, dat men in de drenke, ‘royen oft vesten van der stad 
gheen vulnissen noch pryen werpen en sal, noch verkene 
daerin driven ; wie dat men bevonde dat alsoe dade, dat hi 
staên soude ter correxien van den Heere ende van der stad. 


Item, soe wy dat ganse oft enden in de drenke vonde, 
dat men die slaen sal ende vaen, gelye als voirmaels geboden 
heeft geweest. 


1419. 
Zegel verloren door Jan de Coninc alias de Meyere. 


Anno XIX°, soe toende Jan de Coninc alias de Meyere, dat 
hi anno XV1n°, Xima mensis Oetobris, zinnen zeghel verloes, 
ende begeerde soe wes voirdane van dien voirs. dage voirt 
daermede bezegelt wordt, van gheenre weerden te sine, mids 
der redenen vors. Presentibus Burgimagistris et Scabinis. 

Omstreeks 1419. 


Vonnas èn een geschil tusschen Gielis van Gottengys, 
namens Maria van - Ranst, zijne zwagerin, en de 
wilvoerders van het testament van Willem van Ranst. 


Mids dat de ghescillen die syn tusschen Gielise van Gotten- 


eys, inden name van Joffrouwen Marien van Ranst, sier 
swegher, in deen zide,- ende den testamentoers van wilen 
Willem van Ranst, in dandere zide, sprutende uten testemente 
dat Willem van Ranst ehemaect heeft, comen syn in beiden 
ziden voer de stad van Antwerpen, omme daeraf ghericht 
te zine ele na dat hi na sinen bescheiden daertoe taelt, 
soe ecst dat de goede lude vander Wet, aenghehoert hebbende 
des de partien in beiden ziden, ele tot sinen rechte dienende, 
zeggen ende allegeren willen gheraemt ende daerop ghe- 
delibereet hebben, dat de stad ende de goede lude vanden 
eherechte hegheen scheiders noch wysers en syn van eenigen 
testamente, ende die hen daermede behelpen willen, dat 
die volgen ten steden ende plaetsen daer dat behoert, ende 
daermede soe settet de stad van haer. Behoudelec alle sce- 
penenbrieven die buyten den. testamente -ghemaect. syn in 
harer macht blivende, na oirdinanchie ende wysdoeme van 
Scepenen. 


25 Januari 1419 (1420). 
« Calengieringe » van een huis te Roosendaal. 


Anno XIX, XXV dage in Januario, soe wart overdragen in de 
banc van Scepenen dat Jannes de Vooght over hebben soude 
alsulken coep als. Barbele vanden Hoede ghedaen hadde ende 
ghecocht jeden Raese van-Liedekerke ende zyn kindere in de 
Le t hi ar nennen) « - 
stat van Roesendale, mids dat de vors. Jannes dien coep 
bynnen jaers van naerderscape ghecalengiert heeft. 


fol. 54, 


fol. 66. 


fol, 63 ve, 


3 Februari 1419 (1420). 


Getuigenis betrekkelijk de voorwaarden van 
verkoop eener hoeve. 


Getuycht anno xIx°, m1 dage Februarii, presen- 
tibus den Lantdeken, den Amman, Her Gheldolve 
vander Zennen, Janne den Blabbenere, Janne van 
Berchem, Janne van Wezele, Willeme van Hoerne, 
Her Bertelmeeuse Janssone, Persoen te Wezele 
ende Her Jan Bollant, Priesteren, ende Merten 
Bac. 


Eerwerdige Lieve Heren. Als van sulker coepmanscap die 
ghedaen ende ghesciet es tusschen den eerbaren personen 
Jan van Woude, opte een zide, ende Gheraert Bac, op die 
andere zyde, te weten van eenre hoeven, die gheheeten es 
tGoet daerboven, met alle haren gronde ende erve, ende 
plach toe te behoeren Willem Peter Mertens zone ende nu 
in pachte heeft Michiel Jacops sone, soe es ons wel kenlic: 


In den yersten, dat Gheraert Back den vors. Jan van Woude 
dese vors. hoeve vercocht heeft, onder meer worden dwelke 
plegen te ghesciene tusschen coepers ende vercoepers, omme 
een somme van vi° ende xir nobelen Enghels, daer’ deen 
coepman den anderen ter wisseleren sceydinge van Ant- 
werpen mede betalen sal ten dage van betalen. Ende Jan 
van Woude gheloefde Gheraert Back dese vors. v1° ende X11 
nobelen te betalen van der Paeschmerct te Bergen naest- 
comende over een jaer ende binnen Onser Vrouwenkerke 
tAntwerpen, ende hieraf gheloifde Jan vors. Gheraert Back 
goede vestenisse te doene met ghoeden zekeren borgen, toet 
hem, toet Gheraerds Bacs ghelieve, van welken borgen yegelic 
hem verbinden sal als principael, ende dit soude ghesciene 
met goeden Antwerpschen scepenenbrieve, 


Item, Gheraert Back gheloefde den vors. Jan ran Woude 

dese vors. hoeve te vryen ende te waren van allen commere 
met vive Yngelsche nobelen, ende stonde daer meer commers 
op dan vive Yngelsche nobelen vors., daerjegens soude Jan 
van Woude afslaen den pennine xvm penningen, ende stonde 
daer min commers op, dat soude Gheraert vors. te baten 
comen den pennine Xxv1It penningen. 


Ende wy verstonden op dien tyt dat engheen andere dinc 
commer zyn soude dan renten, scult of heymelike gheloiften, 
daer Gheraert dese vors. hoeve mede bezwaert mochte hebben. 


Item, als van LX scapen, gheheeten oeyen, es ons kenlic 
dat Gheraert Jan van Woude in dese coepmanscap vraechde 
of hy die coepen woude, daer Jan vors. zyn beraet op nam 
een zeker tyt ende Gheraert bevorwaerde ende seyde Jan 
waere dat hyse niet en cochte, dat hyse dan te half Meerte 
naestcomende tot hem trecken soude. 


Item, van den vutdyke die Claus Symons zone jegen Ghe- 
raert Back ghepacht heeft om drie blaeu cronen, XX bra- 
bantsche placken vore de crone, was in dese coepmanscap 
verclaert dat Jan den vors. vutdye hebben soude den pen- 
nine xvm penningen, op dat hy niet beproeven en mochte 
dat dese vors. vutdye bevonden worde bynnen der vorwaerden 
van den xxxvi nobelen, daer dese vors. hoeve omme verpacht 
es, ende mocht Jan van Woude bewysen dat daeronder 
begrepen ende bevonden ware, soe sout hem navolgen in de 
eerste vorwaerde, te weten bynnen den cope van vi° ende 
xiL nobelen. . 


Ende dit kennen wy, Lieve Heren, behoudelie den cedulen, 
die van den vors. coperen ende vercoperen ghemaect waren 
op dien tyt, ende Gheraert vors. den vorgenoemden Janne 
eene ghegeven hadde van vercoperen, onder zinen zegele, ende 
wederomme Jan vorgenoemt den vors. Gheraert Back eene 
van coperen, onder zinen zeghel. End& op dien tyt, Lieve 
Heren, dat dit ghesciede, soe waren alle zaken verclaert 
ende bevorwaert, zonder argenlist. Ende dese coepmanscap 
was ghedaen in den jare xmm® ende xix, xx dage in Novembry. 


fol. 67. 


28 Februari 1419 (1420). 


Dit es tseggen gheseeght ende ghevut by der 
stad van Bruessel ende by der stad van Antwerpen 
opte ghescille die ghehangen hebben tusschen den 
Heere van Hoeghstraten ende Jannese van Sente- 
Meers, toecomende omme des personaetscaps wille 
van Brechte. 


Inden yersten, soe es tseggen vanden vors. 1 goeden steden 
cendrachtichlie, dat de Heere van Hoeghstraten te hemwart 
behouden sal de vruchte, baten ende profyte vanden vors. 
personaete vanden m1 jaren ende paymenten vorleden, daer 
tghescil af was, ende des sal de vors. Heere van Hoeghstraten 
denselven Jannese vutreyken ende betalen tusschen dit ende 
half Vastenen naestcomende, zonder langere vertrec, van 
elken vors. jare LXxxxv gulden Vranxe cronen, ende die alsoe 
verwaren ende daertoe soe vele doen, dat de wisselere 


daervore spreken’ sal dat tvors. ghelt ten vors. dage bestelt 
sal worden in den wissel te Bruessel of tAntwerpen, daer de 
Here van Hoeghstraten liefst sal hebben, ende dat Jannes 
vors. niet voerdere daeromme te volgene en sal hebben noch 
nyemende anders te heysschen noch te manen. Zonder 
argenlist. 


Item, als vanden xx cronen die de Here van Hoeghstraten 
sculdich soude zyn vandèn jare van xvii, soe es der vors. 
stede seggen, dat de Here van Hoeghstraten denghenen diere 
zake toe hebben van Her Heinric Blerinx wegen, daerat 
vernuegen sal. Ende waert dat de vors. Jannes last, scade 
of verantworden daeraf hadde, dat de stad van Antwerpen 
den Here van Hoeghstraten alsule ende in dien hebben 
sal, dat hy denselven Jannes daeraf scadeloes ende ongemoeyt 
houden sal tallen dagen. Zonder argenlist. 


Item, soe sal de vors. Jannes zynre pachtingen vanden 
vors. personaetscape dit jaer ende vordane na vutwysen synre 


sten 


Scepenenbrieve, rastelie ende vredelie -ghebruyken zonder 
yements calengeeren of wederseggen. Ende waert dat de 
Here van Hoeghstraten of yement van zinen wegen, van 
desen jare yet ontfangen of opghebuert hadde, dat zy dat 
den vors. Jannese weder overgheven ende vutreyken souden 
terstont, zonder vertrec. 


Item, als vanden costen die de Here van Hoeghstraten, 
aen deen zyde, ende Jannes, aen dandere zyde, heysschen, 
soe es der vors. stede seggen, dat gheen van hen beyden 
niet daeraf hebben en sal deen vanden anderen. 


Item, als vanden wetteliken costen die de vors. Jannes 
daeromme ghedaen ende verleeght heeft, beloepende in eenre 
sommen tsamen, vin @ x schellinge grote, soe es der vors. 
stede seggen, dat de vors. Here van Hoeghstraten den vors. 
Jannese vander helft daeraf vernuegen sal, tusschen dit 
ende half Vastenen naestcomende ende setten in den wissel 
in der manieren vorscreven. 


Item, soe sal de Here van Hoeghstraten vors. den vors. 
Jannese ombelast houden, scadeloes ende onghemoeyt van 
alle alsulker cost als zyn ondersaten ghedaen mogen hebben 
in der pandingen of in den rastemente op hen ghedaen. Zonder 
argenlist. 


Item, soe es der vors. 11 stede seggen, dat de vors. Jannes 
ende de zine vanden vors. Here van Hoeghstraten ende vanden 
zinen onbevreest, berust ende ongemoeyt sal zyn ende bliven 
tallen dagen van allen zaken, wangonste, worden of opspra- 
ken, die hy te Jannese waert te seggen mochte hebben 
in eeniger manieren, toecommende of sprutende omme der 
zaken wille vorscreven. Alle argenlist in alle zaken vut- 
ghesteken. 


Ende soe wie dat hierjegen dade ende dese vors. ordinantie, 
poente ende seggerscap niet en hielde ende daerjegen dade 
jn al of in deele, dat die doen soude contrarie van beyde 
den steden vors. ende gelyc of tstuc beyde den steden aen- 


fol. 68, 

ginghe. Ende in vesticheyden ende orconden hieraf, soe 
es dit gheregistreert in beyde der stede registeren vorscreven, 
ende sal elke vors. partye een copie daeraf hebben. Dit 
was gheseeght ende ghetermineert in der stad van Antwerpen, 
int jaer Ons Heren M CCCC ende xIx, XXvir dage in Februario, 
na costume des Hoefs van Camerike. 


29 Februari 1419 (1420). 


Genade geschonken aan Jan vanden Heyligen- 
lande, van Bergen-op-Zoom. 


Anno XIx°, mensis Februarii die ultima, wart Jan vanden 
Heylegenlande, van Bergen opten Zoem, quyt ghescouden 
van onsen genedigen Here van Brabant ende van Floreinse van 


Borssele, Bailliu van Middelborch, van allen anespraken, van 
allen tichten, van allen gheloften ende van allen heysschen, 
welkerande die wesen mochten, die onse genedige Here vors. 
of. zyn vors. Bailliu tot den vors. Janne tseggen hadden 
ghehadt, van allen vorledenen tiden toten dage toe van heden, 
alsoe dat deselve Jan dairaf van al tal los, ledich, vry ende 
quite is ende syn ende bliven sal tallen dagen, sonder argen- 
list. Dit gheschiede int cloester van Sente-Michiels tAnt- 
werpen, present minen genedigen Here in zinen vollen Raide 
an Brabant, van Henegouwen ende van Zeelant, ende den 
gedeputeerden vanden goeden steden van Lovenen, van 
Bruessel, van Antwerpen ende van Bergen. 


N. NICOLAY. 

1 Maart 1419 (1420). 


Dese poenten hierna bescreven werden den gesel- fel 64 ve. 


len den ouden scoemakers tAntwerpen geconsenteert 
bi Jonchere Arnde van Zevenbergen, Scoutete, ende 
bi der stad, in den jaere Ons Heeren M coco ende 
XIX, opten yersten dach der maent van Meerte. 


In den yersten, omme de gesellen bedwongen te worden 
die van buyten in der stad comen ende den gesellen van 
binnen haer neringe nemen, dat die gesellen, die also van 
buyten comen, niet meer dan enen dach de weke op een stede 
sitten en selen mogen ende dien ombedects hoofts sonder 
craem te stellen. Ende willen sy langere werken dan eenen 
dach sonder uter stad te gaen, dat sy dan alle dage versitten 
moeten ende de weke gheven twee grote den dekens voere 
haer kersgelt, omme de kersse mede in state te houden die 
sy omdragen. 


Item, soe wat gesellen hier in der stad wonende syn ende 
die ane de kersse ende jouwelen die sy omdragen in de pro- 
cessie niet gegouden en hebben, dat die also vele gelts 
opleggen moeten alse dandere vanden gesellen, die de kersse 
ende jouwelen hebben doen maken, vutgheleeght hebben ende 
de cledere daeraf dragen. Ende waert so dat sy des niet 
doen en wouden, dat die werken souden moeten op haer 
kersgelt van twee groten de weke, totter tyt toe dat sy 


so vele gelts overleggen wouden. 


Item, so selen dieselve gesellen die de cleedere dragen 
bewaren, dat so wie voirdane int geselscape comen wille ende 
de cledere dragen, dat die binnen denselven scependomme 
poirtere sal worden moeten. 


Item, soe en sal negheen vreemdt geselle van buyten der 
stad in der stad metten sacke achter straten gaen, omme oude 
schoen te copen, opten peyn van xir groten, te verboeren 
telken male tot haers gemeyns geselcaps behoef. 


fol, 66 vo. 

13 Maart 1419 (1420). 


Vonnis in een geschil tusschen Jan Sanders en 
de weduwe van Willem Gorters. 


Alse van gescille dat opverstaen was tusschen Janne 
Sanders, in deen side, ende Willems Gorters wedewe ende 
haer kyndere, van Mechelen, in dandere side, toecomende 
van XXiir viertelen rogs tsiaers erflikere renten die de-voirs. 
wedewe ende: kyndere heffende syn op Jan Sanders goede 
tot Yetegheem gelegen, dairomme dat sy mids gebreke van 
betalingen op de voirs. pande voir Jan Sanders Meyere 
ende laete, die van dien hove Here es, volehden mit rechte 
omme vergheld ende betalinge te hebben, daer tgherechte 
soe verre liep dats die laete niet wys en waren te wisene, 
ende vorstent ane haer hooft ende de Meyere maende een 
vonnis waer hise tharen hoofde leyden soude, weder ane 
de manne oft ane de Secepenen, des de voirs. laete oic 
niet vroet en waeren, ende droegen dat so sy langxt mochten. 
Ende ten eynde wysden sy mit enen vonnisse, dat mense 
sculdich waer te leydene ane de Scepenen van Yetegheem 
als ane haer hooft, ende Jan Sanders, die des niet gepaeyt 
en was, beriep dat vonnisse ten hoofde, meynende hen een 
beter te doen leren, ende dit aldus staende blivende, en 
consten de partien niet gherecht gheworden, noch ten eenen 
noch ten anderen gheraken, daer ten eynde, mids alrehande 
redenen die den overhere aldaer porden, de Scouthet vander 
Heren wegen de voirs. laete leydde ane de Scepenen, alse 
ane haer hooft, gelyc sy gewyst hadden, dairom dat Jan 
Sanders quam tAntwerpen, thonende ende clagende, begerende 
alse ane syn naeste hoofstad, dat men alsulken beroep, alse 
hi gedaen hadde, dade volschien ende volcomen na den lant- 
rechte, vut welker clachten van Janne voirs. de Meyere 
ende die laete vanden voirs. hove ende oie de Scepenen van 
Yetegheem tAntwerpen ontboden worden, omme informacie 
te doen vander ghelegentheit van der sake, De partien in 
wedersiden dairaf gehoert, informacie dairaf verstaen, also 
wel bi der stad Secretaris van Mechelen, bi den Meyere, 


bed 


Scepenen ende lacte, alse bi goeden bezegelden brieven, die 
desselfs Jan Sanders voirvorderen, die de erflike rente vanden 
rogge voirs. vercocht hebben, bekendt ende bezegelt hebben, 
soe es ghetermineert bi Burgermeesteren, Scepenen ende 
Raide vander stad van Antwerpen, in volder banck, mit 
goeden ripen voirrade ende deliberacien dairop gehadt 
ende in presencien vanden ouden Scepenen, overmids dat 
Jan Sanders voirs. dese voirs. erflike rente jaerlix vanden 
voirs. panden, die in rechte gestelt waeren, sculdich es 
ende syn outvorderen die erflike rente selve vereocht hebben 
ende oie consent vercregen vanden Here daer sy de voirs. 
pande te leene af droegen, dieselve erflike rente alse erve 
opten voirs. pant te becommeren, ende dat oic de laete 
ghecostumeert hebben haer kennisse onder Scepenen zegelen 
van gheliken vut te gevene, ende dat oic Jan Sanders voirs. 
ghenoech bekende die voirs. erflike rente sculdich te wesene, 
want hi presenteerde tgelt dat sy gecost hadden weder te 
gevene, ende mids vele anderen redenen, dairtoe dienende 
ende in den voirs. brieven verclarende, dat de voirs laete 
haers vonnissen des sy van desen saken nict vroet en Syn, 
halen selen ende sculdich selen syn te halen ane de Scepenen 
van Yetegheem, alse ane haer hooft, oft dat hi den goeden 
luden haren achterstel van harer erfliker renten vutreyken 
ende betalen ‘sal vander tyt dat sy achterstellich staen, 
sonder enigen argenlist. Dit was gedaen opter stadhuys 
tAntwerpen in de Raedcamere, int jair Ons Heren M cccc 
ende neghenthiene, Xi dage in Meerte, na costume van 
scrivene des Hoefs van Cameryck. 


15 Maart 1419 (1420). 
Van depghenen die hen ontpoirteren ende rumen. \ 


Int jaer Ons Heeren M. Coco. ende neghenthiene, xv dage tu. s2 ve. 


in Meerte, soe wert overdragen bi den surgermeesteren ende 
Scepenen ende bi den ouden Rade ghemeinlic vander stad, dat 


tt 


men van nu voirdane niemende over poirtere meer ontfaen 
en zal, die hem in eenegen voirleden tiden ontpoirtert heeft 
om yemende syn scult tonthoudene oft voer te draghene, 
zonder te voldoene binnen den tide die tcoerboec daeraf 
begrepen heeft, noch oec deghene die hen namails ontpoir- 
terden omme der zaken wille vorgenoemt. 


Hier waren bi ende over: 


Her Aerd van Ymmersele, Riddere | 
‚ Burgermeesteren 
Gielys Bode \ 


Her Gheldolf vander Zennen, Riddere, 
Jan de Blabbenere 

Laureys Volkaert 

Gielys Damaes 

Claus vander Elst 

Costen van Kets 

Willem Aerdians 

Jan van Wezele 

Peter van Halmale 

Willem van Hoerne 


Scêpenen 


Colenzone 
Vorda 
Huevel 
Broeke | 


| Clerici 


Her Reynere vander Elst 


Ridderen 
Her Wouter vander List | 


Claus vanden Mortere 

Claus van Wynegem 

Jan Zymaer 

Jan Stevens 

Ghysbrecht de Coninc 

Jan Willebeys 

Jan vanden Houte 

Claus Alleyn 

Jan vanden Werve, Paddegracht, 

Dankaert de Moelnere 
Jan Bacheleer 

Aerd de Coninc 
Willem Noyts 
Willem van Gavere 
Jan de Schermere. 


23 Maart 1419 (14). 


Vonnis in een geschil tusschen de inwoners 
van Putte en Berlaer en degene van Contich, 
Reeth en Aertselaer, « nopende den lyfrenten 
slants van Mechelen. » 


Anno XIX°, XXI dage in Meerte voere Paesschen, was 
getermineert, overdragen ende gesloten bi den Burger- 
meesteren, Scepenen ende Rade vander stad van Antwerpen, 
in volder banck, op alsulken gescille alse opverstaen was 
ende geresen tusschen den goeden luden van Putte, van 
Barlaer ende harer medepartien, in deen side, ende den 
goeden luden van Conteke, Reet ende Aertselaer met harer 
toebehoerten, in dandere side, omme des lasts wille vanden 
lyfrenten daer tland van Mechelen in verbonden is te Bruessele, 
tAntwerpen ende eldere, daer sy in elker siden af begeerden 
te hebben ende in harer hulpen ende onderstant te wesen 
de prochien van Duffele ende van Grootloe, na vele onder- 
wisens ende verstantenissen daeraf overhoort, dat van nu 
voirdane de prochie van Duffele den lande van Mechelen 
toebehoerende, volgen sal, contribueren ende mede gelden 
vanden laste der lyfpensien voirs. met dien van Conteke, 
Reet ende Aertselaer, etc. Ende die van Grootloe selen toe- 
behoeren, volgen ende contribueren met dien van Putte 
ende Barlaer in den laste vander lyfpensien voirs. Ende also 
verre als men bevindt dat die van Conteke met harer mede- 


XXVII 13 


fol, 68 ve, 

partien gehaven hebben van dien van Grootloe, in lichtenissen 
van harer taxacien, dat selen sy ter goeder trouwen weder 
dien van Putte ende van Barlaer overleveren, sonder argenlist. 
Item, alse van LXXvi cronen die noch achterstellich staen 
te Bruessele te betalene, so es getermineert dat die van 
Conteke, van Reet, van Aertselaer, van Seelle ende van 
Duffele, met haeren toebehoerten, gesamenderhant die ver- 
leggen selen ende vutreyken, ende alse vanden costen die 
daerop gegaen syn te Bruessele, die sal men bededingen ten 
minsten coste dat men sal mogen, ende dien cost sal tgemeyne 
lant betalen ende verleggen, porcie porcie gelike, met vor- 
wairden ende overdrage, dat de Rentmeester vanden lande van 
Mechelen, oft syn dieneren, opbueren, innen ende ontfangen 
selen alsulke relieve, cope ende heergewaden alse men ombe- 
taelt in den lande sculdich ende tachter es, ende daervoere 
so sal hi den partien die die sculdich syn ende betalen moeten 
geloiften doen, dat sy met dien betalene gestaen selen ende 
verwaert syn, ende de stad van Antwerpen sal hen helpen 
verwerven ane onsen genadigen Here, ten besten dat sy 
connen ende mogen, brieve ende segele te hebben in alsulker 
vormen, dat deselve Rentmeester ende de partien daermede 
ontlast selen syn jegen yemande diese moyen mochte ende 
wail bewaert staen. Ende es te wetene dat de voirs. Rent- 
meester vanden gereedsten gelde dat vanden voirs. ontfang 
comen sal, vutreyken sal ende betalen dien van Conteke 
ende haeren medeplegeren vanden voirs. LXXVII cronen, 
die sy verleggen moeten, de somme van XXVII cronen, omme 
elken na syn avenant dat hi daeraf vutgeleent heeft, weder 
tontfane. Daertoe sal de voirs. Rentmeester den voirs. gemey 
nen lande vanden voirs. ontfang vanden gereedsten goede 
vutreyken ende betalen alsulken coste, alse te Bruessel syn 
gedaen bi gebreke vanden voirs. LXXvir cronen te betalene, 
ende daertoe alsulken anderen oncost alse Claus van Baten- 
borch of andere daerop heysschende mogen syn, na dat men 
best met hen bededingen sal mogen, ende dandere L cronen 
boven de voirs. XXvir cronen selen die van Conteke, van 
Aertselaer, van Duffele, van Scelle, van Reet, van Waerloes 
ende haer medeplegeren gelden ende verleggen, sonder enich 
verhale daerop te hebben. Maer des es geordineert, dat sy 
taxeren ende setten selen na gebuerliken rechte, de goede 

te Nachtegale, te Buersteden ende te Battenbroec ende elken 
van hen daeraf bedwingen haer porcie ende haer gedeelte 
daeraf te gheven oft de goede daervoere in arreste te doerie. 
Ende des sal hen de stad gestaen ende es voort overdragen 
alse vanden heergewaden, copen ende relieven die gevallen 
ende verschenen syn, waert dat yemant hem yet wederspen- 
nich maecte daeraf te betalene na der ordinancien voirs., 

so sal men terstont de hand slaen ane de goede daer men 
dat af sculdich es, totter tyt toe dat men daeraf voldaen 
heeft. Sonder argenlist. 


28 Maart 1419 (1420). 


Accoord in een geschil tusschen de Begijnen 
en de vrouw van Heer Vriese van Ooster ynde. 


Anno XIX°, mensis Martii die XXvri1a, wart verclaert int 
Beghynhof buten Antwerpen in der kerken, op alsulken 
gescil alse de Meesterssen ende Joffrouwen vanden hove 
hadden van shoefs wegen met Heren Vriesen Vrouwe van 
Oosteynde, die eene camere vortyts jegen thof bevorwardt 
hadde, ende dair zy veel vryheden in hebben wilde, meer 
dan des hoefs recht vermochte, na dat de Meesterssen ende 
de Joffrouwen der stad croenden ende anebrachten, in der 
voegen hierna bescreven. 


Te weten is, mids dat de Vrouwe van Oosteynde een Jof- 
frouwe gecoren ende gheneemt heeft, gheheeten Joffrouwe 
Katline, omme shoefs kind te wesen na statute ende ghe- 
woenten vanden hove, dat de vors. Joffrouwe Katline der 
cameren haer leefdage lanc ghebruken sal, op dat zy dairin 
blyft alsoe trecht vanden hove in heeft, ende na Joffrouwe 


Katline lyf, soe sal de camere weder den hove in handen 


comen. 


Item, soe sal de vors. Vrouwe van Oosteynde metter vors, 


fol, 67 ve 


fol. 69. 

Joffrouwen Katlinen inwonen gracelic ende temelie, om haer 
dair te oeffenen alsoe dair toebehoert, sonder argenlist. 
Behoudelic alse zy weder met haren goeden man te vreden 
ware, dat zy dan negheen woenstad dair meer houden en 
soude, het en ware in gastsche wise, maer Joffrouwe Katline 
soude der vors. cameren gebruken alsoe vors. is. 


Item, soe en sal men den hove noch den Joffrouwen niet 
belasten de wile dat de vors. Vrouwe van Oosteynde daer 
wonen sal, met eenigen vrienden die haer over comen mogen, 
vordere dan zy temelic in de vors. camere logieren mach, 
sonder argenlist ende sonder oec thof te ontvrien in eeniger 
Wys. 


Hier waren bi ende over Her Jacop van Parys, prochiaen 
tOnser Vrouwen, Her Arnd van Ymmersele, Burgermeester, 
Laureins Volkaert, Willem van Huerne, Scepenen, ende Claus 
Colenzone. 


N. NICOLAY. 


Maart 1419 (1420). 


Panding eener erfrent ten behoeve der « fondatie 
van eender missen ter weken » in O.L. V. kerk. 


Anno XIXx° in de maent van Merte voere Paesschen, soe 
bewysde Jannes vander Voert, der stad Secretaris van Ant- 
werpen, bi den vervolge vanden Hootman Janne vanden 
Werve, vanden Deken Marten de Hase ende bi den ghe- 
swoernen ende ghemeynen gheselscape van den ouden ende 
groten Voetboge tAntwerpen, ende bi oirdinancie vanden 
Burgermeesteren, Scepenen ende Raide vander stad in der 


volre banck sittende, mids dat Jannes vander Voert ende 


zyn wyf Emond Dorps goede bezittende zyn, dewelke Emond 
in zinen levenden live den last die hierna volght van 

Joffrouwe Lysbeth, Willems dochter, zyns wyfs uterster 
begerten anegenomen hadde, vr oude scilde tsiaers erflikere 
renten, omme alle weken eene misse notabelic ende eerlic 
doen doene voere dbeelde van Sint-Jorise in Onser-Vrouwen- 
kerke, daer zy Joffrouwe Lysbeth voer begraven legt ende 
haer sepulture in haren levenden live gecoren heeft. Ende 
dese vors. v1 oude scilde tsiaers erflikere renten die bewysde 
de vors. Jannes voere Scepenen in der volre banck den vors. 
gheselscape vanden Ouden Voetboge alle jare te heffene 
op X Yngelsche nobele tsiaers erflikere renten, die Emond 
Dorp vortyts heffende was op Arnd Fraymans huysinge, 
ghestaen opten hoee vander Zuvelstege, vanden eenen hoeke 
vander straten streckende lanx op ende neder toten anderen 
hoeke vander selver straten, ende dien onderpand vanden 
X Yngelsche nobelen tsiaers gheloefde hi den vors. gheselscape 
te vryen ende te waerne van allen anderen voercommeren 
of calaengien. Behoudelice waert dat de vors. Jannes of zyn 
nacomelingen namaels ghemoeyt worden bi gheesteliken of 
bi weerliken rechte om den vors. dienst voere eenigen anderen 
outaer ghedaen te worden, dat dan tvors. gheselscap van 
dien laste of moeynisse den vors. Jannes vander Voert ende 
zinen. nacomelingen altyt ombelast ende oneemoeyt zelen 
houden. Sonder argenlist. 


N. NICOLAY. 


13 April 1420. 


Voorwaarden der in dienst treding van Nicolaas 
Colensone, Secretaris der stad, als Raadsheer van 
den Hertog. 


Int jaer Ons Heeren Mm. coco ende twintich, Xi dage in 
Aprille, soe ontboodt onse genedige Here de Hertoge van 
Brabant, Burgermeesteren, Scepenen ende Raide vander stad 


fel. 69 ve, 


fol. 


68. 

van Antwerpen, bi hem in den cloestere van Sente-Michiels, 
ende dede hen in presencien van sinen Raide open hoe dat 
hi hem in sinen regimente behelpen moeste met sinen goeden 
luden ende ondersaten in sinen lande ghezeten, daerom dat 
hi begerde ende versochte zeere ernstelice om bi hem te 
hebbene tot sinen Raide Clause Colenzone, Secretaris ende 
thoendere der stad voirs., daer de goede lude Burgermees- 
teren, Scepenen ende Raide vander stad, na vele woerde 
die sy daeraf met onsen genedigen Here hadden, ter ern- 
stiger ende sunderlinger beden ende begerten wille ons liefs 
genedichs Heren voirs. ende der Heren van sinen edelen 
Raide, haer consent in droegen, ende daer deselve Claus, 
hoewel dat hi niet gerne daertoe en quam, syn consent 
oec daerin dede, met vorwaerden ende overdrage also hierna 
volght: Te weten es, dat soe wanneer, alst ghebuerde, dat 
deselve Claus bi onsen genedigen Here voirs. niet meer 
en ware, noch in sinen dienst noch residencien en bleve, 
ende van sinen eede ende raidscap verdragen ware, dat 
dan deselve Claus terstont weder in der voirs. stad eedt ende 
dienst ontfangen soude worden, ghelyc ende in alle der 
manieren dat hi was, doen hi van sinen eede verlaten was, 
mids dat de stad denselven Clause onsen genedigen- Here 
leende om hem mede te behelpene ende anders niet. 


N. HOEVEL. 


1 Mei 1420. 


Vidimus van den kwijtbrief, d. d. 22 April 1420, 
van den bruidschat toegezegd aan Ode van Bergen. 


Int jaer Ons Heeren M cccc ende xXx, opten yersten dach 
van Meye, soe zagen de Burgemeesteren ende Scepenen eene 
quitantie, bezegelt metten zegelen der edelre Heren Floreys 
van Borssele, Heere van Zulen ende van Sente-Mertensdyck, 

ende Vrouwe Oeden van Bergen, zynre wettiger ghesellinnen, 
ongheraseert ende onghecancelleert, daeraf dat de tenuer 
hierna volght van worde te worde : Florens van Borsel, Heere 
van Zulen ende van Sente-Martynsdyck, ende Oede van Bergen, 
zyn wettige ghesellinne, Vrouwe der landen vors., doen cond 
eenenyegeliken, kennen oic ende lyen openbaerlie met desen 
oepenen brieve, dat wy opgeheven ende onfangen hebben 
in goeden custbaren ghereden penningen van Janne van 
Glymes, Here van Bergen opten Zoem ende van Melyn, 
onsen lieven zwager, ende van Joufrouwen Johennen van 
Bergen, ziere wettiger ghesellinne, Vrouwe vanden selven 
lande, onser liever nichten, alzulke vier dusent Hollansche 
gulden, den ouden Yngelschen nobel vore drie gulden 
gerekent, alse ons die Here van Bergen opten Zoem, onse 
lieve Heere ende vader zaliger ghedachten, voirmaels in 
onser huweliker voirwaerden gheloeft, bewyst ende bebrieft 
hadde na zyn lyff up te bueren ende tontfangen van zinen 
naesten oir ende erfgenamen, die dlant van Bergen besitten 
sal, ghelyc dat die brieve vanden selven huweliken vor- 
waerden dat claerliken vutwisen, begrepen ende verclaeren, 
van welken vors. vier dusent Hollansche gulden wy ons 
kennen wael content, vernueght ende volceomelic betaelt, 
ende scelden daeraff quite den vorscreven onsen lieven 
zwagere ende liever nichten ende haren oiren ende nacome- 
lingen, gelovende vore ons selven, voir onse oire- ende naco- 
melingen hen of haren nacomelingen vanden voirscreven 
vier dusent gulden nemmermeer meer aen te spreken, te 
heysschen off te moyen in gheesteliken noch in weirliken 
recht, by ons selven noch by nyemande anders van onsen 
wegen in geenre manieren. In orconde des briefs dair wy 
onse propre zegelen mit onsen vryen wille ende weten aen 
hebben doen hangen, gegeven int jaer Ons Heeren M ccec 
ende twintich, upten twee ende twintichsten dach in Aprille. 


fol 69 ve. 


Ee AR 


7 Mei 1420. 


Overhandiging aan Jan van Sompeken van eenen 
Schepenenbrief’ d. d. 28 Juni 1390, inhoudende 
schuld erkenning door Elisabeth van Kets, aan de 
erfgenamen van Jan vander Eertbruggen. 


Int jaer Ons Heeren Mm. ccoo ende Xx, vir dage in Meye, 
soe sagen de Burgermeesteren ende Scepenen eenen scepenen- 
brief, ongecancelleert ende ongerazeert, bezegelt met Reyners 
vander Elst, Riddere, ende Jan Bacheleers zeghelen, sprekende 
van woerden te woerde also hierna volght: Wy Reynere 
vander Elst, Ridder, ende Jan Bacheleer, Scepenen in Ant- 
werpen, maken cond dat vore ons quam Jouffrouwe Lysbeth, 
Heren Claus dochter van Kets, Ridders, met Arnoude van 
Ymmersele, nu onse medescepene, haren wettigen manne 
ende momboere, ende bekende dat sy sculdich es van ghe- 
rechter wettiger schout den erfgenamen ghemeynlic van 
Janne vander Eertbruggen, wilen Jans sone was vander 
Eertbruggen, ofte den hebbere van desen letteren, ter 
selver erfgenamen behoef, seventhien ponde neghen scel- 
linge ende drie penninge Vlaemsschere grote, goed ende 
custbaer, te gheldene ende te betaelne, also schiere als 
zy Jouffrouwe Lysbeth voirs. van live ter doot comen sal 
syn, sonder eenich langere vertreck, ende hiertoe hebben 
de voirs. Jouffrouwe Lysbeth ende Arnoud van Ymmersele, 
alse haer wettich man ende momboere, verbonden ende te 
pande gheset henselven ende alle haer goed, dat sy hebben 
ende vererigen mogen. In kennessen van desen letteren 
bezegelt met onsen zegelen, gegeven int jaer Ons Heeren 
als men screef M. ccco ende neghentich, op den achte ende 
twintichsten dach van Wedemaent. Denwelken voirscreven 
brief opten dach van heden ghetelivereert es Janne van 
Sompeken, Heren Heinrix sone was, ende heeft gheloift, 
waert dat daer gebreck oft last af quame, dat hi daeraf 
altyt der stad in staen soude, mids dat hi bi consente onder 
der stad gheleeght was ende derselver stad den voirscreven 
scepenenbrief weder overleveren ende bringen. 


J. CLOBBAERT. 


ME 


10 Mei 1420. 


Regeling van den verkoop eener lijfrent. 


Int jaer Ons Heeren M cccc ende xx, X dage in Meye, fol. 70. 


soe bekende Willem vanden Perre, wonende te Brugghe, 
dat Barbele Heyns, zyn wyf, hier in der stad ende vore 
Scepenen vercochte Wouteren Diederix zone, tot behoef Jan 
Heyns, haers broeders, alzulken drie Vlaemsche nobele tsiaers 
te haren live, als haer de vors. Jan Heyns met scepenen- 
letteren van Antwerpen bekent hadde, daeraf dat de vors. 
Wouter ghegeven heeft 1x ®@ x schellingen grote, van welker 
sommen de v @&@ sullen rustende bliven onder Janne Ellen 
ter vors. Barbel kindere behoef, te wetene eenen Aernemsche 
gulden vore XXXvii1 grote ende alle andere ghelt daerna, 
daeraf dat de vors. Jan Ellen jaerlix gheven sal x schellingen 
grote, ende die sal Barbel vors. heffen alsoe lange als zy 
leeft ende na haer lyf haer vors. kindere. Dit was ghedaen 
in de banck van Secepenen daer by ende over waren Her 
Aernd van Ymmersele, Burgemeester ende Scepene, Her 
Gheldolf vander Zennen, Willem Aertjans, Jan van Wescle, 
ende Peter van Halmale, Scepenen. 


217 Mei 1420. 


Borg gesteld door Peter vander Vloet, namens 
de inwoners van Leiden. 


Anno XX°, XXvIl Meys, soe gheloifde Peter vander Vloet 
als borge voer de goede lude van Leyden die van Heren 
Jans wegen van Beveren bi Henrick Heynenzone gherasteert 
waren, der stad van Antwerpen te verantwordene voer 
Xx f& grote, waert dat de stad eenich verantworden daeraf 
hadde. Ende de voirs. goede lude van Leyden gheloifden 
denselven Peteren scadeloes tontheffen. 


fol, 69. 


fol. 70. 


fol. 70, 


« Montsoene » van Meester Faes Busse. 
27 Mei 1420. 


Int jaer Ons Heeren M. coco ende XX, XXVvIl dage in Meye, 
soe wart bi den Burgermeesteren ende Scepenen, in volder 
banck, ghemaect eene clare terminacie ende accord in 
manieren van zoenen, alse vanden ongevalle dat gheviel 
van Meester Faes Busse ane Arnde Heyne Oedenzoens van 
Schoten, daer bi ende over waren vanden vrienden, te weten 
Pauwels ende Jacop Oedenzoens, ghebroedere, ende Michiel 
Oedenzoens, haer bastert broeder, alse oeme van svader 
wegen van Adriane, Mercelise ende Heinrike, kindere wilen 
Arnds voirs., welke kindere noch onder haer jare syn, te 
weten Adriaen van Xx jaren, Mercelis van vit jaren ende 
Heinrie van vi jaren, ende Jan vander Voert, wagemakere, 
alse oudervader vanden voirs. kinderen vander moeder ziden, 
welke voirscreven persone vervingen alle de persone diere 
van beiden siden ane cleven mogen, in der manieren hierna 
verclaert : Te weten dat de voirs. persone, noch de vors. 
kindere, noch niement van haren wegen, den voirs. Meester 
Faesse daeraf nemmermeer wanconst, ondanck noch wrake, 
noch op niemende van sinen wegen, om des ongevals wille 
voirs., doen noch weten en selen. Ende hebben voert de 
persone vors. gheloift de vors. kindere, soe wanneer sy tharen 
mundigen jaren comen selen syn, dat sise voer de stad van 
Antwerpen selen doen comen, een te male alse sy verjaren, 
ende hen doen gheloven de vors. terminacie ende ordinancie 
goed, vast, ghestantich ende van weerden te houden tallen 
dagen, alle argenlist vutgesteken. 


7 Juni 1420. 


Anno XX°, vi Junii, soe wardt in de volle banck van 
Scepenen ghetermineert ende ghesloten, alse vanden ongevalle 
van Meester Faes Busse, vander quetsueren die Peter Volkeric, 

de smit, daeraf ontfinc, daeraf deselve Peter Janne van Colck, 
vander Sluys, wanconst oft ondanck af weten woude, mids 
dat tstuck bi groten ongevalle ende zeere onnozelic toequam, 
dat deselve Peter denselven Janne desselfs wanconsts ende 
ondancks verdragen soude, ende hem daeraf nemmermeer 
ane spreken, heysschen noch moeyen, noch mesdoen, noch 
doen mesdoen, bi hem selven noch bi niemende anders van 
sinen magen oft vrienden, op zoenbrake ende op vredebrake. 


Mei 1420. 


Uitspraak in een geschil tusschen Peter van 
Coelne en Margareta Meermans. 


Anno XXx°, in de maent van Meye, soe wart ghetermineert 
hier in de banc van Scepenen alse van alzulken gescille als 
Peter van Coelne hadde jegen Magrieten Meermans, Jan 
Pauwels naturlie dochter wilen, als van m1 stuexkene onder 
land ende heide, gelegen in de prochie van Zoerzele, dat de 
vors. Peter van Coelne ghecocht hadde jegen eenen Peteren 
Meermans, daer haer de vors. Magriete rechts toe vermeten 
hadde, mids dat zy in donrecht vonden wart, dat de vors. 
Peter van Coelne bliven zoude bi zinen erve ende in zinen 
bezitte ende noemen deghene die tehelt daeraf van hem ontfaen 
hebben ende daeraf konde doen dat zy dat opgehaven hebben 
ende hadde daer yement beter recht toe, die sprake den- 
ghenen ane met rechte die tghelt ontfaen hadden. 


Dit syn deghene die tghelt vanden vors. erve vanden vors. 
Peteren van Coelne outfaen hebben ende des hi hem goede 
waerheit vermat, waert dat zy des niet kennen en wilden, 
yerst Steven ende Mathys Wouters Byen kinderen van 
Zoerzele. 


fol 


64 


(Begin Juni) 1420. 


Besluit betrekkelijk « montsoen » te doen over 
den manslag gepleegd op Gielis vanden Wyngaerde. 


Anno XX°. 


Het es overdragen bi den groten Raide vander stad van 
Antwerpen dat de vriende ende de mage van Gielys kindere 
vanden Wyngaerde seriven soude ende ontbieden eenen van 
Gielys sonen die te Valenchine es, dat die tAntwerpen comen 
soude, op dat men tstuck ane hem vreden mochte, daermede 
dat de onsculdige van beiden ziden bevreedt souden syn, 
ende dat die vrede dueren ende staen soude v vreden lanc, 
elke vrede vi weken duerende, na dat hi vrede gegeven hadde. 
3ehoudelic dien, waert dat tstuck binnen dien middelen 
tide niet ghezoent en word, dat dan deghene die vrede 
gegeven hadde, van Gielys kinderen voirs. onghehouden 
souden syn vordane tsinen vrede te comene, het en ware 
dat hyt doen woude oft dat mens hem verbidden conste. 


8 Junt 1420. 


Kwijtbrief van Willem Bobbs en Willem Ferree 
aan Jan Bemaers, Herbert Tasch en Willem Crous. 


In den jare M. ccec ende xx, vir dage in Junio, soe bekenden 
Willem Bobbs, coepman van Yngelant, ende Willem Ferree, 
svn facteur, alse van tween obligacien bezegelt met Jan 
Bemaers, Herbert Tasch ende Willem Crous zegelen, daer- 
mede dat sy te henwaert verbonden staen ende daeraf dat 
deene in francyne gescreven was, inhoudende c Lvir ®@ 
Xi scellingen 11 deniers sterlinx, ghemaect in den stapele 


van Calais, ende dandere, in papiere, inhoudende xr @@ 
sterlinx, dewelke 11 obligacien Willeme Ferree ontsneden 
ende vut synre mouwen, in de Sinxenmerct van Antwerpen 
geleden, ghestolen syn, dat sy, in mindernisse derselver 
11 obligacien ende sommen daerin begrepen, ontfangen 
hebben de somme van c XXvir ®@ xi1 scellingen nr deniers 
sterlinx, ende schouden hen vander voirs. sommen van 
C XXvmi ®& xir scellingen 11 deniers sterlinx claerlic quite 
tallen dagen, ende gheloifden denselven Janne, Herberte 
ende Willeme van dier vors. sommen nemmermeer ane te 
spreken, te heysschen, noch te moeyen bi hen etc. Ende 
daertoe soe gheloifden sy, waert dat hen cost oft hinder 
vanden voirs. obligacien quame, dat sy ende ele van hen 
daeraf ter hant staen souden ende dat oprechten, sonder 
argenlist. Dit was ghedaen present den Burgermeesteren 
ende Scepenen in de Raidcamere, ut supra, ende hieraf soe 
wart certificatie gegeven onder der stad zegel. 


10 Juni 1420. 


« Commassie van Schouteth » voor Wouter 
vander List. 


Jan, bi der gracien Gods Hertoge van Lothryke, van 
Brabant ende van Lymborch, Mercgreve des Heylichs Rycs, 
Greve van Henegouwen, van Hollant, van Zeelant ende Here 
van Vrieslant, doen cond allen luden dat Wy onsen ghemin- 
den Aernt van Zoevenbergen, die van onsen wegen ghehouden 
heeft dambacht van onsen Schouthetscap van Antwerpen 
ende Meregrefscape ons lants van Ryen, vanden voirs. am- 
bachte ontlastende, onsen gheminden Heren Wouteren vander 
List, Ridder, betruwende volcomelic van synre gherechticheit, 
wysheit ende ernsticheit, denselven Heren Wouteren gheset, 
ghemaect ende gheordineert hebben, setten, maken ende 
ordineren, met desen brieve, onsen Scouthet van Antwerpen 


fol. 71 

ende Marcgreve ons lants van Rien, met alle den wedden, 
rechten, proffiten, opcomingen ende vervallen die daertoe 
behoeren ende men ghewoenlic is daeraf te hebben, also 
lange alst ons ghenueghen sal, hem ghevende volcomen 
macht ende sunderlinge bevele tvoirs. ambacht wael ende 
ghetrouwelic te regeren, onse recht ende heerlicheit te ver- 
waeren, onse broken ende forfayten te vorderen ende tynnen 
tonsen behoef, elkermalec dies begert recht, vonnisse ende 
bescheidt ende voert alle andere saken te doen die een goet 
getruwe Scouthet van Antwerpen ende Mercgreve van Ryen 
doen mach ende sculdich is te doen, daeraf hi ons goede 
bescheiden rekeninge doen sal tallen tiden als hi des van 
onsen wegen sal werden versocht. Ontbieden daerom ende 
bevelen den Burgermeesteren, Scepenen ende allen onsen 
onderseten ende ingheseten onser stad van Antwerpen ende 
Mercgraefscaeps voirs. ende allen anderen dien dat aengaen 
mach, dat sy den voirgenoemden Heren Wouteren vander 
List ontfangen, houden ende kennen voir onsen Scouthet 
van Antwerpen ende Mercgreve ons lants van Rien voirs. 
ende hem in allen saken, sinen ambacht aengaende ende 
dat doende, onderdenich, ghehulpich, bistentich ende bereet 
syn ende doen also sy sculdich syn te doen, ende hem der 
voirs. wedden, rechten, proffiten, opcomingen ende vervallen 
doen ende laten ghebruyken sonder letsel ende wederseggen. 
Van welken ambacht te regeren in der maten voirs. die 
voirgenoemde Her Wouter sinen eet ghedaen heeft, also 
daertoe behoert, ende hebben des torconde onsen zeghel 
aen desen brief doen hangen. Gegeven in onser stad van 
Bruessele Xx dage in Junio int jaer Ons Heeren M. CCCC 
ende twintich. 


By minen Here den Hertoge, ter relacien 
des Heren van Assche, Bernaerts vuten Enge, 


Claes vanden Werve, Meester Jan Bonts. 


DE AMERSOYEN. 

11 Juni 1420. 


Oorvrede gezworen door Hendrik Diederivzone 
aan Willem Bobbs. 


Anno XX°, XI dage Junii, soe heeft gheloift Heinric Diede- 
rixzone, van Dordrecht, bi trouwen eeren ende zekerheit 
ende lyflie ane den Heyligen gezworen, dat hi van nu 
vordane Willeme Bobbs noch niemende van sinen wegen 
noch niemende vuter nacien van Yngeland in live noch 
in goede mesdoen en sal, noch doen mesdoen, bi hem 
selven ete. omme alsulken ghelt als te Jorck in Yngeland 
hem afgenomen mach wesen vanden selven Willeme, als 
meyere doen tertyt aldaer, ende van sinen medeplegeren, 
op zoenbrake ende op vredebrake. Present den Scouthet, 
Amman, Zennen, Damaes, Blabbenere, Aerdjans, Wesele, 
Halmale, Hoerne. Ende mids desen gheloifden de vors. 
coeplude, waert dat hi te Jorck comen woude omme dat 
gelt tachtervolgen, daer sy hem daerin goede ghereescap 
doen souden, ghelyce oft hi poirtere aldaer ware. 


12 Juni 1420. 


Oorvrede gezworen door Jan Godens aan Beatriz 
van Assche en aan zijne vrouw. 


Anno XX°, XI Junii, soe wardt gheseeght, ghetermineert 
ende ghesloten bi den Burgermeesteren ende Scepenen in der 
banck, alse van alsulker meshandelinge alse Jan Godens 
ghedaen hadde ane Beatrisen van Assche ende haren kinde, 
daer Gheerd Smit vader af es, dat deselve Jan derselver 
Beatrisen binnen zonneschine gheven soude eenen Ynghel 
schen nobel ter beternysse, ende haer, noch den voirs. Gheerde, 


fol. 62. 


fol, 52. 

den vader, noch niemant anders dient anecleven mochte, 
mesdoen noch doen mesdoen om dier voirs. saken wille, 
in live noch in goede. Ende waert dat hi oft yement van 
sinen wegen hierenboven den voirs. personen yet mesdade 
oft dede mesdoen, dat soude wesen op zoenbrake ende op 
vredebrake. 


Daertoe soe gheloifde hi ende zekerde ane sBurgermeesters 
hant in presentien van Scepenen, dat hi sinen ghetrouden 
wive niet mesdoen en sal, noch meshandelen, noch doen 
mesdoen noch meshandelen in live noch in goede, noch haer 
oee verbaelmonden, waer hi de contrarie dade, dat soude 
wesen ter correxien vander stad. 


J. CLOBBAERT. 


4 Juli 1420. 
Verbod op het dragen van wapens. 


Gheordeneert bi den Heere ende bi der stad 
anno XX°, mm dage Julii. 


Item, dat nyement voirdane gheenrande bazeleers dragen 
en sal noch onredelike pasmesse noch onredelike pinsoene 
noch gheenrehande hootwapenen, opte selve wapenen te 
verboerne ende opte peyne van 11 Royalen ende de wapene 
te verboerne, half den Heere ende half der stad, wtghenomen 
den Schoutet, Amman, Bourghermeesteren, Scepenen, Rent- 
meesters, de gulde dekens ende de vier der stat clerke 
ende hoerer lude, knapen die in huerer ate ende dranke 
dagelix syn. Wtgenomen den genen die consent hebben 
vanden Heere ende vander stat des te doen, dat die dat 
sullen moghen doen sonder verboeren. 


EUR 


10 Juli 1420. 


Uitspraak der gezworen erfscheiders in een 
geschil tusschen Matthias Hacke en Andries van 
Dimenee. 


Int jaer Ons Heeren M. ccco ende xx, Xx dage in Julio, 
soe wert gewyst bi den gesworenen erfscheiders vander stad 
van Antwerpen in de banc van Scepenen, in presencien van 
partien, als van alsulken gescille als Matheeus Hacke, in 
deen zide, ende Andries van Dimenee, in dandere, hadden 
deen toten anderen, als van haere beidere huysingen, gestaen 
in de Corte Coeperstrate, deen neffens dandere, daeraf dat 
des vors. Matheeus huys gestaen es opten hoee vander Bullinc- 
straten, ende des vors. Andries huys daer naist, jeeen den 
Moor over, te weten es als van r stallekene, den vors. 
Matheeuse toebehoerende, comende onder in des vors. Andries 
huys, dwele boven den vorseiden Andries toebehoert, want 
onder tusschen tstalleken vors. ende de camere boven, die 
Andriese vors. toebehoert, r solder van planken leeht ende 
daeronder omtrent m1 voete tusschen beide r anderen solder 
van ribben, van latten ende van leeme, om van mallicanderen 
te bat bevryt te wesene, gelyce de vors. huysingen voirmaels 
deen vanden anderen gescheiden syn geweest, dat zy ende 
haer nacomelinge de leemen weeeh, die omtrent tvors. stal- 
leken gaet, voirdane eeuwelie gemeyne houden selen op 
gemeynen cost, gelyc zy nu staet ende doude scepenenbrieven 
wel verclaren, ende tvors. leemen solderken selen sy op 
gemeynen cost houden alsoet nu es, alsoe lange alst hen 
beiden gelieft. Ende waert oec dat haere eenich yet gebrake 
aen de vors. huyse, daer dandere van hen mede ontvryt 
soude syn, dat sal deghene diet breken doet weder doen 
maken ende den anderen bevrien op tgheens cost diet 
breken dade. 


PALUDE. 


XXVII 1 


fol, 64 vo, 


fol, 223 ve. 

15 September 1420. 


Geeraard van Bergen vergunt aan de inwoners 
der dorpen van Wuestwezel en Deurne « de vroente 
ende gemeynten van heyden » aldaar. 


Cond sy eenenyegeliken, die desen brief selen sien oft 
horen leesen, dat wy, Gheerd van Bergen, Here van Merxhem 
ende van Hamme, kennen ende lyen dat wy vutgegeven 
hebben ende geven vut, met desen onsen openen brieve, onsen 
goeden ende getrouwen lieden ende ondersaten der dorpen 
van Woestwesele ende van Doerne, alle alsulken vroenten 
ende gemeynten van heyden, welkerhande die wesen mach, 
als wy binnen onser heerlicheiden van desen voirs. tween 
dorpen liggende hebben, also verre alse ons ende onsen 
voirderen die toe te behoren. plagen, sonder deghene die 
tot desen dage toe vutgegeven, vercocht oft verchyst mach 
syn. Behoudelic dien, dat alle moer dairbinnen gelegen 
ons ende onsen nacomelingen toebehorende blyft, onsen 
eygenen wille ende proffyt mede te doene, sonder yements 
croenen oft wederseggen, ende behoudelie dien, dat wy ende 
onse nacomelinge altyt om onsen chys ende heerlicheiden 
te meerderen ende te beteren, denghenen die tymmeren 
willen binnen diere voirs. vroenten ende gemeynten, selen 
mogen gheven, vercoepen oft verleenen een buynder heyden 
oft een half, op eenen chyspenninc, na onser genuechten, 
sonder begryp oft tegenspreken van yemende, met deser 
vorwaerden ende condicien, dat deselve onse ondersaten ende 
goide lude jairlix van deser voirs. vroenten ende gemeynten, 
ons ende onsen nacomelingen, opten chysdach die wy aldair 
houdende syn, gelden ende betalen selen eenen ouden groeten 
erfchys, ende dairtoe ons ende onsen nacomelingen doen 
alsulke dagelyesche dienste, als sy ons ende onsen vorderen 
tot nu toe gherne ende willichlyc gedaen hebben. Ende voirt 
so geloven wy, dat wy noch onse nacomende oeyer nem- 
mermeer dese vroenten oft gemeynten vordere vutgeven 
noch vercoepen en selen dan voirs. es, alle argelist vut- 
gesteken, In kennissen der waerheit, so hebben wy, Gherd 

van Bergen, Here van Merxhem ende van Hamme voirscreven, 
onsen segel hierane gedaen hangen. Gegeven int jair Ons 
Heeren als men screef M coco ende twintich, vyfthiene dage 
in Septembry. 


Collatio facta est cum originali littera per 
me anno XXXvto, xixa Decembris. 


E. VINEA. 


26 October 1420. 


Getuigenis afgelegd door Nicolaas de Haze en 
Frans van Cantelbeke, betrekkelijk het testament 
van Wouter de Backere, 


Anno XX, XXVI dage in Octobry, quamen vore Scepenen, 
in der banc, Claus de Haze ende Franse van Cantelbeke ende 
tuyghden aen den Heyligen by haren eede, dat zy daer by 
ende over waren daer Wouter de Backere, biercantere, gaf 
ende maecte na syn lyf Lysbetten, naturlic dochtere Gheerlecs 
van Tichelt, daer moeder af es Magriete sBackers, alle de 
goede, have ende erve, ruerende ende onruerende die hi 
achterlaeten soude, boven wettelike scult,‚ vutleede ende 
testament. Presentibus : Ymmersele, Volkaert, Blabbenere, 
Damaes, Halmale, Hoerne, Hoevel. 


Omstreeks 1 November 1420. 


Voorwaarden van scheiding tusschen Jan vanden 
Houte en zijne vrouw. 


Jan vanden Houte, Henrix zone, geloefde voer Amman 
ende voer Scepenen, opte peyne van een hondert marc 
silvers, 1 derdendeel myn Here van Camerike, 1 derdendeel 


tol. 69 voe 


fol, 78 vo, 


fol, 43 vo 


onsen genedigen Here van Brabant ende r derdendeel der 
fabriken tOnser Vrouwen, dat hi nemmermeer van nu voir- 
dane tot ghenen dagen hem, noch niement van zinen wegen, 
gheen recht vermeten en sal tot eenegen goeden die Joffrouwe 
Glorie, syn wyf, nu heeft of namails hebben mach, ende dat 
hi gheen schout voirdane maken en sal op dieselve peyne, 
daer syn wyf oft haer goede in toecomenden tiden eenichsins 
in gehouden zullen syn, ende schaut quite alle houwelike 
vorwerden die zy hem geloift mach hebben met scepenen- 
brieven oft anders. Ende mids desen soe schaut zy quite 
desgelyx alle huwelike vorwerde ende des zal zy hem vut- 
reyken jaerlix, tot zinen live duerende ende niet langere, 
viere ponde grote, ende daertoe zal hi hebben die 1x ®@ grote 
die haer Jan van Nyspen sculdich es met eenen scepenenbrieve, 
met deser conditien, waert dat hi die mr ®@ grote of een 
pont of meer of min vercochten, dat zy dan altoes die naiste 
zal mogen syn die te hebben omme denselven penninc datse 
een ander ghecocht hadde. Ende hiermede soe zullen zy 
deen den anderen onghemoyt laten ende ele in rasten ende 
in vreden bliven ende gheenrande seult maken daer des anders 
goede in gehouden zullen syn, zonder argenlist. Ende dat 
zy deen den anderen in goeden rasten ende vreden laten zullen 
zonder deen vanden anderen ghemoyt te worden aen live 
oft aen goede op deselve peyne, het en ware dat zy met haren 
vryen eygenen wille ombedwongen weder te samen comen 
ende verenigen wouden. Dit was gedaen in de volle banc, 
anno XX°, omtrent Alre Heilegenmisse. 


6 November 1420. 


Pensioen verleend aan Hendrik vanden Goere 
« die in der stad dienst geguetst was. » 


Anno XX, vI dage in Novembri, soe waert overdragen, 
gesloten ende ghetermineert in den vollen Raide vander stad, 
mids dat Heine vanden Goere in den dienste, reysen ende 


vutwesen vander stad van Antwerpen ghequetst ende ver- 
meyngt es voere Sente-Gheertruydenberg 
Heinen gegeven, toegeseeght ende syn leefdage lance gecon- 
senteert heeft, te weten es dat hi hebben ende heffen sal, 
elke weke, vander tafelen des Heylichs Gheests in Onser 
Vrouwenketrke tAntwerpen neghen grote ende vander tafelen 
des Heylichs Gheests in der Borchkerken, drie grote. Daertoe 
soe waert getermineert ende overdragen, dat deselve Heine, 
van nu vordane, syn leefdage lane hebben ende ontfangen sal 
de provende ende aelmoesenen vanden Heyligen Gheesten te 
beiden steden voirsereven, altyt als men die deylen ende 
gheven sal, sonder afslach vanden voirsereven weeckghelde. 
Oec soe nam de stad van Antwerpen te haerwaert te voldoene 
den meesteren die daerover gaen, sonder sinen cost. 


27 November 1420, 


Geschil tusschen Peter van Hambroec en Peter 
Zoetaerts aan scheidsmannen onderworpen. 


Van alzulken ghescille als hangende es tusschen Peteren 
van Hambroec, aen deen zyde, ende Peteren Merten Zoetaerts 
sone, aen dandere zyde, soe hebben hen de vors. Peter ende 
Peter des ganzelic verwillecoert ende ghekeert in 1m goede 
manne, te weten es in Aerde vanden Houte ende in Janne 
van Berchem, ghelovende soe wes de vors. 1 goede manne 
eendrachtichlic daeraf seggen ende termineren sullen, dat zy 
dat houden zullen goet, vast, ehestade ende van weerden. 
Behoudelie dien, waert dat eenich vanden vors. goeden 
mannen des niet doen noch aennemen en woude of ehedoen 
en conste, dat zy dan bynnen vir dagen na dat hys hem 
gheweyghert ‘hadde, eenen anderen goeden man in syn stede 
nemen souden, of waer zys niet eens egheworden en consten 
van dien anderen seggheren te kiesen, dat hen dan de stad 


eenen zeggere toe ordineren ende setten soude. Ende waert 
dats die 1r seggeren niet eens gheworden en conden, dat 
zy dan eenen overman daertoe kiesen souden, ende daert 


Ga dh ED BEA AE 
e, dat men denselven 


fol. 71 ve, 

die overman sette, dair soudt ghehouden bliven. Ende wacrt 
dat zy des overmans te kiesene niet eens gheworden en 
consten, dat hen dan de stad van Antwerpen eenen overman 
ordineren ende setten soude ende daer hyt ordineerde ende 
sette, daer soudt ghehoeden bliven. Ende dit hebben de 
vors. partyen aen beyde zyden gheloift ende hen daerin 
verwillecoert ter presentien van Her Aerde van Ymmersele, 
Her Gheldolf vander Zennen, Gielys Damaes, Lauwereys 
Volkaert, Jan de Blabbenere, Jan van Wesele, Peter van 
Halmale ende Willem van Hoerne, Scepenen, int jaer Ons 
Heeren M cccc ende XX, Xxvit dage in Novembry. Ende 
dit vors. seggen sullen de vors. seggeren vuten ende ter- 
mineren tusschen dit ende Onser Vrouwendach Lichtmisse 
naist toecomende. 


28 November 1420. 


Regeling der nalatenschap van Goswyn Tymmermans. 


Anno XX°, XXVII dage Novembris, soe wart overdragen 
in de banc, dat men scriven zoude aen den Scouthet ende 
Scepenen van tsGrevenwezele, dat men Katlinen Tymer- 
mans, onser poirterssen, Henrix wyf vander Sluys, setten 
zoude in alle de goede, ruerende ende onruerende, have 
ende erve, die achter Goeseme Tymerman wilen bleven ende 
verstorven ende diere haer rastelie ende vredelie laten ende 
doen gebruyken, tot ane der tyt toe dat haer die met beteren 
rechte afgewonnen worden ter steden ende ter plaetsen daer 
dat van rechtswegen behoirt. Behoudelie dat de vors. Katline 
daeraf betalen sal alzulken testament als de vors. Goesem 
wilen maecte ende oerdeneerde, te weten es dat men betalen 
sal syn wettighe scult ende syn vutvaert met dat daertoe 
dient ; Item, den armen huysarmen 1 zister rox eens van 
Wezele ; Item, den prochiaen Xit grote; Item, den costere 
vl grote; Item, voer syn onrecht Xi grote; Item, elker 
vanden viere biddende oerdenen 11 grote ; Item, der kerken 


ET en 


ende Heiligen Geest van Wezele 1 vierendeel lands half ende 
half ; Item, voer syn jaergetide te Wezele twe ouden 
grote erflice ende den costere erflic aldaer 1/2 ouden grote 
ende 1/2 hinne voer tselve op Peter Kennens goed. 


Verbod tot het maken van eenen bornput in 
de Zilversmidstraat. 


Anno et die preedictis, soe wart overdragen in de banc 
voir Seepenen dat men op deynde vander Silversmitstrate, 
te weten es voere tusschen thuys geheeten den Wildeman 
ende thuys geheeten den Drake, negheenen borneputte maken 
noch setten en sal mids der verderffelikere scaden, hindere 
ende achterdeele die de vorgenoemde twe huyse ‘daerom 
wel waren gescapen te liden. 


PALUDE. 


1 December 1420. 
Oproep van krijgsvolk. 


Anno XX, prima Decembris, soe wart geboden bi den Here 
ende bi der stad van ons genedichs Heren wegen tsHertogen 
van Brabant ende van myns Heren tsRuwerts wegen ende 
van tgemeyns lands wegen, in orboere ende proffite van 
onsen genedigen Here ende van sinen gemeynen lande, 
dat alle deghene die soudie winnen willen met bogen ende 
met piken, wel gewapent comen hier tAntwerpen bi den 
Burgermeesteren ende Seepenen, ende laten hen inteykenen 
ende seriven, men sal eenenyegeliken goed soud gheven 
ende van Xr dagen te voren betalen. 


fol. 67 ve. 


4 December 1420. 


Getwigenissen afgelegd wegens gekaapte koopwaren. 


Int jaer Ons Heeren M. cccco ende twintich, 11 dage 
Decembris, soe swoer ende hielt ane den Heyligen Gheerd 
Werboutssone, poirtere tAntwerpen, by sinen eede, dat alsul- 
ken scip‚met den goede datter in was, hem, Janne den 
Blabbenere, Dankaerde den Moelnere, Wouteren Diederixzone 
ende Janne de Rose toebehoerende, alse hen op Sente- 
Bavendach lestleden van dien van Hertpoel in Ynghelant 
afghenomen wardt, weerd was bat dan vii° Ynghelsche 
nobele, sonder alle dander goed datter in was, anderen 
poirteren van Antwerpen ende vremden luden vut Scollant 
toebehoerende. Ghedaen present den Amman, den Burger- 
meesteren ende den Scepenen ghemeynlic vander stad van 
Antwerpen. 


Item, opten selven dach, soe hielt Jacop Lemzoetszone 
ane den Heyligen bi sinen eede dat Jan Steyncop, syn meester, 
ende hi selve int voirscreven scip te scaden hadden ende 
namen, te weten Jan Steyncop XXxiimnm nobele, ende hi 
selve XXX nobele, etc. ut supra. 


6. December 1420. 


Ordonnancie over het storten « vander vulnissen. » 


Gheordeneert bi den Heere ende bi der stad, 
anno XX° vr dage Decembris. 


Item, dat nyement vordane binnen der stad gheene vuyl- 
pisse dragen noch worpen en zal binnen der weken, toten 

plaetsen die daertoe geordeneert syn, anders dan sMaendaegs 
ende tsDonderdaigs, opten kore die daertoe staet. Ende hierat 
zal mogen koren ele slycemeyere met eenen poirtere ende 
die zal hebben van elken kore die hi doet X11 grote. 


Item, dat men gheen vuilnisse en bringe opte gote die 
in de roye loept aen de Verwersbrugge, maer dat mense 
bringe aen den muer die jegen Gielys huys vander Eyke 
was over staet, opten vors. kore, vanden vors. persoenen 
in der manieren vors. 


Item, dat men nergens omtrent der Scepenhuys noch aen den 
muer vanden selven huyse gheen vuylnisse noch onreinicheit 
doen, noch bringen, noch werpen en zal, opten vors. kore 
in der manieren als boven. 


14 December 1420. 


Oorvrede gezworen door Jacob van Oekele aan 
Jan vander Heiden. 


Anno Xx°, Xi daghe Decembris, soe geloefde ende swoer 
aen den Heilegen met opgerechten vingeren, Jacop van 
Oekele, van Viersele, dat hi Janne vander Heiden, costere 
van Sinte-Willebords, niet mesdoen en zal noch doen misdoen, 
bi hem selven noch bi niemende anders van zinen wegen, 
in gheenre manieren, ende mids dien wart den vrede daer 
Zy in stonden quytgescouden. Presentibus Wyneghem, als 
Borgermeestere, Ymmersele, Scepene, Vorda, Clobbaert, et 
ego, Palude. 


fol. 72, 


fol. 72 ve, 


16 Januari 1420 (1421). 


Borgtochten voor wisselaars. 


Luyken van Valperga, — borge Jan van Sompeken 
ende Gielis Putoer, ele voer al, maer Luyken vors. ende 
Andries van Ferere selen Janne ende Gielise scadeloes quiten 
anno XXx°, XvI die Januarii. 


Heinrice van Rode, wisselere, — borgen Andries Serynen 
ende Jan vander Heyden, hudevettere, ende ele vore al ; Henric 
salse beyde quiten ende Andries sal voort Janne quiten. 


Mattheeus van Helmont, wisselere, — borgen Joes 
vanden Wyngaerde en Lambrecht ten Roscam, ele vore al 
Mattheeus salse beyde quiten. 


27 Januari 1420 (142I). 


Aanteekening betrekkelijk het bedijken « van 
den schoer van Lilo. » 


Int jaer Ons Heren M. cccc. ende twintich, XXvIT dage 
in Januario, soe wart overdragen in de banc van Scepenen 
bi den Burgermeestren, Seepenen ende Rade zamentlie vander 
stad, want myn Heere van Lilloe ende Vrouwe Alyt, Willem 
Blondeels dochter wilen, syn gesellinne, hen beiden te gadere 
sittende in haeren huwelike, gaven vut een schoer, buten 
dyes te Lilloe gelegen, veele goedere lieden om dat te 
bedykene, wele schoer hen plach te geldene derthiene nobele 
tsiaers, in welker vorwarden zy den woeden lieden geloefden 
goede brieve daeraf te gevene. Ende de goede liede tvors. 
schoer bedyct hebbende, soe volgden zy zeere langhe om 

haere brieve te hebbene van haeren vors. vorwarden. Ende 
in der selver vorwarden vanden vors. lande, soe naems Aerd 
Mickaert, onse medepoirtere, neghentich gemete, gelyc alsc 
de brieve verclaren die myn vors. Here van Lilloe opten 
dach van heden voir Scepenen verleden heeft ten vervolge 
vanden vors. Aerde. Ende overmids dat Aerd vors. min daeraf 
gheeft dan andere, dats mids eenre sommen van penningen 
die de vors. Aerd gegeven ende betaelt heeft ende daermede 
dat men betaelde zekere scult die zy beide tsamen sittende 
ghemaiect hadden, dwele hen beiden te veele meerderen 
scaden, quetse ende achterdeele gecomen zoude hebben, op 
dadt bi desen wege niet verhuedt en hadde geworden, ende 
oec soe was voere de Burgermeesteren, Scepenen ende Raed 
wel bethoent, dat tvors. bedyete land opten dach van heden 
meer rent ende beter is, ende myn Here ende Vrouwe vor- 
genoemd meer renten daerop behouden dan tschoer opten 
dach van der huwelikere vorwarden van minen vors. Here 
ende sier Vrouwen, oft eert bedyct was oft dan zy te voren 
vanden vors. schoere hadden. Ende om dat wy willen ende 
redene bewyst dat dese dingen voer ons ende voer onse 
nacomelinge vaste ende gestentich bliven, soe hebben wy 
dit aldus in onser stad register doen setten tot eenre euwe- 
likere memorien. 


PALUDE. 


Januari 1420 (1421). 


Regeling van de betaling der koopsom van 
land gelegen buiten Verloren Cost. 


Int jaer Ons Heren M. coco. ende XX, In de maent van 
Januario, soe cochte Laureyns Mussche teghen Janne Clissen 
ende tegen sinen twee zusteren, 1 vierendeel bunder lants 
ghelegen buyten Verloeren Cost, neffens Laureyns lant, dat 
hy te voren daer ligghende, daer hy te voren 1m schellingen 


fol. 72 ve, 


— 220 — 


grote erflic op hadde, ende daertoe die rr schellingen grote 
erflie die sy hadden op Janne den Grysen, wele vierendeel 
bunder lants ende rm schellingen grote erflie hen bleven 
waren van Janne Clissen, haren vader, die porter tAntwerpen 
was, ende overmids dien, dat de kindere die dit lant ende 
rente verkocht hadden, buyten wonachtich waren in den 
lande van Luydic, soe was overdraghen dat sy thuys trecken 
souden ende dat men hen gheen ghelt en soude gheven voer 
aen diere tyt toe, dat sy goede brieve brochten van der stad 
van Luydic, of van anderen steden, daer sy woenden ende 
dan soude Laureys hen betalen sonder vertrec, alsoe dat sy 
thuyswaert. tracken ende wederomme bi der stad quamen, 
brengende goede brieve vander stad van Luydic, die men 
Laureyns ondergegeven heeft. Dat gheschiet synde, soe was 
ghesloten ende getermineert, dat de voers. Laureyns hen 
betalen soude ende hen haer ghelt geven, dwelke hy dede, 
ende gaf hen vander voers. coemanscapen vir @ x schellingen 
grote eens, die Jan daeraf ontfaen heeft, tot synre zusteren 
ende tot sinen behoef, alsoe dat dien coep goet ende ghesten- 


tich syn sal ende bliven tallen daghen, zonder argenlist, 
prout litteris scabinalibus continetur plenius. Presentibus 
Ymmersele, R. Elst, Wyneghem, Zymaer, Willebeys, Bache- 
leer, Werve Paddegracht, Arscot, etc. 


21 Februari 1420 (1421). 


Besluit over het verkoopen van « Scarden- 
borchschen herinc. » 


Anno-Xx°, XXr dage Februarii, soe wart geconsenteert 
dat men die vastene lanc Scardenborchschen herine weyken 
ende vercoepen zoude in cleinen pennewerden, ghelyc anderen 
heringe ende dien sal men weyken ende vercoepen opten 
Holenvliet ende op elc vat sal staen een swert vaenken dat 
zal syn teyken wesen. 


Item, waert dat yement, die Schoensschen herinc vercochte, 
Scardenborchschen herinc daeronder mengde, weycte oft 
vercochte, die zoude verboren alsoe dicke als ment bevonde 
1 Royale, den eenen den Coermeesteren, den anderen der 
stad ende den derden denghenen diet voertbrochte, ende 
hieraf zullen de Coermeesteren den eed moigen hebben alsoe 
dicke als zy willen vanden ghenen die den Scoenschen 
herine vercoepen. 


15 Maart 1420 (1421). 


Oorvrede geeworen door Mathijs Hoze aan 
Heer Aard van Crayenhem en anderen. 


Anno XXx?, xv dage in Meerte, soe zekerde, geloefde ende 
swoer Thysken Hoze, Claus Hozen zone, lyflie ane den 
Heilegen, dat hi nemmermeer te ghenen dagen Heren Arnde 
van Crayenhem, den Jonchere van Wezemale, Janne van 
Wickevorst, Mertene van Steenvoert. den bastaerden van 
Wezemale, haren vrienden, magen, dieneren oft die daer 
aencleven mogen, aen lyf noch aen goed, om gheenrande 
zaken wille misdoen en sal noch doen misdoen, heimelic 
noch openbaer, bi hem selven noch bi yemende anders van 
zinen wegen, in gheenre manieren. Ende soe waer hi de 
contrarie dade, soe zoude hi wezen teeuweliken dagen 
meeneedich, eerloes, trouweloes ende als zoenbrakich ende 
vredebrakich. 


tol. 73. 


1 April 1421. 


Verbod van uitvoer van graan bwten de 
palen van Brabant. 


Gheordeneert bi den Heere ende bi der stad, 
anno XXI, opten yersten van Aprille na Paesschen. 


Item, dat nyemende, porteren noch vremde, soe wie dat 
hi zy, van nu voerdane geenreande greyne van coren,‚ te 
wetene van terwen noch van rogge, buten de palen van 
Brabant, te watere noch te lande voeren zal, noch venten 
noch vercopen, het zy geladen oft ongheladen in geenre 
manieren, opte peyne van enen ponde oudere groten ende 
coren te verborne, half den Heere ende half der stad. Ende 
dacraf sal men loenen dengenen die dat voertbrochte. 


Item, waert dat yemand die in Brabant geseten is enich 
coren, terwe oft rogge hier in der stad cochte oft haelde, 
dat die binnen der stad van Antwerpen goeden zeker ende 
borchtocht zetten zal, dadt coren in den palen van Brabant 
ghesleten ende gevent sal worden ende hier daeraf goet 
betoene ende goed caucioen zeinden vander stede of plaetsen 
daer corene ghesleten ende gevent zal worden. Ende soe 
wie des niet ghedoen ende can, die en sal geen coeren wt 
mogen voeren op de voerseide peyne. 


Item, dat alle coorenmeters te lande die binnen der stad 
op dland meten, twee ende twee te samen een mate van 
1 moddeken bi hem op de meret hebben zullen, omme den 
armen lieden ende dengenen dies begheeren mede te metene, 
opte peyne van 1 oude scilde te verboerene, half den 
Heere ende half der stad ende op 1 jaer haer meten te 
verboerne die des niet en hadden. 

4 April 141 — 18 Mei 1424. 


Aanstelling van scheidsmannen in een geschil 
tusschen Peter vanden Neste en Peter Alsteen, 
met bijhoorig stuk. 


Als van alsulken zaken als opghestaen waren tusschen 
Peteren vanden Neste ende sinen vrienden ende maghen, 
aen deen syde, ende Peteren Alsteen ende sinen vrienden 
ende maghen, aen dandere syde, ende van al des daeraen 
cleven mach, soe hebben hen beyde de voirs. partyen ghesub- 
mitteert, ghekeert ende overghegheven in Meester Peteren, 
Jan Peters sone, ende in Adriane Heinrixsone, wes de vors. 
persone. onder hen beyden eendrachtelie daeraf ordineren 
ende segghen selen, dat sy dat aen beyden syden goet, vast 
ende eghestentich houden sullen, teeuweliken daghen, sonder 
eenich verbreken, ende waert dat sake dat sy vanden vors. 
zaken onder hen beyden niet eens en consten gheworden, 
soe hebben sy voert ghewillecoert ende gheconsenteert, dat 
die Edele Jonchere Engbrecht, Greve te Nassouw, Here ter 
Leck ende tot Breda, etc. daeraf een overman syn sal, 
ende soe wes hy daeraf ordineert, dat sal ghestentich eeuwelic 
bliven, ende altyt der vors. twee seggheren ordinancie ende 
vorwarde te meerderen ende nict te mynderen, ende dit 
segghen sullen sy segghen ende uten, tusschen dit ende 
3elokenen Sinxenen naistcomende. Behoudelie emmer onsen 
ghenedighen Here van Brabant Syn hoeghe heerlicheyt, ende 
alsulke brieve als onse lieve ghenedighe Heren Hertoghen 
van Brabant, zaliger ghedachten, ende nu ter tyt regerende, 
by hen selven of by yemende anders van haren weghen 
daerop ghegeven ende verleent moghen hebben, in allen 
anderen zaken in haerre macht blivende. Ende overmids dien 
dat eenighe persone vander vors. partyen maechscapen hen 
nieten hebben willen vueghen tot eeniger mynliker dedinghen, 
soe ghebied men van myns Heren sHertogen weghen van 
Brabant, van tScoutheten ende vander stad weghen van 
Antwerpen, dat de vors. Peter janden Neste, voer hem ende 

voer syn maghe ende vriende, ende de vors. Peter Alsteen, 
voer hem ende voer syn maghe ende vriende, ende voer alle 
deghene dient àengaen mach, het sy vander eender partyen 
of vander andere, het sy gheboren oft ongheboren, dese 
vors. ordinantie goet, vast ende ghestentich houden sullen, 
ende doen houden teeuweliken daghen, sonder verbreken, ende 
soe wie hieraf de contrarie dade, die soude eeuwelic wesen 
zoenbrakich ende vredebrakich. Dit was ghedaen int jaer 
Ons Heren M. cccc. ende eenentwintich, viere daghe in 
Aprille na Paesschen, ter presentien vanden Scouthet, Bourger- 
meesteren ende Scepenen vander stad van Antwerpen nu 
ter tyt. 


Anno et die predictis, soe gheloefden Michiel Raessone 
van Lyedekerke, Jacob Jacobssone van Steenberghen, Jacob 
Claussone vuten Ouden-Bossche ende Peter Her Jan Wol- 
faerts sone van Steenberghen, ele voer al, Heren Wouteren 
vander List, Riddere, Scouthet tAntwerpen op desen tyt, 
dat sy binnen Xu nachten na dat sys van hem vermaent 
of versocht sullen syn, leveren sullen Peteren Alsteen tAnt- 
werpen, omme hein aldaer ter Vierscharen te rechte te stane 
van des hy Peteren Alsteen voirs. heysschende mach syn, 
of waer sy den voirs. Peteren alsdan daer niet gheleveren 
en consten, dat sy dan verboren souden dusent cronen #ot 
myns ghenedichs Heren behoef van Brabant etc. ende ele 
voer al. 


Van deser gheloiften scaut de vors. Scouthete quite de 
vors. persoene ter presentien van Borgermeesteren ende 
Scepenen, te weten Clause van Wynegeem, Willeme Noyts, 
Her Aerde van Ymmersele, Costen van Kets, Jan Bacheleer, 
Henric van Rythoven ende meer andere. Anno XXI°, XVIII 
daghe Meys. 

8 April 1421, 
Ordonnancie over het storten van vuilnis. 


Anno XXI, vil dage in Aprille, gheoerdineert 
by den Heere ende by der stad. 


Item, dat nyemand, wie hi zy, slycmeyer noch ander, van 
nu voerdane gheenrchande vuylnisse, onreynicheit noch gqroiz 
werpen, voeren, noch leggen en sal vanden werve, van den 
hoede in de Scelt, noch met scepen voeren in de Scelt in geenre 
manieren, noch tusschen den werf ende den Vismerct toe, 
optie peyne van 1 pond ouder grote half’ den Heere ende half 
der stad. 


Maer men sal alle de vuylnisse ende grois voeren- buten 
de Slycpoerte lanx den dycke toten SS toe ende op 
Kiele, beneden omtrent Joes moelen vander Tanerien. 


9 April 1421. 
Verklaring betrekkelijk eene korenrent. 


Int jaer Ons Heeren M. cccc. ende eenentwintich, negene 
dage in Aprille, soe bekenden Jan Jan Heyn Willems ende 
Katline, zyn wyf, van Westmalle, dat zy omtrent achthiene 
of twintich jaer geleden vercochten Lodewike Raed, Laureys 

Raeds vader, een zister rogs erflice op een stuc lands gheheeten 
den Hoeghbrand, houdende omtrent drie vierendeele buynders 
ende op een half buynder aerds daerbi, beide te Westmalle 
bi de tichelrie gelegen, daer zy woenen, te Malle te lev eren. 
Dit was gedaen in de banc van Scepenen ter presentien van 

Clause van Wynegeem, Burgermeister, Ghysbrechte de 
Coninc, Janne vanden Werve in de Roese, Costene van Kets, 
Janne Bacheleer, Laureyse van Aerscot ende Janne vanden 
Werve, over de Paddegracht. 


PALUDE. 


14 April 1421. 


Uitspraak in een geschil tusschen « Hoog- 
straten en Brecht met Loenhout nopende den 
steenwech. » 


Int jaer Ons Heren M. ccoc. ende xx1, veerthien dage 
in Aprille, soe quamen de Scouteten ende Scepenen van 
Hoechstraten voer de stad van Antwerpen, daer zy toenden 
eenen brief die hen gegeven hadde ende verleent de heer- 
scape van Hoechstraten voirs., verclarende onder dandere 
van ketsigelde dat men sculdich is te geven tot Hoechstraten 
voirs. ende soe wie dat geven soude ende waeraf ende wien 
dat toebehoren soude, ende al eest dat die van Brechte ende 
van Loenhout daerin vutgesteken syn, dat sy niet geven 
en zullen, mids dienste die sy gedaen hebben toten sten- 
wege ende noch doen zullen, meynende die van Hoechstraten 
dat die van Brechte ende van Loenhout noch den dienst 
ende hulpe doen sullen toten steenwege, alsoe sy voirmaels 
gedaen hebben. Soe syn daerjegen weder comen die van 
Brechte ende van Loenhout, thoenende ende te kennen 
gevende, dat sy nergens daerin verwillecort en hebben met 
zegle nocht met brieve engene geloften gedaen en hebben, 
meynde mids dien des voirs. diensts quite ende ledich te 
stane, ende van nu voirdane tot euweliken dagen ombelast 
te bliven vanden dienste vanden voirs. steenwege, begerende 
daerop aen beide siden der Heeren terminacie ende sceydinge 
te hebbene vander stad van Antwerpen, wes sy van rechts 


wegen sculdich syn daeraf te doene. Hebben daerop Bur- 
germeesteren ende Scepenen vander stad Antwerpen, ter 
begerten van beiden den voirs. partyen, daerop getermi- 
neert ende gesloten in deser manieren, mids dien dat die 
van Brechte ende van Loenhout in den voirs. dienst niet 
geconsenteert en hebben, noch verbonden en syn met zegle 
oft met brieve dien dienst te doene, dat sy van nu voirdane 
daeraf ongebonden zullen syn ende teuweliken daeraf om- 
belast bliven, maer sy zullen wechgelt of ketsigelt geven 
gelye anderen steden oft dorpen die daer over waren ende 
onvry zouden syn, sonder fraude ende argelist. 


16 April 1421. 


Regeling van betaling der lijftochten door de 
stad Delft aan poorters van Antwerpen ver- 
schuldigd. 


Wy Bourghmeesteren, Scepenen ende Rade vander stat van 
Antwerpen doen cont alle denghenen die desen openen brief 
zelen sien oft horen lesen, dat, opten dach van heden, over- 
draghen is ende ghesloten tusschen de ghedeputerde Rauts- 
liede vander stat van Delf, aen deen syde, ende poirteren 
haren pensionarisen, aen dander syde, als van alsulken achter- 
stelle als de voers. stat van Delf onsen poirteren sculdich ende 
achterstelle is oft verscinen sal tusschen dit ende Meydach 
nu yrstcomende, dat sy dien achterstel ghelden ende betalen 
sullen ten terminen hierna volghen : dats te weten deen helft 
daeraf opten Meidach die syn sal int jaer Ons Heren M ccoc 
twee ende twyntich nu naistcomende oft daerenbinnen, ende 
dander helft daeraf opten Meydach die syn sal int jaer Ons 
Heren M ccco ende drie ende twintich daernaist volgende 
oft daerenbinnen, sonder langher vertrech. Ende waert 
dat sake dat die stede van Delf dese daghe van betalynghen 
niet en hielde ende ghebrekelyc daerin ware, dat God ver- 
hoeden wille, soe es voerwaerde ende overdraghen dat dan 
onse poirteren, lyfpensie hebbende op die voers. stat van 

Belf, volghen selen op -hare cost ende there ende die hebben 
na inhout harer brieve, sonder enich verdrach. Vordane is 
overdraghen ende ghesloten. dat de stat van Delf gelden 
sal ende betalen onsen poirteren haren pensionarise hare 
lyfrente die opten yersten Meydach nu naistcomende ver- 
schynt ende voert meer verschinen sal tot alsulken terminen 
ende op alsulke verbonde als hare brieve begripen, die sy 
daeraf hebben. Ende al eest dat sake dat eenige poirteren of 
poirterssen van Antwerpen hier by desen overdrage niet 
gheweest en hebben noch hare consent daertoe ghedaen, 
soe sullen die nochtan alle in deser voers. dedingen ende 
compositien mede begrepen syn ghelyc anderen onsen poir- 
teren, die hare consent ende wille daertoe ghegeven hebben, 
sonder fraude ende argenlist. In orcondscapen der waerheit 
sigillum ad causas duximus presentibus etc. Anno XXI®, 
XVlIa die Aprilis, etc. 


23 Juni 1421. 


Borgtocht gesteld door Lucas de Cuyper en 
Joos vander Tanerien voor Jacob de. Cuyper. 


Int jaer Ons Heren M cccoc ende xx1, XxIuI dage in 
Junio, soe willecoerde ende consenteerde Jan Bacheleer, in den 
name van Ritsaerde Werdwye, sinen gast, dewelke mids 
zekeren obligatien die hy op Jacop de Cuypere sprekende 
heeft, denselven Jacop in den Steen heeft doen leggen ende 
met rechte daertoe verwonnen, dat deselve Jacop dach 
hebben sal ende vut den Steen syn toten vutgaende vander 
Bamismerct naisttoecomende, by alsoe dat hy hierenbynnen 
des coepmans gemode vercrigen sal op dat hy can. Ende 
waert soe dat hy hierenbynnen den coepman niet en ver- 
nueghde of syn gemode en vercrege, soe geloefden Luyc 
de Cuypere, syn broeder, ende Joes vander Tanerien, syn oem, 
den voirs. Jacop bynnen derselver merct. weder in den Steen 
te bringen, levende of doet. Oft waert zy des niet en daden, 

soe geloven zy vore de principale somme ende ele van hen 
een vore al, te weten ‘es vor vi° nobele of daer omtrent, 
ter goeder rekeningen. Ende hier waren by ende over Claus 
van Wyneghem, Burgermeester, Her Aert van Ymmersele, 
Heinrie van Rythoven ende meer andere Scepenen. 


Item, opten selven dach, soe willecoert ende consenteert 
Aelbrecht van Uden, in den name van Janne Waltam, sinen 
gast, dat de vors. Jacop dach hebbe gelyc voirs. staet. Des 
geloifden weder de voirs. Luyc ende Joes als boven den 
voirs. Jacop weder te leveren opdat hy des coepmans gemode 
niet en hadde of te -verantwerden vore de somme m11° ende 
xv1 nobele. Presentibus Ghysbrecht de Conine ende Heinric 
van Rythoven. 


Regeling der nalatenschap van Quintyn Clarensone. 
26 Juni l421, 


Int jaer Ons Heren Mm. cccc ende eenentwintich, XxvI dage 
in Junio, soe wart overdragen bi den Here ende by der 
stad, dat men alle Her Quintin Clarenzoens goede, have ende 
erve die hi achter liet, vercoepen ende penneweerden sal 
ende de sculderen daermede betalen na elcs betoen ende 
bescheyt. Ende dat daeraf dbewint hebben zullen Ghysbrecht 
de Coninc, Gielys Damaes ende Claus vanden Hoevele, ende 
daeraf zullen zy der stad goede rekeninge ende bewys doen 
als de stad begeren sal. 


26 Juni 1421, 


Int jaer Ons Heren Mm. ccet ende Xx1, XXvr.dage in Junio, 
overmids, dat vele persoene, poirteren ende andere hen 
becroenende ende volgende waeren op Quintine Clarenzone 

wilen ende opte goede die achter Quintine Clarenzone vors. 
bleven waren, mids zekeren gebreke van sculde die zy met 
Scepenenbrieven, met obligacien ende anders opten voirs. 
Quintine wilen ende op zyn goede eysschende waeren, ende 
overmids der menichfuldicheit vander scult vors., soe en 
was noch en wilde niemend vandes voirs. Quintyns wilen 
wegen binnen jaers comen hem erfgename te makene na 
der stad rechte te deylne ende te gheldene dat hy sculdich 
soude hebben geweest te deylne ende te geldene. Ende omme 
dat de voirgenoemde goede niet vage, verloren noch te 
quiste gaen en souden, maer dat de voirs. sculderen dairaf 
betaelt ende vernueght mochten worden, denghenen diet 
beste recht ende bescheyt daertoe hadde, na der stad rechte, 
altyt voeregaende, alsoe verre als de voirs. goede verstrecken 
souden mogen, soe wert aldoen in de banc van Scepenen by 
den Here ende by der stad overdragen, dat Ghysbrecht de 
Coninc, Gielys Damaes, Willem Noyts ende Claus vanden 
Hoevele, alle viere, de drie oft de twee ten minsten van hen 
te samen, vander stad wegen den last ende dbewynd hebben 
souden omme alle de voirgenoemde goede, ruerende ende 
onruerende, have ende erve, welkerhande die zyn mochten, 
die te regeerne, te hanteerne, te vercoepene, over te gevene 
ende vut te gane, desselfs Quintyns inscult te manene, te 
eysschene, tontfane, recht daeraf te nemen ende te geven 
ende zyn vutscult weder dairaf te betalene, alsoe verre als 
de voirs. goede verstrecken mochten gelyc vors. is. Ende 
dat zy voerd andere persone van haeren wegen daertoe stellen 
souden mogen ende des soude hen de stad gestaen ende 
daeraf verantwerden jegen eenenyegeliken die hen eenige 
opsprake daeraf doen mochten ende dat men hen hieraf goede 
brieve onder der stad zegel geven soude. 


16 December 1421. 


Hierop wart den persoenen vors. eenen brief verleent onder 
der stad zegel int jaer voirs., Xvi dage Decembris, gelyc 
hierna volght: 


Wy Burgermeesteren, Scepenen ende Raed vander stad 
y le) 

van Antwerpen doen cond allen denghenen die dese letteren 
zelen zien of hoeren lesen, want Quintyn Clarenzone wilen, 
onse inwoenende ondersete, comen is van live ter doot ende 
niemend van sinen wegen, na onser stad rechte, in goeder 
tyt comen en is, hem presenterende oeyr oft erfgename 
te sine vanden voirs. Quintine wilen, te deylene ende te 
geldene dat hy, na onser stad rechte, sculdich hadde geweest 
te deylne ende te geldene, soe eest, overmids dat vele per- 
soenen onse poirteren ende andere die hen becroenende ende 
beclagende zyn van vele schulden die hen de voirs. Quintin 
wilen met Scepenenbrieven ende anders sculdich was, ende 
overmids dat des voirs. Quintyns wilen goede niet vage 
noch verloeren bliven en souden noch te quiste gaen, ende 
op dat eenyegelyc dairaf hebben mochte tghoent dat hy 
van Gods ende van rechts wegen sculdich waere te hebben, 
na dat de voirgenoemde goede verstrecken mogen, altyt 
denghenen voirgaende diet beste recht ende bescheyt daertoe 
hadde, dat wy gestelt, gemachticht ende geoerdineert hebben, 
stellen, machtigen ende oerdineren met desen yegewoerdigen 
letteren gelyc onser voirs. stad register oic wel verclaert, 
Ghysbrechte de Coninc, Gielise Damaes, Willeme Noyts ende 
Clause vanden Hoevele, alle te samen, de drie oft de twee van 
hen ten minsten te samen, al des voirgenoemden Quin- 
tyns wilen goede te regeerne, te hanteerne, te vercoepene, 
over te gevene ende vut te gane, desselfs Quintyns inscult 
te manene, te eysschen, tontfane, dairaf recht te nemen 
ende te geven ende zyn vutscult weder te betalen, alsoe 
verre als de voergenoemde goede verstrecken mogen in der 
manieren boven verclaert. Ende dat oie de voirgenoemde 
persoene weder voerd andere persoene, een of meer, op dat 
zy willen ende van noede is ende mens behoeft, stellen ende 
mechtigen zullen mogen in haer stede, omme hen te hulpen 
voleomen de execucie vanden dingen voirs., het zy vutscult 
of inscult te manen, te eysschen, te vueren, te betalen ende 
te vernuegen, ende anders, alsoet na gelegentheit der saken 
behoeven sal; consenteren, willecoeren ende geloven, ‘soe 
wes de voirgenoemde persoene, de drie oft de twee van hen 
ten minsten tsamen, oft deghene die zys voerd gemechticht 
hadden, dairaf doen ende hanteren zullen, dat wy dat goed, 
vast, gestade ende van weerden houden zelen tallen dagen, 

zonder dairjegen te doene oft te comene ‘ende dat wy oic 
de voirgenoemde vier persoene ende deghene die zy dairtoe 
voird stellen ende oerdineren souden, verantwerden ende 
te rechte houden zullen yegen eenenyegeliken, die hen omme 
der redenen voirs. vandes voirs. Quintyns wilen wegen of 
anders eenige opsprake of aentale doen mochten, in eeniger 
manieren. Zonder argelist. In orcondscapen van allen zaken 
voirs., soe hebben wy Burgermeesteren, Scepenen ende Raed 
vander stad van Antwerpen voergenoemt onser voirs. stad 
zegel ten saken hierane doen hangen int jair Ons Heren 
als men screef M. cccc ende eenentwintich, sesthiene dage 
in Decembry. 


& Maart 1421 (1422). 


Wy Burgermeesteren, Scepenen ende Raed van Antwerpen 
doen cond allen denghenen die dese. letteren zelen zien 
ende hoeren lesen, want wy met onsen oepenen brieven, 
mids zekeren notabelen redenen dairin verclaert, gestelt, 


gemachticht ende geoerdineert hebben Ghysbrechte de Conince, 
Gielise Damaes, Willeme Noyts ende Clause vanden Huevele, 
alle te samen, de drie oft de twee van hen te minsten 
te samen, alle de goede die achter Quintine Clarenzone 
wilen bleven zyn, te regeerne, te hanteerne, te vercoepene, 
over te gevene ende vut te gane, zyn inscult ende vutscult 
te manene, te eysschene ende tontfane, te betaelne ende 
te vernuegene, ende dairtoe voert, op dat van noede waere, 
andere persoene, eenen of meer op dat zy willen, te stel- 
lene ende te machtegene, soe eest dat de voirgendemde 
Ghysbrecht, Gielys, Willem ende Claus opten dach van heden 
voere ons comen zyn, mids zekeren laste die zy van onser 
stad wegen hebben ende anders, daeromme zy ter execu- 
tien vanden voirgenoemden saken niet alsoe volcomelic 
verstaen en connen, als wel van noede waere, ende hebben 
voirt machtich gemaect ende in haer stede gestelt, mäecten 
machtich ende stelden in haer stede, gelyc zy dat na 
inhoud van onser voirs. brieven wel doen mochte, Johannes 
vanden Broeke, onsen clere, omme voert in haer stede ende 
van haren wegen te heysschen, te manen ende tontfane 

al alzulke renten, sculde, pachten ende chysen ende oïc 
lyftochtrenten op andere persone laten als men de voirs. 
Quintine wilen sculdich mochte wesen, ende sint der doot van- 
den vors. Quintine gevallen oft verschenen moigen zyn, hoe 
ende te wat steden oft plaetsen het zy binnen den lande van 
Brabant oft dairbuiten, recht daeraf te nemene ende te 
gevene ende al dat dairmede te doen, dat de vors. per- 
soene dair selve mede doen souden mogen, waert dat zyt 
selve vervolghden oft voere oegen waeren. Gelovende in 
goeden trouwen, soe wes de voirs. Johannes dairmede doen 
ende hanteren sal, dat sy dat altyt vast, gestade ende van 
weerden houden zelen tallen daghen, zonder dairjegen te 
doene oft te comene, by hen selven oft by yemende anders 
van haren wegen, in eeniger manieren, behoudelic altoes 
dien, dat hen de voirs. Johannes altoes van des hy alsoe 
ontfaen, vutgeven ende hanteren sal goede rekeninge ende 
bewys begheren. Zonder argelist. In orconden des, soe hebben 
wy Burgermeesteren, Scepenen ende Raed voirs. onser voirs. 
stad zegel van Antwerpen ten zaken ane dese letteren doen 
hangen, int jaer Ons Heren als men sereef. M. cccc. ende 
eenentwintich, achte dage in Meerte, etc. 


28 Juni 1421. 


Ordonnancie op het storten van vuilnis. 


Gheordineert by Heren Wouteren vander List, 
Scouthet, ende by der stad anno XXI, XXVIII 
dage in Junio. 


Dat men van nu voerdane gheenrehande pryen, hoeren, 
scavelingen noch geenrehande vuylnisse, voeren, brengen, 
draghen noch werpen en sal aen den bleyedryesche noch int 
erthal buyten Sente-Jorys, noch nergens el daeromtrent, 
noch oec desghelix bi Facoens, bi de Pisterne noch nergens 

el binnen der stad, opte peyne van 1 ouden scilt, half den 
Heere ende half denghenen die men daertoe ordineren sal 
Coermeesteren af te syne daer omtrent wonende, maer dat 
men die voeren sal op Kiele beneden ende de pryen sal men 
graven aen den cant vanden wätere. Hieraf syn Cormeesters 
geordineert vander stad wegen Peter de Lombaert, Cole 
Menten, Jan Degen ende Peter Aven. 


7 Juli MRI. 


Erfschenking gedaan door Jan Lance aan 
zijne nicht Elisabeth van Vuersel. 


Int jaer Ons Heren M ccco ende XXI, XXVII dage in Julio, 
soe gaf ende maicte, willecoerde ende consenteerde Jan 
Lance, poirtere van Brugge, waert soe geviele by den wille 
Ons Heren dat deselve Jan nu in der reysen, die hy meyninge 
heeft te doene, aflivich worde, dat dan Lysbeth, dochter 
wilen Symoens van Vuersel, syns oems dochter, hebben, 
heffen ende aenverden soude de helft van alsulken Xv1i (& 
Vlems grote, als deselve Jan Lance te Brugge onder syn 
voeghde heeft, te weten es onder Laureyse vander Heyden 
ende Claus Mont die men heet de Pottere. Ende begheerde 
voert deselve Jan Lance dat men dit op dats noot gebuerde 
certiffiere ende condige der stede van Brugge ende elwaer 
daert behoeren mochte. Hier waren by ende over Her Reynere 
vander Elst ende Ghysbrecht de Coninc, Scepenen. 

Borgtocht voor wisselaars. 
2 Augustus 1421. 


Symoen Claus zone de Brune, wisselere, — borge Peter Pot. fel 4 ve. 
De vors. Symoen geloefde weder vore. Scepenen den voirs. 
Peteren Pot scadeloes te quiten. Datum anno XxI1°, 11 dage 
in Augusto. 


Achteraan : Hi is quyt geschouden anno XXxx1°, Xv1 dage 
Augusti, in presentia Dominorum. 


1 October 1421. 


Lucas van Valperga, wisselere, — borge Raes Azineer, 
ter presentien van Burgemeesteren ende Seepenen anno XXxI1°, 
op Sente-Bavrendach ende doen worden verlaten Jan van 
Sompeken ende Gielys Putoer van haerre borchtocht, die 
zy vore den vors. Luyc vore gedaen hadden, ende oec 
Andries van Ferrere. 


20 Augustus 1421. 


Voorwaardelijke betaling gedaan door Lau- 
werys Volkaert, de oude, namens Willem en Jan 
de Gorttere, aan Jan van Beringhen. 


Int jaer Ons Heren Mm. cccc. ende xxr, den xx dach rot. 77. 
in Augusto, soe vernoechde ende betaelde Laureys Volkaert, 
doude, Janne van Beringhen Xxv1 croenen als van tween 
herghewaden, die Willem ende Jan de Gorttere sculdich 
syn, van zekeren leengoeden die hen bleven is van Willem 
den Gorttere, haren vader, ghelegen bynnen Putte ende 


fol 77. 

die sy sculdich syn te houdene vanden heerscape vanden 
lande van Mechelen, met deser conditien,: dat sy hiermede 
onverlet staen zullen ende bliven toter tyt toe dat sy weten aen 
wien dat sy comen zullen ende hare goed ontfaen, zonder 
arghelist. Ende als de Here bynnen lants es, soe sullen 
sy daertoe moegen comen sonder meer coste of anderen 
laste. Hierbi waren R. Elst, Wyneghem, Mortere, Willebeys, 
Bacheleer, Arscot, Coninc, Kets, Rythoven, etc. 


VORDA. 


22 Augustus MRI. 


Voorwaardelijke betalingen gedaan door Joos 
vander Tanerien en Jan van Mechelen. 


Int selve jaer, in deselve maent, Xx1r daghe in Augusto, 


soe betaelde Joes vander Tanerien Xi guldene croenen als 
van «eenen leengoede gheheeten tgoet te Wanichoven, ghe- 
legen bi Sente Laureys te Hove ende dat hooft onder Contike, 
ende dat men houdende is vanden heerscape vanden lande 
van Mechelen, met deser {[conditien] (:), dat hy hiermede 
onverlet staen ende bliven sal, toter tyt toe dat sy weten 
aen wien dat hy of syn nacomelingen comen zullen ende 
hare goet ontfaen als de Here bynnen lants is. Ende dan 
sal hy of syn nacomelingen daertoe comen moeghen sonder 
meer costs of anderen last. Presentibus ut supra. 


Item, betaelde Jan van Mechelen oie Xu guldene croenen 
ende 11 croenen van eenen core, als vanden goeden te Contike 
met synre toebehoirten, gheheeten den Ouden Eechoven etc. 
Ut supra. Presentibus. 


(1) Dit- woord in den tekst vergelen. 

13 September 1421. 


Intrekking der oorlogsverklaring van Raas 
van Haemsteden aan de stad Middelburg. 


Int jaer Ons Heren M ccoc ende Xx1, Xi dage in Septembri, 
soe zekerde ane des Schouteten hand ende swoer ane den 
Heylegen dairna, met opgerechten vingeren, Raes van Haem- 
steden, dat hy den goeden lieden van Middelborch, die hier 
ter jaermerct zyn of comen zullen, niet en sal misdoen 
noch doen mesdoen aen lyf noch aen haer goed, noch dieneren, 
in gheenre manieren, by hem selven noch by niemende van 
sinen magen, noch vrienden, noch van sinen wegen, alsoc 
lange als hy ane tsHeren ende ane der.stad-hand: gesckert;staet, 
ende dat hy oic in de herberge van Valkemborch, ane de 
Merct, alsoe lange bliven sal sonder daervut te sceyden 
in eeniger manieren, vore ane der tyt dat hi consent des 
vanden Here ende vander stad hebben sal. Ende dit mids 
dat hy den cooplieden die lrier ter merct comen waren eenen 
openen ontsegbrief hadde doen geven hier in der stad, daer hy 
de gemeyn stad. van Middelborch mede ontseide, voer hem 
selven, voer syn mage ende vriende: ende hulperen. 


4 October 1421. 


Ordonnancie betrekkelijk den verkoop « vanden 
scaepsbuyken » en « packen vanden tonharinge ». 


Geordineert bi den Here ende bi der stad, 
anno XxI°, mi dage Octobris. 


Dat alle deghene die van nu voirdane tAntwerpen scaeps- 
buyke binnen der stad: oft op de meret vereoepen willen, 


fol. 75 ve 


fol. 76 ve, 


— 238 — 


dat die sweeren zullen aenden Heylegen, eer zy die buyke 
vercoepen, dat die gheen poeken noch andere siecte en 
hadden doen zy die sloegen ende leefden, ende dairaf 
zullen zy alle Saterdage eer zy die vercoepen, oft tsfVry- 
daeghs avonts dair te voren, haeren eed doen voer de Koer- 
meesteren. Ende waert dat hieraf yemend bevonden worde 
de contrarie doende, dien soude men corrigeren als meyn- 
eedich ende versworen. 


Item, dat gheen cupere noch andere gheenen tonharinc 
packen en sal dan met gelikere packingen. Ende waert 
dat zake dat men dat anders bevonde, het waere hier of 
eldere daer hy te venten gevoert worde, die ghene die dat 
dade, dat die verboeren soude r jaer lane zyn ambacht. 
Ende voirdane soe soude hy staen ter correxien vanden 
Here ende vander stadt. 


October 1421. 


Dese terminacie was ghedaen ende verclaert 
bi den ghesworen erfscheyders int jaer M CCCC 
ende XxxI in de maent van Octobry. 


Dits vanden ghescille dat was tusschen Jan Kemp, aen 
deen zide, ende syn wederpartie, aen dander zide, als dat 
bi den Amman ende Scepenen ende ghesworen erfscheiders 
ghewyst is met eenen vonnesse, dat Jan Kemp syn huys 
af soude doen leggen tusschen dat ende Onser-Vrouwendage 
Lichtmisse, ende omme die drie huyse te bat te verzekeren 
die daer naist staen, want zy derwaert zeere ghetrocken 
zyn, zoe sal men naist Jan Kemps erve te Vleeschuys waert 
ane ghecrigen drie voete erven ende daerop sal men den 
zidenmuer van Jan Kemps huyse maken anderhalven voet 
dicker dan hy te voren was, ende dairbuten soe zelen noch 
staen drie pilaren op ele einde eenen ende ter midden waert 
eenen, ende die zelen buten den voirs. muer gaen beneden 

anderhalven voet ende striken soe voirop ten orboere ende 
profite vanden ghemeynen huysen ende alsoe hoege alst huys 
te voren was ende die pileren sal men maken twee voeten 
breet. Ende wat coste hiertoe wairt ghedaen vanden erven 
te gecrigen ende vanden muer metten pileren te makene, 
daeraf sal Jan Kemp betalen deen helft ende dander drie 
huyse daernaist dander helft. Ende als dit aldus ghemaect 
waer ende men bevonde dat Jan Kemps huyse eenich scade 
wordt ghedaen vanden anderen huysen toecomende, dat soude 
men Jan Kempe beteren sonder sinen cost ende desghelix 
ende oic der ander partyen. 


PALUDE. 


27 November 1421. 


Regeling voor de uitvoering van het vonnis 
gewezen tusschen Hendrik vanden Houte en 
Elisabeth van Botlant. 


Anno XX1°, XXvil dage Novembris, soe willecoerde ende 
consenteerde Jan Mertens filius, als procureur vanden Gods- 
huyse van Wyck, dat alsulken vonnesse als ghewyst was 
tusschen Henric vanden Houte ende hem, als in den name 
van Jouffrouwen Lysbetten van Botlant, Henrix filise, vut- 
staen soude ombegrepen tusschen dan ende Sente-Jansmisse 
naesteomende, by alsoe, waert dat de vors. Henric daer- 
enbynnen niet en dade dat tvonnesse ghewyst heeft ende 
haer goet gheclaert, na vutwysen der scepenenbrieve van 
Antwerpen ende na vutwysen vanden vonnesse, dat hi dan 
staen soude in alle tselve te voldoene dat hi opten dach 
van heden staet. Present den Amman, Burgmeesteren ende 
Scepenen. 


fol 76 vo, 


fol. 77 ve. 

27 November. 1421. 


Vonnis in een geschil tusschen Jan Hugensone 
van Cruyningen en Beatrixg van Pulle. 


Tusschen daensprake van Janne Hugensone van Cruy- 
ningen ende tverantworden van Jouffrouwen Beatrisen van 
Pulle, met Wedemare van Kuyc, haren man ende mom- 
bore, soe wart gewyst met eenen vonnisse bi Here Aernde 
van Ymmersele in der volder banc ende met gevolge van 
Seepenen, yerst als vanden huise gestaen in Kypdorp, 
geheeten den Tenen Pot, dat Wedemaer ende syn wyf dacraf 
hebben ende behouden souden deen helft als voere haer 
vaderlic goed, ende dat de voirs. Jan in dandere hebben 
soude een achtendeel ende een sesthiendedeel, ende dandere 
soude Wedemaer ende syn wyf voert hebben. Item, als vanden 
mm noblen erfelic die Willem Lammessone voermaels synre 
suster te huwelike gaf, met Janne van Pulle, dat die nr 
noble de voirs. Jouffrouwe Beatrise hebben ende behouden 
sal, behoudelic dien, waert datter eenich achterstel ware 
van verscenender renten, dat de voirs. Jan Hugensone in 
dat achterstel deilen soude. Item, als vander molen gestaen 
te Wilmersdonc, so wart gewyst mids der redenen datter 
erfrente vutgaet ende dat men consent vanden Here vanden 
winde ende anders hebben moet, dat die molen staen soude als 
erve ende dat sy der voirs. Jouffrouwen Beatrisen toebehoren 
soude. Ende als vander lyftocht renten die den voirs. Janne 
in. huweliker vorwerden gemaect was van sinen wive, SO 
wart gewyst dat hy die rente sinen leefdach lanc hebben ende 
heffen soude na inhout synre brieve, sonder vordere recht 
daerin te hebbene, ende dat na syn lyf die goede weder 
gaen sullen daer sy sculdich syn-te gane. Gedaen int jaer 
Ons Heren. M. cccc ende Xxx1, XXvi1 dage in November, 
present Jacop van Steelant, Amman, Claus van Wyneghem, 
Claus vanden Mortere, Jan vanden Werve Roese, Jan Bache- 
leer, Costen van Kets, Laureys van Aerscot, Jan vanden Werve 
Paddegracht, ende Heinrice van Rythoven, Scepenen, etc. 


27 November 1421, 


Vonnis in een geschil tusschen Jan van Battele, 
namens zijne vrouw, en de weduwe van Peter 
van Yssche. 


Tusschen daensprake van Janne van Battele als in den 
name van Lysbetten van Yssche, sinen wive, Peters dochter 
was van. Yssche, des bontwerkers, - ende tverantwerden 
vander. wedewen Peters van Yssche voirs., soe wart gewyst 
yerst een vonnisse in der volder banc van Janne Bacheleer, 
als Scepene, mids der redenen dat Jan ende syn wyf int 
huys daer Peter van Yssche, haer vader, vute versterf, 
dmeestedeel hadden, dat zy de naeste syn souden- vore eenen 
anderen dat huys te hebbene, het ware in coepe‚, in huere 
of terve te nemen, behoudelic dat de Scepenen te henwaert 
behielden alsulken beworp van eenen scepenenbrieve, als 
de voirs. Peter sinen wive vore thuwelike gemaect hadde. 
Ende ten slote vanden voirs. gedinge, alle saken verhoirt 
ende gevisenteert die daer toebehoerden, soe wart gewyst 
met eenen vonnisse van Janne Bacheleer voirs., dat de voirs. 
Jan van Battele ende syn wyf ende der voirs. wedewen 
andere kindere ongehouden syn sullen vanden xvi schel- 
lingen ouder grote lyftochtrenten die de voirs. Peter van 
Yssche sinen wive vors. vore tiuwelic geloifde te coepen 
te haren live, maer dat zy haer leefdach lanc hebben sal 
haer tocht aen de helft vanden huyse voirs. gelyc als hyt 
huer gemaect hadde. Behoudelic dien dat na ‘hair lyf die helft 
vanden selven huise weder gaen ende keeren sal daert 
sculdich sal syn te gane ende te keeren ‘metten rechte. 
Ghewyst int jaer Ons Heren M. coco ende XXI, XXVII dage 
Novembris, etc. 


XXVII 16 


fol. 77 vo. 


— 242 — 


11 December 1421. 


Verbod van « den koerne vuyt te voerne. » 


Gheordineert by Heeren Woutere vander Liste, 
Scouthet, Burghermeesteren ende Scepenen, anno 
xxI°, xI die Decembris, 


Dat men van nu voirdane gheenrande coren dat in Brabant 
ghewassen es ende tAntwerpen coemt ende voirby varen 
wille, wter stat van Antwerpen voeren of sliten en sal of 
laten voirby varen erghens el dan bynnen der stat van 
Antwerpen ende bynnen den palen van Brabant. Ende soe 
wie contrarie dairaf dede, die soude verboren tcoren dat hy 
aldus wtvoerde of alsoe veel als tcoren waert waere, ende 
dat en sal men nyemanden verdragen, half den Heere ende 
half der stat. Wtghenomen dat alle goede coeplude die tAnt- 


werpen van buten coren brenghen ende dat bynnen den 
lande van Brabant nyet ghewassen en es, haer profyt 
daermede sullen moghen doen alsoe hem ghelieven ‘sal. 


11 December 1421. 


Bekrachtiging van een vonnis der wethouders 
van Herenthals, in een geschil tusschen Jan Vouters 
en Jan de Graeuwe. 


Item, want thootvonnesse dat Jan van Wickevorst, als 
Scouthete, ende de Scepenen van Herenthals tAntwerpen 
haelden, tusschen daensprake vanden selven Scouthete ende 
tverantwerden van Aerde den Coninc, als vanden seggene 
dat de Scepenen vanden byvange van Lyere ende de Scepenen 


vas Dn 


van Westerle geseecht hadden tusschen Janne Vouters ende 
Jan de Graeuwen, wele seggen Aerd de Coninc voirs. 
geloeft hadde van Aerds Graeuwen wegen te voldoene, niet 
volschiet en is, gehouden noch voleomen, mids dat Aerd 
de Coninc voirs., die dairin gewyst was te voldoene, met 
hem ende met sinen goede ende die dairvoere tot Herenthals 
in der vroenten. geset wart, sonder dat vonnesse te voldoene 
of partyen te vernuegen, vute gelaten is van Zegeren 
Verluyten, doen tertyt Scouthete van Herentals, soe is bi 
den Burgermeesteren ende Seepenen vander stad van Ant- 
werpen, omme tvoirs. hootvonnesse gehouden te sine ende 
te volcomen, geraemt ende geoerdineert dat de voirs. Zeger 
Verluyten welkonden sal zyn tvoirs. hootvonnisse te voldoene 
ende te volvueren gelyc ende in alle der v uegen ende manieren 
dat de voirs. Aerd de Coninc daerin gewyst was opten dach 
dat thootvonnesse gegeven wart, ende dairtoe te geldene ende 
te betalene alzulken cost als gedaen was omme tvoirs. hoot- 
vonnisse te halen. Behoudelie dien dat hem de voirs. Zeger 
weder richten ende verhalen sal aen alle des voirs. Aernts 
Coninx goede die hi achter gelaten heeft, metten rechte 
op dat hi wille ende oice mede aen alle de goede die hem 
toebehoerende waren opten dach dat thootvonnisse gegeven 
was, mids dat thootvonnisse inhoudt dat Aerd de Coninc 
voldoen soude met hem ende met sinen goeden. Ende waert 
soe dat Seger aen yemende anders eenich verhael weet, 
hoopt oft meynt te hebbene, dat hi dat volghe metten rechte, 
alsoe hi meynt, dat hi hem best richten moige, ende als 
vanden coste die zyder gedaen is na dat thootvonnisse gegeven 
was, eest dat yement van dien coste meynt verrichtinge 
oft verhael te hebbene, dat hy dat eysschen ende vervolgen 
sal aen denghenen die hi meynt dat dat sculdich is te richten, 
ende dien hy dairomme sculdich is te vervolgen ende aen 
te sprekene ende ter steden ende plaetsen dair dat behoirt. 
Dit was getermineert bi den Burgermeesteren ende Scepenen 
voirs. int jair Ons Heren als men screef M ccoc ende je 
XI dage in Decembri. 


fol. 78 ve, 


2 December 1421. 


Ordonnancie voor het « Cleermakersambacht. » 


Want de Dekenen goede lude vanden Cleedermakers- 
ambachte dicwile gemoyt worden vanden ghenen die -in 
hare ambacht niet en syn ende haeren ambachte rueren, 
ende met onrecht aennemen, dairomme dat zy haers ambachts- 
brieff. te vele stonden voir ons bringen moeten, omme den 
broeke die dairtoe steet te wynnen ende te crigen tot 
tsHeren, der stad ende haers ambachts behoeff, wten welken 
zy aensien ende merken dat redelie is den armen luden oft 
anderen onwetende hare ambacht ruerende ende aenveer- 
dende irstwerf dairaf te scuwen ende den staet van haren 
ambacht te openbaren, begherende aen ons hen. ghecon- 
senteert te worden de pointe hierna verclaert. Dwelke wy 
gedaen hebben ende hen geoirlooft dat zy die bruyken ende 
hanteren ende altoes in deser manieren, dat zy yrstwerf 
den goeden lieden die haere ambacht onversien rueren off 
doen mochten, te kennen geven sullen haers ambachts recht, 
eer zy yemande dairmede bescadigen sullen mogen, welke 
pointe onder dandere zom in haren brieff bescreven staen 


ende nu hen geconsenteert syn: Dats te weten, wairt dat 


ymant bevonden worde tvoirs. ambacht hantierende bynnen 
der stad oft bynnen der vryheyt vander stad, die den voir- 
sereven ambacht niet genouch en hadde ghedaen oft dairin 
ontfaen en ware, dat die verboeren soude ende geven moeten, 
also dicke als ment bevonde, sesse oude scilde in drien, 
deen derdendeel den Heere, dander derdendeel der stad ende 
tderde derdendeel haren ambachte. Item, dat niemant bynnen 
Antwerpen van ouden cleederen. gheen fauchon veranderen 
en sal met maten oft anders te verstellen, dan also zy. hem 
van irst voir worden bracht of tafel setten, dan deghene 
die in haer ambacht syn, op de peyne voirscreven, ende 
dat men voirdane harèn brieff houden sal in alle derselver 
manieren in allen anderen pointen die daerin verclaert ende 

bane int jair Ons Heren M. coog ende eenentwintich, twintich 
daghe in December. 


30 December 1421. 


Uitspraak in een geschil tusschen Jan van Lynt 
en Nicolaas Boudhere betrekkelijk lichtscheppingen. 


Anno M. CCCO. XX1°, XXX dage Decembris, opt gescel roi 


tusschen Janne van Lynt, in deen zide, ende Clause Boudhere, 
in dandere zide, waert geoerdineert bi der stad in. de banc 
van Scepenen, mids. dat zys in beiden ziden hen dairin 
gekeert hebben: 


In den yersten, soe sal Claus Boudhere thoege veinster dat 
aen zyn dae staet van sinen huyse, dair.hi nu in woent in de 
Lynmakersstrate, opte selve stede opwaert doen risen ende 
voeren ten dake waert in ende derdalven voet hoegere dant 
nu staet, op sinen cost, tusschen dit ende Vastelavont naist- 


comende. 


Item, alse vanden geschille vanden muere tusschen hen 
beiden, dairaf sal Jan van Lynt den voirs. Clause eenen 
scepenenbrief bekennen op Claus cost, dat hi an den voirs. 
muer niet en heeft ende dat hi hem zvn licht, dat hi nu 
dair heeft, niet onredelie benemen en sal noch verblinden, 
dats te verstane met houte of met borderen of met steenen 
verslaen of benemen. Ende mids desen zelen zy goede gevriende 
ende gebuere zyn ende bliven, ende doen mallicanderen goede 
gebuerscap ende vrienscap ende zyn vereffent van allen gescille 
die zy tot mallicanderen hebben mochten toten daghe van 
heden, op zoenbrake ende op vredebrake, alle zaken ten 
goeden verstane. Sonder fraude ende argenlist. 


Üik 


(MARI). 


Dit is de ordinancie vanden oververe vander 
Schelt voir Antwerpen, geordineert bi den steden 
van Ghend ende van Antwerpen. 


In den yersten ele mensche te voet van elken 
oververe ì É 5 à s .… mi miten 


Item, een man de perde tsamen . d S 1 groten 


Item, twee perde met eenen ydelen wagenen, 
1 grote ende den wagen 1 grote oft also menich 
pert als in den ydelen wagen gaet ende over 
voert, 1 grote ende den wagen 1 grote. 


Item, elx perts last 1 grote, ende waert dat 
perde ende wagen metten laste overvoeren, so 
soude ele pert met sinen laste gheven . sie ari grote 


[Ende so wanneer alst verwayt weder ware oft ysganc, 
dan soude men van allen voirs. goede ende laste geven, 
na redelicheyden, na dat weder ware ende na dat de veerlude 
meer hulpen behoefden} (1) 


Nota: van allen beesten als van volene, van perden, van 
coeyen, van ossen, van runderen, van calveren, van verkenen, 
van scapen ende van lammeren, te wetene twee volene voere 
een pert, twee coeyen voere r pert, twee ossen voere 1 pecrt, 
Ii rendere voere 1 pert, vir cleyn calvere voere een per! 
Vit scape voere 1 pert. Item, alst verwaeyt weder ware 
of ysgane, so soude men van allen goede ende laste voirs. 
gheven na redelicheyt ende na dat weder ware ende na 
dat veerlude hulpe behoefden; off geschil dairaff ware dat 
den goeden luden die tsveren behoefden, dachte dat men 


(1) ‘Het artikel, tusschen haakjes, is doorgehaald. 

hen te vele aff name of dat den veerluden dochten dat men 
hen.te luttel gheven wilde, so souden de veerlude gehouden 
syn den goeden luden te presenteren ende te bieden voir 
Scepenen van Antwerpen te comene ende na harer discrecie, 
moderacie dairaff tontfane, in den welken de Scepenen van 
Antwerpen, alst gebuert, hen altyt bereescap doen sullen 
ende haren loon te redelicheyden stellen na haeren goedun- 
kene ende discrecien. 


Item, waert dat de veerlude den goeden luden die des 
veren behoefden, hierenboven enige oemoedelicheyt bewys- 
den, of oploep daden, off dat zy den goeden luden gheen 
gereescap en daden van over te veren alst veerweder ware, 
dat dan deghene die also gebreckelie off overhorich ware 
verboeren soude, also dicke alst ter kennissen ende voir 
Scepenen ter clagen quame, telken rr @®@ parisis. 


4 Januari 1421 (1422), 


Uitspraak van scheidsmannen in een geschil 
tusschen Jan Bouchier en Jan vanden Broeke, 


Int jair Ons Heren M. cocc ende Xx1, omtrent Sinxenen, 
soe wart Jan Bouchier, coepman van Sent-Yves, in Engelant, 
aengewyst metter gulden rechte tAntwerpen, midsgaders 
anderen goede, alle dat recht dat Thomaes Divet hebben oft 
winnen mochte op Quintins Clarensoens goeden wilen, met 
eenen scepenenbrieve van Antwerpen, daerin dat de voirs. 
Quintyn ende Thomaes Dievet malcanderen geloeft hadden 
goede rekeninge ende bewys te doene ende scadeloes tont- 
heffene van allen coepmanscapen, geloiften, zegelingen oft 
brieven, als zy tsamen deen voere den anderen gedaen, geloift 
of bezegelt mochten hebben. Ende want Johannes vanden 
Broeke, der stad clerc, vute crachte van zekeren scepenen- 
brieve van Antwerpen, die zom oudere ende som jongere waren 
dan den scepenenbrief die de voirs. Quyntin ende Thomaes 


fol. 79. 


de dB 


wilen malcanderen verleden hadden, in rechte-bracht hadde 
des voirs. Quintyns goede wilen, soe keerde hem des de voirs. 
Jannes, by raide van Burgermeesters ende van Scepenen, in 
twee goede manne ende desgelix de voirs. Jan Bouchier, by 
ràide van zynen vrienden, in twee goede manne, ghelovende 
de voirs. Jannes ende Jan, soe wes de voirs viere seggeren 
daer eendrachtelie vutseggen ende oerdineren souden, dat 
tallen dagen goed, gestade ende van weerden te houden, 
zonder verbreken, dairop dat de voirs. Jannes ende Jan 
haer seggeren coren, te weten, de voirs. Jannes, Janne vanden 
Houte ende Andriese van Steeland, ende de voirs. Jan, Peteren 
van Halmale ende Aelbrechte van Uden, dewelke voirge- 
noemde viere seggeren, by overeendragene van beiden voirs. 
partyen, vergaderden des Sondaighs rr dage in Januario 
tot Peter Bloescoemakers èn de Bargie, anno Xx1, ende vuten 
ende prononecieerden aldaer haer seggen eendrachtelic in der 
manieren hierna verclaert: Te weten is, dat Jan Bouchier 
voirs. den voirs. Jannese overgeven soude den voirgenoemden 
scepenenbrief die Quintyn ende Thomaes malcanderen ver- 
leden hadden ende bekennen dat hy gheen recht meer aen 
dien brief en behielde, ende mids dien soe soude de voirs. 
Jannes den voirs. Janne Bouchier betalen LXxv Yngelsche 
nobele, te weten Xv nobele gereet, item XXx nobele daerna 
te Sinxenen yversteomende, ende Xxx nobele te Bamisse daerna 
naestvolgende. Ende die consenteerden ende willecoerden 


de voirgenoemde Jannes ende Jan in presencien vanden viere 
seggeren voirgenoemt int jaer ende opten dach voirscreven. 


31 Januari 1421 (1422). 


Vonnis in een geschil tusschen Hendrik Scellinc 
en Hendrik van Berghen. 


fol 79. _ Als vander aenspraken die Henrie Scelline gedaen heeft 
op Henrike, den bastaert van Berghen, van x guldenen tsiaers 
die hy hem gheven soude vanden g guldenen tsiaers die 

Joffrouwe. Cornelie, syn wyf,; ‘heeft op myn. Here den Abdt 
van Sente-Bernaerts ende van drie jaren achterstelle, ende 
na tverantwerden van Henrike den. bastaert voers., soe was 
ghewyst met eenen vonnisse, in de volle banc, dat Henric, 
de bastaert van Bergen, den voers. Henrike Scelline vernoegen 
sal vanden achterstelle van drie jaren, ende vordane alle 
jare, alsoe lange als le voers. Joffrouwe Cornelie leven 
sal ende alsulke guldenen als sy jaerlix heeft op tsgodshuys 
goede van Sente-Bernaerds voers. Datum anno XxXx1°, ultima 
Januarii, Presentibus Ymmersele, Volkaert, Schermere, 
Bacheleer, Rythoven, etc. 


zMaart MBF 14239). 


Onder voogdijstelling van Jan van Vremele, 
stom. zijnde. 


Int jair Ons Heren Mm. ccco. ende Xx1, den anderen dach 
van Meerte na costume des Hoofs van Camerike, so was 
ghetermineert ende gesloten bi den Burgermeesteren, Sce- 
penen ende Raide vander stad van Antwerpen in de volle 
banck, dat deghene die Jans goede van Vremele, des stommen, 
die onmachtich synre synne is, gheregeert hebben sint der 
tyt dat Henric Thys, van Lichtert, syn vader, van live ter 
doot is comen, goede wettighe rekeninge doen sullen voir 
de stad van Herenthals, in presencien van des voirs. Jans 
vriende ende maghe, van allen voirledenen tyden dat zy 
die goede gehantplicht hebben ende gebruyct totten dage 
toe van heden, ende wes der voirs. stad van Herenthals 
dairaf godlie ende redelic dunct wesen, dairmede sullen zy 
ghestaen sonder enich ander verhael dairaf te doen, mids 
dat tsterfhuys van Henric Thys ende des voirs. stommen 
goede, onder hen ende in hoeren bewynde ghelegen syn. 
Ende dan sal men nemen mir goede notable persone, van 
des voirs. stommen naesten maghe, van syns vader ende 
moetler wegen, profitelie ende orberlie synde, ende die 
soelen momboeren syn vanden voirs. stommen ende die ni 


fol. 79 ve 


tol, 77 vo, 

momboeren sullen nemen, bi raide ende consente vander stad 
van Herenthals, eenen goeden notabelen man die des voirs. 
stommen goede regeren sal, het zy in innemen, in ontfane, 
in wtgheven, in metsen, in tymmeren, in verpachten, in ver- 
hueren ende in allen anderen saken, die dairaen cleven 
moighen, ten minsten laste ende coste, ende ten meesten 
oirboere ende profite vanden voirs. stommen ende van sinen 
goeden voirscreven. Ende dat die persoen alle jaire goede 
rekeninge doen sal, voir de stat van Herentals, ende voir de 
voirs. nit momboeren, ende voir hoere andere vriende die 
zy dairbi hebben willen. Ende wairt dat sake dat de voirs. 
III momboeren of deghene die aldus gestelt waire, des voirs. 
stommen goede te regerne ennige lastige saken te doen 
hadden, den voirs. stommen oft sinen goeden aengaende, dat 
zy dairaf altoes lenen soelen bi raide ende goedunkene der 
Scepenen ende Raide vander voirs. stad van Herentals. 
Ghevielt oic also dat deselve stat van Herentals des niet 
aennemen en wilde, dat zy dan bi ons van hoeren raide 
seinden souden, ende wes dan bi hen ende bi der stad van 
Antwerpen dairaf ghetermineert sal worden, dat sal van 
machten ende van weerden bliven, sonder yemants weder- 
seggen. Hier waren bi Her Claes vanden Mortere, als Borger- 
meester, Her Aerd van Ymmersele, Ridder, Her Gheldolf 
vander Zennen, Ridder, Her Claus van Wynegheem, Her 
Laureyns Volkairt, Her Jan de Schermere, Her Costen van 
Kets, Her Jan Bacheleer, Her Willem vanden Gavere, Her 
Jan vanden Werve ende Her Henric van Rythoven. Dit 
was gedaen int jair ende opten dach voirscreven. 


3 April 1421 (1422). 


Vonnis in een geschil tusschen Jan van Rythoven 
en Nicolaas van Tichelen. 


Tusschen danspraec van Jan van Rythoven ende tverant- 
werden van Coel van Tichhelen ende den momboeren van 

syns zoens wegen, soe was ghewyst met eenen ghestrecten 
vonnisse by Jannen vanden Werve, achter de Paddegraft 
ende met ghevolge van Scepenen, in den iersten, dat alsulke 
ordinantie als tusschen hen beyden by der stat ghemaect 
ende gheordineert was ende in der stat register gheteykent 
staet, van werde sal wesen ende bliven ende dat desselfs 
Claus wyf wilen, na wtwisen desselfs registers, machtich 
was hoeren vryen wille te doen met haren goede, soe dat 
zy die gheven mochte wien sy wilde ; oie mede, dat deselve 
Jan van Rythoven gheen quintinghe van naerscappen hebben 
en sal aen alsulke lyftochten als Coel van Tichhelen, sinen 
zwagere, bekent heeft mits dien datter lyftochten syn. 
Ghewyst anno M ccoc° XXI°, 3a Aprilis, presentibus Ghys- 
brecht de Conine, Ymmerseel Zennen, Volkaert, Wyneghem, 
Schermere, Kets, Bacheleer ende Riethoven. 


DE VORDA. 


8 April 1421 (1422). 


Uitspraak in een geschil tusschen Wedemaer 
van Cuych en Jan Huygensone. 


Als vanden gescille tusschen Wedemaer van Cuyck ende 
sinen wive, aen deen zide, ende Jan Huygensone met synre 
partien, aen dander zide, toecomende van alsulken goede 
als Joffrouw Lysbet van Merxhem wilen, des voirs. Jans 
wyf was, achtergelaten heeft, ende dairop dat zy haer 
testament gemaict heeft, soe is geoerdineert by den Bur- 
germeesteren ende der geheelre banc van Antwerpen in der 
manieren hierna verclaert. 


In den yersten, dat alzulke ghiften als Joffrouwe Lysbet 
van Merxhem wilen voirs. wechgegeven ende gemaict heeft 
in hoeren testamente, van weerden bliven zullen, alsoe verre 
alse die gemaect ende geset heeft op alzulke goede, als hair 


fol. 


80. 


Mn 


bleven zyn van Willeme van Merxhem, hoeren vader wilen, 
ende die deselve Willem in sinen levenden live. bezat ende 
achter liet. 


Item, dat Wedemaer van Cuyck ende Joffrouwe Beatrys, 
zyn wyf, vloegs aenverden zullen alzulke goede als hen met 
eenen vonnesse van Antwerpen toegewyst zyn, ende dairtoe 
zullen zy oic terstont aenverden alzulke ghiften als Joffrouwe 
Lysbet voirs. hoer zuster wilen hair meer gegeven heeft 
in haeren testamente. 


Item, overmids dien dat die fabrike van Onser-Vrouwen- 
kerke tAntwerpen ende de Heilege-Geest in deselve kerke 
ende Aerd Lammens hoir hand afdoen zullen van alzulken 
ghiften als deselve Joffrouwe Lysbet hen gemaict hadde 
in hoeren testamente, soe zullen deselve fabrike ende de 
Heilege Geest voirs. hebben onder hen beyden evengelyc 
te deylen sesse ponde grote Brabants eens ende de voirs., 
Aerd drie pond derselver munten, ende dese negene ponden 
zullen betaelt werden in der manieren hierna verclaert: 
Te weten is, dat alzulke vive ponden grote eens, als deselve 
Joffrouwe Lysbet wilen maecte Hugen Huygensoens zone, 
hairs mans broeder, te nieute zullen wesen ende van geenre 
weerden, mer des soe sal hi de twee viertelen rox tsiaers 
lyftochten behouden, alsoe verre als hyt ten Heilegen houden 
wille, dat hem die tot synre behoef gemaect zyn ende hem 
die’ alleene toebehoeren ende niemende anders, ende de vyf 
pond grote voirs. zullen de testamenteurs geven der kerken 
ende den Heilegen-Geest voirs. Ende deghene die ghiften 
gegeven zyn, zullen vutreyken ende betalen vier pond grote 
Brabants eens, ele na zyn ghifte, pond ponds gelike, dairaf 
dat Aerd Lammens voirs. drie pond sal hebben ende de voirs. 
kerke ende de Heilege Geest een pond grote. 


Item, want hem Jan Huygenzone voirs. rechts vermetende 
is tot sommigen lande dat syn wyf achtergelaten heeft, 
soe is oic geoerdineert, mids dat de ghiften na dierste point 
van weerden bliven zullen, tot gheenen lande recht noch 
aensprake behouden en sal, gemerct dat hi als testamenteur 

dair bi ende mede was dair zyn wyf wilen voirgenoemt 
hoer testament maecte ende dat hy dat tot deser tyt van 
weerden gehouden heeft, want hy omme de eonfirmacie vanden 
testamente tot Camerike halp vervolgen, gelyc zinen anderen 
medegesellen ende testamenteurs. 


Ende wie jegen de voirs. oerdinancie, goedduncken ende 
seggen dade off dede doen in eeniger manieren, hy waere 
erfgename, deghene oic die ghiften gegeven zyn, off testa- 
menteurs, dat die verboeren soude, alsoe dicke als men dat 
ter waerheyt bevonde, tsestich mere silvers, deen derdendeel 
den eerweerdigen vader den Bisscop van Camerike, dander 
derdendeel onsen genedigen Here den Hertoge van Brabant, 
ende tderde derdendeel der stad van Antwerpen, dair zyt 
bekeren sal willen. Ende hiermede sullen de voirs. partyen 
van alle zaken, ghiften, makingen, versterffenissen ende van 
al dat dairaen cleven mach, zyn ende bliven teeweliken dagen 
wel ende voleomelic verlyct, vereffent ende gesleten, sonder 
deen den anderen hierenboven emmermeer meer te moeyen, 
te heysschen oft aen te spreken int geestelike oft int weerlike 
recht, by hen selven oft by yemende anders van hacre wegerì 
in eeniger manieren, opte voirs. peyne te verbocrne, alsoe 
dicwile als yemend de contrarie daeraf dade ende sonder 
des yemende te verdragen. Ende dit was gevut achte dage 
in April voere Paesschen int jair M coco ende eenentwintich 
na costume des Hoefs van Camerike. 


23 April 1422, 


Uitspraak in een geschil tusschen de gebroeders 
Jan en Wieric Vincken, en Jan Broedeloes. 


Opt tgheschil dat was tusschen Jan ende Wieric Vincken, 
ghebroederen, aen deen partie, ende Adriaen Broedeloes, 
met sinen vrienden, aen dandere partie, toeeomende van-goede 
die Jannen ende Wieriken Vincken voirs. verstorven souden 


fol. 80 ve, 


fol. 79 vo. 

wesen, vanden welken sy Adriaen voirs. te rechte stellen 
wilden dairentusschen eer dat sy aen beyden zyden haere 
recht vervolgen souden, soe dede se Adriaen in vreden 
leeghen, mets dreechliken worden die sy oft andere van 
hoeren weghen, als Adriaen hem tughen vermat, ghesproeken 
hadden, dewelke partyen aen beyden zyden, mets dat sy 
hem submitteerden der terminacien vanden Heeren den 
Scepenen, soe was gheseyt ende gheordineert by den Scepenen 
in den eersten, dat sy goede vriende met malcander wesen 
souden ende dat Jan ende Wieric voirs. noch nyemant van 
hoeren wegen Adriaen Broeloes, noch nyemant van sinen 
weghen, misdoen en souden, maer claerlic quytschelden van 
als dat sy op hem, totten dagen toe van heden, te segghen 
mochten hebben, ende desehelyx Adrianen vanden aensprake 
vanden goeden moyen noch doen moyen by yemande van 
hoeren wegen, daer sy raet oft consent toe gheven mochten. 
Dwelc beyde partyen aen beyden zyden deden ende oic ghe- 
loefden aen des Ammans hant, in presencie vanden Scepenen, 
te houden vast, van waerde ende van stade, op zoenbraec 
ende vredebraee, anno M CCCC® XXII®, XXilla die Aprilis, 
ende mits dien soe hadden Jan ende Wieric voirs. Xv Arnemse 
gulden eens henendraghens. 


29 April 1422. 


Vidimus van eenen kwijtbrief d. d. 3 Januari 
1413 (1414) gegeven door Hendrik van Boutershem 
aan de gebroeders Byaes en Vranck Madea. 


Van desen navolgenden brieve waert een vidimus 
verleent onder der stad zegel ten saken Meester 
Jacop Madea, mids dat de principael brief by 
Burgermeesteren ende Scepenen gans, gheheel 
ende ongecanceleert gesien ende geviseert was, 
anno XXII, XXIX dage in Aprille. 


Wy Heinrice van Boutershem, Heere van Berghen opten 
Zoom, doen cond allen luden dat Byaes Madea ende Vrancke 

Madea, gebroederen, lombaerden binnen onser stad van 
Berghen voernoemt, onse geminde vriende, ons betaelt ende 
voldaen hebben allen schulden die zy ons toten dage toe, 
datum des briefs, sculdich zyn mochten, het zy met brieven 
oft zonder brieven, alsoe dat wy hemluden ende allen den- 
ghenen die des quitancie behoeven mogen, vore ons, vore 
onse oeren ende vore onse nacomelingen van allen sculden 
voirs. toten dage toe, datum des briefs, quite geschouden 
hebben ende schelden quite. In kennissen der waerheit hebben 
wy Heinric van Boutershem, Heere van Bergen opten Zoom 
voernoemt, onsen zeghel aen desen brief doen hanghen. 
Gegeven in den jaere Ons Heeren duysent vierhondert ende 
derthiene, drie daghe in Januario na costume des Hoofs 
van Camerike. 


Collatio est facta cum littera originali per me 
Johannem de Palude. 


PALUDE. 


14 Mei 1422, 
Ordonnancie tegen de wijnvervalsching. 


Gheordineert by den Heere ende by der stat 
anno XXIl°, Xiimia May. 


Item, dat nyemant voirdane, hy sy taverniere, cupere oft wie 
dat hy wesen mach, gheenrehande winen, die nu in der stat 
syn oft comen moghen, maken noch bereden en sal met 
eenigher specieren of zaken dairtoe dyenende, het sy met 
oude specerie of zaken dair mense van outs mede plach 
te maken of oic met nyeuwen consten:ghevonden of die 
men vinden mach, mar sullen die laten onbereet alsoe Sy 
hier in der stat syn of comen sullen, behoudelic dien dat 
mense sal moghen verlaten als dat ghewoenlic es. Ende 
ghevielt dat yemant eenich wyn tapte bynnen der stat dair 


fol. 80 vo. 

men twivelingen aen hadde als datter hier bynnen der stat 
vet toe ghedaen waere, soe mach de Heere ende de stat dies 
tavernyers eedt nemen dat hier nyet toe ghedaen en heeft, 
noch doen doen, noch datter yet toe ghedaen en es hier 
bynnen der stat dair hyt wiste, ende waer hy des nyet zweren 
en woude, soe soude men dien tavernyere correngeren ‘by 
den Heere ende by der stat als dat behoeren soude. Ende 
waer dat hyt zwoere ende namels anders bevonden worde, 
soe soude ‘men dien correngeren by den Heere ende by 
der stat als men alsulken behoert te correngerên. 


Item, sullen alle cupers zweren dat sy dese ordinancie, 
ghelye voirs. es, houden sullen ende van haren cnapen ende 
dyeneren doen, houden sonder yet anders daertoe te doen 
opte correxie vanden Heere ende vander stat. 


Item, soe sullen de Coermeestérs vander stat van sesse 
weken te sesse weken omgaen ende nemen den eet vanden 
taverniers, vanden cuperen, vanden enapen ende vanden genen 
die omme loen tappen, ofte sy de contrarie hieraf gedaen 
hebben ofte doen doen by hoeren consente, ofte weten, 
ende dat des anderen dacghs dairna dat bybrengen den 
Bourghermeesters ende Scepenen. 


13 Juni 1422. 


Zoening tusschen Jan Boudens en Heer Wouter 
vanden. Beemde. 


Int jair M cccc ende Xxi1, Xr dage in Junio, soe wart een 
gans zoendine gemaict tusschen Janne Boudens, kerrebindere, 
ende Her Woutere inrix zone, priestere, 
van alle alsulken twiste ende gescille als zy onderlinge gehadt 
mogen hebben ende geloefden deen den anderen hierenboven 
nemmermeer te moeyen in gheenre. manieren, op zoenbrake 
ende vredebrake. Presentibus Wyneghem, Noyts, Scepenen. 

27 Juni 1422, 


Verbod op het dragen van livreien. 


Gheboden anno Xxxi11, des Saterdaighs XXvir to. 51. 


daghe in Junio. 


Men ghebiedt U van ons ghenedichs Heren weghen tsHer- 
toghen van Brabant, van tsghemeyns lants weghen, van 
myns Heren tScouteten wegen ende vander stad weghen, dat 
nyement vanden 11 weerliken staten des lands van Brabant, 
wye hy sy, eenigerhanden persoenen bynnen den lande van 
Brabant geseten, cleedere, caproene, rocke, hoyken, keerle 
noch andere palueren, die ghelye syn, of van strypten of 
van eenen teekene van bordueren. ehewracht of anders, 
en sal mogen geven of vercoepen in steden of in dorpen, 
dan alleene denghenen die haer huysgesinde syn in haren 
broede ende coste daghelix in haren huyse etende, drinkende 
ende slapende. Behoudelie dat de baenrotse ende de edele 
vanden lande, haren rentmeesteren, Scouteten, Meyeren ende 
Vorsteren haer cleedere sullen mogen geven, ende of men 
bevonde dat yement hierenboven cleedere gave of name, 
dat die cledere terstont verboert sullen syn ende desehelyx 
zullen beyde de gevere ende de nemere tot ons genedichs Heren 
behoef van Brabant vors., verboren Xx scellingen oudere 
grote, alsoe dicwile als dat ghevalt, ende dien broeke en 
sal onse ghenedige Here noch nyement van sinen weghen 
moghen yemende verdragen of quytsecelden, ende soe wie 
dat nu ter tyt yements cleedere draeght, die in sinen ate 
ende dranke niet en es, dat hy die teekene van dien cleederen 
af sal moeten doen of de cleedere neder legghen tusschen dit 
ende Donderdach avont naestcomende opde vors. payne etc. 


XXVII 17 


11 Juli 1422, 


Verbod « vanden visschene int Waterlant. » 


Gheboden van tsHeren Schoutheten wegen ende 
vander stat wegen, anno Xilli® XXiI, XI dage 
Julii. Renovatum Xxx1 die Julii anno XXXVII. 


Item, dat nyemant met hopen, met netten, noch met gheen- 
rehande dinghen en vissche noch en pulse [noch en drive] (1) 
bynnen den waterlande, in drencken of wateren daer de 
beesten wt drincken, opte peyne van tween ouden schilden, 
den Heere een (2) ende der stat een, [alsoe dicke als ment 
bevonde.] (3) 


13 Jul 1422. 


Afstand van land door Bernaard van Sinte- 
Bernaerds aan « den crancken vanden beghyn- 
hove » te Mechelen. 


Anno Xx, Xi dage in Julio, ter presencien vanden 
Amman, van Clause van Wynegeem, Janne de Schermere, 
Janne Bacheleer, Costene van Kets ende Janne vanden Werve, 
soe gaf Beernaerd van Sinte-Beernaerds over den crancken 
vanden beghynhove te Mechelen, alzulke twee buynder lands 
als hy voirmaels gecregen hadde jegen Janne Stacs, van 
Scelle, sinen zone, gelegen in de prochie van Nyelen, met 


(1) Later bijgevoegd. 

(2) Later tusschengevoegd het woord: derdendeel. 

(3) De zin tusschen haakjes later doorgehaald en vervangen door : ende 
derde diet voirbringht ende hieraf sal eenyegelic mogen calengieren. 

alzulken achterstelle als zy daeraf in gebreke mochten zyn, 
te weten is van omtrent achte sisteren rogx, alsoe verre 
zy bewysen connen dat die goede hair pande zyn, mids 
dat hy vordane niet langere daerinne gehouden en wil zyn. 


Regeling van den vischhandel. 


17 Juli 1422, 


Gheoerdineert by der stad anno xxir, Xvii dage tot. s1, 


in Julio. 


Dat van nu voerdane gheenrehande persone, wyf noch 
man, buyten der vischmerectpoirten sitten- en zelen met 
vissche te coepe, noch dair visch vercoepen, vutgenomen 
deghene die selve visch vangen, oft van buyten der vryheit 
vander stad bringen, dat die haeren visch aldair zullen mogen 
vercoepen ende venten, gelyc van outs gewoenlic is. Ende 
vutgenomen der vischcoepers wive, op datter eenige sitten 
willen, dat zy dat zelen mogen doen ende visch vercoepen ; 
opte peyne vanden vissche te verbuerne die zy alsoe dair 
vercoepen wilden ; maer men sal visch achter straten mogen 
dragen ende cruyden ende vereoepen, gelyc van outs ge- 
woenlic is, 


Item, dat alle riekers selve haeren visch, die zy bringen, 
zelen moeten vercoepen, sy in groets oft anders, ende dat 
hair wive van haeren wegen niet en zelen mogen dair zitten 
visch vercoepen, opten visch verbuert. 


Item, dat alle bottiers haere botte, die sy vercoepen willen, 
storten zelen in een grote benne ende die opt droeghe land 
setten, 1 hondert te male ende niet min, op dat sire alsoe vele 
hebben, ende dair vute eenenyegeliken syn gerief vercoepen, 
opten visch verbuert. 


fol, 82 vo, 


fol, 14 ve. 

9 September 1422. 


Geordineert anno Xx11°, IX dage in Septembry, 
bi den Heere ende bi der stad. 


Dat van nu voirdane nyement die botte of andere vissche 
buten coept,‚ van hier vutwaert die vissche niet en zal mogen 
penneweerden, maer in groets vercoepen vuter mont, opte 
peyne van II ouden scilden, 1 derdendeel den Here, dander 
der stad ende tderde den ambachte vanden vischcoepers. 
Behoudelic emmer dien, dat degheene die selve vissche vaen, 
dien zullen mogen pennewerden ghelye dat zy tot hiertoe 
gedaen hebben. 


Item, dat gheen wive, zy syn riekers wive of andere, 
vissch en zullen mogen vercoepen, het en waere dat zy dien 
achter straten droegen of voerden, dat zy dat zullen mogen 
doen. Behoudelic dien dat der vischcoepers wive zullen 
mogen vercoepen gelye dat zy tot hiertoe gedaen hebben. 
Opte peyne van xi1 grote tot tsKoermeesters behouf, alsoe 
dicke alse ment bevonde. 


20 Augustus 1422. 
Borgtocht voor eenen wisselaar. 


Anthonys Heymanszone, van Zierexee, verborghde zinen 
wissel ter presentien vanden Burgermeesteren ende Scepenen 
anno XxI1°, xx dage in Augusto ende bleef syn borge, na der 
stad recht, Joes Vyt, omme te voldoene of aen hem ghebrec 
viele. Ende Anthonys geloifde weder den vors. Joese scadeloes 
te quitene, etc. 


Achteraan: Anno XXVI, IIa Decembris soe es ontslaghen 
Joes Vyt van synre borchtochten in presentien van Bourgher- 
meesteren ende Scepenen. 

22 Augustus 1422. 


« Arbitragie tusschen den Abt van Sinte-Michiels 
ende dingesetenen van tsGravenlandt, » 


Van alsulken gescille als hangende was tusschen myn 
Here den Abdt van Sente-Michiels ende syn spademanne, 
die met hem verbonden syn, aen deen zyde, ende den goeden 
luden gegoedt synde in tsGravenlant, in tsHerenlant van 
Ghistele ende int lant van Lillo, aen dandere zyde, toecomende 
vander dicagien, als van ghelde dat op tes voirs. Abds ende 
spademanne lant geset soude syn, ende dairaf dat zy meynden 
ongehouden te zyne, te weten es van XviI grote die geset 
waren over een jaer op ele gemet, ende van unir schellinge 
grote die geset syn op ele gemet bynnen desen jare, so 
hebben hen des de voirs. partyen gantselic gekeert ende 
ghesubmitteert, ter presencien vanden Burgermeesteren ende 
Scepenen, in twee seggeren, te weten es in Her Jacop van 
'arys, prochiaen tOnser-Vrouwen tAntwerpen, ende in Her 
Janne van Overvecht, prochiaen tSente-Peters te Mechelen, 
ghelovende in beyden zyden, so wes dat die twee eerbare 
persoene dairaf eendrachtelic seggen ende pronuntieren zullen, 
dat zy dat tallen dagen houden sullen goed, vast, gestadich 
ende van weerden; maer wairt so geviele dat die voirs. twee 
seggeren hairs seggens onderlinge niet en overdroegen een- 
drachtelie te seggene ende te pronuntieren, dat dan de eer- 
werdige vader in Gode, myn Here de Abdt van Tongerloe, 
een overman daeraf wesen soude. Ende so wes dat hy als 
overman op zine conscientie ende beste daeraf seggen ende 
pronuntieren soude, dat hebben beyde de partyen voirs. 
geloeft tallen dagen te houdene goed, vast, gestadich ende 
van weerden. Vordane so hebben de partyen voirs. geloeft 
vore de Burgermeesteren ende Secepenen voirgenoemt, wairt 
so geviele dat van nu vordane in myns Heren des Abds lant 
van Sente-Michiels of in der spademanne lant eenigen cost, 
last of scade geviele, dat daeraf de voirs. goede lude, gegoedt 
in de drie lande voirs., ende hair nacomelinge teeuweliken 
dagen vordane ongehouden sullen zyn ende bliven. Ende 


fol. 82. 


fol, 245, 

wairt so geviele dat in dandere voirs. drie partyen van 
lande oic vordane eenigen cost, last of scade geviele, dat 
desgelyx myn Here van Sente-Michiels, syn convent ende 
alle syn spademanne gemeynlic teeuweliken dagen dairaf 
oic ongehouden sullen syn ende bliven. Behoudelic emmer 
altoes, eenre yegeliker partyen haerre herlicheyt, brieven 
ende rechten. Zonder argenlist. Ende, want voir ons Burger- 
meesteren, Scepenen ‘ende Raide vander stad van Antwerpen 
voirgenoemt de voirs. gescille opgenomen syn in der manieren 
voirs., so hebben wy in orcondscape der waerheyt derselver 
stad zegel van Antwerpen ten saken op desen oepenen brief 
doen drucken. Ghegeven int jair Ons Heren M cccc ende 
XXII, XXII dage in Augusto. 


September-October 1422. 
Gheschienisse vanden Merctvrede anno XXII. 


Int jair Ons Heren M cccc ende xxi1, voere Bamisse, soe 
wert de merctvrede vander Bamismerct van Antwerpen acht 
daghe lance verlengt, ghelye hy te veel stonden wel meer 
geweest heeft, als noet gebuerde, ende binnen dien acht 
daghen soe wert een coopman van Brugge, geheeten Claus 
Valeres, binnen der stede van Denremonde gerasteert van 
den Bailliu van Denremonde, ten vervolghe van eenen poirtere 
van Ghend, die Peters van Papegeem behoude zone was, 
dwele dit aldus der stad van Antwerpen ter kennissen comen 
zynde, screef ane de stede van Denremonde, begherende den 
voirs. Clause, die hem opte merectvrede gedroech, ontslagen 
te wesene. Ende wert soe vele daertoe gedaen, bi rastemente 
ende anders op die van Denremonde, soe dat de voirs. Claus 
costeloos ende scadeloes ontslagen waert, vut crachte vanden 
voirs. merctvrede, gelyc alst blyct bi den coppien vanden 
brieve van Dendermonde hierna bescreven ende desgelyx oec 
bi des voirs. Claus brieve, dairaf de coppie dairna volght. 

Hardde weerde Heeren ende zeere lieve Vriende, huwer 
bescheedenheit wille ghenoughen te weten, dat met al onsen 
eerenstegen vermogene wy hebben gepynt, bi allen wegen die 
wy wisten of vinden consten, omme de haestichste ende 
cortste delivrance van Clause Valeres, die te Denremonde 
bi den Amman, ten versouke van Pieters van Papegheem 
behouden zone, heerlyc gevanghen was, nu Donredage laedst- 
leden, ende hebben so vele gedaen, dat deselve Claus vanden 
vangene ende areeste costeloos ontslegen is, gelyc hy oic 
mach bliken bi den inhouden vanden openen placcaet hierin 
besloten, ghesegelt met sinen seghele ende met sinen han- 
teeken gheteekent. Dit gheweten, lieve Vriende, bidden hu 
vriendelic dat ghy ons wilt houden over geexcuseert als 
vanden voirs. areeste ende onse poirteren ende hair goed, 
onder hu of bi hu ghearresteert, costeloes ontslaen, hierin 
doende, hardde weerde Heren, ghelyc wy volmaectelic in 
hu betrouwen ende in zaken ons vermogende tuwer liefde 
altyt bereet willen wesen, dat kendt God die hu bewaere. 
Gescreven den Xxvui°®” dach der maent van Septembre, 
anno XXII®. 

De al huwe Secepenen van Denremonde. 


Eerweerdigen wysen ende bescheydenen onsen 
lieven ende wel geminden Heren ende Vrienden 
Borgermeesteren, Scepenen ende Raid der stad 
van Antwerpen. 


Ic, Claus Valeres, poorter in Brugge, kenne ende lye ende 
doe te weten allen denghenen die dit placcaet sullen sien 
oft hoeren lesen, ende sonderlinge eerweerdeghen, wysen 
ende bescheedenen Borgermeesters, Scepenen ende Raede der 
goeder stad van Antwerpen, minen lieven Heren ende zeere 
gheminden vrienden, dat Pieter van Papeghem, poorter in 
Ghend, die my te Denremonde dede heerlic vanghen ende 
letten in Donderdaghe laedstleden, my nu opten dach der 
date van desen, heeft ontslegen van der voirs. vangene ende 
areeste, costeloes ende scadeloes, dairtoe my Scepenen van 
Denremonde wel getrouwelic ende met groten eernste ghe- 

holpen hebben, dies ic my grotelie bedancke. Bidde dat 
ghy se wilt houden over gerecommandeert, hu sonderlinge 
ende boven al bedanekende van huwer groter bistandicheit, 
die ghy my gedaen hebt ; bidde Gode dat hyt U loenen wille. 
In kennissen van desen hebbic, Claus voirscreven, minen 
zeghel hieronder gedruct ende myn hanteyken gescreven. 
Gegheven int jair Xmmu® twee ende twintich, den XXvm* 
dach van Septembre. Aldus geteekent: C. VALERES. 


Item, int jaer M. CCCC. XXII, omtrent XX dage Septembris, 
soe quam ter kennessen van Burgermeesteren, Scepenen ende 
Raide vander stat van Antwerpen, hoe dat Willems Rutteko 
vir perden, burgere van Coelne, ende uter vryer jaermerct 
van Bamisse int selve jaer ende quamen te Tricht gear- 
resteert worden vut versoeke van Willeme van Biessen, 
poirtere derselver stat van Tricht, die ghebrec hadde aen de 
stat van Cuelne, soe dat vut versoeke van den coepman voirs., 
die hem verliet ende gedroech opte vryheit vander jaermerct 
ende oec in bewaernisse derselver, de stat van Antwerpen 
screef aen de stat van Tricht, omme costeloes ende scadeloes 
ontslegen ende de vi perde gherestitueert te werden, omme 
des vors. is. Het was wel waer dat die van Tricht lieten 
bliken ende gaven te kennen, by haren bode, hoe dat Willem, 
haer poirtere voirs., brieve geeregen hadde van den Hertoge 
van Brabant, dat hy houden soude mogen opte stat van 
Cuelne ende hem recht daeraf te wedervaeren, na den rechte 
dier stat, daer dat ghescien soude ende hadden daeromme 
dat gedaen, ende oee de vir voirgenoemde peerde, gescat 
op derdalf hondert gulden, ende een tyt daertoe gestelt 
omme den coepman syn peerde daervore te mogen lossen, 
bynnen den voirgenoemden tyde, of anders soe souden sy 
dergheenre bliven moeten, diese gecocht hadden, gelyc dat 
Mathys Kanneghietere haer lude orcondelie, in presentien 
van getuygen die hy daerby nam hier bynnen der stad, den 
coepman dat te kennen gaf. Maer ten u’ersten, onder dat 
de stad van Antwerpen aen de stat van Tricht sereef ende 
oec arrasteerde op hoeren borgeren’ ende hoerre borgeren 
goede bynnen derselver merct wesende, soe ontsloegen die 
van Tricht costeloes ende scadeloes de vir voirgenoemde 

perde ende en vervolghden niet meer met ons Heeren tsHer- 
togen brieve van Brabant, omme de vryheit van der jaer- 
mercte van Antwerpen, daer sy op versocht waren, niet 
te minderen of te quetsene, geliken als sy te kennen gaven. 
Ende geloefde oec voert haer voirgenoemde bode, die brieve 
van geloeve brochte op hen sprekende ende liggende in 
contoer, daer de Burgemeesters slotele af hebben, dat men 
die perde tusschen Tricht ende Aken niet misdoen en soude 
van der stat wegen van Trichte, van Willems wegen vander 
3iest, noch van synre vriende wegen, want de voirgenoemde 
coopman hem beduchte oft men hem syn perde onderwegen, 
tusschen den voirgenoemden m1 steden, genomen mochte 
hebben, van twele hy niet ghevreest en soude geweest 
hebben, hadde hy syn peerde onbelet doer de stat van Tricht 
mogen voeren, want hy se dan bynnen Aken, daer hy veylich 
meynde te wesen, bynnen der vryheit vander jaermerct wel 
gebrocht soude hebben. Ende hiermede, soe was de voir- 
genoemde coepman van Cuelne wel content ende te vreden 
ende bedancte hem zeere van der stat van Antwerpen. 


28 September 1422. 


Oorvrede gezworen door Jacob Roec aan 
Twelman de Hont. 


Int jair Ons Heren M CCCC XXII, XXVIII daghe Septembris, 
ter presentien van Clause van Wyneghem ende Janne de 
Schermere, Scepenen, soe geloefde Jacop Rocc, van Dor- 
drecht, in der hant van Janne Camerlinc, tsHeren cnape, 
dat hy, syn vriende ende mage, noch nyement anders van 
sinen wegen, Tielmanne den Hont, poirtere tAntwerpen, 
noch nyemende van sinen vrienden ende magen, nemmermeer 
en sal mesdoen noch doen mesdoen, in worden noch in 
werken, aen lyf noch aen goed, in gheenre manieren, op 
syn hoot te verboren, waer hy de contrarie dade, te wat 
steden dat men vonde. 


fol. 245 vo, 


tol, 82 ve, 


fol. 78. 

4 October 1422. 


Regeling van een geschil tusschen Catharina en 
Walraven vander Dilf. 


Van alsulker aensprake als Joffrouwe Katline vander Dilf 
ghedaen heeft op Walraven vander Dilf, haren neve, te weten 
vanden derdendeel van al den goeden die de Vrouwe van 
Borchvliete, hare nichte, achterghelaten heeft, ende op tver- 
antwerden van Walraven vander Dilf voers., dat hy weder 
daerop ghedaen heeft, in welker aensprake de voers. Jof- 
frouwe Katline. begerde hare ghebrec te houden van II 
jaren achterstel daer sy toe ghewyst was, alsoe dat sy hare 
ghebrec hielt bi haren eede, dat sy tachter ende in ghebreke 
viir ®@ grote tsiaers van mir jaren achterstel, comende te 
samen XXXir ®@ grote, die sy mynderde op XXxt ®& grote, 
daerna hevet tvonnis ghewyst, mids dien dat sy hare ghebrec 
ghehouden hadde, dat de voers. Walraven haer ghenoech 
doen soude ende thare bewysen, alsoe verre als sy hare 
ghebree ghehouden hadde, het en ware dat Walraven be- 
thoenen ende bewysen conste, met goeden bethoene, dat 
eenighe goede daer waren die voghelwey lagen ende die 
hy niet ghebruyct noch ghehantplicht en hadde, dat hy daerat 
onghehouden syn sal, ende dat sy daeraf staen souden te 
scaden ende te baten als van haren derdendeel, ghelyc Wal- 
raven na syn ghedeelte. 


Item, was overdragen met mynnen dat hy haer vanden 
voers. achterstel ghenoech doen sal ende vergheldinge doen 
bynnen eenre maent, oft metten vonnis ghewyst ware. 


Dit ghesciede anno XXH, mi daghe in Octobry. 


ze ON 


9 October 1422. 


Vonnts bekrachtigende de erfrechten van Hendrik, 
bastaard van Bergen, geheeten van Halsteren. 


Int jair Ons Heren Mm coco XXI, des Vrydaeghs ix dage fol. 82 ve. 


in de maent van Octobry, soe wert ghewyst met eenen 
vonnisse in der volder Vierscaren by Her Janne Bacheleer, 
als Scepene, ende met vollen ghevolge vanden Scepenen 
die dair waren, te weten es van Her Aernde van Ymmersele, 
van Her Reyneren vander Elst, Ridderen, van Clause van 
Wynegeem, van Laureyse Volkart, van Gysbrechte den 
Conine, van Costene van Kets, van Janne de Schermere, 
van Willeme vanden Gavere, van Janne vanden Werve, 
Clauszoene, ende van Heinrieke van Rythoven, dat Heinric, 
de bastaert van Berghen, die men heet van Halsteren, bliven 
soude in syn heerbrachte beseten goed, dat hem van Willeme 
vander Geest hieraf van clufte de clufte nedercomen ende 
bleven es nae de getuygenisse die dairaf gegaen ende ge- 
tuyght es. 


12 October 1422, 


Zegel verloren door Hendrik, bastaard van Bergen, 
geheeten van Halsteren. 


Int jair Ons Heren Mm cccc XXI, Xi daghe in de maent 
van Octobry, soe verloes Heinric, de bastaert van Bergen, 
die men heet van Halsteren, sinen zegel des avons, tusschen 
dach ende nacht. 


fol 83. 


12 October 1422. 


Vonnis in een geschil tusschen Godevaard vanden 
Houte en Jacob vander Loe. 


Van alsulken gescille als hangende was tusschen Gode- 
verde vanden Houte, aen deen zyde, ende Jacoppe vander 
Loe, aen dandere zyde, toecomende van 11 halven buynderen 
bents, gelegen te Wezele, dairaf dat deen gelegen es in de 
Breede Ryt ende dandere in de Mast, ende dairvute dat 
jairlix gaen 11 Hollantsche guldenen erflice, die voirmails 
Her Aert Truden, prochiaen van Wynegeem, dairop cochte 
ende gheerech, den eenen met eenen scepenenbrieve van 
Wezele, ende dandere twee met eenen scepenenbrieve van 
Antwerpen, dairaf dat Godevert voirs. mair eenen gulden 
en meynde te gheven, hoe wel dat hy de helft vanden voirs. 
twee halven buynderen beemds hebben ende besitten woude, 
soe was getermineert ende gesloten in de banc van Scepenen, 
alsoe verre als Godevert vanden Houte voirs. de helft vanden 
voirs. 11 halven buynderen bents hebben ende behouden 
wilde, dat hy de helft vanden voirs. 111 guldenen jairlix 
gelden ende betalen soude. Ende wairt dat hy mair eenen 
gulden geven en woude, soe soude hy dan syn hant doen 
vanden onderpande, dair den eenen guldenen op spréct, 
die vercocht was metten scepenenbrieve van Wezele, ende 
dien onderpant soude Jacop hebben ende gebruyken ende 
dan de 1r guldenen jäirlix betalen. Dit was gedaen int jair 
Ons Heren als men screef M ccce ende XXil, Xil daghe 
in de maent van Octobry, dair by ende over waeren Claus 
vanden Mortere ende Ghysbrecht de Coninc, Burgermees- 
teren, Her Aert van Ymersele ende Reynere vander Elst, 
Claus van Wynegeem, Laureys Volkart, Costen van Kets, 
Jan de Schermere, Jan Bacheleer ende Jan vanden Werve, 
Scepenen. 

13 October 1422. 


Dit es de vereffeninghe ende soeninghe die fol. 83. 


ghemaect es tusschen Heinrike, den bastaert van 
Weesmale, met sinen vrienden ende magen, op 
deen side, ende Willeme Colibrant ende Gielys 
vander Wyct, met haeren maghen ende vrienden, 
op dandere side, op tgheschil tusschen hen wesende. 


Op tgheschil hanghende tusschen Heinrike, den bastacrt 
van Wezemale, met sinen vrienden ende maghen, aen deen 
zyde, ende Willeme Colibrant, Scouthete van Lyere op desen 
tyt, in den name van hem selven ende van Gielise vander 
Wyet, dien hy hierin vervinc ende gheloefde te vervane, 
met haren maghen ende vrienden, aen dandere side, welke 
partien hen des aen beiden syden ganzelie gekeert ende 
van allen geschille ende opsegghen, die sy deen totten anderen 
te segghen mogen hebben ghehadt, van allen voirledenen 
tyden totten daghe toe van heden, gesubmitteert hebben 
in de Burghermeesteren, Scepenen ende Raide vander stad 
van Antwerpen, hebben deselve Borgermeesteren, Scepenen 
ende Raide, omme de voirs. partien in rasten ende vreden 
te brengen ende te houden, hen daerop versien ende met 
ripen raide daerop geordineert tgoent dat hierna volght. 


In den yersten, soe zullen Willem ende Heinric Colibrant 
Iyflic ten. Heyligen sweren, dat sy van alsulken brieven als 
ghescreven stont voer de kercdore van Lyere, dairin dat 
Henric, de bastaert van Wezemale ende Ector van Ymmersele 
ontseeght waren, niet en wisten, noch noyt raet noch daet 
daertoe ghegeven noch gedaen en lhadden, dat men henluden 
ontseggen of den brief voirs. voer de kercd8re setten soude ; 
desghelyx zullen sy oec haer ontscout doen, in der maten 
voirscreven, vander ghetuygenissen die oec ghesciet is. 


Item, om dat Gielyse vander Wyet nu bedevaert ghetoghen 
is tSent-Joes, sal hy bynnen den derden dage na dat hy 


fol, 83 voe 

van dair weder sal comen syn, synen eedt doen vanden 
voirs. brieve tAntwerpen oft te Lyere, dair Heinric, de 
bastaert van Wezemale, liefst sal hebben, ende desghelyx 
oec vander getuyghenissen syn ontscout doen in alle der 
maten als voirscreven staet, ende dat ghedaen, sullen de 
voirs. drie persoene dairmede vander voirs. saken quyt ende 
verdregen syn. 


Item, overmids dien dat Heinric, de bastaert van Wezemale, 
ende Willem Colibrant te gader overdragen hadden, ende 
deen den anderen toegeseeght, doen sy tsamen versoenden, 
dat ele den anderen van hen beiden altoes seggen soude ende 
noemen de persoene die ennigerhande saken of woerden, 
deen over den anderen aenbrengen mochten, ende de voirs. 
Willem den prochiaen van Liere ghesonden hadde totten 
voirs. Heinrike van Wezemale, omme te weten of hy en 
slaen woude, want hyt also vernomen hadde, ende deselve 
Heinric doen den voirs. Willeme vraechde, wie deghene 
waeren die hem dat aenbracht hadden, dat hem Willem 
voirs. niet te kennen gheven noch seggen en woude, daerin 
dat hy den voirs. Heinrike te cort dede, mids der zoenen 
ende den overeendragen dat sy deen den anderen toegeseeght 
ende te gadere gemaect hadden, soe sal de voirs. Willem 
een pelgrimagie doen tSente-Eewouts in Elzaten ende porren 
tusschen dit ende Paesschen naestcomende of des vors. Henrics 
van Wezemale goeden moet daeraf hebben. 


Item, want Willem Colibrant grote clachten ghedaen hadde 
eenigen notabelen personen over Henrike van Wezemale 
voirscreven, als dat hy van hem de heerlicheit van minen 
genedighen Here van Brabant, als syn Scouthete te Lyere, 
niet vorderen en mochte, mids denwelken de voirs. Heinric 
wel gescapen hadde geweest grote verantwerden daeraf te 
hebben voir minen voirs. ghenedighen Here ende sinen 
edelen Raide, soe sal deselve Willem Colibrant noch trecken 
een pelgrimagie tSente-Mathys te Triere ende porren bynnen 
sesse weken, nadat hy weder sal comen syn van Sente-Eewouts 
in Elsaten, of Heinrix goeden moet daeraf hebben. 


Item, soe wanneer dat deen partie vander andere ennige 


afdragende woirde hoirt zegghen, dat sy dat mallicanderen 
zegghen ende te kennen zullen gheven ende de persoene 
noemen die hen dat aenbrenghen, sonder eenich verdrach 
daeraf te hebben. 


Ende hiermede segghen ende ordineren met ripen raide 
eendrachtelie de Borghermeesteren, Scepenen ende Raide 
vander stad van Antwerpen voirscreven de voirgenoemde 
partien met haren vrienden ende magen minlic versoent, 
vereffent, ghesleten ende ghesceyden van allen geschille, 
opsprake, twiste ende dadinghen, die sy deen totten anderen 
te segghen mogen hebben ghehadt totten daghe toe van 
heden. Ende soe wie van hen hierjeghen dade oft dede doen, 
heymelie of openbaer, in wat manieren dat syn mochte, 
dat sal wesen op soenbraeck ende vredebraec. Ende omme 
dit te bat ende een seker zoene ewelic ghestentich vanden 
voirs. partien gehouden te werden, so is dit geset ende 
gheregisteert in der stad register van Antwerpen voirs., ende 
hebben dairom geordineert de Heeren vander selver stad, 
dat men dairvut elker partien voirscreven een cedule daeraf 
te henwaert gheve. Dit was ghedaen dertien dage in Octobry 
int jaer Xnn° tweentwintich. 


17 October 1422, 


Gebod voor de « Oudencleercoepers. » 


Gheoerdineert anno Xx11°, xvi1 dage Octobris. roi. 83 vo, 


Item, dat niemend voirdane, oudeledercoepers of andere, 
wie hi zy, gheenrehande oude cleedere, huysraed of ander 
goet vut gheenen sterfhuysen ter merct bringen noch ver- 
coepen en sal, heimelie noch opembaer, in gheenre manieren, 
vut eenighen dair yemend vut gestorven is, binnen den 
naesten xr daghen na dat die persoen dier gestorven is, 

ter erden gedaen sal wesen, opte peyne vanden goede oft 
clederen verboert, ende op x schellingen oudere groten, 
half den Here ende dander helft denghenen diet bevindt 
ende voertbrenght. 


2/1 October 1422. 


Dit soendinc wart geregistreert bi bevele Burger- 
meesteren ende Scepenen, ter begheerten vanden 
partien diet aencleeft, int jaer M cccc ende XXII, 
XxI daghe in Octobri. 


Het is overdragen, gemaect ende gesloten een goet, zeker, 
vast zoendinc tusschen Romboude vander Elst ende Philips 
vanden Broeke, als naeste magen ende vrienden Heinrix 
vander Hulpen, Jans vander Hulpen natuerlic zone wilen was, 


an svaders wegen, Jans voirs., ende Osten Minnen, als 
broeder Heinrix vander Hulpen ende Jan Minnen, als maech 
ende vrient, beide als vander moeder wegen des voirs. 
Heinrix, aen deen zide, ende tusschen Diederike den Graeuwen, 
Guedelen sGrauwen zire moyen, ende al dat van hair comen 
is off voirt teewigen dagen comen mach. Dats te wetene, 
dat de voirs. Diederick, Guedelt, syn moye, ende al dat 
van hair comen is, wel ende wittelice zyn versoent voere 
hem ende voir dat van hen noch voirtcomen mach tot eewigen 
daghen, als voere onsculdige lieden jegen Romboude vander 
Elst ende Philipse vanden Broeke, als magen ende vrienden 
van svaders wegen voirs. ende die van diere zyden dairane 
cleven moegen ende jegen Osten Minnen, als broeder vander 
moeder wegen, ende Jan Minnen, als maech ende vrient 
oic vander moeder wegen ende die van diere zyden dairane 
cleven mogen, van alzulken misvalle ende dootslaghe als 
Jan de Grauwe, des voirs. Diederix broeder, mach hebben 
gedaen aen Heinric vander Hulpen voirs., haeren maech 
ende broeder, ende dair deselve Jan de Grauwe, als principael 
vanden dootslaghe, hier buyten blyft staende ongesoent, 

metten ghenen die daeraen cleven moegen van sinen wegen, 
vutgenomen de voirs. Diederiek de Graeuwe, Guedelt sGrau- 
wen, zyn moeye, ende dat van hair comen is oft voirt teewigen 
dagen van hen voirteomen mach ende anders niement, omme 
dairaf voirt teewigen daghen ongevreest te wesen oft geevelt 
van vrienden ende van maghen, aen beiden ziden, te weten 
van svader wegen ende vander moeder wegen des voirs. 
Heinrix vander Hulpen, als van syns vaders wegen, hoe 
ende in wat manieren dat die wesen moegen, die nu zyn 
of namaels wesen sullen, dat niement omme der voirs. misdaet 
wille, die de vors. Jan de Grauwe gedaen mach hebben, 
boven verclaert, Diederiek den Graeuwen vors., Guedelen, 
sier moyen, ende dat van hoir comen is oft voirteomen mach, 
en sal misdoen noch doen misdoen, in gheenre manieren. 
Ende desgelike geloeft Osten Minne ende Jan Minne voirs., 
vander moeder wegen, alle de vriende ende mage te vervane 
vanden voirs. Heinric ende die dairane cleven moegen, dat 
niement vander moeder wegen den voirs. Diederick, synre 
moeyen, ende dat van hoer comen is oft voirtcomen mach, 
en sal misdoen noch doen misdoen, maer hen soe in dien 
hebben, dat zy dit vors. soendinc wel houden zelen eewelic 
duerende. Ende wairt, dat yemand, wye hy waere, te weten 
van svaders wegen oft vander moedere wegen, boven dit 
voirs. soendinc boven ‘verclaert, den voirs. Diedericke den 
Grauwen, Guedelen, synre moeyen, ende dat van hoer comen 
is oft voirt comen mach, yet misdade oft dede misdoen, in 
eeniger manieren, die soude wesen soenbrekich ende vrede- 
brekich, te wat plaetsen dat men vonde, sonder yemende, 
wie hy waere, daerin te verdragene ende dairover te rechtene 
als over vredebrekere. 

26 October 1422. 


Ordonnancie « vanden zoute, vanden wiltbrade, 
vander stad issuen, vanden Homborgerbiere. » 


Gheordineert bi den Here ende bi der stad, 
anno Xun° XXII, XXvI dage Octobris. 


Item, dat alle deghene die sout willen brengen ende gebracht 
hebben bynnen der stad van Antwerpen, van nu voirdane 
lyflic aen den Heylegen sweren zelen tondersceyt van dien 
soute, weder dat es van grauwen selle gesoden oft ghebraden 
sout es, oft van baysen soute ghesoden es, ende desghelyx 
oec mede sweren te wat plaetsen dat gesoden es ende van 
waen dat syt brengen, eer dat sy dat selen op mogen doen 
of. vercoepen, ende dat elec sout op hem selven gheleyt sal 
werden ende byteeken hebben, wat sout dattet es, op de 
peyne van xi1 Ryaelen, half den Heere ende half der stat. 


Item, soe sullen sy oec sweren ten Heylegen, dat sy gheenre- 
hande sout mengen en sullen, noch doen of laten mengen 
deen onder dandere, maer eenyegelyc laten op hem selven 
liggen ende alsoe vercoepen, opte peyne van XII Ryaelen, 
gelyc als voirs. is. 


Item, sullen alle deghene die sout vut vercoepen willen, 
de mate daer sy sullen mede meten recht setten, sonder 
die te helden toter eenre side of ter andere ende die setten 
op drie yseren pickelen ende eenyegelyce syn gerechte mate 
geven, opte peyne als voirs. Ìs. 


Item, soe en sal men gheenrehande wilbraet hoegher geven 
dan de ordinancien, die daeraf gemaect es, in heeft ende de 


Coremeesters onder hebben. 


Item, dat alle deghene die testamentoers syn van eenighen 


persoenen, daerat dattet goet buyten gaet ende daeraf dat 
der stad haer assue in verschynt, dat sy gheen goet en 
sullen laten rueren of wech doen, sy en sullen comen bi 
den assuers ende hen dat te kennen gheven, opte peyne 
van eenen pondt oudere grote, die de contrarie dade. 


Item, soe sal men gheven de pot Hoemberghen biers om 
eenen groten Brabantsen ende niet hoegere, opte core dier 
tanderen tiden op gheset es. 


26 October 1422, 


Beslissing over het graven en ruimen van eenen 
waterloop te Wilrijck. 


Van Janne de Blabbenere, den Jonghen., 


Int jair Ons Heren -M. cccc twientwintich, Xxvr dage in 
Octobry, so quamen de Secouthet ende Scepenen van Wilrike 
bi den Borgermeesteren ende Scepenen van Antwerpen, te 
kennen ghevende van eenen waterlate, gelegen bynnen Wil- 
rike, lopende doir Jans Blabbeneren goed ende also voirt 
wt dweers over de Biest, meynende dat deselve Jan de 
Blabbenere gehouden syn zoude dien waterlact te gravene 
ende te ruymene, dairop dat de Scouthet ende Scepenen, 
onlanx leden, hadden doen versamenen vele goeder manne 
ende ingesetenen vander dorpe voirs., omme clairnisse te 
wetene wie van rechte dien waterlaet sculdich wair te 
graven ende te ruymen. Ende de voirs. goede liede verhoert 
synde, en konst men nochtan niet bevynden wie dairin 
gehouden was met rechte, ende overdroeghen doen op die tyt 
de Scouthet, Scepenen ende ingesetenen vanden voirs. dorpe, 
dat de voirs. Jan de Blabbenere ende Syn nacomelingen 
den voirs. waterlaet wel ende custbairlic graven zullen, 
bynnen sinen goeden, ende buyten sinen goeden sal tghemeyn 


fol, 85, 


fol. 86 ve, 


OR 


dorp dien waterlaet graven, houden ende ruymen, van Jans 
Blabbeneren goede streckende also dweers over de Biest, 
als voirs. is, ende dairin sal Jan de Blabbenere ende sine 
nacomelingen als van desen goeden, altoes gehouden syn 
gebuerlie recht te plegen. 


17 November 1422 — 16 Juli 1428. 


Regeling van een geschl tusschen Heer Wouter 
van Winge en Jan van Berchem, met hunne con- 
soorten. 


Van Janne van Berchem ende Janne van Urs 
met haerre medepartien. 


Want zeker gescille geweest heeft tusschen Heren Wouteren 
van Wynge, Riddere, ende synre medepartien, aen deen 
zyde, ende Janne van Berchem, Heren Janne Bau, Riddere, 
Wouteren Bau, sinen broeder, ende Janne van Urs, met 
haerre medepartien, aen dander zyde, toecomende ende spruy- 
tende omme eniger brieve wille daer hen beyde de voirs. 
partien rechts toe vermaten, die bi ordinancien vander stat 
van Antwerpen geset waren onder de stat van Bruessele, 
mids dat Vrouwe Sapiencie van Bigaerden, wedewe wilen 
Heren Willems van Berchem, Ridders, poirtersse vander 
selver stat van Bruessele, hare tocht ende bilevinge hadde 
aen sommige vanden goeden in de voirs. brieve begrepen, 
welke brieve. wt vervolge van Janne van Berchem, Heren 
Janne Bau ende haerre medepartien, mids dat de voirs. Vrouwe 
Sapiencie van live ter doot is comen, onder de stat van Ant- 
werpen weder gehaelt ende gebracht syn, daeromme zy tot 
vele stonden bi der voirs. stat van Antwerpen geweest hebben, 
omme hare brieve tot henwaert te hebben, hopende dat 
niemant anders daerin gericht en ware dan zy met haerre 
partien. Ende mids dien dat Her Wouter van Wynge met 


Ma 


zynre medepartien meynde dat sy oic in enige vanden goeden, 
in sommegen brieven begrepen, gerecht syn soude, so was 
beyde den voirs. partien dach besceyden voer de stat van 
Antwerpen te comen, opten Xvn*" dach in Novembry int 
jaer Ons Heren M. ccoo. ende XX11, omme die voirs. brieve 
in presencien van beyden partien toversiene ende te visiteren, 
ende elken syn brieve over te leveren, daer hy in gericht 
ware. Dit gesciet synde ende de voirs. brieve oversien 
ende gelezen, in presencien van beyde den voirs. partien 
als voirs. is, en konst men niet bevynden dat Her Wouter 
van Wynge oft syn medepartie in enige vanden voirs. brieven 
oft goede, daerin begrepen, gerecht waren, maer bevonden 
de Burgermeesteren ende: Scepenen vander stat van Ant- 
werpen claerlie, dat in de brieve ende in alle de goede 
daerin verclaert Jan van Berchem gericht was met synre 
medepartien ende niement anders. Ende hebben de Borger- 
meesteren ende Secepenen, met ripen raede daerop gehadt, 
gemerct de goede scepenenbrieve, die voirtyts daeraf ver- 
leden syn, de goede instrumente daerop gemaect ende oic 
de handelinge vanden registre vander stat van Antwerpen, 
wes voirtyts daertoe gesciet is, opten Xvri'** dach derselver 
maent van Novembry den voirs. Janne van Berchem ende 
synre voirs. medepartien de voirs. brieve gantzelic ende al, 
gelyc als zy vander stad van Bruessel onder der stat van 
Antwerpen bracht syn in haren handen, overghelevert ende 
overghegeven. Met deser condicien ende vorwaerden, waert 
dat sake dat onse lieve genedighe Heere de Hertoge van 
Brabant, van synre heerlicheyt wegen in enigen vanden 
voirs. brieven gericht ware ende der stat van Antwerpen 
daerom sereve off moyde, omme die brieve te ziene off daeraff 
besceyt te weten, dat dan de voirs. Jan van Berchem ende 
syn voirs. medepartie terstont, als de stat van Antwerpen 
hen dat te kennen gave, die brieve, daer onse voirs. lieve 
genedighe Here van Brabant ter stat om gescreven hadde, 
in derselver stat handen van Antwerpen bringen souden, 
omme haer daermede te verantwerden jegen onsen voirs. 
lieven genedighen Here van Brabant, ende eldere daert 
behoerde. Voirt meer is ondersproken, waert dat de stat 
van Brucssel, daer de brieve yerst onder lagen, off de stat 
van Antwerpen, daer deselve brieve naderhant onder bracht 


waren ende die de Borgermeesteren ende: Scepenen. vander 
voirgenoemder stat van Antwerpen nu, opten dach van 
heden, den voirs. Janne van Berchem ende synre medepartien 
overghelevert hebben, in toecomenden tyden enigen last, 
cost, scade, moyenisse oft hynder daerom toequame, dat zy 
dat der stad van Bruessel off der stat van Antwerpen, 
die den scade ende last hadde, of hen beyden, dat oprechten 
souden tot eeweliken dagen, met hen selven ende met alle 
haren goeden, die zy nu hebben ende namaels vercrigen 
mogen, ende ele van hen vieren voer al. Ende waert dat 
aen hen oft aen haer goed oft aen enigen van hen hieraf 
namaels. yet gebrake, dat geloefden Gielys Bode ende Claus 
Alleyn altoes wel ende volcomelic te voldoene, met hen selven 
ende met alle haren goeden ende ele voir al, maer de voirs. 
Jan van Berchem ende syn medepartie voirscreven, geloefden 
weder den voirs. Gielyse Bode, Claus Alleyn, haren borgen 
ende alle hare goede scadeloes tontheffene ende wel te quitene 
{allen dagen, met hen selven ende met alle haren goeden, 
ruerende ende onruerende, welkerhande datse syn, die sy 
nu hebben ende namaels vercrighen moghen, ende elc van 
hen voer al. 


In den jaere Ons Heeren M coco ende Xxvirr, Xv1 daghe 
Julii, soe wart overdragen by Bourgermeesteren ende Sce- 
penen, in de volle banck sittende, dat aengesien de handelinge, 
die van voere ende van na, tusscen den voirs. partien gedaen 
ende geschiet es, ende vander stat, dat Claus Alleyn, ende 
Gielys Bode vander voirs. geloften ontslagen syn ende onge- 
houden vander voirs. borchtochten. 

23 November 1422. 


Vonnis in een geschil tusschen Willem Fatting, 
koopman van Londen, en Philips Jehan, koopman 
van Florentië. 


Int jair Ons Heren Mm. cccc ende Xxi1, Xx dage in 
Novembry, soe quam hier opter stadhuys, voere den Scouthet 
ende Scepenen, een Willem Fatting, coopman van Lonnen, 
in Yngelant, ende sprac ane met rechte eenen Philipse Jehan, 
coopman van Florensen, in Lombairdien, alse van L dosinen 
hoeftdoeke, Cypersche ende Syrysche, die deselve Philips 
den voirs. Willeme vercocht hadde in den jare van Xix, 
bibringende met eenen brieve vanden Meyere van Lonnen, 
als dat de sevenentwintich dosinen te Lonnen besien ende 
ghewaerdeert hadden geweest ende desgelyx oic dander Xx 
dosinen, ende dat de voirs. XXv11 dosinen den derden penninc 
aldair argher ghepresen waeren danse de voirs. Willem 
gecocht hadde, met meer woerden dairtoe dienende, dairop 
dat, na vele woerde ende wederwoerde, Her Wouter vander 
List, Scouthete op dien tyt, maende een vonnisse Costen 
van Kets, Scepene, dewelke Costen, hem metten Scepenen, 
sinen medegesellen, besproken hebbende ende met gevolghe 
van hen, wysden voere een vonnisse, waert soe dat Philips 
voirs. ane den Heylegen houden wilde ende dorste dat doen 
ter tyt, doen hy den voirs. Willeme dit voirs. goet vercochte, 
dat het doen ter tyt goed custbaer goed was ende dat hy 
dair gheen fraude noch arch in en wiste, dat deselve Philips 
dairmede quite ende verweert soude syn. Ende dairop, soe 
dede de voirs. Philips sinen eedt ane den Heylegen, gelyc 
tvonnisse geluydt hadde. Hier waeren by Her Reynere 
vander Elst, Hef Aernd van Ymmersele, Ridderen, Scepenen, 
Claus vanden Mortere, Burgermeester, Claus van Wynegeem, 
Laureys Volkaert, Jan de Schermere, Jan vanden Werve 
ende Heinric van Rythoven. 


fal. 85, 

November 1422. 


Bevestiging der eigendomsrechten van Jan Stevens 
op het huis den Olifant, Groote Markt. 


fol. 85. _ Int jair Ons Heren M. ccco ende XxIi1, (sic) dage in 
Novembry, so was geordineert, overdragen ende gesloten 
in de volle banck, dat Jan Stevens hebben, besitten ende 
gebruyken sal, sinen leefdach lance, alsulken gedeel vander 
huysingen, geheeten den Olifant, gestaen tAntwerpen aen 
de Merct, als hy voirmaels cochte ende gekregen heeft jegen 
Janne van Lille, ende dat hy heeft doen setten op Joffrouwe 
Lysbetten, synre dochter, Willems wyf vander Heyden, 
mids eenen goeden scepenenbrieve van Antwerpen, die wy 
saghen ende hoorden lesen, dairin dat deselve Joffrouwe 
Lysbeth, haren vader ende moeder, ende den lancstelevenden 
van hen beyden, hare tocht ende bilevinghe bekent hadde, 
ende oic dat haer voirs. vader ende moeder selve dat gedeel 


vanden Olifante, met haers selfs propren gelde cochten, 
kregen ende betaelden. Ende na de doot van hem, so sal 
tvoirs. gedeel vanden Olifante gaen daert sculdich is te 
ghane, na den rechte vander stad. Hier waren bi ende over 
R. Elst, Ymmersele, Mortere, Volkaert, Coninc, Wyneghem, 
Bachelcer, Schermere, Gavere, Rythoven. 


31 December 1422, 


Verbintenis van schuldvereffening door Geeraard 
van Strijen aan Gillis Damaes gedaan. 


fol 5510. Ic, Gheerd van Strien, Ridder, Here van Sevenberghen, 
hebbe geloeft ane des Ammans hand van Antwerpen, by 
mynder trouwen, ecren ende zekerheyt, als goet man van 
wapenen ende by ridderscape in gerechter eedstad, dat ic 


— 281 — 


nemmermeer vuter stad van Antwerpen ryden noch scheyden 
en sal, dat es te wetene buyten den binnenpoirten ende 
vesten van Antwerpen ende dair binnen bliven wel ende 
getrouwelic, tot ane der tyt dat ic Gielys Damaes ende sine 
medepartie ghelost ende ghequyt hebbe van al tal dat Zy 
voere my gheloeft ende gheseghelt hebben, ende van scaden 
ende coste dat zy omme mynent wille leden hebben oft 
liden mochten, dat gelove ie hem altoes wel ende wittelic 
te voldoene. Item, voert hebbic geloeft, als voere, alzulct- 
eenighe scepenenbrieve als Gielys Damaecs op my sprekende 
heeft, ende alzelcteenich brieve als ic hem geloeft ende 
besegelt hebbe ende als hy van my heeft, dat ic hem die 
wel ende getrouwelie houden sal ende voldoen. Item, voert 
soe hebbic geloeft, als voere, soe wanneer dat my. Gielys 
Damaes vermaent, soe salie hem doen ende houden alselct- 
eenich vonnisse, als hem gewyst was opten heylegen Kerss- 
avond, by Ghysbrechte de Conìnc, als Scepene, dair by 
waeren Jan Bacheleer, Claus van Wynegheem, Peter Bloc- 
scocmakere, Claus vanden Hoevele, Johannes vanden Broeke 
ende Meester Jan Pot, bi manissen den Amman, van goeden 
scepenenbrieven die Gielys Damaes in rechte thoende, opten 
Heere van Sevenberghen sprekende. Item, voert soe hebbic 
geloeft, als voere, haddic yemende eenighe geloften gedaen 
van buyten of van binnen sint dat ic de yerste ghelofte 
dede voere Scepenen van Antwerpen, te Gielys Damaes int 
huys, dat ic dat gelove Gielys Damaes, dat die geloften alsoe 
ghedaen, my daermede niet behelpen en sal, ic en sal altoes 
Gielys Damaes houden ende voldoen syn gheloften ende syn 
brieve, het zyn scepenenbrieve of ander brieve, die ic hem 
besegelt ende geloeft hebbe. Item, dit geloeve ic als voere, 
dat ie wel ende getrouwelic doen sal, op my selven ende 
op alle myn goede, die ie nu hebbe oft namaels vercrigen 
mach, oft die my toe moghen comen, al dese geloften wel 
ende voleomelic te voldoene, sonder argelist oft fraude. Ende 
hebbe gebeden den Amman, Burgermeesteren ende Scepenen - 
hierna benoemt, dat zy dit op my kennen willen teeweliken 
daghen waer te doene is. Item, Jacop van Steelant, als 
Amman, Claus vanden Werve, Burgermeester ende Scepenen, 
Jan vanden Werve, Burgermeester, Claus vander Elst, Jan 
Bacheleer, Heinric van Rythoven, Claus van Wynegheem, 


fol. 84 

Peter de Blocscoemakere, als Scepenen, Johannes vander 
Voert ende Johannes vanden Broeke, Secretarissen der stad 
van Antwerpen. Dit was gedaen te Peter Blocscoemakers 
int huys, achter in syn nedercamere, anno XXII, des Donder- 
daghes opten jaersavont, den. lesten dach van December, 
ter derder uren na der noenen. 


10 Januari M22 (1423). 


Ordonnancie op het storten van vuilnis, het 
balspel, enz. 


Gheordineert anno M cccc. ende XXII, X dage 
Januarii. 


[Vernieut anno XXXVII, XV dage Februarii|. 


Item, dat nyement gheenrehande vuylnisse bringen en sal, 
noch doen bringen, by dage noch by nachte, ter merct, noch 
erghens opte strate, opte wyken, noch opte bruggen vander 
stat, anders dan des Maendaeghs ende des Donderdaeghs, 
ende dan zullen de korven dair bereet zyn ende voeren die 
vuylnisse wech] (1). Ende wairt dat yemant de contrarie dade, 
dat die gecoert soude worden van v schellingen grote, gelyc 
de coere dacraf in heeft. Ende de slycmeyers sullen overal, 
elc in des anders wyc, iogen coeren gelyc den Coermeesteren, 
ende van dat de slycmeyers coeren, daeraf sullen sy hebben 
den derdendeel ende de Coermeesters de twee deel. Ende 
soe wie de slycmeyers omme des coers’ wille oploep dade 
met worden of met. werken, dat die daeraf staen soude opte 
correxie vanden Heere ende vander stad. Ende voert en sal 
nyement bringen syn vulnisse op des anders wye, opte payne 
voirs. Ende voirt zullen alle de dieneers vander stad hieraf 
coermeesters moegen zyn. 


Item, dat nyement den bal slaen en sal int Schuttershof 


(4) De woorden tusschen haakjes werden later bijgevoegd. 


On 


oft [int Gasthuys beemdt] (1), vutgenomen de gheswoeren 
scutters vander stat [ende dier inne gevryt syn] (2e). Ende 
desghelyx oec mede dat nyement den bal slaen en sal opt 
kerchof, op te verboeren alsulke broken als tanderen tiden 
daeraf gheordineert syn. 


Item, dat nyement worpen en sal opt tkerchof met steenen 
of met eenigen anderen materien, omme te schuwen glaes- 
brekinge vander kerken, twelke of yement dade of glaesbrake, 
verboeren soude sinen oversten pant ende daertoe mede 
twee oude schilde, half den Heere ende half der kerken. 


Verklaringen over het verliezen van zegels. 
15 Januari 1422 (1423). 


Item, Xv daghe in Januario anno Xnm° ende xxir, soe 
gaf Heere Wouter vander Liste, Schouthet van Antwerpen 
op die tyt, ende toende den Bourghermeesteren ende Scepenen 
vander selver stat, dat hy, int jaer voirs.,.xi1 daghe in 
deselve maent, syn zeghel verloes ende wort dat ter poyen 
claerlic te kennen ghegeven. 


20 Januari 1422 (1423). 


Item, XX daghe in Januario, soe gaf Joncheere Aert van 
Zevenbergen te kennen Bourghermeesteren ende Scepenen 
dat Raes vander Maelsteden, syn neve, sinen zeghel verloren 
hadde opten Xi" dach derselver maent, anno M CCCO 
ende xx11, ende wert opten Xx“®? dach voirs. dat claerliken 
ter poyen alsoe wtgheropen, ten verzoeke vanden selven 
Rasen. | 


(1) De woorden tusschen haakjes zijn doorgehaald en later vervangen 
door : bynnen mueren vander stad, dan op syns selfs erve. 
(2) De woorden tusschen haakjes zijn later bijgevoegd. 


fol. 84 ve, 


1 Februari 1422 (1423). 
Schatting van huisraad. 


fol, 83 ve, Anno M. CCCC. ende Xxi1, prima Februarii, soe wart 
gevisenteert een kistken, dat te Wymaers stont, by Her 
Clause vanden Werve, Burgermeester, Her Aernde van 
Ymmersele, Riddere, ende Willem Noyts, Scepene, ende 
ghescat by gheswoeren scatters, te weten Adriane de Coe- 
stekere ende Aerde Colyns, de percheele hierna bescreven : 


Primo, een tyke metten hootpoluwe . . Xx schellinge grote 
Item, vi 1/2 elle ammelakens . . …. . .- XXVI grote 
Item, 11 paer slapelake . …. . 1 schellinge vr deniers grote 


Item, drie oercussene, 1 nachtdoec met 
Ra onkken Ad eeen or mi scheliitge sTote 


Item. mottalen potte 7x tons) en, of, AVE: grOLS 


Item, mn tenen scotelen, 11 commekene, 
1 flessche ende 1 candelere . . . . mn schellinge grote 


TEN BOOPVRROR sene re KOT BOL 


Somma XX schellinge, 11 deniers, zonder tscrynken. 


11 Februari 1422 (1423). 


Vonnis in een geschil tusschen de gezusters 
Catharina en Geertruid Stroybiers. 


fol. 85 ve Anno XXil, XI daghe Februario, soe wart gewyst in de 
banc van Scepenen, bi Costene van Kets ende bi gevolge 
vanden Scepenen, sinen medegesellen, op alzulken ghescil 

als hangende was tusschen Katlinen Stroybiers ende Janne 
vanden Meerkene, haeren man, in deen zyde, ende Gheer- 
truyd Stroybiers, haere suster, ende Aernoud Willems, 
haeren man, in dander zide, toecomende alse vander helft 
van eenen hove, houdende omtrent een buynder, gelegen 
te Rikevorssele, tusschen Wouters van Bieshoven kindere 
erve, in deen zyde, ende Lysbetten Mierops erve, in dander 
zide, dewelke helft vanden voirs. hove de voirs. Gheertruyt 
gecocht hadde jegen Janne Stroybier, haeren broeder, na 
vutwysen van scepenenbrieven van Antwerpen. Ende over- 
mids dat Katline Stroybiers ende hair man voirgenoemt 
hen waerheiden vermeten hadden, dat zy die helft vanden 
hove gecocht hadde jegen Janne Stroybier, haeren broeder 
voirs., eer den date vanden voirs. scepenenbrieve die zy, 
Gheertruyt voirs., dairaf heeft ende zy die waerheyt niet 
gebracht noch gheleydt en hebben, gelyc dat tvonnis ghe- 
luydt hadde, soe wart de voirs. Katline ende haer man 
dairaf verreyct ende verhaelt ghewyst ende dat hen die 
wairheyt niet meer scade doen en soude. 


12 Februari 1422 (1423). 


Beslissing in een geschil tusschen Jan van 
Ranst en Costen van Kets. 


Int jaer Ons Heeren M ccoc ende xxir, twalef dage in 
Februario, alsoe Jan van Ranst, Heere te Cantecroede, 
hadde doen verbieden dengheenen die Costens gedeelte van 
Kets, als vanden goeden te Plusegheem inheffen des den 
voirs. Costene niet meer te doene, mids den welken de 
voirs. Jan ontboden wart bi der stat, aldaer hy seide, 
overmids dien dat hi vander zwertzyden gecomen ware 
ende hi, Costen, nyet, dat. de vors.. Costen daerin niet 
gerecht en soude wesen. Op dwelke de vors. Costen seeghde 
ende bi brachte met Janne van Dordrecht ende met Janne 
Brauwen, den ouden, die syn gedeelte over lange ingeheeven 


fol. 82 vo, 


fol, 86. 

hadden, dat sy dat gedaen hadden rastelic ende vredelic 
ende ongestoort ende eeniger manieren, van Janne noch 
van nyemenden anders, ende meynde dairomme, na de 
privilegie vander stat, dat hi voirt die soude bliven besitten 
ende vredelie behouden, soe wart bi Bourgermeesteren ende 
Scepenen, in de volle banc, getermineert, overdragen ende 
geslooten, gelyc oft metten vonnisse gewyst waere, gemerct 
tvoirs. bibrengen ende getuygenisse, die de voirs. Costen 
daeraf bibrachte ende dede tuyghen, dat hi ende syn naco- 
melinge syn vors. gedeelte rastelic ende vredelie souden 
bliven behouden ende besitten, gelyc sy te hiertoe gedaen 
hadden, sonder meer vervolghs. 


20 Februari 1422 (1423). 


Regeling van een geschil tusschen Maria Kere- 
mans, met haren man, en Maria, vrouw van Peter 
vanden Wiele. 


Van Joffrouwen Marien Keremans. 


Int jaer Ons Heren M. cocoende tweentwintich, twintich 
dage in Februario, so was getermineert ende gesloten tusschen 
Joffrouwe Marie Keremans ende Wouteren Bau, haren man, 
aen deen zyde, ende Marie, Peters wyf was vanden Wiele, 
aen dandere zyde, van alsulken achterstelle van thien cronen 
tsiaers, van drie jaren tachter, als de voirs. Joffrouwe Marie 
ende haer man der voirs. Marien heysseende waren, daerop 
dat sy verantwerde dat zy meynde dat die thien cronen 
afgelost waren, ende dat Peter vanden Wiele, haer man, 
hondert eronen daeraf betaelt hadde Gielys van Gottengys 
oft sinen dieneren. Ende overmids dien ‘dat zy dat niet sweren 
en dorste aen den Heylegen, so sal de voirs. Marie der voirs. 
Joffrouwen Marien alle jare wtreyken ende betalen de voirs. 
thien cronen, na inhout der scepenenbrieve dié däeraf syn, 


en Weens 


ende zy sal ongemoyt bliven vanden achterstelle yet daeraf 
te ghevene. Hier waren bi Her Aernt van Ymmersele, 
Ghysbrecht de Coninc, Gielys Bode, Claus vander Elst, 
Henric van Rythoven, Claus van Wynegheem, Andries van 
Steelant ende Peter Blocscoemakere. 


9 Maart 1422 (1423). 


Vonnis in een geschil tusschen Joris en Hendrik 
Sloeve, gebroeders, en de moeder der kinderen 
van Peter Sloeve, hun broeder. 


Van Peter Sloefs kinderen. 


Int jaer Ons Heren M. cccc ende xxir, neghen daghe in 
Meerte, soe was ghewyst metten vonnisse, op alsulken aen- 
spreke als Jorys Sloeve, in ‘den name van hem ende van 
Henric, sinen broeder, ghedaen hadde, op alsulke goede 
Jan de Coestekere wilen ghegeven hadde Peter Sloefs, syns 
broeders kindere, ende na tverantwerden datter der voers. 
kindere moeder weder op ghedaen heeft, dat deselve vrouwe, 
der voers. kindere moeder, hare tocht ende bylevinge hebben 
ende behouden sal aen alle de goede die Jan de Coestekere 
den voers. kinderen voermaels ghegeven ende ghemaect hadde 
in sinen testamente, ende na de doot vander voers. vrouwen, 
der voers. kindere moeder, soe sullen alle dye voers. goede 
gaen daer sy sculdich syn te gane, alsoe ombecommert 
alssy nu syn Hierover waren als Scepenen, Her Aerd van 
Ymmersele, Riddere, Claus vander Elst, Costen van Kets, 
Jan Bacheleer, die tvonnis gaf, Henric van Rythoven, Andries 
an Steelant ende Peter Blocscoemakere. 


fol. 86. 


9 Maart 1422 (1423). 


Bevestiging der rechten van Maria Wandels 
in den eigendom van hare goederen. 


Van Marien Wandels. 


Int jaer Ons Heren M. cccc. Xxil, neghene dage in 
Meerte, so was gewyst metten vonnisse, dat Marie Wandels 
haerre goede machtich was te vercopene ende haren vryen 
wil daermede te doene, mids dat zy getroude dochter was 
van Janne Wandele, natuerlie zone Andries Wandels, den- 
welken Janne Wandel de voirs. Andries ghegeven heeft, 
met scepenenbrieven van Antwerpen, zekere goede in deselve 
brieve begrepen, met condicien, hadde hy sonder wettich 
oeyr gestorven, dat dan de voirs. gegaen souden hebben 
daer zy sculdich hadden geweest te gane. Ende overmids 
dien dat de voirs. Marie syn getrude dochter was, so sal 
zy der voirs. goede gebruyken ende haren wille daermede 
te doen, gelyc alst metten voirs. vonnisse verclaert is ende 
boven gescreven staet. Hier waren bi ende over als Scepenen, 
Her Aerd van Ymmersele, Riddere, Claus vander Elst, Costen 
van Kets, Jan. Bacheleer, die tvonnis gaf, Henric van Ryt- 
hoven, Andries van Steelant ende Peter Blocscoemakere. 


13 Maart 1422 (1423). 


Verbod van te handelen met de vrouw Bast. 


Int jair Ons Heeren Mm cccc ende Xx11, Xi daghe 
in Merte, 


Wairt openbaerlie gheboden ter poyden vute, dat niement 
jeghen vrouwen Bast, de bontwerxtere, wonende aen de 

Corenmerct, gheenderhande goed coepen noch vercoepen en 
soude, ende soe wie dat jeghen haer yet ‘cochte oft hair 
weder vereochte, dat dat van gheenre werden syn en soude, 
in gheenre manieren, overmids dat zy hair sins noch wetent- 
heyt niet alsoe machtich en es, dat eenighen coep of ver- 
coepen, die si doen mochte, sculdich es van eeniger werden 
te zyne. 


17 Maart 1422 (1423). 


Besluit over de deeling der nalatenschap van 
Zeger van Heerle. 


Wy Burgermeesteren, Scepenen ende Raide vander stad 
van Antwerpen doen cond ende kenlic alle denghenen die 
dese letteren sullen zien of horen lesen, dat wy wel ende 
volcomelic gheinformeert zyn, van vele goeder wettiger 
cnapen van Herentals, van Lichtert, van Ghierle ende van 
Lille, die vore onsen Amman ende vore ons aen den Heylegen 
ghehouden hebben by haren eede, dat hen wel cond ende 
kenlic was als vanden ghescille, dat hangende was tusschen 
Jannes Noydens wyf ende Peter Batens wyf, aen deen zyde, 
ende haer broederen, Zegers kindere wilen van Heerle, aen 
dandere zyde, omme te weten, hoe dat men de goede deilen 
soude, die achter den voirs. wilen Segeren van Heerle, haren 
vader, bleven ende verstorven waren, dat de voirs. partyen 
aen beide zyden hen des ghescils ganselic keerden, ele in 
twee goede manne, ende dat die viere goede knapen bi de 
stad van Antwerpen trecken souden ende dair hen laten 
bevroeden, hoe dat de voirs. goede seculdich souden zyn 
ghedeilt te worden ende hoe de stad van Antwerpen dat 
ordineerde, dat souden zy aen beide zyden houden ‘sonder 
yet meer dairomme te dinghene of te dedinghene. Soe eest 
dat wy, ons wel ende ripelic dairop beraden hebbende, den 
voirs. III goeden enapen dairop bevroedt ende ter antworden 

ghegeven hebben, gelyc als ons redelic ende moghelie dunct 
zynde ende van rechts wegen behoirt, dat alle de goede, 
die de voirs. wilen Seger van Heerle achterghelaten heett, 
waer ende te wat steden dat die ghelegen zyn of vonden 
sullen worden, ghedeilt sullen zyn na den rechte vander 
banc dair de voirs. wilen Seger onder sterf ende zyn herte 
brac, zonder yet vordere in eenige ander bane ghetoghen 
te zyne. Ende overmids dat dit aldus vore ons ghesciet es, 
ende dat recht ende redene bewysen alle warachtighe saken 
te orcondene, soe hebben wy des torconden der voirs. stad- 
zegel van Antwerpen ten saken op desen openen brief doen 
drucken ende oic registreren in onser stad register int jair 
Ons Heren M-ccoc XxiI, Xvi daghe Merts, nae costumen 
des Hoefs van Camerike. 


7 April 1423. 


Uitspraak in een geschil tusschen Heer Joos van 
Huele, in den naam zijner vrouw, en Jufvrouw 
van Merxhem. 


Van alsulken gheschille als hanghende was tusschen Heren 
Joese van Huele, Riddere, Heere van Lichtervelt, in den name 
van Vrouwen Jaqueminen van Maldegheem, synre gesel- 
linnen, in deen side, ende der Jouffrouwen van Merxhem, 
in dandere syde, soe es by middelt van vrienden dat gheschilt 
minlic gesleten ende getermineert, in der manieren hierna 
verclaert : In den yersten, dat Here Joes voirs. quite scau 
alsulken vyfhondert cronen eens, als deselve Jouffrouwe van 
Merxhem hem sculdich was van verschenender duwarien, 
daeraf dat een scepenenbrief van Antwerpen ghemaect es, 
dien hy haer overgheven sal. Voirdane soe scaut hy haer 
quite tpayment vander erfrenten dat Mirvrouwen synre 
gesellinnen verscheen te Kerssavonde lestleden, ende des soe 
sal deselve Vrouwe, Heren Joes gesellinne voirs., voirdane 
jaerlix heffen hair erfrente, die haer verscinen sullen na 

vutwysen eens scepenenbriefs van Antwerpen, die. daeraf 
gemaect es. Voirdane soe sal de voirs. Jouffrouwe van 
Merxhem alleene gelden ende betalen alle alsulken scult 
als wilen Joncheren Gheert van Berghen, haer broeder, 
sculdich was ende bleef, ter Lyt dat hy aflivich wert, ende 
des soe sal deselve Jouffrouwe hebben ende behouden al 
alsulken have als de voirs. Jonchere Gheert, haer broeder, 
achter hem liet, vutgenomen dat Vrouwe Jaguemine voirs. 
hebben ende behouden sal alle de Juweele ende cleedere, 
die tot harer cameren, rugghe ende live toebehoirden, 
ter tyt als de vors. Joncheren Gheert aflivich wert, na vut- 
wysen der houweliker vorwaerden. Mair waert dat de voirs. 
Jouffrouwe van Merxhem meynde billix datter meer haven 
wesen soude, daeraf soe sal de voirs. Here Joes derselver 
Jouffrouwen, als goet Riddere, by trouwen ende by eeren 
te kennen geven ende te voirtschyn brengen soe wes hy 
daeraf weet of in synre macht es, ende dairmede soe sal 
de voirs. Here Joes volstaen ende geloift wesen. Voirdane 
soe es ghetermineert, soe wes sculde dat Here Gheert van 
Maldeghem vander -voirs. Jouffrouwen van Merxhem hebben 
of gecrigen sal, het sy metter minnen of metten rechte, 
dat dairaf deselve Jouffrouwe gelden ende betalen sal de 
tweedeel, ende de voirs. Here Joes tderdendeel. Ende waert 
soe dat de voirs. Jonchere Gheert, Jaqueminen voirs. of 
yemende van haren weghen eenighe brieve verlyt oft gemaict 
hadde, dat die brieve te nieute sullen syn ende van gheenre 
werden. Ende hiermede soe sullen de voirs. partien, aen 
beiden syden, van allen geschille toten daghe toe van heden 
ghesleten ende ghetermineert syn ende bliven tallen daghen 
ende daerenboven deen den anderen nemmermeer _ane- 
spreken, heysschen noch moeyen, int gheestelike oft int 
werelike recht, by hen selven oft by yemende anders van 
haren weghen, in gheenre manieren. Ende dit was ghevut 
ende gheseeght ter presencien vanden beyden voirs. partyen 
ende vanden Burgermeesteren ende Scepenen van Antwerpen 
hieronder bescreven, ende baden deselve partien dat men 
dat op hen kennen wilde, te weten es Claus vanden Werve, 
als Burgermeester ende Scepenen, Heren Aernt van Ymmer- 
sele, Riddere, Claus vander Elst, Gielys Bode, Costen van 
Kets, Ghysbrecht de Coninc, Jan Bacheleer, Willem Noyts, 


fol, 89. 

Heinrye van Rythoven, Claus van Wynegheem de jonghe, 
Andries van Steelant ende Peter de Bloxscoemakere, als 
Scepenen, int jaer Ons Heeren als men screef M. ccco. ende 
drie ende twintich, sevene daghe in Aprille na Paesschen, 


11: Mea A Jut 143, 


Bekrachtiging en uitvoering van het testament 
van Catharina Druys. 


Anno XXuI, elve dage in Meye, soe wert in de banc van 
Scepenen bi den Burgermeesteren ende Scepenen overdragen 
ende ghesloten, dat alsulke ghifte ende makinge, als Katline 
tsGrysen, wettich wyf wilen Peter Druys, gegeven ende 
gemaict heeft Katlinen, natuerlike dochter Peters, hairs 
mans voirs., te weten is hair gedeel van eenen hove ende 
schueren met al sier toebehoirten, gestaen in de Bocstege, 
tusschen der kindere Druys hof, aen deen zide, ende de 
Vliederstege, aen dander zide, ende dairtoe hoir gedeel van 
sesse cameren met tichelen gedect ende van drie cameren met 
stroe gedect, gestaen in de Ridderstege, neffens den voirs. 
hof, ende dairtoe alle andere ghiften, die de voirs. Katline 
tsGrysen wilen in hoeren testamente ende vutersten wille 
ende codicillen, dairtoe dienende, van weerden zyn ende 
bliven sullen, mids dat in der voirgenoemder makingen 
nerghens yet bevonden is tiegen der stad rechte wesende. 
Ende wairt dat dair yemend contrarie af doen of tiegen 
segghen wilde, dat die dairaf te rechte aenspreken sal, dair 
men van testamenten sculdich is af aen te spreken ende 
te rechte te stane. 


PALUDE. 


Int jaer Ons Heeren dusent vierhondert ende XXIII, XXIII 
daghe in Julio, soe quamen voer Bourghermeesteren ende 

Scepenen, in de volle banc sittende, Peter Druys ende Michiel 
de Lecu, als testamenteurs wilen Katlinen Druys, consent 
begerende vander stat voirs., als dat sy alrehande cleyn per- 
cheelen van goeden, die de vors. Katline achter haer hadde 
gelaten, souden mogen vercoepen, omme haer testament 
daermede te mogen volvueren ende volbringen, gemerct dat 
Jans Grysen wettige kinderen, die oeyr ende erfgenamen 
van haren goede syn, buytens lants waren, ende men haer 
testament niet volvueren en mochte, het en ware by ver- 
coepen van alrehande cleyn percheelen van erffenissen ende 
goeden, alsoe sy te kennen gaven, soe dat de Bourgher- 
meesters ende Scepenen voirs., omme dies willen dat men 
testament soude volvoeren, den vors. Jan den Grysen, Peteren 
Druys ende Michiel den Leeu dat consenteerden te “doen, 
behoudelie dien, dat sy altyt wettige rekeninge daeraf doen 
souden, alsoe daertoe soude behoeren. 


d.: Pot. 


17 Juli 1423. 


Inschrijving van een besluit d.d. 22 Mei 1423 
betrekkelijk de regeling der nalatenschap van 
Lauwerys van Houthoven. 


Int jaer Ons Heeren Mm. cccc ende Xxxir, Xvi daghe Juli, 
soe wart bevolen vanden Bourgermeesteren, Scepenen ende 
Raide vander stat van Antwerpen, int register te setten 
toepen plackaet, bezeghelt metter stat zeghel ten saken van 
Antwerpen, dat hierna bescreyen staet van woerde te woirde, 
omme ter memorien ende gedenckenisse te wesen ende te 
bliven, tgoent dattet selve plackaet inhoudt ende begrypt: 
Wy, Bourgermeesteren, Scepenen ende Rait vander stat van 
Antwerpen doen cont allen Drossaten, Scoutheten, Meyeren, 
Scepenen, mannen, dieneren ende officieren ende allen ande- 
ren, die dit ons open plackaet sullen sien of hoeren lesen, 


fol. 39, 

dat wy in voirledenen tiden gesien hebben ende hoeren 
lesen zekere scepenenletteren, metten scepenenzegelen van 
Antwerpen bezeghelt, daermede wilen Laureys van Houthoven 
sinen zevene natuerliken kinderen gemaect ende gegeven 
hadde na syn lyf,‚ drie hondert nobelen eens henendragens, 
dewelke hy hen bewysde op syn goede die hy achter hem 
soude laten, met veel woerden ende condicien daerin begrepen 
ende bescreven staende, toten welken goeden Laureys van 
Reeth. in den name van sinen wive, met harer medepartien, 
als gerechte oeyre ende erfgenamen vanden voirs. Laureys 
van Houthoven, alsoe sy seiden, hen rechts vermaten, soe 
dat sy aen beiden siden voir ons quamen, eenyegelyc syn 
besceyt opdoende ende toenende, ende nadien dat wy in den 
voirs..scepenenbrief te visiteren bevonden. dat de erfgenamen 
vanden voirs. wilen Laureyse alsulke goede aen hem mochten 
lossen metter voirs. sommen van drie hondert nobelen, tot 
eenen male den voirs. kinderen te gheven ende vut te reyken, 
ende oee dat de voirs. goede sinen gerechten oeyre ende erfge- 
namen besterven souden, alsoe verre als de voirs. sevene sine 
natuerlike kindere alle aflivich worden sonder wettige ge- 
boerte, ende hebben daerenboven sommige haer gedeel vanden 
voirgenoemden goeden, dat sy aen hebben gevaert, vercocht 
ende vervremt, ende sommige. veel scoens eykens houts, dat 
daerop stonde, afgehouden, de haeflike goede, die achter 
hem bleven, haren oirbore ende profyt te scoensten, die te 
vercoepen ende daeraf rekeninge te doene, alsoe daer toe- 
behoerde, niet gedaen en hebben, dwelc oft sy gedaen hadden 
de vors. erfgenamen te bat hadden moegen vervallen ende 
betalen de somme van driehondert nobelen vors., ende mochten 
dan syn onruerlike goede aen sinen gerechten oeyren ende 
erfgenamen gecomen hebben, na vutwysen derselver letteren, 
bi denwelken de vors. goede niet geanteert en werden toter 
vors. erfgenamen behoef, alsoe daer wel toebehoerde, maer 
syn deselve goede verbaelmong na de vors. makinge ende 
ghifte. Soe wast, dat wy beide de vors. partien bescieden 
ende wysden te volgen alsulke goede, als de vors. Laureys 
van Houthoven achter hem liete ter stede, plaetsen ende 
bancken daer de gront gelegen ware, sonder den voirge- 
noemden kinderen te berechtene of handelinge te hebbenc 
vanden voirs. scepenenbrieve, want sy die niet gevolght en 

hadden na haren begripe alsoe vors. es. Bidden daeromme 
U allen, ende eenenyegeliken bysonder, dat ghi den voirs. 
Laureyse, onsen medepoirtere, hulpich ende vorderlie wilt 
wesen tot sinen goeden rechte ende besceiden hem te moghen 
expedicie van rechte geschien, daer hy des behoeven ende 
hieraf in rechte comen sal, opdat hem onse bede te stade 
come, ende derselver te bat hebben moge. Oec mede, want 
wy verstonden dat de vors. wilen Laureys met eenen instru- 
mente deselve ghifte gemaect ende sinen voirs. natuerliken 
kinderen gegeven hadde, soe vraechden wy, int vervolgen 
vanden voirs. partien, Magrieten van Houthoven, die een 
van des voirs. Laureys natuerliken dochteren es, ende die 
tvervolgen metten vors. scepenenbrief, die sy onder hadde 
ende ons toende, vanden vors. saken ende geschillen dagelix 
dede ende bewint af hadde, of sy de vors. makinge, vut 
crachte vanden vors. scepenenbrieve volgen wilde of vut 
virtuten vanden instrumente, dewelke ons antwoerde dat 
sy haer behelpen wilde metten voirs. scepenenbrief ende niet 
anders. Ende mids dien dat de vors. saken in der manieren 
voirs. aldus voir ons ghehandelt ende geschiet syn, ende 
recht ende redene bewysen, der waerheit ghetuygenisse te 
gevene, soe hebben wy der stat seghel van Antwerpen ten 
saken hieronder aen doen hangen. Gegeven int jaer Ons 
Heeren als men screef M. cccc. ende drientwintich, tween- 
twintich dage in Meye. 


Jd. Pom 


18 Juli 1423. 


Ordonnancie betrekkelijk het storten van vuilnis, 
den handel in mosselen en de schuttershoven. 


Dit was gheordineert anno xxi11°, Xvir dage 
in Julio. 


Item, dat niement gheen vulnisse dragen noch leggen en 
sal aen den mucr van Faucons, opte paine van 11 ouden 

scilden, 1 derdendeel den Heere, rderdendeel den. Coermeesters 
ende 1 derdendeel die voert brengt, mair sal eenyegelic 
syn. vulnisse moeten voeren of doen, voeren buten der stad, 


Item, dat niement voirdane gheen. mosselen incopen en 
sal, omme voert te vercoepen, mair sal eenyegelic, die mos- 
selen brengt vuter zee, die selve moeten pennewerden. ende 
vercoepen, elke mate omme ni miten, gelyc van outs ghe- 
woenlic heeft gheweest, ende wie de contrarie dade in coepen 
of in vercoepen, of diere te gheven, die soude. verboren 
1 Royale, half den Coermeesters ende half diet voertbrengt, 


Item, dat alle deghene die slotele hebben van eenigen 
vanden m1 scuttershoeven, vutghenomen de scutters, die 
sloetele over sullen moeten brengen den Dekens vanden 
Scutters, binnen x111 nachten, ende dat niement vordane 
slotele en sal mogen doen maken, het en zy by consente 
vanden Deken, opte paine van 11 ouden secilden, half den 
Heere ende half der stad. 


14 September 1425. 


Ordonnancie op het dragen van wapens en het 
« vangen van alle guaetdoenders. » 


NN Gheordineert bi den Here ende bi der stad anno 
XXIII®, XII dage Septembris. 


Dat van nu voerdane negheenrehande vremde liede binnen 
der stad van Antwerpen gheen pansiere, gheen lange bazeleers, 
hootwapenen, noch gheenrehande wapene en zullen mogen 
dragen, opte payne van hoirre wapenen ende van 1 Royalen 
te verbueren, half den Here ende half der stad, vurgenomen 
onser genedigen Heren van Brabant ende myns Heren van 
Bourgognen ende der voirs. Heren Officiers huysgesynne, 

ende vutghenomen den Scouthet, Amman, Burgermeesteren, 
Scepenen, Rentmeesteren ende den gheswoernen dieneren 
ende officieren van der stad. Ende dat deghene die van buten 
incomen te watere oft te lande, of vut trecken, hair wapene 
sullen moigen. dragen thoeren herbergen ende weder vute, 
sonder verbueren. Behoudelice dat men alle redelike messe 
sal mogen dragen ende wagelude hair pasmesse, ende dat 
de poerteren van binnen ende inwonende hair pansiere sullen 
mogen dragen zonder lange bazelers. Ende behoudelic soe 
wie sinen eedt derve doen dat hy vanden gebode niet en 
wiste, dat die van den brueke ongehouden sal syn, ende dit 
sal ele weert sinen gasten kundigen opten selven kuere. 
Ende waert dat hier enige donckerheyt off geschil in viele, 
dat sal altoes staen ten verclaeren van den Here ende van der 
stat, [behoudelie dien dat deghene die consent hebben van 
den Heere ende van der stat haere wapene te dragene, dat 
sy dat sullen moghen doen sonder verboeren]| (1). 


Item, waer yemend die vremde lude in syn huys gewapent 
ontfinge met hoepen of anders, ofte die vuter stad van 
Antwerpen geseyt syn ende dat niet in tyts den Here ende 
der stad te kennen en gave, die soude verbueren alsoe dicke 
alst geschyede, Xx Royale, half den Here ende;half der stad (2). 


Item, dat alle poerteren vander stad zelen mogen vangen, 
houden ende bringen tot ane den Here, alle quadyen, te 
wetene moordeneers, dieve, straetroevers, verraders, spyers, 
ballinge ende alle andere quaetwillige, die onsen poirteren 
of anderen goeden coopluden moorden, evelen, quetsen of 
oploop doen wilden, of die dairom vut comen. waeren, sonder 
verbueren yegen den Here of vegen der stad. Ende dairtoe 
selen alle poirteren mogen helpen sonder yet te verbueren, 
ende geschiede dair eenigen onraet inne van quetsueren of 
anders ane dese voirs. quadyen of ane die onsen poirteren 
of andere goeden lieden evelen wilden, dair sullen onse 
poerteren, diese vangen ende hem helpen sullen, vry ende 
ongehouden af zyn yegen den Here ende yegen der stad. 


(1) De zin tusschen haakjes is door eene andere hand geschreven. 
(2) Deze twee voorgaande artikels zijn doorgehaald. 


fol. 89 ve, 


fol. 90, 


13 October 1423. 


Vaststelling der waarde van munten tot betaling 
der rent verschuldigd aan de famdlie Pot. 


Van alsulken twee hondert nobelen ende derdalf hondert 
Dordrechtsche scilde tsiaers lyftocht renten als de stad van 
Antwerpen Peteren Pot, onsen medepoirtere, sinen wive 
ende sinen kinderen sculdich es, na inhout der principaelre 
brieve dairaf ghemaict, soes by Burghermeesteren, Scepenen 
ende Raide der stad voirs. opten dach datum hierna bescreven, 
omme de noble ende scilde te taxeren, daerby de stad der 
moeyenissen verdraghen mach worden, die zy telken termine, 
als alsulke renten verschenen, omme der valuacien wille 
voirs. ende oie omme alle redelicheit wille dairin te plegen, 
de stad int vutreyken ende de voirs. persoene int ontfaen, 
overdraghen, gheordineert ende ghesloten, dat Peter voirs , 
op desen tyt vanden termine van betalingen lest verschenen, 
hebben sal voer elken nobel acht seellinge ende acht penninge 
grote Brabants gelts, ende voere elken Dordrechschen scilt 
seven ende viertich grote Brabants gelts, mair dat men hem 
voirdane sinen wive ende kinderen tot elken termine van 
betalingen vutreyken ende betalen sal gouden Yngelsche 
noble, vyftalven Yngelschen wegende, voer datum der 
principaelre brieve dairaf ghemunt, ghemaict ende gheslagen, 
oft also vele gelts dairvore, als der stad wisselere van Ant- 
werpen prisen ende segghen sal, op syn beste, dat alsulken 
noble, tot elken termine als die verschinen, weert syn, ende 
hy dairvoer soude willen gheven, ende desgelyx oie mede 
gouden Dordrechsche scilde oft also vele dairvore in der 
manieren als voirs. es vanden nobelen, sonder ander cavillatie 
van eeniger werderingen oft valuatien vanden gelde voirs., 
die in eeniger wys dairin vallen mochte te makene oft te 
ghesciene. Hier waren by Claus vanden Werve ende Laureys 
van Arschot, als Burgermeesteren, Claus vander Elst, Gielys 
Bode, Costen van Kets, Ghysbrecht de Coninc, Willem Noyts, 
Claus van Wyneghem de jonghe, Andries van Steelant, 


— 299 — 


ende Peter de Blocscoemakere, als Scepenen. Ghedaen int 
jair Ons Heren Mm. CCCC XXIII, XHI daghe in Octobry. 


N. HoOEVvEL. 


0 October 1423 — 14 Mei 1463. 


Ordonnantie betrekkelijk den turfhandel. 


Gheordineert bi den. Here ende bi ber stad anno tol. 88 ve. 


XXIII, XX daghe Octobris. 


Vernieut anno LXHI, Xu dage Meys. 


Item, dat nyement voirdane, wie hy sy, poirtere oft vremde, 
gheen torve, die hier in der stat comen; en sal mogen coepen 
omme die voert te vercoepene in eenigher manieren, maer 
eenyegelyce die hier torve brengt, sal die mogen vercoepen 
den goeden lieden, inwonende vander stat tot haere berringen, 
tharen slitene bynnen haeren huysen ende anders niet ende 
om Gode te ghevene. Ende soe wie de contrarie dade, soude 
verboeren alsoe dicke alse ment bevonde xn schellingen 
oudere grote, een vierendeel den Here, een vierendeel der 
stat, een vierendeel den Koermeesteren ende tvierde vieren- 
deel dengheenen diet voertbreneht. 


Item, dat oee nyement, wie hy sy, eheen torve en sal 
mogen vercoepen metten sacke of metten hondert, dierdere 
dan sy int dlast ghelden, opten selven core. 


8 November 1423. 


Verordening voor den « Craenmeestere. » 


Int jaer Ons Heeren M. coco ende xx, vii dage in de to. 90. 
maent van Novembry, soe wart gheordineert bi den Bur- 


fol, 89 ve, 

gemeesteren ende Scepenen, dat deghene die nu ter tyt den 
crane verpacht heeft of by tyden verpachten sal, buten mercten 
sal mogen voeren met synre sledden alle goet, het zy wolle, 
copere, theen, packe, was, alluyn ende alle andere goet, 
alsoe verre als ment met eenen cordewagene niet ghevoeren 
en can, maer «wes dat een cordewagen ghevoeren can, 
daer en sal de vors. Craenmeester buten mercten gheen 
recht aen hebben te voerne, alsoe verre alst de Cordewagen- 
cruders voeren willen. Maer waert dat daer eenich goet aen 
quame opten Werf, dat verderfelie worden soude, ende dair 
de coeplude scade omme lyden souden, dat de vors. Craen- 
meester dat goet soude mogen voeren metten Cordewagen- 
cruders, deen metten anderen, omme tgoet te behouden, 
ende de cooplude van scaden te verwaren. Behoudelec emmer 
dien, dat de Craenmeester buten merecten gheenen rolwaghen 
voeren en sal, anders dan syn sledde, ende behoudelec oic 
dien, dat men buten mercten gheene casen bynnen der stad 
op waghene met leederen voeren en sal, vuten scepe in de 
huyse of in de Wage ende weder vuter Wagen in de scepe 
of in de huyse. 


N. HOEVEL. 


25 November 1423. 


Oorvrede gezworen door Willem Pipe aan Peter 
vanden Bogaerde en Jan vander Beke. 


Int jaer dusent cccc ende XXii1, XXV dage Novembry, 
geloefde ende swoer ten Heylegen, in presencien van Amman, 
Borgermeesteren ende Scepenen, Willem Pipe van Corterike, 
dat hy omme des dootslaechs wille die gescyet waer aen 
Mertin Pipe, sinen broeder, misdoen en zoude Pieteren vanden 
Bogaerde ende Jannen vander Beke, noch horer lude ont- 
sculdige mage ende vriende, raed noch daet oic dairtoe 
te gevene, dair denselven yet misschien mochte, gelovende 
dit onverbreckelike dit aldus te houdene als een goed man. 


25 November 1425. 
Vaststelling der waarde van munten. 


Geordineert bi den Schoutete, Heren Woutere fol. 89 ve. 
vander Liste, ende bi der stad, anno XXxiil, XXV 
dage Novembris. 


Item, dat van desen dage achterwaert, nyemant bieden, 
geven, noch nemen en sal de Beyersche placken van twee 
groten, hooger dan voir v Ynghelsche, noch de Beyersche 
groten, hoger dan twee Yngelsche ende eenen halven. Ende 
soe wie de contrarie dede, dat die verbueren soude alsulc 
ghelt als hy bode, gave off name, theen derdendeel dairaf 
den Here, dander der stad ende derde derdendcel deghenen 
diet voertbrachte. Ende dairtoe oye mede soude hy verbeuren 
van elken pond grote, xii grote, te hebbene dengeenen diet 
voertbrachten. Ende wes men beneden tpond grote byet, 
gheeft oft neemdt, dat alsule ghelt oice mede verbeurt sal 
weesen ende dairtoe verbeuren na davenant vanden ponde 
ende vanden xir grote. 


Item, soe en sal niemant eenige Moerse gulden, die de Greve 
van Moers tot Valkenborch heeft doen munten ende slaen, 
hoger byeden, geven of nemen, dan voir XXvi grote Brabants 
gelts tstuc, opte voirs. peine te verbeuren ende gedeilt te 
werden als voirs. is. 


25 November 1423. 


Vonnis in een geschil tusschen Wouter Bau en 
Lanceloot van Gottignies. 


Dits tvonnisse tusschen Wouteren Bau, in deen zide, ende rot. 90 ve. 
Lancelote van Gottignies ende den Scepenen van Rumst, 


fol 90 ve, 

in dander zide, alse van alsulker aenspraken ende beroepe van 
eenen hootvonnisse, dat te Grymbergen gehaelt was bi den 
Scepenen van Rumst, tusschen Wouteren Bau ende Lancelote 
voirs., dwelc de voirs. Scepenen te Rumst vutten ende dat 
de voirs. Wouter Bau hier tAntwerpen beriep ende meynde 
dat men hem hier een beter leeren soude, soe wart alhier 
gewyst vander calaengien ende beroeps, dat de voirs. Wouter 
Bau gedaen hadde, ende na tverhael dat Bouden, de taelman, 
dairaf dede, de voirs. Seepenen van Rumst dairaf quite ende 
verweert ende den voirs. Wouteren vellich ende tvoirs. hoot- 
vonnisse van weerden, ende dat de voirs. Lancelot by sinen 
goeden bliven sal, gelyc tvoirs. hootvonnisse van Grymbergen 
gewyst hadde. Voerd soe begerde de voirs. Lancelot, die 
voir oigen stont, te weten binnen hoe lange hem de voirs. 
Wouter Bau ruyminge doen soude van sinen voirs. goede, 
dair wart alhier gewyst met eenen vonnisse, dat de voirs. 
Wouter Bau Lancelote voirs. ruyminge doen soude binnen 
dien genachte. Dit was gedaen op Sinte-Katlinendach, int 
jair Ons Heren M. coco ende xxirr, in de volle banc van 
Scepenen. 


PALUDE. 


29 November 1423. 


Inschrijving van eenen schepenbrief d. d. 8 Novem- 
ber 1413, inhoudende schulderkenning aan Nicolaas 
van Wyneghem. 


Int jaer M cccc ende Xx111, Xxix dage in Novembry, soe 
wart, ten versoeke van Clause van Wynegheem, de jonghen, 
ende oee by wete ende consente Her Aerndt van Ymmersele, 
Ridders, in dit register geteekent de teneur van eenen sce- 
penenbrief, die de voirgenoemde Her Arndt, Jan Scoyte, 
Jan Heyns ende Goesem vander Vesten verleden denselven 
Clause, int jaer van Xi, Xu dage in Novembry, mids dien 

dat men in nacomenden tiden niet meynen en mochte, dattet 
een verhouden brief ware, want hy lange verleden hadde 
geweest, welc brief gans gave, ongeraseert ende ongestoert 
Burgermeesteren ende Scepenen getoent wart, inhoudende 
van woerde te woerde als hierna bescreven staet : Wy, Jan 
Stevens ende Ghysbrecht de Coninc, Seepenen in Antwerpen. 
maken cont dat voer ons quamen Her Arnd van Ymmersele, 
Riddere, Jan Scoyte, Jan Heyns ende Goesem vander Vesten, 
bekenden ende verliden dat sy gesamenderhandt, ongesondert 
ende ele van hen een voer al, sculdich syn van gherechter 
wettiger scout Clause van Wynegheem, Claus sone, den 
jonghen, ofte den hebbere van desen letteren, tseventich 
gouden Vranxe ecronen, goet ende custbaer van goude ende 
van gewichte, ende sessentwintich mudde roghs, goet. ende 
custbaer trischere maten eens henendragens, te gheldene 
ende te betalene. tvors. ghelt tOnser- Vrauwendache Licht- 
misse naestcomende ende tvors, coren te Paesschen daernaest 
volgende, sonder eenich langher vertrecken, met ghereeden 
ghelde oft met panden, goet ghenoech synde over de vors. 
somme gelts ende rogghe alse volhouden panden, gelyc 
oft die ter Vierscaren metten rechte verwonnen waren. Ende 
hiervore soe hebben de vors. schulderen verbonden ende 
te pande geset hen selven ende alle haer goede, ruerende 
ende onruerende, die sy nu hebben ende namaels vererigen 
mogen, ende ele voer al, maer de voirs. Her Arndt geloefde 
hieraf weder den voirs. Janne Scoyten, Janne Heyns ende 
Goeseme vander Vesten ende alle haer goede scadeloes ende 
onbelast te houdene tallen dagen, met hem selven ende met 
alle sinen goeden, die hy heeft ende vercrigen mach. Voirdane 
soe geloefden de vors. Jan Scoyte, Jan Heyns ende Goesem 
vander Vesten hieraf elcanderen ter hant te stane, ende 
ele den anderen den last hieraf te helpen draghen, sonder 
argelist In kennessen van desen letteren, bezeghelt met 
onsen zegelen, gegeven int jaer Ons Heeren, als men screef 
M. CCCC. ende derthiene, achte dage in Novembry. 


Collacio facta est cum originali per me Johannem Pot. 


EAROP: 


fol, 91, 


fol, 91. 


28 December 1423. 


Eedaflegging door Jan Vossaert betrekkelijk zijn 
voogdijschap over zijne nicht. 


Int jaer Ons Heren M ccoc ende XX, XXVII dage in 
Decembry, so dede Jan Vossaert, opt Zant, zinen eet open- 
baerlic aen den Heilegen, opter stadhuis, ter presentien 
vanden Amman, Burgermeesteren ende Scepenen, als dat 
hy synre nichten, Oliviers wive van Busegeem, die hy voir- 
mails vermomboert ende gheregeert hadde, goede wettige 
rekeninge ende bewys gedaen hadde van al des hy van 
haren wegen opgheheven, vutghegeven oft gehanteert mochte 
hebben, in sterkenissen van sinen goeden scepenenbrieven 
van quitancien die hy van haer hadde, ende dat hy in hare 
niet meer noch vordere gehouden en was in gheenre manieren, 
dan by hare bekent ende verleden hadde. Presentibus Jacop 
van Steelant, Amman, Costen van Kets, Burgermeester, 
Jan vanden Werve, Borgermeester ende Scepenen, Damaes, 
Stevens, Bode, Halmale, Noyts, Aerschot, Moelnere, Steelant, 
Scepenen. 


December 1423. 


Vonnis in een geschil tusschen Wouter van 
Eekeren en Pauwel Heye geheeten van Stantdonc. 


Anno XxII°, in de maent van Decembry, so wart gewyst 
met eenen vonnisse in de banc van Scepenen, by Her Janne 
van Halmale, tusschen daensprake van Wouteren van Eekeren 
ende tverantworden van Pauwelse Heye, die men heet Pauwels 
van Stantdonc, als van een zister rogs erflic, dat Wouter 
voirs. hoepte ende meynde te quitene na der stad recht, 
want de pande, dairop dat vercocht was, hem toebehoerden 

ende bynnen vryheden lagen, dairop dat de voirs. Pauwels 
„weder antworde ende dede antworden, dat hy noyt ghelt 
dairomme en gaf, noch ghegeven en dede, hoewel dat 
de brief dairaf gemaict van coepe houden mochte ende dat 
hem dat zister rogs toecomen ware vore alsulken goede, 
als hem van synre moeder dode bleven ende verstorven 
waren, ende dat hy dair goede waerheyt af hadde, dat hem 
also toecomen was ende dat hy oic onverjaert was doen 
hem tvoirs. zister rogs bewyst wart, dat de voirs. Wouter 
noch syn nacomelinge aen tvoirs. zister rogs gheen quitinge 
hebben en soude in geenre manieren. mids den onderwyse 
gedaen den Scepenen voirs., gelye voirscreven staet. 


Omstreeks 1423. 
Verbod van uitvoer van levensmiddelen. 


Het es overdragen metten steden van Lovene, Bruessel, 
Antwerpen, tsHertoghenbossche ende Thienen, in profyte 
ende orboer des ghemeyns lants ende ondersaten van Brabant, 
ende omme te schouwene den dueren tyt die onder tvolek 
comen mochte, dat niement, soe wie hy sy, negheenrehande 
maniere van vleessche, levende of doot, die men teten pleegt 
van poellagen, of duyven, of derregelike, noch oic gheen 
zuvel, als boter, eyer, kase of derregelike, vuten lande van 
Brabant, heymelic of openbaer, in den landen van Vlaenderen 
of van Henegouwe, omme aldair te bliven of voert in anderen 
landen ghebract te worden, vueren, dragen noch leiden en 
sal mogen. So wie dat dade ende metter vorsscher daet bevon- 
den worde, dat die verboeren sal tgoed dat hy vut sal willen 
voeren, dragen ofte leiden, ende dairtoe van elker vier- 
voetiger beesten 1 Rynschen guldene, ende van poellagen ende 
van zuvel r halven Rynschen guldene, deen helft vanden 
voirs. boeten den Heere, ende dandere helft denghenen diet 
voertbrachte. Ende oft yvement heymelie eenige beesten, 
poellagen of zuvel vutghevoert, vuighedragen oft vutgheleyt 
hadde, ende men dat ter waerheyt conde vernemen, dat die 

XXVII 20 


fol, 88 vo, 


fol. 88 ve. 


fol, 91. 

verboeren sal also vele gelts alse tghuene van provancien 
voirs. weert was, doen hyt vute voerde, ende dairtoe den 
coer voirs. te deylen als voere. Ende hieraf sal elkermale 
vinder ende calengeerder mogen syn, opte helft vanden 
boeten voirs. Behoudelic dien, dat de stad van Mechelen 
hierinne niet en sal syn begrepen, also verre alse deselve 
stad den lande van Brabant alle manieren van vitaelgien 
laet volgen, ende behoudelic oic dien, dat de vrye jaermercten 
van Antwerpen in dit gebot niet gehouden en sullen syn. 


Omstreeks 1423. 
Ordonnancie « vanden metene vanden corene. » 


ltem, soe es gheordineert bi den Here ende bi der stad, 
dat gheen coren dat in dwater comt,‚ overslagen noch ghe- 
meten en sal worden, anders dan bi den ghesworen meters, 
die dairtoe vander stad wegen ghestelt syn, ende dat gheen 


corencoeper syn selfs coren en sal mogen meten, boven 1 
quartier, anders dan bi den ghesworen meters. So wie dat 
de contrarie dade van eenigen vanden pointen voirs., dat 
die verboren soude 11 Royale, also dicwile alst gheviele, 
den eenen den Here, den anderen den Coermeesters. 


14 Januari 1423 (1424). 


Vidimus van eenen schepenenbrief d. d. 20 Junt 
1421, inhoudende schulderkenning van Jacob Troest 
aan Jan Coetsaert. 


Int jaer Ons Heeren M CCCC. ende Xx111, Xi dage Januarii, 
saghen ende hoerden lesen Bourgermeesteren ende Scepenen 
hierna bescreven, eenen scepenenbrief van Antwerpen be- 
zeghelt metten zegelen Ghysbrechts sConincx ende Hein- 
rycx van Rythoven, gans gave ende gheheel ongheraseert, 
daeraf de tenore inhielt, van woerde te woerde, als hierna 
bescreven staet : Wy, Ghysbrecht de Coninc ende Heinryc 

voir ons quam Jacop Troest, ende bekende dat hy sculdich 
es van gherechter wettiger scout Janne Coetsaert, natuerlic 
sone wilen Jan Coetsaerts, elx jaers twintich scellinge grote, 
goet ende custbaer, gelyc als tallen paydaghen ghemeynlic 
bynnen Antwerpen in Borsen gaen sullen, jaerlikere ende 
erflikere renten, te gheldene ende te betalene vanden voirs. 
Jacop ende van sinen nacomelingen, den voirs. Janne Coet- 
saert ende sinen nacomelingen, erflice ende eeuwelic duerende, 
alle jare tSente-Jansdage Baptisten in midden zomere. Ende 
daervore soe heeft de vors. Jacop verbonden ende te pande 
geset een huys metten gronde ende met al datter toebehoert, 
gestaen op (Sant, tusschen desselfs Jacops huys, aen deen 
side, ende Jan Minninex huys, aen dandere side. Voirdane 
gaf de vors. Jacop den voirs. Janne Coetsaert ende sinen 
wettigen oeyren, in gherechter gestadiger ghiften, na syn lyf 
ende niet eer, tvoirgenoempt huys, gheheelic ende al, gelyc 
alst nu aldair bewyst ende bepaelt es, met alsulker condicien 
ende vorwerden, waert dat deselve Jan afltivich worde sonder 
wettich oeyr achter hem levende te latene van sinen propren 
live comen synde, dat dan tvoirgenoempt huys geheelic ende 
al toecomen soude ende bliven den Heylegen Gheest van Onser 
Vrouwen tAntwerpen. Behoudelie emmer dien, dat deselve 
Jan dat huys niet en sal moghen vercoepen, becommeren, 
veranderen, noch gelosen in gheenre manieren. Ende waert 
dat hyt vercochte of geloesde, dat dan de Heylich Gheest- 
meesteren van Onser Vrouwen voirs., tes Heylichts Gheests 
behoef, haer hant aen tvoirs. huys souden mogen slaen als 
haer vry proper goet, ende dat eeuwelice hebben ende be- 
houden, sonder yemants calengieren oft wederseggen in 
eeniger manieren. In kennessen van desen letteren, bezegelt 
met onsen zegelen, gegeven int jaer Ons Heeren als men screef 
M. CCCC. ende eenentwintich, twintich dage in Junio. Hierby 
waren Jan vanden Werve ende Costen van. Kets, als Burger- 
meesters, Claus vander Elst, Jan van Halmale, Jan Stevens, 
Laureys van Aerscot ende Jan de Coninc, als Scepenen. 


Collatio facta est per me Jo. de Palude. 


PALUDE. 

24 Februari 1423 (144). 


Vonnis in een geschil tusschen Jan de Brydere 
en Jan vanden Opstal geheeten vanden Grave, 
kanunniken van O. L. V. en Jacob van Steeland, 
Ambtman der stad. 


Van alsulker aenspraken als Meester Jan de Brydere ende 
Her Jan vanden Opstal die men heet vanden Grave, Canonicke 
van ‘Onser-Vrouwenkerke tAntwerpen ende procureerders 
vanden recteurs der twee capelryen, ghesticht zynde in 
Onser-Vrouwenkerke voirs., gedaen hebben op Jacob van 
Steeland, Amman tAntwerpen, van seven ponde Lovensche 
ende viere hoenren, die deselve Jacob den voirs. recteurs 
alle jare schuldich is van sinen hoven ende goeden van 
Moelenberghe, gelegen in de prochie van Doerne, ende dat 
zy daeraf tachter ende in gebreke waeren van sevendalven 
jaere, begherende voert gelesen te hebbene eenen scepenen- 
brief van Antwerpen vanden selven renten sprekende, ende 
op tverantwerden van Jacob van Steelant voirscreven, dat 
hy weder daerop gedaen heeft, meynende ende protesterende 
dat denzelven brief van gheenre weerden syn en zoude, want 
hy gegaet waere, soe wert irst gewyst een vonnisse by Gielys 
Bode, in de banc ende met gevolghe van Schepenen, dat 
alsulken schepenenbrief van Antwerpen als de voirs. Meester 
Jan ende Her Jan in de voirs. banc gethoent hadden, niet 
wederstaende dat hy van outheyden in de vouwe gegaet ware, 
van weerden syn soude, ende daernae wert gewyst by Gielys 
Damaes, in de voirs. banc ende met gevolghe van Scepenen, 
want den voirsereven seepenenbrief van weerden gewyst ware, 
dat de voirs. Meester Jan ende Her Jan haerre schout, die 
sy-heyssechende waeren, gewarigen zouden ende haer behout 
daeraf doen voer haeren ordinarys, alsoe daertoe behoerde 
ende sy schuldich waeren te doene, dwelc alsoe gheschiet synde, 
wert voert gewyst bi denselven Gielys Damaes, met gevolghe 
van Scepenen, dat hen de voirs. Jacob betalinge doen zoude. 
Dit geschiedde int jaer Ons Heeren, als men screef M. CCCC. 
ende drye ende twintich, vierentwintich daghe in Februario, 

daer by ende over waeren Jan vanden Werve, Burgermeester 
ende Schepen, Gielys Damaes ende Gielys Bode, die de von- 
nisse wysden, Jan Stevens, Jan van Halmaele, Laureyns 
van Aerschot, Danckaert de Moelnere, Claus van Wynegheem 
de jonghe, ende Andries van Steelant, als Scepenen. Ende 
omme dat namaels gheen gheschille toecomen noch gheschien 
en zoude omme des voirs. scepenenbriefs wille, soe wert over- 
draegen bi den voirs. Janne vanden Werve, Burgermeester 
onde Scepen, ende Costen van Kets, oic Burgermeester, 
ende bi den Scepenen gemeynlie, dat men den voirscrewen 
scepenenbrief in der stad register seriven ende registereren 
zoude, daeraf dat die copie te latine hiernae volght, van 
woerde te woerde : Nos Arnoldus de Curia et Arnoldus Nose, 
Scabini Antwerpienses, notum facimus universis presentes 
litteras inspecturis, quod venerabili viro Domino Egidio de 
Wynegheem, Decano ecclesie Antwerpiensis, Domino Hughone 
de Remerswale et Domina Clemencia, eius uxore, propter 
hoc in nostra presencia constitutis, contulit ipse Dominus 
E., Decanus, et contulisse se recognovit Domino Hugoni et 
Domine Clemencie, coniugibus predictis, ac eorum heredibus, 
jure hereditario, ad annuum censum septem librarum Lova- 
niensium legalis monete et quatuor pullorum, bona sua 
que habet in Wynegheem eum dictis coniugibus communia, 
que quondam fuerunt Egidii dicti Boch indivisa sicut et nunc 
sunt, de quo eensu annuo ipsi Domino Decvano satisfacere 
promiserunt et solvere coram nobis, singulis annis, in festo 
beati Stephani hyemalis medietatem et aliam medietatem 
in Pascha Domini. Tali adiecta condicione quod si dicta 
bona aliquo tempore postmodum omnino resignare vellent 
dicto Domino Decano coniuges predicti, pro eo quod tantum 
eis valere non viderentur, eum duplici censu necnon cum 
domibus et omnibus appendiciis equivalencia sicut et nunc 
valent, dicta bona sibi resignare tenebuntur, insuper pro 
qualibet investitura seu receptione quoniam ipsa bona seu 
partem eorum recipere contigerit, quilibet qui dicta bona 
recipiet seu partem eorumdem, ipsi Domino Decano solvet 
tres solidos Lovanienses. Et ad predicta omnia et singula 
observanda, Dominus Hugo et Domina Clemencia, coniuges 
predieti, obligaverunt omnia bona mobilia que habent seu 
habere poterint in dictis bonis communibus cum domibus 

et appendiciis omnibus bonorum predictorum, et predicta 
omnia et singula promiserunt coram nobis dicte partes 
fideliter observare, fide et juramento ab ipsis prestitis coram 
nobis. In cuius rei testimonio sigilla nostra una cum sigillis 
dictarum partium et Kgidii dieti Boch, ac Nycolai de Wyne- 
gheem, Ammanni Antwerpiensis, mansionariorum heredita- 
riorum Domini E., Decani predicti, qui premissa una nobiscum 
interfuerunt, presentibus sunt appensa. Datum anno Domini 
MP° CCP° LXXX° sexto, Dominica in vigilia Epiphanie Domini. 


Collacio facta est cum littera originali per me, 


P. pr ROMA. 


18 Maart 1423 (1424). 


Bekrachtiging van het testament van Hendrik 
Madox. 


Int jaer Ons Heeren M. ccco ende XXI, XVII dage 
in de maent van Merte, soe wart ghewyst met eenen von- 
nesse by Her Janne vin Halmale, als Scepene, tusschen 
daensprake vanden erfghenamen van wilen Henricke Madox, 
ende tverantworden vanden testamenteurs desselfs wilen 
Henrix, dat alsulken testament als de vors. wilen Henric 
Madox ghemaect hadde, gaen soude daert sculdich ware te 
gane, want wysde hi den scepenenbrief van weerden, ende 
dat denselven scepenenbrieve volgen soude alsulken erve 
ende onruerlike goede, als de voirs. wilen Henric hadde 
ter tyt doen hi sterf, met alsulken commere als hi die 
achter liet, opten dach doen hi aflivich wart. Behoudelic 
dien, dat eenyvegelye syn ghifte hebben sal vander ruerlikere 
haven, alsoe verre alsse daer es, maer wart dat aen de 
ruerende have ghebrake, dat dat eenenyegheliken afcorten 
soude na syn avenant. 

4 Mei 144. 


Eedaflegging, als Schout, van Peter vander 
Beversluis, en afschrift van den « commissie- 
brief.» d.d. 29 April 144. 


Int jaer Ons Heren dusentich coco ende 
XXIII, Hit daghe in Meye, soe toende Peter 
vander Beversluys een open commissie ons 
genadichs Heren tsHertogen van Brabant van- 
den Schouthetscepe van Antwerpen ende dairaf 
hy voer Amman ende voer Schepenen ende 
Borgermeesteren sinen eedt dede etc. 


Jan, bi der gracien Gods Hertoghe van Lothryke, van 
Brabant ende van Lymborch, Marcgreve des Heylichs Rycs, 
Greve van Henegow, van Hollant, van Seelant ende Here 
van Vrieslant, allen denghenen die desen brief soelen sien, 
Saluyt. Wy doen te weten dat Wy, omme sekere redenen 
wille ons dairtoe beruerende, onsen geminden Heren Wouter 
vander List, Ridder, die van onsen weghen gehouden heeft 
dambaecht van onsen Schouthetscape ende Maercgreefscape 
van onser stad van Antwerpen ende onsen lande van Ryen, 
vanden selven ambacht ontlastende, onsen geminden Peter 
vander Beversluys, betrouwende voleomelie van synre ghe- 
rechticheit, wysheyt ende ernsticheit, hebben gheset, gemaect 
ende geordineert, setten, maken ende ordineren, met desen 
brieve, onsen Schouthet van Antwerpen ende Marcgraeve 
van onsen lande van Ryen voirscreven, totten wedden, 
rechten, profiten, opcomingen ende vervallen die dairtoe 
behoeren ende men van ouds gewoenlic is geweest dairaf 
te hebben, hem gevende voleomen macht ende sunderlinge 
bevele tselve ambacht van onsen wegen wail ende getrou- 
welic te regeren, onse broeken ende forfayten te vorderen 
ende tynnen tonsen behoeff, onse recht ende heerlicheyt 
dairynne te verwaeren, elkermalce dies begheert recht 
vonnisse ende bescheyt, ende voert alle andere zaken te 

doen, die een goed getruwe Schouthet ende Mercgreve doen 
mach ende schuldich is te doen ende sinen ambacht toe- 
behoert, alsoe langhe alst ons sal genuegen. Van welken 
dingen alsoe te doen ende dat hy ons oee vanden exployten, 
broeken ende forfayten syns voirs. ambachts goede wettige 
rekeninge doen sal tallen tyden, als hy des van onsen 
weghen versocht sal werden, die voirs. Peter sinen eet 
gedaen heeft in onser presencien, alsoe dairtoe behoert. 
Ontbieden hieromme ende bevelen onsen Amman, den Bor- 
germeesteren, Schepenen ende Rade ende gemeynlic allen 
onsen dieneren ende onderseten onser stad van Antwerpen 
ende Marcgrefscaps voirs., dat sy den voirs. Peter vander 
Beversluys houden ende kennen voir onsen Schouthet van 
Antwerpen ende Marcgreve van onsen lande van Ryen 
vorgenoempt ende hem in allen saken, sinen voirs. ambacht 
aengaende, ende dat doende, onderdanich, ehehoirsam ende 
bereet syn ende dat sy ende alle andere dien dat aengaen 
mach, hem der voirs. wedden, rechten, profiten, opco- 
minghen ende vervallen rastelie ende vredelie doen ende 
lâten gebruyken sonder letsel ende wedersegehen. Ende 
Wy willen dat hem overbrengen irstwerve alleen van desen 
onsen brieve vidimus onder seghel autentike of copie dairaff 
opter cameren van onser rekeninghen off by ennieghen van 
onsen Secretarissen geteykent, die voirs. wedden bestaedt 
worden in synre rekeninghen ende afgecort van sinen ont- 
fanghe bi onsen getruwen luden vander cameren van onser 
rekeninghen voirs., dien Wy bevelen dat alsoe te doen sonder 
wedersegghen, niet wederstaende ennigen ordinancien, sta- 
tuten off geboden dairteghen wesende. Ende des torconde 
hebben Wy onsen seghel aen desen brief doen hangen. 
Gegeven in onser stat van Lyer, XXIX dage in Aprille, int 
jaer Ons Heren dusent vier hondert vier ende twintich. 
By minen Here den Hertoge, dair die Greve 

van Conversent ende van Brienen, Here tot 

Edinghen, Enghelbrecht, Greve te Nassouw, 

Jan van Wesemale, Wouter vander Noot 

ende Aerd Stametaert van Uden by waeren. 


DE DYNTER. 

15-17 Mei 1424. 


Handhaving van stadsrecht wegens onwettige 
aanhouding van eenen poorter van Antwerpen. 


Int jaer Ons Heren dusent vierhondert ende Xxrur, dertyen 
dage in Meye, soe waert ghetoent Burgermeesteren, Scepenen 
ende Raede vander stad van Antwerpen, hoe dat Jan van 
Glymes, Here van Bergen opten Soem, etc., de Drossate 
van Brabant, Gielyse Sanders omtrent Schelle aengevaert 
hadde, den welken hy dede geloven ende zekeren te Bruessele, 
op Coudenberch, bynnen den derden daghe in te comene ; 
dwelc aenhoerde de voirs. Burgermeesteren ende Schepenen, 
overdenkende dat des waere in vercortinghe ende in achterdeel 
der rechten vander stad ende des meregraefscaps ende oyc 
ten vorsten in achterdeel der herlicheit ons genedichs Heren 
tsHertogen van Brabant, bynnen synre stad ende merc- 
grefscap, want een Drossete noch nyemant anders van ons 
genedichs Heren schuldich en is bewynt te hebben bynnen 
den meregrefscape, maer alleen een Schouthet van Antwerpen 
ende een Mercgreve van den lande van Ryen of syn dieners, 
denselven Gielyse deden vangen ende in den Steen leyden. 
Ende seynde dairomme de stad Meesteren Janne Pot, hoeren 
Secretarium, gelast aen onsen genedighen Here voirs., aen 
sinen Raet ende oyc aen den voirs. Drossete, informerende 
henluden vanden voirs. rechte, versoekende dairomme den 
Drossate ten yersten male, dat hy den voirs. Gielyse ontslaen 
woude ende quytschelden van den geloften ende zekerheit, 
die Gielys hem gedaen hadde, in behoudenisse der herlicheit 
ons genedichs Heren voirs. bynnen synre voirs. stad ende 
marcgraefscape ende in behoudenisse der rechten van der 
stad van Antwerpen ende Mercgrefscaps. Ende alsoe de 
Drossate dat nyet doen: en wilde, soe onderwysde deselve 
Secretarius onsen genedighen Here ende sinen Raede van 
den voirs. rechte, alsoe dat onse genedighe Here ende sinen 
Raed den voirs. Drossate bevaleri, dat hy Gielyse quytschoude, 
gelyc hy dede ende oec screef met sinen brieven aen de stad 

van Antwerpen, dat hy hem quytschoude, gelyc hierna volght: 
Lieve gemynde Vriende, Uwen brieff my gesonden, hebbe 
ie guetlie ontfangen, inhouwende tgheloeve op Meester Jan 
Pot, uwen Secretarys, ende ruerende van saken eenen uwen 
poirter aengaende, gheheeten Gielys Sanders, met meer 
woirden dairtoe dyenende ; wairop, Lieve Vriende, U ghelieve 
te weten dat ic denselven Gielys Sanders, uwen poirtere 
voirs., van der gheloften die hy my, tot myns genedichs 
Heren behoef, gedaen heeft, quytschilde, ende of ghy eneghe 
saken beghert die ie vermach, en spaert my nyet. God zy 
met U. Gescreven te Bruessele Xvir dage in Meye. 


JAN VAN GLYMES, Here van Bergen op 
ten Zoem, van Grymberghen ende van 
Melyn, Drossate van Brabant. 


Den eerbaeren, wysen ende beschey- 
denen Burgermeesteren, Scepenen ende 
Raed der goeder stad van Antwerpen, 
minen lieven ende gemynden vrienden. 


25 Met 1424. 


Vonnis in een geschil tusschen Gillts Damaes 
en Baudewyn Snoyen, namens zijne vrouw. 


tor. 92 ve. Tusschen daensprake van Gielyse Damaes ende tverant- 
woerden van Bouden Snoyen ende sinen wive, als vander 
hueringen van xr gemeten lants, liggende in Loebroec, die 
des voirs. Boudens wyf jeghen den voirs. Gielyse gehuert 
hadde vr jair lane, gelyc als de cedullen dairaf gemaict, 
ende dairmede dat de voirs. Gielys aensprac, inhouden ende 
begripen, dairaf dat de teneur hierna volght van worde 
te worde : Item, Vranx weuwe vander Tenten, te Potvliet, 
heeft ghehuert jegen Gielys Damaes X1 gemete lands, lig- 

ghende in Loebroec, vr jair lane, ele Jair omme 111 ®@ vir 
schellingen grote, die zy betalen sal alle jaire, de een helft 
in de Sinxenmerct, ende de ander helft in de Bamismerct, 
waeraf dierste payment verschinen sal anno Xxi1 Ons Heere 
jair, ter Sinxenen, alselcteenich geld als men tAntwerpen 
broet ende bier omme copen sal ende ghemeenlye binnen 
Antwerpen in borzen gaen sal. Item, sy alle jaire setten 
sal Xxv poten, wassende ommetrent tvoirs. land. Item, sy 
saelt houden dlant van dyckaegien ende van tienden ende 
van ouden werke, sonder onsen cost. Item, zy saelt wel 
begraven houden alle jaire tvoirs. land. Item, dat zy mi 
alle jaire 1 waghen leenen sullen, wel gespannen 11 daghe 
lane, sonder minen cost, minen oirboire mede te doene. 
Dat was gedaen ende verhuert te Gielys Damaes int huys, 
int jair Ons Heeren M_ cccc. ende Xx1, Xx daghe in Novembry. 
Hier was by Jan Damaes ende Jan Goes, op Clapdorp, ende 
Woytken, haer sone, ende dese huere sal vut gaen te Kerss- 
misse, anno XXVI Ons Heeren jair ete. Voirdane sprac 
dieselve Gielys noch ane des voirs. Boudens wive van gebreke 
van lanthuyren van x1 ®@ vr schellingen grote ende dairaf 
dat hy boet syn gehoudt te doene. Op welke voirs. 11 ponten 
gewyst wert met 1 vonnisse, by Clause vander Elst ende 
by gevolge vanden Scepenen hieronder bescreven : Op dierste, 
als vander hueren, mids der redenen dat zy de vorwaerde 
na inhoudt der cedullen kende, dat zy na inhoudt der cedullen 
den voirs. Gielyse die huere, den termyn lane dairin begrepen, 
voldoen souden. Ende voirdane, als vanden gelde, soe wert 
deselve Gielys gewyst tot sinen gehoude. Dit gesciede int 
jair Ons Heeren M. Cccc. ende Xxx, XXv dage in Meye, 
dair by ende over waren Jacop van Steelant, dAmmar, Jan 
vanden Werve, Burghermeester ende Scepene, Jan Stevens, 
Claus vander Elst, diet wysde, Gielys Bode, Danckaert de 
Moelnere, Claus van Wynegheem de jonge ende Jan de 
Coninc, als Scepenen. 

27 Mei 144. 


Getuigenis betreffende eene rent op goederen 
gelegen te Westmalle. 


Anno XXI, opten XXV? dach „van Meye, so wart 
ghetuyght van Wouteren Peters ende van Heinricke Jan 
Heins, Scepenen van Westmalle, gelyc hierna bescreven staet, 
te weten es, dat de 1 Kercmeesters van Oestmalle hebben 
doen besetten, metten rechte, zekere pande hierna volgende : 
in den yersten 1 stuc erfs, gelegen te Zoersele, in den Rassen- 
done, geheeten de Haertmaet, neffens Heinricx Backemets 
erve, aen deen syde, ende Jans Meyers Wackaert, aen 
dandere syde; ende noch 1 stuc lants, gelegen te Westmalle, 
te Schuerhoven opten Waterlant, aenden Schuerhovenwech 
voere vutcomende, voer gebrec ende achterstel van eenen 
ouden scilde tsiaers erflic. Ende dese voirgenoempde pande 
hebben de voirs. Kercmeesteren vervolgt met drie beset- 
tingen, ende dairna met 111 ghdaghingen, na costume ende 
recht tsMeyersbanck van Westmalle. Voert syn de voir- 
genoempde Keremeesters comen opten mu” dach, ende 
hebben dien dach gehoet alst behoirde, na der banck recht 
ende na dat sy dien dach also al vute gehoet hadden, so 
wysde tvonnisse, dat men de voirs. Keremcesteren leveringe 
doen soude toter voirs. kerken behoef van Oestmalle, aen de 
voirgenoempde pande, also als recht ware ende bynnen 
den genachte ende sHeeren moete. Bynnen welken genachte, 
dat quam een heylich dach, te weten Sente-Symoen ende 
Sente-Juden, doen quamen de voirgenoempde Kercmeesteren, 
ende leiden haer waerheit met n wettigen mannen, die tuygh- 
den aen den Heyleghen met haeren eede, als recht was, dat 
dies meer dan XL jaer leden was dat dien voirs. ouden scilt 
erflie gecocht wert, met gherechter wettiger coopmanscap, 
van Lysbetten Laureys dochter was van Oestmalle, den pen- 
nine omme XvI, ende dat sy dien een sekeren tyt lanc heffende 
was ende dat sy dairna dien weder vercochte Diedericke 
van Boeyendriesch, welce Dierek denselven ouden scilt oic 
eenen tyt lanc heffende was. Dairna vielt, dat deselve Diederick 

syn testament maecte ende gaf den voirs. ouden scilt in 
gerechter ghiften ende testamente der kereken van Oestmalle 
voirs., opte voirs. pande te hebbene ende te heffene. Voert 
hebben sy ghetuyght, datter te dier tyt niet meer commers 
op en stont opte voirs. pande, dan der Heren chys. Voert 
boden de voirgenoemde Kercmeesteren, opten voirgenoemd- 
den dach, waert also dat trecht vermochte dat sy meer waer- 
heiden behoefden, so waren sy al bereet meer waerheiden 
te leiden ende oie metten missale, op welken voirs. dach 
de Meyer van Westmalle leveringe dede den voirscreven 
Kercmeesteren, aen de voirgenoempde pande, gelyc alst 
vonnisse ghewyst hadde, dats te wetene met russche ende 
met ryse ende dat te houdene jaer ende dach, ende beseghene 
met ghetydeger vromen, ter wettiger rekeningen ende sonder 
verbaelmonden des goeds, ende dairenteynden recht ende 
optes goets cost. Dit was ghetuyght int jaer ende opten dach 
voirs. ter presencien vanden Burgermeesteren ende Scepenen 
van Antwerpen. 


Omstreeks begin Juni 144, 


Dit es tghuent datten Cledermakers enapen 
geconsenteert es vanden Heere ende vander 
stad, gheduerende tot der Heren wederseggen. 


In den yersten, dat alle gesellen vanden voirs. ambachte, 
wanen datse syn, eenen maent lance sullen mogen werken 
hier in der stad, vore wat meesteren datse willen, zonder 
yet te gheven. 


Item, so wat gesellen vanden voirs. ambachte, die langere 
werct, het sy in dachueren oft anders, dat die gheven sal 
te mi tyden siaers, telkenmale eenen halven groten, te 
weten es te Kerssavonde, te Paesschen, te Sinxenen ende 
tot Alreheylegenmisse. Ende so wat gesellen dat werct te 
halven werke, die sal gheven, telken vanden voirs. 111 
terminen «ende hoeghtiden, eenen groten ende hiermede 

sullen de voirs. gesellen, die also in cnaepscapen werken, 
een keerse houden, ende die jaerlix in de processie omme- 
dragen, mair die keerse sal altyt bliven rustende onder de 
Dekens vanden voirs. ambachte. 


Item, so sullen deghene, die vander voirs. gesellen wegen 
gheordineert sullen worden, tvoirs. gelt ten voirs. termine 
jaerlix in te heffene, alle jare rekeninge dairaf doen, voere 
de Dekene ende ghesworne vanden voirs. ambachte. 


N. HOEVEL. 


12 Juni 1424. 


Uitspraak in een geschil tusschen Nikolaas 
Serneels en Jan van Paesschen en Gillis de Clerc. 


tol. 92. Anno XXImi®, Xi dage in Junio, soe wart ghetermineert 
by den Burgemeesteren ende Scepenen, opt ghescil dat 
lange hadde gheweest tusschen Clause tSerneels, aen deen 
zyde, ende Janne van Paesschen ende Gielyse den Clerc, 
aen dandere zyde, want deselve Gielys doen swoer aen den 
Heyligen dat hi Clause al voldaen hadde, na inhout der 
terminatien die tanderen tyden dairaf by de stad ghetermi- 
neert heeft gheweest, dat de voers. Claus niet meer dair- 
omme vervolgen en soude, noch doen vervolgen, in gheenre 
manieren, maer metter yerster terminatien content wesen 
ende boven dese niet meer volgen, etc. 


27 Juni 1424, 


Kwijtbrief van Jan van Aldenaer aan de 
weduwe en erfgenamen van Emond Dorp. 


to. 87. Int jaer Ons Heren als men screef M. COCO. ende XXIII, 
XXVII dage in de maent van Junio, voer Janne vanden 

Werve ende Costene van Kets, Burgermeesteren, ende Clause 
vander Elst, Willeme Noyts, Andriese van Steelant, Scepenen, 
soe quiteerde ende seaut claerlie quite «tallen dagen Jannes 
van Aldenaer, coepman van Coelne, Joffrouwen Lysbetten 
van Overdevecht, wedewe wilen Eemond Dorps, ende allen 
des voirs. Eemonds erfgenamen, van allen alsulker schult 
ende anderen zaken van coste als hy des voirs. Eemonds 
erfgenamen heysschende was, mids der sommen van XXXII 
\ynsche guldenen myn een oert, die hem gegeven ende 
betaelt werden by handen Peter Blocscoemakers, gelyc als 
hy die heysschende was, gelovende voert den principalen 
brief die hy daeraf sprekende hadde, ende nu niet voer 
oeghen bracht en hadde, gantzlie te nieute te doene ende 
te cancelleren, 


5 Juli 1424. 


Oorvrede gezworen door Jan Leys aan 
Willem de Kuecht. 


Int jaer Ons Heeren als men screef M. coco. ende vieren- 
twintich, vyf daghe in Julio, soe zekerde ende zwoer aen den 
Heylighen Jan Leys, van Turnhout, dat hy van nu voerdane 
te gheenen tiden Willeme de Knecht misdoen noch mis- 
handelen en zal, aen live noch aen syn goede, by hem zelven 
noch by yemand anders van sinen wegen, heymelic oft open- 
baer, omme enniger aenspraken wille, ghescille of twiste, 
die tusschen hen gestaen ende gehangen hebben mach, van 
allen tiden voerleden totten dage toe van huden, datum des 
gescrifs, op zoenbrake ende op vrebrake. Dit geschiedde 
ter presencien van Peteren vander Beversluys, Scoutheyt 
van Antwerpen, beyde den Burgermeesteren, Janne Stevens, 
Willeme Noyts, Danckart de Moelnere, Laureyns van Aerscot, 
Claus van Wynegeem de jonghe ende Andries van Steelant, 
Scepenen. 


fol 92 vo, 


fol. 104 ve, 


28 Juli 144. 


Belofte van schadeloosstelling aan Lambrecht 
van Zonne wegens geleden schade tijdens den 
tocht te Dordrecht. 


Int jaer Ons Heeren M. coce ende XX111, XXVIII dage Juli, 
soe wart overdragen bi der stad, in presencien vanden na- 
bescreven Scepenen, dat Lambrecht van Zonne, als van synre 
schaden van vierdalfhondert Dordrechtsche scilde, die hy te 
schaden nam van rantzoengelde in den oerloge van Dordrecht, 
daer hy gevangen wart, dewelke somme gehoeght wart ter 
sommen toe van vierdalf hondert cronen, de crone te vier 
scellingen groten Brabants gelts gereekent, ende dat by 
toedoene ende overdrage tsHeren van Rotselaer ende Willems 
van Montenaken ende oec vanden Meesters vander Reken- 
camere, die gecommitteert waeren de rekeninge vander stat 
vander beeden te aenhoeren, gemerct de schade van har- 
nassche, peerde ende anders, die de voirs. Lambrecht boven 
transoengelt voirs. genomen ende geleeden hadde. Als waert 
dat zake dat alsulc aengedeelte vander beden als vanden 
lande van Breda ende van Bergen ende van dien tween steden 
tAntwerpen inquame, alsoe als sculdich is te comene, met 
welken gelde de stat betaelt worden mochte van hoeren 
achterwesene dat sy heeft, aenruerende der voirs. beden 
ende oee Dierike vander Merweeden van sinen gebreke, 
daervoere de stat geloeft heeft, dat dan van dien gelde dat 
daer overschieten sal, Lambrecht betaelt sal warden, mids 
dien dat hy presenteerde sinen eedt te doene, dat hy voere 
Dordrecht niet getogen en soude hebben, het en hadde 
geweest ten versoeke vander stat; ende waert alsoe dattet 
gelt alsoe niet in en quame, oft dat daer niet over en schoote, 
soe soude de stat ongehouden hieraf wesen, dwelke Lambrecht 
aldus geloefde ende hierop soe rekende de voirs. stat aen 
haer de voirs. somme van vierdalf hondert eronen. Voert 
meer was overdragen, waert alsoe dat hy, Lambrecht, hieraf 
niet betaelt en worde ende hy brieve gecrigen conde van 
onsen genedigen Heere oft de stat, in den name van hem, 


de 


dat der stat afslach doen soude vander naester beden ende 
hulpen, die men onsen genedigen Here van sinen lande 
alderyrst geven sal, alsoe verre als der stat dat gesciede, 
dat men dan oee Lambrechte vanden gelde, dat der stat 
daeraf comen soude te geldene, betalen soude de voirs. 
somme van vierdalf hondert cronen. Ende hier waeren by 
Costen van Kets ende Jan vanden Werve, als Bourgermees- 
teren, Gielys Damaes, Jan Stevens, Laureys van Aerschot, 
Jan van Halmale, Danckart de Moelnere, Claes van Wyne- 
gheem de jonge, Andries van Steelant ende Jan de Coninc, als 
Scepenen, Claus Alleyn ende Jan vanden Houte, als Rent- 
meesters. 
de: Por: 


Augustus 1424. 


Getuigenis betrekkelijk eene uiterste wilsbe- 
schikking van Heer Geldolf vander Zennen. 


Item, want Her Geldolf vander Zennen, Riddere, onlanx 
vore syn doot gaf ende maecte, na svn lyf, Lysbet sWalschen, 
elx jairs een zister rogs erfelikere renten op alle de goede 
die hi hadde bynnen Rykevorssele, mids zi (@ grote die 
hi van hare onder hadde, ende vore anderen goeden getrouwen 
dienst die zy hem dyewile ehedaen hadde, dairaf dat de 
vors. Lysbet gheene betalinge gheerieen en conde wanden 
erfghenamen Heren Geldolfs vors., alsoe dat deselve Lysbet 
soe vele dede dat Henric Loemans, als Meyere, Jan Loemans, 
Wouter van Pavele ende Ghisel van Bavele, als late Heren 
Geldolfs vors, tAntwerpen quamen in de volle banc van 
Scepenen ende swoeren aldair aen den Heyligen, by haren 
eede, dat hen wel cond ende kenlic was, dat de vors. Her 
Gheldolf der vors. Lysbetten int vors. zister rogs erfelic 
ghevesticht hadde, op syn goede tot Rikevorssel, by manissen 
des Meyers ende wysdomme der late vorscreven. Dit ghesciede 
in presentien vanden Burgermeesteren ende Scepenen int 
jair Ons Heren M. cocc. ende Xx1ur, in de maent van Augusto. 

fol. 94. 


fol. 93 vo, 


21 September 1424. 


Betofte van voldoening gedaan door Simon 
Enghels aan Joos vander Tanerten. 


Symoen Enghels, geboren vuter stad van Namen ende 
poirtere te Grave, bekende ende verlide, alsoe Joes vander 
Tanerien in alrehande percheelen ende alrehande liede van 
Zierixe ende andere, te weten is Peter Cauwersyn, Lem 
Stantvast, Claus Colenzone met sinen medegesellen, poirters 
van Zierixee, voir hem verleydt ende betaelt heeft de somme 
van twaelf hondert ende eenentseventich Beyersche guldenen, 
dairaf hy hen gerne, na sinen vermoigen, voldoen soude, 
soe heeft hy geloeft ende geloefde de voirs. somme Joese 
voirs. off sinen nacomelingen te betalen, in der manieren 
hierna verclaert : dat es te wetene, soe wanneer dat de 
voirs. Symoen meer goeds gecricht ofte riker wart dan totter 
sommen toe van twee hondert Beyersche guldenen, dat dan 
de voirs. Joes oft syn nacomelinge dat overschot altyt hebben 
zullen, in afslane vander voirs. sommen, tot aen der tyt toe 
dat de voirs. somme voere ende al betaelt sal syn. Oye mede 
zoe geloefde hy hem altyt te segghene de gerechte waerheit, 
hoe goed dat zyn goed wesen mach, wanneer hy des vermaent 
wart vanden voirs. Joese of van sinen nacomelingen, ende 
dairaf sal hy Joes voirs. altyt sinen eedt moigen hebben. 
Oee zoe geloefde hy den voirs. Joese vesticheit te doene 
met brieven hieraf te verlydene ende te hebbene op syns 
selfs cost, te wat plaetsen ende steden Joes van hem die 
heysschende es ende begheren sal te hebben. Ende zoe wes 
cost, last of scade de voirs. Joes hierby geleden heeft oft 
noch lyden mach, hem die op te rechtene met syns selfs 
simpelen woirden, sonder proeve oft eedt dairomme te doene 
ende sonder afslach vander voirs. sommen. Ende geloeft 


voirt de voirs. Symon met gheenrehande zaken hierjeghens 


te comene oft van sinen wegen te doen comen, int heymelic 
oft int openbaere, maer wilt, beghert ende consenteert, soe 
waer hierin eenich gebreck geschiede, by hem of by sinen 
toedoene, dat dan Jocs voirs. sal moigen gheven den rechtére, 


het sy waerlic oft gheestelic, wie dat hy wille, den vyfsten 
penninc vander voirs. sommen, sonder afslach vander voirs. 
sommen, omme hem, Symoen, te bedwinghene te doen ende 
te houdene alle tgoendt dat voirs. is. Ende alle dese 
geloften ende vorwaerden geloefde hy, Symoen, te houderie 
ende te voldoene onverbreclic, by synre trouwen eere ende 
zekerheit, als een goet man ende met opgherechten vin- 
gheren dat gezwoeren in presencien vanden Amman, Bour- 
germeesteren ende Scepenen nabescreven. Oec soe gelóefde 
de voirs. Symoen, waert dat hy aflivich warde, sonder 
den voirs. Joese vol ende al betaelt te hebb bene, dat dan 
Joes voirs. oft syn nacomelinge haer hant zullen moigen 
slaen aen alle alsulken goede als van he m, Symon, versterven 
sullen, te wat plaetzen die geleghen ofte gevonden moigen 
warden, die zelve goede Joese voirs. in sinen handen te 
blivene als syn vry proper goed, tot aen der tyt toe dat hy 
vol ende al betaelt sal wesen. Sonder argelist. Ende voir 
alle dese geloften ende vorwaerden ende omme die volcomelic 
te houdene ende ele point bysonder, soe heeft hy, Symoen 
voirs., verbonden ende verbynt hem zelven ende alle zine 
goede, die hy heeft ende namaels vererigen mach. Hier 
hebben by gheweest Jacop van Steclant, als Amman, Costen 
van Kets, als Bourgermeester, Gielys Damacs, Jan Stevens, 
Willem Noyts, Andries van Steelant ende Jan de Coninc, 
als Seepenen van Antwerpen. Geschiet int jaer Ons Heren 
M CCCC ende vierentwintich, eenentwintich dage in de maent 
van Septembry. 
EE io 


7 October 1424. 


Vidimus van eenen brief d. d. 10 Mei 1583, 
inhoudende verkoop der goeden van Eechoven door 
de. gebroeders Wayn en Wouter van Wynghe 
aan Willem en Jan van Berchem. 


Int jaer Ons Heren M. ccoc. ende vier entwintich, seven 
daghe in Octobry, saghen ende hoerden lesen de Burger- 


fol, 


99, 

meesters ende Secepenen hiernae bescreven, eenen manneé- 
brief, bezegelt metten vuthangenden zegelen Her Willems 
van Berchem, Adaems van Crayenhem, Vranken Vryman, 
Jans van Buyten, Jans vanden Brande, Wayns van Winghe 
ende Wouters van Wynghe, gans gave ende gheheel onge- 
canceleert ende ongeraseert, daeraf dat de teneur inhielt, 
van woerde te woerde, als hiernae besecreven staet: Wy, 
Willem van Berchem, Ridder, doen cond allen luden dat 
opten dach, datum des briefs, voer ons quam ende voer onse 
manne van leene heronder ghenoemt, onse ghetruwe maghe 
Wayn ende Wouter van Wynghe, gebruedre, wilen waren 
Heren Wayns kinder van Wynghe, kennen ende lyen hoe 
zy in tytle van wettelike vercoepe, omme een zeker somme 
van penningen, die hen wale betaelt is, wittelike ende wale 
vercocht hebben Willeme van Berchem, Heren Willems sone 
van Berchem, Ridders, ende Janne van Berchem, Heren 
Adaems sone van Berchem, Ridders, daer jegenwoerdich 
staende, die goede van Eechoven, alsoe verre als zy hen 
verstorven waren ende bleven na de doot Heren Wouters 
van Berchem, hoirs oudervaders was, in wat manieren dat 
zy gelegen syn, ende waer dat zy oie gelegen syn ende 
dienselven Heren Wouter oic voir hem bleven was ende 
verstorven van Heren Wouteren van Berchem, sinen neve, 
ende begerden de voirs. Wayn ende Wouter van Winghe, 
ghebruedere, deselve goede van Eechoven wt te gane, hen 
daeraf tongoedene ende Willeme ende Janne van Berchem voirs. 
daerin te goeden endete vertyen, na rechte ende na usagien ons 
Hoefs, ons biddende ernstelic ende versuekende dat wy desen 
voirs. coep consenteren wouden ende daerop manen doen 
eenen van onsen mannen van leene, wat daertoe van rechts 
weghen sculdich ware te geschiene. Alsoe dat wy, overmits 
beden Wayns ende Wouters van Wynghe voirscreven desen 
selven vercoep consenteerden ende daerop manen daden eenen 
onser manne van leene hiernae gescreven, die hem des mitten 
anderen onsen mannen, sinen ghenoeten, daerop beriet ende 
beraden by ghevolghe van hen, ons weder brachten, wysende 
voir een vonnisse, dat die voirscreven Wayn ende Wouter van 
Wynghe, gebruedere, die voirgenoemde goede van Eechoven, 
gelyc dat zy die van ons houdende waren, opdragen souden 
in onsen handen ende voert gesamenderhant daerop worpen 

ende vertyen, tot behoef Willems ende Jans van Berchem voir- 
screven, hen bekennende voerdane gheen recht meer daerane 
te behoudene in gheenre wys. Dwelke Wayn en Wouter 
van Wynghe voirscreven, gelyc dat tvoanisse onser manne ge- 
wyst hadde, volcomelic ende altemale deden, ende dat geschiet, 
verleenden de voirs. goede van Eechoven Willeme ende Janne 
van Berchem voirscreven, die ons daeraf daden hulde ende eedt 
van trouwen, als manne van leene sculdich syn te doene 
haren gherechten Here, ende wy ontfingense daeraf in onsen 
mannen van leene, behoudelik® yegeliken sinen rechte. Ende 
geschieden in desen voirs. zaken alle pointen ende articlen 
van rechte, die na costumen ons Hoofs daerinne sculdich 
waren te geschiene, niet daerin vergeten noch achter gelaten, 
allen argenlist vutgescheyden. In orconden des briefs daer 
wy onsen zeghel aen gehangen hebben, ende hebben oic 
voirt bevolen Adame van Crayenhem, Vranken Vryman, 
Janne van Buten. ende Janne vanden Brande, onse manne 
van leene, omme dat zy daer by, ane ende over waren 
geroepen, daer alle dese zaken aldus geschieden, dat zy 
desen brief met ons besegelen willen. Ende wy, Adam van 
Crayenhem, Vranke Vryman, Jan van Buten, ende Jan vanden 
Brande, ten versueke ende by bevele ons liefs Heren, Heren 
Willems van Berchem, ende by beden van beyden partien, 
ende omme dat alle dese zaken voirscreven voer ons, als sine 
manne van leene, geschiet syn, ende wy selve, Wayn ende 
Wouter van Wynghe, gebroedere, boven ghenoemt, kennen 
ende lyen, dat dit, in alder manieren gelyc alst voirs. steet, 
geschiet es, soe hebben wy onse zegelen desen brieve mede 
aengehangen in meerder kennissen der waerheyt. Ghedaen 
tot Womleghem in onsen huyse aldaer, opten thiensten dach 
der maent van Meye int jaer ons Heren M. cvo. ende drien- 
tachtentich. Hier waren by Jan vanden Werve ende Costen 
van Kets, als Burgermeesteren, Gielys Damaes, Willem Noyts, 
Laureys van- Aerschot ende Claus van Wynegheem de jonge, 
als Scepenen. 


Collacio facta est cum littera originali per me 


P. DE ROMA. 


fol. 94 


14 October 1424. 


N 

Vidimus van drie brieven d.d. 3 October 1283, 
22 October en 23 November 1298 betrekkelijk de 
goederen van Jan Sanders, te Hemixem, en het 
Lobsveer. 


Int jaer Ons Heeren als men screef M. Cccc. ende vieren- 
twintich, vierthiene daghe in Octobry, saghen ende hoerden 
lesen de Burghermeester ende Scepenen hiernae bescreven, 
eenen brief, besegelt metten wthangenden zeghele Jan Ber- 
thouts, gans gave ende geheel ongecanceleert ende onge- 
raseert, daeraf dat die teneur in Walsche inhielt, van woerde 
te woerde, als hiernae besereven staet : Nous, Jehans Berthous, 
Sires de Grammines, faisons savoir à tous chiaus qui ccs 
présentes lettres verront et orront, que nous avons enconvent 
Jehan, le fius Sandere de Hemmexschem, nostre fiaule, à 
vendre et à luer, à cangier et à muer, en kel lieu kil 
porra ou kil lui plaira, coo livrées dou fief kil tient de nous, 
sans riens à demander ne sans riens à prendre pour nostre 
seignorie, ne pour nostre volente, soit à abie, soit à bourgois, 
soit à chevalier, ou à ki ke ce soit, et tout chou li avons 
enconvent à pourvenir et à parfaire à sa volenteit et à son 
plaisir et à sa semonse, sans riens à prendre et sans riens 
à demander, par nul droit ne par nul usage de nostre 
terre. Et pour ce ke nous volons ke ee soit ferme chose 
et estaule, len avons nous donné ces présentes lettres 
saelées de no propre sael, qui furent faites et donées en 
lan de Jincarnacion nostre Seigneur mil. cc. quatrevins 
et trois, le diemenche après le jour Saint-Remy. Hier 
waren by Costen van Kets, Burghermeester, Claus vander 
Elst, Jan van Halmale, Laureys van Aerscot, Claus van 
Wynegeem de Jonghe ende Andries van Steeland, Scepenen. 


Collacio facta est cum littera originali 
par me P. de Roma. 


P. pE ROMA. 


— 37 —. 


Int voirs. jaer ende ten daghe boven gescreven, saghen 
ende hoerden lesen de Burgermeester ende Secepenen voer- 
genoemt, eenen brief, beseghelt metten wthangenden zegele 
des abds ende godshuys van Sinte-Bernarts, ongevioleert, 
ongequetst ende ongeraseert, maer gans gave ende geheel, 
daeraf dat die teneur in latine inhielt, van woerde te woerde, 
als hiernae bescreven staet: Universis Christi fidelibus 
presentes litteras inspeeturis, frater Jacobus, dictus Abbas, 
totusque conventus monasterii Loci Sancti-Bernardi, Cister- 
ciensis ordinis, Cameracensis dyocesis, salutem cum noticia 
veritatis. Vestre universitati notum facimus ac testamur 
tenore presentium, quod nos tenemur et teneri nos reco- 
gnoscimus obligatos dilecto nobis in Christo Johanni, filio 
bone memorie Alexandri de Schelle quondam dieti de Hem- 
messem, in sex sextariis siliginis bone et pagabilis ad men- 
suram Antwerpiensem perpetue pensionis firme seu trecense 
emptis quondam erga heredes Rabbadonis de Hemmessem, 
patrui eiusdem Alexandri, et in quatuor sextariis siliginis 
prediete mensure, de totali terra eiusdem Johannis, sita 
apud Hemmeshem, tam culta quam ineculta, quam ad per- 
petuam frmam seu trecensam recepimus ab ecodem. Et 
predicta decem sextaria siliginis eidem Johanni et suis suc- 
cessoribus seu heredibus concessimus de nobis et de nostris 
successoribus tenenda pariter ad unum donum feodale, 
quequidem decem sextaria siliginis nos promittimus, tenemur 
ac tenebimur eidem Johanni et suis successoribus vel heredi- 
bus solvere et deliberare fideliter, singulis annis in perpetuum, 
inter Natalem Domini et Epiphaniam, de bona siligine et 
pagabili meliori videlicet infra duos denarios Lovanienses 
in qualibet firtella que semper tempore cuiuslibet predicte 
sue solucionis venalis venerit ad forum Antwerpiensem, 
absque difficultate qualibet in monasterio nostro memorato. 
In quorum testimonium omnium et memoriam sempiternam 
sigillum nostrum presentibus litteris est appensum. Datum 
anno Domini M° cc**° nonagesimo octavo, feria quarta ante 
festum apostolorum Symonis et Jude. 


Collacio facta est per me P.' de Roma. 


P. DE ROMA, 


fol. 94, 


fol. 94 vo, 


In den jaere Ons Heeren, als men sereef M. CCCC. ende 
vierentwintich, vierthiene daghe in Octobry, saghen ende 
hoerden lesen de Burghermeester ende Secepenen hiernae 
gescreven, eenen brief bezeghelt metten wthangenden 
zegele Jan Berthouts, Here van Mechlen, gans geve ende 
geheel ongecanceleert, ongeraseert ende ongevioleert, daeraf 
dat die teneur in latine inhielt, van woerde te woerde, 
als hiernae gescreven staet: Nos Johannes Berthout, Dominus 
Machliniensis, notum facimus universis presentes litteras 
inspecturis et audituris, quod cum Johannes dictus Sanders 
teneat et possideat a magnifico Principe Domino Duce 
Brabancie, ac etiam a nobis et a Domino Philippo de 
Viana, Domino de Rumpste, in feodum transitum, theu- 
tonice nuncupatum Lobsvere, ita semper quod omnia et 
singula ad dictum transitum, dictum Lobsvere, veniencia, 
necnon pedites et equites quicumque fuerint suum habebunt 
transitum et transire poterunt ibidem solvendo siquidem 
precium et mercedem, dictam veerschat, proùt hucusque 
solvere est consuetum, exemptis semper curribus et carrucis 
qui per predietum transitum, dictum Lobsvere, transire 
non poterunt. Et est seiendum quod nos vel nostri suc- 
cessores nullam causam seu occasionem queremus, per nos 
vel per alium querere potiremus, nec etiam queri sustine- 
bimus quoguomodo, que dicto transitui, dicto Lobsvere, 
cedere possint in detrimentum, preiudicium vel gravamen, 
presentium quibus nostrum sigillum est appensum testimonio 
litterarum. Datum anno Domini M°. cc°. nonagesimo octavo, 
dominica ante Beate Katherine virginis. Hier waeren by 
Costen van Kets, Burgermeester, Claus vander Elst, Jan 
van Halmale, Laureys van Aerschot, Claus van Wynegheem 
de Jonghe ende Andries van Stelant, Secepenen. 


Collacio facta est cum littera originali per 
me P. de Roma. 

7 November 1424. 


Premie voor het aanhouden van « gecorrigeer- 
den » en verbod te spelen enz. op O. L. V. kerkhof. 


Int jaer Ons Heeren Mm. cccc. ende XXII, 
VIE daghe in Novembry, 

Wert openbaerlie ter poyen wt geboden, dat soe wie eenigen 
persoenen, die tAntwerpen bi den Here ende bi der stad 
geeorrigeert syn ende haere correctie niet voldaen, bynnen den 
mercgreefscap bevynden can ende die tAntwerpen gevangen 
bringt, dat die hebben sal vander selver stad hondert croenen, 
ende geviel daer eenigen onraet inne, des sal hem de Here 
ende de stad gestaen, ende wie dat de voirs gecorrigerde 
bynnen den voirs. mercgreefscap huysde oft hoefde, dat die 
staen zoude ter correctien des Heeren ende der stad. 


Item, ten zelven tide wert geboden ter poyen ute, dat 
nyement bynnen den muren vander stad, noch opte kerchove 
den bal slaen en mach [noch op tselve kerchof duyven schieten 


en sall (1), dan de gesworen scutters in haeren hof, op 


doverste cleet ende eenen ouden scilt te verboerne. 


Achteraan : Vernieut A° xr. 


9 November 1424. 
Belofte door de stad Antwerpen, de Liersche 
kooplieden ongehinderd te laten deelnemen aan 


de jaarmarkt van Bergen-op-Zoom. 


Int jaer Ons Heeren M coco viere ende twintich, neehen 
dage Novembris, soe quamen Jan Pec; Borgermeester van 


(1) De woorden tusschen haakjes werden later, denkelijk in 1443, bijgevoegd, 


fol. 93 ve. 


fol, 245 vo, 

Bergen op ten Zoem, ende Jannes Rubere, als Secretarius 
derselver stad, als gedeputeerde, aen Bourgermeesteren, 
Scepenen ende Raidt der stad van Antwerpen, te kennen 
gevende hoe dat zy verstaen hadden dat de stat van 
Antwerpen, aen deen zyde, ende de stat van Lyre, aen 
dandere, souden gescil hebben, toecomende van alsulken 
gelde als tanderen tyden verleydt soude wesen den Grave 
van Saintpoil, in dien tyden dat deselve Grave van Saintpoil 
Ruaert was des lants van Brabant, dairaf die van Lyre haer 
aengedeelte bynnen der stad van Antwerpen nyet brenghen 
en wilden, mits welken geschilts wille de voirs. van Lyre 
hen beduchtende waeren voir eenighe arrestamente van 
der stat weghen van Antwerpen op hen gedaen te worden, 
ende alsoet nu in de Berghemerct, dair alre tierliede pleghen 
te coemene, zoe en dorsten die van Lyre tot hoeren jaer- 
mercten nyet comen, hoe wail, alsoe zy seyden, nyet gesien 
en ware te haer toe dat de stat van Antwerpen eenich letsel 
gedaen hadde der stad van Berghen voirs in hoeren jaer- 
mercten, want die notabelic geprivilegiert waere ; baden 
dairomme, dat de stad van Antwerpen haere consent dairtoe 
wilden geven dat de voirs. van Lyre te Berghen in de merct 
mochten comen, met hoeren live ende goede ongerasteert te 
warden. Op dwelc hen geantwert wart dat omme vrientscape 
wille der stat van Bergen te doen, ende omme de voirs. 
gedeputeerden guetlic aenbrengen, de stat van Antwerpen 
opten tyt van nu gerne haer consent toegeven soude, dat 
de voirs. van Lyre in hoerer jaermerct comen souden mogen 
ongerasteert, mer niet omme eenichs rechts wille dat de 
voirs. van Berghen op ten Zoem dairtoe hebben mogen, 
want, alsoe men den voirs. gedeputeerden sceghde, zoe wiste 
men wail hoe verre dat hoere privilegien strecken mochten, 
ende dat oyc hoere jaermerct nyet es te compareren in rechten 
oft in privilegien der jaermerct van der stat van Antwerpen, 
soe dat de voirs. gedeputeerde der stat van Antwerpen zeere 
bedaneten van hoerer goeder antwoirden, want sy dairmede 
wail te vreden waeren gheen verantwoirden te doen op tpoint 
dat sy eenige rechten ofte privilegien hebben mochten, dair- 
omme dat de stat van Antwerpen dat schuldich ware van doen. 
Geschiet ende gedaen in den jaere ende dage voirscreven. 

16 November 1424. 


Bevestiging der rechten van Peter Pot op 
eene « plaetse » alwaar hij, op zijne kosten, 
eenen bornput heeft doen herstellen. 


Int jaer Ons Heren M. ccoo. ende xx, Xvr daghe in 
Novembry, soe wert getermineert ende overdragen in de volle 
banc, als van alsulker plaetsen gestaen achter Peter Pots 
erve, in de Munster strate, daer eenen bornputte op staet, 
overmids dat de voirs. Peter den styl, die aen den voirs. 
putte te staen plach, by consente vander stad ende vanden 
gebueren, wt dede doen, want hy verrot was ende den 
putte van nieuws wederomme heeft doen maken ende repa- 
reren van eemers, van ketenen ende anderen bereetscapen 
op syns selfs cost, daer den» voirs. gebueren wel mede 
behulpen was, dat deselve gebuere noch haere nacomelingen 
nemmermeer, te gheenen daghen, eenich gesach meer hebben 
sullen totter voirs. plaetsen, ennigen styl daerop te setten 
oft yet anders, maer sal mids dien deselve plaetse den voirs. 
Peteren ende sinen nacomelingen altyt vry ende ombelast 
bliven. 


28 November 1424, 


Vulinus van eenen schepenbrief d.d. 2 Sep- 
tember 1422, inhoudende schulderkentenis door 
Jufvrouw Cornelia van Bergen, aan vrouwe 
Jacquemine van Maldeghem. 


Wy Reynere vander Elst, Ridder, ende Ghysbrecht de 
Conine, Seepenen in Antwerpen, maken cond dat voere ons 
quam Joffrouwe Cornelie van Bergen, wettige geselline Jans 
an Assche, Vrouwe van Merxhem ende van Hamme, met 
eenen momboere hair gegeven metten rechte, die hair de 
voirs. Jan van Assche, hair man, geconsenteert heeft te 
nemene, met eenen goeden openen brieve bezegelt onder 

der stad zegele van Ludick ende dair de voirs. Jan van 
Assche sinen properen zegele mede op gedruct hadde, die 
wy sagen ende hoerden lesen, ende bekende dat zy sculdich 
is, van gerechter wettiger schout, Vrouwe Jaqueminen van 
Maldegheem, wettige gesellinne nu ter tyt Heren Joes van 
Huele, Ridders, Here van Lichtervelt, elx jaers hondert 
sessentsestich een halve gulden Vranxe cronen ende tsesten- 
deel van eenre cronen, goed ende custbair van goude ende 
swaer van gewichte vanden ouden slage, gelyc als de huwelike 
voirwaerde, gemaect tusschen Joncker Gheerde van Bergen 
ende Vrouwe Jaqueminen van Maldegheem, claerlic inhielt 
ende begrepen hadde, jaerlikere ende erflikere renten, als 
voere alsulke driehondert driendertich gulden ecronen ende 
een derdendeel van eenre cronen, die Joncker Gheerd van 
Bergen wilen voirscreven, der voirs. Vrouwe Jagueminen, 
synre gesellinnen, doen hy met huer te huwelike trac, gemaect 
hadde tot haerre duwarien, also lange alsy leven soude 
en niet langere, gelyc goede scepenenbrieve van Antwerpen, 
die dairaf gemaect waren ende die de voirs. Joffrouwe 
Cornelie van Bergen te haerwaert heeft, claerlikere inhielden 
ende begrepen, te geldene ende te betalene vander selver 
Joffrouwen Cornelien ende van haren nacomelingen der voirs. 
Vrouwen Jaqueminen van Maldegheem ende haren nacome- 
lingen, erflic ende eeuwelic duerende alle jaere, deen helft 
dairaf opten heyligen Kerssavondt ende dander helft op Sinte- 
Jansdach Baptist in midzomere, ende te leverne binnen Ant- 
werpen in den wissel, sonder voirs. Vrouwe Jaqueminen ende 
haren nacomelingen cost of scade. Epde omme dat deselve 
Vrouwe Jaquemine ende haere nacomelinge van haerre voirs. 
erflikere renten te bat versekert syn ende bliven souden tallen 
dagen, soe heeft de voirs. Joffrouwe Cornelie met haren 
voirs. momboere alnu dairvoere verbonden ‘ende te pande 
geset haere twee dorpe van Merxhem ende van Schoeten, 
metter heerlicheyt, met hoge met nedren, met naten ende 
droegen, metten chysen, renten, voghelrien, visscherien, man- 
scape, laetscape ende met alle haren toebehoirten. Ende 
waert dat zake, dat der voirs. Vrouwe Jaqueminen ende 
haren nacomelingen aen de voirs. twee dorpe met haren 
toebehoerten, gelye boven goed verklaert es van haere voirs. 
erflikere renten namaels yet gebrake ende sy niet genouch 

en waren, soe heeft de voirs. Joffrouwe Cornelie van Bergen 
met haren voirs. momboere alnu dairtoe mede verbonden 
ende tonderpande geset, hair selven ende alle haere andre 
goede, ruerende ende onruerende, welkerhande dat sy syn, 
die zy nu heeft ende namacls vererigen mach, totter tyt toe 
dat deselve Joffrouwe Cornelie afgelost ende gequyt sal 
hebben Mervrouwen van Assche, haere moeder, Jacope 
van Steeland ende Peteren Pot, van alsuleken gebreke oft 
toeseggen, als zy opte voirs. twee dorpe te seggen moegen 
hebben, met brieven of anders, ende nict langere. Ende soe 
wanneer dat de voirs. Vrouwe van Assche, hair moeder, 
Jacob van Steeland ende Peter Pot voirscreven aldus afgelost 
ende gequyt sullen syn, soe is ondersproken dat de voirs. 
Vrouwe Jaquemine, noch hair nacomelingen, niet meer onder- 
pandts behouden en sullen voir de voirs. erflike rente, dan 
de voirs. twee dorpe van Merxhem ende van Schoeten, met 
haren toebehoirten, gelyc die boven verclaert syn, met deser 
conditien ende voirwerden, dat de voirs. Joffrouwe Cornelie 
of haere nacomelingen de voirs. hondert sessentsestich een 
halve gulden erone ende tsestendeel van eenre eronen tsiacrs 
erflikere rente af zelen moegen lossen ende quiten binnen 
twintich jaren nu yerst toecomende, na datum van desen 
brieve ende daerna met al teenen male, elken penninc dairaf 
met twintich penningen der voirs. munten. Behoudelic emmer 
altoes dien, dat de voirs. Vrouwe Jaquemine ende Her Joes 
van Huele, hair man, vander scult die Joncker Gheerd van 
Bergen voirs. sculdich was, sullen bliven staende in haren 
rechte, gelyc als zy gedaen souden hebben eer de voirs. 
duwarie verandert waert in erflicheden, sonder fraude ende 
argelist. In kennissen van desen letteren bezegelt met onsen 
zegelen. Gegeven int jaer Ons Heeren als men sereef. M COCO 
tweeentwintich, twee dage in Septembry. 


Anno XXIII, XXVvilt dage in Novembry, soe wert den 
principalen brief, daer hier de copie voere af staet, gethoent 
in de banc voere Burgermeesteren ende Scepenen gans gave 
ende gheheel, ende bevolen int register te setten. 


Collatio est facta cum originali per me Johanem de Palude. 


PALUDE. 

6 December 144. 


Uitspraak in een geschil betrekkelijk « de 
beden onder Schoeten ende Merecxem ». 


Van alsulken geschille als hangende heeft geweest tusschen 
de goede liede van Merxhem ende van Schoeten, aen deen 
zide, ende den goeden lieden vander Kinderen oft vander 
Boenen, aen dandere, toecomende omme der beden wille 
onsen genedigen Here den Hertoge van Brabant van sinen 
gemeynen lande laetswerff geconsenteert, daeraf die van 
Schoeten ende Merxhem seeghden ende meynden dat die 
vander Kinderen voirs. sculdich waren met hen te betalen, 
hoe wail de voirs. vander Kinderen de contrarie daeraf 
meynteneerden ende seyden, daeromme dat vele ende lange 
handelingen ende moeynissen hebben geweest, beyde van 
gedingen in de banc van Zanthoven ende oic anders, ende 
daer oic grote costen op gegaen syn, welke sake ende geschille 
de stad van Antwerpen gerne met minlicheden ende vrient- 
scapen ende omme alle coste ende moynisse te schoudene, 
getermineert ende gemiddelt hadde, daer hen die van 
Merxhem ende van Schoeten in gheenre manieren toe voegen 
en wilden, hoe wail dat zys vander stad dicwil ende tot 
menniger stont zere scarpelice ende dore verzocht waren, 
alsoe dat deselve stad dat geschil bi den tween weerliken 
staten des lants van Brabant bringende, vander selver tween 
staten wegen gemachticht wart, met brieven onder der 
stad zeghel van Lueven bezeghelt, over hen allen die zaken 
ende geschillen vander beden voirs., te sliten ende te ter- 
mineeren, welke stad beyde de voirs. partien by haere 
ontboden heeft gehadt ende dach bescheyden, omme elc 
syn bescheyt ende bethoen by te brengene, het waere met 
getuygen, gescriften oft anders, daer die vander Kindere voirs. 
comen syn met een deel van haren ouders ende hebben voir 
ons getuyght ende gesworen aenden Heyligen, sommige van 
XL, sommige van L, sommige van LX, sommige van LXX, 
sommige van min ende van meer jaren out synde, dat zy 
nie en wisten, noch haren ouders en hoerden seggen, dat 


zy eenige bede gegeven hadden met dien van Merxhem ende 
van Schoeten, maer dat hen wail gedachte, dat eenyegelic 
int lant in langen voirledenen jaren syn goet zwoer, ende 
dat die vander Kinderen desgelix doen tertyt oic daden, 
maer tghuent dat hen daeraf te betalen quam, dat zy dat 
droegen tot Calmthout ende aldaer betaelden denghenen diet 
van tslants wegen ontfinc. Ende hoewail dat de stad van 
Antwerpen dien van Merxhem ende van Schoeten haere macht, 
vanden tween weerliken staten voirs. haere gegeven, tot 
tween oft tot drien stonden heeft laten aenhoeren, ende ver- 
zocht ende begheert dat zy haere bethoen ende bescheyt 
der stad bygebracht hadden, omme de sake te slyten ende 
te termineren, gelyc als overdragen was, soe en hebben zy 
des nochtans in gheenre manieren willen doen, maer hebben 
oic zyder, in overhoringen der voirs. twee weerliken staten, 
vervolgt tot Zanthoven, amme recht ende vonnisse voert te 
hebben. Ende want zy met haeren bethoene niet en hebben 
willen comen, soe heeft de stad van Antwerpen voirs. op 
hare beste daerop geraemt ende geoirdineert, dat die vander 
Kinderen voirs. na haere ryedom ende goede opten tyt van 
nu, bede gelden ende betalen sullen, gemarct dat de bede 
alsoe overgegeven ende geconsenteert was, als dat de rike 
den armen souden helpen betalen ende dat nyement daerin 
gevrydt syn en soude, maer dat die bede, die zy alsoc tertyt 
geven souden, niet te baten en soude comen die van Merxhem 
oft van Schoeten, maer onsen genedigen Here, het en waere 
dat den tween weerliken staten voirs. redelic ende noegelic 
dochte, na datter voer toe geschiet cs, dat zy dien van Merxhem 
ende van Schoeten te baten quame. Ende op twelc de twee 
weerlike staten van Brabant de voirs. oirdinantie, bi den 
gedeputeerden vander stad van Antwerpen hen overgebracht, 
goet dochte wesen, haer consent hiertoe ghevende. Ende 
als vanden costen, die gedaen syn by Willem van Sompeken, 
die gehouden ende geloift was bynnen der stad van Ant- 
werpen, alsoe hy tvonnisse hieraf onder hadde bynnen der 
bane van Zanthoven ende oic vanden coste, die gegaen is 
opte paerden die bynnen Zanthoven in de vruente gehouden 
waren, so is voert getermineert dat die van Schoeten ende 
van Merxhem, op deen zide, ende die vander Kindere, op 
dandere, half ende half beyde de voirs. costen betalen sullen, 

vutgenomen een pont grote dat de voirs. Merxhem ende 
van Schoeten hieraf meer sullen gheven ende betalen, dan 
die vander Kinderen. Ende is te weten dat de voirs. Willem 
van Sompeken hebben sal alle dage, alsoe lange als hy 
tAntwerpen gehouden was, drie scellinge grote voir sinen 
cost. ende de vruentenere voir ele paert sesse grote sdaeghs, 
welken cost de voirs. partien, in der manieren als vocre 
bescreven staet, betalen sullen tusschen dit ende den viere 
heylege dagen van Kerssavonde naest toecomende. Ende 
omme dat de voirs. zaken partien voirs. kenlike wesen souden 
ende gestentich bliven, soe hebben wy elec vander voirs. 
partien een cedulle hieraf gegeven ende oic tselve in der 
stad register doen teekenen. Gedaen ende geschiet int jaer 
Ons Heeren M coco viere ende twintich, sesse dage in 
Decembry. 


N. HOEVEL. PALUDE. J.-Por. 


20 December 1424. 


Ordonnancie over het witstellen der vreden 
en het reinigen der straten. 


Anno XXII, XX dage in December, worden alle vreden 
vutghestelt vanden ghenen die vutreeken souden oft die 
vutwaren, tot Xi dagen na dat men weder in comen ware, 
ende dat alle saken dairenbynnen sullen bliven staende in 
state, op zoenbrake ende op vredebrake. 


Item, opten selven dach gheboot men de straten scoen 
te maken vanden slike. 


20 December 1424, 


Verklaring van Aart van Ymmersele betrek- 
kelijk eenen watermoten, te Iteghem, door hem 
gekocht. 


Anno XXIII, XX dage in December, bekende Her Aerdt 
van Ymmersele, ter presentien vanden Borgermeesteren ende 
Scepenen, dat hy ende Mynvrouwe, syn geseltine, voermails 
terve namen jegen Heren Heinricke van Coelhem ende synre 
gesellinnen, eene watermolen, geheeten Hillebrugge, gestaen 
tIetegheem, metten beemden, visscherien ende metten.weghe- 
gelde ende met dat dair toebehoert, ele tsiaers omme Xv1t 
zistere rogs Mechelscher maten, dairaf dat deselve Her Aert 
ende Mynvrouwe, syn gesellinne, geloifden den voirs. Heren 
Heinricke ende synre gesellinnen wel te veronderpanden, 
bynnen Yetegheem, also verre als dat Scepenen van Yete- 
gheem kennen souden, dat hy wel veronderpant ware. 


20 December 144 — MM Juni 1425. 


Uitspraak in een geschil tusschen Catharina 
Noes, weluwe van Wouter de Lichte, en Jan 
de Lichte, haren zoon. 


Anno XXIII, XX dage in December, soe waren geseegt ende 
gewt bi den Burgermeesteren ende Scepenen, alsulken ge- 
schille als lange gehangen hadde tusschen Joffrouwen Katlinen 
Noes, weduwe wilen Wouters Lichten, aen deen zide, ende 
Jannesse den Lichten, haren soene, in dandere zide, toeco- 
mende van eenre huysingen met vii cameren, die de voirs. 
wilen Wouter voirmaels den voirgenoemden Jannesse, sinen 
soene, overgaf met scepenenbrieven van Antwerpen, behou- 
delie dien dat hy ende de voirs. Joffrouwe Katline, syn wyf, 
beyde ende de lanxtlevende van hen beyden, haer vutgaen 

ende ingaen ende woninge int voirs. huys ende seven cameren 
hebben ende behouden souden, ende voert van drie eronen 
erflic, dairaf dat de voirs. Jannes geloift hadde den voirs. 
Wouteren, sinen vader, scadeloes ende ongemoeyt te houdene. 
Soe es opten dach van heden, opte voirs. geschille, bi den 
Burgermeesteren ende Scepenen by rade, advise ende goet- 
duncken vanden ouden Seepenen, die sunderlinge op dierste 
point vergadert waren ende dairop delibereerden ende sloten, 
ende oie by gemeynen overdrage vander banc van Scepenen, 
van vore Sinte-Andriesmisse ende oie van nu gesloten ende 
eetermineert cs, gemerct dat hen beyde partien des ganselec 
in de Bourgermeesteren ende Seepenen gekeert hadden, in 
den yersten opt point vander huysingen ende cameren, dat 
de voirs. Joffrouwe Katline in de voirs. huysinge haer vutgaen 
ende ingaen hebben sal ende woenste met haren familien 
ende kinderen, alsoe hair genuegen sal, ende desgelyx de 
voirs. Jannes oie met sinen gesinne ende familien, ende dat 
voirdane deselve Joffrouwe Katline ende Jannes, hair soene, 
half ende half heffen sullen van alle der baten, die vanden 
seven cameren voirdane comen sal, boven den chys ende 
commer dier jaerlix vutgaet, mair des sal zy voirdane gelden 
ende betalen de helft van al des men aen de voirs. huysinge 
ende cameren leggen sal, van wande oft van dake oft anders, 
also verre als van node es. Ende soe wes de voirs. Jannes 
totten dage toe van heden geleyt heeft aen de huysinge oft 
cameren voirs., dairaf en sal hy van synre moeder niet weder 
hebben, mids dat hy de bate ende tproffyt dairaf opgehaven 
heeft. Ende als vanden drie cronen, wert getermineert dat 
de voirs Jannes, binnen den 1m Kerstdagen naestcomende, 
der voirs. Joffrouwen Katlinen, synre moeder, bewysen soude 
anderhalf erone erflic, op goede zekere pande oft hair dair- 


| 
voere gheven alsoe vele als die costen te lossen ende te 
guiten. 


PALUDE. 


Anno XXV, XX dage in Junio, soe wert getermineert in de 
banc van Scepenen, van alsulken xviim gemeten lands, 
gelegen in Lilloe, aen den cruyswech, streckende neffens 

tsHertogendyc, als Wouter de Lichte ende Jouffrouwe Katline 
Noes, syn wyf, voirmaels te huwelike gaven Katlinen, 
harer beyder dochter, met Willeme Colenzone, mids der 
redenen wille dat de woirs. Katline aflivich wert eer 
eenich van haren vader oft moeder, ende der stad recht 
in heeft soe wat goede vader oft moeder haren kinderen 
te huwelyke gheven, ende die kindere sterven eer vader 
of moeder, dat die goede den vader ende moeder weder 
toecomen ende bliven sullen, alsoe verre als zy daer syn, 
dat de voirs. Xvim gemete lants weder opten voirs. Wouteren 
ende Jouffrouwen Katlinen, synen wive, toecomen ende keeren 
souden, ende dat deselve Jouffrouwe Katline met harer 
helft haren vryen wille soude moegen doen ende die ver- 
coepen ende haer mede helpen, sonder yements calengieren 
oft wederseggen, in eeniger manieren. 


N. Hoever. 


22 December 1424, 


Afstand van goed, gelegen te Schilde, gedaan 
door Nicolaas vanden Vonderen aan Wouter 
van Cantelbeke. 


Anno predicto, XXi1 dage Decembris, ter presentien 
van Borgermeesteren ende Scepenen, gaf Claus vanden 
Vonderen over Wouteren van Cantelbeke 1 goet, geheeten 
(Goet ten Hoernicke, met synre toebehoirten, gelye ende 
in alle der manieren, dat des voirs. Wouters vader toe te 
behoeren plach, ende gelye alst Lauwer Louman voirmails 
voere sekere lyftocht wte wan, gestaen ende ghelegen tvoirs. 
goet bynnen Scille, ende geloifde tot dien goede nemmer- 
meer te talen, noch rechts dairtoe te vermeten, in geenre 
manieren. 


10 Januari 1424 (1425). 


Vaststelling der waarde van munten. 


fol. 94 vo. Yeordineert by den Heere ende by der stat, 
anno M CCcc° ende Xx, X daghe January. 


Item, es geordineert dat men van nu voirdane gheenre- 
hande placken ofte groeten, die gemaect oft gemunt syn te 
2umene ofte nu onlanx te Vilvoerden, noch oee Beyersse 
placken ofte groeten hoiger geven, nemen noch prisen en 
sal dan de voirs. placken voir vyf Yngelsche ende de grote 
voir dardalven Yngelschen ; ende soe wye de contrarie dairaf 
dede, die soude tghelt verboeren, te weten is, de een helft 
den Heere ende de andere helft den gheenen diet voirtbrachte. 


Item, dat men noch gheven, nemen noch prisen en sal 
de schaerkens tuyne ofte Moerse gulden ofte Rummense 
gulden, op tghelt verboert, gedeelt te worden als boven. 


11 Januari 1424 (1425). 


Uitspraak in een geschil tusschen Hendrik 
vanden Houte en Hendrik Melyszone. 


fol. 96. Anno predicto, XI dage in Januario, so wert getermineert 
ende geseegt by den Burgermeesteren ende Scepenen, van 
alsulken geschille alse hangende was tusschen Heinricke 
vanden Houte, onsen poirtere, aen deen zide, ende Heinric 
Melyszone, Schoutet van Gastele, in -dandere, toecomende 
omme zekere hueringen wille van goede, tot Gastele gelegen, 
den voirs. Heinricke toebehorende, alse van Joffrouwen 
Lysbetten, synre dochter, wegen, dair Gielys Claussoene, 
de laet, diet tvoirs. goed in hueren hadde, op gewonnen 
hadde metten landrechte van daer, sevenenviertich Dorde- 

rechtsche scilde, mids scaden wille die de voirs. laet by 
Janne Noyts, als in den name van sinen wive, geleden 
hadde van daghinghen te Luydike ende anders, ende dairt 
de voirs. Schoutet, na den landrechte, achte jaer voere 
gehadt soude hebben, soe wert by den Burgermeesteren 
ende Scepenen, hierna benoemt, mids dat hen beyde de 
partien dairin keerden, geseegt, gewt ende getermineert, 
dat de voirs. Heinrie vanden Houte den voirs. Schoutet 
van Gastele vutreyken ende betalen sat, tusschen dit ende 
groot Vastelavonde naestcomende, twee en vyftich gouden 
Dorderechtsche schilde, mids den costen die dairop gegaen 
syn, in goeden gereeden gelde, ende mids dien, soe mach 
de voirs. Heinric de voirgenoemde goede terstont aenveerden 
ende sinen oirboere dairmede doen. Behoudelic dien, waert 
dat hy, Heinric voirs., den voirgenoemden Schoutette de 
voirgenoemde Lit gouden Dorderechtsche schilde ten voir- 
genoemden dage niet en betaelde met gereeden ghelde, 
gelyc voirscreven staet, dat dan de voirgenoemde Schoutette 
tvoirgenoemde goed sal moegen aenveerden ende alle de bate 
ende vrome, die daeraf comen, sal hebben ende gebruyken, 
alsoe lange alse hy niet betaelt en es vanden voirgenoemden 
ghelde na davenant vanden tyde, sonder afslach oft min- 
dernisse vanden voirgenoemden Li gouden Dorderechtsche 
schilden. Hier waren by ende over Claus Alleyn, Burger- 
meester, Claus vanden Mortere, Claus van Wyneghem doude, 
Gielys Damaes, Jan Stevens ende Jacob van Steelant, Sce- 
penen, etc. 
PALUDE. 


15 Januari ,1424 (1425). 


Vonnis in een geschil tusschen het godshuis 
van Tongerloo en Elisabeth sMoeleneren. 


In den jaere Ons Heeren M cccc° ende Xxxnir, Xu daghe 
Januarii, soe wart ghewyst met eenen vonnisse by Claus 
vanden Mortere, op de aensprake die dede Gheert vanden 


fol. 96. 


fol, 96 vv. 

Houte, meyere des goetshuys van Tongherloe, in den name 
vanden selven goetshuys, op Lysbeth sMoeleneren, die wettich 
wyf was wilen Gielis de Moelenaere, van alsulken perchelen 
van schulde als sy ende de voirs. wilen Gielis tanderen tyden 
bekent hebben sculdich te wesen den abt des voirs. goetshuys, 
ende dairvore sy in handen setteden denselven Gheert alle 
haere goede die sy hadden ofte namels vercrighen mochten, 
gelyc een scepenenbrief van Antwerpen, dairaf gemaect in den 
jaere van vim, XX daghe in Meye, ende bezeghelt es metten 
segelen Jans Stevens ende Jans vanden Werve, dat claerlic 
begrypt ende inhout, ende dairop der voirs. Lysbeth, die 
haer verantwoirden dede ende tself, dat de brief begreep, 
kende, een momboere was gegeven metten rechte, als dat 
deselve Gheert gescien soude tgoent dat deselve brief be- 
grepen hadde, te weten es alle haer goede in handen te 
hebben voir de voirs. schult, na wtwisen sbriefs, altyt tot 
des voirs. goetshuys behoef, ende ter goeder trouwen. Hierby 
waeren Giclis Damaes ende Jacob: van Stelant, anno & die 
ut supra. 


J-ROT. 


23 Januari 144 (1425). 


Verontschuldiging van Jan vanden Stile wegens 
manslag op Jacop vanden Broeke. 


Anno XXIII, XXI dage in Januario, soe swoer Jan vanden 
Stile doude, ane den Heylegen, by sinen cede, ter presentien 
vanden Bureermeesteren ende Scepenen, dat hy onsculdich 


was, raets ende daets, vander deot van wilen Jacoppe vanden 


Broeke erde dat hy novt raet noch dact, wille noch consent 
daertoe en gaf, heymelic noch openbaer, in gheenre manieren, 
wele onschout den Burgermeesteren ende Seepenen ghenoech 
dochte synde. | 


N. HOEVEL. 


15 Februari 144 (1425). 


Regeling van een geschil tusschen Jan Bernaert 
en Ida Balloys. 


In den jaere van M ccec° ende Xx, Xv daghe Februarii, 
soe wart gemiddelt by Bourghermeesteren, Scepenen ende 
Raide vander stat, tgheschil ende discort dat stont tusschen 
Jan Bernaert, de viscoepere, op deen zyde, ende Yden Balloys, 
op dandere, toecoemende van hoerer bevder kint, dairomme 
Sy twistende waeren wie dat houden soude, want Jan 
Bernaert meende ende seeghde van scepenenbrieven van 
Antwerpen, die de voirs. Yde daeraf verleden hadde dat 
te doen, dewelke hy toende, ende de voirs. Yde seeghde 
dat hy, Bernaert, haer metten rechte hadde aengesproeken 
vander. haven, die hy tanderen tyden haer gegunt hadde 
omme tvoirs. kint te houden, getaxeert synde totter sommen 
toe van vir f& grote ofte dair omtrent, ende mids dien dat 
haer die metten vonnisse af waeren gewyst, soe meynde 
sy dat sy tkint nyet houden en soude. Alsoe dat Jan Bernaert 
voirs. aen was gesceyden tvoirs. hoerer beyder kint te 
houden sonder der voirs. Yden cost ofte last, gemerct 
de voirs. redenen. Ende des soe soude de voirs. Jan 
sernaert hebben metten kinde, alsulken zester rox tsiaers 
lyftochten, als hy gecoeht heeft op des voirs. Yden ende 
hoerer. kints live, syn bylevinge daeraen te hebben ende 
na de doet van hem, soe sal tvoirs. zester gaen ende bliven 
na wtwisen sbriefs daeraf gemaect. Oye soe sal de voirs. 
Bernaert heffen alsulken nobel tsiaers lyftochten, als spreect 
op des voirs. Yden ende haerer beyder kint Lyf ende na de 
doet van hem, soe sal die eaen als voir. Hierby waeren 
Claus vanden Werve, als Bourghermeester, Claus vanden 
Mortere, Claus van Wyneghem, Jan Stevens, Costen van 
Kets, Claus vander Elst, Gielis Boede, als Scepenen. Anno 
et die ut supra. 


J. Por. 


fal, 96 vo, 


fol. 96 ve, 


’ 

Februari 1424 (1425). 


Vonnis in cen geschil tusschen Christiaan 
van Stantdonc en Jan Brueselman. 


Int jaer Ons Heeren Mm. cccc. ende Xxl, in de maent 
van Februario, quamen deen jegen den anderen in den rechte 
Kerstiaen van Stantdonc, aen deen partie, ende Jan Brucscl- 
man, de backere, aen dandere partie, omme een stuck lants 
wille, houdende vive vierendeel buynders, geheeten den 
Pennepoel, welc lant de voirs Kerstiaen lange jaren beseten 
ende gebruyct hadde, also hy in synre aenspraken by leide, 
ende dat dairenboven, mids der calaengien die de voirs. 
Jan Brueselman van naderscape dairop gedaen hadde, een 
segghen tusschen hen beiden geseeght soude hebben geweest, 
ende vermat hem dairaf waerheit ; dair de voirs. Jan Bruesel- 
man op verantworde, dat dat lant hem toebehoerde, ende 
dat syn oudervader vore ende syn moeder na, dairvut ver- 
storven waren, ende dat hy van synre moeder wegen gherecht 
oyr ende erfgename dairtoe ware, ende dat syn oudervader, 
noch syn moeder hen des lants noyt en vutten, noch met 
scepenenbrieven, metten lantrechte, noch met keregheboden, 
ende vermat hem dairaf goede waerheit ende getuygen met 
meer redenen, die hy dairtoe allegeerde. Welke voirs. ghe- 
tuygen aen beiden syden verhoert synde, soe wert ten slote 
gewyst met eenen vonnisse in de volle banc van Scepenen, 
de voirs. Jan Brueselman volceomen met synre waerheit ende 
de voirs. Kerstiaen vellich, ende dat deselve Jan Brueselman 
dat stuc lants, geheeten den Pennepoel, hebben ende behouden 
souden tallen dagen, etc. 


21 April 1425. 


Uitspraak in een geschil tusschen Gillis van 
Breda en Hendrik vanden Houte. 


In den jaere Ons Heeren M CCCU XXV, XXI dage Aprilis, 

soe wart Gielys van Breda quyt gewyst, by wisdomme van 
Clause vander Elst, van alsulker aenspraken als Heinric 
vanden Houte op hadde van achtentachtentich gouden cronen, 
ruerende van alsulken ghetonsten van lande als hy, Gielys, 
heeft ende leeght bynnen Ghestele, gemerct den scepenen- 
brief van Antwerpen die tanderen tyden hem verleedt Jan 
Noyts ende ander bescheydt, dat hy, Gielys voirs., in sinen 
verantwoirden dairaf thoende. Behoudelie dien, wilde de 
voirs. Heinric der Joffrouwen, Jan Noyts wyf, dair aenspreken, 
dat hy dat soude moegen doen. Hierby waeren Claus vanden 
Werve, Claus vanden Mortere, Claus van Wynegheem, Jan 
Stevens, Costen van Kets, als Seepenen, in den jaere ende 
ten dage ‘voirscreven. 


7 Met 1425. 
Borgstelling door Costyn van Oeleghem. 


In den jaere Ons Heeren M cccco ende Xxv, vir daghe Maii, 
soe gheloefde Costyn van Oeleghem, de cupere, in presencie 
van Bourghermeesteren ende Scepenen, alsoe Jan Camerlinc 
wtgecocht heeft Lysbeth van Lakene ende Wouteren vanden 
Berghe, haeren wettigen man, wt den eenen vierendeel 
van alsulken goeden ende versterfenissen als haere, Lysbeth, 
gebleven souden syn vander doet wilen Lysbeth Wortelmans, 
harer nichten, die des voirs. Jans wyf was, ende dat omme 
de somme van drien ponden groet Brabans ghelts eens, ende 
tgeboerde dat yemant bynnen jaers ende dage, na den date 
vanden verreyesele, dat de voirs. Jan ter Vierschaeren dairaf 
gedaen heeft, quame, die naerder in den voirs. vierendeel 
gerecht waere dan sy, Lysbeth, dat hy dan, Costyn, den 
voirs. Jan terstont wtreyken ende betalen soude de voirs. 
somme van 11 ponden, pro quibus obligavit seipsum et 
sua; maer de voirs. Lysbeth cum eius tutore geloefden Costyn 
scadeloes tontheffen cum se et suis. 


fol, 96 vo. 


8 Mei 1425. 


Gebod over het verkoopen van levensmiddelen 
en het storten van vuilnis. 


Geordineert by den Here ende bi der stat, 
anno XXV, acht daghe in Mey. 


In den yersten, soe es geordineert, dat tot ghenen tyden, 
gheen voercoeperen oft voercoepsteren van wilbraede, te 
wetene es van coninen, van gansen, van duyven, van hoen- 
deren, oft van anderen voeghelen, noch oec voercoeperen 
ofte voercoepsteren van eyeren, van boteren ende van allen 
anderen suyvele, denghenen die alsulke proviancie te coepe 
brenghen, jegens en sullen moegen loepen oft gaen, tot 
ghenen plaetsen, omme die te coepene, dan allene op de merct, 
ende dat. men alsulke proviancie nyet vercoepen en sal voer 
negen ueren des morgens, op de peyne.vander voirs. pro- 
viancien verbuert te wesene ende daertoe, van elken stuck 
vr grote, dairaf. dat de Coermeesteren hebben sullen deen 
helft ende deghene die dat: calengieren ende voertbrengen 
dandere helft. Ende es te wetene, dat alle poerteren dit zullen 
moeghen calengieren ende voirt brengen, ende denghenen 
die hierinne verswymich vallen de voirs. peyne ende broeke 
af nemen, op dat de voirs. ordinancie te bat ende te vaster 
gehouden werden moege. 


Item, soe en sal nyemand gheen vulnisse moegen dragen 
op doude veste, aldair de nyeuwe strate nu ghemaect is ende 
leeght tusschen de lange Nyeuwe strate ende de Meere, ‘opte 
peyne van eenen ouden schilt te verboerene, gedeylt te 
wardene als vore ende dairane hem eenyegelie sal mogen 
rechten. 

15 Mei 1425. 
Ordonnancte over den korenhandel. 


Gheoirdineert bi den Here ende bi der stad, 
anno XXV, -Xv dage Meys. 


Item, dat niement van nu voirdane, wie hy zy, bynnen 
der stad van Antwerpen negheenrande ongans vunchtich 
coren bringen en sal, omme hierbynnen te backene oft te 
slyten of bynnen den marcgrefscepe, maer moegen dat eldere 
vercoepen, opte peyne van drie Royalen. 


Item, dat oice gheen moelnere vander stad noch andere, 
noch dryvere desgelyx negheenrande ongans vunchtich coren 
ontfaen noch malen en sal, opte peyne voirs. 


Item, dat men negheenrehande out coren onder nieuwe 
coren ghieten noch mengen en sal, noch oic desgelyx gheen 
nieuwe coren onder out coren ghieten, noch mengen en sal, 
opte voirs. peyne. 


Item, dat oic gheen backere vander stad noch andere, 
van buyten noch van bynnen, negheenrande ongans vunchtich 
broot backen noch vercoepen en sal, opte voirs. peyne. 


Item, dat gheen drivere noch moelnere negheenrande coren 
omdragen en sal noch aenbrengen den backers te coepene, 
Zy en sullen dat coren verst den Dekenen vanden backers 
ghethoent hebben ende laten visenteren oft dat coren evans 


ende custbaer es, opten voirs. kore. 


fol. 97 vo. 


fol. 97. 

29 Mei 1425. 


Goedkeuring der rekening « vander reyse van 
Breyne » opgemaakt door Peter van Rome, 
stadssecretaris. 


In den jare Ons Heeren als men screef M. CCCC. viven- 
twintich, neghen ende twintich dage in Meye, soe rekende 
Peter van Rome, der stad clerc, van alle alsulken gelde als 
hy in den name vander stad van Antwerpen ingehaven ende 
weder vutghegeven heeft, bynnen allen den tyde dat men 
in der reysen van Breyne was ende wederomme van dair 
comen, dewelke voirs. rekeninge van vore tot achter gehoert 
synde, gelyc syn rekenboec dairaf gemaict ende voert over- 
ghegeven Janne vanden Houte ende Andriese van Steelant, 
der stad Rentmeesters, clairlie inhoudt ende begrypt, wert 
deselve rekeninge gepasseert ende bevonden bescheidelic 
gemaict synde, ende voert vander stad wegen voirs. den 
voirs. Peteren dairaf clairlie quite gheschouden tallen dagen. 
Hier waren by Claus vanden Werve ende Claus Alleyn, 
Borgermeesters, Claus vanden Mortere, Claus van Wyne- 
gheem, Gielys Damaes, die de voirs. rekeninge overleiden, 
Jan Stevens, Claus vauder Elst, Gielys Bode, Costen van 
Kets, Ghysbrecht de Coninc, Willem Noyts ende Heinric van 
Rythoven, als Scepenen, ende beyde de voirs. Rentmeesters 
ende Claus vanden Hoevel, Secretarys vander voirs. stad. 


N. HOEVEL. 


Getuigenis óver de afstamming van Jan van 
Halen, gevolgd van een vonnis In een geschil 
tusschen hem en Heer Hendrik van Coelhem, 
ridder, zijnen oom. 


Met 1425. 


Dits de getuygenisse van Jans gebuerten van Halen, dat 


‘« 

tuyghden Peter de Vliegere, Jan Boene, Jan Compain, Heyn 
de Coninc, Nout vander Bruggen. Ierst tuyghden sy, hoe 
dat een Heinric van Coelem wilen liet achter hem levende 
drie wettege kindere, van eenen getrouden bedde, dairaf 
dat her Heinrie noch deen es, ende Jan dander was, die 
buyten lants trac ende niet weder en quam; ende dairaf 
dat Jouffrouwe Magriete de derde was, dairaf dat de ziele 
God gedencke, ende die wilen Andries van Halen getroudt 
hadde tot eenen wettegen wive, dair Jan van Halen, nu 
is, af comen is, dewelke cen wettich oyr ende erfgename 
es van Heinricke van Colem wilen, syn oudervader, ende 
oie vander Jouffrouwen van Colem, Jans van Halen ouder- 
moeder was, die namails getroudt hadde Her Goert vander 
Dilff. Ende aldus was hen wel kenlic, dat dese Jan van 
Halen, nu is, een wettich oyr ende erfgename es ende 
sculdich es te deylen in de stad van synre Jouffrouwen 
moeder, dair God de ziele af ghedenke, als van oudervader 
ende van oudermoeder,. ende van Janne van Colem, sinen 
oem, die buyten lants bleef ende oic van bastarden die 
Jans van Halen oudervader liet, dewelke hy goedde, met con- 
dicien, waer sy storven sonder wettich oyr, dat wederkeeren 
soude daert sculdich ware te keeren. Dit was gedaen int 
jaer Ons Heeren M. ccco. ende Xxv omtrent Sinxenen. 


13 Juni 1425. 

Anno XXV, Xill dage in Junio, waert gewyst met eenen 
vonnisse by Janne Stevens, in de volle banc van Scepenen, 
tusschen daensprake van Janne van Halen ende tverant- 
worden van Heren Heinricke van Coelhem, Riddere, sinen 
oem, mids der redenen wille dat tsterfhuis van Her Heinrix 
vader, van synre moeder, noch van Janne, sinen broeder, 
hier niet ghelegen en es, soe sal de voirs. Her Heinric 
den voirs. Janne, sinen neve, dairaf deylinge doen, na den 
bancken rechte dair de goede ghelegen syn, mids dat 
deselve Her Heinrix in syn verantworden dat willecorde 
ende consenteerde. 


N. Hoever. 


ol. 


fol. 97 vo. 


5 Juni 1425. 


Vidimus van eene volmacht d.d. 22 Mei 1425 
gegeven, voor Wethouderen van. Brugge, door 
Jan de Ruufflare en zijne vrouw aan Nicoluas 
vanden Velde. 


In den jaere Ons Heren M. ccvo. ende viventwintich, vyf 
dage in Junio, soe saghen ende hoerden lezen Bourgermees- 
teren, Scepenen ende Raede vander stat een open placcaet, 
bezeghelt metter stadzeghel van Brugghe, ongheraseert ende 
onghecanecelleert, gans geve ende geheel, van woerde te 
woerde inhoudende alsoe hierna bescreven staet : Wy, Borger- 
meesteren, Scepenen ende Raede vander stede van Brugghe, 
doen te wetene allen lieden dat voer ons comen syn, opten 
dach van heden, Jan de Ruufflare, onze medegeselle Scepene, 
ende Joncvrouwe Katline, wilen wedewe van Eeuwoude 
vanden Velde, zyn wettelike wyf, dewelke maecten machtich 
ende stelden in haerlieden stede Clause vanden Velde, onsen 
poorter, toogher deser letteren, omme in den name van 
hemlieden halm ende wettelike ghifte te gevene Lexyse 
vanden Gelde, onzen poirter, vanden achte ende viertichsten 
deele ende vanden twee ende dertichsten deele van twee 
huusen, staende bynnen der stede van Antwerpen, deen 
neffens den anderen, upten hoee vander Silversmitstrate, 
geheeten de Leeuw ende de Leeuwinne, tusschen den huysinge 
geheeten de Kerse, aen deen zyde, ende Jan Blanpeyns 
huuse, aen dandere syde, warant vanden voirs. parcheelen 
van huysen te belovene metten rechten lasten diere jaerlix 
vute gaen, ende al te doene dat de voirs. Jan de Ruuftlare 
ende Joffrouwe Katline, syn wyf, zelve doen souden mogen 
ende schuldich waeren te doene, waert dat zy jegenwoirdich 
ende voer oeghen waeren, ende hebben beloeft ter jeghen- 
woerdicheden van ons, ter goeder trauwen, te houdene goed, 
vast, seker ende gestade tallen daghen al tgoent dat bi den 
voirs. Claise vanden Velde hierin gedaen sal wesen, zonder 
daerjeghen te commené oft te doene, in eeniger manieren, 
in tyden toe te commene. In orcondscepen van welken 

dinghen, hebben wy dese letteren gedaen zeghelen métten 
seghele van saken vander voirs stede van Brugghe. Gemaect 
ende gegeven int jaer Ons Heren M. ccoc vive ende twintich, 


upten XXn°*? dach van Meye. 


Collatio facta est cum originali per me Joliannem 
Pot, anno et die predietis. 


J.:Por: 


Juni 1425, 


Gheordoneert bi den Burgermeesteren, Scepenen 
ende Raide vander stad van Antwerpen, opten 
tonharine ende -dat daeraen cleeft, anno Xxxv, 
in de maent van Junio. 


In den yersten, soe wat haringe bynnen Antwerpen comt 
ongepact, die vol ende zoete es, dat men dien harinc 
packen sal met vollen zoeten haringe ende dat men dien 
harine alsoe mogelie packen sal, als den goeden mannen, 
vander stad wegen daertoe ghestelt, dat goed ende oir- 
boirlie duneken sal. Ende dien harinc sal men alsulken 
teeken gheven als men goeden haringhe sculdich es te 
ghevene. 


Item, soe wat tonharinge die garst es, ende bynnen der 
stad van Antwerpen comt,‚ dat men dien harinc packen 
sal met garsten haringe ende dien haringe en sal men 
gheen teeken gheven. Wie de contrarie dade ende-dat men 
dat bevonde, die soude men corrigeeren bi de stad, na dat 
stuc bevonden waere, vanden ghenen die daertoe gheordineert 
sullen syn. 


” 
Item, dat men van nu voerdane bynnen der stad, noch 
’ 
bynnen der vryheit vander stad van Antwerpen, gheenen 


pachtghamel harine brengen en sal mogen, in gheenre 
manieren [opten harine verboert ende voert opte correctie 
vanden Here ende vander stad). (1) 


Item, dat men van nu voerdane bynnen der stad, noch 
bynnen der vryheit vander stad van Antwerpen, gheenen 
ydelen harinc en sal mogen brengen, hy en sy ghegordt. 
Soe wie de contrarie dade, dat die verboeren soude van 
elker last harinx ni cronen, ende dat men dan voert dien 
ydelen harinc gorden soude ghelyc als men ydelen harinc 
sculdich es te gordene, bi degheene die daertoe gheoerdineert 
sullen syn. 


Item, waert dat bynnen der stad van Antwerpen eenegh 
tonne met haringe bevonden woirde die niet groet ghenoech 
en waere na der stad mate, dat men dien harinc vute 
worpen soude ende weder paecken in andere tonnen, groet 
ghenoech synde na der stad mate, ende dan soude men die 
yerste tonne die te cleene bevonden waren [verbarnen), (2) 
ende daertoe van elker alsulker tonnen gheven [X11] (3) grote, 


tot eenen teekene dat men niemende bedriegen en wille, 
noch bedrogen hebben. 


Item, dat de cuypers hebben sullen van elker last harinx 
te -packene vr grote Brabants ghelts, ende haer tonnen 
ende haer reepe betaelt, ende ele coopman sal mogen nemen 
wat cuypere oft packere dat hy wille, omme syn goed te 
doen packene, ombegrepen van yemende, also verre als zy 
poirteren syn ende eedt gedaen sullen hebben toten packene. 


Item, soe.sullen de cuypers noch hebben van elker tonnen 
harinx, die sy op ende toeslaen sullen, enen halven groten. 
Ende waert soe dat sy daer eenege reepe aen daden, dat 
men hen oic die betalen soude. 


(1) De zin tusschen haakjes is doorgehaald en luter vervangen door: 
ende oft men daer eenigen brachte, dat men dien wederomme sal moeten 
voeren onvereoeht ende zonder opslaen, opte correctie vanden Here ende 
vander stad. * 

(2) Doorgehaald en vervangen door : ontstuck breken. 

(3) Doorgehaald en vervangen door: mm. 

Ende omme de voers. oerdinantie in staet te houdene, 
ende enenyegheliken daermede verwaert te sine, soe syn 
daertoe gheoerdineert mr goede manne, die hen des wel 
verstaen ende die haeren eedt doen sullen den coepere 
ende vercoepere, ende alle saken daertoe dienende, wel 
ende ghetrouwelic te verwaerne, sonder eenege bate oft mids 
daeraf te nemen anders dan haeren gheoerdineerden loen, 
dats te wetene van elker last 111 grote, daeraf dat de coepere 
gheven sal de 11 grote ende de vercoepere de 1r grote. Ende 
soe wat haringe dat van buyten hier bynnen der stad comt 
ghepact, dat sy dien opslaen ende visenteeren sullen ende 
verwaeren dat daer gheen valscheit in en gheschie, ende 
alsoe verre als dan den coepere ghenueght dien harinc 
tontfane, soe sullen sy hen gheven der stad teeken, als 
over goeden custbaeren harinc, ghelye den goeden haringe 
die hier bynnen ghepact sal worden. 


Item, soe es noch gheoerdeneert by den Burgermeesteren 
ende Scepenen, soe wauneer dat eenegen herine binnen der 
stad comt‚ dat de voers. regeerers dien overnemen zullen, 
met ghescrifte, hoe vele dats es, ende oee den name vanden 
vercoepere ende syn merck, ende desghelyx, als hy vercocht 
es, den name vanden incoepere ende zyn merck ende oec 
teekenen dat hem de coepere bekent ghepacyt ende content 
vander packingen ende anders, opdat men altyt weten moge 
wes daerin voert ghevalt, vut wiens handen dat dien harinc 
comen es ende wie datten weder ontfaen heeft. 


Item, is noch gheordeneert dat de cuypers die den herinc 
packen zullen, voere de zonne noch na de zonne niet en zullen 
mogen packen, maer sullen moeten packen met openen 
doren ende en zullen oic niet mogen packen, zy en zullent 
eer te kennen geven den vors. regerers, dat zy daerbi comen 
oft ten minsten een of twee van hen. Wie de contrarie dade, 
dat die verboren zoude 11 oude scilde, den eenen den Here, 
den anderen der stad ende den derden den regerers vors. (1) 


(1) Dit artikel werd later bijgevoegd. . 

Item, dat de cuyperen oft cuypere gheen hove en selen 
hebben oft hueren, omme harinc inne te packene, opte 
peyne van drie oude schilden, te bekeeren als voere. (1) 


Item, dat niemant toedragere en sal moegen setten oft 
toedragere syn, zy en selen eedt daertoe gedaen hebben, 
ofte de cuypere en sal daer selve voere verantwoirden, 
opte vors. peyne ende die selen daertoe moeten syn int 
cuypers ambacht ende eedt doen. (1) 


In Zeeland ter Goeder Zee In Vlaenderen ter Nieupoort 
te Vlyssingen ten Briele te Biervliet te Duynkerke. 
Zoutelande te Vlerdingen ter Sluys 

Westcappele _ te Schiedamme te Heyst 

ter Vere Rotterdamme ten Damme 

Westenschouwe te Blanckenberge 
Brauwersavene tOesteynde 


14 Juki 1425. 


Gebod betrekkelijk den handel in mosselen, 
het ruimen « vanden cramen in der hallen vander 
stad » enz. 


Item, dat men van nu voerdane gheen mosschelen leggen 
en sal ter venten, tusschen der Pottersbrugge ende de Yseren- 
brugge, maer sullen voerdaen liggen aen den werf, aen den 
nieuwen steger, in dAppelstrate, aen de Verwersbrugghe 
ende elwaer, daer sy gheriefelext liggen mogen, opte mos- 
schelen verboert die de contrarie dade. 


Item, dat alle deghene die crame staende oft ligghende 
hebben in der stad halle, die crramen sullen moeten ruymen 


KE 
(1) Dit artikel werd later bijgevoegd. 

tusschen dit ende [morgen avont] (1), he die der 
stad knapen metter roeden toebehoeren. Ende dat desghelyx 
alle deghene die crame staende oft ligghende hebben in eenege 
huyse oft kelderen omtrent te Merct, die oec sullen moeten 
ruymen tusschen dit ende [morgen avont] (1), al opte cramen 
verboert [ende 11 oude scilde] (2), vutghenomen die in steenen 
fauten staen, dat die dan in sullen mogen bliven staende, 
[1 ouden scilt den Here ende 1 der stad] (2). 


Item, dat niement voerdane en sal mogen visschen met 
eenegen hengenroeden in der stad veste, opte correctie 


vanden Here ende van der stad. 


Gheboden anno Xxxv, xm daghe in Julio. 


14 Juli 1425, 


Uitspraak in een geschil tusschen Peeter van 
Zantvliet en Michael de Monic. 


Int jaer Ons. Heren dusent vierhondert ende xxv, xi 
dage in Julio, soe wart by Bourgermeesteren ende Sce- 
penen, op tgescil ende eedinghe dat stont ende bedinct 
was te Hoeboeme, tusschen Peteren van Zantvliet, aen 
deen zide, ende Michiel de Monic, aen dandere, daeraf dat 
hoetvonnisse gehaelt worden tot Breda, mids den beroepe 
dat Michiel dairaf dede, aengaende de helft van alsulken 
vier zisteren roghs tsiaers erflikere renten, als de voirs, 
Michiel heysschende was van der doot ende versterffenissen 
van Heylzoeten moeder wilen, overdragen ende gesloten, 
want tvonnisse te Hoebome gewyst hadde, alsoe verre als 
de voirs. Michiel in de helft vanden voirs. viere sisteren 
rogx gerecht meynde te wesene, dat hy bethoen dan doen 


(1) Doorgehaald en vervangen door: vak heden over vir dage. 
(2) Door eene andere hand bijgevoegd. 

moeste dat wilen Michiel Jacopszone die vier sister rox 
in sinen levenden live vereregen hadde, oft anders, soe 
zouden die alleen gaen tot des voirs. Peters ende zynre 
medepartien zide, dat Michiel voirs. syn bethoen daeraf 
doen soude ende dat bybrengen, gelyc tvonnis te Hoebome 
gewyst hadde, dat de doene van dien dage tot Onser- 
Vrouwendage half Oeghste naestvolgende. Ende waert dat 
hy dat niet en dede, dat hy dan zyn zake verloren ‘soude 
hebben ende soude thoetvonnisse voertganc hebben ende 
van weerden wesen. 


28 Juli 1425. 


Regeling der nalatenschap van het kind van 
Gillis Blox. 


Int jaer Ons Heren M coco ende XXV, XXVIII dage in Julio, 
wart ghetermineert by den Burgemeesteren ende Scepenen, 
opt vervolgh dat langen tyt ghedaen hadden de erfghenamen 
ende nacomelingen van wilen Gielys Blox, kinde, omme 
de erfelike renten te hebbene ende te deylne, die achter 
tvors. kint bleven ende verstorven waren, ende die wilen 
een Meester Diederic Floreys, Canonc wilen in Onser- 
Vrouwenkerke tAntwerpen, Katline, zynre natuerlikere 
dochtere, die wettich wyf was Gielys Blox, beval ende 
belaste zinen testamenteurs, met C nobelen die hi dairtoe 
gaf, te coepene ende na syn lyf over te ghevene, gelyc 
als de scepenenbrieve van Antwerpen dairaf gemaect, dat 
clairlic inhouden ende verclaren, dat de erfghenamen van- 
den vors. wilen Gielys Bloc de helft doergaens van dien 
erfeliken renten te henwairt hebben ende behouden zullen, 
ende dat dandere helft gaen soude in tween, te weten es 
dat deen helft dairaf hebben ende behouden zullen. de 
erfghenamen van des vors. wilen Gielys Blox wive, van 
haerre moeder wegen, ende dat dandere helft dairaf hebben 
ende behouden zullen de gherechte ende naeste oyre ende 

erfghenamen vanden vors. wilen Meester Diedericke, opdat 
zy bynnen jaers comen, doende ende thoenende haer maech- 
scap, als dairtoe behoeren sal. Ende waer zy bynnen jaers 
niet en comen, noch en doen dat dairtoe na der stad 
recht behoert, soe sal haer helft hebben, aenverden ende 
behouden teeuweliken dagen de Heylige Gheest van Onser- 
Vrouwenkerke tAntwerpen, mids dat de vors. Meester 
Diederic in zinen testamente ghemaect ende gheordineert 
hadde, waer dat syn vors. dochter storve sonder wettich 
oyr, dat alle de vors. erfclike renten den vors. Heyligen 
Gheest bliven ende toecomen souden. Behoudelic altoes dien, 
dat Sente-Jacopskerke tAntwerpen, gestaen in Kypdorp, 
hebben ende behouden sal teeuweliken dagen de Xx oude 


grote erfelie, die metten vors. C nobelen ghecocht ende 


ghecregen waren tot den v1 nobelen erfelic, die den erf- 
0 


henamen toecomen ende bliven souden. 


29 Juli 1425. 


Regeling der nalatenschap van Olwvier van 
Duffele. 


Vanden ghescille dat Henrie Adaems, die men heet van 
Stakenbroec, hadde jegen Henricke, Olivierszone was van 
Duffele, ende Janne van Wezenbeke, zinen zwageren, omme 
der goede wille, ghebleven ende verstorven vander doot 
vanden vors. wilen Oliviere ende zinen wive, ende die zy 
met scepenenbrieven van Antwerpen haren kinderen gheor- 
dineert ende ghemaect hadden, hoe ende in wat manieren 
dat zy die goede, na haer doot, hebben, deylen ende behouden 
souden, dairin dat onder dandere begrepen stont als dat 
Magriet, des vors. Henric Adaems wyf, in de have, die haer 
vader ende moeder achter laten soude, niet deylen en soude, 
mids datse hair vader ende moeder te voren vutghegoedt 
ende te huwelike bracht hadden, soe es bi den Burgemeesteren 
ende Scepenen vander stad van Antwerpen gheordineert 


fol. 98 v°. 


fol. 102 vo, 

ende verclaert opten vors. scepenenbrief, als dat de vors. 
Magriet hebben ende behouden sal al tehene dat hare te 
voren te huwelike ghegeven was, mids datse in de have niet 
en deylt, ende dat zy vordane in de erfelike goede deylen sal. 
Voort was verclaert als vander scult, dat men die vander 
haven ghelden ende betalen soude, zonder Magrieten cost. 
Ende als vander vutvaert was verclaert, mids dat de vors. 
Magriet wat haven te voren wech hadde, dat zy gehouden 
soude syn den cost vander vutvaert mede te helpen ghelden 
ende betalen. Dit was ghedaen in de banc van Scepenen 
anno XXV°, XXIX dage in Julio. 


Jult 1425. 


Vaststelling der vergoeding te verhalen op 
Engelsche kooplieden wegens schade in Engeland 


geleden door Antwerpsche vischverkoopers en 
hunnen schipper. 


Int jaer Ons Heren Mm. cccc. XXv, in de maent van Julio, 
soe quamen tAntwerpen, in der Vierscaren, Jan Caloets, 
vischcoepere, ende Jan Mager, vore hen ende vore hare 
medeghesellen, ende Jan Zwanaert, de scipman, vore hem 
selven, ende swoeren aen den Heyligen by haren eede ende 
groetten de scade die zy aen hair goet ende scip ghehat 
ende gheleden hadden, dat tot Quenenborch, in Yngelant, 
ghepaert, ghedeylt ende vercocht wart, te weten es dat 
de vors. Jan Caloets ende Jan Magher swoeren, vore hen 
ende vore hair medeghesellen, te scaden ghehadt hebbende 
vore haer goet LX @ Xi scellingen grote Vlems, ende de 
vors. Jan Zwanaert, vore syn scip,‚ XXvur ®@ grote Vlems, 
dairomme dat zy metten rechte beset hadden zekere sculde 
die men den Yngelscen hier in der stad sculdich was, te 
weten es, onder Jacop de Cuypere 11° nobele ; item, onder 
Willeme van Gavere c nobele ; item, onder Gheerde Nuwelant 
g ende L nobele ; item onder Lambrechte van Uden 11° nobele, 


ende onder Romboude van Uden x ®@ grote Brabants, welc 
vors. ghebree hen ghewyst was metten rechte aen de vors. 
scult te hebbene ende te verhalene. Dairop dat bi den Bur- 
gemeesteren ende Scepenen gheraemt ende gheordineert es 
dat de vors. sculderen gheven zullen bynnen Xui nachten 
na den IXS dach van Octobry, anno XXv°, te weten es 
de vors. Jacop de Cuypere XL ® grote Vlems ; item, Willem 
van Gavere x @ Xx schellingen grote Vlems; item, Gheert 
Nuwelant Xv @@ xv schellingen grote Vlems; item, Lambrecht 
van Uden xx ®@ grote Vlems ende de vors. Rombout Xv 
schellingen grote Vlems. 


11 Augustus 1425. 


Uitspraak in een geschil tusschen Walraven 
vander Dilf en Jan Muylaert. 


Want voertyts gheschil ende twydracht ghehangen hebben 
tusschen Walraven vander Dilf, op deen zyde, ende Janne 
Muylaert, op dandere, toecomende ende spruytende van 
alzulken goeden ende versterffenissen als bleven ende ver- 
stoirven syn van wilen Vrouwen Gheertruyden vander DiJf, 
Vrouwe van Borchvliete, dies ziele God ghenade, daeraf 
tsterfhuys tAntwerpen ghelegen is, van welken voers. ghe- 
schille ende twydracht de voers. partyen in beyden ziden 
hen gantzlie ghekeert ende verwillecoert hadden in viere 
seggheren goeden mannen, te weten es de voers. Walraven 
in Jacob Hermans ende Mathyse van Linth, ende de voers. 
Jan Muylaerd in Boudene Cortpape ende Goessem Pelgrym, 
ende soe wes de voers. viere goede manne, hairre beyder 
aensprake ende verantwoerden yerstwerf wel ghevisenteert 
ende overhoert, eendrachtelic daeraf utenen ende seggen 
souden, dat zy dat teeuweliken dagen vast, ghestentich 
ende van weerden houden souden aen beyden ziden, zonder 
eenich verbreken, ende opdat alsoe ghebuerde, dat de voers, 
viere seggheren haers seggens niet eens gheworden en 


fol. 


100 ve. 

consten, noch eendrachtelie gheutenen, dat dan de stad 
van Antwerpen daeraf een overman wesen soude. Ende 
mids dat deselve seggheren hoirs seggens niet eens en 
waeren, de ghescriften daeraf onder de stad brenghende, 
ende de partyen onbeslicht lieten, syn comen aen deselve 
stad beyde de voers. partyen, ende hebben hen gheheelic 
ende al ghesubmitteert ende verwillecoert in deselve stad 
te bliven van alle alzulken gheschille ende discorde als zy 
onderlinghe ghehadt mogen hebben vanden voergenoemden 
goeden, ende onverbreeklie te houdene soe wes bi der 
voers. stad daeraf ghetermineert ende vutgheseyt soude 
worden, soe eest dat wy Burgermeesteren, Scepenen ende 
Raede vander voergenoemder stad van Antwerpen, aen- 
siende ende merkende de gheschille tusscen beyden partyen 
ende de ghelegentheyt ende handelinghe vander saken, de 
voers. gheschriften ende oec eenyeghelix heysch, aensprake 
ende verantwoerden, met goeder deliberatien van ripen 
raede, wel ghevisenteert ende oversien, onse segghen ende 
overdrach tusschen beiden voers. partyen eendrachtelic 


gheutent ende gheseit hebben, teeuweliken daghen onghe- 
stoert ghehouden te werden ende te bliven, in alzuller 
voegen ende manieren als hierna bescreven staet. 


In den yersten, opt poent dat Jan Muylaert den voers. 
Walraven heysschende es sekere parcheelen van huysrade, 
daer Walraven op verantwoerdt heeft, dat ter tyt doen de 
Vrouwe van Borchvliet aflivich: wert, twee cedullen ghe- 
maect waren van alle den huysrade die doen ter tyt te Borch- 
vliet opt huys was, soe es der stad seggen, terminatie 
ende verclaren, dat men beyde die cedullen voere ogen 
brenghen sal, ende eest dat men bevindt dat beyde cedullen 
eens ghedraghen, soe sal men de have, daerna deilen, ende 
oft zy niet eens en droegen, soe soude de voers. Walraven 
den voers. Janne bybrengen, met sinen eede, wes hy van 
der voers. haven sculdich waer te hebbene. 


Item, opt poent van eenre merien die Jan Muylaerd seeght 
dat daer was, ende die Andries van Steelant vercocht soude 
hebben, soe es der stad seggen ende verclaren dat men 

des metten voers. Andriese spreken sal, ende soe wes hy 
daeraf kent, seeght ende verclaert, dat dat alsoe ghehouden 
sal worden. 


Item, opt poent van sekefen lande vander thyenden van 
Borchvliet ende vanden goede ten Overhoute, dat Jan Muylaert 
meynt, na syn overgheven, dat vercregen goede syn, ende 
daer Walraven op verantwoerdt, yerst op de tyende ende 
lant voers., dat hy presenteert by te brengen dat die toe- 
behoerden den ouden Here Godevaerde vander Dilf ende 
dat die neder comen syn van Miervrouwen vader syden 
ende noyt vereocht, noch verandert en waren, maer syn altyt 
ghevolght ende bleven den oudsten oyre van dies ziden. 
Knde opt poent vanden goede ten Overhoute, antwoerde 
deselve Walraven dat dat goet comen ware vander Vrouwen 
vander Borch ende bleven ende verstoirven op Her Godevaerde 
vander Dilf ende alsoe herneder, soe es der stad seggen ende 
verclaren, yerst opt poent vanden lande ende thienden te 
Jorchvliete, alsoe verre als die goede vercocht waeren, dat 
zy deelbaer syn sullen, maer waert dat men bevonde dat 
die goede beleent hadden gheweest, soe en souden zy niet 
deelbaer zyn. Ende opt point vanden goede ten Overhoute, 
es der stad segghen ende vercleren, alsoe verre als die 
goede Her Godevaerde vander Dilf bleven ende verstoirven, 
dat die niet deylbaer syn en zullen, maer alsoe verre als 
hy die eochte ende ghecreech, dat die deelbaer syn sullen. 


Item, opt poent vanden goede ghelegen ter Hoegherheyden 
ende bynnen Ossendrecht, als de thiende ter Hoegerheiden, 
den chys aldaer, den bosch aldaer, lammertyende, byetiende 
ende Xr 1/2 ghemeten beemden oec aldaer ghelegen, dat Jan 
Muylaert meynt dat al vereregen goet es ende sculdich es 
deelbaer te sine, daer Walraven op verantwoert dat alle 
de goede ter Hoegerheiden, deen metten anderen, leengoede 
syn, ende vermet hem des der Heeren leenboec van Berghen, 
ende meynt voert, al waeren daer eeneghe vercregen goede, 
dat die der sweertziden volghen souden ende niet der moeder 
ziden, soe es der voers. stad seggen ende verclaren dat, 
na den sterfhuys rechte, die goede, alsoe verre als zy ver- 
cregen syn, ghiedeelt sullen worden half ende half, oft half 


fol. 101, 


alzoe vele ghelts daervoere te gevene alst ghecost heeft. 
Ende hieraf sal Walraven sinen coere hebben bynnen vi 
weken naest vervolghende. 


Item, opt poent vanden 11 Rynschen guldenen, die ver- 
cregen waeren in den stat van Rosendale, die Jan Muylaert 
meynt dat deelbaer syn souden, mids dat zy in gheheelen 
bedde by levenden live van synre moeyen vercregen waeren, 
ghelye hy met synre eedt presenteerde te houdene, daeraf 
dat hem de voers. Walraven ruymde tot synre eedt, soe 
es der voers. stad seggen ende verclaren, alsoe verre als 
de voers. Jan Muylaerd houden wille by sinen eede, dat die 
twee guldenene in gheheelen bedde ghecocht ende ghecregen 
waeren, datse deelbaer syn zullen. 


Item, opt point vanden Xvij ouden schilden ende v oude 
Ynghelsche ende van vir ghemeten lands, ghelegen te 
Portvliet in Zeelant, die Jan Muylaert meynt dat moederlike 
goede syn Miervrouwen van Borchvliet voers., van welker 
ziden de voers. Jan oyr ende erfghename es, ghelyc hy pre- 
senteert wel by te brenghen met goeden scepenenbrieven 
van Steenbergen, die hy daeraf heeft, daeraf dat hem de 
voers. Walraven ghenoech ruymt tot sinen bethoene, hoe 
wel dat hy meynt dat vereregen soude syn, soe es der voers. 
stad seggen ende verclaren, alsoe verre als de voers. Jan 
Muylaerd bybrengt met goeden brieven oft met wettegen 
ghetuygen als hy hem vermet, dat Miervrouwen moederlike 
erve was, dat hem die goede bliven ende volgen sullen. 


Item, opt poent vanden vyf ponden Vlemscher groten, 
die Merten Zoetaert, der voers. Vrouwen oem was, ende de 
voers. Jan Muylaert voermaels cochten ende ghecregen jegen 
Heren Peteren vander Dilf, des voers. Walravens vader, 
op alzulken erfrente als hy hadde opte halle van Antwerpen, 
ghelyc de brieve daeraf ghemaecct inhouden ende verclaren, 
ende daer de voers. Jan Muylaerd in meynt gherecht te sine 
als moederlike goede, ende dat die te synre ziden waert gaen 
souden ende nergens el, daer de voers. Walraven op ant- 
woerde, dat hy hem hielde aen tvonnisse dat daeraf tAnt- 
werpen tanderen tyden ghewyst is gheweest, soe es der voers. 


stad segghen ende verclaren, overmids dat claerlie bevonden 
es dat Walraven van al tal bleven es alsoe wel vanden 
voirs. v ponden Vlemscher groten als vanden anderen 
gheschillen,- ende overmids oec dat de voers. Her Peter 
vander Dilf de penninghe vander voers. erfrenten ontfinc, 
dat de voers. Walraven, alsoe verre als hy erfghename is 
wilen Heren Peters vander Dilf, syns vaders voers., den 
voers. Janne Muylaert ende synre medepartyen vutreyken 
ende betalen syn derdendeel vanden penningen, die de voers. 
Her Peter daeraf ontfaen heeft. 


Item, opt poent dat de voers. Jan Muylaerd begheert 
te hebbene alle achterstel ende profyt vanden goeden ende 
renten, daer hy in ghericht mocht wesen, verschenen zyder 
tyt dat Myervrouwe voers. comen soude zyn van live 
ter doot, daer de voers. Walraven op verantwoerdt, dat 
hy gheen goede ontfaen en heeft, daer deselve Jan in 
gherecht es, soe es der voers. stad seggen ende verclaren, 
alsoe verre als denselven Janne Muylaerd eeneghe goede 
toecomen, daeraf dat zy in gheschille hebben gheweest, dat 
hem tprofyt ende de bladinghe volghen sal. Ende eest dat 
Walraven yet daeraf opghebuert oft ghehaven heeft, alsoe 
verre als de voers. Jan dat byghebreneen can, dat hem dat 
deselve Walraven vutreyken ende betalen sal. Behoudelic 
dien, dat yerst de wetteghe scult betaelt worde. 


Item, opt poent vander haven, die Walraven voers. Janne 
Muylaerd heysschende es, daeraf dat deselve Jan syn onschout 
biet, vutghenomen enen keerel ende v ellen guaets wits, 
soe es der voers. stad seggen ende verclaren, alsoe verre 
als de voers. Jan Muylaerd eenege have wech heeft, die sal 
hy by sinen eede overbrengen ende vanden anderen, die oec 
have wech hebben mogen, die zullen zy tsamen vervolghen. 


Item, opt poent van dat Walraven den voers. Janne 
Muylaerd ende alle den erfehenamen heysschende es restitutie 
te hebbene vander heerlicheit van Borchvliet, mids dat Miecr- 
vrouwe voers, die langhe jaren tonrechte beseten souden 
hebben, ghemerct den brieven die wilen een Greve van 
Vlaenderen daeraf ghegeven soude hebben, soe es der voers. 

stad seggen ende verclaren, dat Walraven die brieve vander 
ghiften vanden Greve van Vlaenderen over sal brengen, 
oft copie daeraf onder eenen zeghel auctentic, opdat hy 
eenich verhael hebben wille van des de voirs. Vrouwe van 
Borchvliet de goede beseten heeft, ende die brieve ghevisen- 
teert synde, soe sal men dat poent verclaren. 


Item, op dleste poent, dat de voers. Jan Muylaerd hoept 
ende meynt dat hy in alle de vors. moederlike goede gherecht 
es, ende dat hy dat bybrengen wille met goeden scepenen- 
brieven van Antwerpen ende oec met syns selfs eede, dat 
hem syn vriende ghegeven hebben, vutghesteken Claus deel 
van Nyspen ende Ghy van Boloes, dair de voers. Wal- 
raven op antworde, dat hy jegen de scepenenbrieve van 
Antwerpen niet seggen en wille ende hoept, dat voert tot 
synre eedt niet staen en sal, ghemerct dat Andries van Steelant 
verreyct heeft alle deghene diet aenghinc van svader ziden 
ende moeder ziden ende dat deselve Jan niet voerdere sculdich 
en es te deylene, dan hy selve coes eer zys bleven, dats te 
wetene een vierendeel ende een aechstendeel in een vierendeel, 
oft alsoe verre alst Scepenen kenlic waere, dat hy Jan coes, 
ende dat hy daeraf sculdich waere borghe ende vesticheyt 
te settene, te gheldene dat hy sculdich waere te geldene, 
ende te deylene dat hy seuldich waere te deylne, soe es 
der voers. stad segghen ende verclaren, soe wie in de goede 
voers. deylen wille, dat alle alzulken goede als hem tsinen 
ghedeele aencomen sullen van Miervrouwen voers., het 
zy met desen seggen oft anders, dat alle de goede borghe 
sullen syn ende verbonden staen omme wetteehe schult te 
betalen, alsoe verre alst enenyegheliken aencomt, ende 
voert, te houdene ende te voldoene alle tghuene dat in 
desen voers. seggen gheoerdoneert ende verclacrt staet. Ende 
hiermede sullen de voirs. partien aen beyden ziden van allen 
saken voirs. wel vereffent, verlvet ende gesleten syn ende 
bliven tallen dagen, sonder deen den anderen daerinboven 
te moeyene in eenigen manieren. Dit was gewt, geseegt 
ende getermineert bi den Burgermeesteren ende Secepenen 
vors. int jaer Ons Heeren M coco ende viventwintich, 
elleve dage Augusti. 


Sn 


18 Augustus 1425. 


Vonnis in een geschil tusschen Godevaard 
van Poederle en Jan de Wale, namens zijne 
vrouw en dezer zuster. 


Vanden gescille dat langen tyt gehangen hadde tusschen 
Godevaerde van Poederle, aen deen syde, ende Janne den 
Wale, in den name van sinen wive ende haer sustere, 
kindere wilen Jans van Sompeken, van Lyere, aen dandere 
syde, toecomende van xv viertelen rogs erflic, die de voirs. 
wilen Jan van Sompeken voirmails cochte met scepenen- 
brieven van Antwerpen, jegen Janne van Poederle, des voirs. 
Godeverts broeder, dairomme dat beide voirs. partien, deen 
jegen dandere, in rechte quamen hier in de banc ende spraken 
aen met rechte, dair Jan de Wale, in den name van sinen 
wive ende haerre zuster, begherde gelesen te hebbene haren 
scepenenbrief vanden voirs. xv viertelen rogs ende voert 
vergeldinge ende betalinge te hebbene, ende boot, in ster- 
kenysse van sinen voirs. brieve, syn gehout te doene met 
synre medepartien, hoe vele dat hy dairaen tachter ende 
in gebreke was ende vermat hem voert goede waerheyt, 
dat de voirs. xv viertelen rogs voermaels des voirs. Jans 
van Poederle proper goet waren, ende dat de voirs. wilen 
Jan van Sompeken die jegen hem gecocht ende gecregen 
hadde, dairop dat de voirs. Godevert weder antworden dede, 
dat hy hem goede waerheyt vermat, dat die goede die Jan, 
syn broeder, alsoe vercocht ende becommert hadde, dat die 
noeyt Jans, syns broeders, en waren, noch hem noyt toe en 
behoerden, ende hope mids dien dat hy dairaf ongehouden 
soude syn van yet dairaf te gheven, ende dat syn broeder 
syn goede niet becommeren noch beswaren en mochte, vanden 
welken een vonnisse wert gemaent Gielyse Boden, dewelke 
wysde, by gevolge van Scepenen, beide voirs. partien tot 
haerre waerheyt ende dairenteynden recht, ende dat de 
voirs. Jan de Wale syn getuygen voere leiden soude, mids 
den scepenenbrieve voirs. Dair tuyghde yerst Gielys Radewaert 
ende nam op sinen eed, na tghedrach dat Jan de Wale aen 
hem gedragen hadde, dat hem cond ende kenlic was, met 


fol, 98. 


fol, 98 vo, 


vele worden die hy dairtoe seide, dat Jan van Poederle syn 
vaderlie ende syn moederlie goede vererft hadde vore xv 
viertelen rogs, ende dat hy die te heffene plach, ‘ende dat 
hy die naderhant vercochte Janne van Sompeken voirs. ende 
datse deselve Jan van Sompeken oic te heffene plach. Alle 
desgelix tuyghde Willem Diederix, ende oie al desgelyx 
Wouter Vloegels, vutghenomen dat hy dairby niet en was, 
dair de voirs. Godevert tgoet jegen sinen broeder terve nam. 
Vordane tuyghde Gielys Radewaert voirs., op tghedrach dat 
de voirs. Godevert aen hem gedroegh, dat hem kenlic was 
dat tanderen tyden, doen die van Herenthals tAntwerpen 
gerasteert waren, ende voert die van Morchoven tot Herentals, 
datse de voirs. Jan van Sompeken scadeloes lossen moeste 
ende den cost betalen, mids dat hy niet gemaent noch ge- 
heyscht en hadde, mair hadse dairenboven doen houden, ende 
dat hy, te Wouter Vloegels, pointinge met hen maicte vander 
cost. Ende al desgelyx tuyghde Wouter Vloegel voirs. Welke 
getuygen aldus overhoert synde, dAmman maende des Clause 
ran Wynegheem een vonnisse, dewelke hem met sinen 
gesellen beriet, ende beraden hebbende, wysde vore een von- 
nisse aldus: Tusschen daensprake ende tverantworden van 
beiden voirs. partien, ende na de getuygen die wy daeraf 
verhoert hebben ende na al dats vore ons comen es, soe 
gheve ic voere 1 vonnisse, dat de voirs. scepenenbrief syn 
ende bliven sal in synre werden ende dat men den voirs. 
Janne den Walen ende synre medepartien vergeldinge dairaf 
doen sal ende binnen den genachte, ter steden ende plaetsen 
dair den scepenenbrief dat begrepen heeft, behoudelic dat 
deselve Jan de Wale ende syn medepartie haren brief gewa- 
rigen souden ende houden hoe vele dat sy dairaf tachter 
ende in gebreke waren, dwelke de voirs. Jan de Wale ende 
Jan van Sompeken, syn swager, terstont daden voere hen 
ende voere haer medeplegers, ende dat gedaen, worden sy 
metten vonnisse gewyst volcomen vander saken voirs. Hier 
waren by ende over Claus van Wynegheem, Claus vanden 
Mortere, Jan Stevens, Gielys Damaes, Costen van Kets, Gielys 
Bode, Scepenen. Dit was gedaen int jaer Ons Heeren M. CCC. 
vive ende twintich, achtien dage in Augusto. 


1 September 1425. 


Borgtocht voor eenen wisselaar. 


Claus van Loevene verborchde syn wissel, ter presentien fol 14 ve. 


van Bourghermeesteren ende Scepenen, ende bleven syn 
borghe, na der stat recht, Jacob Gobbesoen, Jannes de 
Maech, Claus de Pape, Peters sPapen soen, ende ele hoerer 
een vore al, omme dat te voldoen, waer dat hierin ecenich 
gebrec geviele ; mer de voirs. Claus geloefde de voirs. 
syn borghe scadeloes tontheffen ende te quiten etc. Gedaen 
anno M CCCC ende XxXxv, prima Septembris. 


Achteraan : Claus de Pape was ontslagen van zynen 
borchtocht anno XXXVII, XXI dage Januarii, present Matheeus 


vander Elst, Wouter van Ranst ende de Raedsluyden ge- rot. 1 


meynlic. Gedaen in de Schutterscamere anno et die predictis. 


1 September 1425. 


Gebod betrekkelijk de munt en de ontucht. 


Dit gebod ende overdrach wert tAntwerpen tot. 102. 


bi den Here ende bi der stad ter poyen 
wtgeroepen ende geboden, in den jaere Ons 
Heeren Mm. ccoc. ende xxv, den yrsten dach 
van Septembry, in der manieren naevolgende : 


Want alrande munten opten bislach vanden penninge te 
Bruessel gemunt, nu in den lande van Brabant ganc ende 
cours _gemeynlic hebben, daermede tehemeyn lant van 
Brabant wael gescapen waere onverwinlike schade te liden, 
op daeraf niet versien en worde, soe eest dat bi den 
steden van Loeven, van Bruessel ende vander stad van 
Antwerpen eendrachtelic overdragen is ende gesloten, dat 


J. 

alle de munten, die opten bislach vanden voirscreven pen- 
ninghe te Bruessel ghemunt, het zy te Rummen, tot Sinte- 
Ghertruydenberghe of elswaer, die nu tertyt gemunt syn of 
namails gemunt mochten werden, van nu voertdane bynnen 
den voirs. lande van Brabant niet hoegher van yemande, 
wie hy zy, geboden noch genomen en selen werden, dan 
ele van den voirs. penningen tstuc voer anderhalven groeten. 
Ende soe wiese hoeger bode of name, dat hy tselve ghelt 
verboert sal hebben ende daertoe eenen koere van III 
guldenen Rynsche, terdel den Here, terdel der stad, vryheit 
oft dorpe daer dat bevonden werde, ende terdel denghenen 
diet voertbringen zal. 


Iterùh, is overdragen als voere, soe wie van bynnen den 
lande van Brabant geseten, die voirs. penninghe bynnen 
denselven lande van Brabant brachte, dat hy alle alsulken 
penninge tot sHeren behoef verboert sal hebben ende daertoe 
sal de voirs. brengere vanden voirgenoemden penningen, 
een jaer lance uten eryte ende palen van Brabant gebannen 
wesen, ende alle vryheiden van brieven, poerteryen oft 
anders, die hy vân ennigen vanden voirs. drye steden ver- 
cregen hadde, geheellie ende al verboert hebben. 


Item, oft yemand, wie hy were, van buyten den lande 
van Brabant, bynnen denzelven lande vanden voirgenoemden 


penningen brachte, dat hy alle de voirscreven penninge ver- 
boert sal hebben ende daertoe eenen koere van Ir ®@ ouder 
grote, gelyc als voere gedeylt te werden. 


Item, dat van heden desen daghe in achte daghen daernae 
vervolgende, alle die liehtwive ende oic die hancdief met 
sinen meyssen, die nu woenen int Groendal, ruymen zullen 
ende van daer trecken ende niet meer aldaer bliven noch 
mogen woenen, op die peynen van twee oude schilden ende 
op hoer overste cleet, die men achter dien tyt aldaer 
bevonde wonende, deen helft den Here ende dander helft 
der stad, ende op dat zy willen, soe sullen sy mogen ver- 
trecken ende woenen opten Guldenenberch, in de Achter- 
straten of opten Driesch. 


— 369 — 


1 September 1425. 


Uitspraak in een geschil tusschen Jan van 
Ghele en Arnout vander Voort. 


Anno XXv®, opten yersten dach van Septembry, soe wart 
in de volle bane van Seepenen ghesleten ende ghetermineert, 
zonder meer verhaels dairop te doene, opte ghescille die 
langen tyt ghehangen hadden tusschen Janne van Ghele, 
poertere van Antwerpen, ende eenen Aernde vander Voort, 
van Ghele, Sente-Petersman {ot Loeven, van welken gescille 
zy onderlinge met eenen seggene ghesleten waren, dairaf 
dat Jan van Rythoven, als overman, dat seggen by der stad 
vute ende termineerde, ende dairaf dat beyde den partien 
copien ghegeven waren, dat de stad bleef by dat seggen, 
ghelyc alst gheseeght ende ghevut was. ‘Ende-als vanden 
XLI Rynsschen guldenen, die de vors. Jan van’ Ghele heys- 
scende es Aerts vorgenoemt vander Voort,-na inhout eens 
scepenenbriefs van Ghele, soe es by der vors stad gheter- 
mineert, dat de vors. Jan van Ghele ende de vors. Aernt 
vander Voort dairaf ende van alsulken heyssche, als de vors. 
Aernt den vors. Janne weder heysscende mochte syn, deen 
den anderen te rechte staen züllen tot Ghele in der banc 
ende aldair recht gheven ende nemen, zonder eenigen van 
hen hem te behelpen met eeniger vryheyt van poerterien 
van Sente-Petersmanscape, van clergien of anders, in eeniger 
manieren. Ende dat alsulken xxv Aernemsce gulden, als de 
vors. Aernt bynnen deser Bamismerct tAntwerpen in den 
wissel sculdich es te seggene, na inhout vanden seggene 
vors., in den selven wissel sullen bliven staende tot aen 
der tyt dat trecht tot Ghele tusschen de vors. partien vol- 
gaen sal syn. 


XXVII 24 


fol. 102, 


fol. 106. 

29 September 1425. 


Voorwaarden der aanstelling, als stadssecretaris, 
van Gillis vanden Wyngaerde, en bepaling op vier 
van het getal der stadssecretarrissen. 


In den jaere Ons Heeren als men screef M. CCCC. ende 
viventwintich, neghene ende twintich daghe in Septembry, 
soe wert Gielys vanden Wyngarde ontfangen gesworen 
clerc te zine der stad van Antwerpen, in der manieren hiernae 
verclaert ende daerop dat hy oic, alsoe costumelic is, zinen 
eet gedaen heeft, dats te wetene, dat dezelve Gielys nu ter 
tyt gheen bewint hebben en zal van eenigen zaken der stad 
aengaende te scrivene of te doen scrivene, het zy van scepenen- 
brieven oft anders, die gesworen clercken vander vors. stad 
gewoenlic syn ende schuldich te scrivene ende tbewint daeraf 
te hebbene, maer dat hy een maent tyts of daer omtrent, 
opdat hem gelieft, te rade sal mogen comen, gemerct dat 
hy zinen eet toten ambachte gedaen heeft, ende daerenteynden 
twee geheele jaere trecken ter studien achtereen vervolgende, 
zonder hem hierentusschen eenich bewint in den clercscap 
te hebbene, noch oic eenige wedden vander stad. Behoudelic 
dien dat hem de stad jaerlix sal doen hebben eenen kerel, 
met hoeren anderen clercken, mer gebuerdert alsoe dat 
eenich vanden vier clercken, die nu syn, hierentusschen storve 
of by ziecten ende afgaenden live zyn ambacht quyt wesen 
woude, mids dat hy tselve niet langer en soude vermogen 
te regeren, soe es voert overdragen dat deselve Gielys in 
de vierde stad staen zal, zonder yemend anders daerinne 
te promoveren. Ende waer oic dat zake, dat de voirs. Gielys 
niet volcomelic en hielde al tgoent dat voirs. is ende daer- 
buyten ginge, soe es der voirs. stad meyninge ongehouden 
ende los te zine van des zy den voirs. Gielys oic in desen 
gescrifte toegeseyt heeft ende daerop dat hy oic sinen eet 
gedaen heeft. Ende omme dat eenyegelic weten moghe dat 
der voirs. stad van Antwerpen meyninge niet en is in toe- 
comenden tiden hoir vorder te belasten dan met viere 
gesworen clercken, gelyc zy tot hertoe geplogen heeft, es 
voert eendrechtelic geordineert ende volcomelic gesloten, 

teeuweliken dagen gehouden te werden, dat men omme 
nyements beden wille, soe wie hy sy, eenigen gesworen clerc 
of Secretaris van nu voerdane kiesen oft ontfangen en zal, 
toter voirs. stad behoef, voer ane der tyt dat eenich vanden 
viere gesworen clercken, ten tide wezende, aflivich worden 
were of syn ambacht over geresigneert, alle dingen ten 
goeden verstane ende zonder argenlist. By dese voirs. ordi- 
nancien ende overdrage waeren Claus vanden Werve, die 
de woerde utende, ende Claus Alleyn, als Burgermeesteren, 
Claus vanden Morterc, Claus van Wynegheem, Gielys Damaes, 
Jan Stevens, Claus vander Elst, Costen van Kets, Ghysbrecht 
de Conine, Willem Noyts, Heinrie van Rythoven ende Jacob 
van Stelant, als Scepenen. 


N. Hoever. J.- Por. P. DE ROMA. 


2 Oetober 1425. 


Onderzoek door de stud, op hare verantwoor- 
delijkheid, van de privilegien der Oosterlingen, 
berustende in Sint-Michielsabdij. 


Int jaer Ons Heren Mm. ccoc. ende viventwintich, opten 
anderen dach Octobris, soe waert overdragen by Bourger- 
meesteren, Scepenen ende Raede vander stat van Antwerpen, 
alsoe deselve stat wille hadde te gane ende ghince totter 
commen, daerin ligghen zommighe privilegien den Oester- 
lingers toebehoerende, dewelke rusten int godshuys van 
Sente-Michiels, waert alsoe geboerde dat tselve godshuys 
in ennighen ondanck oft laste dairaf quame, omme dat men 
gedoechde alzulke visentacie by der stat dairaf gedaen, ofte 
die men in toecomenden tyden alsoe doen mochte, dat dat 
de stat verantwoirden soude op hoeren last, ende tzelve 
godshuys dairaf ongemoeyt houden, sonder argenlist. Ende 
omme dies willen, dat men dit altyt ter memorien hebben 
soude, soe es dit geregistreert in der stad register. Gedaen 
int jaer ende ten dage voirs. ende wart bevolen den Abdt 
desselfs godshuys hiervut copie te gevene, etc. 


fol. 101 ve. 


fol, 102 vo, 

8 October 1425. 


Vonnis over de vervolgingen door den Schout 
Peter vander Beversluys ingesteld tegen Raas 
vander Maelstede. 


In den jare Ons Heren M. ccoc ende viventwintich, acht 
dage Octobris, soe wart by Gielyse Damaes, als Schepene, in 
der Vierschaeren gewyst een vonnis, ende dat by gevolghe 
vander volre banck van Scepenen, op daensprake die Peter 
vander Beversluys, Schouthet van Antwerpen, ghedaen hadde 
Raese vander Maelsteden, Here van Sent-Jacops Capelle ende 
in Eekeren, van dien dat de voirs. Raes ontseyt soude hebben, 
met zinen brieven, eenen geheeten Peter Janssone die men 
heet Peter van Putte, na welken ontsegge de voirs wilen 
Peter gecomen waere van live ter doot, als na daensprake 
vanden voirs. Schoutete ende tverantwoirden vanden voirs. 
Raese, ghevisenteert synde ende overhoert de getuygenisse, 
die de voirs. Raes leede, ende na al dat voer Scepenen daeraf 
gecomen waere, waert alsoe, dat de voirs. Raes sinen eedt 
doen wilde, dat hy dien brief Peteren van Putte voirs. niet 
geseynt en hadde in manieren van ontsegghe, van veede 
ende van viantscape, ende desgelyx dat hy raets noch daets 
schuldich en waere dies doots vanden voirs. Peteren, noch 
dattet by sinen weete ende consent niet gesciet en ware, 
dat hy dan quyt, vry ende verweert soude wesen vander 
voirs. aenspraken, ende waert dat hy sinen eedt daertoe 
niet doen en wilde, dat waere daerenteynden recht. Op dwelc 
de voirs. Raes, hem beraeden hebbende, syn hant hadde 
opte Heyligen ende was willich ende bereet sinen eedt te 
doene van beiden voirs. pointen. Maer overmits dien, dat 
den Schouthete by den Scepenen verbeeden wart dat hy, 
gemerct dat voirs. is, Raes sinen eedt verdragen wilde, 
soe en dede de voirs. Raes gheenen eedt, ende daerenteynden 
ghemerct al dat voirs. staet, de voirs. Raes quyt wart gewyst 
vander voirs. aenspraken. 


J: POF, 

11 October 1425. 


Aanstelling van voogden voor de kinderen 
van Godevaard van Brecht. 


Int jair Ons Heren M. cccc ende Xxv, xr dage in Octobry, 
soe wart gheordineert ende overdragen by den Burger- 
meesteren ende Scepenen ende des anderen daeghs ghesloten, 
by consente, begerten ende goetdunkene van beyde den 
partyen, op dbewint ende regiment vander momborien van 
wilen Godeverts kinderen van Brechte, Jans broeder was 
van Brechte, dairomme dat de moeder vänden selven kin: 
deren Jacop vanden Wyngerde ende andere vriende ver- 
volghden, omme vander selver kindere wegen besceyt ende 
deylinge te hebbene vanden goeden, die den vors. kinderen 
bleven ende verstorven waren van haerre oudermoeder, 
Jans ende Godeverts moeder vors., dat de VOrS- Jan van 
3rechte gheen bewynt als momboir vander voirs. kindere 
wegen hebben en soude, maer dat men dairtoe stellen ende 
ordineren soude 11 goede manne, op reddliken loen ende 
wedden, jaerlix te gheven vander voíirs. kindere goede, 
die de voirs. kindere ende haer goede vermomboren ende 
regeren souden, ende dat die zweren souden, aen den 
Heyligen, deselve kindere ende hair goede wel ende ghe- 
trouwelic te regeren, ende alle jare, ter presentien vanden 
vors. Janne van Brechte ende vanden vrienden, rekeninge 
ende bewys te doene ende den kinderen, als zy te haren 
jaren comen waren, haer goede alsoe onbelast als zyse 
vonden, met russche ende met ryse, over te leveren, ende 
altoes goede wettige rekeninge ende bewys te doene, van 
al des zy, vander voirs. kindere wegen, ontfaen of vut- 
ghegeven mochten hebben in eenigher manieren, zonder 
argenlist. Ende hiertoe werden ghestelt vandes vaders wegen 
Jan van Diedeghem ende vander moeder wegen Jan vanden 
Houte, Henrix zone, die opten dach van heden ‘Taren eed 
däfrtoe ghedaen hebben vore den Amman ende Scepenen, 
wel ende ghetrouwelice te houdene ende te voldoene al 
tghene dat vorscreven staet, etc. 


fol. 103. 


fol. 107. 


20 October 1425. 


Regeling van een geschil tusschen Jan de Lichte 
en Catharina Noes, zijne moeder (1). 


Anno XXv, XX dage Octobris, soe sprac aen met rechte 
Jannes de Liclite Joffrouwen Kathelinen Noes, synre moeder, 
vanden nabescreven pointen: irst, van cleynen parcheelen 
van costen, die hy gedaen hadde voer synre voirs. moeder, 
die hi meynde dat syn moeder betalen soude, gedragende 
isamen X1 ®@ Xi schellingen vyf penninge grote. Item, 
dat vorwaerde ende ondersproken soude hebben geweest 
tusschen hen beyden, dat alsulke thyen cronen tsiaers lyf- 
tochten, als vercocht warden Gielyse Pitoer, dat die gesct 
souden warden op alsulke achtien gemete lants, als liggen 
bypnen Lylloe, aen tsHertogendyc, die verstorven syn vander 
doot Joffrouwen Katlinen, des voirs. Jannes zuster was. 
Item, van twee pont groten, die syn moeder voirs. hem 
geloeft hadde voer een waelken te houdene in de stede van 
Peteren den Lichten, zinen brueder. Item, als van sesse 
scellinge groten, die hem aen haer gebreken souden boven 
tontfane van XXnir scellingen groten, die hy ontfaen hadde, 
aenruerende een marck silvers die sy hem gaf te huwelike 
met sinen wive. Item, als vander helft van vyf pont grote, 
die hem tanderen tyden by goeden mannen af syn geseyt 
ende daerenboven de stat hem afseyde vierentwintich cronen. 
Item, als van alsulken IX !/2 pont grote eens als hy, ten 
bevele vander stat, verleyt hadde den Rentmeestere van 
Antwerpen ons genedichs Heren. Item, van drie ponden Xix 
scellingen grote eens als hi verleyt hadde Gielyse Pitoer, 
daer hi syn aengedeelte als den vyften pennine seuldich es. 
Soe was by Clause van Wynegeem gewyst met eenen vonnisse 
ende by gevolge van Scepenen, als op de drie yerste pointen, 
dat de voirs. Joffrouwe Katheline haere ontschult daeraf 
doen soude, opdat zy wilde, gelyc si dat presenteerde te doene, 
mer de voirs. Jannes verdroech haere des eens. Item, opt 


(1) Zie hierboven blad. 331. 

vierde point, soe blevens beyde partyen in de stat ende 
was doen een seggen geseyt, overmits der aenspraken wille 
die de voirs. Joffrouwe Katline weder dede haeren vors. 
zone Jannisse den Lichten, als van cleynen huysraide die 
hi van haere hadde, dat hi, Jannes, dien huysraet te hemwart 
soude behouden voere de voirs. sesse scellinge grote. Item, 
als vander helft van vyf ponden groten, etc., soe wart de 
voirs. Joffrouwe Katline quyt ende verweert gewyst, mits 
den seggen, dat tanderen tiden bi der stat geseegt was ende 
in der stat register gescreven staet. Item, als op tpoint 
vanden Ix !/2 pont grote ende als vanden drie ponden negen- 
tien schellingen grote, soe wart de voirs. Joffrouwe Katline 
gewyst, dat si daerin betalen soude gelye si doen dede, 
metten afcorten van haeren verschenen renten die haere 
verschenen waeren, alsoe dat de sloote der voirs. Joffrouwen 
Katlinen gebrac aen haren zone, als van verschenen renten, 
alle de vors. pointen doet gereekent alsoe vors. is, de somme 
van vier pont groten, daeraf hy haere betalinge doen soude 
tusschen dit ende Kerssavont naestcomende met gereeden 
gelde ende sonder pande, gelyc oft met eenen vonnisse 
gewyst ware. 


J. Por. 


30 October 1425, 


Vonnis der regeerders van de dijkagien van 
Lillo, Santvliet en Beirendrecht over een geschil 
tusschen Gillis Damaes en Wouter Dieriazone. 


Int jaer Ons Heren dusent vierhondert ende Xxxv, XXX 
dage in Octobry, soe wart by den Dycgrave ende Dycscepenen 
vanden nyeuwen bedyeten lande van Lylloe, Santvliete ende 
van Berendrecht gevut alzulken hoetvonnesse, als by Sce- 
penen van Antwerpen gegeven ende geleert wart den zelven 
Dyegrave ende Dycscepenen, opte aensprake die Gielys Damaes 


fol. 103 ve, 


ge 


gedaen hadde Wouteren Dierixzone, van sesse- pointen van 
gebreke, die hy aen hem hadde. Ende overmids dien dat men 
ter memorien hebben soude deselve pointen, soe hebben de 
vors. Dyegrave ende Dyeseepenen die pointen onder hoeren 
seghel overgeseynt der stat van Antwerpen, van woerde te 
woirde inhoudende als na besereven staet. 


Item, dit es de aensprake die Gielys Damaes gedaen heeft 
op Wouter Dierixzone, poerter te Bruessel. 


In den irsten, dat ie ghedinge hebbe van mynre erven 
die my afgesteeken is, daer den nyeuwen dyck op geleeght es, 
aen des Graven lant, ende wille daeraf hebben-sesse pont 
grote vanden ghemete, gelyc als andere goede liede hebben 
gehadt, die gegoct syn int lant, als wel kentlie es noch den 
goeden lieden van den lande ende die aldaer met ons ende 
metten anderen gegoed zyn. Item, als vanden sessentwintich 
roeden dyex, die liggen int sGravenlant, die wille ic: gedeylt 
hebben, gemete gemetelycke, naer dat ele int voirs lant 
gegoet es. Item voert, soe wille ie ende begeere dat wy 
gescheyden zyn, gelyc als myn Here van Sentc-Michiels 
gesceyden es metten lande van Santvliete ende met zinen 
spadelieden: van ons, want wy en schoten noch en loten met 
hem, noch hy met ons, alsoe beghere ie dat dat land, geheeten 
des Greven lant, gescheiden zy vanden lande van Ghistele 
ende vanden lande van Berendrecht. Ende wart dat zake, 
dat over des Graven land inghinge, dat sy dien cost op hen 
selven dragen selen, ende wart dat zake dat inghinge, dat 
God verhoeden moet, over dat lant van Schille oft dat land 
van Berendrecht, soe willen wy, dat dat Graven land eheenen 
cost met ons en draghe ende over wien dat inghinghe, dat 
hy terstont syn voirs dyc sal sluyten, oft waer hys nict 
en dade, soe saclt de eene opten anderen moegen doen ende 
sluyten tvors. land ende en willens de een niet doen oft 
liets sluyten daer mede soe sal de andere moigen dyken 
ende dat land daervoeren hebben diet alsoe bedycte. Item, 
soe begere ic gescheyilen te sine vanden nyeuwe lande van 
Lylloe, gelye ende in alre manieren als boven verclaert stact, 
gelye ende in alder manieren als myn Here van Sente-Michiels 
van ons gescheyden es, vutgenomen dat dat nyeuwe- land 

van Lylloe metten. lande van Berendrecht ende ‘metten lande 
van Ghestelle gelden sal, gemete gelyc, in de sluys, want 
tvoirs. nieuwe lant van Lylloe mede water doer de sluys 
die int nyeuwe lant van Berendrecht leeght. Item voert, 
soe begere ic, dat sy vanden nyeuwen lande van Lylloe 
houden haren dyek op hen selven, gelyc als wy van Beren- 
drecht ende vanden lande van Ghistelle houden ende en willen 
nyet met hen ghelden, noch wi en willen nyet dat zy met 
ons en ghelden, niet te meer dan myn Here van: Sente-Michiels 
met ons en ghelt, noch wy met hem en ghelden, al eest dat 
zake, dat alle onder eenen dyck leeght ende al bevloeden 
maclt met eenen gate. Item, soe begere ic, dat haere lant 
inghinge, dat syt terstont dycken souden oft waer sys niet 
en daden, dat wyt doen dyeken souden te verliesen haer 
lant. Item, waert dat zake dat over dland van Berendrecht 
oft dlant van Ghistelle inghinge, desgelyx wille ic, dat zy 
dat recht over ons hebben ende doen, te verliese van onsen 
voirs. lande, dat es omme der sekerheit wille dat tvoirs. 
lant behouden mach bliven bi den wille Gods. Item, te Beren- 
drecht soe es gheleeget een nyeuwe sluys van steene, die 
van houte plach te syne, die haeren loep ende haeren water- 
gane heeft doer dat nyewe bedyete land van Lylloe ende van 
Berendrecht altoes gehadt heeft, dien waterganc is al ver- 
laedt, die begere ie dat Wouter Dierxsoen doe ruymen, want 
hy gegoed is in beyden zyden vanden voirs. watergange 
ende es van rechts wegen sculdich te ruymene ende ons 
water te leydene vander sluys van Berendrecht vanden 
ouden lande ende de sluys vliet is sculdich aldaer te sine, 
alsoe van outs is gecostumeert, dat hope ic oft God wilt 
ende tgoede recht. Item, soe begere ic van rechts wegen 
dat ons Wouter Dierxsone doe gebuerlic recht van dyckene, 
gelyce als Joes Vyt ende andere met hem doen ende gedyct 
hebben, des Wouter voirs. noch niet begonst en heeft, des ons 
verwondert, want hy daerby mede over ende by was, op wat 
condicien dat men dit vors. jaer dlant dyken soude, daer 
goede cedullen af syn gemaect, soe eest dat ic begere op 
Wouteren voirs., dat hy ons borge sette dat hy dyken sal, 
gelye ons ende de coere ende achtingen volbrengen sal, soe 
waerby dat wy geen scade daeraf en nemen, ic wille borge 
setten diergelike te doene, dat ic minen dyck volmaken sal 


fol. 104. 


fol. 103. 

ten coere ende ter achtingen, gelyc ende alder manieren als 
de cedullen begrepen hebben, daer hy by ende mede geweest 
heeft. Item, myne Here van Sente-Michiels en scoet noch 
en loot met ons, noch wy met hem, alsoe es hy ons afge- 
sceyden by der stat van Antwerpen, alsoe en willen wy 
schooten noch looten metten anderen, daer elc ende elc af 
paelt vanden sinen, al eest dat zake dat van Santvliete 
den dorpe den dye beghint, ende strect al omme totten ouden 
dycke van Lylloe toe, want ele ende elc weet waer dat hy 
afgaet ende beghint met sinen paele, ende sinen dyck weet 
te houdene ende te makene. Oec soe is waerachtich, dat daer 
te voeren in de maent van Oeghste by-Clause van Wynegheem 
ende by gevolge van Scepenen gewyst was met eenen von- 
nesse, dat de voirs. Woutere vanden voirs. pointen daeratf 
te rechte staen soude ter steden ende ter plaetsen voirs., 
ende dat de voirs. Wouter daeraf borge setten soude tself 
dattet vonnesse aen liem wysde dat te houden ende te voldoen 
ofte de borge in den name van hem, gelyce hy dede ende 
settede te borge Gielysen Janssone ende Janne Willemssone, 
die dat voer ons geloefden te doene. 


J: Rot: 


5 November 1425. 


Vohnis bekrachtigende de erfrechten van 
Jan vanden Moere. 


Int jaer Ons Heren dusentich vier hondert ende XXV, vive 
dage Novembris, soe wart by Gielyse Boede ende by gevolge 
vanden nabescreven Scepenen, gewyst met eenen vonnesse 
tusschen de aensprake die Pauwels ende Gheert vanden 
Moere, met hoerer medepartien, gedaen hadden op Janne 
vanden Moere, naturlice zone wilen Jan Thonys die men hiet 
Jan vanden Moere, van sekeren goeden, erfnissen ende van 
haven, als wilen Margriete vanden Moere, des voirs. wilen 

Jan Thonys wyf was, ende oec de voirs. Jan achter hen lieten, 
ende daerin de voirs. Pauwels ende Gheert gerecht meynden 
te wesen dat de voirs. Jan, de naturlie zone, na inhout 
der scepenenbrieven van Antwerpen, die hem wilen Jan, 
syn vader, verleeden hadde van ghiften ende van makingen, 
ende na alle getuygenisse ende kennesse die van beiden 
partyen daerop gesciede ende geleydt wart, alle alsulke goede 
besitten, bruyken ende besigen soude tot eeuweliken dagen, 
gelye deselve scepenenbrief dat inhout ende begrepen heeft. 
Hier waeren by Claus vanden Werve, Claus vanden Mortere, 
Claus van Wynegeem, Gielys Damaes, Jan Stevens, Gielys 
Bode, Ghysbrecht de Coninc ende Heinrice van Rythoven. 
Anno et die ut supra. 


PoE, 


13 November 1425. 


Belofte gedaan door Heer Hendrik van Coel- 
hem betrekkelijk de uitvoering van een vonnis 
gewezen tusschen hem en zijnen neef’ Jan van 
Halen. 


Anno XXV, Xiil dage Novembris, soe geloefde voir Bour- 
ghermeesteren ende Secepenen vander stat Heer Heynric 
van Coelhem, Riddere, als dat alsule vonnis als by Scepenen 
van Antwerpen gewyst waere, tusschen hem ende Jan 
van Halen, sinen neve, dat hy dat houden volcoemen ende 
navolghen soude sonder verbrec, ende daervore soe verbant 
hy hemselven ende alle syn goede, die hy hadde ende namels 
vercrigen mochte. In presencie Claus Aleyns, kourgher- 
meestere, Mortere, Wyneghem, Stevens, Elst, Boede, Kets, 
Coninc ende Rythoven, als Scepenen. 


J-POE. 


fol, 


98. 


fol. 98 vo, 


14 November 1425. 


Beslissing over eene rent bezet op het Mus 
de Zwaen, Groote Markt. 


Anno XXV, XII dage Novembris, soe wart overdragen 
by Bourgermeesteren ende Scepenen, dat alsulken pondt 
Vlemschere grote tsiaers erflic als Vrouwe Lysbeth vanden 
Moere, wedewe wilen Heren Reyners vander Elst, Ridders, 
overgaf met scepenenbrieven den momboeren van Reyneren 
den Heelt, sprekende opten Zwaen, gestaen aen de Merct, 
tot gheenre quitingen staen en sal, omme des voirs. over- 
gevens wille, mits dien dat dat een wisselinge was als voir 
thyen guldenen erflie, die de voirs. momboeren geloefden 
den Boegerden, daerin sy in de helft gehouden was. Oec 
mede was overdragen, dat alsulke drie scepenenbrieven, 
als dezelve Boegerden mids den voirs. verlyden overgaven, 
sullen bliven staen in der stad handen tot aen der tyt toe, 
dat de voirs. Reynere verjaert sal wesen, want eest dat 
zake, dat hy dan verlyden wille scepeneubrieve van weerden 
te houdene tvoirs. verlyden van sinen momboeren, dat men 
dan de voirs. drie scepenenbrieve schoeren ende te nyeuten 
mach doen, ende es des niet, dat zy dan nyet ontfort en 
sullen moigen wesen vanden voirs. brieven. Gedaen ten dage 
ende jaere voirscreven. 


14 November 1425. 


Vonnis in een geschil tusschen Jan vander 
Biest en Hendrik vanden Houte. 


Alsoe Jan vander Biest hem vermetende was, dat in den 
jare van XXI, in de maendt van Novembry, by Heren Aernde 
van Ymmersele, Riddere, daer by waeren, als Scepenen, Claus 

van Wynegeem, Ghysbrecht de Conine, Costen van Kets, 
Jan Willebays, Jan vanden Werve, Laureys van Aerschot ende 
Heinric van Rythoven, als Scepenen, ghewyst was met eenen 
vonnisse tusschen Heinrike vanden Houte, aen deen side, 
ende hem, aen dandere, als dat de voirs. Heinric betalén 
soude den herenchys die gaet vut alsulken huyse, als staet 
in Kypdorp, ende daer de voirs. Heinrie op heeft ende 
houdende is drie ende een half pondt payments ende een hoen 
erflic, dwelke de voirs. Heinric wederseyde, meynende dat 
tvonnisse alsoe niet gewyst en hadde, ende quamen dairomme 
beyde partyen dairaf in rechte voere Secepenen, alsoe datde 
voirs. Jan, want hy hem getuygenisse vermat aen de voirs. 
Scepenen, gewyst wart tot synre waerheyt ; ende alsoe de 
voirs. Heinrie niet en quam voere rechte, ten tyde als de 
voirs. Jan syn getuygenisse leyden soude, soe meynde hy 
den voirs. Heinrike hieraf verhaelt ende verreyct te hebben, 
daeraf tvonnis gemaent wart Janne Stevens, alsoe dat in 
den jaere van XXv, Xi dage Novembris, de voirs. Jan 
Stevens wysde met eenen vonnisse dat de voirs. Jan Heinrike 
voirgenoemt hieraf verreyct ende verhaelt hadde, overmids 
dien dat hy niet gecomen en ware voir Scepenen in tyts, 
omme recht te volgene, ende hy eheen noodzaken bethoent 
en hadde waeromme hy niet gecomen en waere. Ilier waeren 
by, als Scepenen, Claus vanden Werve, Claus vanden Mortere, 
Claus van Wynegeem, Gielys Bode, Costen van Kets, Ghys- 
brecht de Coninc ende Heinric van Rythoven. 


J. Por, 


15 November 1425. 


Uitspraak in een geschil tusschen Jan en 
Hendrik vander Moelen. 


Int jaer Ons Heeren M occc ende XXv, Xv daghe Novembris, 
soe wart by Bourghermeesteren, Scepenen ende Raide over- 
dragen ende gesloten, alsoe Jan vander Moelen aensprake 


fol. 104, 

hadde gedaen Heynric vander Moelen, sinen neve, van sekeren 
erfenissen ende goeden, die hy meynde dat de voirs. Heynric 
hem voirhielt, dairop Heynric verantwoerde dat hy hem 
kennisse vermate, van dat sy onderlinghe by seggers, die 
sy gecoeren hadden, wel ende vriendelic van allen geschillen 
vereffent waeren ende gesleten, soe dat hy, Heynric, syn 
twe seggers ende oyc twe Scepenen van Ghinneken dairaf 
tAntwerpen brachte, ten voirs. dage, die hem dat kenden, 
soe was, na alle gelegenteyt die Bourghermeesteren ende 
Scepenen voirs. dairaf hoerden, getermineert, waert alsoe 
dat de voirs. Jan eenich gebrec hadde aen den voirs. Heynric, 
dat hy hem dairaf aenspreken soude ter steden ende plaetsen 
dair de gront vanden goeden gelegen waere, sonder hem 
erghens anders te moyen ofte aen te spreken, ende dat, 
mits dien dat die voirs. Jan syn recht tAntwerpen versocht 
hadde, ende als opt point vanden coste, die sy wtleggen 
souden half ende half hoeren getuyghen die sy hieromme 
tAntwerpen hadden doen coemen, soe was voirt getermineert 
dat degheene die syn sake verloere, als de saken geeynt 
waeren, den gehelen cost betalen soude. Oyc mede soe was 
gesloten, dat Jan vander Moelen, de vader, ende Jan, syn 
soen, van alsulken geschille, als sy oyc onderlinge hadden 
aengaende sekeren erfenissen, dairaf malkender te rechte 
souden staên ter steden ende plaetsen dair de gront gelegen 
waere, sonder eenich andere moynisse ofte vervolge. Hierby 
waeren Werve ende Aleyn, als Bourghermeesteren, Mortere, 
Stevens, Boede, Kets, Elst, Conine, Rythoven ende Stelant, als 
Scepenen. Anno et die ut supra. 


17 November 1425. 


Vonnis in een geschil tusschen Heer Aard 
van Cruyningen en Jan van Berchem. 


fol. 104 vo. _ Int jaer Ons Heeren M cccc ende xxv, xvi1 dage Novembris, 
soe wart gewyst met eenen vonnisse by Claus vanden Mortere 
ende by gevolge van Scepenen, opte aensprake die dede 

Gielys Claus van Tolzende, in den name van Heeren Aert 
van Cruyninge, Riddere, van dies weghen hy gemachticht 
was met scepenenbrieven van Antwerpen, die Scepenen dairaf 
sagen ende hoerden, aen deen zyde, ende Jan van Berchem, 
aen dandere zyde, dat voir alsulke vier pont oudere grote 
tsiaers lyftochtrenten, als deselve Jan tanderen tyden bekent 
heeft sculdich te wesen Heeren Aert voirs., tot sinen live, 
Jan voirscreven wtreykinge ende betalinge dairvoir doen sal, 
alsoe veel als hy te haeretoe dairvoir gegeven heeft, dats 
te weten gelyc de stat van Antwerpen voir tpont oudere 
groet gheeft van hoeren lyfpensien, behoudelie dien, soe 
wanneer de voirs. Jan heffende wort syn renten, die hy 
heeft opte gruyte van Tuernhout, ons genedichs Heeren 
tsHertoghen van Brabant, eest dan dat hy meer dairvoir 
heft ofte ontfaet, dat hy dan Heeren Aert voirs. van ver- 
schenen renten ende voirt. van renten, die voirt verschinen 
moeghen, betalinghe dairaf doen sal, ende dairaf voldoen. 
Sonder argelist. 


18 November 1425, 


Goedkeuring der rekening van Jan vanden 
Broeke, stadssecretaris, van zijn beheer over 
de nalatenschap van Quinten Clarensone. 


Int jaer Ons Heeren M. coco. viventwintich, achtien dage 
in Novembry, soe rekende Jannes vanden Broeke, der stad 
clere, van allen den goeden, haven, jouweelen, chyse, renten, 
lyftocht ende erflic sculde ende anders, die hy van wilen 
Quintyns Clarenzoens wegen in handen ende in gouverne- 
mente gehadt heeft, beide van innemene ende van vutgevene, 
ende heeft dairaf alsulken claer besceit ende bewys gedaen, 
als dat de Borgermeesteren, Scepenen ende die vander stad 
wegen gestelt waren Quintyns goede te besorgene, des wel 
te vreden, gepaeyt ende content waren. Ende doen bleef 
men den voirs. Jannesse noch sculdich, van des voirs. wilen 


fol. 104 vo, 


fol. 105. 

Quintyns wegen, van dat syn vutgeven meer gedroech dan syn 
ontfane, thiene ponde ende zeven penninge grote Brabants. 
Hier waren by ende over de rekeninge voirs. Claus vanden 
Werve, Borgermeester, Claus vanden Mortere, Gielys Bode, 
Ghysbrecht de Coninc, Gielys Damaes, Willem Noyts, Sce- 
penen, Jan vanden Houte, Rentmeester, ende Claus vanden 
Hoevel, der stad secretarys. 


N. HOEVEL. 


23 November 1425. 


Vidimus van eenen schepenbrief d. d. 16 October 
1409, inhoudende belegging eener lijfrent door 
Jan Alleyn ten voordeele zijner kinderen. 


In den jare Ons Heren als men secreef M. ccoc. ende viven- 
twintich, dryentwintich dage in Novembry, sagen ende 
hoerden lesen die Burghermeester ende Secepenen hier nae- 
bescreven, eenen scepenenbrief van Antwerpen, bezegelt 
metten zegelen Jacobs van Hoeboken ende Costens van 
Kets, gans gave ende geheel ongecanceleert ende ongera- 
seert, daeraf die teneur hiernae volght van woerde te 
woerde : Wy, Jacob van Hoeboken ende Costen van Kets, 
Scepenen in Antwerpen, maken cond dat voer ons quam 
Jan Alleyn ende bekende van alsulker lyftocht renten, als 
deselve Jan voermails geeocht heeft ende gecregen, of 
namails coepen of gecrigen zal op Janne, Sapiencien ende 
Wilgaerden, kindere wilen Jans van Sompeken, daer 
moeder af is Joffrouwe Wilgaerde, Jan Alleyns dochter 
voirs., ende daerin dat de voirgenoemde Jan Alleyn syn macht 
altoes behouden heeft de lyftochtrente te heffene, te ver- 
coepene, wech te gevene ende sinen vryen wille daermede 
te doene; gelyc alse de principale charteren, bezegelt met- 
ten zegelen vanden steden daer de voirs. lyftochtrente 
op gecocht is, elaerlie inhouden ende begripen, dat de 

voirs. Jan Alleyn gegeven heeft ende bewyst, gaf ende 
bewysde, zonder eenich wederroepen, Clause Alleyn, zinen 
zoue, Joffrouwe Wilgiaerden, synre dochter, ende Jans kin- 
deren van Urse, daer moeder af was Joffrouwe Beatrys 
Alleyns, Jan Alleyns dochter voirs., onder hen dryen even- 
gelye te deylene, te hebbene ende taenveerden, alsoe schiere 
als de voirs. Jan Alleyn comen sal syn van live ter doot 
ende niet eer, dats te wetene deen derdendeel vander 
voirs. lyftochten Clause Alleyn, sinen zone, item, dander 
derdendeel vander voirs. lyftochten Joffrouwen Wilgiaerden 
Alleyns, synre zuster, ende tleste derdendeel den voirs. 
kinderen, daer Jan van Urse vader af is, ende daer Joffrouwe 
Beatrys Alleyns moeder af was, onder hen dat leste derdendeel 
vander voirs. lyftochtrenten evengelyc te aenveerden. Alsoe 
dat de vors. Claus Alleyn, Joffrouwe Wilgaerde, syn zuster, 
ende Jans kindere van Urse voirs. onder hen allen de voirs. 
lyftochtrente hebben sullen ende aenveerden, in der manieren 
boven verclaert, alsoe schiere als Jan Alleyn comen sal syn 
van live ter doot ende niet eer, zonder calangieren of weder- 
spreken van yemende, in eeniger manieren, alle argelist 
wtgesloten. In kennissen van desen letteren, bezegelt met 
onsen zegelen, gegeven int jaer Ons Heeren als men screef 
dusent vierhondert ende neeghene, sesthiene dage in Oectobry. 
Hier waren by: Claus vanden Werve, Burgermeester ende 
Scepen, Claus van Wynegheem, Jan Stevens, Costen van 
Kets, Gielys Bode, Ghysbrecht de Coninc, Willem Noyts 
ende Heinric van Rythoven, als Scepenen. 


Collacio facta est cum littera originali 
par me. 

24 November 1425. 


Verbod van handelsbetrekkingen met de inwoners 
van Bergen. 


tol. 105 ve. Geboden ende wtgeroepen bi den Here ende bi 
der stad, anno XXv°®, mensis Novembris die XXIII1â. 


Item, dat nyemand van nu vordane te Berghen en trecke, 
dan op syns selfs geleyde ende aventuere, ende dat oic 
negheen poertere oft ingezeten der stad van Antwerpen, man 
oft wyf, van nu voerdane in gheenre manieren en coepe 
noch en vercoepe met of tegens eenigen poerteren oft inge- 
zetenen der stad van Berghen voirs., noch met hen en hantere 
oft verkere in eeniger coemanscapen, oft oic deselve yet 
surcourse van eeniger provanden, te water oft te lande, 
opte peyne van vr Royalen, te verbuerne alsoe dicke als 
ment bevonde, in dryen te deylen den Here, der stad ende 
diet voert bringt. 


25 November 1425. 


Besluit over de vraag tot schadeloosstelling van 
Jacob van Steelant wegens zijn gevangenschap 
in Frankrijk. 


fol. 106. Int jaer Ons Heeren als men screef M. ccco. ende viven- 
twintich, Xxv dage in Novembry, soe gaf Jacob van Stelant, 
_Scepene tAntwerpen op desen tyt, te kennen den Burger- 
meesteren ende Scepenen hiernae bescreven, hoe dat hy 
voertyts verderflike scade leden hadde in den Conincrike 
van Vrancrike, daer hy zere lange gevangen sat, ende 
aengeveert was op onsen genedighen Here den Hertoge 

van Brabant, biddende ende begherende daeromme dat de 
stad van Antwerpen hem hierin besorgen woude, als sy 
hoeren poerteren schuldich waere van doene, ende onsen 
genedighen Here den Hertoge van Brabant negheene bede 
consenteren, ten waere dat hy yrstwerf verricht ende ver- 
nueght worde van synre voirs. schaden, altoes by goet- 
dunckene ende overeendragen der stad van Antwerpen voers. 
Soe eest, dat bi den voirs. Burgermeesteren ende Scepenen 
hiernae besereven, daerop geordineert, overdragen ende 
gesloten es dat de stad altoes haere macht daerinne doen 
sal, als dat de voirs. Jacob van Stelant van synre voirs. 
schaden ende gebreke verricht worden mach, redelic ende 
mogelic, nae dat de voirs. stad bevinden sal dat daerin 
behoirlie is te gheschiene, eer sy onsen genedighen Here 
den Hertoge van Brabant voirs. in toecomenden tide ennige 
bede of hulpe overgeven ende consenteren zal, alle dinc 
ten goeden verstane ende sonder argenlist. Hier waeren by 
Claus vanden Werve ende Claus Alleyn, Burgermeesteren, 
Claus vanden Mortere, Claus van Wynegheem, Gielys Damaes, 
Jan Stevens, Claus vander Elst, Gielys Bode, Costen van 
Kets, Ghysbrecht de Coninc ende Willem Noyiís. 


P. DE ROMA. 


27 November 1425, 


Pensioen beloofd aan Jan Breem, bode der stad. 


In den jare Ons Heeren als men screef M coco ende viven- 
twintich, sevenentwintich dage in Novembry, soe wart over- 
dragen in de volle banc van Burgermeesteren ende van 
Scepenen, te weten is Claus Alleyn, Claus vanden Werve, 
Burgermeesteren, Claus vanden Mortere, Claus van W yne- 
gheem doude, Gielys Damaes, Jan Stevens, Claus vander 
Elst, Ghysbrecht de Coninc, Gielys Bode, Costen van Kets, 
Willem Noyts, Heinric van Rythoven, Jacop van Steelant, 


fol. 


105. 


fol, 106 vo, 

overmids dat Jan Breem, der stad loepere, der voirs. stad 
mennich jaer wel ende getrouwelic gedient heeft met 
zynen zueren arbeyde in der stad voyages, daer hy vander 
stad wegen gesonden heeft geweest ende anders, soe wanneer 
de voirs. Jan Breem niet meer loepen noch gaen en mach 
of en can van outheden of anders, dats te verstane in de 
reysen oft voyagen, gelyc hy dagelix noch gewoenlic is van 
doene, dat de stad hem dan voirdane alle jare, alsoe lange 
als hy leven sal gheven sal, thiene scellinge oudere grote, 
gelyc de stad van lyfpensien jaerlix gheeft, ende daertoe 
jaerlix syn cleedere, metten anderen gesellen, gelyc hy die 
nu heeft. 


PALUDE. 


27 November 1425. 


Vonnis betrekkelijk het afleveren aan Jan van 
Rythoven van het testament van Catharina 
Cappaerts, weduwe van Jan Schermers. 


In den jaere Ons Heeren M cccc ende viventwintich, 
sevenentwintich dage in Novembry, soe wart in de volle 
banc, by Gielyse Damaes ende met vollen ghevolge van al den 
Scepenen, eendrachtelic gewyst met eenen vonnisse, te weten 
is Claus vanden Werve, Burgermeester, Claus vanden Mortere, 
Claus Wynegheem doude, Jan Stevens, Claus vander Elst, 
Ghysbrecht de Coninc, Gielys Bode, Costen van Kets, Willem 
Noyts, Heinric van Rythoven ende Jacop van Steelant, dat 
men Janne van Rythoven, Thomaes soene, alsulken instru- 
ment, als onder de stad rustende was, vanden testamente 
dat Katline Cappaerts, wettich wyf wilen Jans Schermers, 
gemaect ende verleden hadde, overgeven soude, by alsoe 
dat de voirs. Jan van Rythoven geloven sal voere hem, 
voere Celyen Schermers, sinen wive, ende voere haere naco- 
melinge, met goeden scepenenbrieven van Antwerpen ende 
daertoe oic met goede instrumenten, voere notaryse ende 

getuygen op hem selven ende op alle syn goede, dat zy noch 
haere nacomelinge nemmermeer in gheenen toecomende tyden, 
metten voirgenoemden instrumente vanden testamente voir- 
screven voertvaeren noch procederen, werken noch hen behel- 
pen, in gheesteliken noclr in weerliken rechte, by hen selven 
noch by niemende anders van haren wegen, in contrarien 
vanden oirdinantien ende vonnissen, die de stad ende de 
Scepenen daerop tanderen tyden gegeven, gemaect ende 
geoirdineert hebben, gelye ende in al der manieren dat die 
in der stad register geteykent ende gescreven staen, maer 
sal die geloven tallen dagen goed, vaste, gestade ende van 
weerden te houdene, sonder verbrekene voere hen ende 
voere haere nacomelinge. Sonder argelist. 


20 November 1425. 


Vonnis bekrachtigend schepenbrieven van Ant- 
werpen betrekkelijk goederen gelegen te Waerloos. 


In den jaere Ons Heeren M cccc ende xxv, Xxxx daghe 
Novembris, soe wart by Claus vander Elst gewyst met 
eenen vonnisse opte aensprake, die gedaen hadde Jan van 
Kempenhout Boudewyn van Buyten, als van sekeren goeden 
die bynnen Waerloes ende daeromtrent, na wtwisen sekeren 
Scepenenbrieven van Antwerpen, die daeraf gemaect syn, 
sprekende opten voirs. Boudewyn ende op syn ouders, als 
dat deselve Seepenenbrieven in hoerer macht syn ende 
bliven sullen ende van waerden wesen. Hier waeren by Claus 
vanden Mortere, Jan Stevens ende Gielys Boede, als Scepenen. 
Gedaen ten dage ende jaere voirscreven. 


dr POE. 


fol. 


106 vo. 


fol, 105 ve, 


3 December 1425, 


Vidimus van een besluit d. d. 26 November 1425 
over het bezit eener korenrent, door Wedemaer 
van Cuyck gekocht. 


Int jaer Ons Heren dusent vierhondert ende viventwin- 
tich, op den derden dach. Decembris, soe wart by over- 
draghe van Bourgermeesteren ende Scepenen vander stad 
bevolen te registereren een open plackaet, met eenen 
vuthangenden zeghele vander stat beseghelt, dwele gelesen 
ende gesien was ongeraseert ende ongecancelleert, gans 
gheve ende geheel, van woerde te woirde inhoudende alsoe 
nabescreven staet : Wy, Bourgermeesteren, Scepenen ende 
Raede vander stat van Antwerpen doen cond eenenyegeliken 
die dit ons open plackaet selen sien off hoeren lesen, dat 
opten dach, datum deser letteren, by ons zamentlic over- 
dragen ende geslooten wart ende getermineert dat Wedemaer 
van Cuyck alsulken coep van twee zisteren rox erflic, als hy 
tanderen tiden met scepenenbrieven van Antwerpen gecocht 
heeft jegens Margrieten van Houthoven, sal moigen ver- 
volgen metten lantrechte, ter steden ende ter plaetsen daer 
den gront vanden panden ende onderpande daeraf gelegen 
es, oft dat hy aen sal moighen spreken der voirs. Margrieten 
oft dengheenen die de penninge daeraf ontfine, nietweder- 
staende eenigerhande zaken die voere ons tanderen tyden 
daeraf gehandelt, geschiet of gedaen syn, ende want de vors. 
Wedemaer voere ons dlantrecht daeraf begerde te hebbene, 
soe versoeken wy ende begheren aen allen rechteren, maneren 
ende wyseren daer des behoeren sal te geschiene, dat ten 
versueke vanden voirs. Wedemaere hieraf een onvertoigen 
recht ende vonnisse hem geschiede, sonder eenich ander 
versueck oft begheerte van ons daeraf te verbeydene, sonder 
argenlist. Ende mits dien dat recht ende redenen bewysen 
dat men der waerheit sculdich is getuygenisse te gheven, 
soe hebben wy, te oirconden vanden vors. zaken, derselver 
stat zegelen van Antwerpen ten zaken hieronder aen doen 

hanghen. Gedaen int jaer Ons Heren als men secreef M. CCCC 
ende viventwintich, sessentwintich daghe in Novembry. 


Collacio facta est cum littera originali 
per me Johannem Pot. 


a POTr. 


19 December 1425, 


Weigering door Jan Boc de schulden van 
Margareta Jacopsdochter, zijne vrouw, te erkennen. 


Anno XXV, XIX dage in Decembry, soe ontwaerde Jan Boe, tot. 106 ve. 

Janssone, de zilverborre, Magriete Jacopsdochter, zyn wyf, 
van allen zaken, coopmanscapen, gheloiften ende vorwarden, 
die zy emmermeer vordane doen, maken ofte gheloven mochte, 
hier of eldere, in wat steden of landen dat ware, ende wilde 
daeraf vordane ongehouden wesen. Presentibus Noyts, Jo. 
Werve, Burgermeesteren, Mortere, Stevens, C. Elst, Bode, 
Kets, Meyere, Heyde, Zonne, etc. 


20 December 1425, 


Geschil tusschen Wouter Bau en Maria Kerre- 
mans, zijne vrouw, en Lanceloot van Gottengys, 
aan scheidsmannen onderworpen. 


Anno predicto, XX dage in Decembry, soe quamen in de toi. 108 v. 
volle bane van Scepenen Wouter Bau ende Jouffrouwe Marie 
Kerremans, syn wyf, in deen partie, ende Lantseloet van 
Gottengys, in dandere partie, ende bekenden in beyde partien, 
in presentien van Burgermeesteren ende Seepenen, dat zy 

hen gantselyc ghekeert hebben in vr goede manne van alle 
den ghesecille, welkerhande dat wesen mach, dat zy in eeniger 
manieren deen jegen dandere vute moghen hebben staende, 
toten dage toe van heden, ende gheloifden soe wes die 
vors. vr goede manne eendrachtelie dairaf seggen ende 
termineren souden, dat zy dat teeuweliken dagen houden 
zullen goet, vast, ghestentich ende van weerden. Behiou- 
delee dien, waert dat zys onderlinge niet eens gheworden 
en consten, dat zy dan eenen gheliken overman nemen 
souden, ende, waer zy des overmans te nemene niet eens 
gheworden en consten, dat hen dan de stad eenen gheliken 
overman setten ende ordineren soude, ende soe wes die 
overman dairaf dan seggen, vuten ende pronuncieren 
soude, dat beyde de vors. partien dat houden souden tallen 
dagen goet, vast, ghestade ende van weerden, ghelyc 
of de vors. vr goede manne dat seggen selve eendrachtelic 
gheseeght, ghevut ende ghetermineert hadden. Hier waren 
by ende over Willem Noyts, Jan vanden Werve, Burge- 
meesteren, Claus vanden Mortere, Jan Stevens, Claus van 
der Elst, Gielys Bode, Costen van Kets, Claus van Wyne- 
geem de jonge, Costen Coelput, Jan de Meyere, Claus 
vander Heyden ende Lambrecht van Zonne, Scepenen. 


N. HOEVEL. 


17 Januari 1425 (1426). 


Vidimus van eenen schepenbrief d. d. 18 
December 1422 inhoudende verkoop van goederen, 
gelegen te Sprundel, door Arnout Sniders aan 
Jan Severyns. 


fol. 13. Anno XXV, Xvit dage Januarii, soe wart overdraghen 
by Bourghermeesteren ende Scepenen, dat men registreeren 
soude eenen scepenenbrief, die gans gheve ende geheel 

was, ongeraseert ende ongecanceleert, van woirde te woirde 
inhoudende alsoe hierna bescreven staet : Wy, Heinric van 
Rythoven ende Claus van Wynegheem de jonge, Scepenen 
in Antwerpen, maken cond dat vore ons quamen Nout, 
sone wilen Jans Sniders, van Meersele, in deen partie, 
ende Jan Severyns, Heinrix sone, van Mere, in dandere 
partie, bekenden ende verlyden onderlinge, in beiden par- 
tien, dat de voirs. Nout ghegeven heeft ende gaf terve 
ende in erfliken rechte den voergenoemden Janne Severyns 
ende sinen nacomelingen, te houdene eeuwelic ende erflic 


te gebruykene, een stede met huise, hove, gronde, lande 


ende met al datter toebehoert, houdende tsamen drie buyn- 
dere, gestaen ende gelegen te Sprundel, tusschen Jacop 
Ymsoeten goet, aen deen syde, ende Jans Hughen goet, 
aen dandere syde, ende twee buyndere lants, metten gronde 
ende met al datter toebehoert gelegen dair jeghenover, 
tusschen des Joncheren lant van Glymes, aen deen syde, 
ende Ancem Vrients lant, aen dandere syde, alsoe wy ver- 
stonden, elx jaers omme twee zistere goets custbaers rogs, 
jaerlikere ende erflikere renten, te geldene ende te betalene 
vanden voirs. Janne Severins ende van sinen nacomelingen, 
den voirgenoemden Noute ende sinen nacomelingen, erflic 
ende eeuwelic duerende, atle jare tOnser Liever-Vrouwendage 
Lichtmisse, ende te leveren aldair metter maten van Breda. 
Voert geloifde de voirs. Nout dese voirs. stede ende rr buinder 
lants, metten gronde ende met al datter toebehoert, te wairne 
ende te clairne los, vry ende quite van allen anderen voer- 
commere ende calaengien, vutgenomen eenen halven over- 
lansche Rynsche guldenen ende twee capoene erflic, vuten 
vors. huise metten lande jaerlix gaende, ende vir loepen 
rogs ende Ir oude placken erflie vuten anderen 11 buyn- 
deren lants jaerlix gaende, ende dien voirgenoemden voer- 
chys ende commer geloifde de vors. Jan, voere hem 
ende voere syn nacomelinge, van nu vordane eeuwelic 
duerende, alle jaere te geldene ende te betalene, sonder 
des voirs. Noyts oft synre nacomelingen cost, last oft 
scade, ende sonder mindernisse of afcorten vanden vors. 
I1 zisteren rogs tsiaers erflikere renten. Voert geloifde de 
vors. Jan Severyns, voere hem ende voere syn nacomelingen, 
dat hy dit voirs. goet houden sal altyt in goeden custbaeren 

gereke ende niet ergeren, sonder argenlist. In kennessen 
van desen letteren, besegelt met onsen segelen,-ghegeven 
int jaer Ons Heeren als men screef M. cocc. tweentwintich, 
achtien dage in December. 


22 Januari 1425 (1426). 


Vonnis in een geschil tusschen Nikolaas van 
Santviet en Elisabeth, weduwe van Arnout 
Liedekens. 


fol. 107 ve. _ Anno XXv'°, Xxl dage in Januario, wert gewyst met eenen 
vonnisse, in de banc van Scepenen, by Lambrechte van Zonne, 
Scepenen, tusschen daensprake van Clause van Santvliet, 
die hy dede eenre Lysbetten, Aerd Liedekens wyf was, met 
eenen scepenenbrieve van Antwerpen, als van v !/2 viertelen 


rogs erflic, die hy heffende es op cen spade lants, in Wilmers- 
done gelegen, dairaf dat sy hem sinen pand ontkennen wilde, 
na tverantworden dat sy dairop dede, alsoe dat tvonnisse 
den voirs. scepenenbrief in synre werden, ende den voirs. 
Clause volcomen, mids sinen herbringen dat hyt ende syn 
voervorderen soe lange jaren geheven hadden. 


5 Februari 1425 (1426). 


Dagbepaling door Arnout Brixvus van zijnen 
eisch tot schuldvordering tegen Adriaen Coppens. 


Item, des Vrydachs, xvir dage in Januario anno XXv?, 
soe ghewarichde Aernout Brixus in de Vierscare syn scult, 
die hi tachter ende in ghebreke was aen Adriaene 
Coppens, den backere, als van tarwen die de vors. Adriaen 
jegen denselven Aerde ghecocht hadde, toter sommen toe 

van sesse ponden negen scellinge grote, gelyc als deselve 
Arnt dat, na der stad recht ende na syn besettenisse, die hi 
optes vors. Adriaens goede ghedaen hadde, sculdich was 
te ghewarigen. Ende want vele meer andere persoene, 
ghebrec hebbende aen denselven Adriaen, te voren beset- 
tenisse dairop ghedaen hadden, alsoe dat zy mids dien 
te vore van zinen goeden vernueght moesten syn, na der 
stad recht, soe begerde de vors. Arnt den daet van zinen 
gehouden gheregistreert te hebbene, omme in toecomenden 
tyden den zinen te gheraken. Actum anno XXV, v daghe 
Februarii. 


9 Februari 1425 (1426). 


Besluit betrekkelijk de vereffening der nalaten- 
schap van Nicolaas de Clerc. 


Int jaere Ons Heren M. cccc ende Xxv, Ix dage Februarii, 
soe wart by Bourgermeesteren ende Scepenen geconsenteert 
dat Jan de Clerc aenverden soude alsulke goede als Claus 
de Clerc, syn broeder, achter hadde gelaten, ende dat in 
deser manieren, dat, alsoe verre als die goede strecken 
moigen, soe sal men se pennewaerden ten hoeghsten ende 
den sculdeneren dairmede betalen. Eest dat boven alle 
schult yet dairaf overschiet, dat sal den erfgenamen te 
baten comen, ende es dair meer schults dan goeds, dairin 
en sal de vors. Jan nyet gehouden wesen, want omme 
claer te verstane, soe en sal de vors. Jan de vorgenoemde 
goede niet aenveerden als erfgename mer alsoe boven 
gescreven staet, Ende behoudelie dien, wes redelike cost 
de vors. Jan daeromme doen sal de vors. goede te gecrigene, 
dat dat wesen sal op des goets cost, sonder argenlist. Ende 
hieraf zal hy altyt wettige rekeninge doen. Presentibus 
Jan vanden Werve, als Borgermeester, Jan Stevens ende 
Costen Coelputte, als Scepenen. 


J. Por. 


fol. 107 ve, 

17 Februari 1425 (1426). 


Vonnis in een geschil tusschen Jan van Wesele 
en Jan Damman. 


fol, 108. Int jaer Ons Heeren M coco. viventwintich, seventhien 
dage in Februario, soe wert gewyst met eenen vonnisse 
by Clause vanden Mortere ende by gevolge van Scepenen, 
opte aensprake die dede Jan van Wesele, Jannen Damman, 
pasteybackere, als dat hy hem heisschende was vore elken 
ouden Vranckeryeschen scilt, van seven Vrankerixe scilden 
tsiaers erflikere renten, als hy op syn huis heeft sprekende, 
geheeten Vrankerike, een ende vyftich Vlemsche grote, alsulc 
als nu in Vlaenderen gaen, mids dien dat den scepenenbrief, 
die gemaict wart tusschen Heinricke van Wesele, des voirs. 
Jans vader, met synre medepartien, ende den voirs. Janne 
Damman, dairaf mentie maict, ende tverantworden vanden 
voirs. Janne Damman, dat de voirs. Jan Damman betalen 
sal vore elken ouden Vranckerixe scilt voirs., een ende vyftich 
grote Brabants gelts, alsulcs gelts als nu in borsen gaet. 
Presentibus Jan vanden Werve, Borgermeester, Claus vander 
Elst, Costen van Kets, Claus vander Heiden ende Lambrecht 
van Zonne, Scepenen. 


dear. 


23 Februari 1425 (1426). 


Besluit in een geschil tusschen Hendrik vander 
Blaect en Mathias Weeldeman. 


toL 105 v. _ Tusschen daensprake van Heinrike vander Blaect, daer 
hy in begerde dat Mathys Weeldeman ruyminge wilde doen 
van eenen hove, dien Daem de Coen hem vercocht hadde, 


ende dewelke Daem, alsoe Mathys seyde, hem den vors. 
hof verhuert hadde twaelef jaer lance geduerende, daeraf te 
Kerssavond lestleden gegaen waeren vier jaren, gelegen in 
Kypdorp, jegen den borrenput over, ende tverantwoirden 
vanden voirs. Mathyse ende van alle kennisse die daeraf 
gedaen wart by den vors. Dame, soe wart gewyst by Clause 
vander Heyden ende by gevolge van Scepenen, dat de vors. 
Mathys syn jaerschaeren ende getonsten daeraen hebben 
sal, metten dorgange doer sinen hof, van Kerssavont lest- 
leden acht jaer lanc geduerende, tsiaers omme vyftalven 
scellinc grote ende die verschinen alle jaere te Kerssavonde, 
mids dat de vors. Mathys sinen eet daertoe dede. In pre- 
sencien van Clause vanden Mortere, Clause vander Elst, 
Costen van Kets, Costen van Coelputte ende van Lambrechte 
van Zonne, als Scepenen. Gedaen int jaer ons Heren Mm. 
cccc ende Xxv, Xx dage in Februario. 


J.:For: 


7 Maart 1425 (1426). 


Vidumus van eenen schepenbrief d.d. 1 Sep- 
tember 1422, inhoudende erfgift door Elsabeth 
Rops aan hare kleinkinderen. 


Int jaer Ons Heren dusent vierhondert ende viventwintich, 
seven daghe in Meerte, soe wart overdragen by Bourger- 
meesteren ende Scepenen, alsoe wilen Lysbeth Rops eenen 
scepenenbrief van Antwerpen verleden heeft van zekeren 
makinghen ende ghiften diversen persoenen aenruerende, 
ende die rustende blyft in de fermerie vanden Beghynhove 
buyten Antwerpen, daer niet dan eenen brief af gemaect 
en is, dat men denselven brief registreren soude omme 
altyt de voirs. makinge te stade te comene die des aen- 
cleefde, van woirde te woerde inhoudende als nabescreven 
staet : Wy, Willem vanden Gavere ende Heinric van Ryt- 


fol, 108 ve 

hoven, Scepenen in Antwerpen, maken cond dat vore ons 
quam Lysbeth, dochter wilen Gielys Rops, wettich wyf 
wilen Claus Peleryns, met eenen momboere haer gegeven 
metten rechte, bekende ende verlyde dat zy gegeven heeft 
ende bewyst, gaf ende bewysde in gerechter gestadiger 
ghiften, in aelmoesenen puerlie omme Gode ende omme 
haere zielen zalicheyt, na hair lyf ende niet eer, Adriane, 
haeren neve, daer moeder af is Lysbeth, hair dochter, ende 
vader af is Jan Kempe, hair wettege man, ende den anderen 
kinderen, die deselve Lysbeth, hair dochter, noch namaels 
hebben ende vercrigen mach, onder hen evengelyc te 
deylene, alle de erflike ende onruerende goede, welkerhande 
die zyn moehgen, die zy na hair lyf bóven hair wettige 
schult, vutlede ende weselic testament achter hair laten 
sal, te hebbene ende vanden voirs. kinderen taenverdene, 
alsoe schiere als de voirs. Lysbeth Rops, de oudemoeder, 
comen sal syn van live ter doot, ende niet eer, met deser 
condicien ende vorwairden, dat de voirs. Lysbeth, haer 
dochter, hair tocht ende belevinge hair leefdage lanc aen 
de voirgenoemde goede hebben sal, sonder die te vercoe- 
pene, te veranderene, te verwysselene, te beswaeren, te 
becommeren oft in eeniger vuegen te gheloesene. Ende dat 
oie deselve Adriaen, haer neve, ende dandere kindere, op 
dat zyer meer gecreghe, de voirgenoemde goede, in al 
noch in deele, niet en selen moigen vercoepen,-veranderen, 
verwisselen, bezwaeren, becommeren oft in ennigher manie- 
ren geloesen, het en dede hen openbaeren nootzake van 
haren live. Ende waert dat zy de contrarie dairaf daden, 
dat dan de Heylige-Gheest ende de fabrike van Onser- 
Vrouwenkerke tAntwerpen, elec van hen een derdendeel 
dairaf, van dat sy alsoe vercoepen of veranderen wilden, 
hebben ende aenveerden sullen, ende tderde derdendeel 
dairaf de infirmerie vanden Beghynhove tAntwerpen, ende 
dat te distribueren gelyc de voirs. Lysbeth Rops dat met 
haren testamente ende vutersten wille oerdineren ende maken 
sal. Voirdane soe gaf de voirs. Lysbeth Rops met haeren 
voirs. momboere, Her Heinrike vanden Schore, priester, 
na hair lyf ende niet eer, voir zekeren dyenst ende aerbeyt, 
dair zy hem mede belast heeft na haer lyf te doene, tot 
sinen live duerende ende niet langere, elx jaers eenen gulden 

pennine, geheeten gouden Ynghelschen nobel, goet ende 
custbair van goude ende van gewichte, oft de weerde 
dairvore in anderen goeden gelde, jaerlikere ende lyftocht 
renten op thuys, geheeten den Putoir, ende op een huys 
daerneffens gestaen, ter Taefelronden waert ane, in de Eve- 
scalcstrate, neffens Jans huys van Tryt was, dewelke voir- 
genoemde twee huyse, met alle datter toebehoirt, de voir- 
genoemde Lysbeth Rops verbonden ende te pande geset 
heeft over den voirgenoemden eenen gouden Yngelschen 
nobel tsiaers lyftocht renten, te geldene ende te ghevene 
randen gheenen die by tiden de voirs. huyse toebehoeren 
ende bezitten zullen, den voirs. Her Heinrike, priester, 
alsoe langhe als hy leven sal ende niet langere, alle jare 
deen helft daeraf opten heiligen Kerssavond, ende dandere 
helft daeraf te sente-Jansdage Baptisten in midzomere, ende 
dyrste rente vanden voirs. Heren Heinrike daeraf te heffene, 
alsoe schiere als de voirs. Lysbeth comen sal zyn van live 
ter doot ende niet eer. Woude ende begerde de voirgenoemde 
Lysbeth Rops, met haeren vors. momboere, vuterlic met 
herten, dat dese voirgenoemde ghifte ende makinge den 
vorgenoemden persoenen, in der manieren voirscreven, goet, 
vaste, gestade ende wel gehouden bleve in alle der bester 
vormen ende manieren, dat eenighe ghifte of makinge int 
gheestelike of int weerlike recht best, stade doen mach 
ende gehouden bliven, het zy in vormen van testamente 
of anders, sonder calengieren oft wederseggen van yemende, 
in eenigher manieren, alle argenlist hierin vutgesceyden. In 
kennessen van desen letteren, beseghelt met onsen zeghelen, 
ghegeven int jaer Ons Heren als men screef M. coo ende 
tweentwintich, op den iersten dach van Septembry. 

10 April 1426. 


Ordonnancie betrekkelijk de « nachtwake «, 
de « ribaude » en het poorterschap. 


fol. 109. Vutgeboden ende gheordineert bi den Here 
ende bi der stad anno Xxvi, X dage Aprilis 
na Paesschen. 


Item, dat nyement van nu voerdane opte nachtwake 
en come, dan deghene die daertoe gheordineert sullen syn, 
opte peyne van 1 oude scilden te verboerne, alsoe dicke 
alst ghesciede, half den Heere ende half der stat. 


Item, dat alsulke wandelende gesellen, die int Swynhuis 
te verkeeren pleghen oft elder bynnen der stat, ribaude 
ende merctridders, terstont bynnen sonneschine uter stat 
ende vryheit van Antwerpen ruymen sullen, alsoe verre 
als sy gheen goede conde ghedoen en connen bi den Here 


ende bi der stat, op hoer vorste let te verboeren. 


Item, dat alle deghene die poertersneringhe doen bynnen 
der stat van Antwerpen, ende daerin buycvast geseten syn, 
sullen moeten poerters werden, tusschen dit ende Sinxenen 
naestcomende, op hoir neringhe te verliesen, vutghenomen 
deghene, die met neringhen ende coemanscap van wine 
om gaen, dat die hierinne niet gehouden en sullen syn 
op dat sy willen. 


25 April 1426. 


Belofte van schadeloosstelling door de stad 
aan Peter vander Beversluys, gewezen Schout 
van Antwerpen. 


fol. 109 ve. Alsoe in der deedingen hangende tusschen den Jonchere 
van Glymes ende synre stad van Bergen opten Zoom, aen 

deen zide, ende de stad van Antwerpen, aen dandere, Peter 
vander Beversluys, Schoutet van Antwerpen, vanden voirs. 
schoutetscape ontset wart ende Heinric Taye, by openen 
brieven ons genedichs Heeren tsHertogen van Brabant, 
Schoutet wart, in welker voirs. deedingen soe viele geschiede, 
dat de stad van Antwerpen, die vüte wilde trecken int 
lant van Bergen, gelyc sy dede, denselven Peteren, haren 
Schoutette, daertoe verzochte alsoe te doen. Op dwelc Wy, 
Burgermeesteren ende Scepenen, Raide, oude Scepenen, 
poirteren, dekenen ende geswoirne vanden Ambachten, int 
gemeyne aldaer op vergadert synde, hem toe was geseegt, 
dat zy hem daeraf ter hant wilden staen, soe eest waer 
dat int afsetten vanden selven Peteren, Burgermeesteren, 
Scepenen ende Raide ende de nabescreven Outscepenen, 
hueren voirs. geloiften ende toeseggen navolgende, den 
voirs. Peteren toe hebben geseyt tghuent dat nabescreven 
staet : Te weten is, waer dat alsoe geviele dat de voirs. 
Peter, bynnens jaers van datum deser afsettingen ende 
toeseggene, niet vernueght en worde ofte betaelt vander 
sommen van alsoe vele gelts, als hy Heeren Wouteren 
vander List, Riddere, synen voirsate Schoutette, op tvoirs. 
ambacht verleyde, dat is te wetene vyfthien hondert ende 
viventseventich Vraneryessche cronen ende oic drie quartier, 
als van onsen genedighen Here voirs. ofte van yemende anders 
van sinen wegen, dwelc te eeschiedene de vors. Peter mids- 
gaders der stad geloift heeft dbeste daerin te arbeyden by 
onsen genedighen Here ende synen Raed voirs., dat dan de 
vors. stad hem, teynden dien jare, vander vors. sommen 
jaergulde geven sal, alse voere thien penningen eenen, 
ende die betalen ten tween terminen tsiaers, dat is te weten 
deen helft opten yersten dach van November ende dandere 
helft opten yersten dach van Meye, ende alsoe voert van 
halven jaere te halven jare, tot aen der tyt toe dat de 
voirs. stad oft yement anders hem vander vors. sommen 
vernueght sal hebben ende voldaen. Oic so is voirwaerde, 
dat de voirs. stad de voirs. sommen van xv hondert ende 
LXXV cronen ende 111 quartier altyt af sal moegen leggen 
ende afdoen metter eenre helft daeraf, niet min maer 
meer, opdat zy wille, ende altyt met verschenender renten, 

na davenant vanden tyde. Ende waert dat alsoe geviele, 
dat de voirs. Peter bynnen den vors. yersten jaere van 
onsen genedighen Here oft van synen wegen niet betaelt 
en worde, soe es ondersproken tusschen de stad, aen deen 
zide, ende den voirs. Peteren, aen dandere, dat dan de 
vors. Peter der vors. stad overgeven sal alsulken brieve, 
vesticheyt ende bescheyt, als hy heeft van onsen genedighen 
Here voirs., den vors. ambachte aenclevende, omme de 
stad daermede haer te verhalen ende verrichtinge te gecrigen 
van onsen genedighen Here vors., alle dingen ten goeden 
verstane ende sonder argenlist. Alle dese saken van geloiften 
syn geschiet by Willeme Noyts, Janne vanden Werve, als 
Burgermeesteren ende Scepenen, Heren Aernde van Ymmer- 
sele, Claus vanden Mortere, Jan Stevens, Claus vander Elst, 
Gielys Bode, Costen van Kets, Costen Coelputte, Jan de 
Meyere, Claus vander Heyden ende Lambrecht van Zoon, 
als Scepenen, Her Wouter vander List, Laureys Volkaert, 
Ghysbrecht de Conine, Gielys Damaes, Jan de Blabbenere, 
Jan de Schermere, Jan van Halmale, Jan de Coninc, Aerd 
de Coninc, Jan Willebeys, Andries van Steelant, Jan van 
Wesele, Laureys van Aerschot, Heinric van Rythoven, Jan 
vanden Houte ende Peter de Bloxschoemakere, als oude 
Scepenen, in den jare Ons Heeren M cccc ende sessentwin- 
tich, viventwintich dage in Aprille. 


N. HOEVEL. di: ROT: P. DE RoMA. 


6 Mei 1426. 


Vrij verblijf verleend aan Willem Stantvast, 
koopman van Zierikzee. 


tol, 109. _ Anno XXvI°, vi dage in Meye, soe wart Willeme Stantvast, 
coopman van Zierixee, ghewillecoert ende gheconsenteert 
tAntwerpen vry te comen wonen, met zinen goede, familien 

ende huysghesinde, ende datten de stad vry ende ongemoeyt 
houden soude van alle alsulker lyfpensien, als de stad 
van Zierixee sculdich mach wesen, by alsoe dat de vors. 
Willem (1). ..... 


1 Juni 1426, 


Vonnis in een geschil tusschen Heer Hendrik 
van Coelhem en Heer Arnout van Ymmersele. 


In den jaere Ons Heeren M ccoc ende Xxvr, opten yersten fol. 109 vo. 
dach Junii, soe wart gegeven, by Claus vander Heyden, 
een vonnisse tusschen de aensprake die Heere Heynric van 
Coelhem, Riddere, gedaen hadde op Heeren Aerde van 
Ymmerssele, Riddere, aengaende de watermoelen tot, Yteghem 
geleghen, als aengehoert daenspraec ende tverantworden 
van beyden den voirs. partyen, dat de voirs. Heere Aert 
den voirs. Heere Heynric alsulke vesticheyt daeraf doen 
sal, tusschen dit ende Sente-Bavendage naest toecornende, 
als hy tanderen tyden bekent heeft dat hy geloeft hadde 
te doen, na wtwisen tsregisters van Antwerpen dair tver- 
liden ende de voirs kennisse in bescreven staet. Hier waren 
by, als Scepenen, Jan vanden Werve, Claus vanden Mortere, 
Costyn van Kets, Gielys Boede, Costyn Coelput, Jan de 
Meyere ende Lambrecht van Zonne. Anno et die ut supra. 


5 Juni 1426. 


Ontlasting voor Andreas Cogge van vervol- 
gingen wegens manslag op Cornelis Hughenzoen. 


Alsoe in den vechtsel dat onlanx geschiet es te Santvliete, rot. 109. 
dairin doet bleef Cornelis Hughenzoen, ende gequetst es 


(1) Onvolledige acte. 


fol. 109 vo, 

‚Nout Volkeryc, Andries Cogge beticht wart, soe quamen 


des voir Bourghermeesteren ende Seepenen, de voirs. Andries 
ende Jan de Bot, met sinen maghen ende vrienden, die 
aencleefden den doetslach, soe dat de voirs. Jan de Bot, 
metten maghen ende vrienden voirs., Andries voirgenoemt 
verdroeghen den voirs. doetslach ende gevechtsel, mits den 
eet die hy dede, als dat hy noch geslaghen, noch gesteken 
en hadde, noch oyc daer gecomen en was omme henluden 
te evelen ofte te misdoen, in gheenre wys, ende oyc mits 
den gelofden die hy dede dat hy gheen partye aennemen 
en soude metten ghenen die. des doetslaechs sculdich waren, 
Ende hierop soe schuden sy malkender quite aen beyden 
syden, gelovende hierenboeven in gheensins malkender te 
misdoen. Sonder argelist. Gedaen in den jaere Ons Heeren 
M ccoc ende xxvI, vive daghe in Junio. 


Oorvrede gezworen door Gysbrecht van Wiel- 
drecht aan Nikolaas de Smit, gevolgd door een 
vonnis over hun geschil. 


5 Juli 1426. 


Anno XXv1®, v dage Julii, soe geloifde ende swoer aen 
den Heylegen Ghysbrecht van Wieldrecht, voer Amman, 
Burgermeester ende Scepenen, dat hy Clause den Smit niet 
en sal misdoen noch doen misdoen, in woirden noch in 
werken, by hem selven noch by nyemende van synen wegen, 
in gheenre manieren, omme eeniger handelingen wille van 


gedinge oft anders, die zy jegens malcanderen gehadt hebben. 


Ende hier waren by Jan Stevens, als Amman, Jan vanden 
Werve, als Burgermeester, Gielys Bode, Costen van Kets, 
Costen Coelputte, Jan de Meyere, Claus vander Heyden, 
Lambrecht van Zoon. 


PALUDE. 

16 Juli 1426. 


Anno XXvI, Xv1 dage in Julio, soe wart gewyst met eenen fo. 10. 


vonnisse by Costen Coelput, in de banc van Scepenen, 
tusschen daensprake van Ghysbrechte van Wyeldrecht ende 
tverantworden van Clause den Smit, als van sekeren lande, 
aerde, heiden ende beemde, die de voirs. Claus gecocht ende 
gecregen heeft jegen Heinric Hillen, sone wilen Heinric 
Hillen, gelegen bynnen Ekeren, opt dOude Gracht, dair 
de voirs. Ghysbrecht toe taelde als dat die goede sinen wive 
toebehoeren souden, als van wilen Pauwels Noyts, haeren 
vader, dairaf dat sy ghetuygen leyden aen beiden syden, 
dair, na tale ende wedertale, ende na de ghetuygen dairaf 
van beiden syden verhoert, tvoirs. vonnisse vutgaf ende 
verclaerde, dat de voirs. Claus de Smit met synre waerheyt 
voleomen was ende de voirs. Ghysbrecht veyllich, ende dat 
deselve Ghysbrecht gelden ende betalen soude alle den cost 
van brieven ende anders, die dairop ghegaen ware. 


6 Juli 1426. 


Vonnis in een geschil tusschen Nikolaas en 
Jan vanden Schoere.. 


In den jaere Ons Heeren M cccc ende xxv1, vr dage Julii, 
soe gaf Claus vander Elst vore een vonnisse, tusschen daen- 
sprake van Claus vanden Schoere ende tverantwoirden van 
Jan vanden Schoere, sinen neve, aengaende zekeren erfenissen 
ende goeden, geleghen te Casterlé, in de bancke van Baerle, 
die de voirs. Claus heysschende was ende die Heylwych 
vanden Schoere tanderen tyden met scepenenbrieven van 
Antwerpen vercocht hadde, dat de voirs. Jan quyt ende 
verweert dairaf soude wesen, ende deghene die dat meer 
aenghinge, mits dien dat voir Scepenen van Antwerpen 
claerlie getuycht wart, dat de voirs. Heylwige alle. haere 
versterffenisse van erfliken goeden vercocht Katelinen vanden 
Schoere, haere suster, des voirs. Jans moedere, ende haere 


fol. 


109. 

dairtoe metten lantrechte dede by manen ende wisen van 
meyeren ende laten van Casterlé, een jaer daer te voeren 
eer sy de voirs. scepenenbrief tAntwerpen verleet. Gedaen 
anno et die ut supra, in prêsentie Jans vanden Werve, Claus 
vanden Mortere, Gielys Boede, Costyn Coelput, Jan de Meyere 
ende Lambrecht van Zonne, als Scepenen. 


20 Juli 1426. 
Ordonnancie betrekkelijk den vischhandel. 


fol. 110, Anno XXVI, XX dage in Julio, soe waert gheboden van 
sHeren wegen ende vander stad wegen, dat van nu vordane 
niement van hier vutwaert eenigen visch coepen en sal, omme 
hier tAntwerpen te vercoepene, anders dan in groots, 
het en ware dat hy dien visch selve ghevangen hadde, dat 
hy dien visch soude mogen vercoepen alsoe alst hem gelieven 
soude. Ende soe wie dat de contrarie dairaf dade, ende anders 
visch, dien hy buyten ghecocht hadde, met cleynen penninc- 
werden vercochte, dat die verboeren soude, alsoe dicwille 
alst geviele, telkenmale 111 oude scilde, den eenen dairaf den 
Heere ende den anderen der stad, ende den derden den 
ambachte vanden Vischcoepers tAntwerpen, gheduerende dit 
ghebot, tot des Heeren ende der stad wederseggen ende 
niet langere. 


26 Juli 1426. 


Teruggave aan Jan van Ophem van schepen- 
brieven te Leuven verleden. 


fol.108 ve. _ In den jaere Ons Heeren M cccc ende xxv1, XxvI daghe 
Julii, soe bekende Jouffrouwe Margriete Peters, met eenen 
mombore haere gegeven metten rechte, in presentie van 


se NT ee 


Bourghermeesteren ende Scepenen, in de volle bancke, alsoe 
omme alsule rechts wille als sy haere vermetende was te 
hebben tot eenighen scepenenbrieven tot Loeven gemaect, 
die Heynric van Eechhoven aldair verleden hadde Jannes 
van Ophem, geschil gereesen was ende opverstaen tusschen 
haere ende den voirs. Jannes, mits welx geschils wille de 
voirs. brieve geleyt werden onder de stat van Antwerpen, 
ende sy daeraf wael vernocht ende van hem voldaen waere, 
soe dat sy gheen recht dairtoe meer en hadde, soe consen- 
teerde sy dat men hem de voirs. brieve weder overgeven 
soude. Oyc ‚soe seyde sy dat tot nyemant anders versueke 
de voirs. brieve aldair geleyt waren dan totter hoerer. Sonder 
argelist. Actum anno et die ut supra. 


3 Augustus 1426. 


Vonnis in een geschil tusschen Willem Magher 
en Jan de Bokelere met Margareta, zijne vrouw. 


amd 


Op daenspraeck die Willem Magher, vischcoepere, gedaen rot. 114 vo. 


heeft op Janne den Bokelere, platynmakerg, ende Magrieten, 
sinen wite, van eenre_ KE aen huyse, « gestaen 
achter de huysinge, geheeten den Liebaert, tusschen Mathys 
erve van Lynth ende Willem Smaeyers erve, aen deen zide, 
ende des voirs. Willems erve, aen dander zide, ende welke 
plaetse metten huyse de voirs. Willem los ende vry, als 
niet daervute gaende, jegens den voirs. Janne ende sinen 
wive voermails gecocht heeft, hoewel dat zekere persoene 
chys hebben opt selve huys ende plaetse ende op meer andere 
panden, daeromme dat zy haeren pant niet zunderen en 
wouden, ende op tverantwerden dat de voirs. Jan ende syn 
wyf weder daerop gedaen hebben, als dat zy tvoirs. huys 
ende plaetse niet vry vercocht en hadden, maer dat tvoirs. 
huys ende plaetse metten voirgenoemden huyse, geheeten 
den Liebaert, mede onderpant syn ende bliven soude, soe 
wert ghewyst met eenen vonnisse by Heren Arde van Ymmer- 


fol. 110. 

sele, Riddere, ende met ghevolghe van Janne vanden Werve, 
Burgermeester ende Scepen, Jan Stevens, Claus vander Elst, 
Janne den Meyer ende Lambrecht van Zon, Scepenen tAnt- 
werpen, sinen metgesellen, dat tvoirs. huys ende plaetse 
mede onderpant syn souden, mer dat de voirs. Jan ende 
Magriete denselven Willeme daervoere tonderpande setten 
zouden tvoirs. huys, geheeten den Liebaert, metten toebe- 
hoerten ; item, eenen halven nobel erflie, die de voirs. 
Magriete jaerlix heffende is in de Achterstrate, bi de fermerie 
op Claepdorp; item, voert alsulken goede als de voirs. Jan 
liggende heeft te Ruysbroeck, ende vordane hem selven ende 
al hare andere goede, welkerhande die syn, die sy nu hebben 
ende namails vererygen mogen. Dit was gedaen int jaer 
Ons Heeren als men screef M. cccc. ende sessentwintich, 
drye dage in Oeghst, 


P. DE RoMA. 


22 Augustus 1426. 


Accoord betrekkelijk eene rent bezet op een 
hwis door Jan Valw achtergelaten. 


Anno XXVI, XXII dage Augusti, soe wart geordineert, 
overdragen ende gesloten in de volle banc van Scepenen, 
als van eenen huise met hove, gronde, plaetsen, buere, 
doergange ende met al datter toebchoert, dat Vranke, 
naturlic sone wilen Jan Valx, Janne Scoentop terve ghe- 
geven hadde omme thiene scellinge grote tsiaers erflikere 
renten ende opten voerchys diere vute ghinc, gelyc als den 
scepenenbrief dairaf gemaict dat inhoudt ende begrypt, 
welke Xx scellinge grote tsiaers erflie de voirs. Jan Scoentop 
jegen den voirs. Vranken afgelost ende gequyt hadde, 
dwele de Heylegeestmeesteren ende Kercmecsteren van 
Onser-Vrouwenkerke tAntwerpen meynden dat hy niet 
doen en mochte, mids dat contrarie was vanden scepenen- 

brieve dairmede dat de voirs. wilen Jan Valke den voirs. 
Vranken, sinen naturliken sone, syn goede gaf ende maicte, 
dairin dat begrepen staet, waert dat de voirs. Vranke 
van live ter doot quame, sonder kindere achter te laten, 
dat dan alle die goede toecomen ende bliven souden een 
derdendeel dairaf der fabriken van Onser-Vrouwenkerke 
voirs., een derdendeel den Heylegen-Geest aldair ende een 
derdendeel den armen huysarmen achter straten. Mair want 
de voirsereven Jan Scoentop syn tymmeringe omme opte 
voirs. stede te settene al bereet gemaict hadde, ende dat 
hy oic niet en wiste vander makingen des scepenenbriefs 
voirscreven, alsoe hy seide, soe wart hem geconsenteert, 
ter presentien vanden Heylich Geestmeesteren voirs., dat hy 
met synre tymmeringen voert varen soude, by alsoe dat 
hy metten voirs. Vranken alsoe spreken ende overdragen 
soude, als dat hy hem syn gelt vanden voirscreven x scel- 
linge grote erflic die hy afgequyt heeft, wedergave, of 
waer sy onderlinge alsoe overdroegen, dat sy des eens 
waren ende de voirs. Jan Secoentop verwachten wilde der 
doot vanden voirs. Vranken, dat soude hy mogen doen. 
Behoudelic dien, waert dat de voirs. Vranke van live ter 
doot quame, sonder kindere achter te latene die van sinen 
live comen waren, dat dan de voirscreven Heylich-Geest, 
fabrike ende arme hebben ende behouden souden opt voirscre- 
ven huis de voirs. Xx scellinge grote erflic, dairop dat terve 
gegeven es. Ende wart dat hy kindere achter hem levende 
liete, dat dan de voirs. afquitinge vast, gestade ende van 
werden syn ende bliven soude. Sonder argenlist. 


7 September 1426. 


Ordonnancie over munten. 


fol. 186. Geordineert by Heynric Taye, Schouthet, ende 
by der stat, anno M cocc ende XXVI, VII daghe 
Septembris. 


Item, dat men gheen croenen gemaect tot Ruwaen, te 
Guyse, te Cortoy ende diergelike en gheve noch en neme, 
noch gheen wisselaere, waert, noch andere en prise in gheenre 
manieren, opt tghelt verboert ende daertoe een half pont 
oudere groete, teen derdendeel den Heere, tandere der stat 
ende derde denghenen diet voirtbrachte. 


Item, dat men gheen gulden, gemunt te Bruyswyc, noch 


oice nyewe Utrechsche gulden, noch Moerse gulden en prise, 
en gheve, noch en neme, op tghelt verboert ende opte voirs. 
broeke. 


Item, dat men gheen Vranxe croenen hoegher prisen, 
gheven noch nemen en sal, dan tstuc voir vive scellinge 
grote, opt ghelt verboert. 


Item, Wilhelmissche Hollantsche schilde te . . Li grote. 
Item, overlanse Rinse gulden te . . . vyftich grote. 
Ende hieraf soe sal de Heere ende de stat, alsoe dicwile 


als zy willen, der wisseleren, der weerden ende eens yegelix 
anders eet hebben, dair sy op vermoedende syn. 

9 September 142 — 23 Januari 1429 (1430). 
Getuigenissen over het rechtsgebied der stad. 


Hierna volgdt alsulken gethuygenisse als wilen 
Jan Draeck by den nabescreven persoenen in den 
jaere Xximm® ende xxvi1 geproduceert heeft, 
daervan de tenuere hierna volgdt etc. 


In den jaere Ons Heren M coco Xxvii, vr dage in Meye, 
soe wert in de banck van Scepenen tAntwerpen voere Bur- 
germeesteren Claus vander Elst, Jan Stevens, Jan vander 
List, Heinrie van Rythoven, Andries van Steeland ende Costen 
van Halmale, als Seepenen, getuygdt ende gekent by Michiele _ 
den Monick, als 1 Meyere, Janne Schoeyten den ouden, Laureyse 

van Oekele, sc huttere, Heinrick Ledenaerts, Janne van Lyere, 
Janne den Hoegen, Janne Noes, Janne vander Muyen, Danyse 
den Wilden, Andriese van Steelandt voirs. ende Jan de Bruyne 
ende Coel de Wert, als Ouders, Meyers ende Scepenen vanden _ 


lande van Loebrouck, Schyntbrouck ende Steenborgerwert, 
dat de beesten die men bynnen den voirs. hoeken lants schut, — 
tAntwerpen in den bocht dryft ende nergens ell, ende alle 
trecht dat men dairop voirt maent ende wyst, dat is vander 
vryheit vander stad van Antwerpen. Item, opt begheren van 
Danckaerde den Moelnere, hoe verre dat de vryheit vander 
stad van Antwerpen dies cants vutghynck,-antwoirden die 
voirs. persoenen samentlick dat zy des niet wel en wisten, 
ende namails berieden zy hen ende seyden dat zy hadden 
hoeren zeggen sommighen dat de vryheit eynde nam aen 
dEekeren, ende sommighe hadden zy hoeren zeggen aen dat 
wierste veken boven dollemen, ende sommighe aen den houten 
paell, ende dit tuyghden de voirs. goede manne op haere 
consciencie by concente van beyden partyen, sonder eedt. 
Dit was int register gezet by bevele van Burgermeesteren 
ende Scepenen int jair Ons Heeren M ccco ende negen ende 
twintich, XXI dage in Januario na costume van scriven 


fol. 3. 


fol. 144 ve 

des Hoifs van Cameryck, dwelc aldus steet int nabescreven 
register int dbladt van c ende XL (1), etc. 


Dit navolgende is hem Jan Drake gedragende 
aen U, Heren. 


Int jair Xmm® ende xxv1, den neghenden dach van Sep- 
tember, soe was Jan Drake by Burgermeesteren ende Scepenen 
der stad van Antwerpen, ende waren doen Jan vanden Werve 
ende Willem Noyts, als Burgermeesters, Claus vanden 
Mortere, Jan Stevens, Gielys Bode, Costen Coelputte, Jan 
de Meyere ende Claus vander Heiden, als Scepenen, dair 
Jan Drake den voirs. Heren vraechde hoe verre dat de 
vryheit vander stad ghinge tEkeren waert vut, alsoe dat de 
Heren doen zeyden, dat zy ghinge tot den lesten vekene daer 
Jan Draecx Vosdyck keerde, ende opten Ekerdyck tot den 
vekene boven dolme, ende dat was mids der redenen. wille, 
omme te weten wair dat dleen dat Meester Jan Pot geca- 
lengiert hadde, schuldich waere syn kercgebode te hebben, 
dair de voirs. Heren op antwoirden ende hieten, dat men den 
voirs. leene zyn keregeboden doen soude in de Borchkerke, 
gelyc dat dat geschiede ende in de Borchkerke syn geboden 
hadde, des gedraegdt hem Jan Draeck aen Meester Jan Pot 
als Secretaris. 


Voirt meer gedraecht hem Jan Drake oic noch aen de 
Borgermeesteren ende Scepenen gemeenlic dat Michiel de 
Monck, als Meyere, Jan Schoyte, Jan van Lyere ende meer 
andere, als Scepenen van Loebrouck, Schyntbroeck ende Steen- 
borgerwert, gestelt syn vander stad van Antwerpen omme 


(1) Op het fol. A44vo bevindt zich inderdaad eene kopij van deze getuigenis, 
met bijvoeging van het volgende: 


Item, ten selven dage was bevolen te registreren, dat de Meyere ende 
Scepenen in den drien waerden voirs… als in Loebroec, Schinbroee ende 
in Steeobergherwaert, die aldaer hel manen ende het wisen hebben, vander 
stat wegen daertoe gestelt syn, mits dien datse de vryheit vander stat toe- 
behoeren. In welker gelikenisse het leen dat Meester Jan Pot gecalengiert 
hadde van naerderscapen, gelegen in Steenbergerwaert, syn keregehbot bevolen 
wart Jan Draken, als leenheere, gegeven te worden in de Borchkerke. 

de rechten, die dairaf behoeren dair geliandelt te syne vander 
stadwegen te manenne ende te wysene, wairt drie onver- 
scheiden broeken syn ende binnen der vryheit vander stad 
van Antwerpen gelegen, gemerct, lieve Heren, dat der stad 
grotelic jegen gaen soude in toecomende tyden, soude men 
haer vryheit aldus ter neder trecken ende verminderen. 


Dese navolgende persoenen hebben getuycht op haeren eedt, 
gelyc een cedulle, die Jan Draeck Peteren van Romen ter 
presencien vanden Heren overgaf, wel begripen heeft ver- 
claert. 


Michiel de Monck, als Meyer vanden drie broecken, 
Jan Schoyte 

Nys de Wilde 

Jan Noens 

Lauwereys van Oekele 


Jan van Wezelle. 


Ende in sterkenissen van deser cedullen, zoe tuygen zy oec 
dat de dyegreve vanden waterlande of nyement anders opten 
Eekerdyek ennich bewynt hadden dan de Meyere Michiel de 
Monck ende de Scepenen die daer vander stad wegen tgerecht 
voeren. 


Kerwerdige Wyse ende Bescheyden Heeren 
Burgermeesteren ende Scepenen vander goeder 
stad van Antwerpen. 


Thoent oitmoedelic ende gheeft te kennen. Jan Draeck, 
uwe onderdanige poirtere, hoe dat dieghene die renten heffen 
op zynen Eekerdyck, hebben ende heffen willen gelyc men 
buyten ghieeft, mair want deselve Jan Drake in de volle banck 
van Scepenen dairomme geweest heeft, omme te wetene oft 
synen Kekerdyek in de vryheit van Antwerpen lach oft en 
dede, dairop dat hem die Scepenen ende de ghemeynen 
Raet zeyde, dat dyen synen Eekerdyek bynnen der vryheit 
van Antwerpen leegdt, ende dat de vryheit van Antwerpen 


fol. 3 ve. 

gaet tEekeren waert vute, totten lesten vekene dair Jan 
Draecx Vosdyck keert opten Eekerdyck totten veken boven 
dolme, mitz der redenen wille, dat Michiel de Monck, als 
Meyere vanden drien broeken als Loebroeck, Schyntbrouck 
ende Steenborgerwert, daer maendt, ende Jan Schoyte ende 
dandere, die vander stad wegen dair gezedt syn, dair wysen, 
ende dat oec de beesten, die dair geschut worden, tAntwerpen 
ten bochte komen, ende stonden daer huise, dat zy tAntwerpen 
hair sacrament halen zouden. Voirt meer so heeft de vors. 
Jan Drake hem des bevraegdt met Janne Schoyten, Janne 
van Weselle, Heinrie Ledenaertszone, als Scepenen, ende 
Michiel de Monick, als Meyere, die hem oic geantwordt ende 
gezeegdt hebben, dat zynen Eekerdyc bynen der vryheit 
van Antwerpen leegdt ende dat zy dairop manen ende wysen, 
ende stonden dair huise, dat de lude daeraf hair sacrament 
tAntwerpen halen zouden, ende dat de beesten, die dair 
eeschut worden, tAntwerpen in den bocht comen. Ende mits 
deser redenen wille, soe hoopt de voirs. Jan Draeck niet 
meer te gheven dan men bynnen der stad van Antwerpen 
gheeft, ende dairaf genueght hem zeere wel uwe terminacie 
ende goetduncken. 


Voirt ane heeft hem Jan Draeck hem noch bevraegdt 
met Nyse den Wilden, Janne den Hoegen, Jan Noens ende 
Lauwereys van Oekele, schuttere, die hem oic geseeght hebben 
dat zynen Ekerdyck claerlie bynnen der vryheit van Ant- 
werpen leegdt ende wairt soe dat dair yet te maken viele, 
dat Michiel de Monic, als Meyere, dat zoude doen maken ende 
dbewyndt dairaf hebben. Oyc gemercte lieve Heren, dat 
de stad gheenen Meyere noch Scepenen zetten en zouden 
voirder dan de vryheit gaet vander stad van Antwerpen, 
rant het blikelic is dat de Meyere ende Scepenen hair onder- 
wyndt opten Eekerdyck hebben, voirt hoept emmer ende 
meynt deselve Jan Drake, dat deghene die dies cants ute 
zelve rente heffen, in desen zaken niet thuygen noch 
kennisse dragen en zullen, want wel te vermoeyen is dat 
zy node jegens hen selven zeggen souden. 


16 September 1426. 


Aanduiding der marktplaatsen voor de bont- 
werkers van Gent. 


Overmids dat de goede liede bontwerkers ende pelletiers 
vander stede van Ghendt, die Jaerlix gewoenlie syn ende 
geuseert hebben de twee jaermercten vander stad van 
Antwerpen bynnen derselver stad te besoeken ende te 
hanteren met hoeren goeden, familien ende coemanscapen, 
nu bynnen deser jegenwoerdiger jaermerct in den jare 
Ons Heren M. Cccc. ende sessentwintich, den Burgermees- 
teren, Scepenen ende Raide vander vors. stad te kennen 
gegeven hebben ende opgedaen, dat hen alsulke stallagie 
of steden opten kerchof, als zy van outs altyt gehantplicht 
ende bynnen den voirs. jaermercten georboirt hebben, omme 
hoere pelleterye ende coemanscap inne voirt te doene ende 
te vercoepene, ontdrongen ende vermyndert waren vanden 
bontwerkers van Ludick, begherende daeromme aen de vors. 
stad daerop te willen doen verzien, also dat zy hoere steden 
ende plaetsen rastelic ende vredelice behouden mochten, 
gelye zy voirtyts gedaen hadden, so eest dat de Heren 
vander vors. stad bi den Amman vander selver stad ende 
by Heren Wouteren van Espemde, priester, vander fabriken 
wegen van Onser-Vrouwenkerke tAntwerpen, dairaf dbewint 
hebbende, schieten ende sonden opte plaetse van hoeren 
Raetsluden omme den voirs. goeden luden in hoere stede 
te doen setten, daer zy van outs gestaen hadden : te weten 
vander gothen achterwaert, die beghint opten kerchof aen 
die Coevoetingers poerte ende also voert in de Dubbelstrate, 
aen elke zyde deen neffens den anderen ende deen jegens 
dander over, alsoe verre als zy daer syn ende wt comen. 
Alsoe dat men de goede lude van Ludick achterwaert dede 
staen, ende stelde de voirs. goede liede van Ghent in hoer 
vors. steden ende plaetsen daer zy, also zy bibrachten, over 
lance gestaen hadden. Dwele omme te scuwene twist ende 
geschil die noch namails daer af comen mochten, ende oic 


fol, 110 vo, 


fol. 111. 

tot hoeren versueck ende begerten in der vors. stad register 
geset ende gescreven is, by bevele van Burgermeesteren 
ende Scepenen in den vors. jare ende opten Xxvi®“® dach 
van Septembry. 


P. DE ROMA. 


23 September 14%. 


Vonnis in een geschil tusschen Bartholomeeus 
de Weert, van Brussel, en Andreas Chaudron, 
koopman van Chalons. 


Van alsulker aenspraken als Bartelmeeus de Weert, van 
Bruessel, ghedaen heeft op alsulken wyne als Andries Chau- 
dron, coopman van Chalons, tAntwerpen heeft doen bringen, 
als vore de somme van mmu° Vranxe cronen, die hem Anthonys 


Pauwels sculdich syn soude ende dair hem de vors. Andries 
vore gheloeft soude hebben, alsoe hi in den rechte met 
zekeren ghetuygen bybracht heeft, ende op alsulken verant- 
werden als Jan Wautier, coopman van Digioen, als machtich 
ghemaect synde, met zekeren letteren van procuratien, vanden 
vors. Andriese ende Anthonyse, weder dairop verantwordt 
heeft als dat de vors. wyne opt toeseggen van Burger- 
meesteren, Scepenen ende Raide vander stad van Antwerpen 
in derselver stad comen syn, ende dat deselve wyne van 
alle alsulker scult, als de vors. Anthonys sculdich wesen 
mochte, ongehouden syn souden, soe es opten dach van heden 
ghewyst met eenen vonnesse by Costen van Coelputte ende 
met ghevolghe van Heren Aernde van Ymmersele, Riddere, 
Janne vanden Werve, Burgemeester, Clause vanden Mortere, 
Clause vander Elst, Gielyse Bode, Janne de Meyere ende 
Lambrechte van Zon, Scepenen tAntwerpen, zinen mede- 
gesellen, als dat de vors. Andries Chaudron comen sal tusscen 
dit ende Paesschen naestcomende, ende hem verantwerden 
op daensprake van Bartelmeeuse vors., het en zy dat hi 
alsulken noetsake dade bethoenen, als den Scepenen van 

Antwerpen dunken sal, dat hem scade doen mach in den 
rechte, ende dat mids desen de vors. Jan Wautier in ostagen 
hier in derselver stad laten sal 11° eronen, of goeden borge 
dairaf setten. Dit was ghewyst int jaer Ons Heeren als men 
screef M. CCCC. ende XXVI, XXir dage in Septembry. 


24 September 1426. 


Borgtocht van Godevaart van Beringen. 


Godevaert van Beringen ‘bekende ende verlyde als van toi 10 ve- 


alsulken brieve van obligatien als hy sprekende hadde op 
Claus Moelnere, coepman vander Duytser Hanze, inhoudende 
de somme van driehondert ende vierentachentich Rynsche 
guldenen, ende die deselve Godevert verloren heeft, alsoe hy 
bybracht heeft ende te kennen gegeven, soe eest dat hy 
geloift heeft ende geloifde denselven Clause ende allen anderen, 
dient aencleven mach, jegens eenen yegeliken warant dairaf 
te syne, ende waert dat sake, dat hen in toecomenden tyden 
eenigen hinder, cost oft scade hieraf toequame, dat hy hen 
dat oprechten ende betalen soude. Ende hiervore soe heeft 
de voirs. Godevert alnu verbonden ende te pande geset 
hemselven ende alle syn goede, ruerende ende onruerende, 
welkerhande datse syn, die hy nu heeft ende namails ver- 
crigen mach. Dit was gedaen int jaer Ons Heeren M. ccoc. 
ende xxv1, vierentwintich dage in September. 


XXVII 


v> 
hd 


fol. 110 we. 


tol, 14 vo. 


1 October 1426. 


Schulderkentenis door Jan de Proefst aan het 
Rooden Klooster van Zonden. 


In den jaere Ons Heren dusent vierhondert ende sessen- 
twintich, op den yersten dach van Octobry, soe bekende 
Jannes de Proefst, woenende te Ghierle, dat hy van zekeren 
panden, bynnen Ghierle gelegen, die hy gebruyct ende besit, 
{siaers erflic schuldich is den Roeden Cloestere, in Zeunyen 
gelegen, sesse chysguldenen goed ende custbair, welke ken- 
nisse hy aldus gedaen heeft in presentien van Bourger- 
meesteren, Scepenen ende clercken, overmids dien dat de 
voirs. Jan de Proefst, als ontboden vander stat van Antwerpen 
omme der betalingen wille, vore elken chysgulden te betalen, 
dairaf hen de religieuse vanden voirs. godshuyse beclaegende 
waeren, tAntwerpen gecomen was. Gedaen ende gesciet 
in den jare ende ten dage voirscreven. 


B PD 


11 October 1426. 


Borgtocht voor eenen wisselaar. 


Spikere Jan Venyns soen, wisselaere, — borghe Claus 
de Mayere ende Dieric Nessinc, ende ele hoerer een voir 
al, obligaverunt seipsos et sua, mair de voirs. Spiker 
geloefde de voirs. syn borge scadeloes te ontheffen ende 
te quiten. Gedaen anno XXVI, XIà die Oectobris, in pre- 
sentien Noyts, als Bourghermeester, Mortere, Kets, Meyere 
ende Heyden, als Scepenen. 

22-28 October 1426. 


Voorzorgen tot regeling der nalatenschap van 
Heer Willem Godevaertsoen. 


Int jaer Ons Heren M. cccc. ende XxxvI, Xxir dage in 
de maent van Octobry, soe screef de Amman van Antwerpen, 
Jan vanden Werve, Claussone vanden Werve, syn brieve 
aen den Secoutheit van Woude oft aen sinen stedehoudere, 
gelyc als de Amman van Antwerpen sculdich ende gewoenlic 
es te doene, in verwaernissen ons genedichs Heren tsHertogen 
van Brabant hoeghe heerlicheyt, den macht vanden scepenen- 
brieve ende den rechte van synre stad van Antwerpen, 
van welken Ammansbrieve, also gesent, de teneur hierna 
volght van woerde te woerde : « Schouteit, goede vrient, 
ic vermane U van rechts wegen, dat ehy van huden in 
vir dagen, ende voere der noenen, tAntwerpen opten scepen- 
huys doet comen Michielen Jan Gheerts sone, ende alle 
dieghene die te rechte spreken willen op Her Willems Willem 
Godevertssoens sone, priesters, goeden waren, gelegen te 
Woude, omme hen te verantwerden ende te rechte te stane 
jegens Her Willeme Godevertssoens sone, prochiaen te Puerse, 
van alsulken scepenenbrieven, alse voir my in rechte gewyst 
syn metten vonnissen te doen volschien, ende in dien hebt 
dat zy van daer niet en scheyden, ten sy by consente van 
my, ende dat zy hem vernuecht of te rechte gestaen hebben, 
hierin doende als dat gheen noit en zy vordere van rechte 
daertoe te geschiene. God sy met U. Ghesecreven des Dinxen- 
daighs xxir dage in Octobry. Bi den Amman van Ant- 
werpen. Den Scoutheit van Wouwe oft sinen stedehoudere, 
minen goeden vrient. » Op welken voirs. brief hen de 
partyen wel berieden, die zom ingesetenen poirteren van 
Bergen waren, metter stad van Berghen, dairomme dat die 
van Berghen opten Zoem voirs. screven haer brieve aen de 
stad van Antwerpen, gelyc als de teneur dairaf hierna volght: 
« Lieve gemynde vriende, tonser kennissen es gecomen den 
brief, die de Amman van Antwerpen gescreven heeft aen 
den Scoutheit van Woude, omme in te comen deghene die 


fol, 187, 


fol, 111 vo. 


hem rechts vermeten aen de goede, die wilen Her Willem 
Goertssone achtergelaten heeft, ende dair Her Willem, syn 
sone, te rechte toe voir U gesproken heeft, also hy scrytit. 
Ende want, gemynde vriende, somige dairaf onse poirteren 
syn, die hem omme onser lyftochten wille niet getroesten 
en derren tAntwerpen te comen, so eest dat wy U bidden 
denselven geleyde dairvoeren te geven, oft dat zy onverlet 
in dien rechte staen mogen, gelyc als ghy wail versint 
wes dairtoe behoirt, ende hierinne also doende, als ghy 
begert dat den uwen weder onder ons geschiet in gelyken 
saken, oft in anderen, dair wy al bereet toe syn, dat beken 
God onse Here, die U bewaren moet. Ghescreven op Sente- 
Symon ende Judendach. De stad van Berghen opten Zoom. 
Eersamen wysen ende bescheyden de stad van Antwerpen, 
onsen lieven ende gemynden vrienden, etc. » Achtervolgende 
van den scriven derre van Berghen vors., soe quamen 
tAntwerpen in, mids crachte van scrivene des Ammans brieve 
voirscreven, Adaem Fierens, ingeseten poirtere der stede van 
Berghen, ende Michiel Jan Goertssone, van Woude, ende 
stonden tAntwerpen te rechte den voirs. Her Willeme Goerts- 
sone, voere den Amman ende Scepenen van Antwerpen. 


23 October 1426. 


Vonnis in een geschil tusschen Tielman Beckere 
en Hendrik Besrbier, namens hunne vrouwen, 
en Jan Wyswilre. 


Van alsulker aenspraken als Tielman Beckere, van Dieste, 
ende Heinric Berbier, in den naeme van Meghtilden ende 
Yden van Tielt, hoirre beyder wiven, gedaen hebben van 
zekeren gheloeften, die hen Jannes Wyswilre toegeseyt ende 
geloeft hebben zoude bynnen der stad van Antwerpen, als 
dat alsulken erfgoede als Katline van Tielt, des voirscreven 
Jannes wyf, liggende hadde bynnen der stad van Triecht, 
nyemend hebben en zoude dan de voirsreven Mechtild ende 
Yde, haer zuster, ende daeraf dat zy hen waerheyt vermaten 


met ghetuygen, in denwelken zaken voert met rechte te ver- 
volghen de voirgenoemde Heinric denzelven Tielman ghemech- 
ticht hadde, ende op alsulken verantwerden als Katline van 
Tielt, des voirs. Jannes wyf, weder daerop gedaen heeft, mids 
der redenen dat de voirs. geloeften bynnen der stad van Ant- 
werpen gheschiet waren, ende dat oie nyemend, nae derzelver 
stad recht, syns wyfs erve vercoepen noch beswaren en 
mach, sonder toedoene of consente van sinen wive, soe 
wert gewyst met eenen vonnisse by Gielys Bode, ende met 
gevolghe van Clause vanden Mortere, Janne Stevens, Clause 
vander Heyden ende Lambrecht van Zon, Scepenen tAnt- 
werpen, sinen medegesellen, dat de voirgenoemde Jannes 
Wyswilre ende Katline van Tielt, syn wyf, vander voirs. 
geloiften ende aenspraken quyt ende verweert syn souden: 
Dit wert gewyst int jaer Ons Heeren als men screef M. 
cccc. ende sessentwintich, Xxiil dage in Octobry. 


al October 1426, 


Uitspraak in een geschil tusschen Wedemaer 
van Kuyc en Laurentius van. Reeth. 


Int jaer Ons Heeren als men screef M. coco. ende sessen- 
twintich, op Alreheyligenavont, soe wert ghetermineert bi 
den Burgermeesteren ende Scepenen hiernae bescreven, dat 
Wedemaer van Kuyc de erven ende gronde aenspreken sal, 
nae wtwisen zynre scepenenbrieve, ter plaetsen daer zy 
onder gelegen syn, het en waere dat hem Laureys van 
Reeth daeraf vernueghde ende betailde. Ende dit sal deselve 
Wedemaer doen bynnen vierthien nachten, nae dat dezelve 
Laureys uten Steen ontslagen syn sal, ende des soe sal hem 
Laureys hierop moghen verantwerden, opdat hy wille. Hier 
waeren by Jan vanden Werve, Burgermeester, Claus vander 
Mortere, Jan Stevens, Claus vander Elst, Gielys Bode, Costen 
van Coelputte, Jan de Meyere, Claus vander Heyden ende 
Lambrecht van Zon, als Scepenen tAntwerpen. 

3 November 1426. 
Ordonnancie tegen alle roovers en vijanden. 


Gheordineert by Heinrike Taye, Schouthet 
van Antwerpen, ende by der stad anno XXVvI?, 
34 Novembris. 


Item, soe wye dat eenighe persoenen, van wair dat zy 
zyn, hier bynnen der stat, bynnen der vryheit van Ant- 
werpen of bynnen des Scoutheten ambacht van Antwerpen, 
bevynt die geroeft, geschedicht oft den goeden ludén thaere 
genomen hebben, te water of te lande, oft oic bespiet bynnen 
den palen van Brabant, dair den goeden luden schade oft 
hynder af comen mach syn, ende oec die myns genedichs 
Heren van Bourgognen openbare vyande syn ende in syn 
scade gheweest hebben, dat zy die houden, thoenen ende 
aen den Heere, zinen dieneren, aen Bourgermeesteren oft 
aen Scepenen brenghen sal, ende die men dairmede mis- 
dadich of sculdich bevynt, dat men die corrigeren sal na 
gelegentheyt der saken. Ende sal de voirs. vanghere, alsoe 
dicke als hy dat doet, van elken die hy alsoe vanght 
ende aenbrenct, hebben een half pondt oudere grote. 


Item, soe wat weerde dat alsulke misdadige off sculdige 
liede oft bespieders huysde oft hoefde, of oec deghene die 
vuter stad gheseeght syn, ende men dat ter wairheit bevonde, 
ende den Here ende der stad terstont dat niet te kennen 
en gave, dat soude men houden aen des voirs. weerts Ìyf 
ende goet, omme dat vut te rechten, alsoe dat behoeren 
soude na gelegentheyt der saken. 

5 November 1426. 


Erkenning van den Heer van Diest als Burg- 
graaf en poorter van Antwerpen. 


Anno predicto (1), v dage in Novembri, waert de Heere 
van Diest gewyst met eenen vonnesse by Clause vander Heiden, 
Scepene, Borchgreve ende poertere van Antwerpen, doen 
syn tolnere tAntwerpen dingde jegen Jannese van Wiswilre. 
Dair was by ende over tvoirs. vonnesse Her Aert van Ymmer- 
zeele, Riddere, Claus vanden Mortere, Jan vanden Werve, 
Jan Stevens, Costen van Kets, Costen van Coelput, Jan 
de Meyere ende Lambrecht van Zon, Scepenen, by rade, 
advise ende goetdunckene van Clause van Wynegem, Ghys- 
brecht den Coninc, Jans van Halmale ende Claus Alleyns. 


14 November 1426. 


Belofte van teruggave van zekere overtallige 
scheepsvrachten betaald door Jacob de Maech 
en Dankaard de Soutman. 


In den jaere Ons Heeren M cccc ende XxxvI, XIII dage 
Novembris, soe wart in de volle bancke van Bourgher- 
meesteren ende van Scepenen overdragen, dat alsulke cost 
als Jacob de Maech betaelt hadde ende Danckert de Soutman, 
te weten de voirs. Jacob thien pont grote Brabants, ende 
de voirs. Danckert twe pont Xi scellingen Brabants gelts, 
die sy den scippers van hoerer vrachten ende costen gegeven 
hadden boeven hoer gerechte vrachte, van dat sy in den 
Ouden-Bossche getoeft waeren vanden Joncheeren dienaeren 
van Nossouwe ende van Glymes, in dier tyt dat de voirs. 


fol. 112 ve, 

stat ende de Jonchere van Glymes met synre stat van Bergen 
in geschille stonden, want sy. ten bevele vander stat dien 
cost verleyden ende betaelden, dat hen de voirs. stat tvoirs. 
gelt van hoeren verlegge weder betalen soude ende wtreyken, 
oie soe hadden sy gerne betaelt geweest eer dat de ver- 
nyewinge vanden Bourghermeesteren ende Scepenen gesciede, 
mer hen was geseecht dat sy alnoch totten jaere toecoe- 
mende verbeyden souden, want men hoepte dat ‚dan. de 
voirs: geschillen gesleten souden warden. 


18 November 1426. 


Borgtocht voor eenen wisselaar. 


Volkeryc Finaert, wisselaere, — borghe Jacob Gobbezone 
ende Willem Magerman, ende ele hoerer een voir al, mar 
Volkerye geloeftse scadeloes tontheffen ende te quiten met 
hem selven ende met alle syn goede. Gedaen anno XXvI, 
XVII dage in Novembri. 


24 November 1426, 


Afstand door de kerkmeesters van O. L. V, 
van eene erfgift aan deze kerk gedaan door 
Wolfken vanden Walle. 


In den jaere Ons Heeren Mm cccoc ende XXVI, XXHII dage 
Novembris, soe quamen: Claus vanden Werve ende Jan. van 
Halmale, als kercmeesteren der kerken van Onser-Liever- 
Vrouwen, bynnen Antwerpen gestaen, voir Bourghermeesteren 
ende Scepenen, ende bekenden aldair dat sy omme des 
onderwys wille, dat hen gedaen waere van weghen Claus 


— 485 — 


van Kets ende. van, Joes van Valmerbeke, ende oic omme 
te schouwen. alle moynisse, quytschouden alle haere” recht, 
dat sy als keremeesteren.hebben mochten tot alsulken ghiften, 
als tanderen tyden wilen Wolfken vanden Walle, Jordaens- 
soen, des voirs. Claus ende Joes neve was, der voirs. kerken 
gegeven mochte hebben ende gemaect met scepenenbrieven 
van Antwerpen, alsoe dat sy in den name als boeven claerlic 
ende gehelie huer hant dairaf deden, niet wederstaende den 
voirs. scepenenbrief ende oic niet wederstaende tvervolch.dat 
sy metten voirs. brief gedaen hadden omme dairin gerecht 
te syn. 


1 Januari '1426 (1427). 


Oorlof’ om voorraad te verkoopen aan de 
legers van den Hertog van Burgondië. 


Anno XXvi°, mensis Januarii die vii, 


Wert geordineert ende overdraghen bi den Here ende ret. 12 ve. 


bi der stad, dat eenyegelyc, wt wat lande dat hy zy, van 
nu vordane. alrande provande sal mogen voeren int heer 
myns genedichs Heeren van Bourgognen, ter plaefsen daer 
hy omtrent gelegen is, het zy in den Ouden-Bosch, in de 
hoeven opte Loere, oft eldere, daerse den vors. volke te 
goede werden mach, te water ende te lande, ende die ver- 
coepen tsinen schoensten profite, want der voirs. stad te 
kennen gegeven is dat men eenenyegeliken wel betalen zal. 
Op alsoe, dat alle deghene die aldus provande uter stad 
voeren willen, sullen moeten comen aen de rentmeesters- 
knapen ende nemen der stad pinsele ende die setten op 
haer scepe, waghene oft kerren, teenen teyken dat zy 
uter stad comen, of anders en sullen zy daer niet moghen 
varen, ende dieselve pinsele op ihaer scepe, waghen oft 
kerren moeten laten staen toter tyt toe, dat die provande 
ten, eynde ute vercocht is oft ghesleten, ende als zy weder- 


omme uten heer comen omme ander provande te halen, 
soe sullen zy haer voirs. pinsele moeten weder brenghen, 
ende alsoe voert wederomme voeren, ende wie hieraf de 
contrarie dade, dat die soude verboeren, alsoe dicke als ment 
bevonde, drye oude schilde, in dryen te deylene den Here, 
der stad ende diet voertbrachte, ende daernae niet moghen 
coepslaghen bynnen der voirs. stad, opte voirs. peyne, bynnen 
drye weken daernae, @nde dit sal eenyegelyc, die provande 
vercoept bynnen der voirs. stad, den coepere moeten kun- 
digen, oic opte selve peyne. 


Oorvrede gezworen door Jan Jacobszone alias 
Cops, aan Jan Heinrivzone alias Vos. 


ol. 1120. _Opten voirs. tyt, soe geloefde ende zwoer ten Heyligen, 
aen den handen Jan Stevens, Amman tAntwerpen optie tyt, 
Jan Jacobszone alias Cops, van Kortkene, dat hy van nu 
vordane te gheenen tiden, by trouwen eeren ende op syn 
lantrecht, ende oic op zoenbrake ende vrebrake Janne 
Heinrixzone alias Vos, van Woensdrecht, niet misdoen en 
zal noch doen misdoen, aen syn lyf oft aen syn goet, in gheenre 
manieren, behoudelic dien, heeft hy hem yet te thyen, dat 
hy dat sal mogen doen metten rechte. Hier waeren by Jan 
de Meyere ende Jan vander List, als Scepenen. 


10 Januari 14% (1427). 


Uitspraak in een geschil tusschen Vrouwe 
Boets en Heer Jan Vilain. 


tol. ns we. _ Int jaer Ons Heeren M. cooc. ende XXVI, X dage in Januario, 
soe wart overdragen ende gheordineert by de Burgemeesteren 
ende Scepenen, in de volle banc, opt vervolgh dat de Vrouwe 
Boets dede omme te hebbene de XIX° ende L oude grote 


die Her Aernt van Ymmersele jaerlix gheeft vute zinen goede 
van Ymmersele, ende die de vors. Her Aernt in den wissel 
gheset hadde tot desgheens behoef diese sculdich ware te 
hebbene, wele ghelt de Vrouwe Boets vors. begheerde te 
hebbene op eenen goeden borge, want haer toebehoerde, alsoe 
zy seyde, ende want Her Jan Vylain op dat ghelt zeere 
scarpelic vervolghde ende dede vervolgen metter stad brieven 
van Loevene, omme die rente te hebbene, meynende datse 
hem toebehoert, soe wart gheordineert dat men gheen van 
beyde den partien dat ghelt overgheven en soude, noch 
laten verborgen, vore aen der tyt dat men wiste wien dat 
toebehoerde ende van rechtswegen sculdich ware te hebbene. 


11 Januari 1426 (1421). 


Uitspraak in een geschil tusschen de « zout- 
dragers » en de « buyldragers. » 


Anno XXvI®, xr dage in Januario, wart overdragen ende 
getermineert by de Borgermeesteren ende Scepenen, opt 
gescil dat de zoutdragers ende de budeldragers onderlinge 
hadden omme des dragens wille vanden zoute, dat soe wat 
budeldrager van nu vordane zout dragen wilde, dat die 
sal moeten gheven den zoutdragers xit grote, ende soe 
wat zoutdragere vordane den budel dragen wilde, dat die 
desgelix den budeldragers sal moeten gheven Xi1 grote. 


25 Januari 1426 (1421). 


Overeenkomst tusschen het godshuis « vander 
Ziekerlude » en den landdeken. 


Int jaer Ons Heeren M. coco. ende XxvI, XXv dage in de 
maent van Januario, soe wert gebeden vander stad wegen, 


fol. 12 ve, 


fol, 118. 


fol. 110. 

ten vervolge ende begerten van Miervrouwen vander Zieker- 
lude ende van haeren Jouffrouwen eensdeels, den landeken, 
dat hy wielen wilde Jouffrouwe Lysbetten Haels, Jannes 
Haels dochter, van Lyere, dewelke int voirs. godshuis ghe- 
leedt was, nietjegenstaende dat syn dochter, die dairin 
ghecleedt was ende sculdich hadde geweest voere ghewielt 
te syne, hadde sy out ghenoech geweest. Mair want sy 
noch soe jonc. was, soe consenteerde de landeken voirs. ende 
seide der stad toe dat hy, ter beden ende begerten vander stad, 
de voirscreven Jouffrouwe Lysbetten Haels gerne wielen soude, 
alsoe verre alst synre dochter gheen prejudicie en droege, 
ende hem Miervrouwe ende Jouffrouwen vanden voirs. gods- 
huise met haren momboeren toeseggen wilden, als syn dochter 
verjaert wordt, dat mense dan wielen sal, alsoe verre als 
sy dairin bliven wille, dwelke de Vrouwe ende Jouffrouwen 
voirs. met haeren momboeren, ter presentien vanden Borger- 
meesteren ende Scepenen, opten dach van heden geloift ende 
toegheseeght hebben alsoe te doene. Sonder argelist. Ende 
dit gesciede Xxviir dage in Januario, int jaer Ons Heeren 
M. CCCC. ende sessentwintich. 


29 Januari 1426 (1427). 


Belofte van betaling door Peter, de klokluider, 
en Hendrik Scelbier gedaan aan Willem van 
Holten. 


In den jaere Ons Heeren M cccc ende XxXv1, XXIX dagen 
Januarii, soe bekenden Peter, de clocluydere, ende Heynric 
Scelbier, van Heerentals, onder hen beyden gesamenderhant 
ende ongesondert, dat sy vernoeghen souden ende betalen, 
tusschen dit ende Beloeken Paesschen naest toecoemende, 
Willeme van Holten, de somme van vierhondert ende vive 
ende twintich overlanse Rinse euldenen, Gheert Nyewelant 
XLI ende eenen oert. Rinser. gulden, ende eenen geheten 
Crauwel alsulken gebrec, als hy met scepenenbrieven van 

Antwerpen heeft aen Matheeus van Tricht, van welken per- 
celen van gebreken ende van seulden de voirs. Willem, Gheert 
ende Crauwel scepenenbrieven van Antwerpen hebben. Ende 
hiervoir verbonden sy henselven ende alle haere goede, 
ruerende ende onruerende, die sy nu hebben ofte namels 
vercrigen moigen ende ele hoerer een voir al, ofte verhouden 
pande dairvoir te geven, goet genoech synde, gelyc ofte 
die ter Vierschaeren metten rechte verwonnen waren. Ende 
hierop soe wart overdragen by der stat, dat de voirs. Peter 
ende Heynric in handen souden hebben alsulke goede als 
den voirs. Matheeus toebehoerden ende die de voirs. Peter 
jegens hem gecocht hadde, dairaf dat een hoetvonnisse van 
Scepenen van Heerentals hier gehaelt was, die te vercoepen, 
te veranderen, te loesen ende ten hoeghsten te pennewaerden, 
ende wes overschoet boeven de voirs. sculde ende gebrec, 
dat dat deghene souden hebben die dat sculdich waeren 
te hebben, ende -dairaf voere gaen die sculdich syn voir 
te gaen. 


29 Januari 1426 (1427). 


Vonnis in een geschil tusschen Wedemaar 
van Kuyc en Godevaard van Pulle. 


In den jare Ons Heeren als men screef M. cccc. ende 
sessentwintich, negenentwintich dage in Januario, soe wert 
gewyst met eenen vonnisse, by Andriese van Steeland, opte 
aensprake van Wedemaer van Kuyc, ende tverantwerden 
van Godevaert van Pulle, ruerende van alsulken renten ende 
achterstelle van twee zisteren rogs tsiaers erflic, als de voirs. 
Wedemacre tanderen tiden ghecocht ende ghecregen heeft 
jegens Magrieten van Houthoven, nae wtwisen der scepenen- 
brieven van Antwerpen, daeraf de voirs. Godevaert de pande 
besit, als dat de voirs. Wedemaer volcomen is synre aen- 
spraken, ende dezelve Godevaert vellich, ende voert dat de 
voirs. Godevaert den voirgenoemden Wedemaer bynnen den 
naisten genechte voldoen sal van des voirs. Wedemaers 


fol. 114, 

achterstel ende oic borghe daeraf zetten. Hier waeren by 
Lambrecht van Zon, Jan vander List, Claus vanden Werve 
de jonge, als Seepenen tAntwerpen, ende voert alle dandere 
Scepenen in de banck sittende, daermede dat tvoirs. vonnisse 
ghescheert wert. Gedaen int jaer ende dach voirs. 


17 Februari 1426 (MR). 


Vonnis in een geschil tusschen Jan Moens 
en Wouter van Schoonhoven. 


tot. 114. _ Int jaer Ons Heeren als men screef M. ccco. ende sessen- 
twintich, Xvir daghe in Februario, soe wert overdragen 
in de banc van Scepenen ende voert gheutent ende ghewyst 
met eenen vonnisse, by Janne den Coninc die men heet 
de Meyere, ende met ghevolge van Clause vander Elst, 
Burgermeester, ende Janne vander List, Scepenen tAnt- 
werpen, dat Jan Moens, de bruwere, Wouteren van Schoon- 
hoven jaerlix geven ende betalen zal dinhout van sinen 
scepenenbrieve, dats te wetene gulden Vlemscher nobele, of 
ghelyc dat men gulden Vlemscher nobele in der stad wissel 
tAntwerpen gecrygen zal. 


27 Februari 1426 (1421). 


Besluit over de betaling der kosten van een 
geding tusschen de inwoners van Ryckevorssel 
en den Heer van Hoogstraeten. 


tl. ns ve. In den jaere Ons Heeren M coco ende XXVI, XXVII dage 
Februarii, soe wart by den Bourghermeesteren ende Scepenen, 
in de volle bancke sittende, overdragen ende gesloeten, opt 

gebrec dat eenige vanden dorpe van Rikevorssele hadden 
aen eenigen in den vors. dorpe geseten, alse vanden coste 
die zy gedaen hadden int vervolgen dat sy deden jegens 
den Heere van Hoeghstraten, vanden coninen ende anders, 
want claerlic bevonden wert dattet voirs. vervolge yerst 
gesciede by gemeenen consent ende goetduyncken. des voirs. 
dorps, dat men in den yersten rekeninge doen soude by den 
genen die tbewint dairaf gehat hadden, wes cost gedaen 
waere ende wes noch dairaf wtstont te betalen, ende dat 
gedaen wesende, dat alle de ingesetenen desselfs dorps dien 
cost sullen helpen betalen, eenyegelye na syn macht, staet 
ende rycheyt, sonder yemant dairin verschoent ofte verdra- 
gen te syn. Oic soe wart overdragen, dat soe wie hem hierin 
wederspennich maecte, dat men dairop alsoe soude versien, 
dat een andere exempel dairaen nemen soude. Gedaen ende 
overdragen ten jaere ende dagen voirs. 


8 Maart 14% (1427). 
Gebod tegen « ons genedichs Heeren vianden ». 


Gheordinert by den Heere ende bi der stad, 
anno XXVI, vilt daghe in Merte. 


Item, soe wye dat men bevindt dat myns gheduchten 
Heeren van Borgongnen openbaere viande syn ende hem 
onseeght hebben, met haren brieven of anders, of op syn 
scade vute hebben gheweest, dat eenyeghelye dien persoen 
oft persone houden ende toenen mach, ende te bringhen 
aen den Heere of aen Burgemesters ende Scepenen, omme 
die vute te rechtene ende te corrigeren by den Heere ende 
bi der stad, alsoe na gheleghenheyt der saken daertoe 
behoeren sal. Ende soe wie dat alsulke persone vangt ende 
aenbrenct, dat die hebben sal een half pond oudere grote. 


Item, soe wye dat alsulke persone huysde oft hoefde, oft 


fol. 113 ve, 


fol. 114, 


fol. 115. 


lijp 


oec dieghene die hier vuter stad ghecorrigeert syn ende 
terstondt den Heere ende der stad niet te kennen en gave, 
dat men dat houden sal aen syn lyf ende aen syn goed, 
by ordinantien vanden Heere ende vander stad. 


17 Maart 1426 (1427). 


Regeling der nalatenschap van Wouter van 
Cantelbeke. 


Op daenspraeck die gedaen is vanden erfgenamen wilen 
Wouters van Cantelbeke ende op tverantwerden van des 
voirs. Wouters naturliken kinderen, soe wert ghewyst 
met eenen vonnisse, by Andriese van Steeland ende met 
gevolghe van Clause vander Elst, Burgermeester ende Scepen, 
Janne vanden Houte, Willem Noyts ende Clause vanden 
Werve den jonghen, Scepenen tAntwerpen, zinen metge- 
zellen, als dat de voirs. naturlike kindere alle de goede 
behouden ende gebruyken sullen, nae inhout der scepenen- 
brieven van Antwerpen die daeraf zyn, toter tyt toe dat 
hen de voirs. erfgenamen de penninge, in denzelven brieve 
begrepen, vernueght ende betailt zullen hebben. Dit was 
gedaen int jaer Ons Heeren als men screef M. CCCC. ende 
sessentwintich, seventhiene dage in Meerte. 


3 April 14% (1427). 


Vonnis in een geschil tusschen Wouter en 
Jan de Lichte, gebroeders. 


Op daensprake die Wouter de Lichte dede Jannise, sinen 
broeder, van viere ponden ende vive scellinge groeten, die 

Wouteren verschenen waren te Kersavonde lestleden, ende 
die hy denselven Jannese heisschende was met eenen scepe- 
nenbrieve, dairmede dat Wouters moeder denselven Wouteren 
alle haer goede opgedragen hadde, gelyc denselven scepenen- 
brief wel verclaert, ende op tverantworden van Jannese, 
als dat hy synre moeder opte voirs. nm ®@ v scellingen groete 
betalinge gedaen hadde, ende dat hem syn moeder seker 
scult sculdich was, dwelke deselve Jannes hoepte dat hem 
afcorten soude ende betalinge doen, soe wart gewyst met 
eenen vonnisse, by Janne vanden Houte ende by gevolge 
van Janne Stevens, Heynric van Rythoven, Andriese van 
Steelant, Clause vanden Werve den jonghen ende Costen 
van Halmale, Scepenen, dat Woutere es volcomen van sinen 
vermete, ende dat Wouters scepenenbrief sal bliven in synre 
macht ende van werden. Ende want des voirs. Wouters 
moeder denselven Wouteren, haren sone, alle haer renten 
ende goede opgedragen heeft metten voirs. scepenenbrieve, 
soe wysde hy voirt dat de voirs. Woutere alle synre moeder 
renten haer leefdage lance opheffen ende ontfaen sal, ende 
alle haer ander goede regeren ende in bewinde sal hebben, 
ende dairmede sinen vryen wille doen, na vutwisen van 
sinen scepenenbrieve, zonder yemende anders eenich recht 
dairane te behoudene. Ende van dat Jannes synre moeder 
opte voirs. mmm @ v scellingen groete betalinge gedaen 
hadde ende noch anders haer heisschende was, dat dat 
Jannese gheen betalinge doen en sal, noch hem oic afcorten, 
mair dat hy dat Wouteren noch eens sal betalen, ende 
want Woutere synre moeder geloeft heeft te houdene, dat 
hy haer dat sal doen na wtwisen van sinen brieve. Ende 
wairt dat sy dair gebrec aen hadde, als dat hy haer dat 
niet doen en wille, dat sy hem dan soude moghen aen- 
spreken met rechte, op dat sy wille. Dit was gedaen int 
jair Ons Heeren als men screef M ccoc ende sessentwintich, 
drye daghe in Aprille voir Paesschen. 


J.: Por. 


XXVII 28 


fol. 114. 


fol. 117. 

9 April 1426 (1427). 


Overhandiging van eenen schepenbrief door 
Jan vanden Werve aan de Wethouderen der stad. 


In den jaere Ons Heeren M cccc ende Xxv1, 1x dage Aprilis, 
soe bracht Jan vanden Werve onder Bourghermeesteren ende 
Scepenen in de banc sittende, eenen scepenenbrief, guet, 
gans, geve, ongeraseert ende ongecanceleert, die tanderen 
tyden Jouffrouwe Beatruys, wettige dochter Willem Boets, 
denselven Willem, haeren vader, verleden heeft van allen 
alsulken goeden, die si opten dach vanden verliden hadde 
ende houdende was, na wtwisen derselver brieve, die dat 
verclaert, welken brief den voirs. Jan vanden Werve tanderen 
tyden, als Scepenen onder is gegeven in de bancke van 
Scepenen, welken brief de voirs. Bourghermeesteren ende 
Scepenen te henwaert namen. Gedaen ten jaere ende dage 
voirs. 


13 Mei 1427. 
Vonnis over eene betwiste « obligacie ». 


Int jair Ons Heren M. cccco ende Xxv11, XIII dage in de 
maent van Meye, so waert gewyst met eenen vonnesse 
in de gulde by Meester Gheerde den Wilden ende by gevolge 
vanden Oudermans, synre gesellen, die tselve vonnesse by de 
Scepenen van Antwerpen, als tot haren hoede, gehaelt hadden, 
opt vervolgh dat een Jan Knechtken, coopman van Coelne, 
dede omme over te hebbene zekere obligacien van Michiele 
van Zonne, dair deselve Michiel in den rechte mede volghde, 
om gelost te syne van alsulker geloiften ende borchtochten, 
als hy ende Matheeus van Helmont gedaen hadden, met 
scepenenbrieven van Antwerpen, Jannese van Wiswilre 
voir Leeuwe van Ratingen, also verre als de voirs. Michiel 

ende Matheeus beyde sweeren wilden aen den Heyligen, 
dat hen die obligacien overgegeven waeren sonder enige 
fraude, subtylheit of argelist, ende in gerechter ontlastingen 
ende lossingen vander geloeften ende borchtochten, die sy 
metten voirs. scepenenbrieve den voirs. Jannese van Wiswilre 
vore den voirs. Leeuwe gedaen hadden, ende anders niet, 
dat hen dan de voirs. obligacien volgen souden omme hen 
dairmede gelost te werdene. Behoudelic dien, wairt dat die 
obligacien meer gedroegen ende dat Michiele of Theeuse 
ter hant ende te baten quame dan de lossinge, in den voirs. 
scepenenbrieve begrepen, gedraeght, dat dat den voirs. Janne 
Knechtken te baten comen soude. 
N. Hoever. 


31 Mei 1427. 


« Ordonnancie opte correctie vande poorters 
van Antwerpen ». 


Int jaer Ons Heeren M. cccc. ende sevenentwintich, den 
lesten dach van Meye, soe wart overdragen ende gesloten 
by den Burghermeesteren, Scepenen ende Rade, bi den ouden 
Scepenen, bi den poirteren ende by den dekenen ende geswo- 
renen van allen den ambachten vander stad van Antwerpen 
gemeynlic, dat men van nu voirdane bynnen derselver stad 
nyemand vanden poirteren, die in enich ambacht zyn oft 
daer buyten, omme enich misgryp, misdaet oft brueken wille 
die zy ghedaen mochten hebben, ende daer zy af berucht 
oft befaemt waeren, corrigeren en sal, het en sy dat men 
yerstwerf goide informatie daeraf hebbe, te weten es vanden 
poirteren buyten ambachten zynde, met goeder waerheyt, 
ende vanden poirteren in den ambachten zynde, metten 
dekenen ende ghezwoeren van eenyegeliex ambachte, behou- 
delie onsen genedighen Heere zynre heerlicheyt ende der 
voirs. stad haren rechte. Sonder argenlist. 


N. Hoever. J. Por. P. DE: ROMA. E. VINEA. 


fol, 115, 


fol. 227 vo. 


1 Juni 1427. 


Blijde Inkomst van Hertog Philips van Brabant 
met dezes verzoek tot ontslaging der « correctie » 
den Drossaard en den Schout van Bergen opgelegd. 


Int jaer Ons Heeren M. cccc ende XXVi, opten yersten 
dach van Junio, soe waert Hertoge Philips tAntwerpen 
ontfangen als Heere ende Hertoge van Brabant, dewelke, 
eer hy sinen eet dede, synre stat ende sinen gemeynen 
marcgraefscape van Antwerpen bat dat sy hem tsynre blider 
incomst geven wilden 11 persone, die syn voirs. stat gecor- 
rigeert hadde, te weten es den Drossete ende Schouthete 
van Bergen, genoemt Gheert van Kuyck ende Witte Janssone, 
behoudelic hem, synre herlicheyt ende derselver stat van 
Antwerpen haren rechte, privilegien, costumen, usagien, 
vriheden ende heerbringen, sonder argelist, gelyc hy der- 
selver stat dat besegelt ende bebrieft heeft, daer by ende 
over waeren van sinen edelen ende Rade, de Joncheer van 
Nassow, de Heere van Rotselaer, de Joncheer van Monjow, 
Joncheer Willem van Montenaken, de Joncheer van Bouters- 
hem, Her Claus van Sinte-Goerix, Meester Emont Marchant, 
Droco Pylefour ende meer andere van sinen Rade, Claus 
vander Elst, Borgermeester ende Scepene, Jan Stevens, 
Willem Noyts, Jan vanden Houte, Andries van Steelant, 
Jan de Coninc, Jan de Meyere, Jan vander List, Heinric 
ran Rythoven, Claus vanden Werve de jonge ende Lambrecht 
san Zon, Scepenen, Claus vanden Werve doude, Jan vanden 
Werve, syn broeder, Claus Alleyn, Gielys Bode, Ghysbrecht 
de Coninc, Jan van Halmale, Laureys Volkaert, Gielys 
Damaes, Jan de Seermere ende vele meer andere, die opte 
grote camere waeren. 


— 481 — 


5 Juni 1427. 


Vonnis in een geschil tusschen Laureis Mussche 
en Jan van Trelrode. 


Int jaer Ons Heeren als men sereef M. Cocc. ende sevenen- 
twintich, vive daghe in de maent van Junio, soe wert ghewyst 
met eenen vonnisse, by Heinrike van Rythoven ende met 
gevolghe van Janne Stevens, Clause vander Elst, Janne vanden 
Houte, Lambrecht van Zon ende Janne vander List, sinen 
metgesellen, Scepenen tAntwerpen, dat hem Laureys Mussche 
van nu voirdane houden zal aen alsulke pande als syn brieve 
begripen, sprekende van drye zisteren rogs tsiaers erfliker 
renten ende dat hem Jan van Tielroede, gezeten ten Boeme, 
want hy kende dat hy dezelve pande ontvroemde ende 
gebruycte, daeraf voldoen zoude, overmids dat dezelve Laureys 
den outsten brief daerop sprekende heeft. 


11 Juni 1427, 


Besluit de standplaatsen regelend der bont- 
werkers van Luik en van Loon. 


In den jare Ons Heren dusent vierhondert ende sevenen- 
twintich, elleve dage in Junio, soe waeren de goede liede 
bontwerkers vander stat van Ludike ende andere vuten lande 
van Ludike ende van Loon, by Bourgermeesteren ende Sce- 
penen, thoenende ende opdoende tgeschil dat zy onderlinge 
hadden ende oic met ennigen-anderen bontwerkers, staende 
met hueren cramen opten kerchove, van dien dat sy deen 
vanden anderen ende alsoe versceyden stonden ende oic sonder 
looten, alsoe dat bi den Amman, Bourgermeesteren, Scepenen 
ende oic bi den kercmeesters, die opt kerchof ghingen 
omme de gelegentheit dairaf te oversiene, overdragen es 


fol..114 ve, 


fol. 115 vo. 


fol. 115 ve, 

ende geslooten, dat de goede liede bontwerkers vander stat 
van Ludike, die ter jairmerct comen ende gewoenlic syn 
opten kerchof te staen, met heuren cramen, slaen ende 
volgen sullen sonder middel der plaetsen vanden bontwerkers 
vander stad van Ghend ende alsoe in de gerechte strate ende 
rye staen, tot allen tiden, ende sullen oic deselve bontwerkers 
vander stat van Luydike, sonder van ennigen anderen bont- 
werkers gesceiden te worden, deen neffens dandere staen ende 
dat altyt met alsulken cavelinge ende lotinge als zy dairaf 
hebben ende doen sullen, ende dairna de goede liede bont- 
werkers vuten anderen steden vanden lande van Luydike 
ende van Loon, die nu ter tyt op waeren doen breken van 
alsulken cramen ende stallen als zy geset hadden. Dwelc 
in der stad register geteykent staet, omme altyt ter memorien 
te hebben des voirscreven es. 


12 Juni 1427. 


Ordonnancie « vander vryheit der jaermerct » 
over de speelhuizen en de vreemde munten, 


Gheordineert by den Heere Heynrick Tay ende 
by der stad, anno M. CCCC XXVII®, mensis Junii 
die XII. 


In den eersten, soe wye dat enighe goede lude, coeplude 
off andere, hier in der stad off daer buyten, eevelde, quetste, 
bespiedde, beroefde off thaere name, off die vryheyt vander 
jaermerct stoerde, violeerde off brake in eniger manieren, 
te watere off te lande, by dage off by nachte, daf, men dien 
corrigeren sal aen lyf ende aen goed, alsoe na gelegentheyt 
der saken daertoe behoeren sal. Ende dien en sal hierjegen 
kerke noch cluyse stay doen. Ende so wye alsulke misdadege 

persone huysde, hoefde off wetende met hem hielde gaende, 
die sal daeraf ter selver correctien staen. Ende so wye alsulke 
misdadege persone vinghe ende den Heere leverde, die sal 
hebben van elcken persoen thien guldene. 


Item, dat gheen poertere off inghesetene houden en sal, 
by dage off by nachte, bynnen zynen huyse, botterye off 
dobbelscole, op die peyne van vr out scilden, twee daeraf 
tsHeren behoef ende twee ter stat behoef ende twee tot 
sgheens behoef diet aenbrengen sal. 


Item, so wyen dat men bevint nemende off gevende enighe 
vanden cronen geslagen te Geneven, te Guyse off te Cortoy, 
off andere verboden munte, die sal staen ter ordinantien 
vanden Heere ende vander stad. 


13 Juni 1427. 


Besluit in een geschil tusschen Hendrik Ouman 
en Andreas de Laet. 


In den jaere Ons Heeren Mm ccco ende Xxvir, Xi daghe 
in de maent van Junio, soe wart overdragen ende gesloeten 
by Bourghermeesteren ende Scepenen, dat opt geschil dat 
gehat hebben Heynrice Ouman, aen deen partie, ende Andries 
de Laet, aen dandere, aenclevende alsulken goeden als 
deselve Heynric terve heeft gegeven denselven Andriesen, 
dewelke goede Heynric gegeven waeren met eenen instru- 
mente van wilen Heynric, sinen vader, eest dat sake dat 
de voirs. Heynric hieraf vesticheit ende brieve hebben wille, 
dat hy die nemen sal ende hebben ter steden ende ter plaetsen 
daer de gront vanden goeden gelegen es, altyt na wtwisen 
des instruments ende testaments. Sonder argelist gedaen, 


fol. 116. 


fol. 115 vo, 

18 Junit 1427. 


Vonnis in een geschil tusschen Jan van Hulshout, 
namens zijne moeder, en Jan Kempe. 


Opte aensprake die dede Meester Jan van Hulshout, in 
den name van Katlinen vander Veken, synre moeder, van 
dies wegen hi gemachticht was, ende tverantwoirden van 
Janne Kempe, aenclevende alsulke 1x viertelen rogs tsiaers 
erflic, als deselve Katline heeft ende heffende is op alle 
de goede die Jan Wouters toebehoirden, op welke sommige 
percheelen, gelegen bynnen Noorderwyck, deselve Jan Kemp 
heffende es vr viertelen rogs erflic, na vutwysen scepenen- 
brieven van Antwerpen dairaf gemaict, soe wart gewyst 
by Clause vander Elst ende met gevolge van Scepenen, 
een vonnisse, want de voirs. Meester Jan goede wairheit 
ende getuychenisse leydde ende bybrachte, van dat de voirs. 
Katline opte voirs. goede de voirgenoemde negenen vier- 
telen rox tsiaers erflic eer hadde ende heffende was, eer 
de voirs. scepenenbrief vanden vr viertelen rogs erflic ver- 
leeden of gemaict was, dat zy de voirs. 1x viertelen rox 
erflic van ouderen commere ende renten altyt bliven soude 
behouden, vore de voirs. vr virtelen rox. Behoudelic dien, 
dat Jan Kempe alsulken achterstel als deselve Katline dairat 
heeft ende hi, Jan, gelooft te betalene, sal mogen verhalen 
aen de andere goede die Jan Wouters toebehoirden te dier 
tyt, dat de commere van IX viertelen rox voirs. gemaict 
wordt, dewelke goede hoere avenant vanden achterstelle 
dragen sullen. Gedaen int jair Ons Heren doen men scrcef 
dusent CCCO XXVII, XVII dage Junii. 

14 Jul 1427. 


Vonnis in een geschil tusschen Jan van den 
Wigaerden en den Abt van Sint-Bernaarts. 


In den jaere Ons Heeren M cccc ende Xxvir, Xi dage 


Julii, soe wart gegeven een vonnisse by Jan vanden Houte, - 


als Scepene, ende by gevolghe van sinen medegesellen 
Scepenen nabescreven, opte aersprake die dede Jan vanden 
Wigaerden opten eerwaerdighen vader minen Heere den 
Abt van Sinte-Baernaerts opte Schelt, aenclevende der 
tienden, bynnen Loenhout geleehen, toebehoerende den- 
selven minen Heere den Abt, dair de voirs. Jan hem rechts 
toe vermat van pachtinge daeraen te hebben, dat, aen- 
gehoert de waerheit ende kennisse van beyden den voirs. 
partien, de voirs. Jan gheen recht totter voirs. pachtingen 
ende tiende en heeft, alsoe dat deselve myn Heere de 
Abt syn hant dairaen slaen sal ende sinen vryen wille 
daermede doen, sonder Jans ofte yemant van sinen wegen 
wederseggen. Hier waeren by Claus vander Elst, Willem 
Noyts, Andries van Stelant, Jan de Meyere, Heynric van 
Rythoven, Claus vanden Werve de jonge ende Costen van 
Halmale ende Lambrecht van Zonne. Gedaen etc. 


30 Augustus 1427 — 20 April 1429. 


Vonnis in een geschil tusschen broeder Gillis 


Mennens, namens Jufvrouw Jacoba van Ost, en 


Peter Bollekens en zijne vrouw, gevolgd door 
ne getugems betrekkelijk de uitvoering van 


dit vonnis. 


In den jaere Ons Heren M. ccoc. ende xxvir, XXX dage 
in de maend van Oeghst, soe wert gewyst met eenen 


fol 


fol. 


116. 


kr7 


RE 


vonnisse, by Janne vanden Houte, ende by gevolge vanden 
nabescrèven Scepenen, opte aensprake die gedaen hadde 
brueder Gielys Mennens, als confesseur vanden goidshuyse 
van Onser-Vrouwen-Dale, dat men heet Faucons, van wegen 
Joffrouwen Jacop van Ost, aenclevende alsulken drie sisteren 
rox tsiairs erfflikere renten als Jannes van Ost ende Lysbeth, 
syn wyf, haerre gegeven hadde Testamente, op alsulken 
goede ende panden als een instrument, dairaf gemaict, dat 
clairlic begrepen heeft, ende opt verantwoerden van Peteren 
Bollekens, met sinen wettigen wive, die de voirs. pande 
besit, wairt alsoe dat de voirs. Peter, met sinen wive, vore 
der noenen niet en quame vore Scepenen, wantet recht 
genecht was, dat zy dan verhaelt souden wesen ende verreyct 
vander voirs. aenspraken. Ende voort, soe was gewyst met 
eenen vonnisse, opte onschout van hem die gedaen wart 
bi eenen knecht, die geseynt wart van hoerer liede wegen, 
nietwederstaende die onschout die hy dede, want die alsulc 
niet en was, dat zy dairmede gestaen mochten dat sy comen 
souden voere der noenen, na tvoirs. voirvonnisse, oft zy 
souden verreyct ende verhaelt worden. Dairby waeren 
Stevens, Andries van Steelant, Lambrecht van Zon, Henric 
van Rythoven, C. Werve jonge, Costen van Halmale. Gedaen 
anno et die ut supra. 
J, Por. 


Anno XXIX, XX dage in Aprille, quamen voere den Amman 
ende voere Scepenen, Paridaen van Goerle ende Gielis van- 
den Zoome, ende bekenden ende tuyghden aen den Heyligen, 
by haren eede, dat hen wel cond ende kenlice were, dat 
de voirs. broeder Gielis Meenens verwachte opter stadhuys, 
opten vors. XXXS**" dach van Oeghste, doen tvoirs. vonnesse 
gewyst was, tot der noenen toe, om te verbeyden of de 
vors. Peter Bollekens of syn wyf yet gecomen hadden, na 
inhout des vonnessen voirscreven. Hier was by ende over 
Claus Alleyn, Costen van Coclputte ende Peter Reyners, 
Scepenen. 

N. HOEVEL. 

12 September 1427. 


Teruggave aan Catharina Noos, der goederen 
vroeger door haar aan Wouter de Lichte, haren 
zoon, afgestaan. (1) 


Anno Ximu® ende XXvir, Xit dage in de maent van 
Septembri, wart overdragen bi den Borgermeisteren ende 
Scepenen, in de volle banck, dat Jouffrouwe Katline Noos, 
weduwe wilen Wouters Lichten, weder te haerwart hebben 
ende aenverden soude alle alsulken goede, welkerhande 
datse wesen mochten, als sy voirmaels Wouteren de Lichten, 
haeren sone, met scepenenbrieven van Antwerpen overgegeven 
hadde, ende dairvoir dat hise geloift hadde wel ende cust- 
bairlece te houdene, dairaf dat sy hair grotelic beclagende 
was, ende dat deselve Joffrouwe Katline die guede bruyken 
ende besigen sal ende haeren nootdorst dairaf nemen, redelic 
ende temelic, sonder die guede te verbaelmonden, te versetten, 
te vercopen of te veranderen, in eniger manieren, maer 
dat die, na haer doot, haeren kinderen toecomen ende bliven 
sullen, gelyc sy dat voirmails toegeseeght, geloift ende ver- 
brieft heeft, ende dat die scepenenbrieve in hoirre macht 
altoes bliven sullen. 

N. HoOEVEL. 


10 October 1427. 
Ordonnancie betrekkelijk den korenhandel. 


Geordineert by den Heere ende by der stat, 
anno XXVII, X daghe in Octobri. 


Dat gheen voercoepere, noch niemant anders, wyve dat 
hy sy, gheensins geenrehande coeren, het sy dattet te 


(1) Zie hierboven bladz. 331 en 374. 


fol. 116 vv. 


fol. 117. 


fol, 117 we, 

water coeme ofte te lande, voir gaen ofte voir loepen en 
sal dat coeren in te coepen, tselve coeren en sal yerst 
gecomen wesen tot sinen gerechten stapel ende marcte, 
gelyc dat gewoenlic is ende sculdich es te geschien, opte 
peyne van drien out schilden, den Heere, der stat ende 
denghenen diet voirtbracht, ele een derdendeel. 


Item, dat gheen voircopere tselve coren incoepen en sal, 
de poirters en sullen van yerst hoere gerief hebben, op alsulke 
peyne als tcoerboec begrepen heeft. 


17 October 1427. 


Borgstelling gegeven door Peter Coevoet aan 
Adriaan vander Achter, 


In den jaere Ons Heeren M ccco ende XXVII, Xvil daghe 
in Octobri, soe geloefde Peter Coevoet, in presencie van 
Bourghermeesteren ende Scepenen, in de bancke sittende, 
dat alsulcke twe hondert croenen, als hy ontfaen heeft van 
Adriaen vander Achter, ruerende vanden voirs. tween hon- 
dert eroenen die hy, Adriaen, geloeft hadde Claus ende 
Harbaert Roede, burgheren van Meyen, na wtwisen synre 
bezegelden brieve, die hy hen daeraf gegeven hadde, soe 
wes last, commere ofte schade denselven Adriaen ofte 
sinen oyren ende nacomelinghen vanden voirs. Clause, 
Harbaert, van hoeren oyren ende nacomelinghen ofte van 
yemanden anders dairaf toequame, dat hy, Peter, hen 
altyt dat oprechten sal ende voldoen met allen sinen gueden, 
ende dairop dat hy, Peter, den voirs. Adriaen de princi- 
palen: brief overgaf, mits denwelken hy heffer was vanden 
voirs. gelde, ende alsoe verre als eenich gebrec waere aen 
syn lyf ofte guet, dat geloefden te voldoen Lambrecht van 
Zonne, onse medescepene op desen tyt, ende Wouter van 
Espemde met henselven ende met allen hueren gueden, 
maer hy, Peter, geloefde henluden hieraf scadeloes te ont- 
heffen ende te quiten, met hemselven ende met allen sinen 
gueden. Gedaen ut supra. 


20 October 1427. 


Vereffening der nalatenschap van Jan van 


Vl he 4 


mal 


Anno Xim® ende Xxvir, XX dage in Oectobry, in presentien tol. 18 vo. 


van Clause van Winegeem ende Clause vander Elst, Bur- 
germeesteren, Janne Stevens, Willem Noyts, Janne vanden 
Houte, Heynric van Rythoven, Andries van Stelant, Jan 
de Coninc, Jan de Meyere, Lambrecht van Zon, Jan vander 
List, Claus vanden Werve de jonge ende Costen van Halmale, 
Scepenen, bekenden Heynric vanden Houte, Jan vanden 
Heute, Jacop van Stelant ende Jan van Dyegheem, als naeste 
vriende ende mage ende geleverde momboeren metten rechte 
van Janne ende Jacoppe, wettigen kinderen Godevaerts van 
Brechte wilen, iff den name vanden voirs. kiûderem; dat 
zy minnentlye verlyct, vereffent ende gesceyden zyn vanden 
natuerliken kinderen ende den jonevive Jans van Brecht, 
haers oems wilen, te wetene Janne, Lysbetten, Ledenaerde, 
ende Aliten Martens, in der manieren hierna verclaert: 
In den eersten, so gaven vluegs over Jan, Lysbet ende 
Ledenaert van Brechte ende Alyt voirs. Janne ende Jacoppe 
van Brechte, alle alsulken brieve van makingen, het zyn 
scepenenbrieven van Antwerpen, van tssHertogenbosche, tab- 
bellionen instrumenten oft andere, als hem de voirgenoemde 
Jan van Brecht, haer vader willen, op alle zyn goede, ruc- 
rende oft onruerende, gemaect mocht hebben, na inhout 
derselver brieve. Ende mids desen overgevene, so bekenden 
de voirs. momboeren sculdich zynde den natuerliken kinderen 
ende jonevive voirs. elf hondert eronen, elke crone te vyf 
scellingen grote Brabants gerekent, te geldene ende te 
betalene in der manieren hierna verclaert : In den eersten, 
so selen de voirs. momboeren, in den name vanden voir- 
genoemden wettigen kinderen Godevaerds van Brechte, 
geven ende tebetalen vander voirs. somme, hondert cronen, 
tusschen dit ende Sinte-Mertensmisse naestcomende, ende 
voer dandere dusent cronen, bewysden zy hen opten dach 
van heden vyftich cronen erflic te heffene op Jans goede 


fol. 118. 

van Brechte, haers vaders, te Brechte gelegen, ende voirder 
op alle dandere gode die hy achter hem gelaten heeft, 
na vutwisen der scepenenbrieve van Antwerpen, die zy mal- 
canderen opten dach van heden bekent ende verleden hebben. 
Voert so geloefden de voirs. momboeren, waecrt sake dat 
de voirs. natuerlike kindere ende joncwyf meer vasticheden 
behoefden van haren voirs. erfrenten, dat zy hem altyt die 
selen doen geschien ende zonder haren cost. Ende mids 
desen, so bekenden hem de natuerlike kindere ende _djoncwyf 
Wedemaer van Kuyct, Woutere vanden Broeke ende Gielys 
van Pulle, als naeste vriende-ende momboeren vanden voirs. 
natuerliken kinderen, aen deen zyde, ende de momboeren 
van Godevaerts kinderen van Brecht, in dandere, van mal- 
canderen wael vernueght, gesceyden ende gecontenteert van 
allen alsulken gescillen, als zy met malcanderen vutstaende 
mochten hebben toten dage toe van heden, gelovende aen 
beyden zyden hierenboven deen den anderen nimmermeer 
vander voirs. saken te eyschene oft te moyne. Geloefden 
voirt beyde de partien, so wanneer de onverjaerde kindere 
tot haeren mundigen jaeren comen selen zyn, dat zyse alsulc 
ende in dien hebben selen, dat zy alle dese voirgenoemde 
punten goed, vaste, gestade ende van weerden houden selen 
alle nieuvonden ende argenliste vutgesteken. 


Verordening betrekkelijk de « huerperden ». 


4 October 1427. 


Overmids dat de goide knaepen ghemeynlie bynnen der 
stad van Antwerpen huerperde houdende, den Burgermees- 
teren, Scepenen ende Rade vander zelver stad te kennen 
gegeven hebben, dat hen haer huerperde diewile onredelic 
ende ontemélic afgereden worden, daeraen dat zy dagelix 
grote schade liden, ende oie dicwile derzelver stad groot 
moeysel ende vervolgh daeromme aendoen, ende is oic 
menichwerf mids dien in de voirs. stad groot gebree van 

huerperden, daermede dat die poirteren, ende oic deghene 
die vander stad wegen dicwile onverzien riden moeten, 
grotelic ontrieft zyn, oitmoedelie biddende ende begherende, 
dat men hen hierop eenige redelike voeghe ende ordinancie 
ordineren ende verleenen woude, soe eest dat, opten dach 
van heden, bi den Burgermeesteren ende Scepenen voirs., 
alsulke poente ende ordinancie geordineert ende overdragen 
zyn opte voirgenoemde huerperde ende den voirs. goiden 
knaepen ghemeynlic verleent, als hiernae volghen ende 
bescreven staen : In den yrsten, is gheordineert dat zy van 
nu voirdane hebben zullen twee goide knaepen, die war- 
deerders zullen syn vanden huerperden, bynnen derzelver 
stad, ende die hen ten besten daeraf verstaen zullen, ende 
dat dese wardeerders elke maent, van huyse te huyse, omme 
gaen zullen daer men huerperde houdt, ende op haren eet, 
die zy altyt daertoe gedaen zullen moeten hebben, dezelve 
huerperde warderen, wat zy, opten dach dat zise warderen, 
weert syn moghen, ende daeraf zullen zy hebben van elken 
huyse, onder hen .beyden te zaemen, daer men huerperde 
houdt, eenen groeten gemeyns payments voer haren arbeyt. 
Tot welken wardeerscap nu ter tyt, by overdraeghe ende 
goetduncken vanden voirs. gemeynen knaepen, gestelt zyn 
Wouter vander Byest, de maerscalc, ende Coenraert West- 
vaeline, die hoeren eet hiertoe gedaen hebben, in presencien 
van Clause vander Elst, Burgermeester op desen tyt, die 
hen van Janne vanden Werve, Amman tAntwerpen, ten 
Heyligen lyflice gestaeft is. Item, is voert overdragen, dat 
men, van nu voirdane, de morderige perden ende die den 
ridegen worm hebben, ende de scorfde perden, in de drencken, 
bynnen der voirs. stad gelegen, niet dreneken en zal, want 
ander goider manne perde, daeraf ombesmet zynde, daer- 
by gheschent worden. Item voert, soe wanneer eenige huer- 
perde thuys bracht werden, ende de huere daeraf verschenen 
is, dat deghene dien tvoirs. huerpert toebehoerde, tselve 
pert niet aenveerden en zal, alsoe verre alst misreden is, 
het en waere by consente vanden voirs. wardeerders, mer 
het is overdragen, dat deghene die vander voirs. stad weghen 
riden zullen over tyt elx daighs niet meer van eenen huer- 
perde geven en zullen dan vr grote ghemeyns payments. 
Ende men en zal gheen perde warderen beneden sesse Vranxe 

étoenen weert zynde, ende werden eenige huerperde doot 
ghereden, die sal men betalen nae prise vanden wardeerders 
ende de huere daeraf van alsoe menigen daghe, als tot dat 
men de wete daeraf doet. Item, is voert overdragen ende 
gheordineert, dat ele man of wyf, die van nu voirdane huer- 
perde houden wille, den gheselscap ghemeynlice geven zal 
van incomen een ghelte Ryns wyns ende een gans. Ende 
soe wie van allen desen voirs. punten de contrarie dade, 
dat die verboeren zoude, alsoe dicke als ment bevonde, 
sesse oude groete, in drien te bekeeren, deen derdendeel 
daeraf den Here, tdander der stad, ende tderde den war- 
deerders metten ghemeynen gheselscap. Dit was gedaen int 
jaer Ons Heeren als men screef M. CCCC. ende sevenentwintich, 
XXIII dage in Octobry. 


Omstreeks Februari 1431 (1432). 


Alsoe in den jaere Ons Heeren Mm cccc ende XXVII, XXIII 
dage in Oectobri, by den Burgermeesteren, Scepenen ende 
Raide vander stad van Antwerpen, den goeden cnapen ge- 
meynlic bynnen der stad van Antwerpen huerpeerde houdende, 
geconsenteert waeren ende verleent zekere pointen ende 
ordinancien, omme dairmede ghescuwet te worden de incon- 
veniencien ende scaden, die den voirs. gemeynen gesellen 
dagelix dairaf toeguamen, opdat tvoirs. geselscap in state 
ende in eeren gehouden mocht worden, soe eest dat, omme 
ghemeyn oirboir ende proffyt ende in meerderingen vanden 
voirs. geselscape, opten dach van heden, by Burgermeesteren, 
Scepenen ende Raide der voirs. stad van Antwerpen, sommige 
vanden voirs. pointen hen gemeerdert syn ende sommige 
andere ordinaneien, die zy onderlinge gemaect hadden ende 
die zy begeerden van ons geconfirmeert ende geapprobeert 
te hebben, voirt verleent, ghegeven, geconfirmeert ende 
geapprobeert hebben die vaste, gestade ende onverbreckelic 
gehouden te worden, opte payne ende verbuerten hierna 
bescreven. 


In den yersten, is geordineert dat zy van nu voirdane 
hebben selen twee goede cnapen, die wardeerders sullen 


— 449 — 


zyn vanden huerperden bynnen derselver stad ende die her 
ten besten dairaf verstaen sullen, ende dat dese werdeerders 
telkere maent van huyse te huyse ommegaen sullen dair men 
huerperde houdt, ende op hoeren eedt, die zy altyt dairtoe 
gedaen sullen moeten hebben, deselve huerperde werderen 
wat zy, opten dach dat zy se werderen, weert syn mogen. 
Ende dairaf selen zy hebben, van elken huyse, onder hen 
beiden te samen, dair men huerperde hout, eenen groten 
semeyns paeyments voere hoeren arbeit. Tot welken weer- 
derscap nu ter tyt, by overdrage ende goeduncken vanden 
voirs. gemeynen cnapen, gestelt syn Wouter vander Byest, 
maerschale, ende Coenraert Westvaeline, die hoeren eedt 
dairtoe gedaen hebben, in presencien van Clause vander Elst, 
Burgermeestere, ende die hen van Janne vanden Werve, 
Amman tAntwerpen, ten Heylegen lyflic ghestaeft is. 


Item, is voirt overdragen, dat men van nu voirdane de 
morderige peerde ende die den rydeghen worm hebben ende 
de scoerfde perde in de drencken, bynnen der stad van Ant- 
werpen gelegen, niet drencken en sal, want andere goedere 
manne perde, dairaf ombesmet, synde, dairby eghescent worden. 


Item, voirt soe wanneer eenige huerperde thuys bracht 
worden ende de huere dairaf verschenen es, dat deghene 
dient voirs. peert toebehoirde, tselve peert niet aenverden 
en sal, alsoe verre alst misreden es, het en waere by consente 
vanden werdeerders. Mair het is overdragen, dat deghene 
die vander voirs. stad wegen ryden sullen, over tyt elx 
daeghs niet meer van eenen huerperde geven en sullen, dan 
vr grote gemeyns paeyments, ende men sal gheen perde 
werderen beneden achte Vranxe croenen weert synde. Ende 
warden enige huerperde doot gereden, die sal men betalen 
na pryse vanden werdeerders ende de huere dairaf van alsoe 
menigen dage, tot dat men de wete dairaf dede. 


Item, is voirt overdragen ende geordineert, dat ele man 
of wyf, die van nu voirdane huerperde houden wille, den 
geselscape gemeynlic gheven sal van incomene, 1 ghelte Ryns 


XXVII 29 


fol. 190. 

wyns ende een gans, ende soe wie van allen dese voirs. 
pointen de contrarie dade, dat die verbueren soude, alsoe 
dicke als ment bevonde, vr oude grote, in drien te bekeeren, 
deen derdendeel dairaf den Heere, dandere der stad ende 
tderde der werdeerders metten gemeynen geselscape. 


Item, soe wie vanden voirs. gesellen enige perde coept 
of vercoept, opter gemeynen gesellen camere of elderwaer, 
die coeper ende vercoeper vanden selven ghesellen sullen 
ele gheven, van elken vercochten perde, in der bossen 

im grote Brabants. 


Item, soe wat vremde mannen die opter voirs. gesellen 
camere comantscape doen, die coepere ende vercoeper sullen 
ele gheven, van elken vercochten perde, in der bussen 

u grote Brabants. 


Item, soe wat andere comantscapen van anderen goeden, 
die de voirs. gesellen of andere vremde mannen opter voirs. 
‘ameren doen, dairaf sullen de coeper ende vercoeper elc 
gheven van elken @®@ grote waerts goeds, in der voirs. gesellen 
busse . Î k ’ é ; ‘ ì p 1 grote. 


Item, coeper ende vercoeper sullen gheven, van elken 
vercochten perde, van camerrechte ende lystcoepe, een ghelte 
yns wyns. 


Item, soe wat andere mannen van bynnen, die gheen huer- 
perde en houden ende gagelix onder ghesellen opter cameren 
voirs. comen willen, of die huerperde houden willen, die 
moeten ele van incomen gheven een ghelte Ryns wyns van 
Xij grote ende een gans van X grote. 


Item, de voirs. gesellen gemeynlic zullen hoeren war- 
deerders onderdanich ende gehoirsam syn, na dbevelen vander 
stad, also dat behoirt. 


Item, wairt dat enich vanden voirs. geselscap, die opter 
cameren oft eldere tsamen gheteert of comantscape gedaen 

hadden, ende dan synen lyfcoep of syn gelage niet en 
betaelde, die moet voldoen ende betalen synen lyfcoep of 
gelage bynnen den derden daghe, by sonneschyne, den 
werdeerders. Ende soe wie des niet en dade, die soude 
verbueren telken sesse oude grote, deen derden den Heere, 


dandere der stad ende tderde den wardeerders metten ghe- 
selscape voirs. 


Item, soe wie vanden voirs. gesellen van enigen vanden 
voirs. pointen de contrarie dade, die soude verbueren telken 
sesse oude grote, in drien te bekeren als voirs. es. 


Item, wairt dat enich vanden voirs. gesellen hoeren 
wardeerders, of elcanderen, of vremden mannen in haer 
gheselscap synde, onnutte of quade onribel woirde gave, 
oft oploep dade oft doen woude, dien souden die wardeerders 
metten gemeynen gheselscape voirs. corrigeren ende alsoe 
redelic vutrichten, alsoe zy best mochten, na ghelegentheit 
der zaken, sonder vermindernisse den Heere. Ende en wouden 
zy des niet lyden, noch consenteren, noch van weerden 
houden, soe souden de werdeerders, metten anderen hoeren 


geselscape, den misdadigen overgheven den Heere ende der 
stad voirscreven. 


4 November 1427. 


Vonnis in een geschil tusschen Gillis Damaes 
en Gillis Janssone met Jan Willemssone. 


Op daensprake gedaen van Gielis Damacs, Rentmeestere, 
Gielisen Janssone ende Janne Willemssone, als borgen Wouter 
Diericsoens, van vier gemeten erfs, die hem afgeslegen zyn 
ende daer den nieuwen dyck opgeleegt is aen tsGrevenlants, 
bynnen den nieuwen lande van Lilloe, Santvliete ende Beren- 
drecht, ende tverantwoerden van Gielis Janssone ende Janne 
Willemssone voirs., so wart gewyst met eenen vonnisse, 
by wysdomme Besard van Rythoven ende gevolge van 


fol. 


118. 


fol, 117 vo, 

Janne Stevens, Janne vanden Houte, Lambrechte van Zon, 
Janne vander List ende Costene van Halmale, Scepenen, 
de voirgenoemde Gielis Damaes volcomen van zynen ver- 
mete, ende dat de voirs. Gielis Janssone ende Jan Willemssone 
den voirgenoemden Gielisen Damaes vutreykinge ende beta- 
linge doen souden, bynnen den genachte, vanden voirs. vier 
gemeten lants, die hem afgeslegen ende gesteken zyn, alsoe 
hy wel bygebracht ende betoent heeft, te wetene, voer elc 
gemet sesse ponde groete. Dit was gedaen int jaer Ons 
Heeren als men screeff M. cvcco. ende sevenentwintich, vier 
dage in Novembry 
E. VINEA. 


28 November 1427. 


Besluit in een geschil tusschen de volders van 
Antwerpen en die van Hoogstraten. 


In den jaere Ons Heeren M ccco ende XXVII, XXVIII dage 
Novembris, soe es by Bourghermeesteren, Scepenen ende 
Raide overdragen ende gesloeten, by aenbrengen ende oic 
guetduyneken der Guldekens ende Oudermans vander gulden, 
al eest alsoe dat de Volders van statuten ende ordinancien 
hebben, dat in haere ambacht nyemant van buyten hier 
bynnen hoeren ambacht en mach coemen werken, het en sy 
dat hy syn ambacht geleert heeft in eenre vryer stat, dairmede 
sy meynen ende willen weren ende wederseggen den volders, 
die van Hoeghstraten coenen, nyet te moegen werken, 
aengesien dien dat Hoeghstraten een vryheit es ende metten 
vryen steden van Brabant op dachvaerden te raide gaen, 
als sy bescreven worden, gelyc de vrye ye steden, ende oic aen- 
‘gesien veel zaken die hierin dyenen moegen, dat de voirs. 
Volders van Hoeghstraten hier bynnen der stat sullen moegen 
coemen werken, gelyc andere wt vryen steden doen ende 
werken moegen, altyt betalende ende doende dat den ambacht 
aencleeft ende toebehoert. Gedaen ut supra. 


November 1427. 


Benoeming van Meester Joos Claus als stads- 
chirurgijn. 


Int jaer Ons Heeren Mm. ccoc. ende Xxvir, in de maent van 
Novembri, soe waert onthouden Meester Joes Claus te sine 
der stat Meester van chyrurgien, gelyc als Meester Heinric 
vander Ponten nu tertyt es, te weten es, dat hy hebben sal 
een pont ouder grote tsiaers ende syn cledere, gelyc als 
Meester Heinrie heeft ende dairtoe Xx schellingen grote 
tsiaers Brabants, tot hulpen van sinen winterclederen. Ende 
mids desen, geloefde de voirs. Meester Joes der stat te dienen 
syn leefdage lance, de sieke int gasthuys te visiteren ende 
al te doen dat een goet Meester sculdich is te doen. Des 
es den voirs. Meesteren Joese toegeseeght, waert soe geboerde 
dat hy soe out ende soe eranc worde, dat hy niet wel gedienen, 
noch syn officie gedoen en conde, dat hem nochtan de stat 
geven sal, syn leefdage länc, syn cledere ende half sinen 
solarys die sy hem nu toegeseeght heeft. Dit was gedaen 
int jaer ende in de maent voirs., by Burgermeesteren ende 
Scepenen gemeynlic ende by goetdunckene, wille ende con- 
sente vanden ouden Scepenen, opte grote camere versament 
synde. 


1 December 1427. 


Belofte van schadeloosstelling door Heer Jan 
van Cruyningen aan den Abt van Sint-Michiels 
wegens aflevering van eenen wvidimus eener 
charter berustende in Sint-Michtelsabdij. 


Anno XIIII® XXVIJ, vir dage Decembris, geloifde Her Jan, 
Heere van Cruyningen, ter presencien van Clause Alleyn, 
Borgermeester ende Scepene, van Gielis Damaes, Aerde 
den Coninc, Peteren vander Beversluys, Lambrechte van 


fol. 123. 


fol, 118 vo. 


fol. 119, 

Zonne, Scepenen, van Ghysbrechte den Conine ende Janne 
vanden Werve, ún de Rose, ende van Willeme Noyts, waert 
dat minen Heere den Abt van Sinte-Michiels in enigen 
toecomenden tiden enigen commer, cost, last, scade of 
verantwerden quame, als van dat myn Heere dAbt voirs. 
den voirs. Heere van Cruyningen een copie of vidimus heeft 
doen of laten maken vut eenen brieve, die onder hem rust, 
ende die voirmaels die vermogende Heere ende Vrouwe 
Hertoge Aelbrecht ende Vrouwe Magriete, syne gesellinne, 
gaven ende verleenden Heeren Huygen van Heemvliet, gelyc 
deselve brief inhoudt ende verclaert, dat deselve Heere van 
Cruyningen minen Heere den Abt voirs. ende syn godshuys 
dairaf altyt verantwerden sal ende commerloes, costeloes 
ende scadeloes houden tallen dagen. Sonder argelist. 


11 December 1427. 


Besluit betrekkelijk het afleggen eener rent 
bezet op een huis, op het Zand. 


Anno Xmmn® XXvil, XI dage in Decembri, waert geordincert, 
overdragen ende gesloten in de volle bane van Scepenen, 
als van alsulken Xx Vranxe cronen tsiaers erfliker renten, 
als Her Peter van Putte, priester, jairlix heffende es opte 
huisinge, gestaen opt Zant, die Quintine Clarensone toe te 
behoeren plagen ende die nu toebehoeren Jannes wyve was 
vanden Broeke, der stad clerc ende sinen sone, welke rente 
de voirs. wedewe aflossen ende quiten wilde, also verre 
als de voirs. Her Peter houden ende sweeren wilde aen 
den Heyligen, dat hy gulden cronen dairomme gegeven 
ende betaelt hadde, dat men hem in de lossinge gulden 
cronen wedergeven ende betalen soude, niet jegenstaende 
dat de scepenenbrief begrepen hadde gulden Vranxe cronen 
of XXv oude Wilhelmus tuyne vore elke erone gerekent of 
de weerde dairvoere in anderen goeden gelde. 


14 December 1427. 


Ordonnancie over « de Rynschen wynen » en 
aanstelling « van den zoutmeters » en « van- 
den torftelders ». 


Wtgeroepen ende geboden bi den Here ende 
bi der stad, anno XXxvii, Xi Decembris. 


In den yrsten, dat men van nu voirdane gheenen Rynschen 
wyn bynnen der stad van Antwerpen hoeger tappen en zal, 
dan omme Xt grote de ghelte, het en zy by consente ende 
goetduneken van Burgermeesteren ende van Scepenen, opte 
peyne van X scellingen ouder grote te verboerne, alsoe 
dicke als ment bevonde, half den Here ende half der stad. 


Item voert, dat de stad geordineert heeft viere gesworen 
zoutmeters, die van nu voirdane tsout meten zullen, op 
hoeren eet, ende dat van nu voirdane nyemand anders zout 
meten en zal mogen, opte peyne van v scellingen ouder 
grote, te verbuerne als boven, alsoe dicke als ment bevonde, 
wigenomen van cleynen pennewerden. 


Item, syn voert gheordineert vir ghezworen torftelders, 
die van nu vordane de torve bynnen der stad tellen zullen, 
alsoe dat nyemand anders, bynnen derzelver stad, torve tellen 
noch wt leveren en zal moghen, opte peyne van 11 scel- 
lingen ouder grote, te verbuerne als boven. Ende wert 
dat zake, dat men bevonde dat zy yemand myn telden dan zy 
schuldich zouden syn te doene, dat die daeraf staen zouden 
ter correxien vanden Here ende vander stad, ende nochtan 
den persoenen, die zy myn getelt hadden, haer vol getal 
ende schade moeten oprichten, ende hieraf sal de coepere 
geven, van elker last, mir Yngels. 


Item, op desen dach werden wtgeroepen de valuacie van- 
den ghelde, ende dordinancie vander poelgerien. 


fol. 117 ve. 


27 December 1427, 


Oorvrede gezworen door Jan en Herman 
Lodewycn aan Jan van Achtmale en dezes 
vrouw en dochter. 


fol. 119. Anno xim® ende XXvii, XXvlI dage in Decembry, in 
presentien van Burgermestere ende Seepenen, swoeren lieflic 
aen den Heylegen Jan ende Herman Lodewyex, gebrucdere, 
dat zy Janne Machiels van Achtmale, Lysbetten sBevers, 
zynen wive, ende Lysbetten, harer beyder dochter, nimmer- 
meer meer aenspreken, eyschen oft moyen en selen, noch 
oic eevelen, dreygen, misdoen of laten oft oic doen misdoen, 
by hen selven noch by niemande anders van haeren wegen, 
omme geenrehande saken wille, die zy totten dage toe van 
heden te henwaert te seggene mochten hebben, in eeniger 
manieren. Gelovende voirt, dat zy der voirs. Lysbetten, haere 
beyder wettiger dochter, in gheenen rechte, geestelic oft 
weerlic, aenspreken, eyschen oft moyen en selen van eeni- 
gherande hileken saken oft geloften, noch dat zy derselver 
nimmermeer inpediment, hinder noch letsel doen en selen 
in eenige huweliken saken, die zy noch doen mochte by 
rade van haerên vrienden oft anders. Zonder argenlist. 


1427. 


Tijdelijke overhandiging van schepenbrieven 
door Margareta Faes, weduwe van Jan 
Muylaerts, aan Jacob de Maech. 


fol, 16 ve. Anno XHn° ende XXvi1°, so willecoerde ende consenteerde 
voere den Bourgermeester ende Scepenen Jouffrouwe Magriete, 
dochter Heinric Faes, wedewe wilen Jan Muylaerts, dat 
alsulken scepenenbrief van XXX1111 cronen eens, als Meester 


Peter van Steenbergen op alle haere goide sprekende hadde 
ende die Jacop de Maech voere haere den vors. Meester 
Peteren betaelt heeft, ende alsulken scepenenbrief vân vyf 
zisteren rox erflic, als Peter van Drymilen op alle Jan Muy- 
laerts goide spreekende hadde ende die ter quitingen stonden 
omme Xv ®@ grote eens ende die gequyt syn, mids den coepe 
die de vors. Peter jegens der vors. Jouffrouwe gedaen heeft 
van XXII gemeten lants ende 1111 gemeten beemden, gelegen 
bynnen der prochien van Woude ende van Steenbergen, 
na inhoudt van scepenenbrieven van Antwerpen, bliven selen 
in haere macht onder den vors. Jacobe den Maegh, tot aen 
dier tyt, dat alsulken coep‚ als hy jegens den vors. Peteren 
van Drymilen vanden vorgenoemden lande gedaen heeft, 
verjaert ende verdaeght sal wesen, mids dat hy alleene de 
penninge vanden vors. scepenenbrieve te lossen verleeght 
heeft, behoudelie dien, so wanneer den vors. coep verjaert is, 
dat dan de vors. Jacop der vors. Jouffrouwen de vors. brieve 
costeloes ende scadeloes overgeven sal, etc, 


E. VINEA. 


1427. 


Hendrik Tay, Schout van Antwerpen, verklaart 
voldaan te zijn van Arnout Rayewaert en dezes 
medeplichtigen wegens manslagen en andere geweld- 
daden te Berlaer gepleegd. 


Anno XImI® ende XXvil, in presentien van Burghemestere 
ende Scepenen, soe bekende Heynric Tay, Drossaete slants 
van Mechelen ende Mercereve etc., hem wacl ende wettelyc 
gebetert ende vernueght van alsulken dootslage ende broeken, 
als Arndt Ravewaert, Gielys van Eemeren, Woutere van 
Poyerle, Gielis Rayewaert de bastaert, Heynric vanden 
Brande, Janssone, ende Heynric van Droelaere gedaen hadden 
ende gebrueckt aen Gielise vander Bostraten ende aen 


fol. 116 vo, 


fol. 122 ve, 

Willeme vander Bostraten, zynen broeder, tot Berlaer opt 
kerchof, ende voert van alsulken broeken als de voirs. 
Arndt met zynen medehulperen gedaen heeft onder de banke 
van Putte, aen Willeme Colibrant. Item, noch van alsulken 
broeken als de voirs. Arndt gebrueckt heeft aen een peert, 
dat gescoten wart, bynnen vrede, onder de banke van 
Barlair, ende voirt van anderen brueken die gedaen waeren 
aen Gielys den Voeght ende Claus Retine ende Gheerde 
Gybs, ende noch van alsulken brueken als Wouter Hillegaert 
dede aen Janne Melys, ende voirt van alsulken brueken 
als hy metten zynen gedaen mocht hebben opten dach 
dat Hanneken vanden Brande, die men hiet Melys, tot 
Berlair in de kerke doot geschoten was, ende schaut den 
voirs. Arnde ende alle zyn medepartie ende hulperen in den 
name vanden Heere daeraf claerlic quite teuweliken dagen, etc. 


1427. 


Verleening der « provende » in het godshuis 
der Blauwbroeders aan Jan Donneffen in stads- 
dienst als schutter verminkt. 


Int jair Ons Heeren Xi’ ende XxXvi1, soe waert over- 
dragen ende geordineert bi den Burgermeesteren ende 
Scepenen gemeynlic, want Jan Donneffen, in der reysen voer 
Breyne, dair hy als scuttere was ende vander stat wegen 
gesonden, alsoe swaerlic gequetst was met eenre bussen, 
als dat hy dairomme sinen eenen arm met allen verloes 
ende nemmermeer broet wynnen en mach, dat men hem 
mids dien, omme Gods wille, gegeven heeft de provende 
int godshuys vanden Blaeuwen Broederen, aen de Coepoerte, 
nietjegenstaende dat hy een getrouwt wyf heeft, dair hy 
bat dan in vir jaren niet by en.sat, dwele nochtan niet 
syn en mochte na de fundacie vanden voirs. godshuse, 
maer dit is gesciet omme Gods wille, van gracien ende van 
gheenen rechte, behoudelic altyt den voirs. godshuse haerre 
fundacien ende haren goeden rechte. Sonder argenlist. 


Dd 

Omstreeks 1427. 


Hierna volghen deghene die op Jans Grysen rol. 293 ve. 


goede gebrec hebben met scepenenbrieven van 
renten ende chyse ende oec van ouden gront- 
chyse sonder brieve. 


Item, tCapittel van Onser Vrouwen, van ouden grontchyse, 
op Hr vierendeel buynder lants gelegen in de Loesane 
XLV oude grote 


Item, Willem Novts, van ouden erontchysc 
b] v , le) 


Item, den Beghinen, van ouden chyse 


d x scellinge grote Vlems 
Item, der infirmerie int Beghynhof . . . 1 oude grote 


Item, den Heylegen Gheest tOnser Vrouwen, opt thuys 
ende hof daer duyfhuys op staet, by dBeghynhol, datum 
M. 10°, LXXVII, Hij dage in Hoymaent . 1 gulden hallinge 


Item noch, opten hof in de Beghinen strate, van ouden 
grontchyse 4 À : ._H oude grote 


Item, de cantor van Onser Vrouwen, op een huys met 
gronde, lande, geleghen te Caloes . 1m1scellinge grote Vlems 


Item, Jan van Halmale, op dlant in de Lozane, van ouden 
grontchyse : h À ; XII grote Vlems 


Item, Her Dierye, donderprochiaen, van synre capelrien 
wegen, op huys, lant ende hof gestaen in de Loesane ende 
op tvierendeel van eenen boegerde, ghestaen buyten Sente- 
Jorys. ’ 1 Vranxen ouden scilt 
datum M. In° XCvI, IX dage in Aprille. 


Item, Lysbeth Ryfs, Jan Steres wyf was, tot haren live, 
op syn stede gestaen by tBeghynhol in de Lepelstrate 
R : É 3 1 Yngelschen nobel 
datum M. Hu°. ende 1, Xv dage Februari. 

Item, eenen ouden Vranxe schilt der fabriken van Onser 
Vrouwen, op een huys in de Losane, datum M ccc ende xovirr, 
XXVIII daghe Octobris. 


Item, Adriaen de Coestekere, op tvors. huys, 1 Vranxe 
crone, datum M. 11°. ende x, xx1 dage in Julio. 


Item, Jan Bode, erflie op een huys ende hof in de Lepel- 
strate ende op een hof daer dweers over ende voert opte 
Lozane . Ô $ ; ' 3 ._Hehysgulden erflie 
Datum M. mii ende xii, v dage Novembris. 


Item, Heinrye van Woelputte, op syn stede gestaen in de 
Loezane b À 8 . rouden Yngelschen nobel 
Datum M. mu°. ende Xi, vr dage Septembris. 


Item, den cloestere van Sinte-Michiels, van grontchyse 
XLvI oude grote tsiaets erflic, opten groten hof in de Lepel- 
strate. 


Item, denselven cloestere etc. opt huys in de Lepelstrate 
XVI grote out 


Item, denselven cloestere ete. op thuys in de Baghinen- 
strate s k Ë ì b } ._ vir oude grote 
ende 6 \ ® F u scellinge grote payments 


Item, Yde vanden Beemdekene, Jan Zegers wyf, tot haeren 
live, op een stede gestaen in de Loesane, ende op een hof 
gelegen te Caloes ende op een huys gestaen by dBeghynhol 
â : Ì 5 î j .__1 halstere roghs 
Datum M mu ende vi, xii daghe Meye. 


Item, Johanna, natuerlike dochter Heinrix vanden Beem- 
dekene, opte stede, hof ende huys voirs., tot haren live 
' ì j } d À 1 sister roghs 
Datum M. IIII°. XVI, Xi dage in Meye. 


Item, Heinryc van Woelputte, op syn stede in de Loesane, 
tsiaers erflic . ; ; u chys guldenen 
Datum M. mI®, XVI, XIX dage Decembris. 

Item, Jan Clissen kindere, nu Laureys Musschen, opten 
hof in de Beghinenstrate, tsiaers erflie . 111 scellinge grote 
Datum M. mm° ende Xvir, XXum dage Septembris. 


Item, Digne ende Magriete, Willems Riemmakers kyndere, 
op een stuc lants gelegen in de Beghinenstrate, tot haren 
beider liven tsiaers . s EN EE 1 sister roghs 
Datum M. III° XIX, XXV dage Septembris. 

Item, Gielys Snacke ende Lysbeth, syn wyf, op een hof 
gelegen in de Beghinen strate, tot harer beyder live 
| s TENT ë à A 1 sister roghs 
Datum M. mm° XXI, Xvim dage in Julio. 

Item, Jan de Gryse, Janssone, op een stuc lants ende 
op een stede, gheheeten sGrevenhaghe, houdende omtrent 
1 buynder, gelegen by tBeghynhol, ende op eenen halven 
boegaert gelegen achter den nonnen Xx ®@ grote eens 


Item, vrouwe sLeeuwen, opt huys in de Beghinenstrate, 
tsiaers erflic / 8 u Hollantsche guldenen 
Datum Mm. mmn° XXiir, Xvir dage in Julio. 


Item, Joes Caloers \ XXVI scellinge grote eens 
Datum M. ccCO. XXHu, vir dage in Decembri. 


Item, Claus Bouthere, opte stede in de Loesane ende op 
een stuc lants gelegen in de Lepelstrate, tsiaers erflic 
k Î 5 4 / ; HI cronen Vranxe 
Datum M. III® XXV, IX dage in Julio. 


Item, Ledenaert van Catschote, op een stuc lants in de 
Bocstege, tsiaers erfiic . 6 vir scellinge grote Vlems 
Datum M. mIII® XXvr, Xvir dage in Aprille na Paesschen. 


Item, Jan sone Michiels Leeus vanden inten / ! 
' ' À . î d d XVI & grote eens 
Datum M. niu°. XXvr, vi dage in Junio. 


Item, Peter Dycke, opten hof in de Lepelstrate ende op eenen 
hof buyten Sente-Joryspoerte, tsiaerserflice Xx scellinge grote 
Datum M. III°. XXVI, vir dage in Januario. 


fol. 120. 


fol. 119, 

2 Januari 1427 (1428). 


Overeenkomst tusschen de echtgenooten Andries 
van Steelant en Aechte van Kets. 


. 


Int jair Xumn® XXvI, u dage Januarii, ter presencien vanden 
Burgermeesteren ende Scepenen, in de volle banc, wille- 
coerde ende consenteerde Jouffrouwe Aechte van Kets, 
Andries wyf van Steelant, want sy opten selven dach 
vercochte Laureyse Spernagel, haren sone, haer goet tot 
Loebroec, dat haer beste ende meeste goet was, dat deselve 
Andries van hare nemmermeer cost‚ last, noch moysel 
hebben en sal, in gheenre manieren. Desgelyx consenteerde 
de voirs. Andries, dat de voirs. Jouffrouwe Aechte oec 
nemmermeer van hem cost, last, noch mocysel hebben en 
sal, in gheenre manieren. Sonder argelist. 


9 Januari 1427 (1428). 


Vonnis in een geschil tusschen Jan Cant en 
Jan vanden Bossche. 


Op daensprake die Jan Cant gedaen heeft op Janne van- 
den Bossche, bontwerkere, als van eenre cameren, gestaen 
bi de Cammerpoirte, tusschen Gielys Vos huys, aen deen 
zide, ende Jan Cants huysinge voirs., aen dander zide, die 
dezelve Jan vanden Bossche onlanx gecocht hadde jegens 
Gielys den Vos voirs., ende daer de voirs. Jan Cant, 
syn naederscap aen meynde te hebbene, overmids dat de 
voirs. camere ende syn huysinge voirs., met meer anderen 
huysingen, al te zamen onderpant is, ende dat hise met 
goude ende silvere in tyts gecalangiert hadde. Ende op 
tverantwerden vanden voirs. Janne vanden Bossche, als dat 
deselve Jan Cant de voirs. camere bynnen jaers ende bynnen 

tyts niet gecalangiert en hadde, ende alsoe vele penninge, 
als hy daeromme gegeven hadde, in den wissel niet geset 
en hadde, alsoe nae der stad recht behoirde, soe wert gewyst 
met eenen vonnisse by Arde den Conine ende met gevolge van 
Clause Alleyn, Burgermeester ende Seepen, Gielys Damaes, 
Lambrecht van Zon, Jan de Meyere, Peter vander Beversluys, 
Jan vanden Houte ende Jan van Mechlen, sinen medegesellen 
Scepenen tAntwerpen, dat dezelve Jan Cant hant op Heyligen 
leggen zoude ende zweren, dat hy in goider tyt ende bynnen 
jaers penninge genouch in den wissel gestelt hadde, ende 
dat gedaen, soe zoude hy syn naerderscap hebben. Of waer 
hy des niet doen en woude, dat hy dan syn hant vanden 
goide doen zoude. Dwele hy niet doen en woude, soe wert 
voert gewyst by Jan van Mechlen ende met gevolge vanden 
voirs. Scepenen, dat hy syn hant vanden goide doen zoude 
ende dat Jan vanden Bossche by sinen coep bliven zoude. 
Dat wert gewyst int jaer Ons Heeren M. ccocc. ende sevenen- 
twintich, negen dage in Januario. 


10 Januari 1427 (1428). 


Vaststelling der waarde van munten tot betaling 
eener rent bezet op een huis te Hoogstraten. 


Anno XXVII, X daghe Januarii, na costume sHoifs van 
Camerike, wert overdragen ende getermineert in de volle 
banc van Scepenen, op alsulken xv grote als Her Wouter 
de Graeuwe, priester, nu ter tyt heffende is op sekere 
goede, te weten es op huis ende hof te Hoochstraten, 
gelyc dat voermaels Wouteren Mouwe toebehoerte, gelyc 


fol. 128 ve. 


Kedde ea eh AET nde. 
als scepenenbrieve van Hoochstraten, dairaf gemaect, dat: 


claerlie inhouden ende begripen, dat deselve Her Wouter 
sculdich is te heffen voere elken vanden voirs. xv groten 
ouden coninx grote tornoyse, gelyc als men binnen Hoech- 
straten van chyse voere oude grote gemeynlic gheeft ende 

nemt ende by tiden geven ende nemen sal. Ende was voert 
overdragen, dat men den voirs. Her Wouteren hieraf een 
kennesse geven soude onder der stad segel. 


5 Februari 1427 (1428), 


Regeling van een geschil tusschen Andries 
Claus en Jan Ghybs en zijne kinderen, betrek- 
kelijk eenen weg. 


ol 19 ve. Anno XXVII, v daghe in Februario, wart getermineert 
ende gesloten in de wolle banc van Scepenen, dair by ende 
mede waeren Bertel vanden Perre, Schouthet van Herentals, 
ende oic de Schouthet ende Scepenen van Molle, op tgescille 
dat geweest hadde tusschen Andriese Claus, der stat portere, 
ende Janne Ghybs ende syn kindere, als van eenen wege 
die de voirs. Andries begerende was, dairop dat de Scepenen 
van Molle gewyst hadden met eenen vonnesse, dat de voirs. 
Andries sinen wech hebben ende behouden soude over des 
voirs. Jan Ghybs lant ende goet, totter tyt toe dat hem 
metten rechte gewyst were, dat hy anderswaer sculdich 
were te wegen, dairenboven dat, na vele handelingen, een 
Peter de Bressere, boven den voirs. vonnesse, dien wech op 
vergroef, dairop dat oic getermineert was, dat hy terstont 
dien wech slechten soude ende dat de voirs. Andries dairover 
soude bliven wegende, totter tyt toe dat hem elder een wech 
metten rechte gewyst were, dair hy sculdich were te wegene 
gelyc alst vonnisse gewyst hadde. Was oic voirt getermineert 
ende geseeght, waert datten voirs. Andriese of den sinen 
vanden voirs. Janne Ghybs of vanden sinen, om der voirs. 
saken wille, yet wedervoere in woerden of in werken, dat 

de stat dat vutrichten soude, also na gelentheit der saken 
dairtoe behoeren soude. 


zl den 


6 Februari 1427 (1428). 


Besluit in een geschil tusschen Laureys Netensone 
en Zoete, Jan Godevaertssoens dochter, zijne vrouw. 


Overmids dat zekere gescille geweest zyn tusschen Lauwe- 
reyse Netensone, in deen partie, ende Zoeten, Jan Godevaerts- 
soens dochter, zynen wive, in dandere partie, van zekeren 
parchelen van erven ende van lande, der voirs. Zoeten 
toebehorende, ende daeraf Lauwereys voirs., buyten haeren 
tocdone, wille oft consente, een gemet hoymaden, liggende 
bynnen der parochien van Woude, int Saet, vercocht heeft, 
ende voirdane verhuert alle haere andere erve ende lant, 
bynnen den parochien van Woude ende van Rosendale 
gelegen, so is geordineert by Burgermeesteren ende Scepenen, 
in de volle banc, dat Lauwereys voirs. Zoeten, zynen wive, 
wederomme sal doen hebben tvoirs. vercochte gemet lants, 
ende daertoe alle haere andere verhuerde erve ende lant, 
tusschen dit ende halfvastenen naestcomende, mids dat zy 
goede waerheyt geleyt heeft, dat in de huwelike vorwaerde 
tusschen hem ende haer besproken ende bevorwert was, 
dat de voirs. Lauwereys haere goede ende erve niet en soude 
moegen vercopen, versetten oft veranderen in eeniger 
manieren. Dit was gedaen int jaere Ons Heeren M. CCCC. 
ende seven ende twintich, vi dage in Februario. 


10 Pebruart 1427 (1428). 


Verplichting voor alle de « ingezetenen poorters 
neeringe doende » poorters der stad te worden. 


fol. 119 ve. 


Het es geordineert bi den Burgermeesteren ende Scepenen, toi. 122 ve. 


omme eenenyegeliken ingesetenen vander stad behoedt ende 
verwaert te sine van scaden, achterdeele ende sorgen, dic 
XXVII 30 


fol. 119 vo. 

hem aen syn lyf of aen syn goet gescien of wedervaeren 
mochte mids roekeloesheden of versumenissen, dat alle 
deghene die bynnen der stad van Antwerpen nu ter tyt 
wonachtich syn ende poertersneringe doen ende hanteren, 
ende gheen poirteren en syn, het sy in coepen of in ver- 
coepen, of die hier namaels in der stad selen comen wonen 
ende int gelike poertersneringe doen, dat die ter ierster 
Vierscaren, also verre als sy in de stad syn, poerters selen 
moeten worden, ende die vut der stad syn, ter naester 
Vierscaren na dat zy in de stad sullen comen wesen. Soe 
wie des niet en {dade, ende die men bevonde dairenboven 
poirtersneringe doende, alsoe verre als hy van desen gebode 
wiste, dat die dairaf staen souden ter correxien ende 
ordinancien vanden Burgermeesteren ende Scepenen, ende 
nochtan poertere moeten worden eer hy poertersneringe 
soude mogen doen of hanteren. Dit was gedaen int jair 
Ons Heeren M cccc. ende Xxvi1, X dage in Februario. 


13 Februari 1427 (1428). 


Overeenkomst tusschen Willem vander Muyden 
en Elisabeth Bruynen, betrekkelijk eenen weg. 


In den jaere Ons Heeren M cccc ende Xxvir, Xilt dage 
Februarii, soe quam by der stat Willem vander Muyden, 
alsoe hy vander stat wegen bescreven was te coemen,‚ wt 
vervolghe Lysbeth Jans Bruynen dochter, aenclevende alsulken 
wech als sy, Lysbeth, meynde te hebben doir des voirs. 
Willems goede, opte betalinge van vier groten tsiaers, hem 
dairaf te doene, dairtoe sy haer recht vermat wt ouden 
haerbrengen, costumen ende possessien, die haere ouders 
ende sy dairaf gehat hadden. Ende overmits dien, dat de 
voirs. Willem claerlic bibrachten, dat dese saken gehandelt 
waren te Brechte met rechte ende met vonnisse, ende soe 
verre dat claerlic bevonden wart ende betuycht, dattet niet 
en waere dan een huere ende opten voirs. chys van vier 


en GE 


groten, soe was overdragen ende gesloten, dat de voirs. 
Lysbeth gheen toesegghen hiertoe hebben en soude ofte 
behouden, mar, ter beden ende vrientscape vander stat, 
was hem gebeden dat sy dien voirs. wech gebruyken mochte 
drie jaere langh, dairin de voirs. Willem consenteerde sonder 
eenich chys dairaf te hebben, etc. 


18 Februari 1427 (1428). 


Uitspraak van scheidsmannen in een geschil 
tusschen Peter Pot en Jan Brau. 


Vut dien dat zekere discorde ende gescille geweest zyn 
tusschen Peteren Pot, in deen partie, ende Janne Brau, in 
dandere, aentangerende der pachtingen ende hueren vander 
hoeven van Pluzegeem, vanden welken gehelie ende al beyde 
de voirs. partien hen gekeert ende gewillecoert hebben in 
vier seggers, te wetene es Peter Pot in Janne den Hertoge 
ende Gielise den Laet, ende Jan Brau in Geerde Stocmans 
ende Janne Theus, by also, waert sake dats de voirs. vier 
seggers niet eens en waeren, dat hen dan de stad van Ant- 
werpen eenen overman setten ende geven soude, ende, wes 
die termineerde ende ordineerde, souden beyde de partien 
voirs. van weerden houden, gelyc oft metten vonnisse gewyst 
ende gegeven waere. Ende want de voirs. vier seggers des 
seggens niet en hebben geconnen eendrachtelice overcomen, 
so heeft de voirgenoemde stad van Antwerpen hen tot eenen 
overmanne gestelt Clause Alleyn, Burgermeester nu ter tyt, 
die welke in de volle bane van Scepenen ende in presentien 
vanden voirs. partien ende haren vier seggers, zyn seggen 
vutgesproken ende geseeght heeft, in der mannieren hierna 
verclaert : In den yersten, dat Peter Pot, te half Meerte 
naestcomende, te hemwaert nemen sal ende aenveerden zyn 
voirgenoemde hoeve van Plusegeem, met allen hueren toe- 
behorene, ende daerop tlentesayt sayen op dat hy wille, 
ende hebben, vanden gesayden lande, derdalf buynder stoppel 


fol 120. 


fol. 120 \o, 


fol. 120. 

rogx, ende vanden vier buynder buyten lants, die Peter voirs. 
gecregen heeft jegens Boudewyn van Buyten, sal Peter voirs. 
hebben de vruchten vanden drien buynderen ende in zyn 
schuer voeren, ende de voirs. Jan Brau de vruchten vanden 
vierden. Ende, mids desen, sal Jan Brau aftrecken vander 
hoeven van Plusegeem, tusschen dit ende half Meerte naest- 
comende ende ongehouden zyn van eenigen pachte meer 
te gevene oft te betalene, dan van Kerssavonde lestleden 
verschenen is, ende ongelast zyn van eenigen huysen, die 
opte voirs. hoeve staen, te reparerene ofte te deckene, van 
gravene, van delvene ende van luykene. Ende is de voirs. 
Jan yet tachter oft in gebreke van eenigerande tymmerringen 
van nieuwen werke, die hy in voirledenen tyden aen de 
huysinge geleet mach hebben, daeraf sal de voirs. Peter 
onbelast zyn, maer Jan voirs. die eysschen oft met rechte 
daervoer aenspreken degene daer Peter voirs. de voirge- 
noemde hove jegens gecocht ende geeregen heeft. Ende 
hiermede seyde de voirs. overman de voirgenoemde partien 
verlyct, vereffent ende gesleten wesende van allen eysschen, 
gescillen oft becronen die zy toten dage toe van heden, deen 


toten anderen, te zeggen gehadt mogen hebben, in eeniger 
mannieren, alle argeliste ende nieuvonden vutgesteken. 
Gedaen int jaer Ons Heeren als men sereeft M. cccc. ende 
sevenentwintich, derthien dage in Februario. 


14 Februari 1427 (1428). 


Oorvrede gezworen door de gebroeders Bisschops 
aan Jan vander Stoct. 


Int jair Ons Heeren Ximi® ende Xxvir, Xi dage in 
Februario, waert getermineert in de volle bane van Seepenen, 


“tusschen Janne vander Stoct, Janne den Blabbenere ende 


haren vrienden, aen deen side, ende Janne, Clause ende 
Wouteren, Claus Bisschops kinderen, aen dander side, als 
vanden vrede die tusschen de voirs. partien wel mir oft v 

jaer lane gestaen hadde, overmids des mesgryps wille, dat 
een geheeten . . . …. (stc) hem mesgrepen hadde aen 
des voirs. Jans dochtere vander Stoet, dairom dat hy van- 
der stat wegen gecorrigeert is, dat men den voirs. vrede 
in presencien van beyden partien te nieute dede ende quyt 
scaut. Ende mids dien geloifden ende swoeren, met opge- 
rechten vingeren, ten Heyligen, de voirs. gebroederen sBis- 
scoppen, dat sy, haer vriende, noch mage, noch nyemandt 
van haren wegen den voirs. Janne vander Stoct, sinen 
vrienden, noch magen, nemmermeer misdoen en selen noch 
doen misdoen, by hen of by yemande van haren wegen. 
Ende waert dat sy wisten of vernamen, dat de voirs. . . 
en (sic) den voirs. Janne vander Stoct, sinen 
vrienden of magen, yet mesdoen soude of doen mesdoen, 
in eniger manieren, dat sy hem dairaf goets tyts waer- 
schuwen souden. Alle saken sonder argenlist. 


18 Februari 1427 (1428). 
Ordonnancie voor het bontwerkersambacht. 


In den jaere Ons Heeren als men screef M. coco. ende 
sevenentwintich, achtien daghe in de maent van Februario, 
soe worden gheconsenteert bi den Burghermeesteren ende 
Scepenen vander stad van Antwerpen, den goeden cnapen 
vanden bontwerkersambachte in der zelver stad, alsulken 
poenten als hiernae bescreven staen, te houdene ende te 
hanteerne ter voirs. Heeren wedersegghene ende niet langere : 
In den yrsten, dat soe wie vordane bynnen der stad van 
Antwerpen voederen wille, hy zy man of wyf, ende die 
in hoir ambacht niet en is, dat die jairlix zal moeten 
gheven van kersghelde Xi grote, ende poirtere of poirtersse 
werden, alsoe verre als zy gheen en zyn. 


Item, soe wat manne of vrouwen van haren voirs. ambachte, 
die denzelven ambachte van kersghelde, van lakenghelde 


fol. 188. 


of van broken ende boeten yet schuldich zyn, oft van schulde 
van goede haren ambachte toebehoerende, dair zy mede inne 
ghedeylt hebben, dat de Dekene metten ghezwoerne dien 
persoenen of persoon hoir ambacht zullen moghen verbieden 
te doene of te doen doene, opdat zy bynnen drye daghen 
daernae niet en betalen of ghenoech en doen, toter tyt toe 
dat zy daeraf volcomelic voldaen zullen hebben met ghelde 
of met panden, ende soe wie de contrarie daeraf dade, 
dat die verboeren zoude eenen ouden scilt alsoe dicke als 
ment bevonde, in dryen te deylene den Here, der stad 
ende den voirs. ambachte. 


Item, soe wanneer dat de Dekene ende gheswoerne vanden 
voirs. ambachte aen yemend twifelde, dat hy contrarie haren 
brieve of deser ordinancien gedaen hadde, ende dat zy dat 
bigebrengen consten met goider wettiger waerheyt of metten 
werke, dat die verboeren zoude, alsoe dicke als ment bevonde, 
twee scellinge groete, in dryen te bekeerne als boven gescreven 
staet, het en waere dat die persoon syn onschout daervoer 
doen woude, aenden Heyligen, dat hy des onschuldich were. 


Item, dat eenyegelic, wie hy zy, outcleedercoepere of 
andere, zal moghen vercoepen opte Vrydachmerct, alderande 


nieuwe pelterye, zonder verboeren, die den goiden lieden 


overghescoten mach syn, tot eenen tymmer toe of daeronder, 
maer niet meer, nietjegenstaende dat dat point anders in 
haren brief begrepen staet. 

Item, dat soe wie van nu vordane in dambacht vanden 
bontwerkers comen wille ende meesterie dairaf houwen wille, 
dat die geven sal van incomen thien scellinge groete ende 


voert doen gelyc hoeren brief begrepen heeft. Zonder argelist. 


P. DE ROMA. 


(Wordt voortgezet). 


EINDE VAN HET XXVII® DEEL. — FIN DU XXVII® VOLUME. 


6: Jatlt LLL hij 


Hertog Jan van Brabant belooft de stad Ant- 
werpen schadeloos te houden voor de « lyftochtrent 
van 600 gulden cronen Vrancx », ter bede van 
hem, aan Aarnout van Craeyenhem en zijne 
vrouw toegezegd. 


Coppie vander ontlastingen van Her Aernde 
van Craeyenhem. 


Jan, bi der gracien Gods Hertoge van Lothryke, van 
Brabant ende van Lymborch, Marcgreve des Heilichs Rycx, 
Grave van Henegouwen, van Hollant, van Zeelant ende 
Here van Vrieslant, want onse lieve ende getruwe stad 
van Antwerpen, ter beden ende begerten van ons, geloeft 
heeft te betalen, op Sinte-Bavendach, Heren Aernde van 
Craeyenhem, Heere tot Grobbendonc, ende Vrouwe Johannen 
van Steyvort, synre wittiger gesellinnen, alsoe lange als 
zy beide leven ende de leste van hen beiden leven sal, 
de somme van sessehondert gulden cronen Vrancx tsiaers, 
goet van goude ende swaer van gewichte, ende dairvoere 
dat dieselve onse stad verbonden heeft alle hair goede, 
die zy nu heeft ende namaels hebben mach, gelyc de 
brieve, dairop gemaict, clairlic begripen ende inhouden, 
die onse voirs. stad hen dairaf gegeven heeft. Ende want 
die schout van onsen wegen toecomen is, al eest dat zy 
dairvoere geloeft heeft ende redelic is, dat onse voirs. stad 
ende goede lude ende elc besunder ende al hair goede van 
ons scadeloes dairaf gelost ende gequyt worden, soe eest 
dat wy onser voirs. stad van Antwerpen in handen geset 
hebben met desen onsen brieve, onsen tol tAntwerpen met 
allen sinen toebehoeren, toeter tyt toe dat onse voirs. stad 
van Antwerpen, alle hair poirteren ende inwoenende ende 
ele bisunder ende alle hair goede vander voirs. jairliker 


(1) Deze akte hierboven te plaatsen bladz. 234. 


Iyftochtrenten ende van allen coste volcomelie ende al die 
zy dairomme hebben mochten, gelost ende gequyt sal zyn 
van den lesten pennine totten yersten. Ontbieden dairomme 
ende bevelen onsen tolnere van Antwerpen, die nu is oft 
namaels zyn sal, dat hy ane den Heylegen sweren sal 
onser stad van Antwerpen, oft die onse stad dairtoe oerdineren 
sal, hieraf jairlix te vernueghen ende te betalen oft den 
voirs. Heren Aernde van Craeyenhem ende Vrouwe Johannen 
voirs., ende dat hy gheen ghelt vut onsen tol geven noch 
geloven en sal moghen, onse voirs. stad, oft Heren Aernde 
van Craeyenhem ende Vrouwe Johanne, syn ghesellinne voirs., 
en selen tyerst dairaf vernueght ende betaelt syn gelyc voirs. 
is. Sonder argelist. In orconden des briefs dair Wy onse 
zegel aen hebben doen hanghen, gegeven in onser stad van 
Antwerpen, sesse daghe in Julio int jair Ons Heren M cccc 
ende eenentwintich. 


WESEMAEL. 


By minen Here den Hertoge, dair bi waeren 


de Joncker van Nassou, de Here van Diest, de 
Here van Rotselaer, de Joncker van Monjoyen, 
Jan van Glymes ende die Here van Witham. 


DE AMERSOYEN. 

